
LIVRE   TROISIESME. 


(SVITE.) 


De  Vincommodité  de  la  grandeur. 


CHAPITRE     VII. 


V I S  Q  V  E  nous  ne  la  pouuons  aueîn- 
dre,  vengeons  nous  à  en  mefdire. 
Si  n'eft-ce  pas  entièrement  mef- 
dire de  quelque  chofe,  d'y  trouuer 
des  deffauts  :  il  s'en  trouue  en 
toutes  chofes,  pour  belles  &  de- 
firables  qu'elles  foyent.  En  gêne- 
rai, elle  a  cet  euident  auantage,  quelle  fe  raualle 
quand  il  luy  plaift,  &  qu'à  peu  près,  elle  a  le  choix, 
de  l'vne  &  l'autre  condition.  Car  on  ne  tombe  pas 
de  toute  hauteur,  il  en  eft  plus,  defquelles  on  peut 
defcendre,  fans  tomber.  Bien  me  femble-il,  que  nous 
la  faifons  trop  valoir  :  &  trop  valoir  aulli  la  refo- 
lucion  de  ceux  que  nous  auons  ou  veu  ou  ouy  dire, 

l'auoir  mefprifee,  ou  s'en  eftre  defmis,  de  leur  pro- 
pre deiïein.  Son  eïïence  n'eft  pas  fi  euidemment 
commode,  qu'on  ne  la  puifle  refufer  fans  miracle. 
le  trouue  l'effort  bien  difficile  à  la  foufFrance  des 
maux,  mais  au  contentement  d'vne  médiocre  mefure 
de  fortune,  &  fuite  de  la  grandeur,  i'y  trouue  fort 
peu  d'afi'aire.  C'eft  vne  vertu,  ce  me  femble,  où 
moy,  qui  ne  fuis  quVn  oyfon,  arriuerois  fans  beau- 
coup de  contention.  Que  doiuent  faire  ceux,  qui  met- 
troient  encores  en  confideration,  la  gloire  qui  accom- 
pagne ce  refus,  auquel  il  peut  efcheoir  plus  d'ambition, 
qu'au  defir  mefme  &  iouyffance  de  la  grandeur? 
D'autant  que  l'ambition  ne  fe  conduit  iamais  mieux 
félon  foy,  que  par  vne  voye  efgaree  &  inufitee. 
l'aiguife  mon  courage  vers  la  patience,  ie  l'afFoiblis 
vers  le  defir.  Autant  ay-ie  à  fouhaitter  qu'vn  autre, 
&  laiiïe  à  mes  fouhaits  autant  de  liberté  &  d'in- 
difcretion  :  mais  pourtant,  fi  ne  m'eft-il  iamais 
aduenu,  de  fouhaitter  ny  empire  ny  royauté,  ny 
Feminence  de  ces  hautes  fortunes  &  commande- 
reffes.  le  ne  vife  pas  de  ce  coflé  là  :  ie  m'aime 
trop.  Quand  ie  penfe  à  croiftre,  c'ell  baffement  : 
d'vne  accroiffance  contrainte  &  coiiarde  :  propre- 
ment pour  moy  :  en  refolution,  en  prudence,  en 
fanté,  en  beauté,  &  en  richeffe  encore.  Mais  ce  cré- 
dit, cette  auftorité  fi  puiffante,  foule  mon  imagina- 
tion. Et  tout  à  l'oppofite  de  l'autre,  m'aymerois  à 
l'auanture  mieux,  deuxiefme  ou  troifiefme  à  Peri- 
geux,  que  premier  à  Paris  :  au  moins  fans  mentir, 
mieux  troifiefme  à  Paris,  que  premier  en  charge.  le 
ne  veux  ny  débattre  auec  vn  huiflier  de  porte,  mife- 
rable  incognu  :  ny  faire  fendre  en  adoration,  les 
prefTes  où  ie  pafle,  le  fuis  duit  à  vn  ellage  moyen, 
comme  par  mon  fort,  auffi  par  mon  goufl.  Et  ay 

montré  en  la  conduitte  de  ma  vie,  &  de  mes  entre- 
prinfes,  que  i'ay  pluftoft  fuy,  qu'autrement,  d'en- 
iamber  par  deffus  le  degré  de  fortune,  auquel  Dieu 
logea  ma  naiffance.  Toute  conftitution  naturelle,  eft 
pareillement  iufte  &  ayfee.  I'ay  ainfi  l'ame  pol- 
trone,  que  ie  ne  mefure  pas  la  bonne  fortune  félon  fa 
hauteur,  ie  la  mefure  félon  fa  facilité.  Mais  fi  ie 
n'ay  point  le  cœur  gros  afTez,  ie  I'ay  à  l'equipollent 
ouuert,  &  qui  m'ordonne  de  publier  hardiment  fa  foi- 
bleflTe.  Qui  me  donneroit  à  conférer  la  vie  de  L.  Tho- 
rius  Balbus,  gallant  homme,  beau,  fçauant,  fain,  en- 
tendu &  abondant  en  toute  forte  de  commoditez 
&  plaifirs,  conduifant  vjie  vie  tranquille,  &  toute 
fienne,  l'ame  bien  préparée  contre  la  mort,  la  fuper- 
ftition,  les  douleurs,  &  autres  encombriers  de  l'hu- 
maine neceffité,  mourant  en  fin  en  bataille,  les  armes 
en  la  main,  pour  la  defenfe  de  fon  pais,  d'vne  part  : 
&  d'autre  part  la  vie  de  M.  Regulus,  ainfi  grande 
&  hautaine ,  que  chafcun  la  cognoift,  &  fa  fin  admi- 
rable :  l'vne  fans  nom,  fans  dignité  :  l'autre  exem- 
plaire &  glorieufe  à  merueilles  :  i'en  diroy  certes 
ce  qu'en  dit  Cicero,  fi  ie  fçauoy  aufli  bien  dire  que 
luy.  Mais  s'il  me  les  falloit  coucher  fur  la  mienne, 
ie  diroy  aufli,  que  la  première  eft  autant  félon  ma 
portée,  &  félon  mon  defir,  que  ie  conforme  à  ma 
portée,  comme  la  féconde  eft  loing  au  delà.  Qu'à 
cène  cy,  ie  ne  puis  aduenir  que  par  vénération  : 
i'aduiendroy  volontiers  à  l'autre  par  vfage.  Retour- 
nons à  noftre  grandeur  temporelle ,  d'où  nous 
femmes  partis.  le  fuis  defgoufté  de  maiftrife, 
&  aôiue  &  pafliue.  Otanez  l'vn  des  fept,  qui  auoient 
droit  de  prétendre  au  royaume  de  Perfe,  print  vn 
party,  que  ïenÇCe  prins  volontiers  :  c'eft  qu'il 
quitta  à  fes  compagnons  fon  droit  d'y  pouuoir  arri- 

uer  par  eleftion,  ou  par  fort  :  pourueu  que  luy 
&  les  fiens,  vefcuiïent  en  cet  empire  hors  de  toute 
fubieftion  &  maiftrife,  fauf  celle  des  loix  antiques  : 
&y  euffent  toute  liberté,  qui  ne  porteroit  preiudice 
à  icelles  :  impatient  de  commander,  comme  d'eftre 
commandé.  Le  plus  afpre  &  difficile  meftier  du 
monde,  à  mon  gré,  c'eft,  faire  dignement  le  Roy. 
l'excufe  plus  de  leurs  fautes,  qu'on  ne  fait  commu- 
nément, en  confideration  de  l'horrible  poix  de  leur 
charge,  qui  m'eftonne.  Il  eft  difficile  de  garder  me- 
fure,  à  vne  puiffance  fi  defmefuree.  Si  eft-ce  que  c'eft 
enuers  ceux-mefmes  qui  font  de  moins  excellente 
nature,  vne  fmguliere  incitation  à  la  vertu,  d'eftre 
logé  en  tel  lieu,  où  vous  ne  faciez  aucun  bien,  qui 
ne  foit  mis  en  regiftre  &  en  compte  :  &  où  le 
moindre  bien  faire,  porte  fur  tant  de  gens  :  &  où 
voftre  fuffifance ,  comme  celle  des  prefcheurs , 
s'adreffe  principallement  au  peuple,  iuge  peu  exafte, 
facile  à  piper,  facile  à  contenter.  Il  eft  peu  de 
chofes,  aufquelles  nous  puiffions  donner  le  iuge- 
ment  fyncere,  par  ce  qu'il  en  eft  peu,  aufquelles  en 
quelque  façon  nous  n'ayons  particulier  intereft.  La 
fuperiorité  &  infériorité,  la  maiftrife,  &  la  fubie- 
ôion,  font  obligées  à  vne  naturelle  enuie  &  contefta- 
tion  :  il  faut  qu'elles  s'entrepillent  perpétuellement. 
le  ne  crois  ny  l'vne  ny  l'autre,  des  droifts  de  fa 
compagne  :  laiffons  en  dire  à  la  raifon ,  qui  eft 
inflexible  &  impaffible,  quand  nous  en  pourrons 
finer.  le  feuilletois  il  n'y  a  pas  vn  mois,  deux  liures 
Efcoffois,  fe  combattans  fur  ce  fubieft.  Le  popu- 
laire rend  le  Roy  de  pire  condition  qu'vn  charretier, 
le  monarchique  le  loge  quelques  braffes  au  defTus 
de  Dieu,  en  puiffance  &  fouueraineté.  Or  l'incom- 
modité de  la  grandeur,  que  i'ay  pris  icy  à  remer- 

quer,  par  quelque  occafion  qui  vient  de  m'en  aduertir, 
eft  cecte-cy.  Il  n'eft  à  l'auanture  rien  plus  plaifant 
au  commerce  des  hommes,  que  les  efTais  que  nous 
faifons  les  vns  contre  les  autres,  par  ialoufie  d'hon- 
neur &  de  valeur,  foit  aux  exercices  du  corps  ou 
de  l'efprit  :  auxquels  la  grandeur  fouueraine  n'a 
aucune  vraye  part.  A  la  vérité  il  m'a  femblé  fou- 
uent,  qu'à  force  de  refpeft,  on  y  traifte  les  Princes 
defdaigneufement  &  iniurieufement.  Car  ce  dequoy 
ie  m'offençois  infiniement  en  mon  enfance,  que  ceux 
qui  s'exerçoient  auec  moy,  efpargnafTent  de  s'y 
employer  à  bon  efcient,  pour  me  trouuer  indigne 
contre  qui  ils  s'efforçaflent  :  c'eft  ce  qu'on  voit  leur 
aduenir  tous  les  iours,  chacun  fe  trouuant  indigne 
de  s'efforcer  contre  eux.  Si  on  recognoift  qu'ils 
ayent  tant  foit  peu  d'affeftion  à  la  viftoire,  il  n'eft 
celuy,  qui  ne  fe  trauaille  à  la  leur  prefter  :  &  qui 
n'ayme  mieux  trahir  fa  gloire,  que  d'offenfer  la  leur. 
On  n'y  employé  qu'autant  d'effort  qu'il  en  faut 
pour  feruir  à  leur  honneur.  Quelle  part  ont  ils  à  la 
meflee,  en  laquelle  chacun  eft  pour  eux?  Il  me  femble 
voir  ces  paladins  du  temps  paffé ,  fe  prefentans  aux 
iouites  &  aux  combats,  auec  des  corps,  &  des  armes 
faëes.  BrifTon  courant  contre  Alexandre,  fe  feignit 
en  la  courfe  :  Alexandre  l'en  tança  :  mais  il  luy  en 
deuoit  faire  donner  le  foiiet.  Pour  cette  confidera- 
tion,  Carneades  difoit,  que  les  enfans  des  Princes 
n'apprennent  rien  à  droift  qu'à  manier  des  cheuaux  : 
d'autant  qu'en  tout  autre  exercice,  chacun  flefchit 
foubs  eux,  &  leur  donne  gaigné  :  mais  vn  cheual 
qui  n'eft  ny  flateur  ny  courtifan,  verfe  le  fils  du 
Roy  par  terre,  comme  il  feroit  le  fils  d'vn  croche- 
teur.  Homère  a  efté  contrainft  de  confentir  que 
Venus  fut  bleflee  au  combat  de  Troye,  vne  fi  douce 

fainde  &  fi  délicate,  pour  luy  donner  du  courage 
&  de  la  hardiefle,  qualitez  qui  ne  tombent  aucune- 
ment en  ceux  qui  font  exempts  de  danger.  On  fait 
courroucer,  craindre,  fuyr  les  Dieux,  s'enialoufer, 
fe  douloir,  &  fe  paffionner,  pour  les  honorer  des 
vertus  qui  fe  baftiiïent  entre  nous,  de  ces  imper- 
fedions.  Qui  ne  participe  au  hazard  &  difficulté, 
ne  peut  prétendre  interell  à  l'honneur  &  plaifir  qui 
fuit  les  aftions  hazardeufes.  C'eft  pitié  de  pouuoir 
tant,  qu'il  aduienne  que  toutes  chofes  vous  cèdent. 
Voftre  fortune  reiette  trop  loing  de  vous  la  focieté 
&  la  compagnie,  elle  vous  plante  trop  à  l'efcart. 
Cette  ayfance  &  lafche  facilité,  de  faire  tout  baiïïer 
foubs  foy,  eft  ennemye  de  toute  forte  de  plaifir. 
C'eft  glifler  cela,  ce  n'eft  pas  aller  :  c'eft  dormir, 
ce  n'eft  pas  viure.  Conceuez  l'homme  accompagné 
d'omnipotence,  vous  l'abyfmez  :  il  faut  qu'il  vous 
demande  par  aumofne,  de  l'empefchement  &  de  la 
refiftance.  Son  eftre  &  fon  bien  eft  en  indigence. 
Leurs  bonnes  qualitez  font  mortes  &  perdues  :  car 
elles  ne  fe  fentent  que  par  comparaifon,  &  on  les 
en  met  hors  :  ils  ont  peu  de  cognoiftance  de  la  vraye 
loiiangc,  eftans  batus  d'vne  fi  continuelle  approba- 
tion &  vniforme.  Ont  ils  affaire  au  plus  fot  de  leurs 
fubiefts  }  ils  n'ont  aucun  moyen  de  prendre  aduan- 
tage  fur  luy  :  en  difant,  C'eft  pour  ce  qu'il  eft  mon 
Roy,  il  luy  femble  auoir  aflez  dift,  qu'il  a  prefté  la 
main  à  fe  laiiïer  vaincre.  Cette  qualité  eftouffe 
&  confomme  les  autres  qualitez  vrayes  &  eftentielles  : 
elles  font  enfoncées  dans  la  royauté  :  &  ne  leur 
laifle  à  eux  faire  valoir,  que  les  aftions  qui  la 
touchent  diredement,  &  qui  luy  feruent  :  les  offices 
de  leur  charge.  C'eft  tant  eftre  Roy,  qu'il  n'eft  que 
par  là.  Cette  lueur  eftrangere  qui  l'enuironne,  le 

cache,  &  nous  le  defrobe  :  noftre  veuë  s'y  rompt 
&  s'y  diflipe,  eftant  remplie  &  arreftee  par  cette 
forte  lumière.  Le  Sénat  ordonna  le  prix  d'éloquence 
à  Tybere  :  il  le  refufa,  n'eftimant  pas  que  d'vn 
iugement  fi  peu  libre,  quand  bien  il  euft  efté 
véritable,  il  s'en  peuft  reffentir.  Comme  on  leur 
cède  tous  auantages  d'honneur,  aufli  conforte  Ion 
&  audorife  les  deflfauts  &  vices  qu'ils  ont  :  non  feu- 
lement par  approbation,  mais  aufli  par  imitation. 
Chacun  des  fuiuans  d'Alexandre  portoit  comme  luy, 
la  tefte  à  codé.  Et  les  flateurs  de  Dionifius,  s'entre- 
hurtoient  en  fa  prefence,  poulToyent  &  verfoient 
ce  qui  fe  rencontroit  à  leurs  pieds,  pour  dire 
qu'ils  auoient  la  veuë  aufli  courte  que  luy.  Les  gre- 
ueures  ont  aufli  par  fois  feruy  de  recommandation 
&  faueur.  l'en  ay  veu  lafurdité  en  afiedation.  Et  par 
ce  que  le  maiftre  hayflx)it  fa  femme,  Plutarque  a 
veu  les  courtifans  répudier  les  leurs,  qu'ils  aymoyent. 
Qui  plus  eft,  la  paillardife  s'en  efl  veuë  en  crédit, 
&  toute  diflblution  :  comme  aufli  la  defloyauté,  les 
blafphemes,  la  cruauté  :  comme  l'herefie,  comme  la 
fuperllition ,  l'irréligion,  la  mollefl'e,  &  pis  fi  pis  il 
y  a.  Par  vn  exemple  encores  plus  dangereux,  que 
celuy  des  flateurs  de  Alithridates ,  qui  d'autant  que 
leur  maiftre  pretendoit  à  l'honneur  de  bon  médecin, 
luy  porto ient  à  incifer  &  cauterifer  leurs  membres. 
Car  ces  autres  foufirent  cauterifer  leur  ame ,  partie 
plus  délicate  &  plus  noble.  Mais  pour  acheuer  par 
où  i'ay  commencé  :  Adrian  l'Empereur  debatantauec 
le  philofophe  Fauorinus  de  l'interprétation  de  quel- 
que mot  :  Fauorinus  luy  en  quitta  bien  toft  la 
viftoire  :  fes  amys  fe  plaignans  à  luy  :  Vous  vous 
moquez ,  fit-il ,  voudriez  vous  qu'il  ne  fuft  pas  plus 
fçauant  que  moy,  luy  qui  commande  à  trente  légions  } 

Augufte  efcriuit  des  vers  contre  Afinius  Pollio  :  Et 
moy,  dit  Pollio,  ie  me  tais  :  ce  n'eft  pas  fagefTe 
d'eicrire  à  l'enuy  de  celuy,  qui  peut  profcrire.  Et 
auoient  raifon.  Car  Dionyfius  pour  ne  pouuoir 
efgaller  Philoxenus  en  la  poëfie,  &  Platon  en  dif- 
cours  :  en  condamna  l'vn  aux  carrières,  &  enuoya 
vendre  l'autre  efclaue  en  l'ifle  d'iEgine. 


De  l'art  de  conférer. 

'est  vn  vfage  de  noftre  iuftice, 
d'en  condamner  aucuns,  pour 
raduertifTement  des  autres.  De 
les  condamner,  par  ce  qu'ils  ont 
failly,  ce  feroit  beilife,  comme 
dit  Platon.  Car  ce  qui  eft  faiâ, 
ne  fe  peut  deffaire  :  mais  c'eft 
afin  qu'ils  ne  faillent  plus  de  mefines,  ou  qu'on  fuye 
l'exemple  de  leur  faute.  On  ne  corrige  pas  celuy 
qu'on  pend,  on  corrige  les  autres  par  luy.  le  fais  de 
mefmes.  Mes  erreurs  font  tantoft  naturelles  &  in- 
corrigibles &  irrémédiables.  Mais  ce  que  les  hon- 
neftes  hommes  profitent  au  public  en  fe  faifant 
imiter,  ie  le  profiter ay  à  l'auanture  à  me  faire  euiter. 

Norme  vides  Albi  vt  maU  v'mat  films ,  vtque 
Barras  inops?  magnum  documentunij  ne  patriam  rem 
Perdere  quis  velit. 

Publiant  &  accufant  mes  imperfeftions,  quelqu'vn 
apprendra  de  les  craindre.  Les  parties  que  i'eftime 
le  plus  en  moy,  tirent  plus  d'honneur  de  m'accufer, 
que  de  me  recommander.  Voylà  pourquoy  i'y  re- 


lO  ESSAIS     DE     MONTAIGNE. 

tombe,  &  m'y  arrefte  plus  fouuent.  Mais  quand  tout 
eft  compté,  on  ne  parle  iamais  de  foy,  fans  perte. 
Les  propres  condemnations  font  toufiours  accreuës, 
les  louanges  mefcruës.  Il  en  peut  élire  aucuns  de 
ma  complexion,  qui  m'inflruis  mieux  par  contrariété 
que  par  fimilitude  :  &  par  fuite  que  par  fuite.  A 
cette  forte  de  difcipline  regardoit  le  vieux  Caton, 
quand  il  dift,  que  les  fages  ont  plus  à  apprendre  des 
fols,  que  les  fols  des  fages.  Et  cet  ancien  loueur  de 
lyre,  que  Paufanias  recite,  auoir  accoullumé  con- 
traindre fes  difciples  d'aller  ouyr  vn  mauuais  fon- 
neur,  qui  logeoit  vis  à  vis  de  luy  :  où  ils  apprinlfent 
à  hayr  fes  defaccords  &  fauces  mefures.  L'horreur 
de  la  cruauté  me  reiefte  plus  auant  en  la  clémence, 
qu'aucun  patron  de  clémence  ne  me  fçauroit  attirer. 
Vn  bon  efcuyer  ne  redrefle  pas  tant  mon  afliete, 
comme  fait  vn  procureur,  ou  vn  Vénitien  à  cheual. 
Et  vne  mauuaife  façon  de  langage,  reforme  mieux 
la  mienne,  que  ne  fait  la  bonne.  Tous  les  iours  la 
fotte  contenance  d'vn  autre,  m'aduertit  &  m'aduife. 
Ce  qui  poind,  touche  &  efueille  mieux,  que  ce  qui 
plaift.  Ce  temps  efl:  propre  à  nous  amender  à  recu- 
lons, par  difconuenance  plus  que  par  conuenance; 
par  différence,  que  par  accord.  Eftant  peu  apprins 
par  les  bons  exemples,  ie  me  fers  des  mauuais  :  def- 
quels  la  leçon  eft  ordinaire.  le  me  fuis  efforcé  de 
me  rendre  autant  aggreable  comme  l'en  voyoy  de 
fafcheux  :  aufli  ferme,  que  l'en  voyoy  de  mois  : 
aufli  doux,  que  l'en  voyoy  d'afpres  :  aufli  bon,  que 
l'en  voyoy  de  mefchants.  Mais  ie  me  propofoy  des 
mefures  inuincibles.  Le  plus  fruftueux  &  naturel 
exercice  de  noftre  efprit,  c'eft  à  mon  gré  la  confé- 
rence, l'en  trouue  l'vfage  plus  doux,  que  d'aucune 
autre  aétion  de  noftre  vie.  Et  c'eft  la  raifon  pour- 

quoy,  fi  i'eftois  à  cette  heure  forcé  de  choifir,  ie 
confentirois  pluftoft,  ce  crois-ie,  de  perdre  la  veuë, 
que  l'ouyr  ou  le  parler.  Les  Athéniens,  &  encore 
les  Romains,  conferuoient  en  grand  honneur  cet 
exercice  en  leurs  Académies.  De  noftre  temps,  les 
Italiens  en  retiennent  quelques  veftiges,  à  leur 
grand  profit  :  comme  il  fe  voit  par  la  comparaifon 
de  nos  entendemens  aux  leurs.  L'eft:ude  des  liures, 
c'eft  vn  mouuement  languifTant  &  foible  qui  n'ef- 
chaufle  point  :  là  où  la  conférence,  apprend  &  exerce 
en  vn  coup.  Si  ie  confère  auec  vne  ame  forte, 
&  vn  roide  ioufteur,  il  me  prefie  les  flancs,  me 
picque  à  gauche  &  à  dextre  :  fes  imaginations 
eflancent  les  miennes.  La  ialoufie,  la  gloire,  la  con- 
tention, me  pouffent  &  rehaufiTent  au  deffus  de  moy- 
mefmes.  Et  l'vniffbn,  efl:  qualité  du  tout  ennuyeufe 
en  la  conférence.  Mais  comme  noftre  efprit  fe  forti- 
fie par  la  communication  des  efprits  vigoureux  &  ré- 
glez, il  ne  fe  peut  dire,  combien  il  perd,  &  s'aba- 
llardit,  par  le  continuel  commerce,  &  fréquentation, 
que  nous  auons  auec  les  efprits  bas  &  maladifs.  Il 
n'eft  contagion  qui  s'efpande  comme  ceUe-là,  le 
fçay  par  alfez  d'expérience,  combien  en  vaut  l'aune, 
l'ayme  à  contefter,  &  à  difcourir,  mais  c'eft  auec  peu 
d'hommes,  &  pour  moy.  Car  de  feruir  de  fpedacle 
aux  grands,  &  faire  à  l'enuy  parade  de  fon  efprit, 
&  de  fon  caquet,  ie  trouue  que  c'eft  vn  meftier  tref- 
mefieant  à  vn  homme  d'honneur,  La  fottife  eft  vne 
mauuaife  qualité,  mais  de  ne  la  pouuoir  fupporter, 
&  s'en  defpiter  &  ronger,  comme  il  m'aduient,  c'eft 
vne  autre  forte  de  maladie,  qui  ne  doit  guère  à  la 
fottife,  en  importunité.  Et  eft  ce  qu'à  prefent  ie  veux 
accufer  du  mien.  l'entre  en  conférence  &  en  dif- 
pute,  auec  grande  liberté  &  facilité  :  d'autant  que 

l'opinion  trouue  en  moy  le  terrein  mal  propre  à  y 
pénétrer,  &  y  pouffer  de  hautes  racines.  Nulles 
propofitions  m'eflonnent,  nulle  créance  me  bleffe, 
quelque  contrariété  qu'elle  aye  à  la  mienne.  Il  n'efl 
fi  friuole  &  fi  extrauagante  fantafie,  qui  ne  me 
femble  bien  fortable  à  la  produftion  de  l'efprit  hu- 
main. Nous  autres,  qui  priuons  noftre  iugement 
du  droift  de  faire  des  arrefts,  regardons  molle- 
ment les  opinions  diuerfes  :  &  fi  nous  n'y  preflons 
le  iugement,  nous  y  preftons  ayfement  l'oreille.  Ou 
l'vn  plat  eft  vuide  du  tout  en  la  balance,  ie  laiffe 
vaciller  l'autre,  fous  les  fonges  d'vne  vieille.  Et 
me  femble  élire  excufable,  fi  l'accepte  pluftoft  le 
nombre  impair  :  le  ieudy  au  prix  du  vendredy  :  fi 
ie  m'aime  mieux  douziefme  ou  quatorziefme,  que 
treziefme  à  table  :  fi  ie  vois  plus  volontiers  vn 
liéure  coftoyant,  que  trauerfant  mon  chemin,  quand 
ie  voyage  :  &  donne  pluftoft  le  pied  gauche,  que  le 
droift,  à  chauft"er.  Toutes  telles  reuafferies,  qui  font 
en  crédit  autour  de  nous,  méritent  aumoins  qu'on 
les  efcoute.  Pour  moy,  elles  emportent  feulement 
l'inanité,  mais  elles  l'emportent.  Encores  font  en 
poids,  les  opinions  vulgaires  &  cafuelles,  autre 
chofe,  que  rien,  en  nature.  Et  qui  ne  s'y  laiffe 
aller  iufques  là,  tombe  à  l'auanture  au  vice  de 
l'opiniaftreté,  pour  euiter  celuy  de  la  fuperftition. 
Les  contradictions  donc  des  iugemens,  ne  m'of- 
fencent,  ny  m'altèrent  :  elles  m'efueillent  feulement 
&  m'exercent.  Nous  fuyons  la  correftion,  il  s'y  fau- 
droit  prefenter  &  produire  notamment  quand  elle 
vient  par  forme  de  conférence,  non  de  régence.  A 
chafque  oppofition,  on  ne  regarde  pas  fi  elle  eft  iufte, 
mais,  à  tort,  ou  adroit,  comment  ons'endeffera.  Au 
lieu  d'y  tendre  les  bras,  nous  y  tendons  les  griffes. 

le  fouffrirois  eftre  rudement  heurté  par  mes  amis, 
Tu  es  vn  fot,  tu  refues.  l'ayme  entre  les  galans 
hommes,  qu'on  s'exprime  courageufement  :  que  les 
mots  aillent  où  va  la  penfee.  Il  nous  faut  fortifier 
l'ouye,  &  la  durcir,  contre  cette  tendreur  dufon  céré- 
monieux des  paroUes,  Payme  vne  focieté,  &  fami- 
liarité forte,  &  virile  :  vne  amitié,  qui  fe  flatte 
en  l'afpreté  &  vigueur  de  fon  commerce  :  comme 
l'amour,  es  morfures  &  efgratigneures  fanglantes. 
Elle  n'eft  pas  allez  vigoureufe  &  genereufe,  fi  elle 
n  eft  querelleufe  :  fi  elle  eft  ciuilifee  &  artifte  :  fi 
elle  craint  le  heurt,  &  a  fes  allures  contreintes. 
Neque  enim  difputari  fine  reprehenfione  poteji. 
Quand  on  me  contrarie,  on  efueille  mon  attention, 
non  pas  ma  cholere  :  ie  m'auance  vers  celuy  qui  me 
contredit,  qui  m'inllruit.  La  caufe  de  la  vérité, 
deuroit  eftre  la  caufe  commune  à  l'vn  &  à  l'autre. 
Que  refpondra-il }  la  pallion  du  courroux  luy  a  dé- 
fia frappé  le  iugement  :  le  trouble  s'en  eft  faifi, 
auant  la  raifon.  Il  feroit  vtile,  qu'on  pafTaft  par 
gageure,  la  decifîon  de  nos  difputes  :  qu'il  y  euft 
vne  marque  matérielle  de  nos  pertes  :  affin  que  nous 
en  tinffions  eftat,  &  que  mon  valet  me  peuft  dire  : 
Il  vous  coufta  l'année  pafTee  cent  efcus,  à  vingt  fois, 
d'auoir  efté  ignorant  &  opiniaftre.  le  feftoye  &  ca- 
reiïe  la  vérité  en  quelque  main  que  ie  la  trouue, 
&  m'y  rends  alaigrement,  &  luy  tends  mes  armes 
vaincues,  de  loing  que  ie  la  vois  approcher.  Et 
pourueu  qu'on  n'y  procède  d'vne  troigne  trop  im- 
perieufement  magiftrale,  ie  prens  plaifir  à  eftre 
reprins.  Et  m'accommode  aux  accufateurs,  fouuent 
plus,  par  raifon  de  ciuilité,  que  par  raifon  d'amen- 
dement :  aymant  à  gratifier  &  à  nourrir  la  liberté  de 
m'aduertir,  par  la  facilité  de  céder.  Toutesfois  il  eft 

malaifé  d'y  attirer  les  hommes  de  mon  temps.  Ils 
n'ont  pas  le  courage  de  corriger,  par  ce  qu'ils  n'ont 
pas  le  courage  de  fouffrir  à  l'eftre.  Et  parlent  tou- 
jours auec  diflimulation,  en  prefence  les  vns  des 
autres.  le  prens  fi  grand  plaifir  d'eftre  iugé  &  co- 
gneu,  qu'il  m'eft  comme  indiffèrent,  en  quelle  des 
deux  formes  ie  le  foys.  Mon  imagination  fe  contre- 
dit elle  mefme  fi  fouuent,  &  condamne,  que  ce  m'eft 
tout  vn,  qu'vn  autre  le  face  :  veu  principalement  que 
ie  ne  donne  à  fa  reprehenfion,  que  l'authorité  que  ie 
veux.  Mais  ie  romps  paille  auec  celuy,  qui  fe  tient  fi 
haut  à  la  main  :  comme  i'en  cognoy  quelqu'vn, 
qui  plaint  fon  aduertifTement,  s'il  n'en  ell  creu  : 
&  prend  à  iniure,  fi  on  eflriue  à  le  fuiure.  Ce  que 
Socrates  recueilloit  toufiours  riant,  les  contra- 
diôions,  qu'on  oppofoit  à  fon  difcours,  on  pourroit 
dire,  que  fa  force  en  eftoit  caufe  :  &  que  l'auan- 
tage  ayant  à  tomber  certainement  de  fon  cofté,  il  les 
acceptoit,  comme  matière  de  nouuelle  viftoire. 
Toutesfois  nous  voyons  au  rebours,  qu'il  n'eft  rien, 
qui  nous  y  rende  le  fentiment  fi  délicat,  que  l'opi- 
nion de  la  prééminence,  &  defdaing  de  l'aduerfaire. 
Et  que  par  raifon,  c'eft  au  foible  pluftoft,  d'accepter 
de  bon  gré  les  oppofitions  qui  le  redreffent  &  ra- 
billent.  le  cherche  à  la  vérité  plus  la  fréquentation 
de  ceux  qui  me  gourment,  que  de  ceux  qui  me 
craignent.  C'eft  vn  plaifir  fade  &  nuifible,  d'auoir 
affaire  à  gens  qui  nous  admirent  &  facent  place. 
Antifthenes  commanda  à  fes  enfans,  de  ne  fçauoir 
iamais  gré  ny  grâce,  à  homme  qui  les  louaft.  le  me 
fens  bien  plus  fier,  de  la  vidoire  que  ie  gaigne  fur 
moy,  quand  en  l'ardeur  mefme  du  combat,  ie  me  faits 
plier  foubs  la  force  de  la  raifon  de  mon  aduerfaire  : 
que  ie  ne  me  fens  gré,  de  la  viâoire  que  ie  gaigne 

fur  luy,  par  fa  foiblefTe.  En  fin,  ie  reçois  &  aduoue 
toute  forte  d'atteindes  qui  font  de  droid  fil,  pour 
foibles  qu'elles  foient  :  mais  ie  fuis  par  trop  impa- 
tient, de  celles  qui  fe  donnent  fans  forme.  Il  me 
chaut  peu  de  la  matière,  &  me  font  les  opinions 
vnes,  &  la  vidoire  du  fubieft  à  peu  près  indiffé- 
rente. Tout  vn  iour  ie  contefteray  paifiblement,  fi 
la  conduifte  du  débat  fe  fuit  auec  ordre.  Ce  n'eft 
pas  tant  la  force  &  la  fubtilité,  que  ie  demande, 
comme  l'ordre.  L'ordre  qui  fe  voit  tous  les  iours, 
aux  altercations  des  bergers  &  des  enfants  de  bou- 
tique :  iamais  entre  nous.  S'ils  fe  détraquent,  c'eft 
en  inciuilité  :  fi  faifons  nous  bien.  Mais  leur  tu- 
multe &  impatience,  ne  les  deuoye  pas  de  leur 
thème.  Leur  propos  fuit  fon  cours.  S'ils  preuiennent 
l'vn  l'autre,  s'ils  ne  s'attendent  pas,  aumoins  ils 
s'entendent.  On  refpond  toufiours  trop  bien  pour 
moy,  fi  on  refpond  à  ce  que  ie  dits.  Mais  quand  la 
difpute  eft  trouble  &  def-reglee,  ie  quitte  la  chofe, 
&  m'attache  à  la  forme,  auec  defpit  &  indifcretion  : 
&  me  ietce  à  vne  façon  de  débattre,  teftue,  mali- 
cieufe,  &  imperieufe,  dequoy  i'ay  à  rougir  après.  Il 
eft  impoffible  de  traitter  de  bonne  foy  auec  vn  fot. 
Mon  iugement  ne  fe  corrompt  pas  feulement  à  la 
main  d'vn  maiftre  fi  impétueux  :  mais  aufli  ma 
confcience.  Noz  difputes  deuoient  eftre  défendues 
&  punies,  comme  d'autres  crimes  verbaux.  Quel  vice 
n'efueillent  elles  &  n'amoncellent,  toufiours  régies 
&  commandées  par  la  cholere  }  Nous  entrons  en  ini- 
mitié, premièrement  contre  les  raifons,  &  puis 
contre  les  hommes.  Nous  n'apprenons  à  difputer  que 
pour  contredire  :  &  chafcun  contredifant  &  eftant 
contredift,  il  en  aduient  que  le  fruit  du  dif- 
puter, c'eft  perdre  &  anéantir  la  vérité.  Ainfi  Pla- 

ton  en  fa  republique,  prohibe  cet  exercice  aux 
efprits  ineptes  &  mal  nays.  A  quoy  faire  vous  met- 
tez vous  en  voye  de  quefter  ce  qui  efl,  auec  celuy 
qui  n'a  ny  pas,  ny  alleure  qui  vaille  }  On  ne  fait 
point  tort  au  fubieft,  quand  on  le  quifte,  pour  voir 
du  moyen  de  le  traifter.  le  ne  dis  pas  moyen  fcho- 
laftique  &  artifte,  ie  dis  moyen  naturel,  d'vn  fain 
entendement.  Que  fera-ce  en  fin  }  l'vn  va  en  Orient, 
l'autre  en  Occident.  Ils  perdent  le  principal,  &  l'ef- 
cartent  dans  la  preffe  des  incidens.  Au  bout  d'vne 
heure  de  tempefte,  ils  ne  fçauent  ce  qu'ils  cher- 
chent :  l'vn  eft  bas,  l'autre  haut,  l'autre  coftier. 
Qui  fe  prend  à  vn  mot  &  vne  fimilitude.  Qui  ne 
fent  plus  ce  qu'on  luy  oppofe,  tant  il  eft  engagé  en 
fa  courfe,  &  penfe  à  fe  fuiure,  non  pas  à  vous.  Qui 
fe  trouuant  foible  de  reins,  craint  tout,  refufe  tout, 
méfie  dez  l'entrée,  &  confond  le  propos  :  ou  fur 
l'effort  du  débat,  fe  mutine  à  fe  taire  tout  plat  :  par 
vne  ignorance  defpite,  affeftant  vn  orgueilleux  mef- 
prix  :  ou  vne  fottement  modeftefuitte  de  contention. 
Pourueu  que  cettuy-cy  frappe,  il  ne  luy  chaut  com- 
bien il  fe  defcouure.  L'autre  compte  fes  mots,  &  les 
poife  pour  raifons.  Celuy-là  n'y  employé  que 
l'auantage  de  fa  voix,  &  de  fes  poulmons.  En  voyla 
vn  qui  conclud  contre  foy-mefme  :  &  cettuy-cy  qui 
vous  affourdit  de  préfaces  &  digrefïïons  inutiles.  Cet 
autre  s'arme  de  pures  iniures,  &  cherche  vne  que- 
relle d'Alemaigne,  pour  fe  deflfaire  de  la  focieté 
&  conférence  d'vn  efprit,  qui  preffe  le  fien.  Ce  der- 
nier ne  voit  rien  en  la  raifon,  mais  il  vous  tient 
alfiegé  fur  la  clofture  dialeftique  de  fes  claufes,  &  fur 
les  formules  de  fon  art.  Or  qui  n'entre  en  def- 
fiance  des  fciences,  &  n'efl  en  doubte,  s'il  s'en  peut 
tirer  quelque  folide  fruiâ:,  au  befoin  de  la  vie  :  à 

confiderer  l'vfage  que  nous  en  auons?  Nihil  fanan- 
tibus  litteris.  Qui  a  pris  de  l'entendement  en  la 
logique?  où  font  les  belles  promefles  ?  iVec  ad  melius 
viuendumj  nec  ad  commodius  dijferendum.  Voit-on 
plus  de  barbouillage  au  caquet  des  harengeres, 
qu'aux  difputes  publiques  des  hommes  de  cette  pro- 
feflion?  l'aymeroy  mieux,  que  mon  fils  apprint  aux 
tauernes  à  parler,  qu'aux  efcholes  de  la  parler ie. 
Ayez  vn  maillre  es  arts,  conférez  auec  luy,  que  ne 
nous  fait-il  fentir  cette  excellence  artificielle,  &  ne 
rauit  les  femmes,  &  les  ignorans  comme  nous 
fommes,  par  l'admiration  de  la  fermeté  de  feS  rai- 
fons,  de  la  beauté  de  fon  ordre  ?  que  ne  nous  do- 
mine-il &  perfuade  comme  il  veut }  Vn  homme  fi 
auantageux  en  matière,  &  en  conduire,  pourquoy 
mefle-il  à  fon  efcrime  les  iniures,  l'indifcretion 
&  la  rage  ?  Qu'il  ofte  fon  chapperon,  fa  robbe,  &  fon 
Latin,  qu'il  ne  batte  pas  nos  aureilles  d'Ariftote  tout 
pur  &  tout  creu,  vous  le  prendrez  pour  l'vn  d'entre 
nous,  ou  pis.  Il  me  femble  de  cette  implication 
&  entrelalfeure  du  langage,  par  où  ils  nous  preflent, 
qu'il  en  va  comme  des  ioueurs  de  pafTe-pafle  :  leur 
fouppleffe  combat  &  force  nos  fens,  mais  elle 
n'efbranle  aucunement  noftre  créance  :  hors  ce  bafte- 
lage,  ils  ne  font  rien  qui  ne  foit  commun  &  vil.  Pour 
eftre  plus  fçauans,  ils  n'en  font  pas  moins  ineptes, 
l'ayme  &  honore  le  fçauoir,  autant  que  ceux  qui  l'ont. 
Et  en  fon  vray  vfage,  c'eft  le  plus  noble  &  puiiïant 
acqueft  des  hommes.  Mais  en  ceux-là,  &  il  en  eft  vn 
nombre  infiny  de  ce  genre,  qui  en  eftabliffent  leur 
fondamentale  fuffifance  &  valeur  :  qui  fe  rapportent 
de  leur  entendement  à  leur  mémoire,  fub  aliéna 
vmhra  latentes  :  &  ne  peuuent  rien  que  par  liure  :  ie 
le  hay,  fi  ie  l'ofe  dire,  vn  peu  plus  que  la  beftife. 


l8  ESSAIS    DE    MONTAIGNE. 

En  mon  pays,  &  de  mon  temps,  la  doftrine  amande 
afTez  les  bourfes,  nullement  les  âmes.  Si  elle  les 
rencontre  mouffes,  elle  les  aggraue  &  fuffoque  : 
maiïe  crue  &  indigefle  :  fi  defliees,  elle  les  purifie 
volontiers,  clarifie  &  fubtilife  iufques  à  l'exinanition. 
C'eft;  chofe  de  qualité  à  peu  près  indifférente  :  tref- 
vtile  accefToire,  à  vne  ame  bien  née,  pernicieux  à 
vne  autre  ame  &  dommageable.  Ou  plufl:o(l,  chofe 
de  tref-precieux  vfage,  qui  ne  fe  laiffe  pas  poffeder 
à  vil  prix  :  en  quelque  main  c'eft  vn  fceptre,  en 
quelque  autre,  vne  marotte.  Mais  fuyuons.  Quelle 
plus  grande  viftoire  attendez  vous,  que  d'apprendre 
à  voftre  ennemy  qu'il  ne  vous  peut  combattre? 
Quand  vous  gaignez  l'auantage  de  voftre  propofi- 
tion,  c'eft  la  vérité  qui  gaigne  :  quand  vous  gaignez 
l'auantage  de  Tordre,  8i  de  la  conduitte,  c'eft  vous 
qui  gaignez.  Il  m'eft  aduis  qu'en  Platon  &  en  Xeno- 
phon  Socrates  difpute  plus,  en  faueur  des  difputants 
qu'en  faueur  de  la  difpute  :  &  pour  inftruire  Euthy- 
domus  &  Protagoras  de  la  cognoiiïance  de  leur  im- 
pertinence, plus  que  de  l'impertinence  de  leur  art. 
Il  empoigne  la  première  matière,  comme  celuy  qui 
a  vne  fin  plus  vtile  que  de  l'aifclaircir,  allauoir 
efclaircir  les  efprits,  qu'il  prend  à  manier  &  exercer. 
L'agitation  &  la  chafte  eft  proprement  de  noftre 
gibier,  nous  ne  fommes  pas  excufables  de  la  conduire 
mal  &  impertinemment  :  de  faillir  à  la  prife,  c'eft 
autre  chofe.  Car  nous  fommes  nais  à  quefter  la 
vérité,  il  appartient  de  la  poffeder  à  vne  plus  grande 
puiffance.  Elle  n'eft  pas,  comme  difoit  Democritus, 
cachée  dans  le  fonds  des  abyfmes  :  mais  pluftoft 
efleuee  en  hauteur  infinie  en  la  cognoiffance  diuine. 
Le  monde  n'eft  qu'vne  efcole  d'inquifition.  Ce 
n'eft  pas  à  qui  mettra  dedans,  mais  à  qui  fera  les 

plus  belles  courfes.  Autant  peut  faire  le  fot,  celuy 
qui  dit  vray,  que  celuy  qui  dit  faux  :  car  nous 
fommes  fur  la  manière,  non  fur  la  matière  du  dire. 
Mon  humeur  eft  de  regarder  autant  à  la  forme,  qu'à 
la  fubftance  :  autant  à  l'aduocat  qu'à  la  caufe, 
comme  Alcibiades  ordonnoit  qu'on  fift.  Et  tous  les 
iours  m'amufe  à  lire  en  des  autheurs,  fans  foing  de 
leur  fcience  :  y  cherchant  leur  façon,  non  leur 
fubieft.  Tout  ainfi  que  ie  pourfuy  la  communication 
de  quelque  efprit  fameux,  non  affin  qu'il  m'enfeigne, 
mais  affin  que  ie  le  cognoiffe,  &  que  le  cognoiffant, 
s'il  le  vaut,  ie  l'imite.  Tout  homme  peut  dire  véri- 
tablement, mais  dire  ordonnement,  prudemment, 
&  fuffifamment,  peu  d'hommes  le  peuuent.  Par  ainfi 
la  fauceté  qui  vient  d'ignorance,  ne  m'offence  point  : 
c'eft  l'ineptie.  l'ay  rompu  plufieurs  marchez  qui 
m'eftoient  vtiles,  par  l'impertinence  de  la  conteftation 
de  ceux,  auec  qui  ie  marchandois.  le  ne  m'efmeux 
pas  vne  fois  l'an,  des  fautes  de  ceux  fur  lefquels  i'ay 
puiffance  :  mais  fur  le  poinft  de  la  beftife  &  opi- 
niaflreté  de  leurs  allégations,  excufes  &  defences, 
afnieres  &  brutales,  nous  fommes  tous  les  iours  à 
nous  en  prendre  à  la  gorge.  Ils  n'entendent  ny  ce 
qui  fe  dit,  ny  pourquoy,  &  refpondent  de  mefme  : 
c'eft  pour  defefperer.  le  ne  fens  heurter  rudement 
ma  tefte,  que  par  vne  autre  tefte.  Et  entre  pluftoft 
en  compofition  auec  le  vice  de  mes  gens,  qu'auec 
leur  témérité,  importunité  &  leur  fottife.  Qu'ils 
facent  moins,  pourueu  qu'ils  foient  capables  de  faire. 
Vous  viuez  en  efperance  d'efchauffer  leur  volonté. 
Mais  d'vne  fouche,  il  n'y  a  ny  qu'efperer,  ny  que 
iouyr  qui  vaille.  Or  quoy,  fi  ie  prens  les  chofes 
autrement  qu'elles  ne  font?  Il  peut  eftre.  Et  pour- 
tant i'accufe  mon  impatience.  Et  tiens,  première- 

ment,  qu'elle  eft  efgallement  vitieufe  en  celuy  qui  a 
droit,  comme  en  celuy  qui  a  tort.  Car  c'efl:  toufiours 
vn'  aigreur  tyrannique,  de  ne  pouuoir  foufFrir  vue 
forme  diuerfe  à  la  fienne.  Et  puis,  qu'il  n'eft  à  la 
vérité  point  de  plus  grande  fadefe,  &  plus  confiante, 
que  de  s'efmouuoir  &  piquer  des  fadefes  du  monde, 
ny  plus  hétéroclite.  Car  elle  nous  formalife  princi- 
pallement  contre  nous  :  &  ce  philofophe  du  temps 
paiïe  n'eull:  iamais  eu  faute  d'occafion  à  fes  pleurs, 
tant  qu'il  fe  fuft  confideré.  Mifon  l'vn  des  fept  fages, 
d'vne  humeur  Timoniene  &  Democritiene  inter- 
rogé, dequoy  il  rioit  feul  :  De  ce  que  ie  ris  feul  : 
refpondit-il.  Combien  de  fottifes  dif-ie,  &  refpons-ie 
tous  les  iours,  félon  moy  :  &  volontiers  donq 
combien  plus  fréquentes,  félon  autruy  ?  Si  ie  m'en 
mors  les  leures,  qu'en  doiuerit  faire  les  autres? 
Somme,  il  faut  viure  entre  les  viuants,  &  laifler  la 
riuiere  courre  fous  le  pont,  fans  noftre  foing  :  ou 
à  tout  le  moins,  fans  noftre  altération.  De  vray, 
pourquoy  fans  nous  efmouuoir,  rencontrons  nous 
quelqu'vn  qui  ayt  le  corps  tortu  &  mal  bafty,  &  ne 
pouuons  foufFrir  le  rencontre  d'vn  efprit  mal  rengé, 
fans  nous  mettre  en  cholere?  Cette  vitieufe  afpreté 
tient  plus  au  iuge,  qu'à  la  faute.  Ayons  toufiours  en 
la  bouche  ce  mot  de  Platon  :  Ce  que  ie  treuue 
mal  fain,  n'eft-ce  pas  pour  eftre  moy-mefmes  mal 
fain?  Ne  fuis-ie  pas  moy-mefmes  en  coulpe?  mon 
aduertiffement  fe  peut-il  pas  renuerfer  contre  moy? 
Sage  &  diuin  refrein,  qui  fouete  la  plus  vniuerfelle, 
&  commune  erreur  des  hommes.  Non  feulement  les 
reproches,  que  nous  faifons  les  vns  aux  autres,  mais 
noz  raifons  aufïï,  &  noz  arguments  &  matières  con- 
trouerfes,  font  ordinairement  retorquables  à  nous  : 
&  nous  enferrons  de  noz  armes.  Dequoy  l'ancien- 

neté  m'a  laiffé  aflez  de  graues  exemples.  Ce  fut 
ingenieufement  dit  &  bien  à  propos,  par  celuy  qui 
l'inuenta  : 

S  ter  eus  cuique  Jutan  htne  olet. 

Noz  yeux  ne  voyenc  rien  en  derrière.  Cent  fois  le 
iour,  nous  nous  moquons  de  nous  fur  le  fubieô  de 
noftre  voyfin ,  &  dételions  en  d'autres,  les  défauts 
qui  font  en  nous  plus  clairement  :  &  les  admirons 
d'vne  merueilleufe  impudence  &  inaduertence.  En- 
cores  hier  ie  fus  à  mefmes,  de  veoir  vn  homme  d'en- 
tendement fe  moquant  autant  plaifamment  que  iufte- 
ment,  de  l'inepte  façon  d'vn  autre,  qui  rompt  la 
telle  à  tout  le  monde  du  regillre  de  fes  généalogies 
&  alliances,  plus  de  moitié  fauces  (ceux-là  fe  iettent 
plus  volontiers  fur  tels  fots  propos,  qui  ont  leurs 
qualitez  plus  doubteufes  &  moins  feures)  &  luy  s'il 
eull  reculé  fur  foy,  fe  full  trouué  non  guère  moins 
intempérant  &  ennuyeux  à  femer  &  faire  valoir  la 
prerogatiue  de  la  race  de  fa  femme.  O  importune 
prefomption,  de  laquelle  la  femme  fe  voit  armée 
par  les  mains  de  fon  mary  meline  !  S'il  entendoit  du 
Latin,  il  luy  faudroit  dire. 

Age  fi  fuec  non  infanit  fatis  fua  /ponte^  infiiga. 

le  ne  dis  pas,  que  nul  n'accufe,  qui  ne  foit  net  :  car 
nul  n'accuferoit  :  voire  ny  net,  en  mefme  forte  de 
tache.  Mais  i'entens,  que  noftre  iugement  chargeant 
fur  vn  autre,  duquel  pour  lors  il  eft  queftion,  ne 
nous  efpargne  pas,  d'vne  interne  &  feuere  iurif- 
diftion.  C'eft  office  de  charité,  que,  qui  ne  peut  ofler 
vn  vice  en  foy,  cherche  ce  neantmoins  à  l'oller  en 

autruy  :  où  il  peut  auoir  moins  maligne  &  reuefche 
femence.  Ny  ne  me  femble  refponce  à  propos,  à 
celuy,  qui  m'aduertit  de  ma  faute,  dire  qu'elle  eft 
aulli  en  luy.  Quoy  pour  cela?  Toufiours  l'aduer- 
tiffement  eft  vray  &  vtile.  Si  nous  auions  bon 
nez,  noftre  ordure  nous  deuroit  plus  puïr,  d'au- 
tant qu'elle  eft  noftre.  Et  Socrates  eft  d'aduis, 
que  qui  fe  trouueroit  coulpable,  &  fon  fils,  &  vn 
eftranger,  de  quelque  violence  &  iniure,  deuroit 
commencer  par  foy,  à  fe  prefenter  à  la  condamna- 
tion de  la  iuftice,  &  implorer,  pour  fe  purger,  le 
fecours  de  la  main  du  bourreau  :  fecondement  pour 
fon  fils  :  &  dernièrement  pour  l'eftranger.  Si  ce 
précepte  prend  le  ton  vn  peu  trop  haut  :  au  moins 
fe  doibt  il  prefenter  le  premier,  à  la  punition  de  fa 
propre  confcience.  Les  fens  font  nos  propres  &  pre- 
miers iuges,  qui  n'apperçoiuent  les  chofes  que  par 
les  accidens  externes  :  &  n'eft  merueille,  fi  en  toutes 
les  pièces  du  feruice  de  nollre  focieté,  il  y  a  vn  fi 
perpétuel ,  &  vniuerfel  meflange  de  cérémonies 
&  apparences  fuperficielles  :  fi  que  la  meilleure 
&  plus  effeftuelle  part  des  polices,  confifte  en  cela. 
C'eft  toufiours  à  l'homme  que  nous  auons  affaire, 
duquel  la  condition  eft  merueilleufement  corporelle. 
Que  ceux  qui  nous  ont  voulu  baftir  ces  années  paf- 
fees,  vn  exercice  de  religion,  fi  contemplatif  &  imma- 
tériel, rie  s'eftonnent  point,  s'il  s'en  trouue,  qui 
penfent,  qu'elle  fuft  efchappée  &  fondue  entre  leurs 
doigts,  fi  elle  ne  tenoit  parmy  nous,  comme  marque, 
tiltre,  &  inftrument  de  diuifion  &  de  part,  plus  que 
par  foy-mefmes.  Comme  en  la  conférence.  La  gra- 
uité,  la  robbe,  &  la  fortune  de  celuy  qui  parle, 
donne  fouuent  crédit  à  des  propos  vains  &  ineptes. 
Il  n'eft  pas  à  prefumer,  qu'vn  monfieur,  fi  fuiuy,  fi 

redouté,  n'aye  au  dedans  quelque  fuffifance  autre 
que  populaire  :  &  qu'vn  homme  à  qui  on  donne  tant 
de  commifïions,  &  de  charges,  fi  defdaigneux  &  fi 
morguant,  ne  foit  plus  habile,  que  cet  autre,  qui  le 
falue  de  fi  loing,  &  que  perfonne  n'employé.  Non 
feulement  les  mots,  mais  aufli  les  grimaces  de  ces 
gens  là,  fe  confiderent  &  mettent  en  compte  :  cha- 
cun s' appliquant  à  y  donner  quelque  belle  &  folide 
interprétation.  S'ils  fe  rabaiffent  à  la  conférence 
commune,  &  qu'on  leur  prefente  autre  chofe  qu'ap- 
probation &  reuerence,  ils  vous  aflbmment  de  l'au- 
thorité  de  leur  expérience  :  ils  ont  ouy,  ils  ont  veu, 
ils  ont  faiél,  vous  elles  accablé  d'exemples.  le  leur 
dirois  volontiers,  que  le  fruift  de  l'expérience  d'vn 
chirurgien,  n'efl  pas  l'hiftoire  de  fes  pratiques,  &  fe 
fouuenir  qu'il  a  guary  quatre  empeftez  &  trois  goû- 
teux, s'il  ne  fçait  de  cet  vfage,  tirer  dequoy  former 
fon  iugement,  &  ne  nous  fçait  faire  fentir,  qu'il  en 
foit  deuenu  plus  fage  à  l'vfage  de  fon  art.  Conune 
en  vn  concert  d'inftruments,  on  n'oit  pas  vn  leut,  vne 
efpinete,  &  la  flutte  :  on  oyt  vne  harmonie  en  globe  : 
l'alTemblage  &  le  fruid  de  tout  cet  amas.  Si  les 
voyages  &  les  charges  les  ont  amendez,  c'eft  à  la 
produdion  de  leur  entendement  de  le  faire  paroiftre. 
Ce  n'ell  pas  affez  de  compter  les  expériences,  il  les 
faut  poifer  &  afîbrtir  :  &  les  faut  auoir  digérées 
&  alambiquees,  pour  en  tirer  les  raifons  &  conclu- 
fions  qu'elles  portent.  Il  ne  fut  iamais  tant  d'hifto- 
riens.  Bon  eft-il  toufiours  &  vtile  de  les  ouyr,  car 
ils  nous  fournirent  tout  plein  de  belles  inftruélions 
&  louables  du  magafm  de  leur  mémoire.  Grande 
partie  certes,  au  fecours  de  la  vie.  Mais  nous  ne 
cherchons  pas  cela  pour  cette  heure,  nous  cherchons 
fi  ces  recitateurs  &  recueilleurs  font  louables  eux- 

mefmes.  le  hay  toute  forte  de  tyrannie,  &  la  par- 
liere,  &  l'eiFeftuelle.  le  me  bande  volontiers  contre 
ces  vaines  circonftances,  qui  pipent  noftre  iugement 
par  les  fens  :  &  me  tenant  au  guet  de  ces  grandeurs 
extraordinaires,  ay  trouué  que  ce  font  pour  le  plus, 
des  hommes  comme  les  autres  : 

Rarus  enim  fermé  fenfus  commiinis  in  illa 
Fortuna. 

A  l'auanture  les  eftime  Ion,  &  apperçoit  moindres 
qu'ils  ne  font,  d'autant  qu'ils  entreprennent  plus , 
&  fe  montrent  plus ,  ils  ne  refpondent  point  au 
faix  qu'ils  ont  pris.  Il  faut  qu'il  y  ayt  plus  de  vi- 
gueur, &  de  pouuoir  au  porteur,  qu'en  la  charge. 
Celuy  qui  n'a  pas  remply  fa  force,  il  vous  laiffe 
deuiner,  s'il  a  encore  de  la  force  au  delà,  &  s'il  a 
efté  effayé  iufques  à  fon  dernier  poinft,  Celuy  qui 
fuccombe  à  fa  charge,  il  defcouure  fa  mefure,  &  la 
foiblefle  de  fes  efpaules,  C'efl  pourquoy  on  voit 
tant  d'ineptes  âmes  entre  les  fçauantes,  &  plus  que 
d'autres.  Il  s'en  fuft  faift  des  bons  hommes  de  mef- 
nage,  bons  marchans,  bons  artizans  :  leur  vigueur 
naturelle  eftoit  taillée  à  cette  proportion.  C'eft  chofe 
de  grand  poix  que  la  fcience,  ils  fondent  defToubs. 
Pour  eftaller  &  diftribuer  cette  riche  &  puiffante 
matière,  pour  l'employer  &  s'en  ayder  :  leur  engin 
n'a,  ny  affez  de  vigueur,  ny  affez  de  maniement. 
Elle  ne  peut  qu'en  vne  forte  nature  :  or  elles  font 
bien  rares.  Et  les  foibles,  dit  Socrates,  corrompent 
la  dignité  de  la  philofophie,  en  la  maniant.  Elle 
paroift  &  inutile  &  vicieufe ,  quand  elle  eft  mal 
eftuyee.  Voyla  comment  ils  fe  gaftent  &  affolent. 

Humani  qualis  fimulator  fimius  oris. 

Quem  puer  arridens^  pretiofo  ftamine  ferum 
Velauitj  nudàfque  notes  ac  tergu  reliquitj 
Ludibrium  menjis. 

A  ceux  pareillement,  qui  nous  rcgifTent  &  com- 
mandent, qui  tiennent  le  monde  en  leur  main,  ce 
n'eft  pas  afTez  d'auoir  vn  entendement  commun  :  de 
pouuoir  ce  que  nous  pouuons.  Ils  font  bien  loing 
au  delToubs  de  nous,  s'ils  ne  font  bien  loing  au  def- 
fus.  Comme  ils  promettent  plus,  ils  doiuent  aufli 
plus.  Et  pourtant  leur  eft  le  filence,  non  feulement 
contenance  de  refpeft  &  grauité,  mais  encore  fou- 
uent  de  profit  &  de  mefnage.  Car  Megabyfus  eftant 
allé  voir  Apelles  en  fon  ouurouer ,  fut  long  temps 
fans  mot  dire  :  &  puis  commença  à  difcourir  de  fes 
ouurages.  Dont  il  reçeut  cette  rude  reprimende  : 
Tandis  que  tu  as  gardé  filence,  tu  femblois  quelque 
grande  chofe,  à  caufe  de  tes  cheines  &  de  ta 
pompe  :  mais  maintenant,  qu'on  t'a  ouy  parler,  il 
n'eft  pas  iufques  aux  garfons  de  ma  boutique  qui 
ne  te  mefprifent.  Ces  magnifiques  atours,  ce  grand 
eftat,  ne  luy  permettoient  point  d'eftre  ignorant 
d'vne  ignorance  populaire  :  &  de  parler  imperti- 
nemment  de  la  peinture.  Il  deuoit  maintenir  muet, 
cette  externe  &  prefomptiue  fuffifance.  A  combien 
de  fottes  âmes  en  mon  temps,  a  feruy  yne  mine 
froide  &  taciturne,  de  tiltre  de  prudence  &  de 
capacité?  Les  dignitez,  les  charges,  fe  donnent 
neceffairement,  plus  par  fortune  que  par  mérite  : 
&  a  Ion  tort  fouuent  de  s'en  prendre  aux  Roys. 
Au  rebours  c'eft  merueille  qu'ils  y  ayent  tant 
d'heur,  y  ayans  fi  peu  d'adrefte  :  Principis  eji  vir- 
tus  maxima,  nojfe  fuos.  Car  la  nature  ne  leur  a 
pas  donné  la  veuë,  qui  fe  puifTe  eftendre  à  tant 
de  peuple,  pour  en  difcerner  la  precellence  :  &  per- 

fer  nos  poitrines,  où  loge  la  cognoifTance  de  noflre 
volonté  &  de  noftre  meilleure  valeur.  Il  faut  qu'ils 
nous  trient  par  coniefture,  &  à  taftons  :  par  la 
race,  les  richeffes,  la  doftrine,  la  voix  du  peuple  : 
tres-foibles  argumens.  Qui  pourroit  trouuer  moyen, 
qu'on  en  peuft  iuger  par  iuftice,  &  choifir  les 
hommes  par  raifon,  eftabliroit  de  ce  feul  trait, 
vne  parfaite  forme  de  police.  Ouy  mais,  il  a 
mené  à  poinft  ce  grand  affaire.  C'eft  dire  quel- 
que chofe  ;  mais  ce  n'eft  pas  afîez  dire.  Car 
cette  fentence  eft  iuftement  receuë.  Qu'il  ne  faut 
pas  iuger  les  confeils  par  les  euenemens.  Les 
Carthaginois  puniflbient  les  mauuais  aduis  de  leurs 
capitaines,  encore  qu'ils  fuffent  corrigez  par  vne 
heureufe  yiïue.  Et  le  peuple  Romain  a  fouuent 
refufé  le  triomphe  à  des  grandes  &  tres-vtiles 
viftoires,  par  ce  que  la  conduitte  du  chef  ne 
refpondoit  point  à  fon  bon  heur.  On  s'apperçoit 
ordinairement  aux  aftions  du  monde,  que  la  for- 
tune, pour  nous  apprendre,  combien  elle  peut 
en  toutes  chofes  :  &  qui  prent  plaifir  à  rabatre 
noftre  prefomption  :  n'ayant  peu  faire  les  mal- 
habiles fages,  elle  les  fait  heureux,  à  l'enuy  de 
la  vertu.  Et  fe  méfie  volontiers  à  fauorifer  les 
exécutions,  où  la  trame  eft  plus  purement  fienne. 
D'où  il  fe  voit  tous  les  iours,  que  les  plus  fim- 
ples  d'entre  nous,  mettent  à  fin  de  tref- grandes 
befongnes  &  publiques  &  priuees.  Et  comme  Si- 
rannez  le  Perfien,  refpondit  à  ceux  qui  s'efton- 
noient  comme  fes  affaires  fuccedoient  fi  mal,  veu 
que  fes  propos  eftoient  fi  fages  :  Qu'il  eftoit  feul 
maiftre  de  fes  propos,  mais  du  fuccez  de  fes 
affaires,  c'eftoit  la  fortune.  Ceux-cy  peuuent  ref- 
pondre  de  mefme  :  mais  d'vn  contraire  biais.  La 

plus  part  des  chofes  du  monde  fe  font  par  elles 
mefmes. 

Fata  viam  inueniunt. 


L'iffuë  authorife  fouuent  vne  trefinepte  conduite. 
Noflre  encremife  n'eft  quafi  qu'vne  routine  :  &  plus 
communément  confideration  d'vfage,  &  d'exemple, 
que  de  raifon.  Eftonné  de  la  grandeur  de  l'affaire, 
i'ay  autrefois  fçeu  par  ceuz  qui  l'auoient  mené  à 
fin,  leurs  motifs  &  leur  addreffe  :  ie  n'y  ay  trouué 
que  des  aduis  vulgaires  :  &  les  plus  vulgaires  &  vli- 
tez,  font  auffi  peut-eftre,  les  plus  feurs  &  plus  com- 
modes à  la  pratique,  fmon  à  la  montre.  Quoy  fi  les 
plus  plattes  raifons,  font  les  mieux  affifes  :  les  plus 
baffes  &  lafches,  &  les  plus  battues,  fe  couchent 
mieux  aux  affaires»^  Pour  conferuer  l'authorité  du 
confeil  des  Roys,  il  n'eft  pas  befoing  que  les  per- 
fonnes  profanes  y  participent,  &  y  voyent  plus 
auant  que  de  la  première  barrière.  Il  fe  doibt  reuerer 
à  crédit  &  en  bloc,  qui  en  veut  nourrir  la  réputa- 
tion. Ma  confultation  elbauche  vn  peu  la  matière, 
&  la  confidere  légèrement  par  fes  premiers  vifages  : 
le  fort  &  principal  de  la  befongne,  i'ay  accouftumé 
de  le  refigner  au  ciel. 

Permute  dùds^atera. 

L'heur  &  le  mal'heur,  font  à  mon  gré  deux  fouue- 
raines  puiiïances.  C'eft  imprudence,  d'eftimer  que 
l'humaine  prudence  puiiïe  remplir  le  roUe  de  la  for- 
tune. Et  vaine  eft  l'entreprife  de  celuy,  qui  prefume 
d'embraffer  &  caufes  &  confequences,  &  mener  par 
la  main,  le  progrez  de  fon  faid.  Vaine  fur  tout  aux 

délibérations  guerrières.  Il  ne  fut  iamais  plus  de 
circonfpeftion  &  prudence  militaire,  qu'il  s'en  voit 
par  fois  entre  nous.  Seroit  ce  qu'on  crainft  de  fe 
perdre  en  chemin,  fe  referuant  à  la  cataftrophe  de 
ce  ieu?  le  dis  plus,  que  nollre  fageffe  mefme 
&  confultation,  fuit  pour  la  plus  part  la  conduire  du 
hazard.  Ma  volonté  &  mon  difcours,  fe  remue  tan- 
toft  d'vn  air,  tantoft  d'vn  autre  :  &  y  a  plufieurs 
de  ces  mouuemens,  qui  fe  gouuernent  fans  moy. 
Ma  raifon  a  des  impulfions  &  agitations  iournallieres, 
&  cafuelles  : 

Venuntur  fpecies  animorum,  &  peElora  motus 
Nunc  aliosj  alios  dum  nuhila  ventus  agebatj 
Concipiunt. 

Qu'on  regarde  qui  font  les  plus  puiiïans  aux  villes, 
&  qui  font  mieux  leurs  befongnes  :  on  trouuera 
ordinairement,  que  ce  font  les  moins  habiles.  Il  eft 
aduenu  aux  femmelettes,  aux  enfans,  &  aux  infenfez, 
de  commander  des  grands  eftats,  à  l'efgal  des  plus 
fuffifans  Princes.  Et  y  rencontrent,  dit  Thucydides, 
plus  ordinairement  les  grofîîers  que  les  fubtils. 
Nous  attribuons  les  e£Fefts  de  leur  bonne  fortune  à 
leur  prudence. 

vt  qui/que  Fortuna  vtiturj 
Ita  pracellet  :  atque  exindefapere  illum  omnes  dicimus. 

Parquoy  ie  dis  bien,  en  toutes  façons,  que  les  euene- 
mens,  font  maigres  tefmoings  de  noftre  prix  &  capa- 
cité. Or  i'eftois  fur  ce  poinft,  qu'il  ne  faut  que  voir 
vn  homme  efleué  en  dignité  :  quand  nous  l'aurions 
cogneu  trois  iours  deuant,  homme  de  peu  :  il  coule 
inienfiblement  en  nos  opinions,  vne  image  de  gran- 

deur,  de  fuffifance,  &  nous  perfuadons  que  croifTant 
de  train  &  de  crédit,  il  eft  creu  de  mérite.  Nous 
iugeons  de  luy  non  félon  fa  valeur  :  mais  à  la  mode 
des  getons,  félon  la  prerogatiue  de  fon  rang.  Que  la 
chanfe  tourne  aufli,  qu'il  retombe  &  fe  mefle  à  la 
preflTe  :  chacun  s'enquiert  auec  admiration  de  la 
caufe  qui  l'auoit  guindé  fi  haut.  Eft-ce  luy?  faid  on  : 
n'y  fçauoit  il  autre  chofe  quand  il  y  eftoit?  les 
Princes  fe  contentent  ils  de  fi  peu.^  nous  eftions 
vrayement  en  bonnes  mains.  C'eft  chofe  que  i'ay 
veu  fouuent  de  mon  temps.  Voyre  &  le  mafque  des 
grandeurs,  qu'on  reprefente  aux  comédies,  nous 
touche  aucunement  &  nous  pippe.  Ce  que  i' adore 
moy-mefmes  aux  Roys,  c'eft  la  foule  de  leurs  adora- 
teurs. Toute  inclination  &  foubfmiflion  leur  eft  deuë, 
fauf  celle  de  l'entendement.  Ma  raifon  n'eft  pas 
duite  à  fe  courber  &  flefchir,  ce  font  mes  genoux. 
Melanthius  interrogé  ce  qu'il  luy  fembloit  de  la 
tragédie  de  Dionyfius  :  le  ne  I'ay,  dit-il,  point  veuë, 
tant  elle  eft  offufquee  de  langage.  Aufli  la  plufpart 
de  ceux  qui  iugent  les  difcours  des  grans,  deburoient 
dire  :  le  n'ay  point  entendu  fon  propos,  tant  il 
eftoit  offufqué  de  grauité,  de  grandeur,  &  de  ma- 
jefté.  Antifthenes  fuadoit  vn  iour  aux  Athéniens, 
qu'ils  commandaffent,  que  leurs  afnes  fulTent  aufli 
bien  employez  au  labourage  des  terres,  comme 
eftoyent  les  chenaux  :  fur  quoy  il  luy  fut  refpondu, 
que  cet  animal  n'eftoit  pas  nay  à  vn  tel  feruice  : 
C'eft  tout  vn,  répliqua  il;  il  n'y  va  que  de  voftre 
ordonnance  :  car  les  plus  ignorans  &  incapables 
honmies,  que  vous  employez  aux  commandemens  de 
vos  guerres,  ne  laifl^ent  pas  d'en  deuenir  incontinent 
tref-dignes,  par  ce  que  vous  les  y  employez.  A  quoy 
touche  l'vfage  de  tant  de  peuples,  qui  canonizent  le 

Roy,  qu'ils  ont  faid  d'entre  eux,  &  ne  fe  contentent 
point  de  l'honnorer,  s'ils  ne  l'adorent.  Ceux  de 
Mexico,  dépuis  que  les  cérémonies  de  fon  facre 
font  paracheuees,  n'ofent  plus  le  regarder  au  vifage  : 
ains  comme  s'ils  l'auoient  déifié  par  fa  royauté, 
entre  les  ferments  qu'ils  luy  font  iurer,  de  maintenir 
leur  religion,  leurs  loix,  leurs  libertez,  d'eftre  vail- 
lant, iuiîe  &  débonnaire  :  il  iure  aufïi,  de  faire 
marcher  le  foleil  en  fa  lumière  accouftumee  :  d'ef- 
goufler  les  nuées  en  temps  opportun  :  courir  aux 
riuieres  leurs  cours  :  &  faire  porter  à  la  terre  toutes 
çhofes  neceffaires  à  fon  peuple.  le  fuis  diuers  à 
cette  façon  commune*:  &  me  deffie  plus  de  la  fufïî- 
fance,  quand  ie  la  vois  accompagnée  de  grandeur  de 
fortune,  &  de  recommandation  populaire.  Il  nous 
fault  prendre  garde,  combien  c'eft,  de  parler  à  fon 
heure,  de  choifir  fon  poind,  de  rompre  le  propos, 
ou  le  changer,  d'vne  authorité  magiftrale  :  de  fe 
deffendre  des  oppofitions  d'autruy,  par  vn  mouue- 
ment  de  tefte,  vn  fouf-ris,  ou  vn  filence,  deuant 
vne  affiftance,  qui  tremble  de  reuerence  &  de  ref- 
peô.  Vn  homme  de  monftrueufe  fortune,  venant 
mefler  fon  aduis  à  certain  léger  propos,  qui  fe 
demenoit  tout  lafchement,  en  fa  table,  commença 
iuftement  ainfi  :  Ce  ne  peut  eftre  qu'vn  menteur  ou 
ignorant,  qui  dira  autrement  que,  &c.  Suyuez  cette 
poinfte  philofophique,  vn  poignart  à  la  main.  Voicy 
vn  autre  aduertilfement,  duquel  ie  tire  grand  vfage. 
C'eft  qu'aux  difputes  &  conférences,  tous  les  mots 
qui  nous  femblent  bons,  ne  doiuuent  pas  inconti- 
nent eftre  acceptez.  La  plus  part  des  hommes  font 
riches  d'vne  fuffifance  eftrangere.  Il  peut  bien  adue- 
nir  à  tel,  de  dire  vn  beau  traift,  vne  bonne  refponce 
&  fentence,  &  la  mettre  en  auant,  fans  en  cognoiftre 

la  force.  Qu'on  ne  tient  pas  tout  ce  qu'on  emprunte, 
à  l'aduenture  fe  pourra-il  vérifier  par  moy-mefme. 
Il  n'y  faut  point  toufiours  céder,  quelque  vérité  ou 
beauté  qu'elle  ayt.  Ou  il  la  faut  combatre  à  efcient, 
ou  fe  tirer  arrière,  foubs  couleur  de  ne  l'entendre 
pas  :  pour  tafter  de  toutes  parts,  comment  elle  eft 
logée  en  fon  autheur.  Il  peut  aduenir,  que  nous 
nous  enferrons,  &  aydons  au  coup,  outre  fa  portée, 
l'ay  autrefois  employé  à  la  neceffité  &  prelTe  du 
combat,  des  reuirades,  qui  ont  faift  faucee  outre 
mon  delTein,  &  mon  efperance.  le  ne  les  donnois 
qu'en  nombre,  on  les  reçeuoit  en  poix.  Tout  ainfi, 
comme,  quand  ie  débats  contre  vn  homme  vigou- 
reux; ie  me  plais  d'anticiper  fes  conclufions  :  ie  luy 
ofte  la  peine  de  s'interpréter  :  i'eiïaye  de  preuenir 
fon  imagination  imparfaite  encores  &  naifTante  : 
l'ordre  &  la  pertinence  de  fon  entendement,  m'ad- 
uertit  &  menace  de  loing  :  de  ces  autres  ie  fais  tout 
le  rebours,  il  ne  faut  rien  entendre  que  par  eux,  ny 
rien  prefuppofer.  S'ils  iugent  en  parolles  vniuer- 
felles  :  Cecy  ei\  bon,  cela  ne  l'eft  pas  ;  &  qu'ils  ren- 
contrent, voyez  fi  c'eft  la  fortune,  qui  rencontre 
pour  eux.  Qu'ils  circonfcriuent  &  reltreignent  vn 
peu  leur  fentence  :  Pourquoy  c'eft;  par  où  c'eft.  Ces 
iugements  vniuerfels,  que  ie  voy  fi  ordinaires,  ne 
difent  rien.  Ce  font  gents,  quifaliient  tout  vn  peuple, 
en  foulle  &  en  troupe.  Ceux  qui  en  ont  vraye 
cognoifTance,  le  faliient  &  remarquent  nommément 
&  particulièrement.  Mais  c'eft  vne  hazardeufe  entre- 
prinfe.  D'où  i'ay  veu  plus  fouuent  que  tous  les 
iours,  aduenir  que  les  efprits  foiblement  fondez, 
voulants  faire  les  ingénieux  à  remarquer  en  la 
lefture  de  quelque  ouurage ,  le  point  de  la  beauté  : 
arreftent  leur  admiration,  d'vn  fi  mauuais  choix, 

qu'au  lieu  de  nous  apprendre  l'excellence  de  l'au- 
theur,  ils  nous  apprennent  leur  propre  ignorance. 
Cette  exclamation  eft  feure  :  Voyla  qui  eft  beau  : 
ayant  oiiy  vne  entière  page  de  Vergile.  Par  là  fe 
fauuent  les  fins.  Mais  d'entreprendre  à  le  fuiure  par 
efpaulettes,  &  de  iugement  exprès  &  trié ,  vouloir 
remarquer  par  où  vn  bon  autheur  fe  furmonte  : 
poifant  les  mots,  les  phrafes,  les  inuentions  &  fes 
diuerfes  vertus,  F  vne  après  l'autre  :  oftez  vous  de 
là.  Videndum  eft  non  modo,  quid  qui/que  loquatur^  fed 
etianij  quid  quifque  fentiat^  atque  etiam  qua  de  caufa 
qui/que  fentiat.  l'oy  iournellement  dire  à  des  fots, 
des  mots  non  fots.  Ils  difent  vne  bonne  chofe  :  fça- 
chons  iufques  où  ils  la  cognoiffent,  voyons  par  où 
ils  la  tiennent.  Nous  les  aydons  à  employer  ce  beau 
mot,  &  cette  belle  raifon,  qu'ils  ne  poffedent  pas, 
ils  ne  l'ont  qu'en  garde  :  ils  l'auront  produifte  à 
l'auanture,  &  à  talions,  nous  la  leur  mettons  en 
crédit  &  en  prix.  Vous  leur  preftez  la  main.  A  quoy 
faire  ?  Ils  ne  vous  en  fçauent  nul  gré,  &  en  deuien- 
nent  plus  ineptes.  Ne  les  fécondez  pas,  laiffez  les 
aller  :  ils  manieront  cette  matière,  comme  gens  qui 
ont  peur  de  s'efchauder,  ils  n'ofent  luy  changer 
d'afliete  &  de  iour,  ny  l'enfoncer.  Crouliez  la  tant 
foit  peu;  elle  leur  efchappe  :  ils  vous  la  quittent, 
toute  forte  &  belle  qu'elle  eft.  Ce  font  belles  armes  : 
mais  elles  font  mal  emmanchées.  Combien  de  fois 
en  ay-ie  veu  l'expérience?  Or  fi  vous  venez  à  les 
efclaircir  &  confirmer,  ils  vous  faifilfent  &  defrobent 
incontinent  cet  aduantage  de  voftre  interprétation  : 
C'eftoit  ce  que  ie  voulois  dire  :  voyla  iuftement  ma 
conception  :  fi  ie  ne  l'ay  ainfin  exprimé,  ce  n'eft  que 
faute  de  langue.  Souflez.  Il  faut  employer  la  malice 
mefme,   à  corriger  cette  fiere   beftife.  Le  dogme 

d'Hegefias,  Qu'il  ne  faut  ny  haïr,  ny  accufer  :  ains 
inftruire  ;  a  de  la  raifon  ailleurs.  Mais  icy,  c'eft 
iniuftice  &  inhumanité  de  fecourir  &  redreffer  celuv, 
qui  n'en  a  que  faire,  &  qui  en  vaut  moins.  l'ayme  à 
les  laifTer  embourber  &  empeftrer  encore  plus  qu'ils 
ne  font  :  &  û  auant,  s"il  eft  poffible,  qu'en  fin  ils  fe 
recognoilTent.  La  fottife  &  defreglement  de  fens, 
n'eft  pas  chofe  gueriflable  par  vn  traiâ:  d'aduertiiïe- 
menc.  Et  pouuons  proprement  dire  de  cette  répara- 
tion, ce  que  Cyrus  refpond  à  celuy,  qui  le  prefTe 
d'enhorter  fon  oft,  fur  le  point  d'vne  bataille  :  Que 
les  hommes  ne  fe  rendent  pas  courageux  &  belli- 
queux fur  le  champ,  par  vne  bonne  harangue  :  non 
plus  qu'on  ne  deuient  incontinent  muficien,  pour  ouyr 
vne  bonne  chanfon.  Ce  font  apprentiiïages,  qui  ont 
à  eftre  faifts  auant  la  main,  par  longue  &  confiante 
inftitution.  Nous  deuons  ce  foing  aux  noftres,  &  cette 
affiduité  de  correftion  &  d'inftruftion  :  mais  d'aller 
prefcher  le  premier  paffant,  &  régenter  l'ignorance 
ou  ineptie  du  premier  rencontré,  c'eft  vn  vfage 
auquel  ie  veux  grand  mal.  Rarement  le  fais-ie,  aux 
propos  mefme  qui  fe  paflent  auec  moy,  &  quitte 
pluftoft  tout,  que  de  venir  à  ces  inftrudions  reculées 
&  magiftrales.  Mon  humeur  n'eft  propre,  non  plus 
à  parler  qu'à  efcrire,  pour  les  principians.  Mais  aux 
chofes  qui  fe  difent  en  commun,  ou  entre  autres, 
pour  fauces  &  abfurdes  que  ie  les  iuge,  ie  ne  me 
iette  iamais  à  la  trauerfe,  ny  de  parole  ny  de  figne. 
Au  demeurant  rien  ne  me  defpite  tant  en  la  fottife, 
que,  dequoy  elle  fe  plaift  plus,  que  aucune  raifon  ne  fe 
peut  raifonnablement  plaire,  C'eft  mal'heur,  que  la 
prudence  vous  deffend  de  vous  fatisfaire  &  fier  de 
vous,  &  vous  en  enuoye  toufiours  mal  content  &  crain- 
tif: là  oùl'opiniaftreté  &  la  témérité,  rempliffent  leurs 

hoftes  d'efiouïiïance  &  d'aiïeurance.  C'eft  aux  plus 
mal  habiles  de  regarder  les  autres  hommes  par  deiïus 
l'efpaule ,  s'en  retournans  toufiours  du  combat , 
pleins  de  gloire  &  d'allegreiïe.  Et  le  plus  fouuent 
encore  cette  outrecuidance  de  langage  &  gayeté  de 
viiage,  leur  donne  gaigné,  à  l'endroit  de  l'afliftance, 
qui  eft  communément  foible  &  incapable  de  bien 
iuger,  &  difcerner  les  vrays  aduantages.  L'obftina- 
tion  &  ardeur  d'opinion,  eft  la  plus  feure  preuue  de 
beftife,  Eft  il  rien  certain,  refolu,  dedeigneux, 
contemplatif,  ferieux,  graue,  comme  l'afne  }  Pouuons 
nous  pas  mefler  au  tiltre  de  la  conférence  &  commu- 
nication, les  deuis  poinftus  &  coupez  que  l'alegrefle 
&  la  priuauté  introduit  entre  les  amis,  gauffans 
&  gaudiftans  plaifamment  &  vifuement  les  vns  les 
autres?  Exercice  auquel  ma  gayeté  naturelle  me 
rend  affez  propre.  Et  s'il  n'ert  aulïi  tendu  &  ferieux 
que  cet  autre  exercice  que  ie  viens  de  dire,  il  n'eft 
pas  moins  aigu  &  ingénieux,  ny  moins  profitable, 
comme  il  fembloit  à  Lycurgus.  Pour  mon  regard  i'y 
apporte  plus  de  liberté  que  d'efprit,  &  y  ay  plus 
d'heur  que  d'inuention  :  mais  ie  fuis  parfaift  en  la 
fouffrance  :  car  i'endure  la  reuenche,  non  feulement 
afpre,  mais  indifcrete  aufli,  fans  altération.  Et  à  la 
charge  qu'on  me  fait,  fi  ie  n'ay  dequoy  repartir 
brufquement  fur  le  champ,  ie  ne  vay  pas  m'amufant 
à  fuiure  cette  poinfte,  d'vne  conteftation  ennuyeufe 
&  lafche,  tirant  à  l'opiniaftreté.  le  la  laifte  paffer, 
&  baiffant  ioyeufement  les  oreilles,  remets  d'en 
auoir  ma  raifon  à  quelque  heure  meilleure.  Il  n'eft 
pas  marchant  qui  toufiours  gaigne.  La  plus  part 
changent  de  vifage,  &  de  voix,  où  la  force  leur 
faut  :  &  par  vne  importune  cholere,  au  lieu  de  fe 
venger,    accufent   leur  foiblefle,   enfemble  &  leur 

impatience.  En  cette  gaillardife  nous  pinçons  par  fois 
des  cordes  fecrettes  de  nos  imperfedions,  lefquelles, 
raflis,  nous  ne  pouuons  toucher  fans  offence  :  &  nous 
entraduertiflbns  vtilement  de  nos  deffauts.  Il  y  a 
d'autres  ieux  de  main,  indifcrets  &  afpres,  à  la 
Françoife  :  que  ie  hay  mortellement  :  i'ay  la  peau 
tendre  &  fenfible  :  i'en  ay  veu  en  ma  vie,  enterrer 
deux  Princes  de  noftre  fang  royal.  Il  fait  laid  fe 
battre  en  s'efbatant.  Au  refte,  quand  ie  veux  iuger 
de  quelqu'vn,  ie  luy  demande  combien  il  fe  contente 
de  foy  :  iufques  où  fon  parler  ou  fa  befongne  luy 
plaifl.  le  veux  euiter  ces  belles  excufes,  le  le  fis  en 
me  ioiianc  : 

Ablatum  mediis  opus  eft  incudibus  iftud  : 

ie  n'y  fus  pas  vne  heure  :  ie  ne  I'ay  reueu  depuis. 
Or  dis-ie,  laiflbns  donc  ces  pièces,  donnez  m'en  vne 
qui  vous  reprefente  bien  entier,  par  laquelle  il  vous 
plaife  qu'on  vous  mefure.  Et  puis  :  que  trouuez 
vous  le  plus  beau  en  voftre  ouurage?  eft-ce  ou  cette 
partie,  ou  cette  cy?  la  grâce,  ou  la  matière,  ou  l'in- 
uention,  ou  le  iugement,  ou  la  fcience  ?  Car  ordi- 
nairement ie  m'apperçoy,  qu'on  faut  autant  à  iuger 
de  fa  propre  befongne,  que  de  celle  d'autruy. 
Non  feulement  pour  l'affeétion  qu'on  y  mefle  :  mais 
pour  n'auoir  la  fuffifance  de  la  cognoiftre  &  diftin- 
guer,  L'ouurage  de  fa  propre  force,  &  fortune,  peult 
féconder  l'ouurier  &  le  deuancer  outre  fon  inuen- 
tion,  &  cognoiffance.  Pour  moy,  ie  ne  iuge  la  va- 
leur d'autre  befongne,  plus  obfcurement  que  de  la 
mienne  :  &  loge  les  Effais  tantoft  bas,  tantoft  haut, 
fort  inconftamment  &  doubteufement.  Il  y  a  plufieurs 
liures  vtiles  à  raifon  de  leurs  fubiefts,  defquels  Tau- 


36  ESSAIS    DE     MONTAIGNE. 

theur  ne  tire  aucune  recommandation  :  &  des  bons 
liures,  comme  des  bons  ouurages,  qui  font  honte  à 
l'ouurier.  l'efcriray  la  façon  de  nos  conuiues,  &  de 
nos  veftemens  :  &  l'efcriray  de  mauuaife  grâce  :  ie 
publieray  les  edifts  de  mon  temps,  &  les  lettres  des 
Princes  qui  paiïent  es  mains  publiques  :  ie  feray  vn 
abbregé  fur  vn  bon  liure  (&  tout  abbregé  fur  vn 
bon  liure  eft  vn  fot  abbregé)  lequel  liure  viendra  à 
fe  perdre  :  &  chofes  femblables.  La  porter ité  reti- 
rera vtilité  fmguliere  de  telles  compofitions  :  moy 
quel  honneur,  fi  ce  n'eft  de  ma  bonne  fortune? 
Bonne  part  des  liures  fameux,  font  de  cette  condi- 
tion. Quand  ie  leuz  Philippes  de  Comines,  il  y  a 
plufieurs  années,  trefbon  autheur  certes  ;  i'y  remar- 
quay  ce  mot  pour  non  vulgaire  :  Qu'il  fe  faut  bien 
garder  de  faire  tant  de  feruice  à  fon  maiftre,  qu'on 
l'empefche  d'en  trouuer  la  iufte  recompence.  le 
deuois  louer  l'inuention,  non  pas  luy.  le  la  rencon- 
tray  en  Tacitus,  il  n'y  a  pas  long  temps  :  Bénéficia 
eo  y/que  lœta  funt ^  dum  videntur  exolui  pojfe,  vbi 
multum  anteuenere .  pro  gratia  odium  redditur.  Et 
Seneque  vigoureufement.  Nam  qui  putat  ejfe  turpe 
non  reddere,  non  vult  ejfe  cui  reddat.  Q.  Cicero 
d'vn  biais  plus  lafche  :  Qui  fe  non  purat  fatisfacere^ 
amicus  ejfe  nullo  modo  potejt.  Le  fubieâ:  félon  qu'il 
eft,  peut  faire  trouuer  vn  homme  fçauant  &  memo- 
rieux  :  mais  pour  iuger  en  luy  les  parties  plus 
fiennes,  &  plus  dignes,  la  force  &  beauté  de  fon 
ame  :  il  faut  fçauoir  ce  qui  eft  fien,  &  ce  qui  ne 
l'eft  point  :  &  en  ce  qui  n'eft  pas  fien,  combien  on 
luy  doibt  en  confideracion  du  choix,  difpofition, 
ornement,  &  langage  qu'il  a  fourny.  Quoy,  s'il  y  a 
emprunté  la  matière,  &  empiré  la  forme J^  comme 
il  adulent  fouuent.  Nous  autres  qui  auons  peu  de 

praftique  auec  les  liures ,  fommes  en  cette  peine  : 
que  quand  nous  voyons  quelque  belle  inuention  en 
vn  poëte  nouueau,  quelque  fort  argument  en  vn 
prefcheur,  nous  n'ofons  pourtant  les  en  louer,  que 
nous  n'ayons  prins  inftrudion  de  quelque  fçauant, 
fi  cette  pièce  leur  eft  propre,  ou  fi  elle  eft  eftran- 
gere.  lufques  lors  ie  me  tiens  toufiours  fur  mes 
gardes.  le  viens  de  courre  d'vn  fil,  l'hiftoire  de 
Tacitus  (ce  qui  ne  m' adulent  guère,  il  y  a  vingt  ans 
que  ie  ne  mis  en  liure,  vne  heure  de  fuite)  &  l'ay 
faift,  à  la  fuafion  d'vn  Gentil-homme  que  la  France 
eftime  beaucoup  :  tant  pour  fa  valeur  propre,  que 
pour  vne  confiante  forme  de  fuffifance,  &  bonté,  qui 
fe  voit  en  plufieurs  frères  qu'ils  font.  le  ne  fçache 
point  d'autheur,  qui  mefle  à  vn  regiftre  public,  tant 
de  confideration  des  mœurs,  &  inclinations  parti- 
culières. Et  me  femble  le  rebours,  de  ce  qu'il  luy 
femble  à  luy  :  qu'ayant  fpecialement  à  fuiure  les 
vies  des  Empereurs  de  fon  temps,  fi  diuerfes  &  ex- 
trêmes, en  toute  forte  de  formes  :  tant  de  notables 
aftions,  que  nommément  leur  cruauté  produifit  en 
leurs  fubiefts  :  il  auoit  vne  matière  plus  forte 
&  attirante,  à  difcourir  &  à  narrer,  que  s'il  euft  eu 
à  dire  des  batailles  &  agitations  vniuerfelles.  Si  que 
fouuent  ie  le  trouue  fterile,  couf^ant  par  deflus  ces 
belles  morts,  comme  s'il  craignoit  nous  fafcher  de 
leur  multitude  &  longueur.  Cette  forme  d'hifloire, 
eft  de  beaucoup  la  plus  vtile.  Les  mouuemens 
publics,  dépendent  plus  de  la  conduifte  de  la  Fortune, 
les  priuez  de  la  noftre.  C'eft  pluftoft  vn  iugement, 
que  deduftion  d'hiftoire  :  il  y  a  plus  de  préceptes, 
que  de  contes  :  ce  n'eft  pas  vn  liure  à  lire,  c'eft  vn 
liure  à  eftudier  &  apprendre  :  il  eft  fi  plein  de  fen- 
tences,  qu'il  y  en  a  à  tort  &  à  droift  :  c'eft  vne 

pépinière  de  difcours  éthiques,  &  politiques,  pour 
la  prouifion  &  ornement  de  ceux,  qui  tiennent 
quelque  rang  au  maniement  du  monde.  Il  plaide 
toufiours  par  raifons  folides  &  vigoureufes,  d'vne 
façon  poinftue,  &  fubtile  :  fuyuant  le  ftile  afFefté  du 
fiecle.  Ils  aymoyent  tant  à  s'enfler,  qu'où  ils  ne 
trouuoyent  de  la  poinfte  &  fubtilité  aux  chofes,  ils 
l'empruntoyent  des  parolles.  Il  ne  retire  pas  mal  à 
l'efcrire  de  Seneque.  Il  me  femble  plus  charnu, 
Seneque  plus  aigu.  Son  feruice  eft  plus  propre  à  vn 
eftat  trouble  &  malade,  comme  eft  le  noftre  prefent  : 
vous  diriez  fouuent  qu'il  nous  peinft  &  qu'il  nous 
pinfe.  Ceux  qui  doubtent  de  fa  foy,  s'accufent  aflez 
de  luy  vouloir  mal  d'ailleurs.  Il  a  les  opinions 
faines,  &  pend  du  bon  party  aux  affaires  Romaines. 
le  me  plains  vn  peu  toutesfois,  dequoy  il  a  iugé  de 
Pompeius  plus  aigrement,  que  ne  porte  l'aduis  des 
gens  de  bien,  qui  ont  vefcu  &  traidé  auec  luy  :  de 
l'auoir  eftimé  dutout  pareil  à  Marius  &  à  Sylla, 
fmon  d'autant  qu'il  eftoit  plus  couuert.  On  n'a  pas 
exempté  d'ambition,  fon  intention  au  gouuernement 
des  affaires,  ny  de  vengeance  :  &  ont  craind  fes 
amis  mefmes,  que  la  viftoire  l'euft  emporté  outre 
les  bornes  de  la  raifon  :  mais  non  pas  iufques  à  vne 
mefure  fi  effrénée.  Il  n'y  a  rien  en  fa  vie,  qui  nous 
ayt  menaffé  d'vne  fi  exprefTe  cruauté  &  tyrannie. 
Encores  ne  faut-il  pas  contrepoifer  le  foufpçon  à 
l'euidence  :  ainfi  ie  ne  l'en  crois  pas.  Que  fes  narra- 
tions foient  naifues  &  droiftes,  il  fe  pourroit  à 
l'auanture  argumenter  de  cecy  mefme  :  Qu'elles  ne 
s'appliquent  pas  toufiours  exaftement  aux  conclu- 
fions  de  fes  iugements  :  lefquels  il  fuit  félon  la  pente 
qu'il  y  a  prife,  fouuent  outre  la  matière  qu'il  nous 
montre  :  laquelle  il  n'a  daigné  incliner  d'vn  feul 

air.  Il  n'a  pas  befoing  d'excufe,  d'auoir  approuué 
la  religion  de  fon  temps,  félon  les  loix  qui  luy 
commandoient,  &  ignoré  la  vraye.  Cela,  c'eft  fon 
malheur,  non  pas  fon  défaut.  l'ay  principalement 
confideré  fon  iugement,  &  n'en  fuis  pas  bien 
efclaircy  par  tout.  Comme  ces  mots  de  la  lettre  que 
Tibère  vieil  &  malade,  enuoyoit  au  Sénat  :  Que 
vous  cfcriray-ie  meflieurs ,  ou  comment  vous 
efcriray-ie,  ou  que  ne  vous  efcriray-ie  point,  en  ce 
temps?  Les  dieux,  &  les  deefles  me  perdent  pire- 
ment,  que  ie  ne  me  fens  tous  les  iours  périr,  fi  ie  le 
fçay.  le  n'apperçoy  pas  pourquoy  il  les  applique  fi 
certainement ,  à  vn  poignant  remors  qui  tourmente 
la  confcience  de  Tibère.  Aumoins  lors  que  i'eftois 
à  mefme,  ie  ne  le  vis  point.  Cela  m'a  femblé  aufli 
vn  peu  lafche,  qu'ayant  eu  à  dire,  qu'il  auoit  exercé 
certain  honnorable  magiftrat  à  Rome,  il  s'aille  excu- 
fant  que  ce  n'eft  point  par  oftentation,  qu'il  l'a  dift. 
Ce  traid  me  femble  bas  de  poil,  pour  vne  ame  de 
fa  forte.  Car  le  n'ofer  parler  rondement  de  foy, 
accufe  quelque  faute  de  cœur.  Vn  iugement  roide 
&  hautain,  &  qui  iuge  fainement,  &  feurement  :  il 
vfe  à  toutes  mains,  des  propres  exemples,  ainfi  que 
de  chofe  eftrangere  :  &  tefmoigne  franchement  de 
luy,  comme  de  chofe  tierce.  Il  faut  paffer  par  deffus 
ces  règles  populaires,  de  la  ciuilité,  en  faueur  de  la 
vérité,  &  de  la  liberté.  l'ofe  non  feulement  parler  de 
moy  :  mais  parler  feulement  de  moy.  le  fouruoye 
quand  i'efcry  d'autre  chofe,  &  me  defrobe  à  mon 
fubieft.  le  ne  m'ayme  pas  fi  indifcretement,  &  ne 
fuis  fi  attaché  &  méfié  à  moy,  que  ie  ne  me  puiffe 
diftinguer  &  confiderer  à  quartier  :  comme  vn 
voyfin,  comme  vn  arbre.  C'eft  pareillement  faillir, 
de  ne  veoir  pas  iufques  où  on  vaut,  ou  d'en  dire 

plus  qu'on  n'en  void.  Nous  deuons  plus  d'amour  à 
Dieu,  qu'à  nous,  &  le  cognoiffbns  moins,  &  fi  en 
parlons  tout  noftre  faoul.  Si  fes  efcrits  rapportent 
aucune  chofe  de  fes  conditions  :  c'eftoit  vn  grand 
perfonnage,  droidurier,  &  courageux,  non  d'vne 
vertu  fuperflitieufe,  mais  philofophique  &genereufe. 
On  le  pourra  trouuer  hardy  en  fes  tefmoignages. 
Comme  où  il  tient,  qu'vn  foldat  portant  vn  fais  de 
bois,  fes  mains  fe  roidirent  de  froid,  &  fe  collèrent 
à  fa  charge,  fi  qu'elles  y  demeurèrent  attachées 
&  mortes,  s'eftants  départies  des  bras.  l'ay  accou- 
ftumé  en  telles  chofes,  de  plier  foubs  l'authorité  de  fi 
grands  tefmoings.  Ce  qu'il  dit  aulli,  que  Vefpafian, 
par  la  faueur  du  Dieu  Serapis,  guarit  en  Alexandrie 
vne  femme  aueugle,  en  luy  oignant  les  yeux  de  fa 
faliue  :  &  ie  ne  fçay  quel  autre  miracle  :  il  le  fait 
par  l'exemple  &  deuoir  de  tous  bons  hiftoriens. 
Ils  tiennent  regiftres  des  euenements  d'importance. 
Parmy  les  accidens  publics,  font  aufli  les  bruits 
&  opinions  populaires.  C'eft  leur  rolle,  de  reciter 
les  communes  créances,  non  pas  de  les  régler.  Cette 
part  touche  les  théologiens,  &  les  philofophes  di- 
recteurs des  confciences.  Pourtant  tref-fagement,  ce 
fien  compagnon  &  grand  homme  comme  luy  :  Equi- 
dem  plura  tranfcribo  quàm  credo  :  Nam  nec  affirmare 
fuJIineOj  de  quitus  dubito,  nec  fubducere  quœ  accepi  : 
&  l'autre  :  Hcec  neque  affirmare  neque  refellere  ope- 
rœprecium  efl  :  famœ  rerum  ftandum  ejî.  Et  efcri- 
uant  en  vn  fiecle,  auquel  la  créance  des  prodiges 
commençoit  à  diminuer,  il  dit  ne  vouloir  pourtant 
laiffer  d'inférer  en  fes  annales,  &  donner  pied  à 
chofe  receuë  de  tant  de  gens  de  bien,  &  auec  fi 
grande  reuerence  de  l'antiquité.  C'eft  trefbien  dift. 
Qu'ils  nous  rendent  l'hiftoire,  plus  félon  qu'ils  re- 

çoyuent,  que  félon  qu'ils  eftiment.  Moy  qui  fuis  Roy 
de  la  matière  que  ie  traifte,  &  qui  n'en  dois  compte 
à  perfonne,  ne  m'en  crois  pourtant  pas  du  tout.  le 
hazarde  fouuent  des  boutades  de  mon  efprit,  def- 
quelles  ie  me  deffie  :  &  certaines  fineffes  verbales 
dequoy  ie  fecoue  les  oreilles  :  mais  ie  les  laiffe 
coiu-ir  à  l'auanture,  ie  voys  qu'on  s'honore  de  pa- 
reilles chofes  :  ce  n'eft  pas  à  moy  feul  d'en  iuger. 
le  me  prefente  debout  ;  &  couché  ;  le  deuant  &  le 
derrière;  à  droitte  &  à  gauche;  &  en  touts  mes 
naturels  plis.  Les  efprits,  voire  pareils  en  force,  ne 
font  pas  toufiours  pareils  en  application  &  en  gouft. 
Voyla  ce  que  la  mémoire  m'en  prefente  en  gros, 
&  affez  incertainement.  Tous  iugemens  en  gros, 
font  lafches  &  imparfaids. 


De  la  vanité. 


CHAPITRE     IX. 


L  n'en  eft  à  l'auanture  aucune 
plus  exprefle,  que  d'en  efcrire 
fi  vainement.  Ce  que  la  diuinité 
nous  en  a  fi  diuinement  expri- 
mé, deburoic  eftre  foigneufement 
&  continuellement  médité ,  par 
les  gens  d'entendement.  Qui  ne 
voit,  que  i'ay  pris  vne  route,  par  laquelle  fans  cefTe 
&  fans  trauail,  i'iray  autant,  qu'il  y  aura  d'ancre 
&  de  papier  au  monde  ?  le  ne  puis  tenir  regiftre  de 
ma  vie,  par  mes  aftions  :  Fortune  les  met  trop  bas  : 
ie  le  tiens  par  mes  fantafies.  Si  ay-ie  veu  vn  Gentil- 
homme, qui  ne  communiquoit  fa  vie,  que  par  les 
opérations  de  fon  ventre.  Vous  voyiez  chez  luy,  en 
montre,  vn  ordre  de  baflins  de  fept  ou  huift  iours. 
C'eftoit  fon  eftude,  fes  difcours.  Tout  autre  propos 
luy  puoit.  Ce  font  icy,  vn  peu  plus  ciuilemcnt,  des 
excremens  d'vn  vieil  efprit  :  dur  tantoft,  tantoft 
lafche  :  &  toufiours  indigefte.  Et  quand  feray-ie  à 
bout  de  reprefenter  vne  continuelle  agitation  &  mu- 
tation de  mes  penfees,  en  quelque  matière  qu'elles 
tombent,  puifque  Diomedes  remplit  fix  mille  liures, 
du  feul  fubieâ  de  la  grammaire^  Que  doit  produire 

le  babil,  puifque  le  begaiemenc  &  defnouement  de 
la  langue,  eftouflfa  le  monde  d'vne  fi  horrible  charge 
de  volumes?  Tant  de  paroles,  pour  les  paroles 
feules.  O  Pythagoras,  que  n'efconjuras-tu  cette 
tempefte  !  On  aecufoit  vn  Galba  du  temps  pafTé,  de 
ce  qu'il  viuoit  oyfeufement.  Il  refpondit,  que  chacun 
deuoit  rendre  raifon  de  fes  aftions,  non  pas  de  fon 
feiour.  Il  fe  trompoit  :  car  la  iuftice  a  cognoifTance 
&  animaduerfion  aufli,  fur  ceux  qui  chaument.  Mais 
il  Y  deuroit  auoir  quelque  coërftion  des  loix, 
contre  les  efcriuains  ineptes  &  inutiles,  comme  il  y 
a  contre  les  vagabons  &  fainéants.  On  banniroit 
des  mains  de  noftre  peuple,  &  moy,  &  cent  autres. 
Ce  n'eft  pas  moquerie.  L'efcriuaillerie  fcmble  eftre 
quelque  fymptome  d'vn  fiecle  defbordé.  Quand 
efcriuifmes  nous  tant,  que  depuis  que  nous  fommes 
en  trouble  ?  quand  les  Romains  tant,  que  lors  de 
leur  ruyne  }  Outre-ce  que  raffinement  des  efprits, 
ce  n'en  eft  pas  l'alfagiffement,  en  vne  police  :  cet 
embefongnement  oifif ,  naift  de  ce  que  chacun  fe 
prent  lafchement  à  l'office  de  fa  vacation,  &  s'en 
deftauche.  La  corruption  du  fiecle  fe  fait,  par  la 
contribution  particulière  de  chacun  de  nous.  Les 
vns  y  confèrent  la  trahifon,  les  autres  l'iniuftice, 
l'irréligion,  la  tyrannie,  l'auarice,  la  cruauté,  félon 
qu'ils  font  plus  puiffans  :  les  plus  foibles  y  apportent 
la  fottife,  la  vanité,  l'oifiueté  :  defquels  ie  fuis.  Il 
femblc  que  ce  foit  la  faifon  des  chofes  vaines,  quand 
les  dommageables  nous  prefTent.  En  vn  temps,  où 
le  mefchamment  faire  eft  fi  commun,  de  ne  faire 
qu'inutilement,  il  eft  comme  louable.  le  me  confole 
que  ie  feray  des  derniers,  fur  qui  il  faudra  mettre 
la  main.  Ce  pendant  qu'on  pouruoira  aux  plus  pref- 
fans,  i'auray  loy  de  m'amender.  Car  il  me  femble 

que  ce  feroit  contre  raifon,  de  pourfuyure  les  menus 
inconuenients,  quand  les  grands  nous  infeftent.  Et 
le  médecin  Philotimus,  à  vn  qui  luy  prefentoit  le 
doigt  à  penfer,  auquel  il  recognoifToit  au  vifage, 
&  à  l'haleine,  vn  vlcere  aux  poulmons  :  Mon  amy, 
fit-il,  ce  n'eft  pas  à  cette  heure  le  temps  de  t'amufer 
à  tes  ongles.  le  vis  pourtant  fur  ce  propos,  il  y  a 
quelques  années,  qu'vn  perfonnage,  de  qui  i'ay  la 
mémoire  en  recommandation  fmguliere,  au  milieu 
de  nos  grands  maux,  qu'il  n'y  auoit  ny  loy,  ny 
iuftice,  ny  magiftrat,  qui  fift  fon  office  :  non  plus 
qu'à  cette  heure  :  alla  publier  ie  ne  fçay  quelles 
chetiues  reformations,  fur  les  habillemens,  la  cuifme 
&  la  chicane.  Ce  font  amufoires  dequoy  on  paift 
vn  peuple  mal-mené,  pour  dire  qu'on  ne  Ta  pas  du 
tout  mis  en  oubly.  Ces  autres  font  de  mefme,  qui 
s'arreftent  à  deflFendre  à  toute  inftance,  des  formes 
de  parler,  les  dances,  &  les  ieux,  à  vn  peuple  aban- 
donné à  toute  forte  de  vices  exécrables.  Il  n'eft  pas 
temps  de  fe  lauer  &  decrafter,  quand  on  eft  atteint 
d'vne  bonne  fiéure.  C'eft  à  faire  aux  feuls  Spartiates, 
de  fe  mettre  à  fe  peigner  &  teftonner,  fur  le  poin£t 
qu'ils  fe  vont  précipiter  à  quelque  extrême  hazard 
de  leur  vie.  Quant  à  moy,  i'ay  cette  autre  pire 
couftume,  que  fi  i'ay  vn  efcarpin  de  trauers,  ie 
laifle  encores  de  trauers,  &  ma  chemife  &  ma  cappe  : 
ie  defdaigne  de  m' amender  à  demy.  Quand  ie  fuis 
en  mauuais  eftat,  ie  m'acharne  au  mal.  le  m'aban- 
donne par  defefpoir,  &  me  lailfe  aller  vers  la  cheute, 
&  iette,  comme  Ion  dit,  le  manche  après  la  coignee. 
le  m'obftine  à  l'empirement  :  &  ne  m'eftime  plus 
digne  de  mon  foing.  Ou  tout  bien  ou  tout  mal.  Ce 
m'eft  faueur,  que  la  defolation  de  cet  eftat,  fe  ren- 
contre à  la  defolation  de  mon  aage.  le  fouffre  plus 

volontiers,  que  mes  maux  en  foient  rechargez,  que 
fi  mes  biens  en  euffent  efté  troublez.  Les  paroles 
que  l'exprime  au  mal-heur,  font  paroles  de  defpit. 
Mon  courage  fe  heriffe  au  lieu  de  s'applatir.  Et  au 
rebours  des  autres,  ie  me  trouue  plus  deuoft,  en  la 
bonne,  qu'en  la  mauuaife  fortune  :  fuyuant  le  pré- 
cepte de  Xenophon,  finon  fuyuant  fa  raifon.  Et 
fais  plus  volontiers  les  doux  yeux  au  ciel,  pour  le 
remercier,  que  pour  le  requérir,  l'ay  plus  de  foing 
d'augmenter  la  fanté,  quand  elle  me  rit,  que  ie  n'ay 
de  la  remettre,  quand  ie  l'ay  efcartee.  Les  profpe- 
ritez  me  feruent  de  difcipline  &  d'inflruftion,  comme 
aux  autres,  les  aduerfitez  &  les  verges.  Comme  fi  la 
bonne  fortune  eftoit  incompatible  auec  la  bonne 
confcience  :  les  hommes  ne  fe  rendent  gents  de  bien, 
qu'en  la  mauuaife.  Le  bon  heur  m'eft  vn  fingulier 
aiguillon,  à  la  modération,  &  modeflie.  La  prière 
me  gaigne,  la  menace  me  rebute,  la  faueur  me 
ployé,  la  crainte  me  roydit.  Parmy  les  conditions 
humaines,  cette-cy  eft  affez  commune,  de  nous  plaire 
plus  des  chofes  eftrangeres  que  des  noftres,  &  d'ay- 
mer  le  remuement  &  le  changement. 

Ipfa  dus  ideo  nos  grato  perlait  haufiu, 
Quoi  permutatLs  hora  recurrit  equis. 

l'en  tiens  ma  part.  Ceux  qui  fuyuent  l'autre  extrémité, 
de  s'aggreer  en  eux-mefmes  :  d'eftimer  ce  qu'ils  tien- 
nent au  deijus  du  relie  :  &  de  ne  recognoillre  au- 
cune forme  plus  belle,  que  celle  qu'ils  voyent  :  s'ils 
ne  font  plus  aduifez  que  nous,  ils  font  à  la  vérité 
plus  heureux.  len'cnuie  point  leur  fageffe,  mais  ouy 
leur  bonne  fortune.  Cette  humeur  auide  des  chofes 
nouuelles  &  incognues,  ayde  bien  à  nourrir  en  moy, 

le  deiir  de  voyager  :  mais  afTez  d'autres  circonftances 
y  confèrent.  le  me  deftourne  volontiers  du  gouuer- 
nement  de  ma  maifon.  Il  y  a  quelque  commodité 
à  commander,  fuft  ce  dans  vne  grange,  &  à  eftre 
obey  des  fiens.  Mais  c'eft  vn  plaifir  trop  vniforme 
&  languiflant.  Et  puis  il  eft  par  neceffué  méfié  de 
plufieurs  penfements  fafcheux.  Tantoft  l'indigence 
&  l'oppreffion  de  voftre  peuple  :  tantoft  la  querelle 
d'entre  vos  voyfins  :  tantoft  rvfurpation  qu'ils  font 
fur  vous,  vous  afflige  : 

Aut  verberata  grandine  vinea^ 
Fundâfque  mendax,  arbore  nunc  aquas 
Guipante j  nunc  torrentia  agros 
Sydera,  nunc  hyemes  iniquas. 

Et  qu'à  peine  en  fixmois,  enuoyera  Dieu  vne  faifon, 
dequoy  voftre  receueur  fe  contente  bien  à  plain  : 
&  que  fi  elle  fert  aux  vignes,  elle  ne  nuyfe  aux  prez. 

Auc  nimiis  torrct  feruoribus  atheriiis  folj 
Aut  fubiti  perimunt  imbres,  gelidaque  pruina^ 
Flabrdque  ventorum  violenta  turbine  vexant. 

loinft  le  foulier  neuf,  &  bien  formé,  de  cec  homme 
du  temps  paffe,  qui  vous  bleiïe  le  pied.  Et  que 
l'eftranger  n'entend  pas,  combien  il  vous  courte, 
&  combien  vous  preftez,  à  maintenir  l'apparence 
de  cet  ordre,  qu'on  voit  en  voftre  famille  :  &  qu'à 
l'auanture  l'achetez  vous  trop  cher.  le  me  fuis  pris  tard 
au  mefnage.  Ceux  que  Nature  auoit  fait  naiftre  auant 
moy,  m'en  ont  defchargé  long  temps.  l'auois  def-ja 
pris  vn  autre  ply,  plus  félon  ma  complexion. 
Toutesfois  de  ce  que  i'en  ay  veu,  c'eft  vn'  occupa- 
tion plus  empefchante,  que  difficile.  Quiconque  eft 

capable  d'autre  chofe,  le  fera  bien  ayfément  de  celle 
là.  Si  ie  cherchois  à  m'enrichir,  cette  voye  me  fem- 
bleroit  trop  longue.  l'euffe  feruy  les  Roys,  trafique 
plus  fertile  que  toute  autre.  Puis  que  ie  ne  pretens 
acquérir  que  la  réputation  de  n'auoir  rien  acquis, 
non  plus  que  diflipé  :  conformément  au  refte  de  ma 
vie,  impropre  à  faire  bien  &  à  faire  mal  qui  vaiUe  : 
&  que  ie  ne  cherche  qu'à  pafler,  ie  le  puis  faire, 
Dieu  mercy,  fans  grande  attention.  Au  pis  aller, 
courez  toufiours  par  retranchement  de  defpence, 
deuant  la  pauureté.  C'eft  à  quoy  ie  m'attends,  &  de 
me  reformer,  auant  qu'elle  m'y  force.  l'ay  eftably 
au  demeurant,  en  mon  ame,  affez  de  degrez,  à  me 
paifer  de  moins,  que  ce  que  i'ay.  le  dis,  pafler  auec 
contentement.  Non  œjUmatione  cenjus,  verùm  viétu 
atque  cul  tu.  termina  tur  pecunùp  modus.  Mon  vray 
befoing  n'occupe  pas  fi  iuftement  tout  mon  auoir, 
que  fans  venir  au  vif.  Fortune  n'ait  où  mordre  fur 
moy.  Ma  prefence,  toute  ignorante  &  defdaigneufe 
qu'elle  eft,  prefte  grande  efpaule  à  mes  aflFaires  do- 
meftiques.  le  m'y  employé,  mais  defpiteufement. 
loind  que  i'ay  cela  chez  moy,  que  pour  brufler  à 
part,  la  chandelle  par  mon  bout,  l'autre  bout  ne 
s'efpargne  de  rien.  Les  voyages  ne  me  bleflent  que 
par  la  defpence,  qui  eft  grande,  &  outre  mes  forces  : 
ayant  accouftumé  d"y  eftre  auec  equippage  non  necef- 
faire  feulement,  mais  aufli  honnefte.  Il  me  les  en 
faut  faire  d'autant  plus  courts,  &  moins  fréquents  : 
&  n'y  employé  que  l'efcume,  &  ma  referue,  tempo- 
rifant  &  différant,  félon  qu'elle  vient.  le  ne  veux 
pas,  que  le  plaifir  de  me  promener,  corrompe  le 
plaifir  de  me  retirer.  Au  rebours,  i'entens  qu'ils  fe 
nourriffent,  &  fauorifent  l'vn  l'autre.  La  Fortune 
m'a  aydé  en  cecy  :  que  puis  que  ma  principale  pro- 

feflion  en  cette  vie,  eftoit  de  la  viure  mollement, 
&pluftofl  lafchementqu'affaireufement  ;  elle  m'a  ofté 
le  befoing  de  multiplier  en  richeiïes,  pour  pouruoir 
à  la  multitude  de  mes  héritiers.  Pour  vn,  s'il  n'a 
afTez  de  ce,  dequoy  i'ay  eu  fi  plantureufement  afTez, 
à  fon  dam.  Son  imprudence  ne  méritera  pas,  que 
ie  luy  en  defire  d'auantage.  Et  chafcun,  félon  l'exem- 
ple de  Phocion,  pouruoid  fuffifamment  à  fes  enfants, 
qui  leur  pouruoid,  entant  qu'ils  ne  luy  font  diffem- 
blables.  Nullement  feroy-ie  d'aduis  du  faift  de 
Crates.  Il  laiiïa  fon  argent  chez  vn  banquier,  auec 
cette  condition  :  Si  fes  enfants  eftoient  des  fots, 
qu'il  le  leur  donnait;  s'ils  eftoient  habiles,  qu'il  le 
diftribuaft  aux  plus  fots  du  peuple.  Comme  fi  les 
fots,  pour  eftre  moins  capables  de  s'en  paffer, 
eftoient  plus  capables  d'vfer  des  richefles.  Tant  y  a, 
que  le  dommage  qui  vient  de  mon  abfence,  ne  me 
femble  point  mériter,  pendant  que  i'auray  dequoy 
le  porter,  que  ie  refufe  d'accepter  les  occafions  qui 
fe  prefentent,  de  me  diftraire  de  cette  aiïiftance  péni- 
ble. Il  y  a  toufiours  quelque  pièce  qui  va  de  trauers. 
Les  négoces,  tantoft  d'vne  maifon,  tantoft  d'vne  au- 
tre, vous  tiraffent.  Vous  efclairez  toutes  chofes  de 
trop  près.  Voftre  perfpicacité  vous  nuit  icy,  comme 
fi  fait  elle  affez  ailleurs.  le  me  defrobe  aux  occafions 
de  me  fafcher  :  &  me  deftourne  de  la  cognoiffance 
des  chofes,  qui  vont  mal.  Et  fi  ne  puis  tant  faire, 
qu'à  toute  heure  ie  ne  heurte  chez  moy,  en  quelque 
rencontre,  qui  me  defplaife.  Et  les  fripponneries, 
qu'on  me  cache  le  plus,  font  celles  que  ie  fçay  le 
mieux.  Il  en  eft  que  pour  faire  moins  mal,  il  faut 
ayder  foy  mefme  à  cacher.  Vaines  pointures  :  vaines 
par  fois,  mais  toufiours  pointures.  Les  plus  menus 
&  graifles  empefchemens,  font  les  plus  perfans.  Et 

comme  les  petites  lettres  lafTent  plus  les  yeux,  aufli 
nous  piquent  plus  les  petits  affaires  :  la  tourbe  des 
menus  maux,  offence  plus,  que  la  violence  d'vn,  pour 
grand  qu'il  foit.  A  mefure  que  ces  efpines  domefti- 
ques  font  drues  &  delliees,  elles  nous  mordent  plus 
aigu,  6^  fans  menace,  nous  fur  prenant  facilement  à 
l'impourueu.  le  ne  fuis  pas  philofophe.  Les  maux  me 
foullent  félon  qu'ils  poifent  :  &  poifent  félon  la 
forme,  comme  félon  la  matière  :  &  fouuent  plus.  l'y 
ay  plus  de  perfpicacité  que  le  vulgaire,  fi  i'y  ay 
plus  de  patience.  En  fin  s'ils  ne  me  bleiïent,  ils  me 
poifent.  C'eft  chofe  tendre  que  la  vie,  &  ayfee  à 
troubler.  Depuis  que  i'ay  le  vifage  tourné  vers  le 
chagrin,  nemo  enim  rejijiit  fibi  ciim  ceperit  impelli* 
pour  fotte  caufe  qui  m'y  ayt  porté  :  i'irrite  l'humeur 
de  ce  collé  là  :  qui  fe  nourrit  après,  &  s'exafpere, 
de  fon  propre  branle,  attirant  &  ammoncellant  vne 
matière  fur  autre,  dequoy  fe  paiftre. 

SùlUcidi)  cafus  lapident  cauat. 

Ces  ordinaires  goutieres  me  mangent,  &  m'vlcerent. 

Les  inconuenients  ordinaires  ne  font  iamais  légers. 
Ils  font  continuels  &  irréparables,  quand  ils  naiffent 
des  membres  du  mefnage,  continuels  &  infeparables. 
Quand  ie  confidere  mes  affaires  de  loing,  &  en  gros  ; 
ie  trouue,  foit  pour  n'en  auoir  la  mémoire  gueres 
exafte,  qu'ils  font  allez  iufques  à  cette  heure,  en 
profperant,  outre  mes  contes  &  mes  raifons.  l'en 
retire  ce  me  femble  plus,  qu'il  n'y  en  a  :  leur  bon 
heur  me  trahit.  Mais  fuis-ie  au  dedans  de  la 
befongne,    voy-ie    marcher    toutes    ces   parcelles? 

Tum  vero  in  curas  animum  diducimus  omnes  : 

mille  chofes  m'y  donnent  à  defirer  &  craindre. 
De  les  abandonner  du  tout,  il  m'eft  très-facile  :  de 
m'y  prendre  fans  m'en  peiner,  trefdifficile.  C'eft 
pitié,  d'eftre  en  lieu  où  tout  ce  que  vous  voyez,  vous 
embefongne,  &  vous  concerne.  Et  me  femble  iouyr 
plus  gayement  les  plaifirs  dVne  maifon  eflrangere, 
&  y  apporter  le  gouft  plus  libre  &  pur.  Diogenes 
refpon dit  félon  moy,  à  celuyqui  luy  demanda  quelle 
forte  de  vin  il  trouuoit  le  meilleur  :  L'ellranger, 
feit  il.  Mon  père  aymoit  à  baftir  Montaigne,  où  il 
eftoit  nay  :  &  en  toute  cette  police  d'affaires  dome- 
ftiques,  i'ayme  à  me  feruir  de  fon  exemple,  &  de  fes 
règles  ;  &  y  attacheray  mes  fucceffeurs  autant  que 
ie  pourray.  Si  ie  pouuois  mieux  pour  luy,  ie  le 
feroys.  le  me  glorifie  que  fa  volonté  s'exerce  encores, 
&  agifle  par  moy.  la  Dieu  ne  permette  que  ie  laiflTe 
faillir  entre  mes  mains,  aucune  image  de  vie,  que  ie 
puiffe  rendre  à  vn  fi  bon  père.  Ce  que  ie  me  fuis 
méfié  d'acheuer  quelque  vieux  pan  de  mur,  &  de 
renger  quelque  pièce  de  baftiment  mal  dolé,  c'a  efté 
certes,  regardant  plus  à  fon  intention,  qu'à  mon 
contentement.  Et  accufe  ma  faineance,  de  n'auoir 
pafl"é  outre,  à  parfaire  les  commencements  qu'il  a 
laiflez  en  fa  maifon  :  d'autant  plus,  que  ie  fuis  en 
grands  termes  d'en  eft;re  le  dernier  pofl"efl"eur  de  ma 
race,  &  d'y  porter  la  dernière  main.  Car  quant  à 
mon  application  particulière,  ny  ce  plaifir  de  bafl:ir, 
qu'on  dit  eftre  fi  attrayant,  ny  la  chafl"e,  ny  les  iar- 
dins,  ny  ces  autres  plaifirs  de  la  vie  retirée,  ne  me 
peuuent  beaucoup  amufer.  C'efi:  chofe  dequoy  ie 
me  veux  mal,  comme  de  toutes  autres  opinions  qui 
me  font  incommodes.  le  ne  me  foucie  pas  tant  de  les 
auoir  vigoureufes  &  doftes,  comme  ie  me  foucie  de 
les  auoir  aifees  &  commodes  à  la  vie.  Elles  font 

bien  aflez  vrayes  &  faines,  fi  elles  font  vtiles 
&  aggreables.  Ceux  qui  m'oyans  dire  mon  infuffi- 
fance  aux  occupations  du  mefnage,  me  viennent 
fouffler  aux  oreilles  que  c'eft  defdaing,  &  que  ie 
laifTe  de  fçauoir  les  inftrumens  du  labourage,  fes 
faifons,  fon  ordre,  comment  on  fait  mes  vins,  comme 
on  ente,  &  de  fçauoir  le  nom  &  la  forme  des  herbes 
&desfruiéts,  ATappreft  des  viandes,  dequoy  ie  vis: 
le  nom  &  prix  des  eftoffes,  de  quoy  ie  m'abille, 
pour  auoir  à  cœur  quelque  plus  haute  fcience,  ils 
me  font  mourir.  Cela,  c'eft  fottife  :  &  pluftoft 
beftife,  que  gloire.  le  m'aymerois  mieux  bon 
efcuyer,  que  bon  logicien. 

Quin  tu  aliquid  faltem  potius  quorum  indiget  vfusj 
Viminibus  mollique  paras  detexere  iunco  ? 

Nous  empefchons  noz  penfees  du  gênerai,  &  des 
caufes  &  conduitces  vniuerfelles  :  qui  fe  conduifent 
trefbien  fans  nous  :  &  laiffbns  en  arrière  noftre 
faid  :  &  Michel,  qui  nous  touche  encore  de  plus  près 
que  l'homme.  Or  i'arrefte  bien  chez  moy  le  plus 
ordinairement  :  mais  ie  voudrois  m'y  plaire  plus 
qu'ailleurs. 

Six  mea  fedes  vtinam  feneâ^j 
Sic  modus  lajfo  maris,  &  viarum, 
Militiaque. 

le  ne  fçay  fi  i"en  viendray  à  bout.  le  voudrois  qu'au 
lieu  de  quelque  autre  pièce  de  fa  fucceflion,  mon 
père  m'euft  refigné  cette  pallionnee  amour,  qu'en  fes 
vieux  ans  il  portoit  à  fon  mefnage.  Il  eftoit  bien 
heureux,  de  ramener  fes  defirs,  à  fa  fortune,  &  de 
fe  fçauoir  plaire  de  ce  qu'il  auoit.  La  philofophie 

politique  aura  bel  accufer  la  baiïefle  &  fterilité  de 
mon  occupation,  fi  i'en  puis  vne  fois  prendre  le  goult, 
comme  luy.  le  fuis  de  cet  auis,  que  la  plus  honora- 
ble vacation,  eft  de  feruir  au  publiq,  &  eftre  vtile 
à  beaucoup.  Fruélus  enim  ingenij  &  virtutisj  omnif- 
que  prajiantiœ  tum  maximus  accipitur,  quum  in 
proximum  quemque  confertur.  Pour  mon  regard  ie 
m'en  defpars  :  partie  par  confcience  :  (car  par  où  ie 
vois  le  poix  qui  touche  telles  vacations,  ie  vois  aufli 
le  peu  de  moyen  que  i'ay  d'y  fournir  :  &  Platon 
maiftre  ouurier  en  tout  gouuernement  politique,  ne 
laiffa  de  s'en  abftenir)  partie  par  poltronerie.  le  me 
contente  de  iouïr  le  monde,  fans  m'en  empreffer  : 
de  viure  vne  vie,  feulement  excufable  :  &  qui  feu- 
lement ne  poife,  ny  à  moy,  ny  à  autruy.  lamais 
homme  ne  fe  laiffa  aller  plus  plainement  &  plus  laf- 
chement,  au  foing  &  gouuernement  d'vn  tiers,  que 
ie  ferois,fi  i'auois  à  qui.  L'vn  de  mes  fouhaits  pour 
cette  heure,  ce  feroit  de  trouuer  vn  gendre,  qui 
fçeuft  appafter  commodément  mes  vieux  ans,  &  les 
endormir  :  entre  les  mains  de  qui  ie  depofaffe  en 
toute  fouueraineté,  la  conduite  &  vfage  de  mes 
biens  :  qu'il  en  fift  ce  que  i'en  fais,  &  gaignafl  fur 
moy  ce  que  i'y  gaigne  :  pourueu  qu'il  y  apportaft  vn 
courage  vrayement  recognoiffant,  &  amy.  Âlais  quoy? 
nous  viuons  en  vn  monde,  où  la  loyauté  des  propres 
enfans  eft;  incognue.  Qui  a  la  garde  de  ma  bourfe 
en  voyage,  il  l'a  pure  &  fans  contreroolle  :  aufll 
bien  me  tromperoit  il  en  comptant.  Et  fi  ce  n'efl:  vn 
diable,  ie  l'oblige  à  bien  faire,  par  vne  fi  abandonnée 
confiance.  Multi  fallere  docuerunt,  dum  timent  falli , 
&  aliis  ius  peccandi  fufpicando  fecerunt.  La  plus 
commune  feureté,  que  ie  prens  de  mes  gens,  c'cft 
la  mefcognoifTance.  le  ne  prefume  les  vices  qu'après 

que  ie  les  ay  veuz  :  &  m'en  fie  plus  aux  icunes,  que 
i'eftime  moins  gaftez  par  mauuais  exemple.  l'oy  plus 
volontiers  dire,  au  bout  de  deux  mois,  que  i'ay 
defpandu  quatre  cens  efcus,  que  d'auoir  les  oreilles 
battues  tous  les  foirs,  de  trois,  cinq,  fept.  Si  ay-ie 
efté  defrobé  aufli  peu  qu'vn  autre  de  cette  forte  de 
larrecin.  Il  eft  vray,  que  ie  prefte  la  main  à  l'igno- 
rance, le  nourris  à  efcient,  aucunement  trouble 
&  incertaine  la  fcience  de  mon  argent.  lufques  à 
certaine  mefure,  ie  fuis  content,  d'en  pouuoir  dou- 
bter.  Il  faut  laiffer  vn  peu  de  place  à  la  defloyauté, 
ou  imprudence  de  voftre  valet.  S'il  nous  en  refte  en 
gros,  dequoy  faire  noftre  effeét,  cet  excez  de  la  li- 
béralité de  la  Fortune,  laiffbns  le  vnpeu  plus  courre 
à  fa  mercy.  La  portion  du  glanneur.  Apres  tout,  ie 
ne  prife  pas  tant  la  foy  de  mes  gents,  comme  ie 
mefprife  leur  iniure.  O  le  vilain  &  fot  eftude,  d'eftu- 
dier  fon  argent,  fe  plaire  à  le  manier  &  recomter  ! 
c'eft  par  là,  que  l'auarice  faiél  fes  approches.  Dépuis 
dixhuiét  ans,  que  ie  gouuerne  des  biens,  ie  n'ay  fçeu 
gaigner  fur  moy,  de  voir,  ny  tiltres,  ny  mes  prin- 
cipaux affaires,  qui  ont  neceffairement  à  paffer  par 
ma  fcience,  &  par  mon  foing.  Ce  n'eft  pas  vn  mef- 
pris  philofophique,  des  chofes  tranfitoires  &  mon- 
daines :  ie  n'ay  pas  le  gouft  fi  efpuré,  &  les  prife 
pour  le  moins  ce  qu'elles  valent  :  mais  certes  c'eft 
pareffe  &  négligence  inexcufable  &  puérile.  Que  ne 
feroy  ie  pluftoft  que  de  lire  vn  contraft  }  Et  pluftoft, 
que  d'aller  fecoiiant  ces  paperafTes  poudreufes,  ferf 
de  mes  négoces?  ou  encore  pis,  de  ceux  d'autruy, 
comme  font  tant  de  gents  à  prix  d'argent  ?  le  n'ay 
rien  cher  que  le  foucy  &  la  peine  :  &  ne  cherche  qu'à 
m'anonchalir  &  auachir.  l'eftoy,  ce  croy-je,  plus 
propre,    à  viure   de    la    fortune  d'autruy,  s'il  fe 

pouuoit,  fans  obligacion  &  fans  feruitude.  Ec  fi 
ne  fçay,  à  l'examiner  de  près,  fi  félon  mon  humeur 
&  mon  fort,  ce  que  i'ay  à  fouffrir  des  affaires,  &  des 
feruiteurs,  &  des  domefliques,  n'a  point  plus  d'abie- 
dion,  d'importunité,  &  d'aigreur,  que  n'auroitla  fuitte 
d'vn  homme,  nay  plus  grand  que  moy,  qui  me  gui- 
dait vn  peu  à  mon  aife.  Serai  tus  obedientia  efl  fraéii 
animi  &  abieéli,  arhitrio  carentis  fuo.  Crates  fit  pis, 
qui  fe  ietta  en  la  franchife  de  la  pauureté,  pour  fe 
deffaire  des  indignitez  &  cures  delamaifon.  Cela  ne 
ferois-ie  pas.  le  hay  la  pauureté  à  pair  de  la  dou- 
leur :  mais  ouy  bien,  changer  cette  forte  de  vie,  à 
vne  autre  moins  braue,  &  moins  affaireufe.  Abfent, 
ie  me  defpouille  de  tous  tels  penfemens  :  &  fenti- 
rois  moins  lors  la  ruyne  d'vne  tour,  que  ie  ne  fais 
prefent,  la  cheute  d'vne  ardoyfe.  Mon  ame  fe  démefle 
bien  ayféement  à  part,  mais  en  prefence,  ellefouffre, 
comme  celle  d'vn  vigneron.  Vne  rené  de  trauers  à 
mon  cheual,  vn  bout  d'eftriuiere  qui  batte  ma  iambe, 
me  tiendront  tout  vn  iour  en  efchec.  l'efleue  affez 
mon  courage  à  l'encontre  des  inconueniens,  les  yeux, 
ie  ne  puis. 

Senfus  ô  fuperi  fenfus  ! 

le  fuis  chez  moy,  refpondantde  tout  ce  qui  va  mal. 
Peu  de  maiftres,  ie  parle  de  ceux  de  moyenne  con- 
dition, comme  efl:  la  mienne  :  &  s'il  en  eft,  ils  font 
plus  heureux  :  fe  peuuent  tant  repofer,  fur  vn  fécond, 
qu'il  ne  leur  refle  bonne  part  de  la  charge.  Cela  olle 
volontiers  quelque  chofe  de  ma  façon,  au  traittement 
des  furuenants  :  &  en  ay  peu  arrefter  quelcun  par 
aduenture  plus  par  ma  cuifine,  que  par  ma  grâce  : 
comme  font  les  fafcheux  :  &  ofte  beaucoup  du  plai- 

fir  que  ie  deurois  prendre  chez  moy,  de  la  vifitation 
&airemblees  de  mes  amys.  La  plus  fotte  contenance 
d'vn  Gentil-homme  en  fa  maifon,  c'eft  de  le  voir 
empefché  du  train  de  fa  police;  parler  à  l'oreille 
d'vn  valet,  en  menacer  vn  autre  des  yeux.  Elle  doit 
couler  infenfiblement,  &  reprefenter  vn  cours  ordi- 
naire. Et  treuue  laid,  qu'on  entretienne  fes  hoftes, 
dutraidement  qu'on  leur  fait,  autant  à  l'excuferqu'à 
le  vanter.  l'ayme  Tordre  &  la  netteté, 

&  cantharus  C?*  lanx, 
Oftendunt  mUii  me  y 

au  prix  de  l'abondance  :  &  regarde  chez  moy 
exadement  à  la  neceflité,  peu  à  la  parade.  Si  vn  va- 
let fe  bat  chez  autruy,  fi  vn  plat  fe  verfe,  vous  n'en 
faites  que  rire  :  vous  dormez  ce  pendant  que  mon- 
fieur  renge  auec  fon  maiftre  d'hoftel,  fon  faid,  pour 
voftre  traidement  du  lendemain.  l'en  parle  félon 
moy.  Ne  laiffant  pas  en  gênerai  d'eftimer,  combien 
c'eft  vn  doux  amufement  à  certaines  natures,  qu'vn 
mefnage  paifible,  profpere,  conduid  par  vn  ordre 
réglé.  Et  ne  voulant  attacher  à  la  chofe,  mes  propres 
erreurs  &  inconuenients.  Ny  defdire  Platon,  qui 
eftime  la  plus  heureufe  occupation  à  chafcun,  faire  fes 
particuliers  aflfaires  fans  iniuftice.  Quand  ie  voyage, 
ie  n'ay  à  penfer  qu'à  moy,  &  à  l'emploide  de  mon 
argent  :  cela  fe  difpofe  d'vn  feul  précepte.  Il  eft 
requis  trop  de  parties  à  amaffer  :  ie  n'y  entens  rien. 
A  defpendre,  ie  m'y  entens  vn  peu,  &  à  donner 
iour  à  ma  defpence  :  qui  eft  de  vray  fon  principal 
vfage.  Mais  ie  m'y  attens  trop  ambitieufement;  qui 
la  rend  inegalle  &  difforme  :  &  en  outre  immodérée 
en  l'vn  &  l'autre  vifage.  Si  elle  paroift,  fi  elle  fert, 

ie  m'y  laifle  indifcretement  aller  :  &  me  reflerre 
autant  indifcretement,  fi  elle  ne  luyt,  &  fi  elle  ne  me 
rit.  Qui  que  ce  foit,  ou  art,  ou  nature,  qui  nous  im- 
prime cette  condition  de  viure,  par  la  relation  à  au- 
truy,  nous  fait  beaucoup  plus  de  mal  que  de  bien. 
Nous  nous  defraudons  de  nos  propres  vtilitez,  pour 
former  les  apparences  à  l'opinion  commune.  Il  ne 
nous  chaut  pas  tant,  quel  foit  noftre  eftre,  en  nous, 
&  en  effeft,  comme  quel  il  foit,  en  la  cognoifTance 
publique.  Les  biens  mefmes  de  Fefprit,  &  la  fa- 
gefle,  nous  femblent  fans  fruift,  fielle  n'eil  iouye  que 
de  nous  :  fi  elle  ne  fe  produift  à  la  veuë  &  approbation 
eftrangere.  Il  y  en  a,  de  qui  l'or  coulle  à  gros  bouillons, 
par  des  lieux  foufterreins,  imperceptiblement  :  d'au- 
tres l'eftendent  tout  en  lames  &  en  feuilles.  Si  qu'aux 
vns  les  liars  valent  efcuz,  aux  autres  le  contraire  : 
le  monde  eftimant  l'emploite  &  la  valeur,  félon  la 
montre.  Tout  foing  curieux  autour  des  richeiïes  fent 
à  l'auarice.  Leur  difpenfation  mefme,  &  la  libéra- 
lité trop  ordonnée  &  artificielle  :  elles  ne  valent  pas 
vne  aduertance  &  follicitude  pénible .  Qui  veut 
faire  fa  defpenfe  iufte,  la  fait  eftroitte  &  contrainte. 
La  garde,  ou  l'emploitte,  font  de  foy  chofes  indif- 
férentes, &  ne  prennent  couleur  de  bien  ou  de  mal, 
que  félon  l'application  de  noftre  volonté.  L'autre 
caufe  qui  me  conuie  à  ces  promenades,  c'eil:  la  dif- 
conuenance  aux  mœurs  prefentes  de  noftre  eftat  :  ie 
me  confolerois  ayfement  de  cette  corruption,  pour 
le  regard  de  l'intereft  public  : 

peioraque  facula  fer  ri 
Temporihus j  quorum  f céleri  non  inuenlt  ipfa 
Nomen^  &*  à  nullo  pofuit  natura  métallo  : 

mais  pour  le  mien,  non.  l'en  fuis  en  particulier  trop 

preffé.  Car  en  mon  voifinage,  nous  fommes  tantoft 
par  la  longue  licence  de  ces  guerres  ciuiles,  enuieil- 
lis  en  vne  forme  d'ellac  fi  defbordee, 

Quippe  vbi  fas  verfum  atque  ne/as  : 

qu'à  la  vérité,  c'eft  merueille  qu'elle  fe  puiffe  main- 
tenir. 

Armati  terram  exercent ^  fempérque  récentes 
ConueQare  iuuat  pradas,  &  viuere  rapto. 

En  fin  ie  vois  par  noftre  exemple,  que  la  focieté  des 
hommes  fe  tient  &  fe  couft,  à  quelque  prix  que  ce 
foit.  En  quelque  afliette  qu'on  les  couche,  ils  s'appi- 
lent,  &  fe  rengent,  en  fe  remuant  &  s'entalTant  : 
comme  des  corps  mal  vnis  qu'on  empoche  fans  or- 
dre, trouuent  d'eux  mefmes  la  façon  de  fe  ioindre, 
&  s'emplacer,  les  vns  parmy  les  autres  :  fouuent 
mieux,  que  l'art  ne  les  euft  fçeu  difpofer.  Le  Roy 
Philippus  fit  vn  amas,  àes  plus  mefchans  hommes 
&  incorrigibles  qu'il  peut  trouuer,  &  les  logea  tous 
en  vne  ville,  qu'il  leur  fit  baftir,  qui  en  portoit  le 
nom.  l'eftime  qu'ils  drefferent  àos  vices  mefme, 
vne  contexture  politique  entre  eux,  &  vne  commode 
&  iufte  focieté.  le  vois,  non  vne  aAion,  ou  trois,  ou 
cent,  mais  des  mœurs,  en  vfage  commun  &  reçeu, 
fi  farouches,  en  inhumanité  fur  tout  &  defloyauté, 
qui  eft  pour  moy  la  pire  efpece  des  vices,  que  ie 
n  ay  point  le  courage  de  les  conceuoir  fans  horreur  •" 
et  les  admire,  quafi  autant  que  ie  les  detefle.  L'exer- 
cice de  ces  mefchancetez  infignes,  porte  marque  de 
vigueur  &  force  d'ame,  autant  que  d'erreur  &  def- 
reglemeni.    La  neceffité  compofe  les  honunes  &  les 

affemble.  Cette  coufture  fortuite  fe  forme  après  en 
loix.  Car  il  en  a  efté  d'aufli  fauuages  qu'aucune 
opinion  humaine  puifTe  enfanter,  qui  toutesfois  ont 
maintenu  leurs  corps,  auec  autant  de  fanté  &  lon- 
gueur de  vie,  que  celles  de  Platon  &  Ariftote  fçau- 
roient  faire.  Et  certes  toutes  ces  defcriptions  de  po- 
lice, feintes  par  art,  fe  trouuent  ridicules,  &  ineptes 
à  mettre  en  praftique.  Ces  grandes  &  longues  alter- 
cations, de  la  meilleure  forme  de  focieté  :  &  des  rè- 
gles plus  commodes  à  nous  attacher,  font  altercations 
propres  feulement  à  l'exercice  de  noftre  efprit. 
Comme  il  fe  trouue  es  arts,  plufieurs  fubieôs  qui  ont 
leureflence  en  l'agitation  &  en  la  difpute,  &  n'ont  au- 
cune vie  hors  de  là.  Telle  peinture  de  police,  feroit 
de  mife,  en  vn  nouueau  monde  :  mais  nous  prenons 
vn  monde  defia  faift  &  formé  à  certaines  couftumes. 
Nous  ne  l'engendrons  pas  comme  Pyrrha,  ou  comme 
Cadmus.  Par  quelque  moyen  que  nous  ayons  loy  de 
le  redrefler,  &  renger  de  nouueau,  nous  ne  pouuons 
gueres  le  tordre  de  fon  accouftumé  ply,  que  nous  ne 
rompions  tout.  On  demandoit  à  Solon,  s'il  auoit 
eftably  les  meilleures  loyx  qu'il  auoit  peu  aux  Athé- 
niens :  Ouy  bien,  refpondit-il,  de  celles  qu'ils  euf- 
fent  reçeuës.  Varro  s'excufe  de  pareil  air  :  Que  s'il 
auoit  tout  de  nouueau  à  efcrire  de  la  religion,  il  di- 
roit  ce,  qu'il  en  croid.  Mais,  eftant  defia  receuë,  il  en 
dira  félon  l'vfage,  plus  que  félon  nature.  Non  par 
opinion,  mais  en  vérité,  l'excellente  &  meilleure 
police,  eft  à  chacune  nation,  celle  foubs  laquelle 
elle  s' eft  maintenue.  Sa  forme  &  commodité  efTen- 
tielle  defpend  de  l'vfage.  Nous  nous  defplaifons 
volontiers  de  la  condition  prefente.  Mais  ie  tiens 
pourtant ,  que  d'aller  defirant  le  commandement 
de  peu,  en   vn    eftat  populaire  :   ou   en   la   mo- 

narchie,  vne  autre  efpece  de  gouuernement ,  c'eft 
vice  &  folie. 

Aymé  Vefiat  tel  que  tu  le  vois  efire^ 
S'il  efi  royal,  ayme  la  royauté', 
S'il  eft  de  peu,  ou  bien  communauté' j 
Ayme  l'aujjlj  car  Dieu  ^y  a  faïB  naiftre. 

Ainlin  en  parloit  le  bon  monfieur  de  Pibrac,  que 
nous  venons  de  perdre  :  vn  efprit  fi  gentil,  les  opi- 
nions fi  faines,  les  mœurs  fi  douces.  Cette  perte, 
&  celle  qu'en  mefme  temps  nous  auons  faifte  de 
monfieur  de  Foix,  font  perces  importantes  à  noftre 
couronne.  le  ne  fçay  s'il  refte  à  la  France  dequoy 
fubftituer  vne  autre  coupple,  pareille  à  ces  deux  Gaf- 
cons,  en  fyncerité,  &  en  fulfifance,  pour  le  confeil 
de  nos  Roys.  C'eftoyent  âmes  diuerfement  belles, 
&  certes  félon  le  fiecle,  rares  &  belles,  chacune  en  fa 
forme.  Mais  qui  les  auoit  logées  en  cet  aage,  fi  def- 
conuenables  &  Il  difproportionnees  à  noftre  corrup- 
tion, &  à  nos  tempeftes  }  Rien  ne  prefTe  vn  eftat  que 
l'innouation  :  le  changement  donne  feul  forme  à  Fin- 
iuftice,  &  à  la  t)Tannie.  Quand  quelque  pièce  fc 
démanche,  on  peut  l'eftayer  :  on  peut  s'oppofer  à 
ce,  que  Falteration  &  corruption  naturelle  à  toutes 
chofes,  ne  nous  efloigne  trop  de  nos  commencemens 
&  principes.  Mais  d'entreprendre  à  refondre  vne  fi 
grande  malTe,  &  à  changer  les  fondements  d'vn  fi 
grand  baftiment,  c'eft  à  faire  à  ceux  qui  pour  defcraf- 
fer  effacent  :  qui  veulent  amender  les  deffauts  parti- 
culiers, par  vne  confufion  vniuerfelle,  &  guarir  les 
maladies  par  la  mort  :  non  tam  commutandarum  quàm 
euertendarum  rerum  cupidi.  Le  monde  eft  inepte  à 
fe  guarir.  Il  eft  fi  impatient  de  ce  qui  le  prefte, 
qu'il  ne  vifc  qu'à  s'en  dcffaire,  fans  regarder  à  quel 

prix.  Nous  voyons  par  mille  exemples,  qu'il  fe  gua- 
rit  ordinairement  à  fes  defpens  :  la  defcharge  du 
mal  prefent,  n'eft  pas  guarifon,  s'il  n'y  a  en  gênerai 
amendement  de  condition.  La  fin  du  chirurgien, 
n'eft  pas  de  faire  mourir  la  mauuaife  chair  :  ce  n'eft 
que  l'acheminement  de  fa  cure  :  il  regarde  au  delà, 
d'y  faire  renaiftre  la  naturelle,  &  rendre  la  partie  à 
fon  deu  eftre.  Quiconque  propofe  feulement  d'em- 
porter ce  qui  le  mafche,  il  demeure  court  :  car  le  bien 
ne  fuccede  pas  neceflairement  au  mal  :  vn  autre  mal 
luy  peut  fucceder;  &  pire.  Comme  il  aduint  aux 
tueurs  de  Cefar,  qui  ietterent  la  chofe  publique  à 
tel  poinft,  qu'ils  eurent  à  fe  repentir  de  s'en  eftre 
méfiez,  Aplufieurs  depuis,  iufques  à  nos  fiecles,  ileft 
aduenu  de  mefmes.  Les  François  mes  contemporanees 
fçauent  bien  qu'en  dire.  Toutes  grandes  mutations 
efbranlent  l'eftat,  &  le  defordonnent.  Qui  viferoit 
droit  à  la  guarifon,  &  en  confulteroit  auant  toute 
œuure,  fe  refroidiroit  volontiers  d'y  mettre  la  main. 
Pacuuius  Calauius  corrigea  le  vice  de  ce  procéder, 
par  vn  exemple  infigne.  Ses  concitoyens  eftoient  mu- 
tinez contre  leurs  magiftrats  :  luy  perfonnage  de 
grande  authorité  en  la  ville  de  Capouë,  trouua  vn 
iour  moyen  d'enfermer  le  Sénat  dans  le  Palais  : 
&  conuoquant  le  peuple  en  la  place,  leur  dit  :  Que  le 
iour  eftoit  venu,  auquel  en  pleine  liberté  ils  pouuoient 
prendre  vengeance  des  tyrans  qui  les  auoyent  fi 
long  temps  oppreftez,  lefquels  il  tenoit  à  fa  mercy 
feuls  &defarmez.  Fut  d'aduis,  qu'au  fort  on  les  tiraft 
hors,  l'vn  après  l'autre  :  &  de  chacun  on  ordonnaft 
particulièrement  :  faifant  fur  le  champ,  exécuter  ce 
qui  en  feroit  décrété  :  pourueu  aufli  que  tout  d'vn 
train  ils  aduifaflent  d'eftablir  quelque  homme  de  bien, 
en  la  place  du  condamné,  affin  qu'elle  ne  demeuraft 

vuide  d'officier.  Ils  n'eurent  pas  pluftoftouy  le  nom 
d'vn  Sénateur,  qu'il  s'efleua  vn  cry  de  mefconten- 
tement  vniuerfel  à  l'encontre  de  luy  :  le  voy  bien, 
dit  Pacuuius,  il  faut  démettre  cettuy-cy  :  c'eft  vn 
mefchant  :  ayons  en  vn  bon  en  change.  Ce  fut  vn 
prompt  filence  :  tout  le  monde  fe  trouuant  bien  em- 
pefché  au  choix.  Au  premier  plus  effronté,  qui  dit  le 
fien  :  voyla  vn  confentement  de  voix  encore  plus 
grand  à  refufer  celuy  là.  Cent  imperfeftions,  &  iuftes 
caufes,  de  le  rebuter.  Ces  humeurs  contradictoires, 
s'eftans  efchauffees,  il  aduint  encore  pis  du  fé- 
cond Sénateur,  &  du  tiers.  Autant  de  difcorde  à 
l'eledion,  que  de  conuenance  à  la  demiflion.  S'eftans 
inutilement  laffez  à  ce  trouble,  ils  commencent,  qui 
deçà,  qui  delà,  à  fe  defrober  peu  à  peu  de  l'aflem- 
blee  :  rapportant  chacun  cette  refolution  en  fon  ame, 
que  le  plus  vieil  &  mieux  cogneu  mal,  eft  toufiours 
plus  fupportable,  quele  mal  récent  &  inexpérimenté. 
Pour  nous  voir  bien  piteufement  agitez  :  car  que 
n'auons  nous  faift  } 

Eheu  cicatrlcum  O*  f céleris  pudet^ 
Fratrûmque  :  quid  nos  dura,  refugimus 
Aetas?  quid  intoBum  nefjjii 
Liquimus?  vnde  munus  iuuentus 
Metu  Deorum  continuit  ?  quitus 
Pepercit  aris? 

ie  ne  vay  pas  foudain  me  refoluant, 

ipfa  fi  velit  falusj 
Seruare  prorfus  non  poteft  hanc  familiam. 

Nous  ne  fommes  pas  pourtant  à  l'auanture,  à  noftre 
dernier  période.    La  conferuation   des   eftats,    eft 

chofe  qui  vray-femblablement  furpafTe  noftre  intelli- 
gence. C'eft,  comme  dit  Platon,  chofe  puifTante, 
&  de  difficile  di{rolution,qu'vneciuile  police,  elle  dure 
fouuent  contre  des  maladies  mortelles  &  inteltines  : 
contre  l'iniure  des  loix  iniufles,  contre  la  tyran- 
nie, contre  le  débordement  &  ignorance  des  ma- 
giftrats,  licence  &  fedition  des  peuples.  En  toutes 
nos  fortunes,  nous  nous  comparons  à  ce  qui  eft 
au  deffus  de  nous,  &  regardons  vers  ceux  qui  font 
mieux.  Mefurons  nous  à  ce  qui  eft  au  deffous  :  il 
n'en  eft  point  de  fi  miferable,  qui  ne  trouue  mille 
exemples  où  fe  confoler.  C'eft  noftre  vice,  que  nous 
voyons  plus  mal  volontiers,  ce  qui  eft  deiï"us  nous, 
que  volontiers,  ce  qui  eft  deffbubs.  Si  difoit  Solon, 
qui  drefleroit  vn  tas  de  tous  les  maux  enfemble, 
qu'il  n'eft  aucun,  qui  ne  choifift  pluftoft  de  remporter 
auec  foy  les  maux  qu'il  a,  que  de  venir  à  diuifion 
légitime,  auec  tous  les  autres  hommes,  de  ce  tas  de 
maux,  &  en  prendre  fa  quotte  part.  Noftre  police  fe 
porte  mal.  Il  en  a  efté  pourtant  de  plus  malades, 
fans  mourir.  Les  dieux  s'eftjatent  de  nous  à  la  pe- 
lote, &  nous  agitent  à  toutes  mains,  enimuero  Di) 
nos  homines  quaji  pilas  habent.  Les  aftres  ont  fata- 
lement deftiné  l'eftat  de  Rome,  pour  exemplaire  de 
ce  qu  ils  peuuent  en  ce  genre.  Il  comprend  en  foy 
toutes  les  formes  &  auantures,  qui  touchent  vn 
eftat  :  tout  ce  que  l'ordre  y  peut,  &  le  trouble, 
&  l'heur,  &  le  mal'heur.  Qui  fe  doit  defefperer  de 
fa  condition,  voyant  les  fecouftes  &  mouuemens 
dequoy  celuy  là  fut  agité,  &  qu'il  fupporta?  Si 
l'eftendue  de  la  domination,  eft  la  fanté  d'vn  eftat, 
dequoy  ie  ne  fuis  aucunement  d'aduis  (&  me  plaift 
Ifocrates,  qui  inftruit  Nicocles,  non  d'enuier  les 
Princes,  qui  ont  des  dominations  larges,  mais  qui 

fçauent  bien  conferuer  celles  qui  leur  font  efcheuës) 
celuy-là  ne  fut  iamais  fi  fain,  que  quand  il  fut  le 
plus  malade.  La  pire  de  fes  formes,  luy  fut  la  plus 
fortunée.  A  peine  recognoift-on  l'image  d'aucune 
police,  foubs  les  premiers  Empereurs  :  c'eft  la  plus 
horrible  &  la  plus  efpelTe  confufion  qu'on  puiffe 
conceuoir.  Toutesfois  il  lafupporta  :  &  y  dura,  con- 
feruant,  non  pas  vne  monarchie  refTerree  en  fes  li- 
mites, mais  tant  de  nations,  fi  diuerfes,  fi  efloignees, 
fi  mal  aflFedionnees,  fi  defordoanement  comman- 
dées, &  iniuftement  conquifes. 

nec  gentibus  vllis 
Commodat  in  populum  terra  pélagique  potentem^ 
Inuidiam  fortuna  fuam. 

Tout  ce  qui  branle  ne  tombe  pas.  La  contexture 
d'vn  fi  grand  corps  tient  à  plus  d'vn  clou.  Il  tient 
mefme  par  fon  antiquité  :  comme  les  vieux  bafti- 
mens,  aufquels  l'aage  a  defrobé  le  pied,  fans  croufte 
&  fans  cyment,  qui  pourtant  viuent  &  fe  fouflien- 
nent  en  leur  propre  poix, 

nec  iam  validis  radicibus  harenSj 
Pondère  tuta  fuo  efi. 

D'auantage  ce  n'eft  pas  bien  procédé,  de  recognoillre 
feulement  le  flanc  &  le  fofle  :  pour  iuger  de  la  feu- 
reté  d'vne  place,  il  faut  voir,  par  où  on  y  peut 
venir,  en  quel  eftat  eft  Taflaillant.  Peu  de  vailTeaux 
fondent  de  leur  propre  poix,  &  fans  violence  eftran- 
gere.  Or  tournons  les  yeux  par  tout,  tout  croulle  au- 
tour de  nous.  En  tous  les  grands  eftats,  foit  de 
Chreftienté,  foit  d'ailleurs,  que  nous  cognoiflbns,  re- 

gardez  y,  vous  y  trouuerez  vne  euidente  menafTe  de 
changemenc  &  de  ruyne  : 

Et  fua  funt  illis  incommoda^  parque  per  omnes 
Tempefias. 

Les  aftrologues  ont  beau  ieu,  à  nous  aduertir, 
comme  ils  font,  de  grandes  altérations,  &  mutations 
prochaines  :  leurs  deuinations  font  prefentes  &  pal- 
pables, il  ne  faut  pas  aller  au  ciel  pour  cela.  Nous 
n'auons  pas  feulement  à  tirer  confolation,  de  cette 
focieté  vniuerfelle  de  mal  &  de  menaffe  :  mais  en- 
cores  quelque  efperance,  pour  la  durée  de  noftre 
eftat  :  d'autant  que  naturellement,  rien  ne  tombe,  là 
où  tout  tombe.  La  maladie  vniuerfelle  eft  la  fanté 
particulière.  La  conformité,  eft  qualité  ennemie  à  la 
diffblution.  Pour  moy,  ie  n'en  entre  point  au 
defefpoir,  &  me  femble  y  voir  des  routes  à  nous 
fauuer  : 

Deus  hœc  fortajfe  henigna 
Reducet  in  fedem  vice. 

Qui  fçait,  fi  Dieu  voudra  qu'il  en  aduienne,  comme 
des  corps  qui  fe  purgent,  &  remettent  en  meilleur 
eftat,  par  longues  &  griefues  maladies  :  lefquelles 
leur  rendent  vne  fanté  plus  entière  &  plus  nette, 
que  celle  qu'elles  leur  auoient  ofté  }  Ce  qui  me  poife 
le  plus,  c'eft  qu'à  conter  les  fymptomes  de  noftre 
mal,  i'en  vois  autant  de  naturels,  &  de  ceux  que  le 
ciel  nous  enuoye,  &  proprement  fiens,  que  de  ceux 
que  noftre  defreglement,  &  l'imprudence  humaine  y 
confèrent.  Il  femble  que  les  aftres  mefmes  ordonnent, 
que  nous  auons  affez  duré,  &  outre  les  termes  ordi- 
naires. Et  cecy  auffi  me  poife,  que  le  plus  voyfm  mal, 

qui  nous  menace,  ce  n'eft  pas  altération  en  la  maffe, 
entière  &  folide,  mais  fa  diffipation  &  diuulfion  : 
l'extrême  de  noz  craintes.  Encores  en  ces  reuafferies 
icy  crains-ie  la  trahifon,  de  ma  mémoire,  que  par 
inaduertance,  elle  m'aye  faid  enregiftrer  vne  chofe 
deux  fois.  le  hay  à  me  recognoiftre  :  &  ne  retafte 
iamais  qu'enuis  ce  qui  m'eft  vne  fois  efchappé.  Or 
ie  n'apporte  icy  rien  de  nouuel  apprentiffage.  Ce 
font  imaginations  communes  :  les  ayant  à  l'auan- 
ture  conceuës  cent  fois,  i'ay  peur  de  les  auoir  defia 
enroUees.  La  redi£te  eft  par  tout  ennuyeufe,  fut  ce 
dans  Homère.  Mais  elle  eft  ruyneufe,  aux  chofes 
qui  n'ont  qu'vne  montre  fuperficielle  &  paiïagere. 
le  me  defplais  de  l'inculcation,  voire  aux  chofes 
vtiles,  comme  en  Seneque.  Et  l'vfage  de  fon  efcole 
Stoïqueme  defplaift,  de  redire  fur  chafque  matière, 
tout  au  long  &  au  large,  les  principes  &  prefuppo- 
fitions,  qui  feruent  en  gênerai  :  &  realleguer  tou- 
fiours  de  nouueau  les  arguments  &  raifons  communes 
&  vniuerfelles.  Ma  mémoire  s'empire  cruellement 
tous  les  iours  : 

Pocula  Lethaos  vt  fi  ducentia  fomnosj 
Arente  fauce  traxerlm. 

Il  faudra  dorefnauant  (car  Dieu  mercy  iufques  à 
cette  heure,  il  n'en  eft  pas  aduenu  de  faute)  qu'au 
lieu  que  les  autres  cherchent  temps,  &  occafion  de 
penfer  à  ce  qu'ils  ont  à  dire,  ie  fuye  à  me  préparer, 
de  peur  de  m' attacher  à  quelque  obligation,  de 
laquelle  i'aye  àdefpendre.  L'eftre  tenu  &  obligé,  me 
fouruoye  :  &  le  defpendre  d'vn  fi  foible  inftrument 
qu'eft  ma  mémoire.  le  ne  lis  iamais  cette  hiftoire, 
que  ie  ne  m'en  offence,  d'vn  reffentiment  propre 
IV.  5 

&  naturel.  Lynceftez  accufé  de  coniuration,  contre 
Alexandre,  le  iour  qu'il  fut  mené  en  la  prefence  de 
l'armée,  fuiuant  la  couftume,  pour  eftre  ouy  en  fes 
deffences,  auoit  en  fa  telle  vne  harangue  eftudiée,  de 
laquelle  tout  hefitant  &  bégayant  il  prononça  quel- 
ques paroles.  Comme  il  fe  troubloit  de  plus  en  plus, 
ce  pendant  qu'il  lufte  auec  fa  mémoire,  &  qu'il  la 
retafte,  le  voila  chargé  &  tué  à  coups  de  pique,  par 
les  foldats,  qui  luy  eftoyent  plus  voifms  :  le  tenans 
pour  conuaincu.  Son  eftonnement  &  fon  filence,  leur 
feruit  de  confelïïon.  Ayant  eu  en  prifon  tant  de 
loyfir  de  fe  préparer,  ce  n'efl  à  leur  aduis,  plus  la 
mémoire  qui  luy  manque  :  c'eft  la  confcience  qui 
luy  bride  la  langue,  &  luy  ofte  la  force.  Vrayement 
c'eft  bien  dit.  Le  lieu  eftonne^  l'afïiftance,  l'expefta- 
tion,  lors  mefme  qu'il  n'y  va  que  de  l'ambition  de 
bien  dire.  Que  peut-on  faire,  quand  c'eft  vne  haran- 
gue, qui  porte  la  vie  en  confequence?  Pour  moy, 
cela  mefme,  que  ie  fois  lié  à  ce  que  i'ay  à  dire, 
fert  à  m'en  defprendre.  Quand  ie  me  fuis  commis 
&  aflîgné  entièrement  à  ma  mémoire,  ie  pends  fi  fort 
fur  elle,  que  ie  l'accable  :  elle  s'effraye  de  fa  charge. 
Autant  que  ie  m'en  rapporte  à  elle,  ie  me  mets  hors 
de  moy  :  iufques  à  eiïayer  ma  contenance.  Et  me 
fuis  veu  quelque  iour  en  peine,  de  celer  la  feruitude 
en  laquelle  i'eftois  entraué.  Là  où  mon  deftein  eft,  de 
reprefenter  en  parlant,  vne  profonde  nonchalance 
d'accent  &  de  vifage,  &  des  mouuemcns  fortuites 
&  impremeditez,  comme  naiftans  des  occafions  pre- 
fentes  :  aymant  auffi  cher  ne  rien  dire  qui  vaille, 
que  de  montrer  eftre  venu  préparé  pour  bien  dire  : 
chofe  meffeante,  fur  tout  à  gens  de  ma  profeflion  : 
&  chofe  de  trop  grande  obligation,  à  qui  ne  peut 
beaucoup  tenir.  L'apprell  donne  plus  à  efperer,  qu'il 

ne  porte.  On  fe  met  fouuent  fottement  en  pourpoinft, 
pour  ne  fauter  pas  mieux  qu'en  faye.  Nihil  eji  hisj 
qmplacere  volunt,  tant  aduerfarium,  quàmexpeélatio. 
Ils  ont  laiffe  par  efcrit  de  l'orateur  Curio,  que 
quand  il  propofoit  la  diftribution  des  pièces  de  fon 
oraifon,  en  trois,  ou  en  quatre;  ou  le  nombre  de 
fes  arguments  &  raifons,  il  luy  aduenoit  volontiers, 
ou  d'en  oublier  quel-qu'vn,  ou  d'y  en  adiouiler  vn 
ou  deux  de  plus.  l'ay  toufiours  bien  euité,  de  tomber 
en  cet  inconuenient  :  ayant  hay  ces  promefles 
&  prefcriptions  :  non  feulement  pour  la  deffiance  de 
ma  mémoire  :  mais  aulli  pource  que  cette  forme 
retire  trop  à  l'artifte.  Simpliciora  militares  décent. 
Bafte,  que  ie  me  fuis  meshuy  promis,  de  ne  prendre 
plus  la  charge  de  parler  en  lieu  de  refped.  Car 
quant  à  parler  en  lifant  fon  efcript  :  outre  ce  qu'il 
eil  trefmepte,  il  eft  de  grand  defauantage  à  ceux, 
qui  par  nature  pouuoient  quelque  chofe  en  l'aftion. 
Et  de  me  ietter  à  la  mercy  de  mon  inuention  pre- 
fente,  encore  moins  :  ie  l'ay  lourde  &  trouble,  qui 
ne  fçauroit  fournir  aux  foudaines  necefTîtez,  &  im- 
portantes. Laiffe  Ledeur  courir  encore  ce  coup 
d'effay,  &  ce  troifiefme  alongeail,  du  refte  des 
pièces  de  ma  peinture.  l'adiouile,  mais  ie  ne  corrige 
pas.  Premièrement,  par  ce  que  celuy  qui  a  hypo- 
théqué au  monde  fon  ouurage,  ie  trouue  apparence, 
qu'il  n'y  ayt  plus  de  droict.  Qu'il  die,  s'il  peut, 
mieux  ailleurs,  &  ne  corrompe  la  befongne  qu'il  a 
vendue.  De  telles  gens,  il  ne  faudroit  rien  acheter 
qu'après  leur  mort.  Qu'ils  y  penfent  bien,  auant 
que  de  fe  produire.  Qui  les  hafte?  Mon  liure  eft 
toufiours  vn  :  fauf  qu'à  mefure,  qu'on  fe  met  à  le 
renouueller,  afin  que  l'achetteur  ne  s'en  aille  les 
mains  du  tout  vuides,  ie  me  donne  loy  d'y  attacher 

(comme  ce  n'eft  qu'vne  marqueterie  mal  iointe) 
quelque  emblème  fupernumeraire.  Ce  ne  font  que 
furpoids,  qui  ne  condamnent  point  la  première  forme, 
mais  donnent  quelque  prix  particulier  à  chacune 
des  fuiuantes,  par  vne  petite  fubtilité  ambitieufe.  De 
là  toutesfois  il  aduiendra  facilement,  qu'il  s'y  mefle 
quelque  tranfpofition  de  chronologie  :  mes  contes 
prenants  place  félon  leur  opportunité,  non  toufiours 
félon  leur  aage.  Secondement,  à  caufe  que  pour 
mon  regard,  ie  crains  de  perdre  au  change.  Mon 
entendement  ne  va  pas  toufiours  auant,  il  va  à  recu- 
lons aufli.  le  ne  me  deffie  gueres  moins  de  mes  fan- 
tafies,  pour  eftre  fécondes  ou  tierces,  que  premières  : 
ou  prefentes,  que  paffees.  Nous  nous  corrigeons 
aufli  fottement  fouuent,  comme  nous  corrigeons  les 
autres.  le  fuis  enuieilly  de  nombre  d'ans,  depuis 
mes  premières  publications,  qui  furent  l'an  mille 
cinq  cens  quatre  vingts.  Mais  ie  fais  doute  que  ie 
fois  aiïagi  d'vn  pouce.  Moy  à  cette  heure,  &  moy 
tantoft,  fommes  bien  deux.  Quand  meilleur,  ie  n'en 
puis  rien  dire.  Il  feroit  bel  eftre  vieil,  fi  nous  ne 
marchions,  que  vers  l'amendement.  C'eft  vn  mouue- 
ment  d'y^iroigne,  titubant,  vertigineux,  informe  : 
ou  des  ionchez,  que  l'air  manie  cafuellement  félon 
foy.  Antiochus  auoit  vigoureufement  efcript  en 
faueur  de  l'Académie  :  il  print  fur  fes  vieux  ans  vn 
autre  party  :  lequel  des  deux  ie  fuyuilTe,  feroit  ce 
pas  toufiours  fuiure  Antiochus  ?  Apres  auoir  eftably 
le  doubte,  vouloir  eftablir  la  certitude  des  opinions 
humaines,  eftoit  ce  pas  eftablir  le  doubte,  non  la 
certitude  }  &  promettre,  qui  luy  euft  donné  encore 
vn  aage  à  durer,  qu'il  eftoit  toufiours  en  termes  de 
nouuelle  agitation  :  non  tant  meilleure,  qu'autre? 
La  faueur  publique  m'a  donné  vn  peu  plus  de  har- 

dieffe  que  ie  n'efperois  :  mais  ce  que  ie  crains  le 
plus,  c'eft  de  faouler.  l'aymerois  mieux  poindre  que 
lalTer.  Comme  a  faift  vn  fçauant  homme  de  mon 
temps.  La  louange  eft  toufiours  plaifante,  de  qui, 
&  pourquoy  elle  vienne.  Si  faut-il  pour  s'en  aggreer 
iuftement,  eftre  informé  de  fa  caufe.  Les  imper- 
feôions  mefme  ont  leur  moyen  de  fe  recommander. 
L'eftimation  vulgaire  &  commune,  fe  voit  peu 
heureufe  en  rencontre.  Et  de  mon  temps,  ie  fuis 
trompé,  fi  les  pires  efcrits  ne  font  ceux  qui  ont  gai- 
gné  le  defflis  du  vent  populaire.  Certes  ie  rends 
grâces  à  des  honneftes  hommes,  qui  daignent  prendre 
en  bonne  part,  mes  foibles  efforts.  Il  n'eft  lieu  où 
les  fautes  de  la  façon  paroifTent  tant,  qu'en  vne 
matière  qui  de  foy  n'a  point  de  recommandation.  Ne 
te  prens  point  à  moy,  Leéteur,  de  celles  qui  fe 
coulent  icy,  par  la  fantafie,  ou  inaduertance  d'au- 
truy  :  chafque  main,  chafque  ouurier,  y  apporte 
les  fiennes.  le  ne  me  mefle,  ny  d'orthographe, 
&  ordonne  feulement  qu'ils  fuiuent  l'ancienne,  ny 
de  la  punduation  :  ie  fuis  peu  expert  en  l'vn  &  en 
l'autre.  Où  ils  rompent  du  tout  le  fens,  ie  m'en 
donne  peu  de  peine,  car  aumoins  ils  me  defchargent. 
Mais  où  ils  en  fubftituent  vn  faux,  comme  ils  font 
fi  fouuent,  &  me  deftournent  à  leur  conception,  ils 
me  ruynent.  Toutesfois  quand  la  fentence  n'eft  forte 
à  ma  mefure,  vn  honnefte  homme  la  doit  refufer 
pour  mienne.  Qui  cognoiftra  combien  ie  fuis  peu 
laborieux,  combien  ie  fuis  faift  à  ma  mode,  croira 
facilement,  que  ie  rediderois  plus  volontiers,  encore 
autant  d'EfTais,  que  de  m'aiïliiettir  à  refuiure  ceux- 
cy,  pour  cette  puérile  correftion.  le  difois  donc 
tantoft,  qu'eftant  planté  en  la  plus  profonde  minière 
de  ce  nouueau  métal,  non  feulement  ie  fuis  priué 

de  grande  familiarité,  auec  gens  d'autres  mœurs  que 
les  miennes  :  &  d'autres  opinions,  par  lefquelles  ils 
tiennent  enfemble  d'vn  nœud,  qui  commande  tout 
autre  nœud.  Mais  encore  ie  ne  fuis  pas  fans  hazard, 
parmy  ceux,  à  qui  tout  eft  efgalement  loifible  : 
&  defquels  la  plus  part  ne  peut  empirer  meshuy 
fon  marché,  vers  noftre  iuilice.  D'où  naift  l'extrême 
degré  de  licence.  Comptant  toutes  les  particulières 
circonftances  qui  me  regardent ,  ie  ne  trouue 
homme  des  noftres,  à  qui  la  defifence  des  loix,  coufte, 
&  en  gain  ceffant,  &  en  dommage  émergeant,  difent 
les  clercs,  plus  qu'à  moy.  Et  tels  font  bien  les 
braues,  de  leur  chaleur  &  afpreté,  qui  font  beaucoup 
moins  que  moy,  en  iufte  balance.  Comme  maifon  de 
tout  temps  libre,  de  grand  abbord,  &  officieufe  à 
chacun  (car  ie  ne  me  fuis  iamais  laiffé  induire,  d'en 
faire  vn  outil  de  guerre  :  laquelle  ie  vois  chercher 
plus  volontiers,  où  elle  eft  le  plus  efloingnee  de  mon 
voifmage)  ma  maifon  a  mérité  affez  d'affeftion  popu- 
laire :  &  feroit  bien  mal-aifé  de  me  gourmander  fur 
mon  fumier.  Et  i'eftime  à  vn  merueilleux  chef 
d'œuure,  &  exemplaire,  qu'elle  foit  encore  vierge 
de  fang,  &  de  fac,  foubs  vn  fi  long  orage,  tant  de 
changemens  &  agitations  voifmes.  Car  à  dire  vray, 
il  eftoit  polïible  à  vn  homme  de  ma  complexion, 
d'efchaper  à  vne  forme  conftante,  &  continue, 
telle  qu'elle  fuft.  Mais  les  inuafions  &  incurfions 
contraires,  &  alternations  &  vicillitudes  de  la  for- 
tune, au  tour  de  moy,  ont  iufqu'à  cette  heure  plus 
exafperé  qu'amolly  l'humeur  du  pays  :  &  me  re- 
chargent de  dangers,  &  difficultez  inuincibles. 
l'efchape.  Mais  il  me  defplaift  que  ce  foit  plus  par 
fortune  :  voire,  &  par  ma  prudence,  que  par  iuftice  : 
&  me  defplaift  d'eftre  hors  la  protedion  des  loix. 

&  foubs  autre  fauuegarde  que  la  leur.  Comme  les 
chofes  font,  ie  vis  plus  qu'à  demy,  de  la  faueur 
d'autruy  :  qui  eft  vne  rude  obligation.  le  ne  veux 
debuoir  ma  feureté,  ny  à  la  bonté,  &  bénignité  des 
grands,  qui  s'aggreent  de  ma  légalité  &  liberté  : 
ny  à  la  facilité  des  mœurs  de  mes  predeceffeurs, 
&  miennes  :  car  quoy  fi  i'eftois  autre  ?  Si  mes  depor- 
temens  &  la  franchife  de  ma  conuerfation,  obligent 
mes  voifins,  ou  la  parenté  :  c'eft  cruauté  qu'ils  s'en 
puilTent  acquitter,  en  me  laiflant  viure,  &  qu'ils 
puifTent  dire  :  Nous  luy  condonons  la  libre  conti- 
nuation du  feruice  diuin,  en  la  chapelle  de  fa 
maifon,  toutes  les  eglifes  d'autour,  eftants  par  nous 
defertées  :  &  luy  condonons  l'vfage  de  fes  biens, 
&  fa  vie,  comme  il  conferue  nos  femmes,  &  nos 
bœufs  au  befoing.  De  longue  main  chez  moy,  nous 
auons  part  à  la  louange  de  Lycurgus  Athénien,  qui 
eftoit  gênerai  depofitaire  &  gardien  des  bourfes  de 
fes  concitoyens.  Or  ie  tiens,  qu'il  faut  viure  par 
droift,  &  par  auftorité,  non  par  recompence  ny  par 
grâce.  Combien  de  galans  hommes  ont  mieux  aymé 
perdre  la  vie,  que  la  deuoir?  le  fuis  à  me  fubmettre 
à  toute  forte  d'obligation.  Mais  fur  tout,  à  celle  qui 
m'attache,  par  deuoir  d'honneur.  le  ne  trouue  rien 
fi  cher,  que  ce  qui  m'eft  donné  :  &  ce  pourquoy, 
ma  volonté  demeure  hypothéquée  par  tiltre  de  gra- 
titude. Et  reçois  plus  volontiers  les  offices,  qui  font 
à  vendre.  le  croy  bien.  Pour  ceux-cy,  ie  ne  donne 
que  de  l'argent  :  pour  les  autres,  ie  me  donne  moy- 
mefme.  Le  neud,  qui  me  tient  par  la  loy  d'hon- 
nefteté,  me  femble  bien  plus  preffant  &  plus  poifant, 
que  n'eft  celuy  de  la  contrainte  ciuile.  On  me 
garrote  plus  doucement  par  vn  notaire,  que  par 
moy.  N'eft-ce  pas  raifon,  que  ma  confcience  foit 

beaucoup  plus  engagée,  à  ce,  en  qi^oy  on  s'eft  fim- 
plement  fié  d'elle?  Ailleurs,  ma  foy  ne  doit  rien  : 
car  on  ne  luy  a  rien  prefté.  Qu'on  s'ayde  de  la 
fiance  &  aiïeurance,  qu'on  a  prife  hors  de  moy. 
l'aymeroy  bien  plus  cher,  rompre  la  prifon  d'vne 
muraille,  &  des  loix,  que  de  ma  parole.  le  fuis 
délicat  à  l'obferuation  de  mes  promefTes,  iufques  à 
la  fuperfticion  :  &  les  fay  en  tous  fubieds  volontiers 
incertaines  &  conditionnelles,  A  celles,  qui  font  de 
nul  poids,  ie  donne  poids  de  la  ialoufie  de  ma  règle  : 
elle  me  géhenne  &  charge  de  fon  propre  intereft. 
Ouy,  es  entreprinfes  toutes  miennes  &  libres,  fi  l'en 
dy  le  poinâ:,  il  me  femble,  que  ie  me  les  prefcry  : 
&  que,  le  donner  à  la  fcience  d'autruy,  c'eft  le 
preordonner  à  foy.  Il  me  femble  que  ie  le  prome  ts, 
quand  ie  le  dy.  Ainfi  i'euente  peu  mes  propofitions. 
La  condemnation  que  ie  fais  de  moy,  efl  plus  vifue 
&  roide,  que  n'eft  celle  des  iuges,  qui  ne  me  prennent 
que  par  le  vifage  de  l'obligation  commune  :  l'eftreinte 
de  ma  confcience  plus  ferrée,  &  plus  feuere.  le  fuy 
lafchement  les  debuoirs  aufquels  on  m'entraineroit,  11 
ic  n'y  allois.  Hoc  ipfum  ita  iujium  ejî  quod  reâle  fit,fi 
eji  voluntarium.  Si  l'aftion  n'a  quelque  fplendeur  de 
liberté,  elle  n'a  point  de  grâce,  ny  d'honneur. 

Quod  me  ius  cogitj  vlx  voluntate  impetrent. 

Où  la  neceffité  me  tire,  i'ayme  à  lâcher  la  volonté. 
Quia  quicquid  imperio  cogitur,  exigenti  magis,  quàm 
prcpjianti  acceptum  refertur.  l'en  fçay  qui  fuyuent  cet 
air,  iufques  à  l'iniuftice  :  donnent  plulloft  qu'ils  ne 
rendent,  preftent  pluftoft  qu'ilz  ne  payent  :  font 
plus  efcharfement  bien  à  celuy,  à  qui  ils  en  font 
enus.  le    ne  vois  pas  là,  mais  ie  touche   contre. 

l'ayme  tant  à  me  defcharger  &  defobliger,  que  i'ay 
parfois  compté  à  profit,  les  ingratitudes,  offences, 
&  indignitez,  que  i'auois  reçeu  de  ceux,  à  qui  ou 
par  nature,  ou  par  accident,  i'auois  quelque  deuoir 
d'amitié  :  prenant  cette  occafion  de  leur  faute,  pour 
autant  d'acquit,  &  defcharge  de  ma  debte.  Encore 
que  ie  continue  à  leur  payer  les  offices  apparents, 
de  la  raifon  publique,  ie  trouue  grande  efpargne 
pourtant  à  faire  par  iuftice,  ce  que  ie  faifoy  par 
affedion,  &  à  me  foulager  vn  peu,  de  l'attention 
&  follicitude,  de  ma  volonté  au  dedans.  Efl  prudent i s 
fufiinere  vt  curfum,  fie  impelum  beneuolentiœ.  La- 
quelle i'ay  trop  vrgente  &  prelTante,  où  ie  m'addonne  : 
aumoins  pour  vn  homme,  qui  ne  veut  eflre  aucu- 
nement en  prefle.  Et  me  fert  cette  mefnagerie,  de 
quelque  confolation,  aux  imperfeftions  de  ceux  qui 
me  touchent.  le  fuis  bien  defplaifant  qu'ils  en  vaillent 
moins,  mais  tant  y  a,  que  l'en  efpargne  aufli  quelque 
chofe  de  mon  application  &  engagement  enuers  eux, 
l'approuue  celuy  qui  ayme  moins  fon  enfant,  d'autant 
qu'il  eft  ou  teigneux  ou  boflu.  Et  non  feulement, 
quand  il  efl:  malicieux;  mais  aufll  quand  il  eft 
malheureux,  &  mal  nay  (Dieu  mefme  en  a  rabbatu 
cela  de  fon  prix,  &  eftimation  naturelle)  pourueu 
qu'il  fe  porte  en  ce  refroidiffement,  auec  mode- 
ration,  &  iuftice  exaôe.  En  moy,  la  proximité 
n'allège  pas  les  deffauts,  elle  les  aggraue  pluftoft. 
Apres  tout,  félon  que  ie  m'entends  en  la  fcience  du 
bien-faid  &  de  recognoiftance ,  qui  eft  vne  fubtile 
fcience  &  de  grand  vfage,  ie  ne  vois  perfonne,  plus 
libre  &  moins  endebté,  que  ie  fuis  iufques  à  cette 
heure.  Ce  que  ie  doibs,  ie  le  doibs  Amplement  aux 
obligations  communes  &  naturelles.  Il  n'en  eft  point, 
qui  foit  plus  nettement  quitte  d'ailleurs. 

nec  funt  mihl  nota  potentum 
Munera. 

Les  Princes  me  donnent  prou,  s'ils  ne  m'oftent  rien  : 
&  me  font  aflez  de  bien,  quand  ils  ne  me  font  point 
de  mal  :  c'ell  tout  ce  que  l'en  demande.  O  combien 
ie  fuis  tenu  à  Dieu,  de  ce  qu'il  luy  a  pieu,  que 
i'aye  reçeu  immédiatement  de  fa  grâce,  tout  ce  que 
i'ay  :  qu'il  a  retenu  particulièrement  à  foy  toute  ma 
debte!  Combien  ie  fupplie  inilamraent  fa  fainfte 
mifericorde,  que  iamais  ie  ne  doiue  vn  ellentiel 
grammercy  à  perfonne!  Bien  heureufe  franchife  : 
qui  m'a  conduit  fi  loing.  Qu'elle  acheue.  l'efTaye  à 
n'auoir  exprès  befoing  de  nul.  In  me  omnis  fpes  ejl 
mihi.  C'ell  chofe  que  chacun  peut  en  foy  :  mais 
plus  facilement  ceux,  que  Dieu  a  mis  à  l'abry  des 
necefïïtez  naturelles  &  vrgentes.  Il  fait  bien  piteux, 
&  hazardeux,  defpendre  d'vn  autre.  Nous  mefmes 
qui  eft  la  plus  iufte  adreffe,  &  la  plus  feure,  ne  nous 
fommes  pas  affez  aiïeurez.  le  n'ay  rien  mien,  que 
moy;  &  fi  en  eft  la  poffeflion  en  partie  manque 
&  empruntée.  le  me  cultiue  &  en  courage,  qui  elt  le 
plus  fort  :  &  encores  en  fortune,  pour  y  trouuerde- 
quoy  me  fatisfaire,  quand  ailleurs  tout  m'abandon- 
neroit.  Eleus  Hippias  ne  fe  fournit  pas  feulement 
de  fcience,  pour  au  giron  des  mufes  fe  pouuoir 
ioyeufement  efquarter  de  toute  autre  compagnie  au 
befoing  :  ny  feulement  de  la  cognoiffance  de  la  phi- 
lofophie,  pour  apprendre  à  fon  ame  de  fe  contenter 
d'elle,  &  fe  paiTer  virilement  des  commoditez  qui 
luy  viennent  du  dehors,  quand  le  fort  l'ordonne.  Il 
fut  fi  curieux,  d'apprendre  encore  à  faire  fa  cuifme, 
&  fon  poil,  fes  robes,  fes  fouliers,  fes  bragues,  pour 
fe  fonder  en  foy,  autant  qu'il  pourroit,  &  fouftraire 
au  fecours  eftranger.  On  iouyt  bien  plus  librement. 

&  plus  gayement,  des  biens  empruntez  :  quand  ce 
n'eft  pas  vne  iouyfTance  obligée  &  contrainte  par  le 
befoing  :  &  qu'on  a,  &  en  fa  volonté,  &  en  fa  fortune, 
la  force  &  les  moyens  de  s'en  pafTer.  le  me  connoy 
bien.  Mais  il  m'efl  malaifé  d'imaginer  nulle  fi  pure 
libéralité  de  perfonne  enuers  moy,  nulle  hofpitalité 
fi  franche  &  gratuite,  qui  ne  me  femblall  difgratiée, 
tyrannique,  &  teinte  de  reproche,  fi  la  neceflité  m'y 
auoit  encheueftré.  Comme  le  donner  efl  qualité 
ambitieufe,  &  de  prerogatiue,  aufli  eft  l'accepter 
qualité  de  fummillion.  Tefmoin  l'iniurieux,  &  que- 
relle ux  refus,  que  Baiazet  feit  des  prefents,  que  Te- 
rnir luy  enuoyoit.  Et  ceux  qu'on  offrit  de  la  part  de 
l'Empereur  Solyman,  à  l'Empereur  de  Calicut,  le 
mirent  en  fi  grand  defpit,  que  non  feulement  il  les 
refufa  rudement  :  difant,  que  ny  luy  ny  fes  prede- 
celTeurs  n'auoient  accoullumé  de  prendre  :  &  que 
c'eftoit  leur  office  de  donner  :  mais  en  outre  feit 
mettre  en  vn  cul  de  folTe,  les  ambaffadeurs  enuoyez 
àceteffecl.  Quand Thetis,  dit  Ariftote,  flatte  luppiter  : 
quand  les  Lacedemoniens  flattent  les  Athéniens  :  ils 
ne  vont  pas  leur  rafrefchiflant  la  mémoire  des  biens, 
qu'ils  leur  ont  faits,  qui  eft  toufiours  odieufe  :  mais 
la  mémoire  des  bienfaicts  qu'ils  ont  receuz  d'eux. 
Ceux  que  ie  voy  fi  familièrement  employer  tout 
chacun  &  s'y  engager  :  ne  le  fcroient  pas,  s'ils  fauou- 
roient  comme  moy  la  douceur  d'vne  pure  liberté  : 
&  s'ils  poifoient  autant  que  doit  poifer  à  vn  fage 
homme,  l'engageure  d'vne  obligation.  Elle  fe  paye  à 
l'aduenture  quelquefois  :  mais  elle  ne  fe  dilTout 
iamais.  Cruel  garrotage,  à  qui  ayme  d'affranchir  les 
coudées  de  fa  liberté,  en  tout  fens.  Mes  cognoiflfants, 
&  au  deflus  &  au  deflTous  de  moy,  fçauent,  s'ils  en 
ont  iamais  veu,  de  moins  foUicitant,  requérant,  fup- 

pliant,  ny  moins  chargeant  fur  autruy.  Si  ie  le  fuis, 
au  delà  de  tout  exemple  moderne,  ce  n'eft  pas  grande 
merueille  :  tant  de  pièces  de  mes  mœurs  y  contri- 
buants. Vn  peu  de  fierté  naturelle  :  l'impatience  du 
refus  :  contradion  de  mes  defirs  &  defleins  : 
inhabileté  à  toute  forte  d'affaires.  Et  mes  qualitez 
plus  fauories,  l'oyfiueté,  la  franchife.  Par  tout  cela, 
i'ay  prins  à  haine  mortelle,  d'eftre  tenu  ny  à  autre, 
ny  par  autre  que  moy.  l'employé  bien  viuement,  tout 
ce  que  ie  puis,  à  m'en  paffer  :  auant  que  i'employe 
la  beneficence  d'vn  autre,  en  quelque,  ou  légère 
ou  poifante  occafion  ou  befoing  que  ce  foit.  Mes 
amis  m'importunent  eftrangement,  quand  ils  me 
requièrent,  de  requérir  vn  tiers.  Et  ne  me  femble 
guère  moins  de  couft,  defengager  celuy  qui  me 
doibt,  vfant  de  luy  :  que  m'engager  enuers  celuy, 
qui  ne  me  doibt  rien.  Cette  condition  oftee,  &  cet' 
autre,  qu'ils  ne  vueillent  de  moy  chofe  negotieufe 
&  foucieufe  (car  i'ay  dénoncé  à  tout  foing  guerre 
capitale)  ie  fuis  commodément  facile  &  preft  au 
befoing  de  chacun.  Mais  i'ay  encore  plus  fuy  à 
receuoir,  que  ie  n'ay  cherché  à  donner  :  aufli  ell  il 
bien  plus  ayfé  félon  Ariilote.  Ma  fortune  m'a  peu 
permis  de  bien  faire  à  autruy  :  &  ce  peu  qu'elle 
m'en  a  permis,  elle  Fa  alfez  maigrement  logé.  Si  elle 
m'euft  faift  naiftre  pour  tenir  quelque  rang  entre 
les  hommes,  i'euiïe  efté  ambitieux  de  me  faire  aymer  : 
non  de  me  faire  craindre  ou  admirer.  L'exprimeray- 
ie  plus  infolamment?  i'euiïe  autant  regardé,  au  plaire, 
qu'au  proufEter,  Cyrus  tres-fagement ,  &  par  la 
bouche  d'vn  très  bon  capitaine,  &  meilleur  philofophe 
encores,  eftime  fa  bonté  &  fes  biens  faifts,  loing  au 
delà  de  fa  vaillance,  &  belliqueufes  conqueftes.  Et 
le   premier  Scipion,   par  tout  où  il  fe  veut  faire 

valoir,  poife  fa  debonnaireté  &  humanité,  au  deflus 
de  fa  hardieffe  &  de  fes  vidoires  :  &  a  toufiours 
en  la  bouche  ce  glorieux  mot.  Qu'il  a  laiffe  auxenne- 
mys,  autant  à  l'aymer,  qu'aux  amys.  le  veux  donc 
dire,  que  s'il  faut  ainfi  debuoir  quelque  chofe,  ce 
doibt  eftre  à  plus  légitime  tiltre,  que  celuy  dequoy 
le  parle,  auquel  la  loy  de  cette  miferable  guerre 
m'engage  :  &  non  d'vn  li  gros  debte,  comme  celuy 
de  ma  totale  conferuation  :  il  m'accable.  le  me  fuis 
couché  mille  fois  chez  moy,  imaginant  qu'on  me 
trahiroit  &  alTommeroit  cette  nuiâ  là  :  compofant 
auec  la  Fortune,  que  ce  full  fans  effroy  &  fans  lan- 
gueur. Et  me  fuis  efcrié  après  mon  patenoftre, 

Impius  hœc  tam  cul  ta  noualia  miles  habehit? 

Quel  remède  }  c'eft  le  lieu  de  ma  naiffance,  &  de 
la  plus  part  de  mes  anceftres  :  ils  y  ont  mis  leur  af- 
feftion  &  leur  nom.  Nous  nous  durcilfons  à  tout  ce 
que  nous  accouftumons.  Et  à  vne  miferable  condi- 
tion, comme  eft  la  noftre,  c'a  efté  vn  tresfauorable 
prefent  de  Nature,  que  l'accoudumance,  qui  endort 
noftre  fentiment  à  la  fouffrance  de  plufieurs  maux. 
Les  guerres  ciuiles  ont  cela  de  pire  que  les  autres 
guerres,  de  nous  mettre  chacun  en  echauguette  en  fa 
propre  maifon. 

Quant  miferum,  porta  vitam  muroque  tuerij 
Vixque  fua  tutum  viriius  effe  domus! 

C'eft  grande  extrémité,  d'eftre  preffe  iufques  dans 
fon  mefnage,  &  repos  domeftique.  Le  lieu  où  ie  me 
tiens,  eft  toufiours  le  premier  &  le  dernier,  à  la  bat- 
terie de  nos  troubles  :  &  où  la  paix  n'a  iamais  fon 
vifage  entier, 

Tum  quoque  cùm  pax  eft,  trépidant  formidine  helli. 

quoties  pacem  fortuna  lacejjlt, 
Hàc  iter  eft  heUis,  melius  fortuna  dedijfes 
Orbe  fub  Eoo  fedem,  geliddque  fub  Ar£lo, 
Errantéfque  domos. 

le  tire  par  fois,  le  moyen  de  me  fermir  contre  ces 
confiderations,  de  la  nonchalance  &  lafcheté.  Elles 
nous  mènent  aufli  aucunement  à  la  refolution.  Il 
m'aduient  fouuent,  d'imaginer  auec  quelque  plaifir, 
les  dangers  mortels,  &  les  attendre.  le  me  plonge  la 
tefte  baiffee,  ftupidement  dans  la  mort,  fans  la  confi- 
derer  &  recognoiftre,  comme  dans  vne  profondeur 
muette  &  obfcure,  qui  m'engloutit  d'vn  faut, 
&  m'eftouffe  en  vn  inftant,  d'vn  puiiïant  fommeil, 
plein  d'infipidité  &  indolence.  Et  en  ces  morts  courtes 
&  violentes,  la  confequence  que  l'en  preuoy,  me 
donne  plus  de  confolation,  que  l'effait  de  crainte.  Ils 
difent,  comme  la  vie  n'ell  pas  la  meilleure,  pour  eftre 
longue,  que  la  mort  eft  la  meilleure,  pour  n'eftre 
pas  longue.  le  ne  m'eftrange  pas  tant  de  l'eftre  mort, 
comme  i'entre  en  confidence  auec  le  mourir,  le  m'en- 
ueloppe  &  me  tapis  en  cet  orage,  qui  me  doit  aueu- 
gler  &rauir  de  furie,  d'vne  charge  prompte  &  infen- 
fible.  Encore  s'il  aduenoit,  comme  difent  aucuns 
iardiniers,  que  les  rofes  &  violettes  naiflent  plus 
odoriférantes  près  des  aulx  &  des  oignons,  d'autant 
qu'ils  fucçent  &  tirent  à  eux,  ce  qu'il  y  a  de  mau- 
uaife  odeur  en  la  terre  :  aufli  que  ces  deprauées 
natures,  humaïïent  tout  le  venin  de  mon  air  &  du 
climat,  &  m'en  rendiiïent  d'autant  meilleur  &  plus 
pur,  par  leur  voyfmage  :  que  ie  ne  perdilfe  pas  tout. 
Cela  n'ell  pas  :  mais  de  cecy  il  en  peut  eftre 
quelque  chofe,  que  la  bonté  eft  plus  belle  &    plus 

attraiante  quand  elle  eft  rare,  &  que  la  contrariété 
&  diuerfité,  roidit  &  reflerre  en  foy  le  bien  faire  : 
&  l'enflamme  par  la  ialoufie  de  l'oppofition,  &  par 
la  gloire.  Les  voleurs  de  leur  grâce,  ne  m'en  veu- 
lent pas  particulièrement.  Ne  fay-ie  pas  moy  à  eux. 
Il  m'en  faudroità  trop  degents.  Pareilles  confciences 
logent  fous  diuerfes  fortes  de  robes.  Pareille  cruauté, 
defloyauté,  volerie.  Et  d'autant  pire,  qu'elle  eft 
plus  lafche,  plus  feure,  &  plus  obfcure,  fous  l'om- 
bre des  lobe.  le  hay  moins  Finiure  profelfe  que  trahi- 
trefTe  ;  guerrière  que  pacifique  &  iuridique.  Noftre 
fieure  eft  furuenuë  en  vn  corps,  qu'elle  n'a  de  guère 
empiré.  Le  feu  y  eftoit,  la  flamme  s'y  eft  prinfe.  Le 
bruit  eft  plus  grand  :  le  mal,  de  peu.  le  refpons 
ordinairement,  à  ceux  qui  me  demandent  raifon  de 
mes  voyages  :  Que  ie  fçay  bien  ce  que  ie  fuis,  mais 
non  pas  ce  que  ie  cherche.  Si  on  me  dit,  que  parmy 
les  eftrangers  il  y  peut  auoir  aulfi  peu  de  fanté, 
&  que  leurs  mœurs  ne  font  pas  mieux  nettes  que  les 
noftres  :  ie  refpons  premièrement,  qu'il  eft  mal- 
ayfé  : 

Tarn  mtdcœ  fcelerum  faciès. 

Secondement,  que  c'eft  toufiours  gain,  de  changer 
vn  mauuais  eftat  à  vn  eftat  incertain.  Et  que  les 
maux  d'autruy  ne  nous  doiuent  pas  poindre  comme 
les  noftres.  le  ne  veux  pas  oublier  cecy,  que  ie  ne 
me  mutine  iamais  tant  contre  la  France,  que  ie  ne 
regarde  Paris  de  bonœ'd.  Elle  a  mon  cœur  des  mon 
enfance.  Et  m'en  eft  aduenu  comme  des  chofes  excel- 
lentes :  plus  i"ay  veu  dépuis  d'autres  villes  belles, 
plus  la  beauté  de  cette  cy,  peut,  &  gaigne  fur  mon 
affection.  le  l'ayme  par  elle  mefme,  &  plus  en  fon 
eftre   feul,  que  rechargée  de  pompe  eftrangere,  le 

l'ayme  tendrement,  iufques  à  fes  verrues  &  à  fes 
taches.  le  ne  fuis  François,  que  par  cette  grande 
cité  :  grande  en  peuples,  grande  en  félicité  de  fon 
afiiette  :  mais  fur  tout  grande,  &  incomparable  en 
variété,  &  diuerfité  de  commoditez  :  la  gloire  de  la 
France,  &  l'vn  des  plus  nobles  ornements  du  monde. 
Dieu  en  chalTe  loing  nos  diuifions  :  entière  &  vnie, 
ie  la  trouue  deffendue  de  toute  autre  violence.  le 
l'aduife,  que  de  tous  les  partis,  le  pire  fera  celuy 
qui  la  metra  en  difcorde.  Et  ne  crains  pour  elle, 
qu'elle  mefme.  Et  crains  pour  elle,  autant  certes, 
que  pour  autre  pièce  de  cet  eftat.  Tant  qu'elle 
durera,  ie  n'auray  faute  de  retraifte,  où  rendre 
mes  abboys  :  fuffifante  à  me  faire  perdre  le  regret  de 
tout'  autre  retraite.  Non  par  ce  que  Socrates  Fa  did, 
mais  par  ce  qu'en  vérité  c'eft  mon  humeur,  &  à 
l'auanture  non  fans  quelque  excez,  i'ellime  tous 
les  hommes  mes  compatriotes  :  &  embralTe  vn  Polo- 
nois  comme  vn  François  ;  poftpofant  cette  lyaifon  na- 
tionale, à  l'vniuerfelle  &  commune.  le  ne  fuis  guère 
féru  delà  douceur  d'vn  air  naturel.  Les  cognoiffances 
toutes  neufues,  &  toutes  miennes,  me  femblent  bien 
valoir  ces  autres  communes  &  fortuites  cognoiffances 
du  voifmage.  Les  amitiez  pures  de  noftre  acquefl, 
emportent  ordinairement,  celles  aufquelles  la  com- 
munication du  climat,  ou  du  fang,  nous  ioignent. 
Nature  nous  a  mis  au  monde  libres  &  défiiez,  nous 
nous  emprifonnons  en  certains  deftroits  :  comme  les 
Roys  de  Perfe  qui  s'obligeoient  de  ne  boire  iamais 
autre  eau,  que  celle  du  fleuue  de  Choafpez,  renon- 
çoyent  par  fottife,  à  leur  droift  d'vfage  en  toutes  les 
autres  eaux  :  &  affechoient  pour  leur  regard,  tout 
le  refte  du  monde.  Ce  que  Socrates  feit  fur  fa  fin, 
d'eilimer  vne  fentence  d'exil  pire,  qu'vne  fentence  de 

mort  contre  foy  :  ie  ne  feray,  à  mon  aduis,  iamais 
ny  fi  cafle,  ny  fi  eftroittement  habitué  en  mon  pais, 
que  ie  le  feiffe.  Ces  vies  celeftes,  ont  alTez  d'images, 
que  i'embrafTe  par  eftimation  plus  que  par  affeftion. 
Et  en  ont  aufii,  de  fi  eileuees,  &  extraordinaires,  que 
par  eftimation  mefme  ie  ne  les  puis  embrafTer,  d'au- 
tant que  ie  ne  les  puis  conceuoir.  Cette  humeur  fut 
bien  tendie  à  vn  homme,  qui  iugeoit  le  monde  fa 
ville.  Il  eft  vray,  qu'il  dedaignoit  les  pérégrinations, 
&  n'auoitgueres  mis  le  pied  hors  le  territoire  d'At- 
tique.  Quoy,  qu'il  plaignoit  l'argent  de  fes  amis  à 
defengagerfa  vie  :  &qu'ilrefufa  de  fortir  de  prifon 
par  l'entremife  d'autruy,  pour  ne  defobeïr  aux  loix 
en  vn  temps,  qu'elles  eftoient  d'ailleurs  fi  fort  cor- 
rompues? Ces  exemples  font  de  la  première  efpece, 
pour  moy.  De  la  féconde,  font  d'autres,  que  ie 
pourroy  trouuer  en  ce  mefme  perfonnage.  Plufieurs 
de  ces  rares  exemples  furpafTent  la  force  de  mon 
ad  ion  :  mais  aucuns  furpafTent  encore  la  force  de 
mon  iugement.  Outre  ces  raifons,  le  voyager  me 
femble  vn  exercice  profitable.  L'ame  y  a  vne  conti- 
nuelle exercitation,  à  remarquer  des  chofes  inco- 
gneuës  &  nouuelles.  Et  ie  ne  fçache  point  meilleure 
efcole,  comme  i*ay  did  fouuent,  à  façonner  la  vie, 
que  de  luy  propofer  inceflamment  la  diuerfité  de 
tant  d'autres  vies,  fantafies,  &  vfances  :  &  luy  faire 
goufter  vne  fi  perpétuelle  variété  de  formes  de  noftre 
nature.  Le  corps  n'y  eft  ny  oifif  ny  trauaillé  :  &  cette 
modérée  agitation  le  met  en  haleine.  le  me  tien  à 
cheual  fans  démonter,  tout  choliqueux  que  ie  fuis, 
&  fans  m'y  ennuyer,  huift  &  dix  heures, 

vires  vitra  fortémque  fenecta. 
Nulle  faifon  m'eft  ennemye,  que  le  chaut  afpre  d'vn 

foleil  poignant.  Car  les  ombrelles,  dequoy  dépuis 
les  anciens  Romains  l'Italie  fe  fert,  chargent  plus 
les  bras,  qu'ils  ne  defchargent  la  tefte.  le  voudroy 
fçauoir  quelle  induftrie  c'eftoit  aux  Perfes,  fi  ancien- 
nement, &  en  la  naiiïance  de  la  luxure,  de  fe  faire 
du  vent  frais,  &  des  ombrages  à  leur  pofle,  comme 
did:  Xenophon.  l'aymeles  pluyes  &  les  crotes  comme 
les  cannes.  La  mutation  d'air  &  de  climat  ne  me 
touche  point.  Tout  ciel  m'eft  vn.  le  ne  fuis  battu 
que  des  altérations  internes,  que  ie  produifts  en  moy, 
&  celles  là  m'arriuent  moins  en  voyageant.  le  fuis 
mal-aifé  à  efbranler  :  mais  citant  auoyé,  ie  vay  tant 
qu'on  veut.  l'eilriue  autant  aux  petites  entreprifes, 
qu'aux  grandes  :  &  à  m'equiper  pour  faire  vne  iour- 
née,  &  vifiter  vn  voifm,  que  pour  vn  iull:e  voyage. 
l'ay  apris  à  faire  mes  iournees  à  FEfpagnole, 
d'vne  traifte  :  grandes  &  raifonnables  iournees.  Et 
aux  extrêmes  chaleurs,  les  paffe  de  nuift,  du  foleil 
couchant  iufques  au  leuant..  L'autre  façon  de  re- 
paiftre  en  chemin,  en  tumulte  &  hafte,  pour  la  dif- 
nee,  nommément  aux  cours  iours,  efl  incommode. 
Mes  chenaux  en  valent  mieux.  lamais  cheual  ne  m'a 
failly,  qui  a  fceu  faire  auec  moy  la  première  iour- 
nee.  le  les  abreuue  par  tout  :  &  regarde  feulement 
qu'ils  ayent  aflez  de  chemin  de  relie,  pour  battre 
leur  eau.  La  pareiïe  à  me  leuer,  donne  loifir  à  ceux 
qui  me  fuyuent,  de  difner  à  leur  aife,  auant  partir. 
Pour  moy,  ie  ne  mange  iamais  trop  tard  :  l'appétit 
me  vient  en  mangeant,  &  point  autrement  :  ie  n'ay 
point  de  faim  qu'à  table.  Aucuns  fe  plaignent  de- 
quoy ie  me  fuis  agréé  à  continuer  cet  exercice,  ma- 
rié, &  vieil.  Ils  ont  tort.  Il  eft  mieux  temps  d'aban- 
donner fa  maifon,  quand  on  l'a  mife  en  train  de 
continuer  fans  nous  :  quand  on  y  a  laifle  de  l'ordre 

qui  ne  démente  point  fa  forme  paffee.  C'eft  bien 
plus  d'imprudence,  de  s'efloingner,  laifTant  en  fa 
maifon  vne  garde  moins  fidèle,  &  qui  ait  moins 
de  foing  de  pouruoir  à  voftre  befoing.  La  plus  vtile 
&  honnorable  fcience  &  occupation  à  vne  mère  de 
famille,  c'eft  la  fcience  du  mefnage,  l'en  vois  quel- 
qu'vne  auare  ;  de  mefnagere,  fort  peu.  C'eft  fa  mai- 
(ïrefle  qualité,  &  qu'on  doibt  chercher,  auant  toute 
autre  :  comme  le  feul  douaire  qui  fert  à  ruyner  ou 
fauuer  nosmaifons.  Qu'on  ne  m'en  parle  pas  ;  félon  que 
l'expérience  m'en  a  apprins,  ie  requiers  dVne  femme 
mariée,  au  deflus  de  toute  autre  vertu,  la  vertu 
œconomique.  le  l'en  mets  au  propre,  luy  laiflant  par 
mon  abfence  tout  le  gouuernement  en  main.  le  vois 
auec  defpit  en  plufieurs  mefnages,  monfieur  reuenir 
maulTade  &  tout  marmiteux  du  tracas  des  affaires, 
enuiron  midy,  que  madame  eft  encore  après  à  fe 
coiffer  &  attiffer,  en  fon  cabinet.  C'eft  à  faire  aux 
Roynes  :  encores  ne  fçay-ie.  Il  eft  ridicule  &  in- 
iufte,  que  l'oyfiueté  de  nos  femmes,  foit  entretenue 
de  noftre  fueur  &  trauail.  Il  n'aduiendra,  que  ie 
puifle,  à  perfonne,  d'auoir  l'vfage  de  fes  biens  plus 
liquide  que  moy,  plus  quiète  &  plus  quitte.  Si  le 
mary  fournit  de  matière,  Nature  mefme  veut  qu'elles 
fourniftent  de  forme.  Quant  aux  deuoirs  de  l'amitié 
maritale,  qu'on  penfe  eftre  intereffez  par  cette  ab- 
fence :  ie  ne  le  crois  pas.  Au  rebours,  c'eft  vne  in- 
telligence, qui  fe  refroidit  volontiers  par  vne  trop 
continuelle  adiftance,  &  que  l'alfiduité  bleffe.  Toute 
femme  eftrangere  nous  femble  honnefte  femme.  Et 
chacun  fent  par  expérience,  que  la  continuation  de 
fe  voir,  ne  peut  reprefenter  le  plaifir  que  Ion  fent 
à  fe  defprendre,  &  reprendre  à  fccouffes.  Ces  inter- 
ruptions me  rempliffent  d'vne  amour  récente  enuers 

les  miens,  &  me  redonnent  l'vfage  de  ma  maifon  plus 
doux  :  la  viciflitude  efchaufe  mon  appétit,  vers  l'vn, 
puis  vers  l'autre  party.  le  fçay  que  l'amitié  a  les 
bras  alTez  longs,  pour  fe  tenir  &  fe  ioindre,  d'vn 
coin  de  monde  à  l'autre  :  &  fpecialement  cette  cy, 
où  il  y  a  vne  continuelle  communication  d'offices, 
qui  en  reueillent  l'obligation  &  la  fouuenance.  Les 
Stoïciens  difent  bien,  qu'il  y  a  fi  grande  colligance 
&  relation  entre  les  fages,  que  celuy  qui  difne  en 
France,  repaift  fon  compagnon  en  Egypte;  &  qui 
eftend  feulement  fon  doigt,  où  que  ce  foit,  tous  les 
fages  qui  font  fur  la  terre  habitable,  en  fentent  ayde. 
La  iouyflance,  &  la  poffeffion,  appartiennent  prin- 
cipalement à  l'imagination.  Elle  embrafle  plus  chau- 
dement &  plus  continuellement  ce  qu'elle  va  quérir, 
que  ce  que  nous  touchons.  Comptez  voz  amufe- 
ments  iournaliers  ;  vous  trouuerez  que  vous  eftes 
lors  plus  abfent  de  voftre  amy,  quand  il  vous  efl 
prefent.  Son  afliftance  relafche  voftre  attention, 
&  donne  liberté  à  voftre  penfee,  de  s'abfcnter  à 
toute  heure,  pour  toute  occafion.  De  Rome  en  hors, 
ie  tiens  &  régente  ma  maifon,  &  les  commoditez  que 
i'y  ay  laiffc  :  ie  voy  croiftre  mes  murailles,  mes  ar- 
bres, &  mes  rentes,  &  defcroiftre  à  deux  doigts 
près,  comme  quand  i'y  fuis, 

Ante  oculos  errât  domuSj  errât  forma  locorum. 

Si  nous  ne  iouyfl"ons  que  ce  que  nous  touchons, 
adieu  noz  efcus  quand  ils  font  en  noz  coffres,  &  noz 
enfans  s'ils  font  à  la  chaffe.  Nous  les  voulons  plus 
près.  Au  iardin  eft-ce  loing?  A  vne  demy  iournee  ? 
Quoy,  à  dix  lieues  eft-ce  loing,  ou  près?  Si  c'efl:  près  : 
quoy  onze,  douze,  treze?  &  ainfi  pas  à  pas.  Vray- 

ment  celle  qui  fçaura  prefcripre  àfonmary,  le  quan- 
tiefme  pas  finit  le  près,  &  le  quantiefme  pas  donne 
commencement  au  loing,  ie  fuis  d'aduis  qu'elle  l'ar- 
refte  entre-deux. 

excludat  iurgia  finis  : 
Vtor  permijfo.  audaque  pilos  vt  eqidrue 
Paulatim  vello  :  &  démo  vriunij  démo  etiam  vnum 
Dum  codât  elufus  ratione  ruentis  acerui. 

Et  qu'elles  appellent  hardiment  la  philofophie  à  leur 
fecours.  A  qui  quelqu'vn  pourroit  reprocher,  puis 
qu'elle  ne  voit  ny  l'vn  ny  l'autre  bout  de  la  iointure, 
entre  le  trop  &  le  peu,  le  long  &  le  court,  le  léger 
&  le  poifant,  le  près  &  le  loing  :  puis  qu'elle  n'en 
recognoift  le  commencement  ny  la  fin,  qu'elle  iuge 
bien  incertainement  du  milieu.  Rerum  natura  nullam 
nobis  dédit  cognitionem  finium.  Sont-elles  pas  encore 
femmes  &  amies  des  trefpaffez;  qui  ne  font  pas  au 
bout  de  cettuy-cy,  mais  en  l'autre  monde?  Nousem- 
braffons  &  ceux  qui  ont  efté,  &  ceux  qui  ne  font 
point  encore,  non  que  les  abfens.  Nous  n'auons  pas 
faift  marché,  en  nous  mariant,  de  nous  tenir  conti- 
nuellement accouez,  l'vn  à  l'autre,  comme  ie  ne  fçay 
quels  petits  animaux  que  nous  voyons,  ou  comme 
les  enforcelez  de  Karenty,  d'vne  manière  chiennine. 
Et  ne  doibt  vne  femme  auoir  les  yeux  fi  gourman- 
dement  fichez  fur  le  deuant  de  fon  mary,  qu'elle 
n'en  puifle  veoir  le  derrière,  où  befoing  eft.  Mais  ce 
mot  de  ce  peintre  fi  excellent,  de  leurs  humeurs,  fe- 
roit-il  point  de  mife  en  ce  lieu,  pour  reprefenter  la 
caufe  de  leurs  plaintes  > 

Vxorjfi  ceffes,  aut  te  amare  cogitât j 

Aut  tête  amari,  aut  potare,  aut  animo  ohfeqiàj 
Et  tibi  bene  ejfe  foli^  cum  fibi  fit  maVe. 

Ou  bien  feroit-ce  pas,  que  de  foy  roppofuion  &  con- 
tradiftion  les  entretient  &  nourrit  :  &  qu'elles  s'ac- 
commodent aiïez,  pourueu  qu'elles  vous  incommo- 
dent? En  la  vraye  amitié,  de  laquelle  ie  fuis  expert, 
le  me  donne  à  mon  amy,  plus  que  ie  ne  le  tire  à 
moy.  le  n'ayme  pas  feulement  mieux,  luy  faire  bien, 
que  s'il  m'en  faifoit  :  mais  encore  qu'il  s'en  face, 
qu'à  moy  :  il  m'en  faid  lors  le  plus,  quand  il  s'en  faift. 
Et  fi  l'abfence  luy  eft  ou  plaifante  ou  vtile,  elle 
m'ell  bien  plus  douce  que  fa  prefence  :  &  ce  n'efl: 
pas  proprement  abfence,  quand  il  y  a  moyen  de 
s'entr'aduertir.  l'ay  tiré  autrefois  vfage  de  noftre 
efloingnement  &  commodité.  Nous  rempliffions 
mieux,  &  eftandions,  la  pofTelIion  de  la  vie,  en  nous 
feparant  :  il  viuoit,  il  iouyflbit,  il  voyoit  pour  moy, 
&  moy  pour  luy,  autant  plainement  que  s'il  y  euft 
efté  :  l'vne  partie  demeuroic  oifiue,  quand  nous  eilions 
enfemble  :  nous  nous  confondions.  La  feparation  du 
lieu  rendoit  la  conionftion  de  noz  volontez  plus  ri- 
che. Cette  faim  infatiable  de  la  prefence  corporelle, 
accufe  vn  peu  la  foibleife  en  la  iouiflance  des  âmes. 
Quant  à  la  vieillefTe,  qu'on  m'allègue;  au  rebours  : 
c'eftà  la  ieuneffeàs'afferuir  aux  opinions  communes, 
&  fe  contraindre  pour  autruy.  Elle  peut  fournir  à 
tous  les  deux,  au  peuple  &  à  foy  :  nous  n'auons  que 
trop  à  faire,  à  nous  feuls.  A  mefure  que  les  com- 
moditez  naturelles  nous  faillent,  fourtenons  nous 
par  les  artificielles.  C'eft  iniuftice,  d'excufer  la  ieu- 
neffe  de  fuyure  fes  plaifirs,  &  deffendre  à  la  vieil- 
lefïe  d'en  chercher,  letme,  ie  couurois  mes  pallions 
eniouees,  de  prudence  :  vieil,  ie  demefle  les  triftes, 
de  débauche.  Si  prohibent  les  loix  Platoniques,  de 

peregriner  auant  quarante  ans,  ou  cinquante  :  pour 
rendre  la  pérégrination  plus  vtile  &  inftruftiue.  le 
confentiroy  plus  volontiers,  à  cet  autre  fécond  arti- 
cle, des  mefmes  loix,  qui  l'interdit,  après  foixante. 
Mais  en  tel  aage,  vous  ne  reuiendrez  iamais  d'vn 
fi  long  chemin.  Que  m'en  chaut-il.^  ie  ne  l'entre- 
prens,  ny  pour  en  reuenir,  ny  pour  le  parfaire, 
l'entreprens  feulement  de  me  branler,  pendant  que 
le  branle  me  plaift,  &  me  proumeine  pour  me  prou- 
mener.  Ceux  qui  courent  vn  bénéfice,  ou  vn  lieure, 
ne  courent  pas.  Ceux  là  courent,  qui  courent  aux 
barres,  &  pour  exercer  leur  courfe.  Mon  deffein  eft 
diuifible  par  tout,  il  n'eft  pas  fondé  en  grandes  efpe- 
rances  :  chafque  iournee  en  faid  le  bout.  Et  le  voyage 
de  ma  vie  fe  conduid  de  mefme.  l'ay  veu  pour- 
tant aflez  de  lieux  efloingnez,  où  i'euffe  defiré  qu'on 
m'euft  arreilé.  Pourquoy  non,  fi  Chryfippus,  Clean- 
thes,  Diogenes,  Zenon,  Antipater,  tant  d'hommes 
fages,  de  la  fede  plus  renfroingnée,  abandonnèrent 
bien  leur  pays,  fans  aucune  occafion  de  s'en  plaindre  : 
&  feulement  pour  la  iouiflance  d'vn  autre  air  ? 
Certes  le  plus  grand  defplaifir  de  mes  pérégrinations, 
c'eft  que  ie  n'y  puifle  apporter  cette  refolution, 
d'eftablir  ma  demeure  où  ie  me  plairoy.  Et  qu'il 
me  faille  toufiours  propofer  de  reuenir,  pour  m'ac- 
conunoder  aux  humeurs  communes.  Si  ie  craingnois 
de  mourir  en  autre  lieu,  que  celuy  de  ma  naifiance  : 
fi  ie  penfois  mourir  moins  à  mon  aife,  efloingné  des 
miens  :  à  peine  fortiroy-ie  hors  de  France,  ie  ne 
fortirois  pas  fans  effroy  hors  de  ma  parroifTe.  le  fens 
la  mort  qui  me  pince  continuellement  la  gorge,  ou 
les  reins.  Mais  ie  fuis  autrement  faid  :  elle  m'eft  vne 
par  tout.  Si  toutesfois  i'auois  à  choifir  :  ce  feroit, 
ce  croy-ie,  pluftoft  à  cheual,  que  dans  vn  lid  :  hors 

de  ma  maifon,  &  loing  des  miens.  Il  y  a  plus  de 
creuecœur  que  de  confolation,  à  prendre  congé  de 
fes  amis.  l'oublie  volontiers  ce  deuoir  de  noflre  en- 
tregent. Car  des  offices  de  l'amitié,  celuy-là  eft 
le  feul  defplaifant  :  &  oublierois  ainfi  volontiers  à 
dire  ce  grand  &  éternel  adieu.  S'il  fe  tire  quelque 
commodité  de  cette  affiftance,  il  s'en  tire  cent  incom- 
moditez.  l'ay  veu  plufieurs  mourans  bien  piteufe- 
ment,  afliegez  de  tout  ce  train  :  cette  prefTe  les 
eftouffe.  C'eft  contre  le  deuoir,  &  eft  tefmoignage 
de  peu  d'affeftion,  &  de  peu  de  foing,  de  vous  laifTer 
mourir  en  repos.  L'vn  tourmente  vos  yeux,  l'autre  vos 
oreilles,  l'autre  la  bouche  :  il  n'y  a  fens,  ny  membre, 
qu'on  ne  vous  fracafle.  Le  cœur  vous  ferre  de  pi- 
tié, d'ouïr  les  plaintes  des  amis  ;  &  de  defpit  à 
l'aduanture,  d'ouïr  d'autres  plaintes,  feintes  &  maf- 
quées.  Qui  a  toufiours  eu  le  gouft  tendre,  affoibly, 
il  l'a  encore  plus.  Il  luy  faut  en  vne  fi  grande  ne- 
ceffité,  vne  main  douce,  &  accommodée  à  fon  fenti- 
ment,  pour  le  grater  iuftement  où  il  luy  cuit.  Ou 
qu'on  ne  le  grate  point  du  tout.  Si  nous  auons 
befoing  de  fage  femme,  à  nous  mettre  au  monde  : 
nous  auons  bien  befoing  d'vn  homme  encore  plus 
fage,  à  nous  en  fortir.  Tel,  &  amy,  le  faudroit-il 
acheter  bien  chèrement,  pour  le  feruice  d'vne  telle 
occafion,  le  ne  fuis  point  arriué  à  cette  vigueur  def- 
daigneufe,  qui  fe  fortifie  en  foy-mefme,  que  rien 
n'aide,  ny  ne  trouble;  ie  fuis  d'vn  poinft  plus  bas. 
le  cherche  à  coniller,  &  à  me  defrober  de  ce  pafTage  : 
non  par  crainte,  mais  par  art.  Ce  n'eft  pas  mon 
aduis,  de  faire  en  cette  aftion,  preuue  ou  montre 
de  ma  conftance.  Pour  qui?  Lors  ceffera  tout  le 
droift  &  l'intereft,  que  i'ay  à  la  réputation.  le  me 
contente  d'vne  mort  recueillie  en  foy,  quiète,  &  foli- 

taire,  toute  mienne,  conuenable  à  ma  vie  retirée 
&  priuée.  Au  rebours  de  la  fuperftition  Romaine, 
où  on  eftimoit  malheureux,  celuy  qui  mouroit  fans 
parler  :  &  qui  n'auoit  fes  plus  proches  à  luy  clorre 
les  yeux.  l'ay  aiïez  affaire  à  me  confoler,  fans  auoir 
à  confoler  autruy  ;  affez  de  penfées  en  la  tefte,  fans 
que  les  circonftances  m'en  apportent  de  nouuelles  : 
&  aflez  de  matière  à  m'entretenir,  fans  l'emprunter. 
Cette  partie  n'eft  pas  du  roUe  de  la  focieté  :  c'eft 
l'afte  à  vn  feul  perfonnage.  Viuons  &  rions  entre  les 
noftres,  allons  mourir  &  rechigner  entre  les  incon- 
nuz.  On  trouue  en  payant,  qui  vous  tourne  la  tefte, 
&  qui  vous  frotte  les  pieds  :  qui  ne  vous  preffe 
qu'autant  que  vous  voulez,  vous  prefentant  vn  vi- 
fage  indiffèrent,  vous  laiffant  vous  gouuerner, 
&  plaindre  à  voftre  mode.  le  me  deffais  tous  les 
iours  par  difcours,  de  cette  humeur  puérile  &  inhu- 
maine, qui  faift  que  nous  defu-ons  d'efmouuoir  par 
nos  maux,  la  compaflion  &  le  dueil  en  nos  amis. 
Nous  faifons  valoir  nos  inconueniens  outre  leur  me- 
fure,  pour  attirer  leurs  larmes.  Et  la  fermeté  que 
nous  louons  en  chacun,  à  fouflenir  fa  mauuaife  for- 
tune, nous  l'accufons  &  reprochons  à  nos  proches, 
quand  c'eft  en  la  noftre.  Nous  ne  nous  contentons 
pas  qu'ils  fe  reflentent  de  nos  maux,  fiencores  ils  ne 
s'en  affligent.  Il  faut  eftendre  la  ioye,  mais  retran- 
cher autant  qu'on  peut  la  triftelTe.  Qui  fe  faid  plain- 
dre fans  raifon,  eft  homme  pour  n'eftre  pas  plaint, 
quand  la  raifon  y  fera.  C'eft  pour  n'eftre  iamais  plaint, 
quefe  plaindre  toufiours,  faifantfi  fouuent  le  piteux, 
qu'on  ne  foit  pitoyable  à  perfonne.  Qui  fe  faiA  mort 
viuant,  eft  fubieft  d'eftre  tenu  pour  vif  mourant, 
l'en  ay  veu  prendre  la  cheure,  de  ce  qu'on  leur 
trouuoit  le  vifage  frais,  &  le  pouls  pofé  :  contrain- 

dre  leur  ris,  par  ce  qu'il  trahiflbit  leur  guairifon  : 
&  haïr  la  fanté,  de  ce  qu'elle  n'eftoit  pas  regrettable. 
Qui  bien  plus  eft,  ce  n'eftoyent  pas  femmes.  le  repre- 
fente  mes  maladies,  pour  le  plus,  telles  qu'elles  font, 
&  euite  les  paroles  de  mauuais  prognollique,  &  les 
exclamations  compofées.  Sinon  l'allegreffe,  aumoins 
la  contenance  raflife  des  affiltans,  eft  propre,  près 
d'vn  fage  malade.  Pour  fe  voir  en  vn  eftat  contraire, 
il  n'entre  point  en  querelle  auec  la  fanté.  Il  luy 
plaift  de  la  contempler  en  autruy,  forte  &  entière  ; 
&  en  iouyr  au  moins  par  compagnie.  Pour  le  fentir 
fondre  contre-bas,  il  ne  reiede  pas  du  tout  les 
penfées  de  la  vie,  ny  ne  fuit  les  entretiens  communs. 
le  veux  eftudier  la  maladie  quand  ie  fuis  fain  :  quand 
elle  y  eft,  elle  faift  fon  imprellîon  affez  réele,  fans 
que  mon  imagination  l'aide.  Nous  nous  préparons 
auant  la  main,  aux  voyages  que  nous  entreprenons, 
&  y  fommes  refolus  :  l'heure  qu'il  nous  faut  monter 
à  cheual,  nous  la  donnons  à  l'afliftance,  &  en  fa 
faueur,  l'eftendons.  le  fens  ce  proftît  inefperé  de  la 
publication  de  mes  mœurs,  qu'elle  me  fert  aucune- 
ment de  règle.  Il  me  vient  par  fois  quelque  confide- 
ration  de  ne  trahir  l'hiftoire  de  ma  vie.  Cette  publi- 
que déclaration,  m'oblige  de  me  tenir  en  ma  route; 
&  à  ne  defmentir  l'image  de  mes  conditions  :  com- 
munément moins  desfigurées  &  contredides,  que  ne 
porte  la  malignité,  &  maladie  des  iugemens  d'au- 
iourd'huy.  L'vniformité  &  fimplefle  de  mes  mœurs, 
produiâ:  bien  vn  vifage  d'aifée  interprétation,  mais 
parce  que  la  façon  en  eft  vn  peu  nouuelle,  &  hors 
d'vfage,  elle  donne  trop  beau  ieu  à  la  mefdifance. 
Si  eft-il  vray,  qu'à  qui  me  veut  loyallement  iniurier, 
il  me  femble  fournir  bien  fuftifamment,  où  mordre, 
en  mes  imperfedions  aduoliées,  &  cogneuës  :  &  de_ 

quoy  s'y  faouler,  fans  s'efcarmoucher  au  vent.  Si 
pour  en  préoccuper  moy-mefme  l'accufation,  &  la 
defcouuerte,  il  luy  femble  que  ie  luy  ef dente  fa 
morfure,  c'eft  raifon  qu'il  prenne  fon  droift,  vers 
l'amplification  &  extention.  L'offence  a  fes  droifts 
outre  la  iuftice.  Et  que  les  vices  dequoy  ie  luy 
montre  des  racines  chez  moy,  il  les  grofliïïe  en  arbres. 
Qu'il  y  employé  non  feulement  ceux  qui  me  pofTe- 
dent,  mais  ceux  aufli  qui  ne  font  que  me  menaifer. 
Iniurieux  vices,  &  en  qualité,  &  en  nombre.  Qu'il 
me  batte  par  là.  Tembrafleroy  volontiers  l'exemple 
du  philofophe  Dion.  Antigonus  le  vouloit  piquer 
fur  le  fubiet  de  fon  origine.  Il  luy  coupa  broche  :  le 
fuis,  dit-il,  fils  d'vn  ferf,  boucher,  ftigmatizé,  &  d'vne 
putain,  que  mon  père  efpoufa  par  la  baflefle  de  fa 
fortune.  Tous  deux  furent  punis  pour  quelque  mes- 
faid.  Vn  orateur  m'achecta  enfant,  me  trouuant  beau 
&  aduenant  :  &  m'a  laiflfé  mourant  tous  fes  biens  ; 
lefquels  ayant  tranfporté  en  cette  ville  d'Athènes,  ie 
me  luis  addonné  à  la  philofophie.  Que  les  hiftoriens 
ne  s'empefchent  à  chercher  nouuelles  de  moy  :  ie 
leur  en  diray  ce  qui  en  eft.  La  confeffion  genereufe 
&  libre,  enerue  le  reproche,  &  defarme  Tiniure. 
Tant  y  a  que  tout  conté,  il  me  femble  qu' aufli  fou- 
uent  on  me  loiie,  qu'on  me  defprife  outre  la  raifon. 
Comme  il  me  femble  aufli  que  dés  mon  enfance,  en 
rang  &  degré  d'honneur,  on  m'a  donné  lieu,  pluftoft 
au  deffus,  qu'au  deffoubs  de  ce  qui  m'appartient.  le 
me  trouueroy  mieux  en  pais,  auquel  ces  ordres 
fuffent  ou  réglez  ou  mefprifez.  Entre  les  malles 
dépuis  que  l'altercation  de  la  prerogatiue  au  mar- 
cher ou  à  fe  feoir,  paflTe  trois  répliques,  elle  eft  in- 
ciuile.  le  ne  crain  point  de  céder  ou  procéder  inique- 
ment, pour  fuir  à  vne  fi  importime  conteftation.  Et 

iamais  homme  n'a  eu  enuie  de  ma  preflTeance,  à  qui 
ie  ne  l'aye  quittée.  Outre  ce  profit,  que  ie  tire  d'ef- 
crire  de  moy,  i'en  ay  efperé  cet  autre,  que  s'il  ad- 
uenoic  que  mes  humeurs  pleuflent,  &  accordaflent  à 
quelque  honnefte  homme,  auanc  mon  trefpas,  il  re- 
chercheroit  de  nous  ioindre.  le  luy  ay  donné  beau- 
coup de  pais  gaigné  :  car  tout  ce  qu'vne  longue  co- 
gnoifTanceà  familiarité,  luy  pourroit  auoir  acquis  en 
plufieurs  années,  il  l'a  veu  en  trois  iours  dans  ce 
regiftre,  &  plus  feurement  &  exaftement.  Plaifante 
fantafie  :  plufieurs  chofes,  que  ie  ne  voudroy  dire 
au  particulier,  ie  les  dis  au  public.  Et  fur  mes  plus 
fecretes  fciences  ou  penfées,  renuoyeàvne  boutique 
de  libraire,  mes  amis  plus  féaux  : 

Excudenda  damus  pracordia. 

Si  à  fi  bonnes  enfeignes,  i'eufTe  fceu  quelqu'vn  qui 
m'euft  efté  propre,  certes  ie  l'eufle  efté  trouuer  bien 
loing.  Car  la  douceur  d'vne  fortable  &  aggreable 
compagnie,  ne  fe  peut  afTez  acheter  à  mon  gré.  Eh 
qu'e(l-ce  qu'vn  amy!  Combien  efl:  vraye  cette  an- 
cienne fentence,  que  l'vfage  en  eft  plus  necefTaire, 
&  plus  doux ,  que  des  elemens  de  l'eau  &  du  feu  ! 
Pour  reuenir  à  mon  conte.  Il  n'y  a  donc  pas  beau- 
coup de  mal  de  mourir  loing,  &  à  part.  Si  eftimons 
nous  à  deuoir  de  nous  retirer  pour  des  aôions  natu- 
relles, moins  difgratiées  que  cette-cy,  &  moins  hi- 
deufes.  Mais  encore  ceux  qui  en  viennent  là,  de 
traîner  languiflans  vn  long  efpace  de  vie,  ne  de- 
uroient  à  Faduanture  fouhaiter,  d'empefcher  de  leur 
mifere  vne  grande  famille.  Pourtant  les  Indois  en 
certaine  prouince,  eftimoient  iufte  de  tuer  celuy,  qui 
feroit  tombé  en  telle  necellité.  En  vne  autre  de  leurs 

prouinces,  ils  l'abandonnoient  feul  à  fe  fauuer, 
comme  il  pourroit.  A  qui  ne  fe  rendent-ils  en  fin 
ennuyeux  &  infupportables.^  les  offices  communs 
n'en  vont  po'mt  iufques  là.  Vous  apprenez  la  cruauté 
par  force,  à  vos  meilleurs  amis  :  durcifTant  &  femme 
&  enfans,  par  long  vfage,  à  ne  fentir  &  plain- 
dre plus  vos  maux.  Les  foufpirs  de  ma  cholique, 
n'apportent  plusd'efmoy  à  perfonne.  Et  quand  nous 
tirerions  quelque  plailir  de  leur  conuerfation  (ce  qui 
n'aduient  pas  toufiours,  pour  la  difparité  des  condi- 
tions, qui  produit  aifément  mefpris  ou  enuie,  en- 
vers qui  que  ce  foit)  n'eft-ce  pas  trop,  d'en  abufer 
tout  vn  aage.^  Plus  ie  les  ver  rois  fe  contraindre  de 
bon  cœur  pour  moy,  plus  ie  plaindrois  leur  peine. 
Nous  auons  loy  de  nous  appuyer,  non  pas  de  nous 
coucher  fi  lourdement  fur  autruy  :  &  nous  eftayer  en 
leur  ruyne.  Comme  celuy  qui  faifoit  efgorger  des 
petits  enfans,  pour  fe  feruir  de  leur  fang,  à  guarir 
vne  fienne  maladie.  Ou  cet  autre,  à  qui  on  fournif- 
foit  des  ieunes  tendrons,  à  couuer  la  nuiâ  fes  vieux 
membres  :  &  mefler  la  douceur  de  leur  haleine,  à  la 
fienne  aigre  &  poifante.  La  décrépitude  eft  qualité 
folitaire.  le  fuis  fociable  iufques  à  l'excez.  Si  me 
femble-il  raifonnable,  que  meshuy  ie  fouftraye  de  la 
veuë  du  monde,  mon  importunité,  &  la  couue  moy 
feul.  Que  ie  m'appile  &  me  recueille  en  ma  coque, 
comme  les  tortues  :  i'apprenne  à  veoir  les  hommes, 
fans  m'y  tenir.  le  leur  ferois  outrage  en  vn  pas  fi 
pendant.  Il  eft  temps  de  tourner  le  dos  à  la  compa- 
gnie. Mais  en  ces  voyages  vous  ferez  arrefté  mifera- 
blement  en  vn  caignart,  où  tout  vous  manquera.  La 
plus-part  des  chofes  neceflaires,  ie  les  porte  quant 
&moy.  Et  puis,  nous  ne  fçaurions  euiter  la  Fortune, 
fi  elle  entreprend  de  nous  courre  fus.  Il  ne  me  faut 

rien  d'extraordinaire,  quand  ie  fuis  malade.  Ce  que 
Nature  ne  peut  en  moy,  ie  ne  veux  pas  qu'vn  bolus 
le  face.  Tout  au  commencement  de  mes  fiéures, 
&  des  maladies  qui  m'atterrent  ;  entier  encores,  &  voi- 
fm  de  la  fanté,  ie  me  reconcilie  à  Dieu,  par  les  der- 
niers offices  Chreftiens.  Et  m'en  trouue  plus  libre, 
&defchargé;  me  femblant  en  auoir  d'autant  meil- 
leure raifon  de  la  maladie.  De  notaire  &  de  confeil, 
il  m'en  faut  moins  que  de  médecins.  Ce  que  ien'au- 
ray  eftably  de  mes  affaires  tout  fain,  qu'on  ne  s'at- 
tende point  que  ie  le  face  malade.  Ce  que  ie  veux 
faire  pour  le  feruice  de  la  mort,  efl  toufiours  faift. 
le  n'oferois  le  diflayer  d'vn  feul  iour.  Et  s'il  n'y  a 
rien  de  faiâ:,  c'eft  à  dire,  ou  que  le  doubte  m'en 
aura  retardé  le  choix  :  car  par  fois,  c'eft  bien  choifir 
de  ne  choifir  pas  :  ou  que  tout  à  faift,  ie  n'auray 
rien  voulu  faire.  l'efcris  mon  liure  à  peu  d'hommes, 
&  à  peu  d'années.  Si  ç'euft  efté  vne  matière  de  durée, 
il  l'euft  fallu  commettre  à  vn  langage  plus  ferme. 
Selon  la  variation  continuelle,  qui  a  fuiuy  le  noftre 
iufques  à  cette  heure,  qui  peut  efperer  que  fa  forme 
prefente  foit  en  vfage,  d'icy  à  cinquante  ans?  Il 
efcoule  touts  les  iours  de  nos  mains  :  &  depuis  que 
ie  vis,  s'eft  altéré  de  moitié.  Nous  difons,  qu'il  eft  à 
cette  heure  parfaift.  Autant  en  dift  du  fien,  chafque 
fiecle.  le  n'ay  garde  de  l'en  tenir  là  tant  qu'il  fuira, 
&  s'ira  difformant  comme  il  faift.  C'eft  aux  bons 
&  vtiles  efcrits,  de  le  clouer  à  eux,  &  ira  fon  cré- 
dit, félon  la  fortune  de  noftre  eftat.  Pourtant  ne 
crains-ie  point  d'y  inférer  plufieurs  articles  priuez, 
qui  confument  leur  vfage  entre  les  hommes  qui 
viuent  auiourd'huy  :  &  qui  touchent  la  particulière 
fcicnce  d'aucuns,  qui  y  verront  plus  auant,  que  de  la 
commune  intelligence.  le  ne  veux  pas,  après  tout, 

comme  ie  vois  fouuent  agiter  la  mémoire  des  tref- 
paffez,  qu'on  aille  débattant  :  Il  iugeoit,  il  viuoit 
ainfm  :  il  vouloit  cecy  :  s'il  euft  parlé  fur  fa  fin  il 
euft  dift,  il  eufl  donné;  ie  le  cognoiffois  mieux  que 
tout  autre.  Or  autant  que  la  bien-feance  me  le  per- 
met, ie  fais  icy  fentir  mes  inclinations  &  a£feâ:ions. 
Mais  plus  librement,  &  plus  volontiers,  le  fais-ie 
de  bouche,  à  quiconque  defire  en  eftre  informé. 
Tant  y  a,  qu'en  ces  mémoires,  fi  on  y  regarde,  on 
trouuera  que  i'ay  tout  dit,  ou  tout  defigné.  Ce  que 
ie  ne  puis  exprimer,  ie  le  montre  au  doigt. 

Verum  animo  fatis  fuec  vefiigia  parua  fagaci^ 
Suntj  per  qiue  pojjis  cognofcere  catera  lute. 

le  ne  laide  rien  à  defirer,  &  deuiner  de  moy.  Si  on 
doit  s'en  entretenir,  ie  veux  que  ce  foit  véritablement 
&  iuftement.  le  reuiendrois  volontiers  de  l'autre 
monde,  pour  démentir  celuy,  qui  me  formeroit  autre 
que  ie  n'eftois,  full-ce  pour  m'honorer.  Des  vi- 
vans  mefme,  ie  fens  qu'on  parle  toufiours  autre- 
ment qu'ils  ne  font.  Et  fi  à  toute  force,  ie  n'euffe 
maintenu  vn  amy  que  i'ay  perdu,  on  me  l'euft  def- 
chiré  en  mille  contraires  vifages.  Pour  acheuer  de 
dire  mes  foibles  humeurs  :  l'aduouë,  qu'en  voyageant, 
ie  n'arriue  guère  en  logis,  où  il  ne  me  paffe  par  la 
fantafie,  fi  i'y  pourray  eftre,  &  malade,  &  mourant 
à  mon  aife.  le  veux  eftre  logé  en  lieu,  qui  me  foit 
bien  particulier,  fans  bruid,  non  mauffade,  ou  fu- 
meux, ou  eftouffé.  le  cherche  à  flatter  la  mort,  par 
ces  friuoles  circonftances.  Ou  pour  mieux  dire,  à  me 
defcharger  de  tout  autre  empefchement  :  afin  que  ie 
n'aye  qu'à  m' attendre  à  elle,  qui  me  poifera  volon- 
tiers alfez,  fans  autre  recharge.  le  veux  qu'elle  ait 

fa  part  àl'aifance  &  commodité  de  ma  vie.  C'en  eft 
vu  grand  lopin,  &  d'importance,  &  efpere  meshuy 
qu'il  ne  démentira  pas  le  paffé.  La  mort  a  des 
formes  plus  aifées  les  vnes  que  les  autres,  &  prend 
diuerfes  qualitez  félon  la  fantafie  de  chacun.  Entre 
les  naturelles,  celle  qui  vient  d'afFoibliflement  &  ap- 
pefantiffement,  me  femble  molle  &  douce.  Entre  les 
violentes,  i' imagine  plus  mal-aifément  vn  précipice, 
qu'vne  ruine  qui  m'accable  :  &  vn  coup  trenchant 
d'vne  efpée,  qu'vne  harquebufade  :  &  euiïe  pluftoll 
beu  le  breuuage  de  Socrates,  que  de  me  fraper, 
comme  Caton.  Et  quoy  que  ce  foit  vn,  fi  fent  mon 
imagination  différence,  comme  de  la  mort  à  la  vie, 
à  me  ietter  dans  vne  fournaife  ardente,  ou  dans  le 
canal  d'vne  platte  riuiere.  Tant  fottement  noftre 
crainte  regarde  plus  au  moyen  qu'à  l'effeft.  Ce  n'eft 
qu'vn  inftant;  mais  il  efl  de  tel  poix,  que  ie  don- 
neroy  volontiers  plufieurs  iours  de  ma  vie,  pour  le 
palfer  à  ma  mode.  Puifque  la  fantafie  d'vn  chacun 
trouue  du  plus  &  du  moins,  en  fon  aigreur  :  puif- 
que chacun  a  quelque  choix  entre  les  formes  de  mou- 
rir, effayons  vn  peu  plus  auant  d'en  trouuer  quel- 
qu'vne  defchargée  de  tout  defplaifir.  Pourroit  on 
pas  la  rendre  encore  voluptueufe,  comme  les  com- 
mourans  d'Antonius  &  de  Cleopatra?  le  laiffe  à  part 
les  efforts  que  la  philofophie,  &  la  religion  produi- 
fent,  afpres  &  exemplaires.  Mais  entre  les  hommes 
de  peu,  il  s'en  eft  trouué,  comme  vn  Petronius,  &  vn 
Tigillinus  à  Rome,  engagez  à  fe  donner  la  mort,  qui 
l'ont  comme  endormie  par  la  mollelfe  de  leurs  ap- 
prefts.  Ils  l'ont  faifte  couler  &  gliffer  parmy  la  laf- 
cheté  de  leurs  paffetemps  accouilumez.  Entre  des 
garfes  &  bons  compagnons  ;  nul  propos  de  confola- 
tion,  nulle  mention  de  teilament,    nulle  affedation 

ambitieufe  de  confiance,  nul  difcours  de  leur  con- 
dition future  :  parmy  les  ieux,  les  feftins,  facecies 
entretiens  communs  &  populaires,  &  la  mufique 
&  des  vers  amoureux.  Ne  fçaurions  nous  imiter  cette 
refolution  en  plus  honnefte  contenance?  Puis  qu'i 
y  a  des  morts  bonnes  aux  fols,  bonnes  aux  fages  : 
trouuons-en  qui  foient  bonnes  à  ceux  d'entre  deux. 
Mon  imagination  m'en  prefente  quelque  vifage  fa- 
cile, &,  puis  qu'il  faut  mourir,  defirable.  Les  tyrans 
Romains  penfoient  donner  la  vie  au  criminel,  à  qui 
ils  donnoient  le  choix  de  fa  mort.  Mais  Theophraïle 
philofophe  îi  délicat,  fi  modefte,  fi  fage,  a-il  pas 
elle  forcé  par  la  raifon,  d'ofer  dire  ce  vers  latinifé 
par  Ciceron  : 

Vitam  régit  fortuna,  non  fapUnxia. 

La  fortune  aide  à  la  facilité  du  marché  de  ma  vie  : 
l'ayant  logée  en  tel  poinft,  qu'elle  ne  faicl  meshuy  ny 
befoing  aux  miens,  ny  empefchement.  C'eft  vne  con- 
dition que  i'euffe  acceptée  en  toutes  les  faifons  de 
mon  aage  :  mais  en  cette  occafion,  de  croufler  mes 
bribes,  &  de  plier  bagage,  ieprens  plus  particulière- 
ment plaifir  à  ne  leur  apporter  ny  plaifir  ny  de- 
plaifir,  en  mourant.  Elle  a,  d'vne  artifte  compenfa- 
tion,  faift,  que  ceux  qui  peuuent  prétendre  quelque 
matériel  fruift  de  ma  mort,  en  reçoiuent  d'ailleurs, 
coniointement,  vne  matérielle  perte.  La  mort  s'ap- 
pefantit  fouuent  en  nous,  de  ce  qu'elle  poife  aux 
autres  :  &  nous  interefTe  de  leur  intereft,  quafi  au- 
tant que  du  noftre  :  &  plus  &  tout  par  fois.  En 
cette  commodité  de  logis  que  ie  cherche,  ie  n'y  mefle 
pas  la  pompe  &  l'amplitude  :  ie  la  hay  plulloft  :  mais 
certaine  propriété  fmiple,  qui  fe  rencontre  plus  fou- 

uent  aux  lieux  où  il  y  a  moins  d'art,  &  que  Nature 
honore  de  quelque  grâce  toute  Tienne,  Non  ampliter 
fed  munditer  conuimum.  Plus  falis  quàmfumptus.  Et 
puis,  c'eft  à  faire  à  ceux  que  les  affaires  entrainent 
en  plain  hyuer,  par  les  Grifons,  d'eftrc  furpris  en 
chemin  en  cette  extrémité.  Moy  qui  le  plus  fou- 
uent  voyage  pour  mon  plaifir,  ne  me  guide  pas  fi 
mal.  S'il  faift  laid  à  droifte,  ie  prens  à  gauche  :  fi  ie 
me  trouue  mal  propre  à  monter  à  cheual,  ie  m'ar- 
refte.  Et  faifant  ainfi,  ie  ne  vois  à  la  vérité  rien,  qui 
ne  foit  aufli  plaifant  &  commode  que  ma  maifon.  Il 
eft  vray  que  ie  trouue  la  fuperfluité  toufiours  fuper- 
fluë  :  &  remarque  de  l'empefchement  en  la  délica- 
te (Te  mefme  &  en  l'abondance.  Ay-ie  lailTé  quelque 
chofe  à  voir  derrière  moy,  i'y  retourne  :  c'eft 
toufiours  mon  chemin.  le  ne  trace  aucune  ligne  cer- 
taine, ny  droifte  ny  courbe.  Ne  trouue-ie  point  où 
ie  vay,  ce  qu'on  m'auoit  diftî^  comme  il  aduient 
fouuent  que  les  iugemens  d'autruy  ne  s'accordent 
pas  aux  miens,  &  les  ay  trouuez  le  plus  fouuent  faux  : 
ie  ne  plains  pas  ma  peine  :  i'ay  apris  que  ce  qu'on 
difoit  n'y  eft  point.  I'ay  la  complexion  du  corps  libre, 
&  le  gouft  commun,  autant  qu'homme  du  monde.  La 
diuerfité  des  façons  d'vne  nation  à  autre,  ne  me  tou- 
che que  par  le  plaifir  de  la  variété.  Chaque  vfage  a 
fa  raifon.  Soycnt  des  aflietes  d'eftain,  de  bois,  de 
terre  :  bouilly  ou  rofty  ;  beurre,  ou  huyle,  de  noix 
ou  d'oliue,  chaut  ou  froit,  tout  m'eft  vn.  Et  fi  vn, 
que  vieilliflant,  i'accufe  cette  genereufe  faculté  : 
&  auroy  befoin  que  la  delicatefle  &  le  choix,  arreftaft 
l'indifcretion  de  mon  appétit,  &  par  fois  foulageaft 
moneftomach.  Quand  i'ay  efté  ailleurs  qu'en  France  : 
&  que,  pour  me  faire  courtoifie,  on  m'a  demandé,  fi 
ie  vouloy  eftre  ferui   à   la  Françoife,  ie  m'en  fuis 

mocqué,  &  me  fuis  toufiours  ietté  aux  tables  les 
plus  efpeiïes  d'eftrangers.  l'ay  honte  de  voir  nos 
hommes,  enyurez  de  cette  fotte  humeur,  de  s'effa- 
roucher des  formes  contraires  aux  leurs.  Il  leur 
femble  eftre  hors  de  leur  élément,  quand  ils  font 
hors  de  leur  village.  Où  qu'ils  aillent,  ils  fe  tiennent 
à  leurs  façons,  &  abominent  les  eftrangeres.  Re- 
trouuent  ils  vn  compatriote  en  Hongrie,  ils  feftoient 
cette  auanture  :  les  voyla  à  fe  r' aller  ;  &  à  fe  re- 
coudre enfemble  ;  à  condamner  tant  de  mœurs  bar- 
bares qu'ils  voyent.  Pourquoy  non  barbares,  puis 
qu'elles  ne  font  Françoifes  ?  Encore  font  ce  les  plus 
habilles,  qui  les  ont  recognuës,  pour  en  mefdire.  La 
plufpart  ne  prennent  l'aller  que  pour  le  venir.  Ils 
voyagent  couuerts  &  refferrez,  d'vne  prudence  ta- 
citurne &  incommunicable,  fe  defendans  de  la  con- 
tagion d'vn  air  incogneu.  Ce  que  ie  dis  de  ceux  là, 
me  ramentoit  en  chofe  femblable,  ce  que  i'ay  par 
fois  apperçeu  en  aucuns  de  noz  ieunes  courtifans.  Ils 
ne  tiennent  qu'aux  hommes  de  leur  forte  :  nous  re- 
gardent comme  gens  de  l'autre  monde,  auec  defdain, 
ou  pitié.  Oftez  leur  les  entretiens  des  myfteres  de 
la  cour,  ils  font  hors  de  leur  gibier.  Aulfi  neufs 
pour  nous  &  malhabiles,  comme  nous  fommes  à 
eux.  On  dift  bien  vray,  qu'vn  honnefte  homme, 
c'eft  vn  homme  meflé.  Au  rebours,  ie  peregrine 
treffaoul  de  nos  façons  :  non  pour  chercher  des 
Gafcons  en  Sicile,  l'en  ay  affez  laiffé  au  logis  :  ie 
cherche  des  Grecs  pluftoft,  &  des  Perfans  :  i'ac- 
cointe  ceux-là,  ie  les  confidere  :  c'eft  là  où  ie  me 
prefte,  &  où  ie  m'employe.  Et  qui  plus  eft,  il  me 
femble,  que  ie  n'ay  rencontré  guère  de  manières, 
qui  ne  vaillent  les  noftres.  le  couche  de  peu  :  car  à 
peine  ay-ie  perdu  mes  giroiiettes  de  veuë.  Au  de- 

meurant,  la  pluf-parc  des  compaignies  fortuites  que 
vous  rencontrez  en  chemin,  ont  plus  d'incommodité 
que  de  plaifir  :  ie  ne  m'y  attache  point,  moins 
afteure,  que  la  vieilleffe  me  particularife  &  fequeftre 
aucunement,  des  formes  communes.  Vous  fouifrez 
pour  autruy,  ou  autruy  pour  vous.  L'vn  &  l'autre 
inconuenient  eft  poifant,  mais  le  dernier  me  femble 
encore  plus  rude.  C'eft  vne  rare  fortune,  mais  de 
foulagement  ineftimable,  d'auoir  vn  honnefte  homme, 
d'entendement  ferme,  &  de  mœurs  conformes  aux 
vollres,  qui  aime  à  vous  fuiure.  l'en  ay  eu  faute 
extrême,  en  tous  mes  voyages.  Mais  vne  telle  com- 
paignie,  il  la  faut  auoir  choifie  &  acquife  dés  le  logis. 
Nul  plaifir  n'a  faueur  pour  moy  fans  communication. 
Il  ne  me  vient  pas  feulement  vne  gaillarde  penfée  en 
l'ame,  qu'il  ne  me  fafche  de  l'auoir  produite  feul, 
&  n'ayant  à  qui  l'offrir.  Si  cum  hac  exceptione  detur 
fapiennaj  vt  illam  inclufam  teneam,  nec  enuntiem^ 
reijciam.  L'autre  l'auoit  monté  d'vn  ton  au  deffus. 
Si  contigerit  ea  vita  fapienti,  vt  omnium  rerum 
affluentibus  copijs,  quamuis  omnia,  quœ  cognitwne 
digna  Junt,  Jummo  otio  fecum  ipfe  confideret,  &  con- 
templetur^  tamen  fi  folitudo  tanta  fit,  vt  hominem  vi- 
der e  non  pojitj  excédât  e  vita.  L'opinion  d'Archytas 
m'agrée,  qu'il  feroit  defplaifant  au  ciel  mefme,  &  à  fe 
promener  dans  ces  grands  &  diuins  corps  celelles,  fans 
î'afliftance  d'vn  compaignon.  Mais  il  vaut  mieux  en- 
core eftre  feul,  qu'en  compaignieennuyeufe&  inepte. 
Ariftippus  s'aymoit  à  viure  eftranger  par  tout, 

Me  fi  fata.  meis  paterentur  ducere  vitam 
Aufpicijsj 

ie  choifirois  à  la  paiTer  le  cul  fur  la  felle  : 

vif  ère  geft'unsj 
Qua  parte  delacchentur  ignés j 
Qua  nehula  pluuijque  rores. 

Auez-vous  pas  des  pafle-temps  plus  aifez  ?  dequoy 
auez-vous  faute  }  Voftre  maifon  eft-elle  pas  en  bel 
air  &  fain,  fufEfamment  fournie,  &  capable  plus  que 
fuffifamment }  La  majefté  Royalle  y  a  peu  plus  d'vne 
fois  en  fa  pompe.  Voftre  famille  n'en  laifTe-elle  pas 
en  règlement,  plus  au  deflbubs  d'elle,  qu'elle  n'en  a 
au  deiïus,  en  eminence?  Y  a  il  quelque  penfée  locale, 
qui  vous  vlcere,  extraordinaire,  indigeftible? 

Qua  te  nunc  coquat  &  vexetfub  peRore  fixa- 

Où  cuidez-vous  pouuoir  eftre  fans  empefchement 
&  fans  deftourbier?  Nunquam  fmpliciter  fortuna  in- 
dulget.  Voyez  donc,  qu'il  n'y  a  que  vous  qui  vous 
empefchez  :  &  vous  vous  fuiurez  par  tout,  &  vous 
plaindrez  par  tout.  Car  il  n'y  a  fatisfaftion  ça  bas, 
que  pour  les  âmes  ou  brutales  ou  diuines.  Qui  n'a 
du  contentement  à  vne  fi  iufte  occalion,  où  penfe-il 
le  trouuer  }  A  combien  de  milliers  d'hommes,  arrefte 
vne  telle  condition  que  la  voftre,  le  but  de  leurs 
fouhaits?  Reformez  vous  feulement  :  car  en  cela  vous 
pouuez  tout  :  là  où  vous  n'auez  droiét  que  de  pa- 
tience, enuers  la  fortune.  Nulla  placida  quies  eft, 
nifi  quant  ratio  compofm't.  le  voy  la  raifon  de  cet 
aduertiflement,  &  la  voy  treft)ien.  Mais  on  auroit 
pluftoft  faift,  &  plus  pertinemment,  de  me  dire  en  vn 
mot  :  Soyez  fage.  Cette  refolurion,  eft  outre  la  fa- 
gefle  :  c'eft  fon  ouurage,  &  fa  produftion.  Ainfi  fait 
le  médecin,  qui  va  criaillant  après  vn  pauure  malade 
languiflant,  qu'il  fe  refiouyffe  :  il  luy  confeilleroit 
vn  peu  moins  ineptement,  s'il  luy  difoit  :  Soyez  fain. 

Pour  moy,  ie  ne  fuis  qu'homme  de  la  commune 
forte.  C'eft  vn  précepte  falutaire,  certain,  &  d'aifee 
intelligence  :  Contentez  vous  du  voftre  :  c'eft  à  dire, 
de  la  raifon  :  l'exécution  pourtant,  n'en  efl  non  plus 
aux  plus  fages,  qu'en  moy.  C'eft  vne  parole  popu- 
laire, mais  elle  a  vne  terrible  eftendue.  Que  ne 
comprend  elle?  Toutes  chofes  tombent  en  difcretion 
&  modification.  le  fçay  bien  qu'à  le  prendre  à  la 
lettre,  ce  plaifir  de  voyager,  porte  tefmoignage 
d'inquiétude  &  d'irrefolution.  Aufli  font  ce  nos  mai- 
ftreffes  qualitez,  &  prédominantes.  Ouy;  ie  le  con- 
feffe  :  ie  ne  vois  rien  feulement  en  fonge,  &  par  fou- 
hait,  où  ie  me  puiiïe  tenir.  La  feule  variété  me  paye, 
&  la  poirefllon  de  la  diuerfité  :  au  moins  fi  quelque 
chofe  me  paye.  A  voyager,  cela  mefme  me  nourrit, 
que  ie  me  puis  arrefter  fans  intereft  :  &  que  i'ay  où 
m'en  diuertir  commodément.  l'ayme  la  vie  priuee, 
par  ce  que  c'eft  par  mon  choix  que  ie  l'ayme,  non 
par  difconuenance  à  la  vie  publique  :  qui  eft  à 
l'auanture,  autant  félon  ma  complexion.  l'en  fers 
plus  gayement  mon  Prince,  par  ce  que  c'eft  par 
libre  efleftion  de  mon  iugement,  &  de  ma  raifon, 
fans  obligation  particulière.  Et  que  ie  n'y  fuis  pas 
reiedé,  ny  contrainft,  pour  eftre  irreceuable  à  tout 
autre  party,  &  mal  voulu.  Ainfi  du  refte.  le  hay  les 
morceaux  que  la  neceflité  me  taille.  Toute  conuno- 
dité  me  tiendroit  à  la  gorge,  de  laquelle  feule  i'aurois 
à  defpendre  : 

Alter  remus  aquaSj  alter  mihi  raàat  arenas. 

Vne  feule  corde  ne  m'arrefte  iamais  affez.  Il  y  a  de 
la  vanité,  dites  vous,  en  cet  amufement.  Mais  où 
non  }  Et  ces  beaux  préceptes,  font  vanité,  &  vanité 

toute  la  fagefle.  Dominus  nouit  cogitationes  fapien- 
tiurrij  quoniam  vahœ  funt.  Ces  exquifes  fubtilitez,  ne 
font  propres  qu'au  prefche.  Ce  font  difcours  qui 
nous  veulent  enuoyer  tous  baftez  en  l'autre  monde. 
La  vie  eft  vn  mouuement  matériel  &  corporel  : 
aftion  imparfaifte  de  fa  propre  effence,  &  defreglée. 
le  m'employe  à  la  feruir  félon  elle. 

Qui/que  fuos  patimur  mânes. 

Sic  efl  faciendum,  vt  contra  naturam  vniuerfam  nihil 
contendamus  :  ea  tamen  conferuata .  propriam  fequamur . 
A  quoy  faire,  ces  poindes  efleuées  de  la  philofophie, 
fur  lefquelles,  aucun  eftre  humain  ne  fe  peut  raf- 
feoir  :  &  ces  règles  qui  excédent  noftre  vfage  &  noftre 
force?  le  voy  fouuent  qu'on  nous  propofe  des 
images  de  vie,  lefquelles,  ny  le  propofant,  ny  les 
auditeurs,  n'ont  aucune  efperance  de  fuiure,  ny  qui 
plus  eft,  enuie.  De  ce  mefme  papier  où  il  vient 
d'efcrire  l'arreft  de  condemnation  contre  vn  adultère, 
le  iuge  en  defrobe  vn  lopin,  pour  en  faire  vn  poulet 
à  la  femme  de  fon  compagnon.  Celle  à  qui  vous 
viendrez  de  vous  frotter  illicitement,  criera  plus 
afprement,  tantoft,  en  voflre  prefence  mefine,  à  ren- 
contre d'vne  pareille  faute  de  fa  compaigne,  que  ne 
feroit  Porcie.  Et  tel  condamne  les  hommes  à  mourir, 
pour  des  crimes,  qu'il  n'eflime  point  fautes.  l'ay 
veu  en  ma  ieuneflfe,  vn  galant  homme,  prefenter 
d'vne  main  au  peuple  des  vers  excellens  &  en  beauté 
&  en  defbordement  ;  &  de  l'autre  main  en  mefme 
infiant,  la  plus  quereleufe  reformation  théologienne, 
dequoy  le  monde  fe  foit  defieuné  il  y  a  long  temps. 
Les  hommes  vont  ainfm.  On  laifle  les  loix,  &  pré- 
ceptes fuiure  leur  voye,  nous  en  tenons  vne  autre. 

Non  par  defreglement  de  mœurs  feulement,  mais 
par  opinion  fouuent,  &  par  iugament  contraire. 
Sentez  lire  vn  difcours  de  philofophie  :  l'inuention, 
l'éloquence,  la  pertinence,  frappe  incontinent  voftre 
efprit,  &  vous  efmeut.  Il  n'y  a  rien  qui  chatouille 
ou  poigne  voftre  confcience  :  ce  n'eft  pas  à  elle 
qu'on  parle.  Eft-il  pas  vray?  Si  difoit  Arifton,  que 
ny  vne  eftuue  ny  vne  leçon,  n'eft  d'aucun  fruift  fi 
elle  ne  nettoyé  &  ne  decraiïe.  On  peut  s'arrefter  à 
l'efcorce  :  mais  c'eft  après  qu'on  en  a  retiré  la 
mouelle.  Comme  après  auoir  aualé  le  bon  vin  d'vne 
belle  coupe,  nous  en  confiderons  les  graueures 
&  l'ouurage.  En  toutes  les  chambrées  de  la  philo- 
fophie ancienne,  cecy  fe  trouuera,  qu'vn  mefme 
ouurier,  y  publie  des  règles  de  tempérance,  &  publie 
enfemble  des  efcrits  d'amour  &  deft)auche.  Et  Xe- 
nophon,  au  giron  de  Clinias,  efcriuit  contre  la 
vertu  Ariftippique.  Ce  n'eft  pas  qu'il  y  ait  vne  con- 
uerfion  miraculeufe,  qui  les  agite  à  ondées.  Mais 
c'eft  que  Solon  fe  reprefente  tantoft  foy-mefme, 
tantoft  en  forme  de  legiflateur  :  tantoft  il  parle  pour 
la  preffe,  tantoft  pour  foy.  Et  prend  pour  foy  les 
règles  libres  &  naturelles,  s'affeurant  d'vne  fanté 
ferme  &  entière. 

Curentur  dubij  medicis  maiorihus  agri. 

Antifthenes  permet  au  fage  d'aimer,  &  faire  à  fa 
mode  ce,  qu'il  trouue  eftre  opportun,  fans  s'attendre 
aux  loix  :  d'autant  qu'il  a  meilleur  aduis  qu'elles, 
&  plus  de  cognoiftance  de  la  vertu.  Son  difciple 
Diogenes,  difoit,  oppofer  aux  perturbations,  la  rai- 
fon  :  à  fortune,  la  confidence  :  aux  loix,  nature. 
Pour  les  eftomachs  tendres,  il  faut  des  ordonnances 

contraintes  &  artificielles.  Les  bons  eftomachs  fe 
feruent  fimplement,  des  prefcriptions  de  leur  naturel 
appétit.  Ainfi  font  nos  médecins,  qui  mangent  le 
melon  &  boiuent  le  vin  fraiz,  ce  pendant  qu'ils 
tiennent  leur  patient  obligé  au  firop  &  à  la  panade. 
le  ne  fçay  quels  liures,  difoit  la  courtifanne  Lays, 
quelle  fapience,  quelle  philofophie,  mais  ces  gens- 
là,  battent  auffi  fouuent  à  ma  porte,  qu'aucuns  autres. 
D'autant  que  nollre  licence  nous  porte  touliours  au 
delà  de  ce  qui  nous  eft  loifible,  &  permis,  on  a 
eftrelTy  fouuent  outre  la  raifon  vniuerfelle,  les  pré- 
ceptes &  loix  de  nollre  vie. 

Nemo  fatls  crédit  tantum  delinquarCj  quantum 
Permutas. 

Il  feroit  à  defirer,  qu'il  y  euft  plus  de  proportion 
du  commandement  à  l'obeiffance.  Et  femble  la  vifée 
iniufte,  à  laquelle  on  ne  peut  atteindre.  Il  n'eft  fi 
homme  de  bien,  qu'il  mette  à  l'examen  des  loix  toutes 
fes  adions  &  penîees,  qui  ne  foit  pendable  dix  fois 
en  fa  vie.  Voire  tel,  qu'il  feroit  tref-grand  dom- 
mage, &  tref-iniulle  de  punir  &  de  perdre. 

OUe  quid  ad  te^ 
De  cute  quid  faciat  ille  vel  illafua? 

Et  tel  pourroit  n'offencer  point  les  loix,  qui  n'en 
meriteroit  point  la  loiiange  d'homme  de  vertu  : 
&  que  la  philofophie  feroit  tref-iuftement  foiter. 
Tant  cette  relation  eft  trouble  &  inégale.  Nous 
n'auons  garde  d'eftre  gens  de  bien  félon  Dieu  :  nous 
ne  le  fçaurions  eftre  félon  nous.  L'humaine  fageffe, 
n'arriua    iamais   aux   deuoirs   qu'elle    s'eftoit  elle 

mefme  prefcript.  Et  fi  elle  y  eftoit  arriuee,  elle  s'en 
prefcriroit  d'autres  au  delà,  où  elle  afpiraft  toufiours 
&  pretendiil.  Tant  noftre  eftat  eft  ennemy  de  con- 
fiftance.  L'homme  s'ordonne  à  foy  mefme,  d'eftre 
neceiïairement  en  faute.  Il  n'eft  guère  fin,  de  tailler 
fon  obligation,  à  la  raifon  dVn  autre  eftre,  que  le 
fien.  A  qui  prefcript-il  ce,  qu'il  s'attend  que  perfonne 
ne  face?  Luy  eft-il  iniufte  de  ne  faire  point  ce 
qu'il  luy  eft  impolfible  de  faire?  Les  loix  qui  nous 
condamnent,  à  ne  pouuoir  pas,  nous  condamnent 
de  ce  que  nous  ne  pouuons  pas.  Au  pis  aller, 
cette  difforme  liberté,  de  fe  prefenter  à  deux 
endroiôs,  &  les  aftions  d'vne  façon,  les  difcours 
de  l'autre  ;  foit  loifible  à  ceux,  qui  difent  les  chofes. 
Mais  elle  ne  le  peut  eftre  à  ceux,  qui  fe  difent  eux 
mefmes,  comme  ie  fais.  Il  faut  que  l'aille  de  la 
plume  comme  des  pieds.  La  vie  commune,  doibt 
auoir  conférence  aux  autres  vies.  La  vertu  de  Caton 
eftoit  vigoureufe,  outre  la  raifon  de  fon  fiecle  : 
&  à  vn  homme  qui  fe  mefloit  de  gouuerner  les 
autres,  deftiné  au  feruice  commun  ;  il  fe  pourroit 
dire,  que  c'eftoit  vne  iuftice,  finon  iniufte,  au  moins 
vaine  &  hors  de  faifon.  Mes  mœurs  mefmes,  qui 
ne  defconuiennent  de  celles,  qui  courent,  à  peine 
de  la  largeur  d'vn  poulce,  me  rendent  pourtant 
aucunement  farouche  à  mon  aage,  &  inaffbciable.  le 
ne  fçay  pas,  fi  ie  me  trouue  defgouté  fans  raifon, 
du  monde,  que  ie  hante  ;  mais  ie  fçay  bien,  que  ce 
feroit  fans  raifon,  fi  ie  me  plaignoy,  qu'il  fuft  dé- 
goûté de  moy,  puis  que  ie  le  fuis  de  luy.  La  vertu 
aftignee  aux  affaires  du  monde,  eft  vne  vertu  à  plu- 
fieurs  plis,  encoigneures ,  &  couddes,  pour  s'ap- 
pliquer &  ioindre  à  l'humaine  foibleiïe  :  meflee 
&  artificielle  ;  non  droitte,  nette,  conftante,  ny  pure- 

ment  innocente.  Les  annales  reprochent  iufques  à 
cette  heure  à  quelquVn  de  nos  Roys,  de  s'eftre  trop 
fimplementlailTé  aller  aux  confciencieufes  perfuafions 
de  Ion  confeffeur.  Les  affaires  d'eftat  ont  des  pré- 
ceptes plus  hardis. 

exeat  aida, 
Qui  vuU  effe  plus. 

Fay  autresfois  effayé  d'employer  auferuice  des  ma- 
niemens  publiques,  les  opinions  &  règles  de  viure, 
ainfi  rudes,  neufues,  impolies  ou  impollues,  comme 
ie  les  ay  nées  chez  moy,  ou  rapportées  de  mon 
inftitution,  &  defquelles  ie  me  fers,  fmon  fi  commo- 
deement  au  moins  feurement  en  particulier  :  vne 
vertu  fcholaftique  &  nouice  :  ie  les  y  ay  trouuees 
ineptes  &  dangereufes.  Celuy  qui  va  en  la  prefle, 
il  faut  qu'il  gauchifle,  qu'il  ferre  fes  couddes,  qu'il 
recule,  ou  qu'il  auance,  voire  qu'il  quitte  le  droift 
chemin,  félon  ce  qu'il  rencontre.  Qu'il  viue  non  tant 
félon  foy,  que  félon  autruy  :  non  félon  ce  qu'il  fe 
propofe,  mais  félon  ce  qu'on  luy  propofe  :  félon  le 
temps,  félon  les  hommes,  félon  les  affaires.  Platon 
dit,  que  qui  efchappe,  brayes  nettes,  du  maniement 
du  monde,  c'eft  par  miracle,  qu'il  en  efchappe.  Et 
dit  aufïi,  que  quand  il  ordonne  fon  philofophe  chef 
d'vne  police,  il  n'entend  pas  le  dire  d'vne  police 
corrompue,  comme  celle  d'Athènes  :  &  encore  bien 
moins,  comme  la  noftre,  enuers  lefquelles  la  fageffe 
mefme  perdroit  fon  Latin.  Et  vne  bonne  herbe, 
tranfplantee,  en  folage  fort  diuers  à  fa  condition, 
fe  conforme  bien  plultoft  à  iceluy,  qu'elle  ne  le 
reforme  à  foy.  le  fens  que  fi  i'auois  à  me  dreffer 
tout  à  fait  à  telles  occupations,  il  m'y  faudroit 
beaucoup  de  changement  &  de  rabillage.  Quand  ie 

pourrois  cela  fur  moy,  &  pourquoy  ne  le  pourrois  ie, 
auec  le  temps  &  le  foing?  ie  ne  le  voudrois  pas.  De 
ce  peu  que  ie  me  fuis  eflayé  en  cette  vacation,  ie 
m'en  fuis  d'autant  degoufté.  le  me  fens  fumer  en 
l'ame  par  fois,  aucunes  tentations  vers  l'ambition  : 
mais  ie  me'bande  &  obftine  au  contraire  : 

At  tu  Catulled  ohfiinatus  ohdura. 

On  ne  m'y  appelle  gueres,  &  ie  m'y  conuie  aufïï 
peu.  La  liberté  &  l'oyfiueté,  qui  font  mes  mai- 
ftreffes  qualitez,  font  qualitez,  diamétralement  con- 
traires à  ce  meftier  là.  Nous  ne  fçauons  pas  diftin- 
guer  les  facultez  des  hommes.  Elles  ont  des  diuifions, 
&  bornes,  mal-ayfees  à  choifir  &  délicates.  De 
conclurre  par  la  fufïifance  d'vne  vie  particulière,  quel- 
que fuffifance  à  l'vfage  public,  c'eft  mal  conclud. 
Tel  fe  conduiâ:  bien,  qui  ne  conduit  pas  bien  les 
autres  :  &  faift  des  Effais,  qui  ne  fçauroit  faire  des 
effeâs.  Tel  dreffe  bien  vn  fiege,  qui  drefferoit  mal 
vne  bataille  :  &  difcourt  bien  en  priué,  qui  haran- 
gueroit  mal  ou  vn  peuple  ou  vn  Prince.  Voire  à 
l'auanture,  eft-ce  pluiloft  tefmoignage  à  celuy  qui 
peut  l'vn,  de  nepouuoir  point  l'autre,  qu'autrement. 
le  trouue  que  les  efprits  hauts,  ne  font  de  guère 
moins  aptes  aux  chofes  balTes,  que  les  bas  eiprits 
aux  hautes.  Eftoit-il  à  croire,  que  Socrates  eufl 
apprefté  aux  Athéniens  matière  de  rire  à  fes  defpens, 
pour  n'auoir  onques  fçeu  computer  les  fufFrages  de 
fa  tribu,  &  en  faire  rapport  au  confeil?  Certes  la 
vénération,  en  quoyi'ay  les  perfections  de  ce  perfon- 
nage,  mérite,  que  fa  fortune  fourniffe  à  l'excufe  de 
mes  principales  imperfeftions ,  vn  fi  magnifique 
exemple.    Noilre  fuffifance  eft  détaillée  à  menues 

pièces.  La  mienne  n'a  point  de  latitude,  &  fi  eft 
chetifue  en  nombre.  Saturninus,  à  ceux  qui  luy 
auoient  déféré  tout  commandement  :  Compaignons, 
fit-il,  vous  auez  perdu  vn  bon  capitaine,  pour  en 
faire  vn  mauuais  gênerai  d'armée.  Qui  fe  vante,  en 
vn  temps  malade,  comme  ceftuy-cy,  d'employer  au 
feruice  du  monde,  vne  vertu  naifue  &  fmcere  :  ou 
il  ne  la  cognoift  pas,  les  opinions  fe  corrompans 
auec  les  mœurs  (de  vray,  oyez  la  leur  peindre,  oyez 
la  plufpart  fe  glorifier  de  leurs  deportemens,  &  for- 
mer leurs  règles  ;  au  lieu  de  peindre  la  vertu,  ils 
peignent  l'iniuflice  toute  pure  &  le  vice  :  &  la  pre- 
fentent  ainli  fauce  à  l'inftitution  des  Princes)  ou  s'il 
la  cognoift,  il  fe  vante  à  tort:  &quoy  qu'il  die,  faift 
mille  chofes,  dequoy  fa  confcience  l'accufe.  le  croi- 
rois  volontiers  Seneca  de  l'expérience  qu'il  en  fit  en 
pareille  occafion,  pourueu  qu'il  m'en  vouluft  parler 
à  cœur  ouuert.  La  plus  honnorable  marque  de  bonté, 
en  vne  telle  neceffité,  c'eft  recognoiftre  librement  fa 
faute,  &  celle  d'autruy  :  appuyer  &  retarder  de  fa 
puiffance,  l'inclination  vers  le  mal  :  fuyure  enuis  cette 
pente,  mieux  efperer  &  mieux  defirer.  l'apperçois 
en  ces  defmembremens  de  la  France,  &  diuifions,  où 
nous  fommes  tombez,  chacun  fe  trauailler  à  deffen- 
dre  fa  caufe  :  mais  iufques  aux  meilleurs,  auec  def- 
guifement  &  menfonge.  Qui  en  efcriroit  rondement, 
en  efcriroit  témérairement  &  vitieufement.  Le  plus 
iufte  party,  fi  eft-ce  encore  le  membre  d'vn. corps 
vermoulu  &  véreux.  Mais  d'vn  tel  corps,  le  membre 
moins  malade  s'appelle  fain  :  &  à  bon  droit,  d'autant 
que  nos  qualitez  n'ont  tiltre  qu'en  la  comparaifon. 
L'innocence  ciuile,  fe  mefure  félon  les  lieux  &  fai- 
fons.  l'aymerois  bien  à  voir  en  Xenophon,  vne  telle 
loliange  d'Agefilaus.  Eftant  prié  par  vn  Prince  voi- 

fin,  auec  lequel  il  auoit  autresfois  efté  en  guerre,  de 
le  laifTer  paffer  en  fes  terres,  il  l'oftroya  :  luy  don- 
nant pafTage  à  trauers  le  Peloponnefe  :  &  non 
feulement  ne  Femprifonna  ou  empoifonna,  le  tenant 
à  fa  mercy  :  mais  l'accueillit  courtoifement,  fuyuant 
l'obligation  de  fa  promeiïe,  fans  luy  faire  offence.  A 
ces  humeurs  là,  ce  ne  feroit  rien  dire.  Ailleurs  &  en 
autre  temps,  il  fe  fera  conte  de  la  franchife,  &  ma- 
gnanimité d'vne  telle  adion.  Ces  babouyns  capettes 
s'en  fufTent  moquez.  Si  peu  retire  l'innocence  Spar- 
taine  à  la  Françoife.  Nous  ne  lailfons  pas  d'auoir 
des  hommes  vertueux  :  mais  c'eft  félon  nous.  Qui  a 
fes  mœurs  eftablies  en  règlement  au  deffus  de  fon 
fiecle  :  ou  qu'il  torde,  &  émouffe  fes  règles  :  ou,  ce 
que  ie  luy  confeille  pluftoft,  qu'il  fe  retire  à  quar- 
tier, &  ne  fe  mefle  point  de  nous.  Qu'y  gaigne- 
roit-il  j^ 

Egregium  fanElûmque  virum  fi  cerno^  himemhri 
Hoc  monftrum  puero^  &  miranù  iam  fuh  aratro 
Pifcibus  inuentis  &  fœtœ  compara  mulce. 

On  peut  regretter  les  meilleurs  temps  :  mais  non 
pas  fuyr  aux  prefens  :  on  peut  defîrer  autres  ma- 
giftrats,  mais  il  faut  ce  nonobftant,  obeyr  à  ceux  icy. 
Et  à  l'aduanture  y  a  il  plus  de  recommendation, 
d' obeyr  aux  mauuais,  qu'aux  bons.  Autant  que 
l'image  des  loix  receuës,  &  anciennes  de  cette 
monar(:hie,reluyra  en  quelque  coin,  m'y  voila  planté. 
Si  elles  viennent  par  malheur,  à  fe  contredire, 
&  empefcher  entr'elles,  &  produire  deux  parts,  de 
chois  doubteux,  &  difficile  :  mon  eleftion  fera  volon- 
tiers, d'efchapper,  &  me  defrober  à  cette  tempefte. 
Nature  m'y  pourra  prelier  ce  pendant  la  main  :  ou 
les  hazards  de  la  guerre.  Entre  Csefar  &  Pompeius, 

ie  me  fufle  franchement  déclaré.  Mais  entre  ces 
trois  voleurs,  qui  vindrent  depuis,  ou  il  euft  fallu  fe 
cacher,  ou  fuyure  le  vent.  Ce  que  i'eftime  loifible, 
quand  la  raifon  ne  guide  plus. 

Qu6  diuerfus  abis? 

Cette  farciffeure,  eft  vn  peu  hors  de  mon  thème.  le 
m'efgare  :  mais  plurtoft  par  licence,  que  par  mef- 
garde.  Mes  fantafies  fe  fuyuent  :  mais  par  fois  c'eil 
de  loing  :  &  fe  regardent,  mais  d'vne  veuë  oblique. 
l'ay  paffé  les  yeux  fur  tel  dialogue  de  Platon  :  mi- 
party  d'vne  fantaftique  bigarrure  :  le  deuant  à 
Tamour,  tout  le  bas  à  la  rhétorique.  Ils  ne  craignent 
point  ces  muances  :  &  ont  vne  merueilleufe  grâce  à 
îe  laiffer  ainfi  rouller  au  vent  :  ou  à  le  fembler.  Les 
noms  de  mes  chapitres  n'en  embraiïent  pas  toufiours 
la  matière  :  fouuent  ils  la  dénotent  feulement,  par 
quelque  marque  :  comme  ces  autres  l'Andrie,  l'Eu- 
nuche  ;  ou  ceux  cy,  Sylla,  Cicero,  Torquatus. 
l'ayme  l'alleure  poétique,  à  fauts  &  à  gambades. 
C'ert  vn  art,  comme  dit  Platon,  léger,  volage, 
demoniacle.  Il  elt  des  ouurages  en  Plutarque,  où  il 
oublie  fon  thème,  où  le  propos  de  fon  argument  ne 
fe  trouue  que  par  incident,  tout  eftouffé  en  matière 
eftrangere.Voyez  fes  alleures  auDaemondeSocrates. 
O  Dieu,  que  ces  gaillardes  efcapades,  que  cette  va- 
riation a  de  beauté  :  &  plus  lors,  que  plus  elle  retire 
au  nonchalant  &  fortuit  !  C'eft  l'indiligent  lefteur, 
qui  perd  mon  fubieâ:  ;  non  pas  moy.  Il  s'en  trouuera 
toufiours  en  vn  coing  quelque  mot,  qui  ne  laifTe  pas 
d'eftre  ballant,  quoy  qu'il  foit  ferré.  le  vois  au 
change,  indifcrettement  &  tumultuairement  :  mon 
ftile,  &  mon  efprit,  vont  vagabondant  de  mefmes. 

Il  faut  auoir  vn  peu  de  folie,  qui  ne  veut  auoir  plus 
de  fottife  :  difent,  &  les  préceptes  de  nos  maiftres, 
&  encores  plus  leurs  exemples.  Mille  poètes  traînent 
&  languiiïent  à  la  profaïque,  mais  la  meilleure  profe 
ancienne,  &  ie  la  feme  céans  indifféremment  pour 
vers,  reluit  par  tout,  de  la  vigueur  &  hardieiïe 
poétique,  &  reprefente  quelque  air  de  fa  fureur.  Il 
luy  faut  certes  quitter  la  maiftrife ,  &  prééminence 
en  la  parlerie.  Le  poëte,  dit  Platon,  afïis  fur  le  tré- 
pied des  Mufes,  verfe  de  furie,  tout  ce  qui  luy  vient 
en  la  bouche  :  comme  la  gargouille  d'vne  fontaine, 
fans  le  ruminer  &  poifer  :  &  luy  efchappe  des 
chofes,  de  diuerfe  couleur,  de  contraire  fubftance, 
&  d'vn  cours  rompu.  Et  la  vieille  théologie  eil  toute 
poëlie,  difent  les  fçauants,  &  la  première  philofo- 
phie.  C'eft  l'originel  langage  des  Dieux.  l'entends 
que  la  matière  fe  diftingue  foy-mefmes.  Elle  montre 
affez  où  elle  fe  change,  où  elle  conclud,  où  elle 
commence,  où  elle  fe  reprend  :  fans  l'entrelaffer  de 
parolles,  de  liaifon,  &  de  coufture,  introduises  pour 
le  feruice  des  oreilles  foibles,  ou  nonchallantes  : 
&  fans  me  glofer  moy-mefme.  Qui  eft  celuy,  qui 
n'ayme  mieux  n'eftre  pas  leu,  que  de  l'eftre  endor- 
mant ou  en  fuyant }  Nihil  eft  tant  vtile,  quod  in  tran- 
fitu  profit.  Si  prendre  des  liures,  eltoit  les  appren- 
dre :  &  fi  les  veoir,  eftoit  les  regarder  :  &  les 
parcourir,  les  faifir,  i'auroy  tort  de  me  faire  du 
tout  fi  ignorant  que  ie  dy.  Puifque  ie  ne  puis 
arrefter  l'attention  du  lefleur  par  le  poix  :  manco 
maie,  s'il  adulent  que  ie  Farrefle  par  mon  embrouïl- 
leure.  Voire  mais,  il  fe  repentira  par  après,  de  s'y 
eftre  amufé.  C'efl  mon  :  mais  il  s'y  fera  toufiours 
amufé.  Et  puis  il  eft  des  humeurs  comme  cela, 
à  qui  l'intelligence  porte  defdain  :  qui  m'en  eftime- 

ront  mieux  de  qu'ils  ne  fçauront  ce  que  ie  dis  : 
ils  conclurront  la  profondeur  de  mon  fens,  par 
l'obfcuricé.  Laquelle  à  parler  en  bon  efcient,  ie  hay 
bien  fort  :  &  l'euiterois,  fi  ie  me  fçauois  euiter. 
Ariftote  fe  vante  en  quelque  lieu,  de  l'afiefter. 
Vitieufe  affeftation.  Par  ce  que  la  coupure  fi  fré- 
quente des  chapitres,  dequoy  i'vfoy  au  commence- 
ment, m'a  femblé  rompre  l'attention,  auant  qu'elle 
foit  née,  &  la  diflbudre  :  dédaignant  s'y  coucher 
pour  fi  peu,  &  fe  recueillir  :  ie  me  fuis  mis  à  les 
faire  plus  longs  :  qui  requièrent  de  la  propofition 
&  du  loifir  afligné.  En  telle  occupation,  à  qui  on  ne 
veut  donner  vne  feule  heure,  on  ne  veut  rien  donner. 
Et  ne  fait  on  rien  pour  celuy,  pour  qui  on  ne  fait, 
qu'autre  chofe  faifant.  loint,  qu'à  l'aduenture  ay-ie 
quelque  obligation  particulière,  à  ne  dire  qu'à 
demy,  à  dire  confufement,  à  dire  difcordamment.  le 
veux  donq  mal  à  cette  raifon  trouble-fefte.  Et  ces 
proiefts  extrauagants  qui  trauaillent  la  vie,  &  ces 
opinions  fi  fines,  fi  elles  ont  de  la  vérité  ;  ie  la 
trouue  trop  chère  &  trop  incommode.  Au  rebours  : 
ie  m' employé  à  faire  valoir  la  vanité  mefme,  &  l'af- 
nerie,  fi  elle  m'apporte  du  plaifir.  Et  me  laiffe  aller 
après  mes  inclinations  naturelles  fans  les  contrerol- 
ler  de  fi  près.  l'ay  veu  ailleurs  des  maifons  ruynées, 
&  des  ftatues,  &  du  ciel  &  de  la  terre  :  ce  font 
toufiours  des  hommes.  Tout  cela  eft  vray  :  &  fi 
pourtant  ne  fçauroy  reuoir  fi  fouuent  le  tombeau 
de  cette  ville,  fi  grande,  &  fi  puifTante,  que  ie  ne 
l'admire  &  reuere.  Le  foing  des  morts  nous  eft  en 
recommandation.  Or  i'ay  efté  nourry  des  mon 
enfance,  auec  ceux  icy.  I'ay  eu  cognoifTance  des 
affaires  de  Rome,  long  temps  auant  que  ie  l'aye  eue 
de  ceux  de  ma  maifon.  le  fçauois  le  Capitole&  fon 

plant,  auant  que  ie  fceuiïe  le  Louure  :  &  le  Tibre 
auant  la  Seine.  l'ay  eu  plus  en  tefte,  les  conditions 
&  fortunes  de  Lucullus,  Metellus,  &  Scipion,  que  ie 
n'ay  d'aucuns  hommes  des  noftres.  Ils  font  tref- 
paffez.  Si  eft  bien  mon  père  :  aufli  entièrement 
qu'eux  :  &  s'efl  efloigné  de  moy,  &  de  la  vie, 
autant  en  dixhuift  ans,  que  ceux-là  ont  faift  en  feize 
cens  :  duquel  pourtant  ie  ne  laiffe  pas  d'embrafler 
&  pratiquer  la  mémoire,  l'amitié  &  focieté,  d'vne 
parfaifte  vnion  &  tref-viue.  Voire,  de  mon  humeur, 
ie  me  rends  plus  officieux  enuers  les  trefpaflez.  Ils 
ne  s'aydent  plus,  ils  en  requièrent  ce  me  femble 
d'autant  plus  mon  ayde.  La  gratitude  eft  là,  iufte- 
ment  en  fon  luftre.  Le  bien-faift  eft  moins  riche- 
ment aflîgné,  où  il  y  a  rétrogradation,  &  reflexion. 
Arcefilaus  vifitant  Ctefibius  malade,  &  le  trouuant 
en  pauure  eftat,  luy  fourra  tout  bellement  foubs  le 
cheuet  du  lia:,  de  l'argent  qu'il  luy  donnoit.  Et  en 
le  luy  celant,  luy  donnoit  en  outre,  quittance  de  luy 
en  fçauoir  gré.  Ceux  qui  ont  mérité  de  moy,  de 
l'amicié  &  de  la  recognoiffance,  ne  l'ont  iamais  per- 
due pour  n'y  eftre  plus  :  ie  les  ay  mieux  payez, 
&  plus  foigneufement,  abfens  &  ignorans.  le  parle 
plus  affedueufement  de  mes  amis,  quand  il  n'y  a 
plus  de  moyen  qu'ils  le  fçachent.  Or  i'ay  attaqué 
cent  querelles  pour  la  deffence  de  Pompeius,  &  pour 
la  caufe  de  Brutus.  Cette  accointance  dure  encore 
entre  nous.  Les  chofes  prefentes  mefmes,  nous  ne 
les  tenons  que  par  la  fantafie.  Me  trouuant  inutile 
à  ce  fiecle,  ie  me  reiede  à  cet  autre.  Et  en  fuis  fi 
embabouyné,  que  l'eftat  de  cette  vieille  Rome,  libre, 
iufte,  Scfloriffante,  car  ie  n'en  ayme,  ny  lanaiflTance, 
ny  lavieilleffe,  m'interefte  &  me  palïïonne.  Parquoy 
ie  ne  fçauroy  reuoir  fi  fouuent,  l'affiette  de  leurs 

rues,  &  de  leurs  maifons,  &  ces  ruynes  profondes 
iufques  aux  Antipodes,  que  ie  ne  m'y  amufe.  Eft-ce 
par  nature,  ou  par  erreur  de  fantafie,  que  la  veuë  des 
places,  que  nous  fçauons  auoir  efté  hantées  &  habitées 
par  perfonnes,  defquelles  la  mémoire  eft  en  recom- 
mendation,  nous  émeut  aucunement  plus,  qu'ouïr  le 
récit  de  leurs  faifts,  ou  lire  leurs  efcrits  ?  Tanta  vis 
admonitionis  ineft  in  locis.  Et  id  quidem  in  hac  vrbe 
infinitum:  quacumque  enim  ingredimur^  in  aliquam 
hijioriam  vejîigium  ponimus.  Il  me  plaift  de  confiderer 
leur  vifage,  leur  port,  &  leurs  veflements,  le  remafche 
ces  grands  noms  entre  les  dents,  &  les  fais  retentir  à 
mes  oreilles.  Ego  illos  veneror.  &  tantis  nominibus 
femper  ajfurgo.  Deschofes  qui  font  en  quelque  partie 
grandes  &  admirables,  l'en  admire  les  parties  mefmes 
communes.  le  les  viffe  volontiers  deuifer,  promener, 
&  foupper.  Ce  feroit  ingratitude,  de  mefprifer  les 
reliques,  &  images  de  tant  d'honnefles  hommes,  &  fi 
valeureux  lefquels  i'ay  veu  viure  &  mourir  :  &  qui 
nous  donnent  tant  de  bonnes  inftruôions  par  leur 
exemple,  fi  nous  les  fçauions  fuyure.  Et  puis  cette 
mefme  Rome  que  nous  voyons,  mérite  qu'on  l'ayme. 
Confédérée  de  fi  long  temps,  &  par  tant  de  tiltres, 
à  noftre  couronne.  Setde  ville  commune,  &  vniuer- 
felle.  Le  magiftrat  fouuerain  qui  y  commande,  eft 
recognu  pareillement  ailleurs  :  c'eft  la  ville  métro- 
politaine de  toutes  les  nations  Chreftiennes.  L'Efpai- 
gnol  &  le  François,  chacun  y  eft  chez  foy.  Pour 
eftre  des  Princes  de  cet  eftat,  il  ne  faut  qu  eftre  de 
Chreftienté,  où  qu'elle  foit.  Il  n'eft  lieu  çà  bas,  que 
le  ciel  ayt  embrafle  auec  telle  influence  de  faueur, 
&  telle  conftance.  Sa  ruyne  mefme  eft  glorieufe 
&  enflée. 

Lauiandis  preciofior  ruinis. 

Encore  retient  elle  au  tombeau  des  marques  &  image 
d'empire.  Vt  palam  fit  vno  in  loco  gaudentis  opus 
ejfe  naturce.  Quelqu'vn  fe  blafmeroit,  &  fe  mutine- 
roit  en  foy-mefme,  de  fe  fentir  chatouiller  d'vn  fi 
vain  plaifir.  Nos  humeurs  ne  font  pas  trop  vaines, 
qui  font  plaifantes.  Quelles  qu'elles  foyent  qui  con- 
tentent conllamment  vn  homme  capable  de  fens 
commun,  ie  ne  fçaurois  auoir  le  cœur  de  le  pleindre. 
le  doibs  beaucoup  à  la  Fortune,  dequoy  iufques  à 
cette  heure,  elle  n'a  rien  fait  contre  moy  d'outra- 
geux  au  delà  de  ma  portée.  Seroit  ce  pas  fa  façon, 
de  laiiïer  en  paix,  ceux  de  qui  elle  n'efl  point  impor- 
tunée } 

Qiianto  qidfque  Jîbi  plura  negauerit, 
A  Diis  plura.  ferez ^  nil  cupientiiim, 
Nudus  caftra  pecoj  multa  peuncibusj 
Défunt  multa. 

Si  elle  continue,  elle  me  r'enuoyera  tref-content, 
&  fatisfaid, 

ni/iil  fupra 
Deos  lacejfo. 

Mais  gare  le  heurt.  Il  en  efl  mille  qui  rompent  au 
port.  le  me  confole  aiféement,  de  ce  qui  aduiendra 
icy,  quand  ie  n'y  feray  plus.  Les  chofes  prefentes 
m'embefongnent  alTez, 

fortunée  cœtera  manda. 


Aufli  n'ay-ie  point  cette  force  liaifon,  qu'on  dit 
attacher  les  hommes  à,  l'aduenir,  par  les  enfans 
qui  portent  leur  nom,  &  leur  honneur.  Et  en  doibs 
defirer   à  l'auanture    d'autant  moins,  s'ils    font    fi 

defirables.  le  ne  tiens  que  trop  au  monde,  &  à  cette 
vie  par  moy-mefme.  le  me  contente  d'eftre  en  prife 
de  la  Fortune,  par  les  circonftances  proprement 
neceiïaires  à  mon  eftre,  fans  luy  alonger  par  ailleurs 
fa  iurifdiaion  fur  moy.  Et  n'ay  iamais  eftimé  qu'eftre 
fans  enfans,  fuft  vn  défaut  qui  deuft  rendre  la  vie 
moins  complète,  &  moins  contente.  La  vacation 
fterile,  a  bien  aulïi  fes  commoditez.  Les  enfans  font 
du  nombre  des  chofes,  qui  n'ont  pas  fort  dequoy 
eftre  defirées,  notamment  à  cette  heure,  qu'il  feroit 
fi  difficile  de  les  rendre  bons.  Bona  iam  nec  nafci 
licet)  ita  corrupta  funt  femina.  Et  fl  ont  iuftement 
dequoy  eftre  regrettées,  à  qui  les  perd,  après  les 
auoir  acquifes.  Celuy  qui  me  laifla  ma  maifon  en 
charge,  prognoftiquoit  que  ie  la  deufte  ruyner,  regar- 
dant à  mon  humeur,  fi  peu  cafaniere.  Il  fe  trompa; 
me  voicy  comme  i'y  entray  :  finon  vn  peu  mieux. 
Sans  office  pourtant  &  fans  bénéfice.  Au  demeurant, 
fl  la  Fortune  ne  m'a  faift  aucune  oSence  violente, 
&  extraordinaire,  auffi  n'a- elle  pas  de  grâce. 
Tout  ce  qu'il  y  a  de  fes  dons  chez  nous,  il  y  eft 
auant  moy,  &  au  delà  de  cent  ans.  le  n'ay  particu- 
lièrement aucun  bien  eiïentiel,  &  folide,  que  ie 
doiue  à  fa  libéralité.  Elle  m'a  faiâ:  quelques  faueurs 
venteufes,  honnoraires,  &  titulaires,  fans  fubftance. 
Et  me  les  a  auffi  à  la  vérité,  non  pas  accordées, 
mais  offertes.  Dieu  fçait,  à  moy  :  qui  fuis  tout 
matériel ,  qui  ne  me  paye  que  de  la  realité , 
encores  bien  maffiue  :  &  qui,  fi  ie  l'ofois  con- 
fefler,  ne  trouuerois  l'auarice,  guère  moins  excu- 
fable  que  l'ambition  :  ny  la  douleur,  moins  euitable 
que  la  honte  :  ny  la  fanté,  moins  defirable  que  la 
doftrine  :  ou  la  richeffe,  que  la  nobleffe.  Parmy 
fes  faueurs  vaines,    ie   n'en  ay   point  qui    plaife 

tant  à  cette  niaife  humeur,  qui  s'en  paill  chez  moy, 
quVne  bulle  authentique  de  bourgeoifle  Romaine  : 
qui  me  fut  odroyée  dernièrement  que  i'y  eftois, 
pompeufe  en  féaux,  &  lettres  dorées  :  &  odroyée 
auec  toute  gratieufe  libéralité.  Et  par  ce  qu'elles  fe 
donnent  en  diuers  ftile,  plus  ou  moins  fauorable  : 
&  qu'auant  que  i'en  euiïe  veu,  i'eufTe  efté  bien 
aife,  qu'on  m'en  euft  montré  vn  formulaire  :  ie  veux, 
pour  fatisfaire  à  quelqu'vn,  s'il  s'en  trouue  malade 
de  pareille  curiofité  à  la  mienne,  la  tranfcrire  icy  en 
fa  forme. 

Quod  Horatius  Maxi'mus.  Martius  Cecius^  Alexander 
Mutus  y  almœ  vrbis  conferuatores  de  Illuflrijfimo 
viro  Michaéle  Alontano  équité  fanéli  Michaélis^ 
&  à  Cubiculo  Régis  Chrijiianijjimi ,  Rornana  Ciui- 
tate  donandoj  ad  Senatum  retulerunt.  S.  P.  Q.  R. 
de  ea  re  itafieri  cenfuit. 


VM  veteri  more  &  Lnjlituto  cupide  illi  fem- 
per  ftudioféque  fufcepti  fint,  qui  virtute  ac 
nobilitate  pra fiantes  ^  magno  Reip.  nofira 
vfui  arque  ornamento  fuijfent,  vel  ejfe  ali- 
quando  pojfent  :  Nos  maiorum  noftrorum 
exemplo  atque  auEloritate  permoti^  pracluram  hune  Con- 
fuetudinem  nobis  imitandam  ac  feruandam  fore  cenfemus, 
Qujmobrem  cum  IlluftriJJlmus  Michuél  Montanus  Eques 
fancli  Michaelis,  (fr  a  Cubiculo  Régis  Chrifiianijjlmi  Ro- 
mani nominis  fiudiofijjlmus  ^  &  familiœ  laude  atque 
fplendore  &  propriis  virtulum  meritis  dignijjlmus fit ^  qui 
fummo  Senatus  Populique  Romani  iudicio  ac  fiudio  in 
Romanam  Ciuitatem  adfcifcatur ; p lacère  Senatui  P.  Q.R. 
IllufiriJJîmum  Michaëlem  Montanum  rébus  omnibus  orna- 
tijjimum^  atque  huic  inclyto  populo  charijjîmumj  ipfum 
pofieràfque  in  Romanam  Ciuitatem  adfcribij  ornarique 

omnibus  &  pramiis  &  honoribus^  quibus  illi  fruunlur^ 
qui  Ciues  PaxritLique  RomjJiL  mzci  aut  iure  optimo  faili 
funt.  In  quo  cenfere  Sertitum  P.  Q.  R.  fe  non  tam  illi 
lus  Ciu'uatis  Lzrgiri  quàm  debitum  tribuercj  neque  mjgis 
heneficium  dore  quàm  ab  ipfo  accipere,  qui  hoc  Ciuitat'u 
munere  cucipienio ,  fingulari  Ciuitatem  ipfam  ornamento 
atque  honore  affecerit.  Quam  quidem  S.  C.  auBoritatem 
iidem  Conferuj.tores  per  Sénat  us  P.  Q.  R.  fcribas  in 
acla.  referri  atque  in  CapitoUj  curia  feruari^  priuile- 
giûmque  huiufmodi  fieri^  folitoque  vrbis  figillo  commu- 
niri  curarunt.  Anrio  ah  vrbe  condita  CXDCCCXXXI. 
poft  Chrifium  natum  M.  D.  LXXXI.  III.  IdusMzrtij. 
Horatius  Fufcus  Jacri  S.  P.  Q.  R.  fcriba. 

Vincent.  Martholus  facri  S.  P.  Q.  R.  fcriba. 

N'eftant  bourgeois  d'aucune  ville,  ie  fuis  bien  aife 
de  l'eftre  de  la  plus  noble  qui  fuc  &  qui  fera  on- 
ques.  Si  les  ancres  fe  regardoienc  attentiuement, 
comme  ie  fay,  ils  fe  trouueroient  comme  ie  fay, 
pleins  d'inanité  &  de  fadaife.  De  m'en  defiaire,  ie  ne 
uis,  fans  me  defiaire  moy-mefines.  Nous  en 
fommes  tous  confits,  tant  les  vns  que  les  autres. 
Mais  ceux  qui  le  fentent,  en  ont  vn  peu  meilleur 
compte  :  encore  ne  fçay-ie.  Cette  opinion  &  vfance 
commune,  de  regarder  ailleurs  qu'à  nous,  a  bien 
pourueu  à  noftre  afi"aire.  C'eft  vn  obiect  plein  de 
mefcontentement.  Nous  n'y  voyons  que  mifere 
&  vanité.  Pour  ne  nous  defconforter.  Nature  a 
reietté  bien  à  propos,  l'action  de  noftre  veuë,  au 
dehors.  Nous  allons  en  auant  à  vau  l'eau,  mais  de 
rebroufler  vers  nous,  noftre  courfe,  c'eft  vn  mou- 
uement  pénible  :  la  mer  fe  brouille  &  s'empefche 
ainfi,  quand  elle  eft  repouft"ée  à  foy.  Regardez,  did 
chacun,  les  branles  du  ciel  :  regardez  au  public  : 
à  la  querelle  de  ceftuy-là  :  au  pouls  d'vn  tel  :  au 

teftament  de  cet  autre  :  fomme  regardez  toufiours 
haut  ou  bas,  ou  à  cofté,  ou  deuant,  ou  derrière 
vous.  C'elloit  vn  commandement  paradoxe,  que 
nous  faifoit  anciennement  ce  Dieu  à  Delphes  :  Re- 
gardez dans  vous,  recognoifTez  vous,  tenez  vous  à 
vous.  Voftre  efprit,  &  voftre  volonté,  qui  fe  con- 
fomme  ailleurs,  ramenez  la  en  foy  :  vous  vous 
efcoulez,  vous  vous  refpandez  :  appilez  vous,  foufte- 
nez  vous  :  on  vous  trahit,  on  vous  diflipe,  on  vous 
defrobe  à  vous.  Voy  tu  pas,  que  ce  monde  tient 
toutes  fes  veuës  contraintes  au  dedans,  &  fes  yeux 
ouuerts  à  fe  contempler  foy-mefme?  C'eft  toufiours 
vanité  pour  toy,  dedans  &  dehors  :  mais  elle  eft 
moins  vanité,  quand  elle  eft  moins  eftendue.  Sauf 
toy,  ô  homme,  difoit  ce  Dieu,  chafque  chofe  s'eftu- 
die  la  première,  &  a  félon  fon  befoin,  des  limites 
à  fes  trauaux  &  defirs.  Il  n'en  eft  vne  feule  fi  vuide 
&  necefllteule  que  toy,  qui  embrafles  l'vniuers.  Tu 
es  le  fcrutateur  fans  cognoiflance  :  le  magiftrac  fans 
iurifdidion  :  &  après  tout,  le  badin  de  la  farce. 


mi<y^ii<T^^. 


De  mef nager  fa  volonté. 


CHAPITRE     X. 


V  prix  du  commun  des  hommes, 
peu  de  chofes  me  touchent  :  ou 
pour  mieux  dire,  me  tiennent. 
Car  c'eft  raifon  qu'elles  touchent, 
pourueu  qu'elles  ne  nous  poiïe- 
dent.  Fay  grand  foin  d'augmen- 
ter par  ellude,  &  par  difcours, 
ce  priuilege  d'infenfibilité,  qui  eft  naturellement 
bien  auancé  en  moy.  l'efpoufe,  &  me  paflîonne  par 
confequent,  de  peu  de  chofes.  l'ay  la  veuë  clere  : 
mais  ie  l'attache  à  peu  d'obiect:s  :  le  fens  délicat 
&  mol  :  mais  l'apprehenfion  &  l'application,  ie  l'ay 
dure&  fourde.  le  m'engage  diiEc'dement.  Autant  que 
ie  puis  ie  m'employe  tout  à  moy.  Et  en  ce  fubieft 
mefme,  ie  briderois  pourtant  &  foulliendrois  volon- 
tiers, mon  affection,  qu'elle  ne  s'y  plonge  trop 
entière  :  puis  que  c'eft  vn  fubieft,  que  ie  poffede  à 
la  mercy  d'autruy,  &  fur  lequel  la  Fortune  a  plus 
de  droift  que  ie  n'ay.  De  manière,  que  iufques  à  la 
fanté,  que  i"eftime  tant,  il  me  feroit  befoing,  de  ne 
la  pas  defirer,  &  m'y  addonner  fi  furieufement,  que 
l'en  trouue  les  maladies  importables.  On  fe  doibt 
modérer,  entre  la  haine  de  la  douleur,  &  l'amour  de 

la  volupté.  Et  ordonne  Platon  vne  moyenne  route 
de  vie  entre  les  deux.  Mais  aux  affections  qui  me 
diftrayent  de  moy,  &  attachent  ailleurs,  à  celles  là 
certes  m'oppofe-ie  de  toute  ma  force.  Mon  opinion 
efl,  qu'il  fe  faut  prefter  à  autruy,  &  ne  fe  donner 
qu'à  foy-mefme.  Si  ma  volonté  fe  trouuoit  ayfée  à 
s'hypothéquer  &  à  s'appliquer,  ie  n'y  durerois  pas. 
le  fuis  trop  tendre,  &  par  nature  &  par  vfage, 

fugax  rerunij  fecurdque  in  otia  natus. 

Les  débats  conteftez  &  opiniaftrez,  qui  donneroient 
en  fin  aduantage  à  mon  aduerfaire;  l'ifTue  qui  ren- 
droit  honteufe  ma  chaulde  pourfuitte,  me  rongeroit 
à  l'aduanture  bien  cruellement.  Si  ie  mordois  à 
mefme,  comme  font  les  autres  ;  mon  ame  n'auroit 
iamais  la  force  de  porter  les  alarmes,  &  émotions, 
qui  fuyuent  ceux  qui  embralTent  tant.  Elle  feroit 
incontinent  difloquée  par  cette  agitation  inteftine. 
Si  quelquefois  on  m'a  pouffé  au  maniement  d'affaires 
eilrangeres,  i'ay  promis  de  les  prendre  en  main, 
non  pas  au  poulmon  &  au  foye  ;  de  m'en  charger, 
non  de  les  incorporer  :  de  m'en  foigner,  ouy;  de 
m'en  paflionner,  nullement  :  i'y  regarde,  mais  ie  ne 
les  couue  point.  I'ay  affez  affaire  à  difpofer  &  ran- 
ger la  prefle  domellique  que  i'ay  dans  mes  entrailles, 
&  dans  mes  veines,  fans  y  loger,  &  me  fouler  d'vne 
preffe  étrangère.  Et  fuis  affez  intereffé  de  mes 
affaires  effentiels,  propres,  &  naturels,  fans  en 
conuier  d'autres  forains.  Ceux  qui  fçauent  com- 
bien ils  fe  doiuent,  &  de  combien  d'offices  ils  font 
obligez  à  eux,  trouuent  que  Nature  leur  a  donné 
cette  commiffion  plaine  affez,  &  nullement  oyfifue. 
Tu  as  bien  largement  affaire  chez  toy,  ne  t'efloigne 

pas.  Les  hommes  fe  donnent  à  louage.  Leurs  facul- 
tez  ne  fonc  pas  pour  eux  ;  elles  font  pour  ceux,  à  qui 
ils  s'afTeruilTent  ;  leurs  locataires  font  chez  eux,  ce 
ne  font  pas  eux.  Cette  humeur  commune  ne  me  plaill 
pas.  Il  faut  ireihager  la  liberté  de  noftre  ame,  &  ne 
l'hypotequer  qu'aux  occafions  iurtes.  Lefquelles 
font  en  bien  petit  nombre,  fi  nous  iugeons  fainement. 
Voyez  les  gens  appris  à  fe  laiffer  emporter  &  faifir, 
ils  le  font  par  tout.  Aux  petites  chofes  comme  aux 
grandes  ;  à  ce  qui  ne  les  touche  point,  comme  à  ce 
qui  les  touche.  Ils  s"ingerent  indifféremment  où  il  y 
a  de  la  befongnc  ;  &  font  fans  vie,  quand  ils  font 
fans  agitation  tumultuaire.  In  negotiis  funt,  negotij 
caufa.  Ils  ne  cherchent  la  befongne  que  pour  embe- 
fongnement.  Ce  n'eft  pas,  qu'ils  vueillent  aller,  tant, 
comme  c'eft,  qu'ils  ne  fe  peuuent  tenir.  Ne  plus  ne 
moins,  qu'vne  pierre  efbranllée  en  fa  cheute,  qui  ne 
s'arrefte  iufqu'à  tant  qu'elle  fe  couche.  L'occupation 
etl  à  certaine  manière  de  gents,  marque  de  fuffifance 
&  de  dignité.  Leur  efprit  cherche  fon  repos  au 
branfle,  comme  les  enfans  au  berceau.  Ils  fe  peu- 
uent dire  autant  feruiables  à  leurs  amis,  comme 
importuns  à  eux  mefmes.  Perfonne  ne  diftribue  fon 
argent  à  autruy,  chacun  y  diftribue  fon  temps  &  fa 
vie.  Il  n'eft  rien  dequoy  nous  foyons  fi  prodigues, 
que  de  ces  chofes  là,  defquelles  feules  l'auarice  nous 
feroit  vtile  &  louable.  le  prens  vne  complexion  toute 
diuerfe.  le  me  tiens  fur  moy.  Et  communément 
defire  mollement  ce  que  ie  defire,  &  defire  peu  : 
m'occupe  &  embefongne  de  mefme,  rarement 
&  tranquillement.  Tout  ce  qu'ils  veulent  &  condui- 
fent,  ils  le  font  de  toute  leur  volonté  &  véhémence. 
Il  y  a  tant  de  mauuais  pas,  que  pour  le  plus  feur,  il 
faut  vn  peu  légèrement  &  Superficiellement  couler 

ce  monde  :  &  le  glifler,  non  pas  l'enfoncer.  La  vo- 
lupté mefme,  eft  douloureufe  en  fa  profondeur. 

incedis  per  ignés ^ 
Suhpojitos  cineri  dolofo. 

Meflieurs  de  Bordeaux  m'efleurent  Maire  de  leur 
ville,  eftant  efloigné  de  France;  &  encore  plus  efloi- 
gné  d'vn  tel  penfement.  le  m'en  excufay.  Mais  on 
m'apprint  que  i'auois  tort;  le  commandement  du 
Roy  s'y  interpofant  aufli.  C'efl  vne  charge,  qui  doit 
fembler  d'autant  plus  belle,  qu'elle  n'a,  ny  loyer 
ny  gain,  autre  que  l'honneur  de  fon  exécution. 
Elle  dure  deux  ans  ;  mais  elle  peut  eftre  continuée 
par  féconde  efledion.  Ce  qui  aduient  trefrarement. 
Elle  le  fut  à  moy;  &  ne  l'auoit  efté  que  deux  fois 
auparauant  :  quelques  années  y  auoit,  à  Monfieur  de 
Lanfac;  &  fraichement  à  Monfieur  deBiron  Maref- 
chal  de  France.  En  la  place  duquel  ie  fucceday; 
&  laiflay  la  mienne,  à  Monfieur  de  Matignon  aufli 
Marefchal  de  France.  Glorieux  de  fi  noble  afli- 
ftance. 

■vterque  bonus  pacis  belUque  minifter. 

La  Fortune  voulut  part  à  ma  promotion,  par  cette 
particulière  circonftance  qu'elle  y  mit  du  fien.  Non 
vaine  du  tout.  Car  Alexandre  defdaigna  les  Ambaf- 
fadeurs  Corinthiens  qui  luy  offroyent  la  bourgeoifie  de 
leur  ville:  mais  quand  ils  vindrent  à  luy  déduire, 
comme  Bacchus  &  Hercules  efloyent  aufli  en  ce  re- 
giftre,  il  les  en  remercia  gratieufement;  A  mon  ar- 
riuée,  ie  me  defchitfray  fidèlement,  &  confcientieufe- 
ment,  tout  tel  que  ie  me  fens  eftre  :  fans  mémoire, 
fans  vigilance,  fans  expérience,  &  fans  vigueur  :  fans 

hayne  auffi,  fans  ambition,  fans  auarice,  &  fans  vio- 
lence :  à  ce  qu'ils  fuiïent  informez  &  inftruifts  de  ce 
qu'ils  auoyent  à  attendre  de  mon  feruice.  Et  par  ce 
que  la  cognoilfance  de  feu  mon  père  les  auoit  feule 
incitez  à  cela,  &  1" honneur  de  fa  mémoire  :  ie  leur 
adiouftay  bien  clairement,  que  ie  ferois  tref-marry 
que  chofe  quelconque  fift  autant  d'impreflion  en  ma 
volonté,  comme  auoyent  faict  autrefois  en  la  fienne, 
leurs  affaires,  &  leur  ville,  pendant  qu'il  l'auoit  en 
gouuernement,  en  ce  lieu  mefme  auquel  ils  m'auoyent 
appelle.  Il  me  fouuenoit,  de  Tauoir  veu  vieil,  en  mon 
enfance,  l'ame  cruellement  agitée  de  cette  tracaflerie 
publique;  oubliant  le  doux  air  de  fa  maifon,  où  la 
fcibleffe  des  ans  l'auoit  attaché  long  temps  auant; 
&  fon  mefnage,  &  fa  fanté  ;  &  mefprifant  certes  fa 
vie,  qu'il  y  cuida  perdre,  engagé  pour  eux,  à  des 
longs  &  pénibles  voyages.  Il  ertoit  tel;  &  luy  par- 
toit  cette  humenr  d'vne  grande  bonté  de  nature.  Il 
ne  fut  iamais  ame  plus  charitable  &  populaire.  Ce 
train,  que  ie  loue  en  autruy,  ie  n'ayme  point  à  le 
fuiure.  Et  ne  fuis  pas  fans  excufe.  Il  auoit  ouy  dire, 
qu'il  fe  falloit  oublier  pour  le  prochain;  que  le  par- 
ticulier ne  venoit  en  aucune  conilderation  au  prix 
du  gênerai.  La  plus  part  des  règles  &  préceptes  du 
monde  prennent  ce  train,  de  nous  pouffer  hors  de 
nous,  &  chaffer  en  la  place,  à  l'vfage  de  la  focieté 
publique.  Ils  ont  penfé  faire  vn  bel  effed,  de  nous 
deftourner  &  diftraire  de  nous;  prefuppofans  que 
nous  n'y  tinfions  que  trop,  &  dVne  attache  trop 
naturelle;  &  n'ont  efpargné  rien  à  dire  pour  cette 
fin.  Car  il  n'eft  pas  nouueau  aux  fages,  de  prefcher 
les  chofes  comme  elles  feruent,  non  comme  elles 
font.  La  vérité  a  fes  empefchements,  incommoditez 
&  incompatibilitez  auec  nous.  11  nous  faut  fouuent 

tromper,  afin  que  nous  ne  nous  trompions.  Et  fiUer 
noftre  veuë,  eflourdir  noftre  entendement,  pour  les 
redreiïer  &  amender.  Imperiti  enim  iudicant^  ù"  qui 
fréquenter  in  hoc  ipfum  fallendi  funtj  ne  errent. 
Quand  ils  nous  ordonnent,  d'aymer  auant  nous,  trois, 
quatre,  &  cinquante  degrez  de  chofes;  ils  reprefen- 
tent  l'art  des  archers,  qui  pour  arriuer  au  poinft, 
vont  prenant  leur  vifée  grande  efpace  au  deiïus  de  la 
bute.  Pour  dreiïer  vn  bois  courbe,  on  le  recourbe 
au  rebours.  l'eftime  qu'au  temple  de  Pallas,  comme 
nous  voyons  en  toutes  autres  religions,  il  y  auoit 
des  myfteres  apparens,  pour  eftre  montrez  au  peuple; 
&  d'autres  myfteres  plus  fecrets,  &  plus  haults,  pour 
eftre  montrés  feulement  à  ceux  qui  en  eftoyent  pro- 
fez.  Il  eft  vray-femblable  qu'en  ceux-cy,  fe  trouue 
le  vray  poinft  de  l'amitié  que  chacun  fe  doit.  Non 
vne  amitié  faulce,  qui  nous  faiâ:  embrafTer  la  gloire, 
la  fcience,  la  richeffe,  &  telles  chofes,  d'vne  affeftion 
principalle  &  immodérée,  comme  membres  de  noftre 
eftre  ;  ny  vne  amitié  molle  &  indifcrette  ;  en  laquelle 
il  aduient  ce  qui  fe  voit  au  lierre,  qu'il  corrompt 
&  ruyne  la  paroy  qu'il  accole.  Mais  vne  amitié  fa- 
lutaire  &  réglée  ;  efgalement  vtile  &  plaifante.  Qui 
en  fçait  les  deuoirs,  &  les  exerce,  il  eft  vrayement 
du  cabinet  des  Mufes;  il  a  attaint  le  fommet  de  la 
fagelfe  humaine,  &  de  noftre  bon  heur.  Cettuy-cy, 
fçachant  exaftement  ce  qu'il  fe  doit,  trouue  dans 
fon  rolle,  qu'il  doit  appliquer  à  foy,  l'vfage  des  au- 
tres hommes,  &  du  monde;  &  pour  ce  faire,  con- 
tribuer à  la  focieté  publique  les  deuoirs  &  offices 
qui  le  touchent.  Qui  ne  vit  aucunement  à  autruy, 
ne  vit  guère  à  foy.  Qui  Jîbi  amicus  ejî^  fcito  hune 
amicum  omnibus  ejfe.  La  principale  charge  que  nous 
ayons,  c'eft  à  chacun  fa  conduite.  Et  eft  ce  pourquoy 

nous  fommes  icy.  Comme  qui  oublieroit  de  bien 
&  faintement  viure  ;  &  penferoit  eftre  quitte  de  fon 
deuoir,  en  y  acheminant  &  drefTant  les  autres;  ce 
ferait  vn  fot.  Tout  de  mefme,  qui  abandonne  en 
fon  propre,  le  fainement  &  gayement  viure,  pour  en 
feruir  autruy,  prent  à  mon  gré  vn  mauuais  &  def- 
naturé  party.  le  ne  veux  pas,  qu'on  refufe  aux 
charges  qu'on  prend,  l'attention,  les  pas,  les  parolles, 
&  la  fueur,  &  le  fang  au  befoing  : 

non  ipfe  pro  charis  amicis 
Aut  patrùi  timiius  perire. 

Mais  c'eft  par  emprunt  &  accidentalement;  l'efprit 
fe  tenant  toufiours  en  repos  &  en  fanté  :  non  pas 
fans  aftion,  mais  fans  vexation,  fans  paflion.  L'agir 
Amplement,  luy  coufte  fi  peu,  qu'en  dormant  mefme  il 
agit.  Mais  il  luy  faut  donner  le  branfle,  auec  difcre- 
tion.  Car  le  corps  reçoit  les  charges  qu'on  luy  met 
fus,  iuftement  félon  qu'elles  font  :  l'efprit  les  eftend 
&  les  appefantit  fouuent  à  fes  defpens,  leur  donnant 
la  mefure  que  bon  luy  femble.  On  faift  pareilles 
chofes  auec  diuers  efforts,  &  différente  contention 
de  volonté.  L'vn  va  bien  fans  l'autre.  Car  combien 
de  gens  fe  bazardent  tous  les  iours  aux  guerres,  de- 
quoy  il  ne  leur  chault  :  &  fe  preffent  aux  dangers  des 
battailles,  defquelles  la  perte,  ne  leur  troublera  pas 
le  voifm  fommeil }  Tel  en  fa  maifon,  hors  de  ce 
danger,  qu'il  n'oferoit  auoir  regardé,  eft  plus  paf- 
fionné  de  l'yffue  de  cette  guerre,  &  en  a  l'ame  plus 
trauaillée,  que  n'a  le  foldat  qui  y  employé  fon  fang 
&  fa  vie.  l'ay  peu  me  mefler  des  charges  publiques, 
fans  me  defpartir  de  moy,  de  la  largeur  d'vne  ongle, 
&  me  donner  à  autruy  fans  m'ofter  à  moy.  Cette 

afpreté  &  violence  de  defirs,  empefche  plus,  qu'elle 
ne  fert  à  la  conduitte  de  ce  qu'on  entreprend.  Nous 
remplit  d'impatience  enuers  les  euenemens,  ou  con- 
traires, ou  tardifs  :  &  d'aigreur  &  de  foupçon 
enuers  ceux,  auec  qui  nous  négocions.  Nous  ne  con- 
duirons iamais  bien  la  chofe  de  laquelle  nous  fommes 
poffedez  &  conduids. 


malè  cuncla  minifirat 
Impetus. 


Celuy  qui  n'y  employé  que  fon  iugement,  &  Ton 
addreiïe,  il  y  procède  plus  gayemenc  :  il  feint,  il 
ployé,  il  diffère  tout  à  fon  aife,  félon  le  befoing  des 
occafions  ;  il  faut  d'atteinte,  fans  tourment,  &  fans 
afflidion,  preft  &  entier  pour  vne  nouuelle  entre- 
prife  :  il  marche  toufiours  la  bride  à  la  main.  En 
celuy  qui  eft  enyuré  de  cette  intention  violente 
&  tyrannique,  on  voit  par  neceflîté  beaucoup  d'im- 
prudence &  d'iniuftice.  L'impetuofité  de  fon  defir 
l'emporte.  Ce  font  mouuemens  téméraires,  &.  fi  For- 
tune n'y  prefte  beaucoup,  de  peu  de  fruift.  La  phi- 
lofophie  veut  qu'au  chaltiement  des  offences  receuës, 
nous  en  diflrayons  la  cholere  :  non  afin  que  la  ven- 
geance en  foit  moindre,  ains  au  rebours,  afin  qu'elle 
en  foit  d'autant  mieux  affenee  &  plus  poifante.  A 
quoy  il  luy  femble  que  cette  impetuofité  porte  em- 
pefchement.  Non  feulement  la  cholere  trouble  :  mais 
de  foy,  elle  lalTe  aulïï  les  bras  de  ceux  qui  chaltient. 
Ce  feu  eftourdit  &  confomme  leur  force.  Comme 
en  la  précipitation,  fejHnatio  tarda  eft.  La  haftiueté 
fe  donne  elle  mefme  la  iambe,  s'entraue  &  s'arrelle. 
Ipfa  fe  velocitas  implicat.  Pour  exemple.  Selon  ce 
que  l'en  vois  par  vfage  ordinaire,  l'auarice  n'a  point 

de  plus  grand  deftourbier  que  foy-mefme.  Plus  elle 
eft  tendue  &  vigoureufe,  moins  elle  en  eft  fertile. 
Conununement  elle  attrape  plus  promptement  les 
richeffes,  mafquée  d'vn  image  de  libéralité.  Vn  Gen- 
tilhomme tres-homme  de  bien,  &  mon  amy,  cuyda 
brouiller  la  fanté  de  fa  telle,  par  vne  trop  paffionnée 
attention  &  affeétion  aux  affaires  d'vn  Prince,  fon 
maiftre.  Lequel  maiftre,  s' eft  ainfi  peinft  foy-melines 
à  moy  :  Qu'il  voit  le  poix  des  accidens,  comme  vn 
autre  :  mais  qu'à  ceux  qui  n'ont  point  de  remède, 
il  fe  refoult  foudain  à  la  fouffrance  :  aux  autres, 
après  y  auoir  ordonné  les  prouifions  necelTaires,  ce 
qu'il  peut  faire  promptement  par  la  viuacité  de  fon 
efprit,  il  attend  en  repos  ce  qui  s'en  peut  enfuiure. 
De  vray,  ie  l'ay  veu  à  mefme,  maintenant  vne  grande 
nonchalance  &  liberté  d'aAions  &  de  vifage,  au 
trauers  de  bien  grands  affaires  &  bien  efpineux.  le 
le  trouue  plus  grand  &  plus  capable,  en  vne 
mauuaife,  qu'en  vne  bonne  fortune.  Ses  pertes  luy 
font  plus  glorieufes,  que  fes  victoires,  &  fon  deuil 
que  fon  triomphe.  Conliderez,  qu'aux  aftions  mef- 
mes  qui  font  vaines  &  friuoles  :  au  ieu  des  efchecs, 
de  la  paulme,  &  femblables,  cet  engagement  afpre 
&  ardant  d'vn  defir  impétueux,  iette  incontinent 
l'efprit  &  les  membres,  à  l'indifcretion,  &  au  def- 
ordre.  On  s'elblouit,  on  s'embarafle  foy  mefme. 
Celuy  qui  fe  porte  plus  modérément  enuers  le  gain, 
&  la  perte,  il  eft  toufiours  chez  foy.  Moins  il  fe 
pique  &  paflionne  au  ieu,  il  le  conduit  d'autant  plus 
auantageufement  &  feurement.  Nous  empefchons  au 
demeurant,  la  prife  &  la  ferre  de  l'ame,  à  luy  donner 
tant  de  chofes  à  faifir.  Les  vues,  il  les  luy  faut  feu- 
lement prefenter,  les  autres  attacher,  les  autres  in- 
corporer. Elle  peut  voir  &  fentir  toutes  chofes, 

mais  elle  ne  fe  doit  paiftre  que  de  foy.  Et  doit  eftre 
inftruifte,  de  ce  qui  la  touche  proprement,  &  qui 
proprement  eft  de  fon  auoir,  &  de  fa  fubftance.  Les 
loix  de  Nature  nous  apprennent  ce  que  iuftement,  il 
nous  faut.  Apres  que  les  fages  nous  ont  dit,  que 
félon  elle  perfonne  n'efl  indigent,  &  que  chacun 
l'efl  félon  l'opinion,  ils  diftinguent  ainfi  fubtile- 
ment,  les  defirs  qui  viennent  d'elle,  de  ceux  qui 
viennent  du  delreglement  de  noflre  fantafie.  Ceux 
defquels  on  voit  le  bout,  font  fiens,  ceux  qui  fuyent 
deuant  nous,  &  defquels  nous  ne  pouuons  ioindre 
la  fin,  font  noilres.  La  pauureté  des  biens,  eft  aifée 
à  guérir  j  la  pauureté  de  l'ame,  impoflible. 

Nam  fi,  qitod  fatis  eft  hominij  id  fatis  ejfe  potejfet. 
Hoc  fat  erat  :  nunc,  quum  hoc  non  eft,  qui  credimusporrOj 
Diuitias  vllas  animum  mi  explere poteffe? 

Socrates  voyant  porter  en  pompe  par  fa  ville, 
grande  quantité  de  richefle,  loyaux  &  meubles  de 
prix  :  Combien  de  chofes,  dit-il,  ie  ne  defire  point  ! 
Metrodorus  viuoic  du  poix  de  douze  onces  par  iour, 
Epicurus  à  moins  :  Metroclez  dormoit  en  hyuer  auec 
les  moutons,  en  efté  aux  cloiftres  des  Eglifes.  Sufficit 
ad  id  natura,  quod  pofcit.  Cleanthes  viuoit  de  fes 
mains,  &  fe  vantoit,  que  Cleanthes,  s'il  vouloir, 
nourriroit  encore  vn  autre  Cleanthes.  Si  ce  que  Na- 
ture exactement,  &  originelement  nous  demande, 
pour  la  conferuation  de  noftre  élire,  eft  trop  peu 
(comme  de  vray  combien  ce  l'eft,  &  combien  à  bon 
comte  noflre  vie  fe  peut  maintenir,  il  ne  fe  doit  expri- 
mer mieux  que  par  cette  confideration  :  Que  c'eft  fi 
peu,  qu'il  efchappe  la  prife  &  le  choc  de  la  Fortune, 
par  fa  petiteiïe)  difpenfons  nous  de  quelque  chofe 

plus  outre;  appelions  encore  nature,  l'vfage  &  con- 
dition de  chacun  de  nous  ;  taxons  nous,  traitons  nous 
à  cette  mefiire  ;  eftendons  noz  appartenances  &  noz 
comtes  iufques  là.  Car  iufques  là,  il  me  femble  bien, 
que  nous  auons  quelque  excufe.  L'accouftumance  eft 
vne  féconde  nature,  &  non  moins  puifTante.  Ce  qui 
manque  à  ma  couftume  ie  tiens  qu'il  me  manque.  Et 
i'aymerois  prefque  efgalement  qu'on  m'oftaft  la  vie, 
que  fi  on  me  l'eflimoit  &  retranchoit  bien  loing  de 
l'eflat  auquel  ie  l'ay  vefcue  fi  long  temps.  le  ne  fuis 
plus  en  termes  d'vn  grand  changement,  ny  de  me 
ietter  à  vn  nouueau  train  &  inufité  ;  non  pas  mefme 
vers  l'augmentation  :  il  n'eft  plus  temps  de  deuenir 
autre.  Et  comme  ie  plaindrois  quelque  grande  aduen- 
ture,  qui  me  tombaft  à  cette  heure  entre  mains,  qu'elle 
ne  feroit  venue  en  temps  que  l'en  peuflTe  iouyr, 

Quo  mUû  forturur y  fi  non  concedixur  vtL? 

le  me  plaindroy  de  mefme,  de  quelque  acqueft 
interne.  Il  vault  quafi  mieux  iamais,  que  fi  tard, 
deuenir  honnefte  homme.  Et  bien  entendu  à  viure, 
lors  qu'on  n'a  plus  de  vie.  Moy,  qui  m'en  vay,  re- 
figneroy  facilement  à  quelqu'vn,  qui  vinft,  ce  que 
i'apprens  de  prudence,  pour  le  commerce  du  monde. 
Mouflarde  après  difner.  le  n'ay  que  faire  du  bien, 
duquel  ie  ne  puis  rien  faire.  A  quoy  la  fcience,  à 
qui  n'a  plus  de  telle  .^  C'eft  iniure  &  deflfaueur  de 
Fortune,  de  nous  offrir  des  prefents,  qui  nous  rem- 
pliiTent  d'vn  iufte  defpit  de  nous  auoir  failly  en 
leur  faifon.  Ne  me  guidez  plus  :  ie  ne  puis  plus  aller. 
De  tant  de  membres,  qu'a  la  fuffifance,  la  patience 
nous  fuffit.  Donnez  la  capacité  d'vn  excellent  deffus, 
au  chantre  qui  a  les  poulmons  pourris!  Et  d'elo- 

quence  à  l'eremite  relégué  aux  deferts  d'Arabie.  Il 
ne  faut  point  d'art,  à  la  cheute.  La  fin  fe  trouue  de 
foy,  au  bout  de  chafque  befongne.  Mon  monde  eft 
failly,  ma  forme  expirée.  le  fuis  tout  du  pafTé.  Et 
fuis  tenu  de  l'authorizer  &  d'y  conformer  mon 
iiïue.  le  veux  dire  cecy  par  manière  d'exemple. 
Que  l'eclipfement  nouueau  des  dix  iours  du  Pape, 
m'ont  prins  fi  bas,  que  ie  ne  m'en  puis  bonnement 
accouflrer.  le  fuis  des  années,  aufquelles  nous 
comtions  autrement.  Vn  fi  ancien  &  long  vfage, 
me  vendique  &  rappelle  à  foy.  le  fuis  contraint 
d'eftre  vn  peu  hérétique  par  là.  Incapable  de  nou- 
uelleté,  mefme  correftiue.  Mon  imagination  en  del- 
pit  de  mes  dents  fe  iette  toufiours  dix  iours  plus 
auant,  ou  plus  arrière  :  &  grommelle  à  mes  oreilles. 
Cette  règle  touche  ceux,  qui  ont  à  eflre.  Si  la  fanté 
mefme,  fi  fuccrée  vient  à  me  retrouuer  par  boutades, 
c'eft  pour  me  donner  regret  pluftoil  que  polTeffion 
de  foy.  le  n'ay  plus  où  la  retirer.  Le  temps  me 
laifTe.  Sans  luy  rien  ne  fe  poiïede.  O  que  ie  feroy 
peu  d'ellat  de  ces  grandes  dignitez  eleftiues,  que  ie 
voy  au  monde,  qui  ne  fe  donnent  qu'aux  hommes 
prefts  à  partir  :  aufquelles  on  ne  regarde  pas  tant, 
combien  deuëment  on  les  exercera,  que  combien 
peu  longuement  on  les  exercera  :  dés  l'entrée  on 
vife  à  Tiflue.  Somme  :  me  voicy  après  d'acheuer  cet 
homme,  non  d'en  refaire  vn  autre.  Par  long  vfage, 
cette  forme  m'eft  pafTée  en  fubllance,  &  fortune  en 
nature.  le  dis  donc,  que  chacun  d'entre  nous  foi- 
blets,  eft  excufable  d'eftimer  fien,  ce  qui  eil  compris 
foubs  cette  mefure.  Mais  aulïï  au  delà  de  ces  li- 
mites, ce  n'ell  plus  que  confufion.  C'ell  la  plus 
large  eftandue  que  nous  puiflions  oftroyer  à  noz 
droids.  Plus  nous  amplifions  noftre  befoing  &  pof- 

feffion,  d'autant  plus  nous  engageons  nous  aux  coups 
de  la  Fortune,  &  des  aduerfitez.  La  carrière  de  noz 
defirs  doit  eftre  circonfcripte,  &  reftrainfte,  à  va 
court  limite,  des  commoditez  les  plus  proches 
&  contigues.  Et  doit  en  outre,  leur  courle,  fe  ma- 
nier, non  en  ligne  droifte,  qui  face  bout  ailleurs, 
mais  en  rond,  duquel  les  deux  pointes  fe  tiennent 
&  terminent  en  nous,  par  vn  brief  contour.  Les 
adions  qui  fe  conduifent  fans  cette  reflexion,  s'en- 
tend voifine  reflexion  &  eflfentielle,  comme  font 
celles  des  auaricieux,  des  ambitieux,  &  tant  d'autres, 
qui  courent  de  pointe,  defquels  la  courfe  les  em- 
porte toufiours  dcuant  eux,  ce  font  aftions  erronées 
&maladiues.  La  plus  part  de  noz  vacations  font  far- 
ce fqu  es.  Mundus  vniuerfus  exercet  hijirioniam.  Il  faut 
iouer  deuement  noftre  rolle,  mais  comme  rolle  d'vn 
perfonnage  emprunté.  Du  mafque  &  de  l'apparence, 
il  n'en  faut  pas  faire  vne  efl^ence  réelle,  ny  de  l'e- 
ftranger  le  propre.  Nous  ne  fçauons  pas  diflinguer 
la  peau  de  la  chemife.  C'eft  aflTés  de  s'enfariner  le 
vifage,  fans  s'enfariner  la  poiftrine.  l'en  vois  qui  fe 
transforment  &  fe  tranflTubftantient  en  autant  de  nou- 
uelles  figures,  &  de  nouueaux  eftres,  quils  entrepren- 
nent de  charges  :  &  qui  fe  prelatent  iufques  au  foye 
&  aux  intefliins  :  &  entraînent  leur  office  iufques  en  leur 
garderobe.  le  ne  puis  leur  apprendre  à  ditlinguer  les 
bonnetades,  qui  les  regardent,  de  celles  qui  regardent 
leur  commiiTion,  ou  leur  fuitte,  ou  leur  mule.  Tantum 
Je  fortunée  permit tunt,  etiam  vt  naturam  dedifcant.  Ils 
enflent  &  groflifl'ent  leur  ame,  &  leur  difcours  na- 
turel, félon  la  haulteur  de  leur  fiege  magiftral.  Le 
Maire  &  Montaigne,  ont  toufiours  efté  deux,  d'vne 
feparation  bien  claire.  Pour  eftre  aduocat  ou  finan- 
cier, il  n'en  faut  pas  mefcognoiftre  la  fourbe,  qu'il 

y  a  en  telles  vacations.  Vn  honnefle  homme   n'eft 
pas  comtable  du  vice  ou  ibttife  de  fon  meftier  ;  &  ne 
doit  pourtant  en  refufer  l'exercice,  C'efl:  l'vfage  de 
fon   pays,  &  il  y  a    du   proffit.  Il  faut  viure  du 
monde,  &  s'en  preuâloir,  tel  qu'on  le  trouue.  Mais 
le  iugement  d'vn  Empereur,  doit  eflre  au  deffus  de 
fon  empire  ;   &  le  voir  &  confiderer,  comme  acci- 
dent eftranger.  Et  luy  doit  fçauoir  iouyr  de  foy  à 
part  ;  &  fe  communicquer  comme  Jacques  &  Pierre  : 
au  moins  à  foymefmes.  le  ne  fçay  pas  m'engager  fi 
profondement,  &  fi  entier.  Quand  ma  volonté  me 
donne  à  vn  party,  ce  n'eft  pas  d'vne  fi  violente  obli- 
gation, que  mon  entendement  s'en  infefte.  Aux  pre- 
fens  brouillis  de  cet  eftat,  mon  intereft  ne  m'a  faift 
mefcognoiftre,nyles  qualitez  louables  en  nozaduer- 
faires,  ny  celles  qui  font  reprochables  en  ceux  que 
i'ay  fuiuy.  Ils  adorent  tout  ce  qui  eft  de  leur  cofté  : 
moy  ie  n'excufe  pas  feulement  la  plus  part  des  chofes, 
qui  font  du  mien,  Vn  bon  ouurage,  ne  perd  pas  fes 
grâces,  pour  plaider  contre  moy.  Hors  le  nœud  du 
débat,  ie  me  fuis  maintenu  en  equanimité,  &  pure 
indifférence.    Neque  extra   necejîtates  belli.  prceci- 
puum  odium  gero.  Dequoy   ie  me  gratifie,  d'autant 
que  ie  voy  communément  faillir  au  contraire.  Ceux 
qui  allongent  leur  cholere,  &  leur  haine  au  delà  des 
affaires,  comme  faift  la  plus  part,  montrent  qu'elle 
leur  part  d'ailleurs,  &  de  caufe  particulière.  Tout 
ainfi  comme,  à  qui  eftant  guary  de  fon  vlcere,  la 
fiebure   demeure  encore,    montre  qu'elle   auoit  vn 
autre  principe  plus  caché.  C'eft  qu'ils  n'en  ont  point 
à  la  caufe,  en  commun  :  &  entant  qu'elle  bleffe  l'in- 
tereft  de  touts,   &  de  l'eftat.  Mais  luy  en  veulent, 
feulement  en  ce,  qu'elle  leur  mafche  en  priué.  Voyla 
pourquoy,  ils  s'en  picquent  de  paffion  particulière, 

&  au  delà  de  la  iuftice,  &  de  la  raifon  publique.  Non 
tam  omnia  vniuerfi.  quant  ea,  qux  ad  quemque  perti- 
nent ^  Jtnguli  carpebant.  le  veux  que  l'aduantage  foit 
pour  nous  :  mais  ie  ne  forcené  point,  s'il  ne  l'eft.  le 
me  prens  fermement  au  plus  fain  des  partis.  Mais  ie 
n'affede  pas  qu'on  me  remarque  fpecialement,  en- 
nemy  des  autres,  &  outre  la  raifon  generalle.  Fac- 
cufe  merueilleufement  cette  vitieufe  forme  d'opiner  : 
Il  eft  de  la  Ligue  :  car  il  admire  la  grâce  de  Mon- 
fieur  de  Guyfe.  L'adiueté  du  Roy  de  Nauarre 
l'eftonne  :  il  eft  Huguenot.  Il  trouuececy  à  dire  aux 
mœurs  du  Roy  :  il  eft  feditieux  en  fon  cœur.  Et  ne 
conceday  pas  au  magiftrat  mefme,  qu'il  euft  raifon, 
de  condamner  vn  liure,  pour  auoir  logé  entre  les 
meilleurs  poètes  de  ce  fiecle,  vn  hérétique.  N'ofe- 
rions  nous  dire  d'vn  voleur,  qu'il  a  belle  greue? 
Faut-il,  fi  elle  eft  putain,  qu'elle  foit  aufli  punaife  ? 
Aux  fiecles  plus  fages,  reuoqua-on  le  fuperbe  tiltre 
de  Capitolinus,  qu'on  auoit  auparauant  donné  à 
Marcus  Manlius,  comme  conferuateur  de  la  religion 
&  liberté  publique:^  Eftouffa-on  la  mémoire  de  fa 
libéralité,  &  de  fes  faids  d'armes,  &  recompenfes 
militaires  ottroyées  à  fa  vertu,  par  ce  qu'il  affeda 
depuis  la  Royauté,  au  preiudice  des  loix  de  fon 
pays?  S'ils  ont  prins  en  haine  vn  aduocat,  l'ende- 
main  il  leur  dénient  ineloquent.  l'ay  touché  ailleurs 
le  zèle,  qui  poulfa  des  gens  de  bien  à  femblables 
fautes.  Pour  moy,  ie  fçay  bien  dire  :  Il  faid  mefcham- 
ment  cela,  &  vertueufement  cecy.  De  mefmes,  aux 
prognoftiques  ou  euenements  fmiftres  des  affaires,  ils 
veulent,  que  chacun  en  fon  party  foit  aueugle  ou 
hebeté  :  que  noftre  perfuafion  &  iugement,  férue 
non  à  la  vérité,  mais  au  proied  de  noftre  defir.  le 
faudroy    pluftoft  vers   l'autre   extrémité  :   tant  ie 

crains,  que  mon  defir  me  fuborne.  loint,  que  ie  me 
deffie  vn  peu  tendrement,  des  choies  que  ie  fou- 
haitte.  l'ay  veu  de  mon  temps,  merueilles  en  l'indif- 
crette  &  prodigieufe  facilité  des  peuples,  à  fe  laifTer 
mener  &  manier  la  créance  &  l'efperance,  où  il  a 
pieu  &  feruy  à  leurs  chefs  :  par  defTus  cent  mef- 
comtes,  les  vns  fur  les  autres  :  par  deiïlis  les  fan- 
tofmes,  &  les  fonges,  le  ne  m'eftonne  plus  de  ceux, 
que  les  fmgeries  d'Apollonius  &  de  Mahumed  em- 
bufflerent.  Leur  fens  &  entendement,  ell  entièrement 
eftouffé  en  leur  palîion.  Leur  difcretion  n'a  plus 
d'autre  choix,  que  ce  qui  leur  rit,  &  qui  conforte 
leur  caufe.  Fauoy  remarqué  fouuerainement  cela, 
au  premier  de  noz  partis  fiebureux.  Cet  autre,  qui 
eft  nay  depuis,  en  l'imitant,  le  furmonte.  Par  où  ie 
m'aduife,  que  c'eft  vne  qualité  infeparable  des  er- 
reurs populaires.  Apres  la  première  qui  part,  les 
opinions  s'entrepouiïent,  fuiuant  le  vent,  comme  les 
flotz.  On  n'efl:  pas  du  corps,  fi  on  s'en  peut  defdire  : 
fi  on  ne  vague  le  train  commun.  Mais  certes  on  faift 
tort  aux  partis  iuftes,  quand  on  les  veut  fecourir  de 
fourbes.  l'y  ay  toufiours  contredit!.  Ce  moyen  ne 
porte  qu'enuers  les  telles  malades.  Enuers  les  faines, 
il  y  a  des  voyes  plus  feures,  &  non  feulement  plus 
honneftes,  à  maintenir  les  courages,  &  excufer  les 
accidents  contraires.  Le  ciel  n'a  point  veu  vn  fi  poifant 
defaccord,  que  celuy  de  Cxfar,  &  de  Pompeius  ;  ny 
ne  verra  pour  l'aduenir.  Toutesfois  il  me  femble  re- 
cognoiftre  en  ces  belles  âmes,  vne  grande  modéra- 
tion de  l'vn  enuers  l'autre.  C'eftoit  vne  ialoufie 
d'honneur  &  de  commandement,  qui  ne  les  emporta 
pas  à  hayne  furieufe  &  indifcrette  ;  fans  malignité 
&  fans  detraftion.  En  leurs  plus  aigres  exploits,  ie 
defcouure  quelque  demeurant  de  refpeft,  &  de  bien- 

vueillance.  Et  iuge  ainfi;  que  s'il  leur  euft  efté  pof- 
fible,  chacun  d'eux  euft  defiré  de  faire  fon  affaire 
fans  la  ruyne  de  fon  compagnon,  pluftoft  qu'auec  fa 
ruyne.  Combien  autrement  il  en  va  de  Marius,  &  de 
Sylla  :  prenez  y  garde.  Il  ne  faut  pas  fe  précipiter 
fi  efperduement  après  noz  affections,  &  intereftz. 
Comme  eftant  ieune,  ie  m'oppofois  au  progrez  de 
l'amour,  que  ie  fentoy  trop  auancer  fur  moy; 
&  m'eftudiois  qu'il  ne  me  fuft  fi  aggreable,  qu'il  vinft 
à  me  forcer  en  fin,  &  captiuer  du  tout  à  fa  mercy. 
l'en  vfe  de  mefme  à  toutes  autres  occafions,  où  ma 
volonté  fe  prend  auec  trop  d'appétit.  le  me  panche 
à  l'oppofite  de  fon  inclination,  comme  ie  la  voy  fe 
plonger,  &  enyurer  de  fon  vin.  le  fuis  à  nourrir  fon 
plaifir  fi  auant,  que  ie  ne  l'en  puifle  plus  r'auoir, 
fans  perte  fanglante.  Les  âmes  qui  par  ftupidité  ne 
voyent  les  chofes  qu'à  demy,  iouilTeni  de  cet  heur, 
que  les  nuifibles  les  bleflent  moins.  C'eft  vne  la- 
drerie fpirituelle,  qui  a  quelque  air  de  fanté  ;  &  telle 
fanté,  que  la  philofophie  ne  mefprife  pas  du  tout. 
Mais  pourtant,  ce  n'eft  pas  raifon  de  la  nommer  fa- 
geffe  ;  ce  que  nous  faifons  fouuent.  Et  de  cette  ma- 
nière fe  moqua  quelqu'vn  anciennement  de  Diogenes, 
qui  alloit  embraflant  en  plein  hyuer  tout  nud,  vne 
image  de  neige  pour  l'efTay  de  fa  patience.  Celuy-là 
le  rencontrant  en  cette  defmarche  :  As  tu  grand 
froid  à  cette  heure,  luy  dit-il?  Du  tout  point,  ref- 
pond  Diogenes.  Or  fuiuit  l'autre  :  Que  penfes-tu 
donc  faire  de  difficile,  &  d'exemplaire  à  te  tenir  là } 
Pour  mefurer  la  conftance,  il  faut  necefTairement 
fçauoir  la  fouffrance.  Mais  les  âmes  qui  auront  à 
voir  les  euenemens  contraires,  &  les  iniures  de  la 
Fortune,  en  leur  profondeur  &  afpreté,  qui  auront  à 
les  poifer  &  goufter,  félon  leur  aigreur  naturelle. 

&  leur  charge,  qu'elles  emploient  leur  art,  à  fe 
garder  d'en  enfiler  les  caufes,  &  en  deftournent  les 
aduenues.  Que  fit  le  Roy  Cotys  ?  il  paya  libérale- 
ment la  belle  &  riche  vailTelle  qu'on  lui  auoit  pre- 
fentée  :  mais  parce  qu'elle  eftoic  fmgulierement  fra- 
gile, il  la  cafTa  incontinent  luy-mefme  ;  pour  s'ofter 
de  bonne  heure  vne  fi  aifée  matière  de  courroux 
contre  fes  feruiteurs.  Pareillement,  i'ay  volontiers 
euité  de  n'auoir  mes  affaires  confus  :  &  n'ay  cherché, 
que  mes  biens  fuiïent  contigus  à  mes  proches  : 
&  ceux  à  qui  i'ay  à  me  ioindre  d'vne  eftroitte 
amitié  :  d'où  naiiïent  ordinairement  matières  d'alié- 
nation &  difîociation.  Faymois  autresfois  les  ieux 
hazardeux  des  cartes  &  detz  ;  ie  m'en  fuis  deffaift,  il 
y  a  long  temps;  pour  cela  feulement,  que  quelque 
bonne  raine  que  ie  filTe  en  ma  perte,  ie  ne  laiiïbis 
pas  d'en  auoir  au  dedans  de  la  picqueure.  Vn 
homme  d'honneur,  qui  doit  fentir  vn  defmenti, 
&  vne  offence  iufques  au  cœur,  qui  n'eft  pour 
prendre  vne  mauuaife  éxcufe  en  payement  &  confo- 
lation,  qu'il  euite  le  progrez  des  altercations  conten- 
tieufes.  le  fuis  les  complexions  triites,  &les  hommes 
hargneux,  comme  les  empeftez.  Et  aux  propos  que 
ie  ne  puis  traifter  fans  intereft,  &  fans  émotion, 
ie  ne  m'y  melle,  fi  le  deuoir  ne  m'y  force.  Me- 
lius  non  incipient,  quàm  definenc.  La  plus  feure 
façon  eft  donc,  fe  préparer  auant  les  occafions. 
le  fçay  bien,  qu'aucuns  fages  ont  pris  autre  voye  ; 
&  n'ont  pas  crainft  de  fe  harper  &  engager 
iufques  au  vif,  à  plufieurs  obiects.  Ces  gens  là 
s'alTeurent  de  leur  force,  foubs  laquelle  ils  fe 
mettent  à  couuert  en  toute  forte  de  fuccez  enne- 
mis, faifant  luder  les  maux,  par  la  vigueur  de  la 
patience  : 

velut  rupes  vafium  qws  prodit  in  aquor^ 
Obuia  ventorum  furiisy  expoftàque  pontOj 
Vint  cunciam  atque  minas  perfert  cotliqut  marifque. 
Ipfa  Unmota.  manens. 

N'attaquons  pas  ces  exemples;  nous  n'y  arriuerions 
point.  Ils  s'obftinent  à  voir  refoluement,  &  fans  fe 
troubler,  la  ruyne  de  leur  pays,  qui  poflTedoit 
&  commandoit  toute  leur  volonté.  Pour  noz  âmes 
communes,  il  y  a  trop  d'eÉFort,  &  trop  de  rudefle  à 
cela.  Caton  en  abandonna  la  plus  noble  vie,  qui  fut 
onques.  A  nous  autres  petis,  il  faut  fuyr  l'onage 
de  plus  loing  :  il  faut  pouruoir  au  fentiment,  non  à 
la  patience  ;  &  efcheuer  aux  coups  que  nous  ne  fçau- 
rions  parer.  Zenon  voyant  approcher  Chremonidez 
ieune  homme  qu'il  aymoit,  pour  fe  feoir  au  près  de 
luy  :  fe  leua  foudain.  Et  Cleanthes,  luy  en  deman- 
dant la  raifon  :  l'entendz,  dit-il,  que  les  médecins 
ordonnent  le  repos  principalement,  &  deffendent 
l'émotion  à  toutes  tumeurs.  Socrates  ne  dit  point  : 
Ne  vous  rendez  pas  aux  attraifts  de  la  beauté; 
fouftenez  la,  efiforcez  vous  au  contraire.  Fuyez  la, 
faift-il,  courez  hors  de  fa  veuë  &  de  fon  rencontre, 
comme  d'vne  poifon  puiflTante  qui  s'eflance  &  frappe 
de  loing.  Et  fon  bon  difciple  feignant  ou  recitant  ; 
mais,  à  mon  aduis,  recitant  pluftoft  que  feignant,  les 
rares  perfections  de  ce  grand  Cyrus,  le  fait  déifiant 
de  fes  forces  à  porter  les  attraicts  de  la  diuine 
beauté  de  cette  illuftre  Panthée  fa  captiue ,  &  en 
commettant  la  vifite  &  garde  à  vn  autre,  qui  euft 
moins  de  liberté  que  luy.  Et  le  Sainét  Efprit  de 
mefme,  ne  nos  inducas  in  tentationem.  Nous  ne 
prions  pas  que  noftre  raifon  ne  foit  combatue 
&  furmontée  par  la   concupifcence,    mais   qu'elle 

n'en  foit  pas  feulement  elîayée  :  que  nous  ne  foyons 
conduits  en  eftat  où  nous  ayons  feulement  à  fouffrir 
les  approches,  folicitations,  &  tentations  du  péché  : 
&  fupplions  noftre  Seigneur  de  maintenir  noftre 
confcience  tranquille,  plainement  &  parfaitement 
deliurée  du  commerce  du  mal.  Ceux  qui  difent  auoir 
raifon  de  leur  pallion  vindicatiue,  ou  de  quel- 
qu  autre  efpece  de  paflion  pénible  :  difent  fouuent 
vray  :  comme  les  chofes  font,  mais  non  pas  comme 
elles  furent.  Ils  parlent  à  nous,  lors  que  les  caufes 
de  leur  erreur  font  nourries  &  auancées  par  eux 
mefmes.  Mais  reculez  plus  arrière,  r' appeliez  ces 
caufes  à  leur  principe  :  là,  vous  les  prendrez  fans 
vert.  Veulent  ils  que  leur  faute  foit  moindre,  pour 
eftre  plus  vieille  :  &  que  d'vn  iniufte  commence- 
ment la  fuitte  foit  iufte?  Qui  defirera  du  bien  à  fon 
païs  comme  moy,  fans  s'en  vlcerer  ou  maigrir,  il 
fera  defplaifant,  mais  non  pas  tranfi,  de  le  voir 
menaffant,  ou  fa  ruine,  ou  vne  durée  non  moins 
ruineufe.  Pauure  vaiffeau,  que  les  flots,  les  vents, 
&  le  pilote,  tiraffent  à  fi  contraires  deiïeins  ! 


in  tam  àiuerfa^  maglfterj 
Ventus  &  vnda  trahunt. 


Qui  ne  bee  point  après  la  faueur  des  Princes,  comme 
après  chofe  dequoy  il  ne  fe  fçauroit  paiïer  ;  ne  fe 
picque  pas  beaucoup  de  la  froideur  de  leur  recueil, 
&  de  leur  vifage,  ny  de  l'inconftance  de  leur  volonté. 
Qui  ne  couue  point  fes  enfans,  ou  fes  honneurs, 
d'vne  propenfion  efclaue ,  ne  laifTe  pas  de  viure 
commodément  après  leur  perte.  Qui  fait  bien  prin- 
cipalement pour  fa  propre  fatisfaftion,  ne  s'altère 
guère  pour  voir  les  hommes  iuger  de  fes  ad  ions 

contre  fon  mérite.  Vn  quart  d'once  de  patience, 
prouuoit  à  tels  inconuenients.  le  me  trouue  bien  de 
cette  recepte;  me  racheptant  des  commencemens, 
au  meilleur  compte  que  ie  puis.  Et  me  fens  auoir 
efchappé  par  fon  moyen  beaucoup  de  trauail  &  de 
difficultez,  Auec  bien  peu  d'effort,  i'arrefte  ce  pre- 
mier branlle  de  mes  efmotions.  Et  abandonne  le  fub- 
jed:,  qui  me  commence  à  poifer,  &  auant  qu'il  m'em- 
porte. Qui  n'arrefte  le  partir,  n'a  garde  d'arrefler  la 
courfe.  Qui  ne  fçait  leur  fermer  la  porte,  ne  les 
chaffera  pas  entrées.  Qui  ne  peut  venir  à  bout  du 
commencement,  ne  viendra  pas  à  bout  de  la  fin.  Ny 
n'en  fourtiendra  la  cheute,  qui  n'en  a  peu  fouilenir 
l'efbranllement.  Etenim  ipfœ  fe  impellunt,  vbifemel  à 
ratione  difcejfum  ejî  :  ipfdque  fibi  imbecillitas  indul- 
getj  in  altùmque  prouehitur  imprudens  :  nec  reperit 
locum  conjijlendi.  le  fens  à  temps,  les  petits  vents  qui 
me  viennent  tafter  &  bruire  au  dedans,  auant-coureurs 
de  la  tempefte  : 

ceu  Jlamina  prima 
Cùm  deprenfa  f remuât  fyluisj  C?*  caca  volutant 
Murmura,  venturos  nantis proientia  ventos. 

A  combien  de  fois  me  fuis-ie  faift  vne  bien  euidente 
iniuftice,  pour  fuyr  le  hazard  de  la  receuoir  encore 
pire  des  iuges,  après  vn  fiecle  d'ennuys,  &  d'ordes 
&  viles  pratiques,  plus  ennemies  de  mon  naturel, 
que  n'eft  la  géhenne  &  le  feu?  Conuenit  à  litibus 
quantum  licet,  &  nefcio  an  pauïo  plus  etiam  quàm 
licetj  abhorrentem  ejfe.  EJi  enim  non  modo  libé- 
rale^ paululum  nonnunquam  de  fuo  iure  decedere^ 
Jed  interdum  etiam  fruéluofum.  Si  nous  eftions  bien 
fages,  nous  nous  deurions  refiouir  &  venter,  ainfi 
que  i'ouy  vn  iour  bien  naïuement,  vn  enfant  de 

grande  maifon,  faire  fefte  à  chacun,  dequoy  fa  mère 
venoic  de  perdre  fon  procès  :  comme  fa  toux,  fa 
fiebure,  ou  autre  chofe  d'importune  garde.  Les 
faueurs  mefmes,  que  la  Fortune  pouuoit  m'auoir 
donné,  parentez,  &  accointances,  enuers  ceux,  qui 
ont  fouueraine  authorité  en  ces  chofes  là  :  i'ay 
beaucoup  faift  félon  ma  confcience,  de  fuyr  inftam- 
ment  de  les  employer  au  preiudice  d'autruy,  &  de 
ne  monter  par  deffus  leur  droide  valeur,  mes 
droifts.  En  fin  i'ay  tant  fait  par  mes  iournées,  à 
la  bonne  heure  le  puifTe-ie  dire,  que  me  voicy 
encore  vierge  de  procès,  qui  n'ont  pas  laiffé  de  fe 
conuier  plufieurs  fois  à  mon  feruice,  par  bien  iufte 
tiltre,  s'il  m'euft  pieu  d'y  entendre.  Et  vierge  de 
querelles.  I'ay  fans  offence  de  poix,  pafliue  ou 
aftiue,  efcoulé  tantoft  vne  longue  vie  :  &  fans  auoir 
ouy  pis  que  mon  nom.  Rare  grâce  du  ciel.  Noz  plus 
grandes  agitations,  ont  des  refforts  &  caufes  ridi- 
cules. Combien  encourut  de  ruyne  noftre  dernier 
Duc  de  Bourgongne,  pour  la  querelle  d'vne  charretée 
de  peaux  de  mouton!  Et  l'engraueure  d'vn  cachet, 
fuft-ce  pas  la  première  &  maiftrefTe  caufe,  du  plus 
horrible  croullement,  que  cette  machine  aye  onques 
foufFert }  Car  Pompeius  &  Caefar,  ce  ne  font  que  les 
reieftons  &  la  fuitte,  des  deux  autres.  Et  i'ay  veu  de 
mon  temps,  les  plus  fages  teftes  de  ce  royaume, 
affemblées  auec  grande  cérémonie,  &  publique 
defpence,  pour  des  traiftez  &  accords,  defquels  la 
vraye  decifion,  defpendoit  ce  pendant  en  toute  fouue- 
raineté,  des  deuis  du  cabinet  des  dames,  &  inclina- 
tion de  quelque  femmelette.  Les  poètes  ont  bien 
entendu  cela,  qui  ont  mis,  pour  vne  pomme,  la 
Grèce  &  l'Afie  à  feu  &  à  lang.  Regardez  pourquoy 
celuy-là  s'en  va  courre  fortune  de  fon  honneur  &  de 

fa  vie,  à  tout  fon  efpée  &  foa  poignart  ;  qu'il  vous 
die  d'où  vient  la  fource  de  ce  débat,  il  ne  le  peut 
faire  fans  rougir  ;  tant  Toccafion  en  eft  vaine, 
&  friuole.  A  renfourner,  il  n'y  va  que  d'vn  peu 
d'auifement,  mais  depuis  que  vous  eftes  embarqué, 
toutes  les  cordes  tirent.  Il  y  faiét  befoing  de  grandes 
prouifions,  bien  plus  difficiles  &  importantes.  De 
combien  eft  il  plus  aifé,  de  n'y  entrer  pas  que  d'en 
fortir?  Or  il  faut  procéder  au  rebours  du  rofeau, 
qui  produift  vne  longue  tige  &  droifte,  de  la  pre- 
mière venue  ;  mais  après,  comme  s'il  s'eftoic  allan- 
guy  &  mis  hors  d'haleine,  il  vient  à  faire  des  nœuds 
frequens  &  efpais,  comme  des  paufes;  qui  mon- 
trent qu'il  n'a  plus  cette  première  vigueur  &  con- 
ftance.  Il  faut  pluftoft  commencer  bellement  &  froi- 
dement; &  garder  fon  haleine  &  fes  vigoureux 
eflans,  au  fort  &  perfeftion  de  la  befongne.  Nous 
guidons  les  affaires  en  leurs  commencemens,  &  les 
tenons  à  noftre  mercy  :  mais  par  après,  quand  ils 
font  efbranlez,  ce  font  eux  qui  nous  guident  &  em- 
portent, &  auons  à  les  fuyure.  Pourtant  n'eft-ce  pas 
à  dire,  que  ce  confeil  m'aye  defchargé  de  toute 
difficulté  ;  &  que  ie  n'aye  eu  affaire  fouuent  à  gour- 
mer  &  brider  mes  paffions.  Elles  ne  fe  gouuernent 
pas  toufiours  félon  la  mefure  des  occafions  :  &  ont 
leurs  entrées  mefmes,  fouuent  afpres  &  violentes. 
Tant  y  a,  qu'il  s'en  tire  vne  belle  efpargne,  &  du 
firuift.  Sauf  pour  ceux,  qui  au  bien  faire,  ne  fe  con- 
tentent de  nul  fruift,  fi  la  réputation  en  eft  à  dire. 
Car  à  la  vérité,  vn  tel  effeft,  n'ell  en  comte  qu'à 
chacun  en  ioy.  Vous  en  eftes  plus  content;  mais 
non  plus  eftimé  :  vous  eftant  reformé,  auant  que 
d'eftre  en  dan{e,  &  que  la  matière  fuft  en  veuë. 
Toutesfois  auffi,  non  en  cecy  feulement,  mais  en  tous 

autres  deuoirs  de  la  vie,  la  route  de  ceux  qui  vi- 
fent  à  l'honneur,  eft  bien  diuerfe  à  celle  que  tien- 
nent ceux  qui  fe  propolent  l'ordre  &  la  raifon, 
l'en  trouue,  qui  fe  mettent  inconfiderément  &  fu- 
rieufement  en  lice,  &  s'alentilTent  en  la  courfe. 
Comme  Plutarque  dit,  que  ceux  qui  par  le  vice  de 
la  mauuaife  honte,  font  mois  &  faciles,  à  accorder 
quoy  qu'on  leur  demande,  font  faciles  après  à  fail- 
lir de  parole,  &  à  fe  defdire.  Pareillement  qui  entre 
légèrement  en  querelle,  eft  fubieft  d'en  fortir  aufli 
légèrement.  Cette  mefme  difficulté,  qui  me  garde  de 
l'entamer,  m'inciteroit  d'y  tenir  ferme,  quand  ie 
ferois  efbranlé  &  efchauffé.  C'eft  vne  mauuaife  fa- 
çon. Depuis  qu'on  y  eft,  il  faut  aller  ou  creuer. 
Entreprenez  froidement,  difoit  Bias,  mais  pour- 
fuiuez  ardamment.  De  faute  de  prudence,  on  re- 
tombe en  faute  de  cœur  ;  qui  eft  encore  moins 
fupportable.  La  plus  part  des  accords  de  noz  que- 
relles du  iourd'huy,  font  honteux  &  menteurs. 
Nous  ne  cherchons  qu'à  fauuer  les  apparences, 
&  trahifTons  cependant,  &  defaduouons  noz  vrayes 
intentions.  Nous  plaftrons  le  faict.  Nous  fçauons 
comment  nous  l'auons  dift,  &  en  quel  fens,  &  les 
affiftans  le  fçauent,  &  noz  amis  à  qui  nous  auons 
voulu  faire  fentir  noftre  aduantage.  C'eft  aux  def- 
pens  de  noftre  franchife,  &  de  l'honneur  de  noftre 
courage,  que  nous  defaduouons  noftre  penfée, 
&  cherchons  des  conillieres  en  la  fauceté,  pour 
nous  accorder.  Nous  nous  defmentons  nous  mefmes, 
pour  fauuer  vn  defmentir  que  nous  auons  donné  à 
vn  autre.  Il  ne  faut  pas  regarder  fi  voftre  aftion  ou 
voftre  parole,  peut  auoir  autre  interprétation,  c'eft 
voftre  vraye  &  fmcere  interprétation,  qu'il  faut 
mes-huy  maintenir  ;  quoy  qu'il  vous  coufte.    On 


LIVRE    III,    CHAP.    X.  145 

parle  à  voftre  vertu,  &  à  voftre  confcience  :  ce  ne 
font  parties  à  mettre  en  mafque.  Laiflbns  ces  vils 
moyens,  &  ces  expediens,  à  la  chicane  du  palais. 
Les  excufes  &  réparations,  que  ie  voy  faire  tous  les 
iours,  pour  purger  l'indifcretion,  me  femblent  plus 
laides  que  l'indifcretion  mefme.  Il  vaudroic  mieux 
l'offencer  encore  vn  coup,  que  de  s'offencer  foy  mefme, 
en  faifant  telle  amende  à  fon  aduerfaire.  Vous  l'auez 
braué  efmeu  de  cholere,  &  vous  l'allez  rappaifer 
&  flatter  en  voftre  froid  &  meilleur  fens  :  ainfi  vous 
vous  foubfmettez  plus,  que  vous  ne  vous  eftiez 
aduancé.  le  ne  trouue  aucun  dire  fi  vicieux  à  vn 
Gentil-homme,  comme  le  defdire  me  femble  luy 
eftre  honteux  :  quand  c'eft  vn  defdire,  qu'on  luy  ar- 
rache par  authorité.  D'autant  que  l'opiniaftreté,  luy 
eft  plus  excufable,  que  la  pufiUanimité.  Les  pallions, 
me  font  autant  aifées  à  euiter,  comme  elles  me  font 
difficiles  à  modérer.  Excinduntur  facilius  animo , 
quàm  temperantur.  Qui  ne  peut  atteindre  à  cette 
noble  impaflibilité  Stoique,  qu'il  fe  fauue  au  giron 
de  cette  mienne  ftupidité  populaire.  Ce  que  ceux-là 
faifoyent  par  vertu,  ie  me  duits  à  le  faire  par  com- 
plexion.  La  moyenne  région  loge  les  tempeftes  ;  les 
deux  extrêmes,  des  hommes  philofophes,  &  des 
hommes  ruraux,  concurrent  en  tranquillité  &  en 
bon  heur  ; 

Fœlix  qui  potuic  rerum  cognofcere  caufas, 
Atque  metus  omnes  &  inexorabile  fatum 
Suiiecit pedibus ,  ftrep'uûmque  Acherontis  auari. 
Fortunatus  &  illcj  Deos  qui  nouit  agrefies^ 
pMiâquCj  Syiuanâmq-ie  feneniy  Nymphdfque  forores. 

De  toutes  chofes  les  nailTances  font  foibles  &  ten- 

dres.  Pourtant  faut-il  auoir  les  yeux  ouuerts  aux 
commencements.  Car  comme  lors  en  fa  petiteffe,  on 
n'en  defcouure  pas  le  danger,  quand  il  eft  accreu, 
on  n'en  defcouure  plus  le  remède.  l'euffe  rencontré 
vn  million  de  trauerfes,  tous  les  iours,  plus  mal 
aifées  à  digérer,  au  cours  de  l'ambition,  qu'il  ne 
m'a  eftémal-ayféd'arrefter  l'inclination  naturelle  qui 
m'y  portoit. 

iure  perhorruiy 
Latè  confpicuum  tôlier e  verticem. 

Toutes  aftions  publiques  font  fubieftes  à  incertaines, 
&  diuerfes  interprétations  :  car  trop  de  telles  en 
iugent.  Aucuns  difent,  de  cette  mienne  occupation 
de  ville  (&  ie  fuis  content  d'en  parler  vn  mot  :  non 
qu  elle  le  vaille,  mais  pour  feruir  de  montre  de  mes 
mœurs  en  telles  chofes)  que  ie  m'y  fuis  porté  en 
homme  qui  s'efmeut  trop  lafchement,  &  d'vne  af- 
feftion  languiffante  :  &  ils  ne  font  pas  du  tout  efloi- 
gnez  d'apparence.  l'effaye  à  tenir  mon  ame  &  mes 
penfées  en  repos.  Cùm  femper  natura^  tum  etiam 
œîate  iam  quietus.  Et  fi  elles  fe  defbauchent  par  fois, 
à  quelque  impreiïion  rude  &  pénétrante,  c'eft  à  la 
vérité  fans  mon  confed.  De  cette  langueur  naturelle, 
on  ne  doibt  pourtant  tirer  aucune  preuue  d'impuif- 
fance  :  car  faute  de  foing,  &  faute  de  fens,  ce  font 
deux  chofes  :  &  moins  de  mef-cognoiffance  &  d'in- 
gratitude enuers  ce  peuple,  qui  employa  tous  les 
plus  extrêmes  moyens  qu'il  euft  en  fes  mains,  à  me 
gratifier  :  &  auant  m'auoir  cogneu,  &  après.  Et  fit 
bien  plus  pour  moy,  en  me  redonnant  ma  charge, 
qu'en  me  la  donnant  premièrement.  le  luy  veux  tout 
le  bien  qui  fe  peut.  Et  certes  fi  l'occafion  y  euftefté. 

il  n'eft  rien  que  i'euffb  efpargné  pour  fon  feruice,  le 
me  fuis  efbranlé  pour  luy,  comme  ie  fais  pour  moy. 
C'eft  vn  bon  peuple,  guerrier  &  généreux  :  capable 
pourtant  d'obeyffance  &  difcipline,  &  de  feruir  à 
quelque  bon  vfage,  s'il  y  eft  bien  guidé.  Ils  difent 
aufli,  cette  mienne  vacation  s'eftre  paffée  fans  mar- 
que &  fans  trace.  Il  eft  bon.  On  accufe  ma  ceflâtion, 
en  vn  temps,  où  quafi  tout  le  monde  eftoit  con- 
uaincu  de  trop  faire.  l'ay  vn  agir  trépignant  où  la 
volonté  me  charrie.  Mais  cette  pointe  eft  ennemye 
de  perfeuerance.  Qui  fe  voudra  feruir  de  moy, 
félon  moy,  qu'il  me  donne  des  affaires  où  il 
face  befoing  de  vigueur,  &  de  liberté  :  qui  ayent 
vne  conduitte  droifte,  &  courte  :  &  encores  hazar- 
deufe  :  i'y  pourray  quelque  chofe.  S'il  la  faut 
longue,  fubtile,  laborieufe,  artificielle,  &  tortue,  il 
fera  mieux  de  s'addrelfer  à  quelqu' autre.  Toutes 
charges  importantes  ne  font  pas  difficiles.  l'eftois 
préparé  à  m'embefongner  plus  rudement  vn  peu,  s'il 
en  euft  efté  grand  befoing.  Car  il  eft  en  mon  pou- 
uoir,  de  faire  quelque  chofe  plus  que  ie  ne  fais, 
&  que  ie  n'ayme  à  faire.  le  ne  laiflay  que  ie 
fçache,  aucun  mouuement,  que  le  deuoir  requift  en 
bon  efcient  de  moy.  l'ay  facilement  oublié  ceux, 
que  l'ambition  mefle  au  deuoir,  &  couure  de  fon 
tiltre.  Ce  font  ceux,  qui  le  plus  fouuent  remplifl'ent 
les  yeux  &  les  oreilles,  &  contentent  les  hommes. 
Non  pas  la  chofe,  mais  l'apparence  les  paye.  S'ils 
n'oyent  du  bruiô,  il  leur  femble  qu'on  dorme.  Mes 
humeurs  font  contradictoires  aux  humeurs  bruyantes, 
l'arrefterois  bien  vn  trouble,  fans  me  troubler, 
&  chaftierois  vn  defordre  fans  altération.  Ay-ie  be- 
foing de  cholere,  &  d'inflammation  }  ie  l'emprunte, 
&  m'en  mafque.  Mes  mœurs  font  mouffes,  pluftoft 

fades,  qu'afpres.  le  n'accufe  pas  vn  magiftrat  qui 
dorme,  pourueu  que  ceux  qui  font  foubs  fa  main, 
dorment  quand  &  luy.  Les  loix  dorment  de  mefme. 
Pour  moy,  ie  loue  vne  vie  gliffante,  fombre 
&  muette.  Neque  fubmijfam  &  abieélam.  neque  Je 
efferentem.  Ma  fortune  le  veut  ainfi.  le  fuis  nay 
d'vne  famille,  qui  a  coulé  fans  efclat,  &  fans  tu- 
multe :  &  de  longue  mémoire,  particulièrement  am- 
bitieufe  de  preud'hommie.  Nos  hommes  font  fi  for- 
mez à  l'agitation  &  oftentation,  que  la  bonté,  la 
modération,  l'equabilité,  la  confiance,  &  telles  qua- 
litez  quiètes  &  obfcures,  ne  fe  fentent  plus.  Les 
corps  raboteux  fe  fentent,  les  polis  fe  manient 
imperceptiblement.  La  maladie  fe  fent,  la  fanté,  peu 
ou  point  :  ny  les  chofes  qui  nous  oignent,  au  prix 
de  celles  qui  nous  poignent.  C'eft  agir  pour  fa  ré- 
putation, &  proffit  particulier,  non  pour  le  bien,  de 
remettre  à  faire  en  la  place,  ce  qu'on  peut  faire  en 
la  chambre  du  confeil  :  &  en  plain  midy,  ce  qu'on 
euft  faia  la  nuift  précédente  :  &  d'eftre  ialoux  de 
faire  foy-mefme,  ce  que  fon  compaignon  faift  aufli 
bien.  Ainfi  faifoyent  aucuns  chirurgiens  de  Grèce,  les 
opérations  de  leur  art,  fur  des  efchaffaux  à  la  veuë 
des  paifans,  pour  en  acquérir  plus  de  pradique, 
&  de  chalandife.  Ils  iugent,  que  les  bons  reglemens 
ne  fe  peuuent  entendre,  qu'au  fon  de  la  trompette. 
L'ambition  n'eft  pas  vn  vice  de  pecis  compaignons, 
&  de  tels  efforts  que  les  noftres.  On  difoit  à  Alexan- 
dre :  Voftre  père  vous  lairra  vne  grande  domina- 
tion, ayfée,  &  pacifique  :  ce  garçon  eftoit  enuieux 
des  viftoires  de  fon  père,  &  de  la  iuftice  de  fon 
gouuernement.  Il  n'eull  pas  voulu  iouyr  l'empire  du 
monde,  mollement  &  paifiblement.  Alcibiades  en 
Platon,  ayme  mieux  mourir,  ieune,  beau,  riche,  noble. 

fçauant,  tout  cela  par  excellence,  que  de  s'arrefter  en 
l'eftat  de  cette  condition.  Cette  maladie  ell  à  l'auan- 
ture  excufable,  en  vne  ame  fi  forte  &  fi  plaine. 
Quand  ces  ametes  naines,  &  chetiues,  s'en  vont 
embabouynant  :  &  penfent  efpandre  leur  nom,  pour 
auoir  iugé  à  droift  vn  affaire,  ou  continué  l'ordre 
des  gardes  d'vne  porte  de  ville  :  ils  en  montrent 
d'autant  plus  le  cul,  qu'ils  efperent  en  haulTer  la 
tefte.  Ce  menu  bien  faire,  n'a  ne  corps  ne  vie.  Il 
va  s'efuanouyflant  en  la  première  bouche  :  &  ne  fe 
promeine  que  d'vn  carrefour  de  rue  à  l'autre.  En- 
tretenez en  hardiment  voftre  fils  &  voftre  valet. 
Comme  cet  ancien,  qui  n'ayant  autre  auditeur  de  fes 
loiianges,  &  confent  de  fa  valeur,  fe  brauoit  auec 
fa  chambrière,  en  s'efcriant  :  O  Perrete,  le  galant 
&  fuffifant  homme  de  maiftre  que  tu  as  !  Entretenez 
vous  en  vous-mefme,  au  pis  aller.  Comme  vn  con- 
feiller  de  ma  cognoiifance,  ayant  defgorgé  vne  bat- 
telée  de  paragraphes,  d'vne  extrême  contention, 
&  pareille  ineptie  :  s'eftant  retiré  de  la  chambre  du 
confeil,  au  piflbir  du  palais  :  fut  ouy  marmotant 
entre  les  dents  tout  confcientieufement  :  Non  nobisj 
Domine j  non  nobis,  fed  nomini  tuo  da  gloriam.  Qui 
ne  peut  d'ailleurs,  fi  fe  paye  de  fa  bourfe.  La  renom- 
mée ne  fe  proftitue  pas  à  fi  vil  comte.  Les  aétions 
rares  &  exemplaires,  à  qui  elle  eft  deuë  ne  fouffri- 
roient  pas  la  compagnie  de  cette  foule  inpumerable 
de  petites  adions  iournalieres.  Le  marbre  efleuera 
vos  titres  tant  qu'il  vous  plaira,  pour  auoir  faid  re- 
petafler  vn  pan  de  mur,  ou  defcroter  vn  ruiffeau 
public  :  mais  non  pas  les  hommes,  qui  ont  du  fens. 
Le  bruit  ne  fuit  pas  toute  bonté,  fi  la  difficulté 
&  eftrangeté  n'y  eft  ioinfte.  Voyre  ny  la  funple  efti- 
mation,  n'eft  deuë  à  toute  aftion,  qui  n'ait  de  la  vertu, 

félon  les  Stoïciens.  Et  ne  veulent,  qu'on  fçache  feu- 
lement gré,  à  celuy  qui  par  tempérance,  s'abflient 
d'vne  vieille  chaffieufe.  Ceux  qui  ont  cognu  les  ad- 
mirables qualitez  de  Scipion  l'Africain,  refufent  la 
gloire,  que  Panaetius  luy  attribue  d'auoir  efté  abfti- 
nent  de  dons  :  comme  gloire  non  tant  fienne 
comme  de  fon  fiecle.  Nous  auons  les  voluptez  for- 
tables  à  noftre  fortune  :  n'vfurpons  pas  celles  de  la 
grandeur.  Les  noflres  font  plus  naturelles.  Et  d'autant 
plus  folides  &  feures,  qu'elles  font  plus  baffes.  Puis 
que  ce  n'efl  par  confcience,  aumoins  par  ambition 
refufons  l'ambition.  Defdaignons  cette  faim  de  re- 
nommée &  d'honneur,  baiïe  &  beliilreffe,  qui  nous  le 
faiâ:  coquiner  de  toute  forte  de  gens  :  Quœ  eji 
ifla  laus  quœ  poffit  e macellopeti?  par  moyens  abied:s, 
&  à  quelque  vil  prix  que  ce  foit.  C'eft  deshonneur 
d'eftre  ainfm  honnoré.  Apprenons  à  n'eftre  non  plus 
auides,  que  nous  fommes  capables  de  gloire.  De 
s'enfler  de  toute  aftion  vtile  &  innocente,  c'eft  à 
faire  à  gens  à  qui  elle  eft  extraordinaire  «&  rare.  Ils 
la  veulent  mettre,  pour  le  prix  qu'elle  leur  coufte. 
A  mefure,.  qu'vn  bon  effeft  eft  plus  efclatant  :  ie 
rabats  de  fa  bonté,  le  foupçon  en  quoy  i'entre,  qu'il 
foit  produit,  plus  pour  eftre  efclatant,  que  pour 
eftre  bon.  Eftalé,  il  eft  à  demy  vendu.  Ces  aftions 
là,  ont  bien  plus  de  grâce,  qui  efchapent  de  la 
main  de  l'ouurier,  nonchalamment  &  fans  bruift  : 
&  que  quelque  honnefte  homme,  choifit  après,  &  re- 
leue  de  l'ombre,  pour  les  pouiïer  en  lumière  :  à 
caufe  d'elles  mefmes.  Mihi  quidem  laudabiliora  vi- 
dentur  omnia,  quœ  fine  venditatione.  (r  fine  populo 
tefte  fiunt  :  dit  le  plus  glorieux  homme  du  monde. 
le  n'auois  qu'à  conferuer  &  durer,  qui  font  effefts 
fourds  &  infenfibles.  L'innouation  eft  de  grand  luftre. 

Mais  elle  eft  interdifte  en  ce  temps,  où  nous  fom- 
mes  prefTez,  &  n'auons  à  nous  deffendre  que  des 
nouuelletez.  L'abftinence  de  faire,  eft  fouuent  aufli 
genereufe,  que  le  faire  :  mais  elle  eft  moins  au  iour. 
Et  ce  peu,  que  ie  vaux,  eft  quafi  tout  de  cette  efpece. 
En  fomme  les  occafions  en  cette  charge  ont  luiuy 
ma  complexion  :  dequoy  ie  leur  fçay  trefbon  gré. 
Eft-il  quelqu'vn  qui  defire  eftre  malade,  pour  voir 
fon  médecin  en  befongne  ?  Et  faudroit-il  pas 
fouëter  le  médecin,  qui  nous  defireroit  la  pefte,  pour 
mettre  fon  art  en  pratique?  le  n'ay  point  eu 
cett'humeur  inique  &  affez  commune,  de  defirer 
que  le  trouble  &  maladie  des  affaires  de  cette  cité, 
rehaufTaft  &honnoraft  mon  gouuernement.  l'ay  prefté 
de  bon  cœur,  l'efpaule  à  leur  ayfance  &  facilité. 
Qui  ne  me  voudra  fçauoir  gré  de  l'ordre,  de  la  douce 
&  muette  tranquillité,  qui  a  accompaigné  ma  con- 
duitte  :  aumoins  ne  peut-il  me  priuer  de  la  part  qui 
m'en  appartient,  par  le  tiltre  de  ma  bonne  fortune. 
Et  ie  fuis  ainfi  faid  :  que  i'ayme  autant  eftre  heureux 
que  fage  :  &  deuoir  mes  fuccez,  purement  à  la 
grâce  de  Dieu,  qu'à  l'entremife  de  mon  opération, 
l'auois  affez  difertement  publié  au  monde  mon  in- 
fuffifance,  en  tels  maniemens  publiques.  l'ay  encore 
pis,  que  l'infuffifance  :  c'eft  qu'elle  ne  me  defplaift 
guère  :  &  que  ie  ne  cherche  guère  à  la  guarir,  veu 
le  train  de  vie  que  i'ay  defleigné.  le  ne  me  fuis  en 
cette  entremife,  non  plus  fatisfaiâ:  à  moy-mefme. 
Mais  à  peu  près,  i'en  fuis  arriué  à  ce  que  ie  m'en 
eftois  promis  :  &  fi  ay  de  beaucoup  furmonté,  ce 
que  i'en  auois  promis  à  ceux,  à  qui  i'auois  à  faire. 
Car  ie  promets  volontiers  vn  peu  moins  de  ce  que 
ie  puis,  &  de  ce  que  i'efpere  tenir.  Te  m'affeure, 
n'y  auoir  laiffe  ny  offence  ny  haine.  D'y  laiffer  re- 

gret  &  defir  de  moy  :  ie  fçay  à  tout  le  moins  bien 
cela,  que  ie  ne  l'ay  pas  fort  aflfefté  : 

mène  hulc  confidere  monftrOj 
Mène  falis  placidi  vultunij  Jluclâfque  quietos 
Ignorare ? 


Des  boyteux. 


CHAPITRE    XI. 


L  y  a  deux  ou  trois  ans,  qu'on 
accourfit  l'an  de  dix  iours  en 
France.  Combien  de  changemens 
doiuentfuyure  cette  reformation  ! 
Ce  fut  proprement  remuer  le  ciel 
&  la  terre  à  la  fois.  Ce  neant- 
moins,  il  n'eft  rien  qui  bouge  de 
fa  place.  Mes  voifms  trouuent  l'heure  de  leurs 
femences,  de  leur  récolte,  l'opportunité  de  leurs 
négoces,  les  iours  nuifibles  &  propices,  au  mefme 
poinft  iuftement,  où  il  les  auoyent  afllgnez  de  tout 
temps.  Ny  l'erreur  ne  fe  fentoit  en  noftre  vfage,  ny 
l'amendement  ne  s'y  fent.  Tant  il  y  a  d'incertitude 
par  tout  :  tant  noftre  apperceuance  eft  grolfiere, 
obfcure  &  obtufe.  On  dit,  que  ce  règlement  fe 
pouuoit  conduire  d'vne  façon  moins  incommode  : 
fouftraiant  à  l'exemple  d'Augufte,  pour  quelques 
années,  le  iour  du  biflexte  :  qui  ainfi  comme  ainfin, 
eft  vn  iour  d'empefchement  &  de  trouble  :  iufques 
à  ce  qu'on  fuft  arriué  à  fatisfaire  exaftement  ce 
debte.  Ce  que  mefme  on  n'a  pas  faiét,  par  cette 
correftion  :  &  demeurons  encores  en  arrérages  de 
quelques  iours.  Et  fi  par  mefme  moyen,  on  pouuoit 

prouuoir  à  l'aduenir,  ordonnant  qu'après  la  reuolu- 
tion  de  tel  ou  nombre  d'années,  ce  iour  extraordi- 
naire feroit  toufiours  eclipfé  :  fi  que  noftre  mefconte 
ne  pourroit  d'oref-enauant  excéder  vingt  &  quatre 
heures.  Nous  n'auons  autre  comte  du  temps,  que 
les  ans.  Il  y  a  tant  de  fiecles  que  le  monde  s'en  fert  : 
&  fi  c'ell  vne  mefure  que  nous  n'auons  encore 
acheué  d'arrefter.  Et  telle,  que  nous  doubtons  tous 
les  iours,  quelle  forme  les  autres  nations  luy  ont 
diuerfement  donné  :  &  quel  en  eftoit  l'vfage.  Quoy 
ce  que  difent  aucuns,  que  les  cieux  fe  compriment 
vers  nous  en  vieillifTant,  &  nous  iettent  en  incerti- 
tude des  heures  mefme  &  des  iours?  Et  des  moys, 
ce  que  dit  Plutarque  :  qu'encore  de  fon  temps  l'allro- 
logie  n'auoit  fçeu  borner  le  mouuement  de  la  lune? 
Nous  voyla  bien  accommodez,  pour  tenir  regiftre  des 
chofes  paiïees.  le  refuaiïbis  prefentement,  comme 
ie  fais  fouuent,  fur  ce,  combien  l'humaine  raifon  eft 
vn  inftrument  libre  &  vague.  le  vois  ordinairement, 
que  les  hommes,  aux  faifts  qu'on  leur  propofe, 
s'amufent  plus  volontiers  à  en  chercher  la  raifon, 
qu'à  en  chercher  la  vérité.  Ils  pafTent  par  deffiis  les 
prefuppofitions,  mais  ils  examinent  curieufement  les 
confequences.  Ils  laiffent  les  chofes,  &  courent  aux 
caufes.  Plaifans  caufeurs.  La  cognoiiïance  des  caufes 
touche  feulement  celuy,  qui  a  la  conduitte  des  chofes  : 
non  à  nous,  qui  n'en  auons  que  la  fouffrance,  Ec 
qui  en  auons  l'vfage  parfaitement  plein  &  accom- 
pli, félon  noftre  befoing,  fans  en  pénétrer  l'origine 
&  l'effence.  Ny  le  vin  n'en  eft  plus  plaifant  à  celuy 
qui  en  fçait  les  facultez  premières.  Au  contraire  : 
&  le  corps  &  l'ame,  interrompent  &  altèrent  le 
droit  qu'ils  ont  de  l'vfage  du  monde,  &  de  foy- 
mefmes,  y  meflant  l'opinion  de  fcience.  Les  effeftz 

nous  touchent ,  mais  les  moyens ,  nullement.  Le 
déterminer  &  le  diftribuer,  appanient  à  la  maiftrife, 
&  à  la  régence  :  comme  à  la  fubiedion  &  apprcn- 
tiffage,  l'accepter.  Reprenons  noftre  couftume.  Ils 
commencent  ordinairement  ainfi  :  Comment  eft-ce 
que  cela  fe  fait?  mais,  fe  fait-il?  faudroit  il  dire. 
Noftre  difcours  eft  capable  d'eftoffer  cent  autres 
mondes,  &  d'en  trouuer  les  principes  &  la  contex- 
ture.  Il  ne  luy  faut  ny  matière  ny  baze.  Laiflez  le 
courre  :  il  baftit  aulli  bien  fur  le  vuide  que  fur  le 
plain,  &  de  l'inanité  que  de  matière, 

dore  pondus  idorua  fumo. 

le  trouue  quafi  par  tout,  qu'il  faudroit  dire  :  Il  n'en 
eft  rien.  Et  employerois  fouuent  cette  refponce  : 
mais  ie  n'ofe  :  car  ils  crient,  que  c'eft  vne  defifaifte 
produifte  de  foibleffe  d'efprit  &  d'ignorance.  Et  me 
faut  ordinairement  bafteler  par  compaignie,  à  traiôer 
des  fubiefts,  &  contes  friuoles,  que  ie  mefcrois 
entièrement.  loinft  qu'à  la  vérité,  il  eft  vn  peu  rude 
&  quereleux,  de  nier  tout  fec,  vne  propofîtion  de 
faift.  Et  peu  de  gens  faillent  :  notamment  aux  chofes 
malayfées  à  perfuader,  d'affermer  qu'ils  l'ont  veu  : 
ou  d'alléguer  des  tefmoins,  defquels  l'authorité 
arrefte  nollre  contradidion.  Suyuant  cet  vfage,  nous 
fçauons  les  fondemens,  &  les  moyens,  de  mille 
chofes  qui  ne  furent  onques.  Et  s'efcarmouche  le 
monde,  en  mille  queftions,  defquelles,  &  le  pour 
&  le  contre,  eft  hux.  Itajinùima  funt  falfa  veris^  vt 
in  prœcipitem  locum  non  debeat  fe  fapiens  contmit- 
tere.  La  vérité  &  le  menfonge  ont  leurs  vifages 
conformes,  le  port,  le  gouft,  &  les  alleures  pareilles  : 
nous  les  regardons  de  mefme  œil.  le  trouue  que 

nous  ne  fommes  pas  feulement  lafches  à  nous 
défendre  de  la  piperie  :  mais  que  nous  cherchons, 
&  conuions  à  nous  y  enferrer.  Nous  aymons  à  nous 
embrouiller  en  la  vanité,  comme  conforme  à  noftre 
eftre.  l'ay  veu  la  naiffance  de  plufieurs  miracles  de 
mon  temps.  Encore  qu'ils  s'eftouffent  en  naiiïant, 
nous  ne  lailTons  pas  de  preuoir  le  train  qu'ils 
eufTent  pris,  s'ils  enflent  vefculeur  aage.  Car  il  n'eft 
que  de  trouuer  le  bout  du  fil,  on  en  defuide  tant 
qu'on  veut.  Et  y  a  plus  loing,  de  rien,  à  la  plus 
petite  chofe  du  monde,  qu'il  n'y  a  de  celle  là, 
iufques  à  la  plus  grande.  Or  les  premiers  qui  font 
abbreuuez  de  ce  commencement  d'eftrangeté,  venans 
à  femer  leur  hiftoire,  fentent  par  les  oppofitions 
qu'on  leur  fait,  où  loge  la  difficulté  de  la  perfuafion, 
&  vont  calfeutrant  cet  endroiâ:  de  quelque  pièce 
fauce.  Outre  ce  que,  injita  hominibus  libidine  alendi 
de  indujina  rumores,  nous  faifons  naturellement 
confcience,  de  rendre  ce  qu'on  nous  a  prefté,  fans 
quelque  vfure,  &  acceflion  de  noftre  creu.  L'erreur 
particulière ,  fait  premièrement  l'erreur  publique  : 
&  à  fon  tour  après,  l'erreur  publique  fait  l'erreur 
particulière.  Ainfi  va  tout  ce  baftiment,  s'eftoffant 
&  formant,  de  main  en  main  :  de  manière  que  le 
plus  eflongné  tefmoin,  en  eft  mieux  inftruiâ:  que  le 
plus  voifm  :  &  le  dernier  informé,  mieux  perfuadé 
que  le  premier.  C'eft  vn  progrez  naturel.  Car  qui- 
conque croit  quelque  chofe,  eftime  que  c'eft  ouurage 
de  charité,  de  la  perfuader  à  vn  autre.  Et  pour  ce 
faire,  ne  craint  point  d'adioufter  de  fon  inuention, 
autant  qu'il  voit  eftre  neceflaire  en  fon  compte,  pour 
fuppleer  à  la  refiftance  &  au  deffaut  qu'il  penfe  eftre 
en  la  conception  d'autruy.  Moy-mefme,  qui  fais 
finguliere  confcience  de  mentir  :  &  qui  ne  me  foucie 

guère  de  donner  créance  &  authorité  à  ce  que  ie  dis, 
m'apperçoy  toutesfois,  aux  propos  que  i'ay  en  main, 
qu'eftant  efchauffé  ou  par  la  refiftance  d'vn  autre, 
ou  par  la  propre  chaleur  de  ma  narration,  ie  groflis 
&  enfle  mon  fubieft,  par  voix,  mouuemens,  vigueur 
&  force  de  paroUes  :  &  encore  par  extention  &  am- 
plification :  non  fans  intereft  de  la  vérité  nayfue. 
Âlais  ie  le  fais  en  condition  pourtant,  qu'au  premier 
qui  me  rameine,  &  qui  me  demande  la  vérité  nuë 
&  crue  :  ie  quitte  foudain  mon  effort,  &  la  luy 
donne,  fans  exaggeration,  fans  emphafe,  &  remplif- 
fage.  La  parole  viue  &  bruyante,  comme  eft  la 
mienne  ordinaire,  s'emporte  volontiers  à  l'hyper- 
bole. Il  n'eft  rien  à  quoy  communément  les  hommes 
foyent  plus  tendus,  qu'à  donner  voye  à  leurs  opi- 
nions. Où  le  moyen  ordinaire  nous  faut,  nous  y 
adiouftons,  le  commandement,  la  force,  le  fer,  &  le 
feu.  Il  y  a  du  mal'heur,  d'en  eftre  là,  que  la  meil- 
leure touche  de  la  vérité,  ce  foit  la  multitude  des 
croyans,  en  vne  preflfe  où  les  fols  furpaflent  de  tant, 
les  fages,  en  nombre.  Quafi  verà  quidquam  Jit  tam 
valdèy  quàm  nil  fapere  vulgare.  Samtatis  patrocinium 
ejl,  infanientium  turba.  C'eft  chofe  difficile  de  re- 
fouldre  fon  iugement  contre  les  opinions  com- 
munes. La  première  perfuafion  prinfe  du  fubieâ 
mefme,  faifit  les  fimples  :  de  là  elle  s'efpand  aux 
habiles,  foubs  l'authorité  du  nombre  &  ancienneté 
des  tefmoignages.  Pour  moy,  de  ce  que  ie  n'en  croi- 
rois  pas  vn,  ie  n'en  croirois  pas  cent  vns.  Et  ne  iuge 
pas  les  opinions,  par  les  ans.  Il  y  a  peu  de  temps, 
que  Tvn  de  nos  Princes,  en  qui  la  goûte  auoit  perdu 
vn  beau  naturel,  &  vne  allègre  compofition  :  fe 
laifTa  fi  fort  perfuader,  au  rapport  qu'on  faifoit  des 
merueilleufes  opérations  d'vn  preftre,  qui  par  la 

voye  des  parolles  &  des  geftes,  gueriffbit  toutes  ma- 
ladies :  qu'il  fit  vn  long  voyage  pour  l'aller  trouuer  : 
&  par  la  force  de  fon  apprehenfion ,  perfuada, 
&  endormit  fes  iambes  pour  quelques  heures,  fi 
qu'il  en  tira  du  feruice,  qu'elles  auoyent  defaprisluy 
faire,  il  y  auoit  long  temps.  Si  la  Fortune  euft  laifTé 
em.monceler  cinq  ou  fix  telles  aduantures,  elles 
eftoient  capables  de  mettre  ce  miracle  en  nature. 
On  trouua  depuis,  tant  de  fimpleffe,  &  fi  peu  d'art, 
en  l'architefte  de  tels  ouurages,  qu'on  le  iugea 
indigne  d'aucun  chaftiement.  Comme  fi  feroit  on, 
de  la  plus  part  de  telles  chofes,  qui  les  recognoi- 
ftroit  en  leur  gifte.  Miramur  ex  interuallo  fallentia. 
Noftre  veuë  reprefente  ainfi  fouuent  de  loing,  des 
images  eftranges,  qui  s'efuanouyfTent  en  s'appro- 
chant.  Nunquam  ad  liquidum  fama  perducitur .  C'eil 
merueille,  de  combien  vains  commencemens,  &  fri- 
uoles  caufes,  naiiïent  ordinairement  fi  fameufes 
impreffions.  Cela  mefmes  en  empefche  l'information. 
Car  pendant  qu'on  cherche  des  caufes,  &  des  fins 
fortes,  &  poifantes,  &  dignes  d'vn  fi  grand  nom, 
on  pert  les  vrayes.  Elles  efchapent  de  noftre  veuë 
par  leur  petiteiïe.  Et  à  la  vérité,  il  eft  requis  vn 
bien  prudent,  attentif,  &  fubtil  inquifiteur,  en  telles 
recherches  :  indiffèrent,  &  non  préoccupé.  lufques 
à  cette  heure,  tous  ces  miracles  &  euenemens 
eftranges,  fe  cachent  deuant  moy.  le  n'ay  veu 
monftre  &  miracle  au  monde,  plus  exprès,  que  moy- 
mefme.  On  s'appriuoife  à  toute  eftrangeté  par 
l'vfage  &  le  temps  :  mais  plus  ie  me  hante  &  me 
cognois,  plus  ma  difformité  m'eftonne  :  moins  ie 
m'entens  en  moy.  Le  principal  droiâ  d'auancer 
&  produire  tels  accidens,  eft  referué  à  la  Fortune. 
Paffant  auant  hier  dans  vn  village,  à  deux  lieues  de 

ma  maifon,  ie  trouuay  la  place  encore  toute  chaude, 
d'vn  miracle  qui  venoic  d'y  faillir  :  par  lequel  le 
voifmage  auoit  elle  amufé  plufieurs  mois,  &  com- 
mençoient  les  prouinces  voifmes,  de  s'en  efmou- 
uoir,  &  y  accourir  à  grofTes  troupes,  de  toutes 
qualitez.  Va  ieune  homme  du  lieu,  s'eftoit  ioiié  à 
contrefaire  vne  nuift  en  fa  maifon,  la  voix  d'vn 
efprit,  fans  penfer  à  autre  finefle,  qu'à  ioiiir  d'vn 
badinage  prefent  :  cela  luy  ayant  vn  peu  mieux  fuc- 
cedé  qu'il  n'efperoit,  pour  eftendre  fa  farce  à  plus 
de  relTorts,  il  y  afTocia  vne  fille  de  village,  du  tout 
ftupide,  &  niaife  :  &  furent  trois  en  fin,  de  mefme 
aage  &  pareille  fuffifance  :  &  de  prefches  dome- 
ftiques  en  firent  des  prefches  publics,  fe  cachans  foubs 
Tautel  de  TEglife,  ne  parlans  que  de  nuid,  &  deffen- 
dans  d'y  apporter  aucune  lumière.  De  paroles,  qui 
tendoient  à  la  conuerfion  du  monde,  &  menace  du 
iour  du  iugement  (car  ce  font  fubieds  foubs  l'autho- 
rité  &  reuerence  defquels,  l'impoflure  fe  tapit  plus 
aifément)  ils  vindrent  à  quelques  vifions  &  mou- 
uements,  fi  niais,  &  fi  ridicules  :  qu'à  peine  y  a-il 
rien  fi  groffier  au  ieu  des  petits  enfans.  Si  toutes- 
fois  la  Fortune  y  euft  voulu  prefter  vn  peu  de 
faueur,  qui  fçait,  iufques  où  fe  fuft  accreu  ce  bat- 
telage?  Ces  panures  diables  font  à  cette  heiu-e  en 
prifon  ;  &  porteront  volontiers  la  peine  de  la  fottife 
commune  :  &  ne  fçay  fi  quelque  iuge  fe  vengera 
fur  eux,  de  la  fienne.  On  voit  clair  en  cette-cy,  qui 
eft  defcouuerte  :  mais  en  plufieurs  chofes  de  pareille 
qualité,  furpaiTant  noltre  cognoifTance  :  ie  fuis  d'ad- 
uis,  que  nous  foutlenions  noftre  iugement,  aufli  bien 
à  reieter,  qu'à  receuoir.  Il  s'engendre  beaucoup 
d'abus  au  monde  :  ou  pour  dire  plus  hardiment, 
tous  les  abus  du  monde  s'engendrent,  de  ce,  qu'on 

nous  apprend  à  craindre  de  faire  profeffion  de  noftre 
ignorance  ;  &  fommes  tenus  d'accepter,  tout  ce  que 
nous  ne  pouuons  réfuter.  Nous  parlons  de  toutes 
chofes  par  préceptes  &  refolution.  Le  flile  à  Rome 
portoit,  que  cela  mefme,  qu'vn  tefmoin  depofoit, 
pour  l'auoir  veu  de  fes  yeux,  &  ce  qu'vn  iuge  or- 
donnoit  de  fa  plus  certaine  fcience,  eftoit  conceu  en 
cette  forme  de  parler  :  Il  me  femble.  On  me  faift  haïr 
les  chofes  vray-femblables,  quand  on  me  les  plante 
pour  infaillibles.  l'aime  ces  mots,  qui  amolliiïent 
&  modèrent  la  témérité  de  nos  propofitions  :  à 
l'auanture,  aucunement,  quelque,  on  dit,  ie  penfe, 
&  femblables.  Et  fi  i'euffe  eu  à  dreffer  des  enfans, 
ie  leur  euiïe  tant  mis  en  la  bouche,  cette  façon  de 
refpondre  :  enqueftente,  non  refolutiue  :  Qu'ell-ce 
à  dire i^  ie  ne  l'entens  pas;  il  pourroit  eftre  :  efl-il 
vray?  qu'ils  euiïent  pluftoft  gardé  la  forme  d'ap- 
prentis à  foixante  ans,  que  de  reprefenter  les  do- 
cteurs à  dix  ans  :  comme  ils  font.  Qui  veut  guérir 
de  l'ignorance,  il  faut  la  confeiïer.  Iris  eft  fille  de 
Thaumantis.  L'admiration  eft  fondement  de  toute 
philofophie  :  l'inquifition,  le  progrez  :  l'ignorance, 
le  bout.  Voire  dea,  il  y  a  quelque  ignorance  forte 
&  genereufe,  qui  ne  doit  rien  en  honneur  &  en 
courage  à  la  fcience.  Ignorance  pour  laquelle  con- 
ceuoir,  il  n'y  a  pas  moins  de  fcience,  qu'à  conce- 
uoir  la  fcience.  le  vy  en  mon  enfance,  vn  procez 
que  Corras  confeiller  de  Thoulouze  fit  imprimer, 
d'vn  accident  eftrange;  de  deux  hommes,  qui  fe  pre- 
fentoient  l'vn  pour  l'autre  :  il  me  fouuient,  &  ne 
me  fouuient  aufïi  d'autre  chofe,  qu'il  me  fembla 
auoir  rendu  l'impoflure  de  celuy  qu'il  iugea  coul- 
pable,  fi  merueilleufe  &  excédant  de  fi  loing  noftre 
cognoiflTance,  &  la  fienne,  qui  eftoit  iuge,   que  ie 

trouuay  beaucoup  de  hardieffe  en  l'arreft  qui  l'auoit 
condamné  à  eftre  pendu.  Receuons  quelque  forme 
d'arreft  qui  die  :  La  Cour  n'y  entend  rien;  plus 
librement  &  ingenuëment,  que  ne  firent  les  Areo- 
pagites  :  lefquels  fe  trouuans  prefTez  d'vne  caufe, 
qu'ils  ne  pouuoient  defuelopper,  ordonnèrent  que 
les  parties  en  viendroient  à  cent  ans.  Les  forcieres 
de  mon  voifinage,  courent  hazard  de  leur  vie,  fur 
l'aduis  de  chafque  nouuel  autheur,  qui  vient  donner 
corps  à  leurs  fonges.  Pour  accommoder  les  exemples 
que  la  diuine  parolle  nous  offre  de  telles  chofes; 
très-certains  &  irréfragables  exemples  ;  &  les  atta- 
cher à  nos  euenemens  modernes  :  puifque  nous  n'en 
voyons,  ny  les  caufes,  ny  les  moyens  :  il  y  faut 
autre  engin  que  le  noflre.  Il  appartient  à  l'auan- 
ture,  à  ce  feul  tref-puifl*ant  tefmoignage,  de  nous 
dire  :  Cettuy-cy  en  efl,  &  celle-là  :  &  non  cet  autre. 
Dieu  en  doit  eltre  creu  :  c'efl  vrayement  bien  raifon. 
Mais  non  pourtant  vn  d'entre  nous,  qui  s'eftonne 
de  fa  propre  narration  {&  neceffairement  il  s'en 
eftonne,  s'il  n'eft  hors  du  fens)  foit  qu'il  l'employé 
au  faift  d'autruy  :  foit  qu'il  l'employé  contre  foy- 
mefme,  le  fuis  lourd,  &  me  tiens  vn  peu  au  malïif, 
&  au  vray-femblable  :  euitant  les  reproches  anciens. 
Mdiorem  fidem  homines  adhibent  ijs  quce  non  intelli- 
gunt.  Cupidine  humant  ingenij  libentius  obfcura  cre— 
duntur.  le  vois  bien  qu'on  fe  courrouce  :  &  me 
deffend-on  d'en  doubter,  fur  peine  d'iniures  exécra- 
bles. NouueUe  façon  de  perfuader.  Pour  Dieu 
mercy.  Ma  créance  ne  fe  manie  pas  à  coups  de  poing. 
Qu'ils  gourmandent  ceux  qui  accufent  de  fauceté 
leur  opinion  :  ie  ne  l'accufe  que  de  difficulté  &  de 
hardiefle.  Et  condamne  l'affirmation  oppofite,  egalle- 
ment  auec  eux  :  finon  fi  imperieufement.  Qui  ellablic 

fon  difcours  par  brauerie  &  commandement,  montre 
que  la  raifon  y  eft  foible.  Pour  vne  altercation  ver- 
bale &  fcholaftique,  qu'ils  ayent  autant  d'apparence 
que  leurs  contradicteurs .  Videantur  fane^  non  affir- 
mentur  modo.  Mais  en  la  confequence  effeftuelle 
qu'ils  en  tirent,  ceux-cy  ont  bien  de  Fauantage.  A 
tuer  les  gens  :  il  faut  vne  clairté  lumineufe  &  nette. 
Et  eft  noftre  vie  trop  réelle  &  eiïentielle,  pour  ga- 
rantir ces  accidens,  fupernaturels  &  fantaftiques. 
Quant  aux  drogues  &  poifons,  ie  les  mets  hors  de 
mon  conte  :  ce  font  homicides,  &  de  la  pire 
efpece.  Toutesfois  en  cela  mefme,  on  dit  qu'il  ne 
faut  pas  toufiours  s'arrefter  à  la  propre  confelïïon 
de  ces  gens  icy.  Car  on  leur  a  veu  par  fois  s'accu- 
fcr  d'auoir  tué  des  perfonnes,  qu'on  trouuoit  faines 
&  viuantes.  En  ces  autres  accufations  extrauagantes, 
ie  dirois  volontiers;  que  c'eft  bien  affezj  qu'vn 
homme,  quelque  recommendation  qu'il  aye,  foit 
creu  de  ce  qui  eft  humain.  De  ce  qui  eft  hors  de 
la  conception,  &  d'vn  efFeâ:  fupernaturel  :  il  en 
doit  eftre  creu,  lors  feulement,  qu'vne  approbation 
fupernaturelle  l'a  authorifé.  Ce  priuilege  qu'il  a 
pieu  à  Dieu,  donner  à  aucuns  de  nos  tefmoignages, 
ne  doit  pas  eftre  auily,  &  communiqué  légèrement, 
l'ay  les  oreilles  battues  de  mille  tels  contes.  Trois 
le  virent  vn  tel  iour,  en  leuant  :  trois  le  virent 
lendemain,  en  occident  :  à  telle  heure,  tel  lieu, 
ainfi  veftu  :  certes  ie  ne  m'en  croirois  pas  moy- 
mefme.  Combien  trouué-ie  plus  naturel,  &  plus 
vray-femblable,  que  deux  hommes  mentent  :  que 
ie  ne  fay  qu'vn  homme  en  douze  heures,  paffe, 
quant  &  les  vents,  d'orient  en  occident?  Combien 
plus  naturel,  que  noftre  entendement  foit  emporté 
de  (a  place,  par  la  volubilité  de  notre  efprit  detra- 

que  ;  que  cela,  qu'vn  de  nous  foit  enuolé  fur  vn 
balay,  au  long  du  tuiau  de  fa  cheminée,  en  chair 
&  en  os,  par  vn  efpric  eftranger  }  Ne  cherchons  pas 
des  illufions  du  dehors,  &  incogneuës  :  nous  qui 
fommes   perpétuellement   agitez   d'illufions  dome- 
ftiques  &  noftres.  Il  me  femble  qu'on  eft  pardon- 
nable, de  mefcroire  vne  merueille,  autant  au  moins 
qu'on  peut  en  deftourner  &  elider  la  vérification, 
par  voye  non  merueilleufe.  Et  fuisTaduis  de  S,  Au- 
guftin  :  qu'il  vaut  mieux  pancher   vers  le  doute, 
que  vers  raffeurance,  es  chofes  de  difficile  preuue, 
&  dangereufe  créance.  Il  y  a  quelques  années,  que  ie 
pafTay  par  les  terres  d'vn  Prince  fouuerain  :  lequel 
en  ma  faueur,  &  pour  rabattre  mon  incrédulité,  me 
fit  cette  grâce,  de  me  faire  voir  en  fa  prefence,  en 
lieu  particulier,  dix  ou  douze  prifonniers  de  ce  genre; 
&  vne  vieille  entre  autres,  vrayment  bien  forciere 
en  laideur  &  deformité,   tres-fameufe  de  longue 
main  en  cette  profeflion.  le  vis  &  preuues,  &  libres 
confedions,  &  ie  ne  Içay  quelle  marque  infenfible 
fur  cette  miferable  vieille  :  &  m'enquis,  &  parlay 
tout  mon  faoul,  y  apportant  la  plus  faine  attention 
que  ie  peufTe  :  &  ne  fuis  pas  homme  qui  me  laiffe 
guère  garroter  le  iugement  par  préoccupation.  En 
fin  &  en  confcience,  ie  leur  euffe  pluftofl  ordonné 
de  l'ellébore  que  de  la  ciguë.  Captifque  tes  magis 
mentibus,  quàm  confceleratis  fimilis  vifa.  La  iuftice 
a  fes  propres  corredions  pour  telles  maladies.  Quant 
aux  oppofitions  &   arguments,  que  des  honneftes 
hommes  m'ont  faift,  &  là,  &  fouuent  ailleurs  :  ie 
n'en  ay  point  fenty,  qui  m'attachent  :  &  qui  ne  fouf- 
frent  folution   toufiours  plus  vray-femblable,  que 
leurs  conclufions.   Bien  eft  vray  que  les  preuues 
&  raifons  qui  fe  fondent  fur  l'expérience  &  fur  le 

faift  :  celles-là,  ie  ne  les  defnouë  point;  aufli  n'ont 
elles  point  de  bout  :  ie  les  tranche  fouuent,  comme 
Alexandre  fon  nœud.  Apres  tout  c'eft  mettre  fes 
coniedures  à  bien  haut  prix,  que  d'en  faire  cuire  vn 
homme  tout  vif.  On  recite  par  diuers  exemples 
(&  Prellantius  de  fon  père)  qu'aiïbupy  &  endormy 
bien  plus  lourdement,  que  dVn  parfaiâ:  fommeil  :  il 
fantafia  eflre  iument,  &  feruir  de  fommier  à  des 
foldats  :  &,  ce  qu'il  fantafioit,  il  l'elloit.  Si  les  for- 
ciers  fongent  ainïi  matériellement  :  fi  les  fonges  par 
fois  fe  peuuent  ainfm  incorporer  en  effeds  :  encore 
ne  croy-ie  pas,  que  no  lire  volonté  en  fuil  tenue  à  la 
iuilice.  Ce  que  ie  dis,  comme  celuy  qui  n'eft  pas 
luge  ny  confeiller  des  Roys  ;  ny  s'en  eftime  de  bien 
loing  digne  :  ains  homme  du  commun  :  nay  &  volié 
à  l'obeiffance  de  la  raifon  publique,  &  en  fes  faifts, 
&  en  fes  difts.  Qui  mettroit  mes  refueries  en  conte, 
au  preiudice  de  la  plus  chetiue  loy  de  fon  village, 
ou  opinion,  ou  couilume,  il  fe  feroit  grand  tort, 
&  encores  autant  à  moy.  Car  en  ce  que  ie  dy,  ie  ne 
pleuuis  autre  certitude,  fmon  que  c'ell  ce,  que  lors 
l'en  auoy  en  la  penfée.  Penfée  tumultuaire  &  vacil- 
lante. C'eft  par  manière  de  deuis,  que  ie  parle  de 
tout,  &  de  rien  par  manière  d'aduis.  Nec  me  -pudet, 
vt  ijîos.  fateri  nejcire,  quod  nefciam.  le  ne  ferois  pas 
fi  hardy  à  parler,  s'il  m'appartenoit  d'en  eftre  creu. 
Et  fut,  ce  que  ie  refpondis  à  vn  grand,  qui  fe  plai- 
gnoit  de  l'afpreté  &  contention  de  mes  enhorte- 
mens.  Vous  fentant  bandé  &  préparé  d'vne  part,  ie 
vous  propofe  l'autre,  de  tout  le  foing  que  ie  puis  : 
pour  efclarcir  voftre  iugement,  non  pour  l'obliger. 
Dieu  tient  vos  courages,  &  vous  fournira  de  choix. 
le  ne  fuis  pas  fi  prefomptueux,  de  defirer  feulement, 
que  mes  opinions  donnaiïent  pente,  à  chofe  de  telle 

importance.  Ma  fortune,  ne  les  a  pas  dreffées  à  fi 
puifTantes  &  fi  efleuées  conclufions.  Certes,  i'ay  non 
feulement  des  complexions  en  grand  nombre  :  mais 
aufli  des  opinions  afTez,  defquelles  ie  dégouterois 
volontiers  mon  fils,  fi  i'en  auois.  Quoy?  fi  les  plus 
vrayes  ne  font  pas  toufiours  les  plus  commodes  à 
l'homme;  tant  il  eft  de  fauuage  compofition.  A  pro- 
pos, ou  hors  de  propos,  il  n'importe.  On  dit  en  Ita- 
lie en  commun  prouerbe,  que  celuy-là  ne  cognoift 
pas  Venus  en  fa  parfaire  douceur,  qui  n'a  couché 
auec  la  boiteufe.  La  fortune,  ou  quelque  particulier 
accident,  ont  mis  il  y  a  long  temps  ce  mot  en  la 
bouche  du  peuple  ;  &  fe  dict  des  mafles  comme  des 
femelles.  Car  la  Royne  des  Amazones,  refpondit  au 
Scythe  qui  la  conuioit  à  l'amour,  ôpKrra  7,0X0;  àçel,  le 
boiteux  le  faift  le  mieux.  En  cette  republique  fémi- 
nine, pour  fuir  la  domination  des  mafles,  elles  les 
ftropioient  dés  l'enfance,  bras,  iambes,  &  autres 
membres  qui  leur  donnoient  auantage  fur  elles, 
&  fe  feruoient  d'eux,  à  ce  feulement,  à  quoy  nous 
nous  feruons  d'elles  par  deçà.  l'eufTe  dit,  que  le 
mouuement  détraqué  de  la  boiteufe ,  apportaft 
quelque  nouueau  plaifir  à  la  befoigne,  &  quelque 
poinde  de  douceur,  à  ceux  qui  refl~ayent  :  mais  ie 
viens  d'apprendre,  que  mefme  la  philo fophie  an- 
cienne en  a  décidé.  Elledift,  que  les  iambes  &  cuifTes 
des  boiteufes,  ne  receuans  à  caufe  de  leur  imperfe- 
ôion,  l'aliment  qui  leur  eft  deu,  il  en  aduient  que 
les  parties  génitales,  qui  font  au  defTus,  font  plus 
plaines,  plus  nourries,  &  vigoureufes.  Ou  bien  que 
ce  défaut  empefchant  l'exercice,  ceux  qui  en  font 
entachez,  diffipent  moins  leurs  forces,  &  en  vien- 
nent plus  entiers  aux  ieux  de  Venus.  Qui  eft  aufli  la 
raifon,  pourquoy  les  Grecs  defcrioient  les  tiflferandes. 

d'eftre  plus  chaudes,  que  les  autres  femmes  :  à  caufe 
du  meftier  fedentaire  qu'elles  font,  fans  grand  exer- 
cice du  corps.  Dequoy  ne  pouuons  nous  raifonner  à 
ce  prix-là  ?  De  celles  icy,  ie  pourrois  aulïi  dire  ;  que 
ce  tremoufTement  que  leur  ouurage  leur  donne 
ainfm  affifes,  les  efueille  &  follicite  :  comme  faift  les 
dames,  le  croulement  &  tremblement  de  leurs  coches. 
Ces  exemples,  feruent-ils  pas  à  ce  que  ie  difois  au 
commencement  :  Que  nos  raifons  anticipent  fouuent 
l'effeft,  &  ont  l'eftenduë  de  leur  iurifdiftion  fi  infi- 
nie, qu'elles  iugent  &  s'exercent  en  l'inanité  mefme, 
&  au  non  eftre?  Outre  la  flexibilité  de  noftre  inuen- 
tion,  à  forger  des  raifons  à  toutes  fortes  de  fonges; 
noftre  imagination  fe  trouue  pareillement  facile,  à 
receuoir  des  impreflions  de  la  fauceté,  par  bien  fri- 
uoles  apparences.  Car  par  la  feule  authorité  de 
l'vfage  ancien,  &  publique  de  ce  mot  :  ie  me  fuis 
autresfois  faift  accroire,  auoir  receu  plus  de  plaifir 
d'vne  femme,  de  ce  qu'elle  n'eftoit  pas  droifte,  &  mis 
cela  au  compte  de  fes  grâces.  Torquato  Tafto,  en  la 
comparaifon  qu'il  faift  de  la  France  à  l'Italie;  dit 
auoir  remarqué  cela,  que  nous  auons  les  iambes 
plus  greflcs,  que  les  Gentils-hommes  Italiens  ;  &  en 
attribue  la  caufe,  à  ce  que  nous  fommes  continuelle- 
ment à  cheual.  Qui  ell  celle-mefmes  de  laquelle 
Suétone  tire  vne  toute  contraire  conclufion.  Car  il 
dit  au  rebours,  que  Germanicus  auoit  grofli  les 
fiennes,  par  continuation  de  ce  mefme  exercice.  Il 
n'eft  rien  fi  foupple  &  erratique,  que  noftre  entende- 
ment. C'eft  le  foulier  de  Theramenez,  bon  à  tous 
pieds.  Et  il  eft  double  &  diuers,  &  les  matières 
doubles,  &  diuerfes.  Donne  moy  vne  dragme  d'ar- 
gent, difoit  vn  philofophe  Cynique  à  Antigonus. 
Ce  n'eft  pas  prefentde  Roy,  refpondit-il.  Donne  moy 

donc  vn  talent.  Ce  n'eft  pas  prefent  pour  Cynique. 

Sea  flores  calor  ille  vias,  &  cœca  relaxât 
Spiramentaj  nouas  veniat  qua  fuccus  in  herhas  : 
S  eu  durât  magis^  &  venas  aftringit  /liantes  ^ 
Ne  tenues  pluuia,  rapidiue  potentia  folis 
Âcriorj  aut  Bore^  penetràbile  frigus  adurat. 

Ogni  medaglia  ha  il  fuo  riuerfo.  Voila  pourquoy 
Clitomachus  difoit  anciennement,  que  Carneades 
auoit  furmonté  les  labeurs  d'Hercules;  pour  auoir 
arraché  des  hommes  le  confentement  :  c'eft  à  dire, 
l'opmion,  &  la  témérité  de  iuger.  Cette  fantafie  de 
Carneades,  fi  vigoureufe,  nafquit  à  mon  aduis 
anciennement,  de  l'impudence  de  ceux  qui  font  pro- 
feflion  de  fçauoir,  &  de  leur  outre-cuidance  definefu- 
rée.  On  mit  iEfope  en  vente,  auec  deux  autres 
efclaues  :  l'acheteur  s'enquit  du  premier  ce  qu'il 
fçauoit  faire,  celuy-la  pour  fe  faire  valoir,  refpondic 
monts  &  merueilles,  qu'il  fçauoit  &  cecy  &  cela  :  le 
deuxiefme  en  refpondit  de  foy  autant  ou  plus  :  quand 
ce  fut  à  iEfope,  &  qu'on  luy  euft  aulïi  demandé  ce 
qu'il  fçauoit  faire  :  Rien,  dit-il,  car  ceux  cy  ont  tout 
préoccupé  :  ils  fçauent  tout.  Ainfin  eft-il  aduenu  en 
l'efcole  de  la  philofophie.  La  fierté,  de  ceux  qui 
attribuoient  à  l'efprit  humain  la  capacité  de  toutes 
chofes,  caufa  en  d'autres,  par  defpit  &  par  émula- 
tion, cette  op'mion,  qu'il  n'ell  capable  d'aucune  chofe. 
Les  vns  tiennent  en  l'ignorance,  cette  mefme  extré- 
mité, que  les  autres  tiennent  en  la  fcience.  Afin 
qu'on  ne  puifTe  nier,  que  l'homme  ne  foit  inunoderé 
par  tout  :  &  qu'il  n'a  point  d'arreft,  que  celuy  de  la 
neceflité,  &  impuifTance  d'aller  outre. 


De  la  Phyjionomie. 

VA  SI  toutes  les  opinions  que 
nous  auons,  font  prinfes  par  au- 
thorité  &  à  crédit.  Il  n'y  a  point 
de  mal.  Nous  ne  fçaurions  pire- 
ment  choifir,  que  par  nous,  en 
vn  fiecle  fi  foible.  Cette  image 
des  difcours  de  Socrates,  que  fes 
amis  nous  ont  laiiïee,  nous  ne  rapprouuons,quepour 
la  reuerence  de  l'approbation  publique.  Ce  n'eil  pas 
par  noftre  cognoifTance  :  ils  ne  font  pas  félon  noftre 
vfage.  S'il  naifToit  à  cette  heure,  quelque  chofe  de 
pareil,  il  efl:  peu  d'hommes  qui  le  prifaflent.  Nous 
n'apperceuons  les  grâces  que  pointues ,  bouffies, 
&  enflées  d'artifice.  Celles  qui  coulent  foubs  la 
naïfueté,  &  la  fimplicité,  efchappent  aifément  à  vne 
veuë  groffiere  comme  eft  la  noftre.  Elles  ont  vne 
beauté  délicate  &  cachée  :  il  faut  la  veuë  nette 
&  bien  purgée,  pour  defcouurir  cette  fecrette 
lumière.  Eft  pas,  la  naïfueté,  félon  nous,  germaine 
à  la  fottife,  &  qualité  de  reproche?  Socrates  faiâ: 
mouuoir  fon  ame,  d'vn  mouuement  naturel  &  com- 
mim.  Ainfi  dift  vn  païfan,  ainli  diô  vne  femme.  Il 
n'a  iamais  en  la  bouche,  que  cochers,  menuifiers, 

faueciers  &  maifons.  Ce  font  induftions  &  fimili- 
tudes,  tirées  des  plus  vulgaires  &  cogneuës  aftions 
des  hommes  :  chacun  l'entend.  Sous  vne  fi  vile 
forme,  nous  n'euflions  iamais  choifi  la  noblefle 
&  fplendeur  de  fes  conceptions  admirables  :  nous 
qui  eftimons  plates  &  baffes,  toutes  celles  que  la 
doôrine  ne  releue;  qui  n'apperceuons  la  richeffe 
qu'en  montre  &  en  pompe.  Noftre  monde  n'eft 
formé  qu'à  l'oftentation.  Les  hommes  ne  s'enflent 
que  de  vent  :  &  fe  manient  à  bonds,  comme  les 
balons.  Cettuy-cy  ne  fe  propofe  point  des  vaines 
fantafies.  Sa  fin  fut,  nous  fournir  de  chofes  &  de 
préceptes,  qui  réellement  &  plus  ioindement  feruent 
à  la  vie  : 

feruare  moàum ,  finémqut  tenere, 
Naturâmque  feqid. 

Il  fut  aufli  toufiours  vn  &  pareil.  Et  fe  monta,  non 
par  boutades,  mais  par  complexion,  au  dernier  poinâ 
de  vigueur.  Ou  pour  mieux  dire  :  il  ne  monta  rien, 
mais  rauala  pluftofl  &  ramena  à  fon  poinâ,  originel 
&  naturel,  &  luy  foubmit  la  vigueur,  les  afpretez 
&  les  difficultez.  Car  en  Caton,  on  void  bien  à  clair, 
que  c'ell  vne  alleure  tendue  bien  loing  au  deffus  des 
communes.  Aux  braues  exploits  de  fa  vie,  &  en  fa 
mort,  on  le  fent  toufiours  monté  fur  fes  grands 
chenaux.  Ceccuy-cy  ralle  à  terre  :  &  d'vn  pas  mol 
&  ordinaire,  traide  les  plus  vtiles  difcours,  &  fe 
conduift  &  à  la  mort  &  aux  plus  efpineufes  tra- 
uerfes,  qui  fe  puiffent  prefenter  au  train  de  la  vie 
humaine.  Il  eft  bien  aduenu,  que  le  plus  digne 
homme  d'eflre  cogneu,  &  d'eflre  prefenté  au  monde 
pour  exemple,  ce  foit  celuy  duquel  nous  ayons  plus 

certaine  cognoilfance.  Il  a  efté  efclairé  par  les  plus 
clair-voyans  hommes,  qui  furent  onques.  Les  tef- 
moins  que  nous  auons  de  luy,  font  admirables  en 
fidélité  &  en  fuffifance.  C'ell  grand  cas,  d'auoir  peu 
donner  tel  ordre,  aux  pures  imaginations  d'vn  enfant, 
que  fans  les  altérer  ou  eftirer,  il  en  ait  produiâ:  les 
plus  beaux  effefts  de  noftre  ame.  Il  ne  la  reprefente 
ny  efleuée  ni  riche  :  il  ne  la  reprefente  que  faine  : 
mais  certes  d'vne  bien  allègre  &  nette  fanté.  Par  ces 
vulguaires  reiïbrts  &  naturels  :  par  ces  fantafies  ordi- 
naires &  communes  :  fans  s'efmouuoir  &  fans  fe 
piquer,  il  drelTa  non  feulement  les  plus  réglées, 
mais  les  plus  hautes  &  vigoureufes  créances,  aftions 
&  mœurs,  qui  furent  onques,  C'ell  luy,  qui  ramena 
du  ciel,  où  elle  perdoit  fon  temps,  la  fagefle  hu- 
maine, pour  la  rendre  à  l'homme  :  où  eft  fa  plus 
iulle  &  plus  laborieufe  befoigne.  Voyez-le  plaider 
deuant  fes  iuges  :  voyez  par  quelles  raifons,  il 
efueille  fon  courage  aux  hazards  de  la  guerre,  quels 
argumens  fortifient  fa  patience,  contre  la  calomnie, 
la  tyrannie,  la  mort,  &  contre  la  tefte  de  fa  femme  : 
il  n'y  a  rien  d'emprunté  de  l'art,  &  des  fciences. 
Les  plus  fimples  y  recognoifTent  leurs  moyens  &  leur 
force  :  il  n'eft  poflible  d'aller  plus  arrière  &  plus 
bas.  Il  a  faift  grand  faueur  à  l'humaine  nature,  de 
montrer  combien  elle  peut  d'elle  mefme.  Nous 
fommes  chacun  plus  riche,  que  nous  ne  penfons  : 
mais  on  nous  dreffe  à  l'emprunt,  &  à  la  quelle  :  on 
nous  duift  à  nous  feruir  plus  de  l'autruy,  que  du 
noftre.  En  aucune  chofe  l'homme  ne  fçait  s'arrefter 
au  poinft  de  fon  befoing.  De  volupté,  de  richeiïe, 
de  puiffance ,  il  en  embrafle  plus  qu'il  n'en  peut 
eftreindre.  Son  auidité  eft  incapable  de  modération. 
le  trouue  qu'en  curiofité  de  fçauoir,  il  en  eft  de 

mefme  :  il  fe  taille  de  la  befoigne  bien  plus  qu'il 
n'en  peut  faire,  &  bien  plus  qu'il  n'en  a  affaire. 
Eftendant  l'vtilité  du  fçauoir,  autant  qu'eft  fa  ma- 
tière. Vt  omnium  rerum.fic  literarum  quoque  intem- 
perantia  laboramus.  Et  Tacitus  a  raifon,  de  louer  la 
mère  d'Agricola,  d'auoir  bridé  en  fon  fils,  vn  appétit 
trop  bouillant  de  fcience.  C'eft  vn  bien,  à  le  regar- 
der d'yeux  fermes,  qui  a,  comme  les  autres  biens 
des  hommes,  beaucoup  de  vanité,  &  foibleffe  propre 
&  naturelle  :  &  d'vn  cher  coud.  L'acquifition  en  eft 
bien  plus  hazardeufe,  que  de  toute  autre  viande  ou 
boiflbn.  Car  ailleurs,  ce  que  nous  auons  achené, 
nous  l'emportons  au  logis,  en  quelque  vaifTeau,  &  là 
nous  auons  loy  d'en  examiner  la  valeur  :  combien, 
&  à  quelle  heure,  nous  en  prendrons.  Mais  les 
fciences,  nous  ne  les  pouuons  d'arriuee  mettre  en 
autre  vaiffeau,  qu'en  noftre  ame  :  nous  les  auallons 
en  les  achettans,  &  fortons  du  marché  ou  infeds 
defia,  ou  amendez.  Il  y  en  a,  qui  ne  font  que 
nous  empefcher  &  charger,  au  lieu  de  nourrir  : 
&  telles  encore,  qui  fous  tiltre  de  nous  guarir, 
nous  empoifonnent.  l'ay  pris  plaifir  de  voir  en 
quelque  lieu,  des  hommes  par  deuotion,  faire  vœu 
d'ignorance,  comme  de  chafteté,  de  pauureté,  de 
poenitence.  C'eft  aulfi  chaftrer  nos  appétits  defor- 
donnez,  d'efmoufler  cette  cupidité  qui  nous  efpoin- 
çonne  à  l'eftude  des  liures  :  &  priuer  l'ame  de  cette 
complaifance  voluptueufe,  qui  nous  chatouille  par 
l'opinion  de  fcience.  Et  eft  richement  accomplir  le 
vœu  de  pauureté,  d'y  ioindre  encore  celle  de  l'ef- 
prit.  Il  ne  nous  faut  guère  de  doftrine,  pour  viure 
à  noftre  aife.  Et  Socrates  nous  apprend  qu'elle  eft 
en  nous,  &  la  manière  de  l'y  trouuer,  &  de  s'en 
ayder.  Toute  cette  noftre  fuffifance,  qui  eft  au  delà 


172  ESSAIS     DE     MONTAIGNE, 

de  la  naturelle,  eft  à  peu  près  vaine  &  fuperflue. 
C'efl  beaucoup  fi  elle  ne  nous  charge  &  trouble  plus 
qu'elle  ne  nous  fert.  Paucis  opus  eft  litteris  ad  men- 
tem  honam.  Ce  font  des  excez  fieureux  de  noftre 
efprit  :  inftrument  brouillon  &  inquiète.  Recueillez 
vous,  vous  trouuerez  en  vous,  les  argumens  de  la 
Nature,  contre  la  mort,  vrais,  &  les  plus  propres  à 
vous  feruir  à  la  necefïité.  Ce  font  ceux  qui  font 
mourir  vn  payfan  &  des  peuples  entiers,  aufli 
conftamment  quVn  philofophe.  Fuffe  ie  mort  moins 
allègrement  auant  qu'auoir  veu  les  Tufculanes? 
l'eftime  que  non.  Et  quand  ie  me  trouue  au  propre, 
ie  fens,  que  ma  langue  s' eft  enrichie,  mon  courage 
de  peu.  Il  eft  comme  Nature  me  le  forgea.  Et  fe 
targue  pour  le  conflid:,  non  que  d'vne  marche  natu- 
relle &  commune.  Les  liures  m'ont  ferui  non  tant 
d'inftrudion  que  d'exercitation.  Quoy,  fi  la  fcience, 
efTayant  de  nous  armer  de  nouuelles  defFences,  contre 
les  inconueniens  naturels,  nous  a  plus  imprimé  en  la 
fantafie,  leur  grandeur  &  leur  poix,  qu'elle  n'a  fes 
raifons  &  fubtilitez,  à  nous  en  couurir?  Ce  font 
voirement  fubtilitez  :  par  où  elle  nous  efueille 
fouuent  bien  vainement.  Les  autheurs  mefmes  plus 
ferrez  &  plus  fages,  voyez  autour  d'vn  bon  argu- 
ment, combien  ils  en  fement  d'autres  légers,  &,  qui 
y  regarde  de  près,  incorporels.  Ce  ne  iont  qu'argu- 
ties verbales,  qui  nous  trompent.  Mais  d'autant  que 
ce  peut  eftre  vtilement,  ie  ne  les  veux  pas  autrement 
efplucher.  Il  y  en  a  céans  affez  de  cette  condition, 
en  diuers  lieux  :  ou  par  emprunt,  ou  par  imitation. 
Si  fe  faut  il  prendre  vn  peu  garde,  de  n'appeller  pas 
force,  ce  qui  n'eft  que  gentilefte  :  &  ce,  qui  n'eft 
qu'aigu,  folide  :  ou  bon,  ce  qui  n'eft  que  beau  :  quœ 
magis  guftata  quàm  potata  deleélant.  Tout  ce  qui 

plaifl,  ne  paift  pas,  vbi  non  ingenij  fed  animi  nego- 
tium  agitur.  A  veoir  les  eflbrts  que  Seneque  fe 
donne  pour  fe  préparer  contre  la  mort,  à  le  voir 
fuer  d'ahan,  pour  fe  roidir  &  pour  s'afTeurer,  &  fe 
débattre  fi  long  temps  en  cette  perche,  i'eufle 
efbranlé  fa  réputation,  s'il  ne  l'euft  en  mourant, 
treufaillamment  maintenue.  Son  agitation  fi  ardante, 
fi  fréquente,  montre  qu'il  eftoit  chaud  &  impétueux 
luy  mefme.  Alagnus  animus  remijjius  loquitur. 
&fecurius.  Non  eji  alius  ingenio,  alius  animo  color. 
Il  le  faut  conuaincre  à  fes  defpens.  Et  montre  aucu- 
nement qu'il  eftoit  prefTé  de  fon  aduerfaire.  La  façon 
de  Plutarque,  d'autant  qu'elle  eft  plus  defdaigneufe, 
&  plus  deftendue,  elle  eft  félon  moy,  d'autant  plus 
virile  &  perfuafiue.  le  croirois  ayfément,  que  Ion 
ame  auoit  les  mouuemens  plus  afteurez,  &  plus 
réglez,  L'vn  plus  aigu,  nous  pique  &  nous  eflance 
en  furfauc  :  touche  plus  Fefprit.  L'autre  plus  folide, 
nous  informe ,  eftablit  &  conforte  conftamment  : 
touche  plus  l'entendement.  Celuy  là  rauit  noftre 
iugement  :  ceftuy-ci  le  gaigne.  l'ay  veu  pareillement 
d'autres  efcrits,  encores  plus  reuerez,  qui  en  la 
peinture  du  combat  qu'ils  fouftiennent  contre  les 
aiguillons  de  la  chair,  les  reprefentent  fi  cuifants,  fi 
puiflants  &  inuincibles,  que  nous  mefmes,  qui 
fommes  de  la  voirie  du  peuple,  auons  autant  à 
admirer  l'eftrangeté  &  vigueur  incognuë  de  leur 
tentation,  que  leur  refiftance.  A  quoy  faire  nous 
allons  nous  gendarmant  par  ces  eflForts  de  la  fcience  ? 
Regardons  à  terre,  les  panures  gens  que  nous  y 
voyons  efpandus,  la  telle  panchante  après  leur 
beibngne  :  qui  ne  fçauent  ny  Ariftote  ny  Caton,  ny 
exemple  ny  précepte.  De  ceux-là,  tire  Nature  tous 
les  iours,  des  effeds  de  conftance  &  de  patience. 

plus  purs  &  plus  roides,  que  ne  font  ceux  que  nous 
eftudions  fi  curieufement  en  l'efcole.  Combien  en 
vois  ie  ordinairement,  qui  mefcognoiflent  la  pau- 
ureté  :  combien  qui  défirent  la  mort,  ou  qui  la 
pafTent  fans  alarme  &  fans  affliftion }  Celui  là  qui 
fouît  mon  iardin,  il  a  ce  matin  enterré  l'on  père  ou 
fon  fils.  Les  noms  mefme,  dequoy  ils  appellent  les 
maladies,  en  addoucilfent  &  amolliffent  l'afpreté.  La 
phthyfie,  c'eft  la  toux  pour  eux  :  la  dyfenterie, 
deuoyement  d'eftomach  :  vn  pleurefis,  c'eft  vn  mor- 
fondement  :  &  félon  qu'ils  les  nomment  doucement, 
ils  les  fupportent  aulïï.  Elles  font  bien  griefues, 
quand  elles  rompent  leur  trauail  ordinaire  :  ils  ne 
s'allitent  que  pour  mourir.  Sùnplex  illa  &  aperta 
virtus  in  obfcuram  &  folertem  fcientiam  ver/a  ejî. 
l'efcriuois  cecy  enuiron  le  temps,  qu'vne  forte 
charge  de  nos  troubles,  fe  croupit  plufieurs  mois, 
de  tout  fon  poix,  droid  fur  moy.  l'auois  d'vne 
part,  les  ennemis  à  ma  porte  :  d'autre  part,  les  pi- 
coreurs,  pires  ennemis,  non  armis  fed  vùiisj  certa- 
tur.  Et  eiïayois  toute  forte  d'iniures  militaires,  à  la 
fois  : 

Hojtis  adefi  dextra.  lœudque  à  parte  timendus. 
Vicindque  mulo  terret  -vtrumque  latus. 

Monftrueufe  guerre.  Les  autres  agifTent  au  dehors, 
cefte-cy  encore  contre  foy  :  fe  ronge  &  fe  desfaift, 
par  fon  propre  venin.  Elle  eft  de  nature  fi  maligne 
&  ruineufe,  qu'elle  fe  ruine  quand  &  quand  le  relie  : 
&  fe  defchire  &  defpece  de  rage.  Nous  la  voyons 
plus  fouuent,  fe  diiïbudre  par  elle  mefme,  que  par 
difette  d'aucune  chofe  necelTaire,  ou  par  la  force 
ennemie.  Toute  difcipline  la  fuie.  Elle  vient  guérir 

la  {édition^  &  en  eft  pleine.  Veut  chaftier  la  defo- 
beilTance,  &  en  montre  l'exemple  :  &  employée  à  la 
deffence  des  loix,  faid  fa  part  de  rébellion  à  ren- 
contre des  Tiennes  propres.  Où  en  iommes  nous? 
Noftre  médecine  porte  infedion. 

Nofire  mal  s'empoifonne 
Du  fecours  qi/on  luy  donne. 

exuperat  mugis  agrefc'uque  medendo. 
Omnia  fonda  m  fonda  malo  permijia  furorCj 
lufiifecom  nobis  mentem  oiurtére  Deorum. 

En  ces  maladies  populaires,  on  peut  diflinguer  fur 
le  commencement,  les  fains  des  malades  :  mais  quand 
elles  viennent  à  durer,  comme  la  noftre,  tout  le  corps 
s'en  fent,  &  la  tefte  &  les  talons  :  aucune  partie 
n'eft  exempte  de  corruption.  Car  il  n'efl;  air,  qui  fe 
hume  fi  gouluement  :  qui  s'efpande  &  pénètre, 
comme  faiâ:  la  licence.  Nos  armées  ne  fe  lient 
&  tiennent  plus  que  par  funant  eflranger  :  des  Fran- 
çois on  ne  fçait  plus  faire  vn  corps  d'armée,  confiant 
&  réglé.  Quelle  honte?  Il  n'y  a  qu'autant  de  difci- 
pline,  que  nous  en  font  voir  des  foldats  empruntez. 
Quant  à  nous,  nous  nous  conduifons  à  difcretion, 
&  non  pas  du  chef;  chacun  félon  la  fienne  :  il  a  plus 
affaire  au  dedans  qu'au  dehors.  C'efl  au  commande- 
ment de  fuiure,  courtizer,  &  plier  :  à  luy  feul 
d'obeïr  :  tout  le  relie  eft  libre  &  diflblu.  Il  me  plaift 
de  voir,  combien  il  y  a  de  lafchecé  &  de  pufiUani- 
mité  en  l'ambition  :  par  combien  d'abiedion  &  de 
feruitude,  il  luy  faut  arriuer  à  fon  but.  Mais  cecy 
me  deplaift-il  de  voir,  des  natures  débonnaires, 
&  capables  de  iuftice,  fe  corrompre  tous  les  iours, 
au  maniement  &  commandement  de  cette  confufion. 

La  longue  fouffrance,  engendre  la  couftume;  la 
couftume,  le  confentement  &  l'imitation.  Nous 
auions  affez  d'ames  mal  nées,  fans  gafter  les  bonnes 
&  gencreufes.  Si  que,  fi  nous  continuons,  il  reftera 
mal-ayfeement  à  qui  fier  la  fanté  de  cet  eilat,  au  cas 
que  Fortune  nous  la  redonne. 

Hune  faltem  euerfo  iuuenem  fuccurrere  fecloj 
Ne  prohibete. 

Qu'eft  deuenu  cet  ancien  précepte  :  Que  les  foldats 
ont  plus  à  craindre  leur  chef,  que  l'ennemy?  Et  ce 
merueilleux  exemple  :  Qu'vn  pommier  s'eftant  trouué 
enfermé  dans  le  pourpris  du  camp  de  l'armée  Ro- 
maine, elle  fut  veuë  l'endemain  en  defloger,  laif- 
fant  au  pofTeiïeur,  le  comte  entier  de  fes  pommes, 
meures  &  delicieufes }  l'aymeroy  bien,  que  noftre 
ieunefle,  au  lieu  du  temps  qu'elle  employé,  à  des 
pérégrinations  moins  vtiles,  &  apprentiiïages  moins 
honorables,  elle  le  mift,  moitié  à  veoir  de  la  guerre 
fur  mer,  fous  quelque  bon  capitaine  commandeur 
de  Rhodes  :  moitié  à  rccognoiftre  la  difcipline  des 
armées  Turkefques.  Car  elle  a  beaucoup  de  diffé- 
rences, &  d'auantages  fur  la  noftre.  Cecy  en  eft  :  que 
nos  foldats  deuiennent  plus  licentieux  aux  expédi- 
tions :  là,  plus  retenus  &  craintifs.  Car  les  offenfes 
ou  larrecins  fur  le  menu  peuple,  qui  fe  puniffent 
de  baftonades  en  la  paix,  font  capitales  en  la  guerre. 
Pour  vn  œuf  prins  fans  payer,  ce  ^ont  de  conte  prefix, 
cinquante  coups  de  ballon.  Pour  toute  autre  chofe, 
tant  légère  foit  elle,  non  neceffaire  à  la  nourriture, 
on  les  empale,  ou  décapite  fans  déport.  le  me  fuis 
eftonné,  en  l'hiftoire  de  Selim,  le  plus  cruel  conqué- 
rant qui  fut  onques,  veoir,  que  lors  qu'il  fubiugua 


LIVRE    III,     CHAH.     XII.  177 

YJEgypte^  les  beaux  iardins  d'autour  de  la  ville  de 
Damas,  tous  ouuers,  &  en  terre  de  conquefte,  fon  ar- 
mée campant  fur  le  lieu  mefmes,  furent  laiffés  vierges 
des  mains  des  foldats,  parce  qu'ils  n'auoientpas  eu  le 
figne  de  piller.  Mais  eft-il  quelque  mal  en  vne  police, 
qui  vaille  eftre  combatu  par  vne  drogue  fi  mortelle  ? 
Non  pas,  difoit  Fauonius,  l'vfurpation  de  la  polfei- 
fion  tyrannique  d'vne  republique.  Platon  de  mefme 
ne  confent  pas  qu'on  face  violence  au  repos  de  fon 
païs,  pour  le  guérir  :  &  n'accepte  pas  l'araendemenc 
qui  trouble  &  hazarde  tout,  &  qui  coufte  le  fang 
&  ru'me  des  citoyens.  Eflabliflant  l'office  d'vn  homme 
de  bien,  en  ce  cas,  de  laiffer  tout  là  :  feulement 
prier  Dieu  qu'il  y  porte  fa  main  extraordinaire.  Ec 
îemble  fçauoir  mauuais  gré  à  Dion  fon  grand  amy, 
d'y  auoir  vn  peu  autrement  procédé.  l'ellois  Plato- 
nicien de  ce  cofté  là,  avant  que  ie  fçeufle  qu'il  y  euft 
de  Platon  au  monde.  Et  fi  ce  perfonnage,  doit  pure- 
ment eftre  refufé  de  noftre  conforce  :  (luy,  qui  par  la 
fmcerité  de  fa  confcience,  mérita  enuers  la  faueur 
diuine,  de  pénétrer  fi  auant  en  la  Chreftienne  lumière, 
au  trauers  des  ténèbres  publiques,  du  monde  de  fon 
temps,)  ie  ne  penfe  pas,  qu'il  nous  fie  bien,  de  nous 
laiffer  inftruire  à  vn  payen.  Combien  c'eft  d'impiété, 
de  n'atendre  de  Dieu,  nul  fecours  Amplement  fien, 
&  fans  noftre  coopération.  le  doubte  fouuent,  fi 
entre  tant  de  gens,  qui  fe  meflent  de  telle  befoigne, 
nul  s'eft  rencontré,  d'entendement  fi  imbecille,  à  qui 
on  aye  en  bon  efcient  perfuadé,  qu'il  alloit  vers  la 
reformation,  par  la  dernière  des  difformations  :  qu'il 
tiroit  vers  fon  falut,  par  les  plus  expreffes  caufes 
que  nous  ayons  de  trefcertaine  damnation  :  que 
renuerfant  la  police,  le  magiftrat,  &  les  loix,  en  la 
tutelle  defquelles  Dieu  l'a  colloque  :  rempliffant  de 

haines  parricides,  les  courages  fraternels  :  appellant 
à  fon  ayde,  les  diables  &les  furies  :  il  puiffe  apporter 
fecours  à  la  facrofainfte  douceur  &  iuftice,  de  la  loy 
diuine.  L'ambition,  l'auarice,  la  cruauté,  la  ven- 
geance, n'ont  point  affez  de  propre  &  naturelle 
impetuofité  :  amorçons-les  &  les  attifons,  par  le  glo- 
rieux titre  de  iuftice  &  deuotion.  Il  ne  fe  peut  ima- 
giner vn  pire  eftat  des  chofes,  qu'où  la  mefchanceté 
vient  à  eltre  légitime  :  &  prendre  auec  le  congé  du 
magiftrat,  le  manteau  de  la  vertu  :  Nihil  in  fpeciem 
fallacius,  quant  praua  religio^  vbi  deorum  numen 
prœtenditur  fceleribus.  L'extrême  efpece  d'iniuftice, 
félon  Platon,  c'eft  que,  ce  qui  eft  iniufte,  foit  tenu 
pour  iufte.  Le  peuple  y  fouffrit  bien  largement  lors, 
non  les  dommages  prefens  feulement, 

vndique  tous 
Vfqiie  adeo  tiirhutur  agrisj 

mais  les  futurs  aufîi.  Les  viuans  y  eurent  à  patir, 
il  eurent  ceux  qui  n'eftoient  encore  nays.  On  le  pilla, 
&  moy  par  confequent,  iufques  à  l'efperance  :  luy 
rauilTant  tout  ce  qu'il  auoit  à  s'apprefter  à  viurc 
pour  longues  années, 

Qutr  nequeunt  fecum  ferre  aut  ahàucere ^  perdant ^ 

Et  cremat  infontes  turha  fcelejla  cafas  : 
Mûris  nulla  fidesj  fquallent  populatibus  agri. 

Outre  cette  fecoufle,  i'en  fouffris  d'autres.  l'encou- 
rus les  inconueniens,  que  la  modération  apporte  en 
telles  maladies.  le  fus  pelaudé  à  toutes  mains.  Au 
Gibelin  i'eftois  Guelphe,  au  Guelphe  Gibelin.  Quel- 
qu'vn  de  mes  poètes  dift  bien  cela,  mais  ie  ne  fçay 
où  c'eft.  La  fttuation  de  ma  maifon,  &  l'accointance 
des  hommes  de  mon  voifinage,  me  prefentoient  d'vn 

vifage  :  ma  vie  &  mes  aéttons  d'vn  autre.  Il  ne  s'en 
faifoit  point  des  accufations  formées  :  car  il  n'y  auoit 
où  mordre.  le  ne  defempare  iamais  les  loix  :  &  qui 
m'euft  recherché,  m'en  euft  deu  de  relie.  C'eftoient 
fufpicions  muettes,  qui  couroient  fous  main,  auf- 
quelles  il  n'y  a  iamais  faute  d'apparence,  en  vn  me- 
flange  fi  confus,  non  plus  que  d'efpris  ou  enuieux 
ou  ineptes.  l'ayde  ordinairement  aux  prefomptions 
iniurieufes,  que  la  Fortune  feme  contre  moy  :  par 
vne  façon,  que  i'ay  dés  toufiours,  de  fuyr  à  me  iu- 
ftifier,  excufer  &  interpréter  :  eftimant  que  c'eft 
mettre  ma  confcience  en  compromis,  de  playder  pour 
elle.  Perfpicuitas  enim.  argumentât ione  eleuatur.  Et 
comme,  fi  chacun  voyoit  en  moy,  aulli  cler  que  îfe 
fay  :  au  lieu  de  me  tirer  arrière  de  l'acculation,  ie 
m'y  auance;  &  la  renchery  pluftoft,  par  vne  con- 
feflîon  ironique  &  moqueufe  :  fi  ie  ne  m'en  tais  tout 
à  plat,  comme  de  chofe  indigne  de  refponfe.  Mais 
ceux  qui  le  prennent  pour  vne  trop  hautaine  confiance, 
ne  m'en  veulent  gueres  moins  de  mal ,  que  ceux, 
qui  le  prennent  pour  foibleiïe  d'vne  caufe  indefen- 
fible.  Nommeement  les  grands,  enuers  lefquels  faute 
de  fommiflion,  eù.  l'extrême  faute.  Rudes  à  toute 
iuftice,  qui  fe  cognoill,  qui  fe  fent  :  non  demife, 
humble  &  fuppliante,  I'ay  fouuent  heurté  à  ce  pil- 
lier.  Tant  y  a  que  de  ce  qui  m'aduint  lors,  vn  am- 
bitieux s'en  fuft  pendu  :  fi  euft  faicl  vn  auaritieux. 
le  n'ay  foing  quelconque  d'acquérir. 

Sic  mihi  quoà  nunc  efi  etiMn  minus ^  vt  mihi  viuam 
Quodfupereft  aidjfi  quid  fupereffe  volent  iij. 

Mais  les  perces  qui  me  viennent  par  l'iniure  d'au- 
truy,  loit  larrecin.  foit  violence,  me  pincent,  enui- 
ron  comme  vn  homme  malade  &  géhenne  d'auarice. 

L'ofFence  a  fans  mefure  plus  d'aigreur,  que  n'a  la 
perte.  Mille  diuerfes  fortes  de  maux  accoururent  à 
moy  à  la  file.  le  les  eulTe  plus  gaillardement  fouf- 
ferts,  à  la  foule.  le  penfay  defia,  entre  mes  amis, 
à  qui  ie  pourrois  commettre  vne  vieillelfe  necefli- 
teufe  &  difgratiee.  Apres  auoir  rodé  les  yeux  par 
tout,  ie  me  trouuay  en  pourpoint.  Pour  ie  laiffer 
tomber  à  plomb,  &  de  îi  haut,  il  faut  que  ce  foit 
entre  les  bras  d'vne  afFeftion  folide,  vigoureufe 
&  fortunée.  Elles  font  rares,  s'il  y  en  a.  En  fin  ie 
cogneus  que  le  plus  feur,  eftoit  de  me  fier  à  moy- 
mefme  de  moy,  &  de  ma  neceffité.  Et  s'il  m'adue- 
noit  d'eftre  froidement  en"^  la  grâce  de  la  Fortune, 
que  ie  me  recommandafle  de  plus  fort  à  la  mienne  : 
m'attachaffe,  regardafle  de  plus  près  à  moy.  En 
toutes  chofes  les  hommes  fe  iettent  aux  appuis 
eftrangers,  pour  efpargner  les  propres  :  feuls  cer- 
tains &  feuls  puiiïans,  qui  fçait  s'en  armer.  Chacun 
court  ailleurs,  &  à  l'aduenir,  d'autant  que  nul  n'eft 
arriué  à  foy.  Et  me  refolus,  que  c'eftoient  vtiles  in- 
conueniens  :  d'autant  premièrement  qu'il  faut  ad- 
uertir  à  coups  de  foyt,  les  mauuais  difciples,  quand 
la  raifon  n'y  peut  aflez,  comme  par  le  feu  &  vio- 
lence des  coins,  nous  ramenons  vn  bois  tortu  à  fa 
droideur.  le  me  prefche,  il  y  a  fi  long  temps,  de 
me  tenir  à  moy,  &  feparer  des  chofes  eftrangeres  : 
toutesfois,  ie  tourne  encores  toufiours  les  yeux  à  cofté. 
L'inclination,  vn  mot  fauorable  d'vn  grand,  vn  bon 
vifage,  me  tente.  Dieu  fçait  s'il  en  eft  cherté  en  ce 
temps,  &  quel  fens  il  porte.  l'oys  encore  fans  ri- 
der le  front,  les  fubornemens  qu'on  me  faift,  pour 
me  tirer  en  place  marchande  :  &  m'en  deffens  fi  mol- 
lement, qu'il  femble,  que  ie  fouffriffe  plus  volontiers 
d'en  eftre  vaincu.  Or  à  vn  efprit  fi  indocile,  il  faut 

des  bailonnades  :  &  faut  rebactre  &  referrer,  à 
bons  coups  de  mail,  ce  vaifTeau  qui  fe  defprent,  fe 
defcouft,  qui  s'efchappe  &  defrobe  de  foy.  Secon- 
dement, que  cet  accident  me  feruoit  d'exerciution, 
pour  me  préparer  à  pis  :  fi  moy,  qui  &  par  le  bé- 
néfice de  la  Fortune,  &  par  la  condition  de  mes 
mœurs,  efperois  élire  des  derniers,  venois  à  eftre 
des  premiers  attrappé  de  cette  tempefte.  M'inflruifant 
de  bonne  heure,  à  contraindre  ma  vie,  &  la  renger 
pour  vn  nouuel  eftat.  La  vraye  liberté  c'eft  pouuoir 
toute  chofe  fur  foy.  Potentiffimus  efl  qui  Je  habet  in 
poteflate.  En  vn  temps  ordinaire  &  tranquille,  on 
fe  prépare  à  des  accidens  modérez  &  communs  : 
mais  en  cette  confufion,  où  nous  fommes  depuis 
trente  ans,  tout  homme  François,  foit  en  particulier, 
foit  en  gênerai,  fe  voit  à  chaque  heure,  furie  poinâ 
de  l'entier  renuerfement  de  fa  fortune.  D'autant 
faut-il  tenir  fon  courage  foumy  de  prouifions  plus 
fortes  &  vigoureufes.  Sçachons  gré  au  fort,  de  nous 
auoir  faift  viure  en  vn  fiecle,  non  mol,  languif- 
fant,  ny  oifif.  Tel  qui  ne  Feull  efté  par  autre 
moyen,  fe  rendra  fameux  par  ion  malheur.  Comme 
ie  ne  ly  guère  es  hilloires,  ces  confufions,  des  autres 
eflats,  fans  regret  de  ne  les  auoir  peu  mieux  con- 
fiderer  prefent.  Ainfi  faicl  ma  curiofité,  que  ie  m'ag- 
gree  aucunement,  de  veoir  de  mes  yeux,  ce  notable 
fpeôacle  de  noftre  mort  publique,  fes  fymptomes 
&  fa  forme.  Et  puis  que  ie  ne  la  fçaurois  retarder, 
fuis  content  d'eftre  deft'mé  à  y  aflifter,  &  m'en  in- 
ftruire.  Si  cherchons  nous  euidemment  de  recognoiftre 
en  ombre  mefine,  &  en  la  fable  des  Théâtres,  la 
montre  des  ieux  tragiques  de  l'humaine  fortune.  Ce 
neft  pas  fans  compaflion  de  ce  que  nous  oyons: 
mais  nous  nous  plaifons  d'efueiller  noftre  defplaifir. 

par  la  rareté  de  ces  pitoyables  euenemens.  Rien  ne 
chatouille,  qui  ne  pince.  Et  les  bons  hiftoriens, 
fuyent  comme  vne  eaue  dormante,  &  mer  morte, 
des  narrations  calmes  :  pour  regaigner  les  feditions, 
les  guerres,  où  ils  fçauent  que  nous  les  appelions. 
le  doute  fi  ie  puis  affez  honneftement  aduouër,  à 
combien  vil  prix  du  repos  &  tranquillité  de  ma  vie, 
ie  l'ay  plus  de  moitié  paflee  en  la  ruine  de  mon 
pays.  le  me  donne  vn  peu  trop  bon  marché  de  pa- 
tience, es  accidens  qui  ne  me  faififlent  au  propre  : 
&  pour  me  plaindre  à  moy,  regarde  non  tant  ce 
qu'on  m'ofte,  que  ce  qui  me  refte  de  fauue,  &  de- 
dans &  dehors.  Il  y  a  de  la  confolation,  à  efcheuer 
tantoft  l'vn,  tantort  l'autre,  des  maux  qui  nous  gui- 
gnent de  fuitte,  &  afTenent  ailleurs,  autour  de  nous. 
Aufll,  qu'en  matière  d'interefts  publiques,  à  mefure, 
que  mon  affeftion  eft  plus  vniuerfellement  efpandue, 
elle  en  eft  plus  foible.  loinft  qu'il  eft  vray  à  demy, 
Tantum  ex  publicis  malis  fentimus,  quantum  ad  pri- 
uatas  res  pertinet.  Et  que  la  fanté,  d'où  nous  par- 
tîmes eftoit  telle,  qu'elle  foulage  elle  mefme  le  re- 
gret, que  nous  en  deurions  auoir.  C'eftoit  fanté,  mais 
non  qu'à  la  comparaifon  de  la  maladie,  qui  l'a 
fuyuie.  Nous  ne  fommcs  cheus  de  gueres  haut.  La 
corruption  &  le  brigandage,  qui  eft  en  dignité  &  en 
office,  me  femble  le  moins  fupportable.  On  nous 
voile  moins  iniurieufement  dans  vn  bois,  qu'en  lieu 
de  feureté.  C'eftoit  vneiointure  vniuerfelle  de  mem- 
bres gaftez  en  particulier  à  l'enuy  les  vns  des  autres  : 
&  la  plus  part,  d'vlceres  enuieillis,  qui  ne  receuoient 
plus,  ny  ne  demandoient  guerifon.  Ce  croulement  donq 
m'anima  certes  plus,  qu'il  ne  m'atterra,  à  l'aide  de  ma 
confcience,  qui  fe  portoit  non  paifiblement  feulement, 
mais  fièrement-  &  ne  trouuois  en  quoy  me  plaindre 

de  moy.  Aulfî,  comme  Dieu  n'enuoye  iamais  non 
plus  les  maux,  que  les  biens  tous  purs  aux  hommes, 
ma  fanté  tint  bon  ce  temps-là,  outre  fon  ordinaire. 
Et  ainfi  que  fans  elle  ie  ne  puis  rien,  il  eft  peu  de 
chofes,  que  ie  ne  puifTe  auec  elle.  Elle  me  donna 
moyen  d'efueiller  toutes  mes  prouifions,  &  de  porter 
la^ain  au  deuant  de  la  playe,  qui  eufl  pafle  volon- 
tiers plus  outre.  Et  efprouuay  en  ma  patience,  que 
i'auois  quelque  tenue  contre  la  Fortune  :  &  qu'à  me 
faire  perdre  mes  arçons,  il  falloit  vn  grand  heurt. 
le  ne  le  dis  pas,  pour  l'irriter  à  me  faire  vne  charge 
plus  vigoureufe.  le  fuis  fon  feruiteur  :  ie  luy  tends 
les  mains.  Pour  Dieu  qu'elle  fe  contente.  Si  ie  fens 
fes  alTaux  ?  fi  fais.  Comme  ceux  que  la  triftefTe  ac- 
cable &  poflede,  fe  laifTent  pourtant  par  interualles 
tallonner  à  quelque  plaifir,  &  leur  efchappe  vn  fouf- 
rire  :  ie  puis  auffi  allez  fur  moy,  pour  rendre  mon 
eftat  ordinaire,  paifible,  &  defchargé  d'ennuyeule 
imagination  :  mais  ie  me  laiffe  pourtant  à  boutades, 
furprendre  des  morfures  de  ces  malplaifantes  pen- 
fees,  qui  me  bâtent,  pendant  que  ie  m'arme  pour 
les  chaflTer,  ou  pour  les  luifter.  Voicy  vn  autre  ren- 
gregement  de  mal,  qui  m'arriua  à  la  fuitte  du  relie. 
Et  dehors  &  dedans  ma  maifon,  ie  fus  accueilly 
dVne  pefte,  véhémente  au  prix  de  toute  autre.  Car 
comme  les  corps  fains  font  fubieds  à  plus  griefues 
maladies,  d'autant  qu'ils  ne  peuuent  eflre  forcez  que 
par  celles-là  :  aufli  mon  air  trefTalubre,  où  d'au- 
cune mémoire,  la  contagion,  bien  que  voifine, 
n'auoit  fçeu  prendre  pied,  venant  à  s'empoifonner, 
produifit  des  effects  eftranges. 

Miftd  feman  &  iuuenum  denfantur  funeruj  nuUum 
Sœua  copia  Proferpina  fugit. 

l'euz  à  foufFrir  cette  plaifante  condition,  que  la  veue 
de  ma  maifon  m'elloit  effroyable.  Tout  ce  qui  y 
eftoit,  elloit  fans  garde,  &  à  l'abandon  de  qui  en 
auoit  enuie,  Moy  qui  fuis  fi  hofpitalier,  fus  en  tref- 
penible  quelle  de  retraite,  pour  ma  famille.  Vne 
famille  el'garee,  faifant  peur  à  fes  amis,  &  à  foy- 
mefme,  &  horreur  où  qu'elle  cherchaft  à  fe  placer  : 
ayant  à  changer  de  demeure,  foudain  qu'vn  de  la 
trouppe  commençoit  à  fe  douloir  du  bout  du  doigt. 
Toutes  maladies  font  alors  prifes  pour  perte  :  on  ne 
fe  donne  pas  leloyfir  de  les  recognoiftre.  Et  c'efl:  le 
bon  :  que  félon  les  règles  de  l'art,  à  tout  danger 
qu'on  approche,  il  faut  eftre  quarante  iours  en 
tranfe  de  ce  mal  :  l'imagination  vous  exerceant  ce- 
pendant à  fa  mode,  &  enfieurant  vollre  fanté  mefme. 
Tout  cela  m'eull:  beaucoup  moins  touché,  fi  ie 
n'euffe  eu  à  me  reffentir  de  la  peine  d'autruy, 
&  feruir  fix  mois  miferablement,  de  guide  à  cette 
carauane.  Car  ie  porte  en  moy  mes  preferuatifs, 
qui  font,  refolution  &  fouffrance.  L'apprehenfion  ne 
me  preffe  guère  :  laquelle  on  craint  particulièrement 
en  ce  mal.  Et  fi  eftanc  feul,  ie  l'euffe  voulu  pren- 
dre, c'eull  erté  vne  fuitte,  bien  plus  gaillarde  &  plus 
efloignee.  C'efl  vne  mort,  qui  ne  me  femble  des 
pires.  Elle  efl  communément  courte,  d'ellourdifTe- 
ment,  fans  douleur,  confolee  par  la  condition  pu- 
blique :  fans  cérémonie,  fans  dueil,  fans  preffe. 
Mais  quant  au  monde  des  enuirons,  la  centiefme 
partie  des  âmes  ne  fe  peult  fauuer. 

videas  defertdque  régna 
Paftorunij  &  longe  falcus  latéque  vacantes. 

En  ce  lieu,  mon   meilleur  reuenu  efl  manuel.  Ce 

que  cent  hommes  trauailloient  pour  moy,  chauma 
pour  long  temps.  Or  lors,  quel  exemple  de  refolu- 
rion  ne  vifmes  nous,  en  la  fimplicité  de  tout  ce 
peuple  ?  Généralement,  chacun  renonçoit  au  foing  de 
la  vie.  Les  raifms  demeurèrent  fufpendus  aux  vignes, 
le  bien  principal  du  pays  :  tous  indifféremment  fe 
preparans  &  attendans  la  mort,  à  ce  foir,  ou  au  len- 
demain :  d'vn  vifage  &  d'vne  voix  fi  peu  effroyee, 
qu'il  fembloit  qu'ils  euffent  compromis  à  cette  ne- 
ceflité,  &  que  ce  fuft  vne  condemnation  vniuerfelle 
&  ineuitable.  Elle  eft  toufiours  telle.  Mais  à  com- 
bien peu,  tient  la  refolution  au  mourir  ?  La  diftance 
&  différence  de  quelques  heures  :  la  leule  confide- 
ration  de  la  compagnie,  nous  en  rend  l'apprehenfion 
diuerfe.  Voyez  ceux-cy  :  pour  ce  qu'ils  meurent  en 
mefme  mois  :  enfans,  ieunes,  vieillards,  ils  ne  s'ef- 
tonnent  plus,  ils  ne  fe  pleurent  plus.  l'en  vis  qui  crai- 
gnoientde  demeurer  derrière,  comme  en  vne  horrible 
folitude.  Et  n'y  cogneu  communément,  autre  foing 
que  des  fepultures  :  il  leur  fafchoit  de  voir  les  corps 
efpars  emmy  les  champs,  à  la  mercy  des  belles:  qui 
y  peuplèrent  incontinent.  Comment  les  fantafies 
humaines  fe  defcouppent  !  Les  Neorites,  nation 
qu'Alexandre  fubiugua,  iettent  les  corps  des  morts 
au  plus  profond  de  leurs  bois,  pour  y  eftre  mangez. 
Seule  fepukure  eftimee  entr'eux  heureuie.  Tel  fain 
faifoit  défia  fa  fofle  :  d'autres  s'y  couchoient  encore 
viuans.  Et  vn  maneuure  des  miens,  auec  fes  mains, 
&  fes  pieds,  attira  fur  foy  la  terre  en  mourant.  Eftoit  ce 
pas  s'abrier  pour  s'endormir  plus  à  fon  aife?  D'vne 
entreprife  en  hauteur  aucunement  pareille  à  celle 
des  foldats  Romains,  qu'on  trouua  après  la  iournee 
de  Cannes,  la  tefte  plongée  dans  des  trous,  qu'ils 
auoient  faifts  &  comblez  de  leurs  mains,  en  s'y  fuf- 

foquant.  Somme  toute  vne  nation  fut  incontinent 
par  vfage,  logée  en  vne  marche,  qui  ne  cède  en  roi- 
deur  à  aucune  refolution  eftudiee  &  confultee.  La 
plus  part  des  inftruclions  de  la  fcience,  à  nous  en- 
courager, ont  plus  de  montre  que  de  force,  &  plus 
d'ornement  que  de  fruict.  Nous  auons  abandonné 
Nature,  &  luy  voulons  apprendre  fa  leçon  :  elle, 
qui  nous  menoit  fi  heureufement  &  fi  feurement.  Ec 
ce  pendant,  les  traces  de  fon  inftrudion,  8c  ce  peu 
qui  par  le  bénéfice  de  l'ignorance,  relie  de  fon  image, 
empreint  en  la  vie  de  cette  tourbe  rullique  d'hommes 
impollis  :  la  fcience  eft  contrainte,  de  l'aller  tous  les 
iours  empruntant,  pour  en  faire  patron  à  fes  dif- 
ciples,  de  confiance,  d'innocence,  &  de  tranquillité. 
Il  fait  beau  voir,  que  ceux-cy  plains  de  tant  de 
belle  cognoiiïance,  ayent  à  imiter  cette  fotte  fim- 
plicité  :  &  à  l'imiter,  aux  premières  adions  de  la 
vertu.  Et  que  noftre  fapience,  apprenne  des  beftes 
mefmes,  les  plus  vtiles  enfeignemens,  aux  plus 
grandes  &  necefTaires  parties  de  noftre  vie.  Comme 
il  nous  faut  viure  &  mourir,  mefnager  nos  biens, 
aymer  &  efleuer  nos  enfans,  entretenir  iuflice.  Sin- 
gulier tefmoignage  de  l'humaine  maladie  :  &  que 
cette  raifon  qui  fe  manie  à  noftre  pofte,  trouuant 
toufiours  quelque  diuerfité  &  nouuelleté,  ne  laifTe 
chez  nous  aucune  trace  apparente  de  la  Nature.  Et 
en  ont  faiâ:  les  hommes,  comme  les  parfumiers  de 
l'huile  :  ils  l'ont  fophiftiquee  de  tant  d'argumenta- 
tions, &  de  difcours  appeliez  du  dehors,  qu'elle  en 
eft  deuenue  variable,  &  particulière  à  chacun  :  &  a 
perdu  fon  propre  vifage,  conftant,  &  vniuerfel.  Et 
nous  faut  en  chercher  tefmoignage  des  beftes,  non 
fubieft  à  faueur,  corruption,  ny  à  diuerfité  d'opi- 
nions. Car  il  eft  bien  vray,  qu'elles  mefmes  ne  vont 

pas  toufiours  exaôement  dans  la  route  de  Nature, 
mais  ce  qu'elles  en  defuoyent,  c'eft  fi  peu,  que  vous 
en  apperceuez  toufiours  l'ornière.  Tout  ainfi  que 
les  cheuaux  qu  on  meine  en  main,  font  bien  des 
bonds,  &  des  efcapades,  mais  c'eft  à  la  longueur  de 
leurs  longes  :  &  fuyuent  neantmoins  toufiours  les 
pas  de  celuy  qui  les  guide  :  &  comme  l'oifeau  prend 
(on  vol,  mais  fous  la  bride  de  fa  filière.  Exilicy  tor- 
menta,  bella.  morboSj  naufragia  meditare,  vt  nullojis 
malo  tyro.  A  quoy  nous  lert  cette  curiofité,  de 
préoccuper  tous  les  inconueniens  de  l'humaine  na- 
ture, &  nous  préparer  auec  tant  de  peine  à  ren- 
contre de  ceux  mefme,  qui  n'ont  à  l'auanture  point 
à  nous  toucher  ?  (Parem  pajjis  triftitiam  facit,  pâli 
pojfe.  Non  feulement  le  coup,  mais  le  vent  &  le  pet 
nous  fi-appe).  Ou  comme  les  plus  fieureux,  car 
certes  c'eft  fieure,  aller  dés  à  cette  heure  vous  faire 
donner  le  fouet,  par  ce  qu'il  peut  aduenir,  que  For- 
tune vous  le  fera  fouffrir  vn  iour  :  &  prendre  voftre 
robe  fourrée  dés  la  S.  lean,  pour  ce  que  vous  en 
aurez  befoing  à  Noël?  lectez  vous  en  l'expérience  de 
tous  les  maux  qui  vous  peuuent  arriuer,  nommé- 
ment des  plus  extrêmes  :  efprouuez  vous  là,  difent- 
ils,  afleurez  vous  là.  Au  rebours;  le  plus  facile 
&  plus  naturel,  feroit  en  defcharger  mefme  fa 
penfee.  Ils  ne  viendront  pas  aflez  toft,  leur  vray 
eftre  ne  nous  dure  pas  aflez,  il  faut  que  noftre  ef- 
prit  les  eftende  &  les  allonge,  &  qu'auant  la  main  il 
les  incorpore  en  foy,  &  s'en  entretienne,  comme 
s'ils  ne  poifoient  pas  raifonnablement  à  nos  fens.  Ils 
poiferont  affez,  quand  ils  y  feront  (dit  vn  des 
maiftres,  non  de  quelque  tendre  fefte,  mais  de  la 
plus  dure)  cependant  fauorife  toy  :  croy  ce  que  tu 
aimes  le  mieux  :  que  te  fert  il  d'aller  recueillant 

&  preuenant  ta  maie  fortune  :  &  de  perdre  le  pre- 
fent,  par  la  crainte  du  futur  :  &  eflre  dés  cette 
heure  miferable,  par  ce  que  tu  le  dois  eftre  auec  le 
temps?  Ce  font  fes  mots.  La  fcience  nous  faift  vo- 
lontiers vn  bon  office,  de  nous  inftruire  bien  exafte- 
ment  des  dimenfions  des  maux, 

Curis  ac  liens  mort  alla  corda. 

Ce  feroit  dommage,  fi  partie  de  leur  grandeur  ef- 
chappoit  à  noflre  fentiment  &  cognoifTance.  Il  eil: 
certain,  qu'à  la  plus  part,  la  préparation  à  la  mort, 
a  donné  plus  de  torment,  que  n'a  faift  la  fouf- 
france.  Il  fut  iadis  véritablement  dift,  &  par  vn 
bien  iudicieux  autheur,  Minus  afficit  fenfusfatigatio^ 
quàm  cogitatio.  Le  fentiment  de  la  mort  prefente, 
nous  anime  par  fois  de  foy  mefme,  d'vne  prompte 
refolution,  de  ne  plus  euiter  chofe  du  tout  ineuitable. 
Plufieurs  gladiateurs  fe  font  veus  au  temps  paffé, 
après  auoir  couardement  combattu,  aualler  coura- 
geufement  la  mort;  oflfrans  leur  gofier  au  fer  de 
l'ennemy,  &  le  conuians.  La  veue  efloignee  de  la 
mort  aduenir,  a  befoing  d'vne  fermeté  lente,  &  dif- 
ficile par  confequent  à  fournir.  Si  vous  ne  fçauez 
pas  mourir,  ne  vous  chaille.  Nature  vous  en  infor- 
mera fur  le  champ,  plainement  &  fuffifamment; 
elle  fera  exaftement  cette  befongne  pour  vous,  n'en 
empefchez  voftre  foing. 

Incertam  fruftra  mortales  ftineris  horam 
Quaritisj  &  qiia  fie  mors  aditura  via  : 

Pana  minor  certam  fubità  per ferre  ruinam^ 
Qiiod  timeasj  grauius  fufiinuijfe  diii. 

Nous  troublons  la  vie  par  le  foing  de  la  mort,  &  la 

mort  par  le  foing  de  la  vie.  L'vne  nous  ennuyé, 
l'autre  nous  effraye.  Ce  n'eft  pas  contre  la  mort,  que 
nous  nous  préparons,  c'eft  chofe  trop  momentanée. 
Vn  quart  d'heure  de  paflion  fans  confequence, 
fans  nuifance,  ne  mérite  pas  des  préceptes  particu- 
liers. A  dire  vray,  nous  nous  préparons  contre  les 
préparations  de  la  mort.  La  philofophie  nous  or- 
donne, d'auoir  la  mort  toufiours  deuant  les  yeux,  de 
la  preuoir  &  conllderer  auant  le  temps  :  &  nous 
donne  après,  les  règles  &  les  précautions,  pour  prou- 
uoir  à  ce,  que  cette  preuoyance,  &  cette  penfee  ne 
nous  blefle.  Ainfi  font  les  médecins  qui  nous  iettent 
aux  maladies,  afin  qu'ils  ayent  où  employer  leurs 
drogues  &  leur  art.  Si  nous  n'auons  fçeu  viure,  c'eft 
iniuftice  de  nous  apprendre  à  mourir,  &  difformer 
la  fin  de  fon  total.  Si  nous  auons  fçeu  viure,  con- 
ftamment  &  tranquillement,  nous  fçaurons  mourir 
de  mefme.  Ils  s'en  venteront  tant  qu'il  leur  plaira, 
Tota  philofophorum  vita  commentatio  mortis  eft.  Mais 
il  m'eft  aduis,  que  c'eft  bien  le  bout,  non  pourtant 
le  but  de  la  vie.  C'eft  fa  fin,  fon  extrémité,  non 
pourtant  fon  obieft.  Elle  doit  eftre  elle  mefme  à 
foy,  fa  vifee,  fon  deffein.  Son  droit  eftude  eft  fe 
régler,  fe  conduire,  fe  fouffrir.  Au  nombre  de  plu- 
fieurs  autres  offices,  que  comprend  le  gênerai  &  prin- 
cipal chapitre  de  fçauoir  viure,  eft  cet  article  de 
fçauoir  mourir.  Et  des  plus  légers,  fi  noftre  crainte 
ne  luy  donnoit  poids.  A  les  iuger  par  l'vtilité,  &  par 
la  vérité  naifue,  les  leçons  de  la  fmiplicité,  ne  cèdent 
gueres  à  celles  que  nous  prefche  la  doôrine  au  con- 
traire. Les  hommes  font  diuers  en  fentiment  &  en 
force  :  il  les  faut  mener  à  leur  bien,  félon  eux  : 
&  par  routes  diuerfes.  Qub  me  cumque  rapit  tempe- 
ftas,  deferor  hofpes.  le  ne  vy  iamais  payfan  de  mes 

voifins,  entrer  en  cogitation  de  quelle  contenance, 
&  aiïeurance ,  il  paiïeroit  cette  heure  dernière. 
Nature  luy  apprend  à  ne  fonger  à  la  mort,  que 
quand  il  fe  meurt.  Et  lors  il  y  a  meilleure  grâce 
qu'Ariftote  :  lequel  la  mort  preffe  doublement,  &  par 
elle,  &  par  vne  fi  longue  préméditation.  Pourtant 
fut-ce  Topinion  de  Casfar,  que  la  moins  préméditée 
mort,  eftoit  la  plus  heureufe,  &  plus  defchargee. 
Plus  dolet,  quàm  necejfe  eft,  qui  anie  dolet^  quant 
necejfe  ejl.  L'aigreur  de  cette  imagination,  naiû  de 
noftre  curiofité.  Nous  nous  empefchons  toufiours 
ainfi  :  voulans  deuancer  &  régenter  les  prefcriptions 
naturelles.  Ce  n'eft  qu'aux  dofteurs,  d'en  difner  plus 
mal,  tous  fains,  &  fe  renfroigner  de  l'image  de  la 
mort.  Le  commun,  n"a  befoing  ny  de  remède  ny  de 
confolation,  qu'au  hurt,  &  au  coup.  Et  n'en  confi- 
dere  qu'autant  iuftement  qu'il  en  fouffre.  Ell-ce  pas 
ce  que  nous  difons,  que  la  ftupidité,  &  faute  d'ap- 
prehenfion,  du  vulgaire,  luy  donne  cette  patience 
aux  maux  prefens,  &  cette  profonde  nonchalance 
des  fmiftres  accidens  futurs?  Que  leur  ame  pour  élire 
plus  crafle,  &  obtufe,  eft  moins  penetrable  &  agi- 
tablcî^  Pour  Dieu  s'il  eft  ainfi,  tenons  d'ores  en  auant 
efcole  de  beftife.  C'eft  l'extrême  fruit,  que  les 
fciences  nous  promettent,  auquel  cefte-cy  conduift  fi 
doucement  fes  difciples.  Nous  n'aurons  pas  faute  de 
bons  regens,  interprètes  de  la  fimplicité  naturelle. 
Socrates  en  fera  l'vn.  Car  de  ce  qu'il  m'en  fouuient, 
il  parle  enuiron  en  ce  fens,  aux  iuges  qui  délibèrent 
de  fa  vie  :  l'ay  peur,  meflieurs,  li  ie  vous  prie  de 
ne  me  faire  mourir,  que  ie  m'enferre  en  la  délation 
de  mes  accufateurs  ;  qui  eft  :  Que  ie  fais  plus  l'en- 
tendu que  les  autres  :  comme  ayant  quelque  cognoil- 
fanceplus  cachée,  des  chofes  qui  font  au  delTus  &  au 


\ 


LIVRE    >IIf    CHAH.    XII.  191 

deflTous  de  nous.  le  fçay  que  ie  n'ay  ni  fréquenté, 
ny  recogneu  la  mort,  ni  n'ay  veu  perfonne  qui  ait 
effayé  fes  qualicez,  pour  m'en  inftruire.  Ceux  qui  la 
craignent  prefuppofent  la  cognoiftre  :  quant  à  moy, 
ie  ne  fçay  ny  quelle  elle  ell,  ny  quel  il  faift  en  l'autre 
monde.  A  l'auanture  eft  la  mort  chofe  indifférente, 
à  l'auanture  defirable.  Il  eft  à  croire  pourtant,  fi 
c'eft  vne  tranimigration  d'vne  place  à  autre,  qu'il  y 
a  de  l'amendement,  d'aller  viure  auec  tant  de  grands 
perfonnages  trefpaflez  :  &  d'etlre  exempt  d'auoir 
plus  affaire  à  iuges  iniques  &  corrompus.  Si  c'eft  vn 
aneantiffement  de  noftre  eftre,  c'eft  encore  amende- 
ment d'entrer  en  vne  longue  &  paifible  nuit.  Nous 
ne  fentons  rien  de  plus  doux  en  la  vie,  qu'vn  repos 
&  fommeil  tranquille,  &  profond  fans  fonges.  Les 
chofes  que  ie  fçay  eftre  mauuaifes,  comme  d'offencer 
fon  prochain,  &  defobeir  au  fuperieur,  foit  Dieu, 
foit  homme,  ie  les  euite  foigneufement  :  celles  del- 
quelles  ie  ne  fçay,  li  elles  font  bonnes  ou  mauuaifes, 
ie  ne  les  fçaurois  craindre.  Si  ie  m'en  vay  mourir, 
&  vous  laiffe  en  vie  :  les  Dieux  feuls  voyent,  à  qui, 
de  vous  ou  de  moy,  il  en  ira  mieux.  Parquoy  pour 
mon  regard,  vous  en  ordonnerez,  comme  il  vous 
plaira.  Mais  félon  ma  façon  de  confeiller  les  chofes 
iuftes  &  vtiles,  ie  dy  bien,  que  pour  voftre  confcience 
vous  ferez  mieux  de  m'eftargir,  fi  vous  ne  voyez  plus 
auant  que  moy  en  ma  caufe.  Et  iugeant  félon  mes 
aftions  paffees,  &  publiques,  &  priuees,  félon  mes 
intentions,  &  félon  le  profit,  que  tirent  tous  les  iours 
de  ma  conuerfation  tant  de  nos  citoyens,  ieunes 
&  vieux,  &  le  fruit,  que  ie  vous  fay  à  tous,  vous  ne 
pouuez  duëment  vous  defcharger  enuers  mon  mé- 
rite, qu'en  ordonnant,  que  ie  fois  nourry,  attendu 
ma  pauureté,  au  Pry^tanee,  aux  defpens  publiques  : 

ce  que  fouuent  ie  vous  ay  veu  à  moindre  raifon, 
oftroyer  à  d'autres.  Ne  prenez  pas  à  obflination  ou 
defdaing,  que,  fuyuant  la  couftume,  ie  n'aille  vous 
fuppliant  &  efmouuant  à  commiferation.   l'ay  des 
amis  &  des  parents,  n'eftant,  comme  dift  Homère, 
engendré  ny  de  bois,  ny  de  pierre  non  plus  que  les 
autres  :  capables  de  fe  prefenter,  auec  des  larmes, 
&  le  dueil  :  &  ay  trois  enfans  efplorez,  dequoy  vous 
tirer  à  pitié.  Mais  ie  feroy  honte  à  nollre  ville,  en 
l'aage  que  ie  fuis,  &  en  telle  réputation  de  fagelTe, 
que  m'en  voyci  en  preuention,  de  m' aller  defmettre 
à  fi  lafches  contenances.  Que  diroit-on  des  autres 
Athéniens?  l'ay  toufiours  admonneflé  ceux  qui  m'ont 
ouy  parler,  de  ne  racheter  leur  vie,  par  vne  aftion 
deshonnefte.  Et  aux  guerres  de  mon  pays  à  Amphi- 
polis,  à  Potidee,  à  Délie,  &  autres  où  ie  me  fuis 
trouué,  i'ay  montré  par  effeft,  combien  i'eftoy  loing 
de  garentir  ma  feureté  par  ma  honte.  D'auantage 
i'intereiïerois  voftre  deuoir,  &  vous  conuierois  à 
chofes  laydes  :  car  ce  n'eft  pas  à  mes  prières  de  vous 
perfuader  :  c'eft  aux  raifons  pures  &  folides  de  la 
iuftice.  Vous  auez  iuré  aux  Dieux  d'ainfi  vous  main- 
tenir. Il  fembleroit,  que  ie  vous  voufiffe  foupçonner 
&  récriminer,  de  ne  croire  pas,  qu'il  y  en  aye.  Et 
moy  mefme  tefmoigneroy  contre  moy,  de  ne  croire 
point  en  eux,  comme  ie  doy  :  me  deffiant  de  leur 
conduire,  &  ne  remettant  purement  en  leurs  mains 
mon  affaire.  le  m'y  fie  du  tout  :  &  tiens  pour  cer- 
tain, qu'ils  feront  en  cecy,  félon  qu'il  fera  plus  pro- 
pre à  vous  &  à  moy.  Les  gens  de  bien  ny  viuans, 
ny  morts,  n'ont  aucunement  à  fe  craindre  des  Dieux. 
Voyla  pas  vn  playdoyé  puérile,  d'vne  hauteur  inima- 
ginable, &  employé  en  quelle  neceflîté?  Vrayement 
ce  fut  raifon,  qu'il  le  préférait  à  celuy,  que  ce  grand 

orateur  Lyfias,  auoit  mis  par  efcrit  pour  luy  :  excel- 
lemment façonné  au  ftile  iudiciaire  :  mais  indigne 
d'vn  fi  noble  criminel.  Euft  on  ouï  de  la  bouche  de 
Socrates  vne  voix  fuppliante }  Cette  fuperbe  vertu, 
euft  elle  calé,  au  plus  fort  de  fa  montre?  Et  fa  riche 
&  puiffante  nature,  euft  elle  commis  à  l'art  fa  de- 
fenfe  :  &  en  fon  plus  haut  eflay,  renoncé  à  la  vérité 
&  naïueté,  ornemens  de  fon  parler,  pour  fe  parer 
du  fard,  des  figures,  &  feintes,  d'vne  oraifon  ap- 
prinfe  ?  Il  feit  treflagement,  &  félon  luy,  de  ne  cor- 
rompre vne  teneur  de  vie  incorruptible,  &  vne  fi 
fainde  imag&  de  l'humaine  forme,  pour  allonger 
d'vn  an  fa  décrépitude  :  &  trahir  l'immortelle  mé- 
moire de  cette  fin  glorieufe.  Il  deuoit  fa  vie,  non 
pas  à  foy,  mais  à  l'exemple  du  monde.  Seroit  ce  pas 
dommage  publique,  qu'il  l'euft  acheuee  d'vne  oyfiue 
&  obfcure  façon  }  Certes  vne  fi  nonchallante  &  molle 
confideration  de  fa  mort,  meritoit  que  la  pofterité  la 
confideraft  d'autant  plus  pour  luy.  Ce  qu'elle  fit.  Et 
il  n'y  a  rien  en  la  iuftice  fi  iufte,  que  ce  que  la  For- 
tune ordonna  pour  fa  recommandation.  Car  les 
Athéniens  eurent  en  telle  abomination  ceux,  qui  en 
auoient  efté  caufe,  qu'on  les  fuyoit  comme  perfonnes 
excommuniées.  On  tenoit  poilu  tout  ce,  à  quoy  ils 
auoient  touché  :  perfonne  à  l'eftuue  ne  lauoit  auec 
eux,  perfonne  ne  les  faluoit  ni  accointoit  :  fi  qu'en 
fin  ne  pouuant  plus  porter  cette  haine  publique,  ils 
fe  pendirent  eux  mefmes.  Si  quelqu'vn  eftime,  que 
parmy  tant  d'autres  exemples  que  i'auois  à  choilir 
pour  le  feruice  de  mon  propos,  es  dits  de  Socrates, 
i'aye  mal  trié  ceftuy-cy  :  &  qu'il  iuge,  ce  difcours 
eftre  efleué  au  deffus  des  opinions  communes  :  ie  l'ay 
faiâ:  à  efcient  :  car  ie  iuge  autrement.  Et  tiens  que 
c'eft  vn  difcours,  en  rang,  &  en  naïfueté  bien  plus 

arrière,  &  plus  bas,  que  les  opinions  communes.  Il 
reprefente  en  vne  hardieffe  inartificielle  &  fecurité 
enfantine  la  pure  &  première  impreffion  &  ignorance 
de  nature.  Car  il  eft  croyable,  que  nous  auons  natu- 
rellement crainte  de  la  douleur  •  mais  non  de  la 
mort,  à  caufe  d'elle.  C'eft  vne  partie  de  noftre  eftre, 
non  moins  effentielle  que  le  viure.  A  quoy  faire, 
nous  en  auroit  Nature  engendré  la  haine  &  Thorreur, 
veu  qu'elle  luy  tient  rang  de  très-grande  vtilité, 
pour  nourrir  la  fucceiïion  &  vicifTitude  de  les 
ouurages  ?  Et  qu'en  cette  republique  vniuerfelle, 
elle  fert  plus  de  nailTance  &  d'augmentation,  que 
de    perte  ou  ruyne  : 

Jic  reriim  fumma.  nouatur  : 
mille  animas  vna  necata  dédit. 

La  deffaillance  d'vne  vie,  eft  le  pafTage  à  mille  autres 
vies.  Nature  a  empreint  aux  belles,  le  foing  d'elles 
&  de  leur  conferuation.  Elles  vont  iufques-là,  de 
craindre  leur  empirement  :  de  fe  heurter  &  blelTer  : 
que  nous  les  encheueftrions  &  battions,  accidents 
fubiefts  à  leur  fens  &  expérience.  Mais  que  nous 
les  tuions,  elles  ne  le  peuuent  craindre,  ny  n'ont  la 
faculté  d'imaginer  &  conclurre  la  mort.  Si  dit-on 
encore  qu'on  les  void,  non  feulement  la  fouffrir 
gayement  :  la  plus-part  des  cheuaux  hanniffent  en 
mourant,  les  cygnes  la  chantent  :  mais  de  plus,  la 
rechercher  à  leur  befoing  ;  comme  portent  plufieurs 
exemples  des  elephans.  Outre  ce,  la  façon  d'argu- 
menter, de  laquelle  fe  fert  icy  Socrates,  eft-elle  pas 
admirable  efgallement,  en  fimplicité  &  en  véhémence  } 
Vrayment  il  eft  bien  plus  aifé,  de  parler  comme 
Ariftote,  &  viure  comme  Cxfar,  qu'il  n'eft  aifé  de 
parler  &  viure  comme  Socrates.  Là,  loge  l'extrême 

degré  de  perfeâion  &  de  difficulté  :  l'art  n'y  peut 
ioindre.  Or  nos  facultez  ne  font  pas  ainfi  dreflees. 
Nous  ne  les  efTayons,  ny  ne  les  cognoifTons  :  nous 
nous  inueftiflbns  de  celles  d'autruy,  &  laifTons  chô- 
mer les  noftres.  Comme  quelqu'vn  pourroic  dire  de 
moy  :  que  i'ay  feulement  faiét  icy  vn  amas  de  fleurs 
étrangères,  n'y  ayant  fourny  du  mien,  que  le  filet  à 
les  lier.  Certes  i'ay  donné  à  l'opinion  publique,  que 
ces  parements  empruntez  m'accompaignent  :  mais  ie 
n'entends  pas  qu'ils  me  couurent,  &  qu'ils  me  cachent  : 
c'eft  le  rebours  de  mon  deflein.  Qui  ne  veux  faire 
montre  que  du  mien  &  de  ce  qui  ei\  mien  par  nature. 
Et  fi  ie  m'en  fufle  creu,  à  tout  hazard,  i'eufTe  parlé 
tout  fin  feul.  le  m'en  charge  de  plus  fort,  tous  les 
iours,  outre  ma  propofition  &  ma  forme  première, 
fur  la  fantafie  du  fiecle  :  &  par  oifiueté.  S'il  me 
meffied  à  moy,  comme  ie  le  croy,  n'impone  :  il 
peut  eftre  vtile  à  quelque  autre.  Tel  allègue  Pla- 
ton &  Homère,  qui  ne  les  vid  onques  :  &  moy,  ay 
prins  des  lieux  aflez,  ailleurs  qu'en  leur  fource.  Sans 
peine  &  fans  fuffifance,  ayant  mille  volumes  de 
liures,  autour  de  moy,  en  ce  lieu  où  i'efcris,  i'em- 
prunteray  prefentement  s'il  me  plaift,  d'vne  dou- 
zaine de  tels  rauaudeurs,  gens  que  ie  ne  fueUlette 
guère,  dequoy  efmailler  le  traifté  de  la  Phyfiono- 
mie.  Il  ne  faut  que  l'epitre  liminaire  d'vn  Allemand 
pour  me  farcir  d'allégations  :  &  nous  allons  queiler 
par  là  vne  friande  gloire,  à  piper  le  fot  monde.  Ces 
paftifîages  de  lieux  communs,  dequoy  tant  de  gents 
mefnagent  leur  eftude,  ne  feruent  guère  qu'à  fubiefts 
communs  :  &  feruent  à  nous  montrer,  non  à  nous 
conduire  :  ridicule  truiét  de  la  fcience,  que  Socrates 
exagite  fi  plaifamment  contre  Euthydemus.  I'ay  veu 
faire  des  liures  de  chofes,  ny  iamais  eftudiée    ny 

entendues  :  l'autheur  commettant  à  diuers  de  fes 
amis  fçauants,  la  recherche  de  cette-cy,  &  de  cette 
autre  matière,  à  le  baftir  :  fe  contentant  pour  fa 
part,  d'en  auoir  proietcé  le  deiïein,  &  lié  par  fon 
induftrie,  ce  fagot  de  prouifions  incogneuës  :  au 
moins  eft  fien  l'ancre,  &  le  papier.  Cela,  c'eft  achet- 
ter,  ou  emprunter  vn  liure,  non  pas  le  faire.  C'eft 
apprendre  aux  hommes,  non  qu'on  fçait  faire  vn 
liure,  mais,  ce  dequoy  ils  pouuoient  eftre  en  doute, 
qu'on  ne  le  fçait  pas  faire.  Vn  prefident  fe  ventoit 
où  i'eftois,  d' auoir  amoncelé  deux  cens  tant  de  lieux 
eftrangers,  en  vn  fien  arreft  prefidental.  En  le  pref- 
chant,  il  effaçoit  la  gloire  qu'on  luy  en  donnoit. 
PufiUanime  &  abfurde  venterie  à  mon  gré,  pour  vn 
tel  fubieft  &  telle  perfonne.  le  fais  le  contraire  : 
&  parmy  tant  d'emprunts,  fuis  bien  aife  d'en  pou- 
uoir  defrober  quelqu'vn  :  le  defguifant  &  difformant 
à  nouueau  feruice.  Au  hazard,  que  ie  lailTe  dire, 
que  c'eft  par  faute  d'auoir  entendu  fon  naturel  vfage, 
ie  luy  donne  quelque  particulière  adrefte  de  ma 
main,  à  ce  qu'il  en  foit  d'autant  moins  purement 
eftranger.  Ceux-cy  mettent  leurs  larrecins  en  parade 
&  en  conte.  Aufli  ont-ils  plus  de  crédit  aux  loixque 
moy.  Nous  autres  naturaliftes,  eftimons,  qu'il  y  aye 
grande  &  incomparable  préférence,  de  l'honneur  de 
l'inuention,  à  l'honneur  de  l'allégation.  Si  i'euffe 
voulu  parler  par  fcience,  i'euffe  parlé  pluftoft.  reufl*e 
efcrit  du  temps  plus  voifm  de  mes  eftudes,  que 
i'auois  plus  d'efprit  &  de  mémoire.  Et  me  fuffe  plus 
fié  à  la  vigueur  de  cet  aage  là,  qu'à  cetfuy-cy,  fi 
i'euffe  voulu  faire  meftier  d'efcrire.  Et  quoy,  fi 
cette  faueur  gratieufe,  que  la  Fortune  m'a  n'aguere 
offerte  par  l'entremife  de  cet  ouurage,  m'euft  peu 
rencontrer  en  telle  faifon  au  lieu  de  celle-cy;  où 

elle  eft  egallement  defirable  à  poffeder,  &  prefte  à 
perdre?  Deux  de  mes  cognoiflans,  grands  hommes 
en  cette  faculté,  ont  perdu  par  moitié,  à  mon  aduis, 
d'auoir  refufé  de  fe  mettre  au  iour,  à  quarante  ans, 
pour  attendre  les  foixante.  La  maturité  a  fes  defifaux, 
comme  la  verdeur,  &  pires.  Et  autant  eft  la  vieil- 
leflTe  incommode  à  cette  nature  de  befongne,  qu'à 
toute  autre.  Quiconque  met  fa  décrépitude  foubs  la 
preffe,  faift  folie,  s'il  efpere  en  efpreindre  des  hu- 
meurs, qui  ne  fentent  le  difgratié,  le  refueur 
&  l'aflbupy.  Noftre  efprit  fe  conftipe  &  s'efpeflit  en 
vieillilTant.  le  dis  pompeufement  &  opulemment 
l'ignorance,  &  dis  la  fcience  maigrement  &  piteufe- 
ment.  Acceffbirement  cette-cy,  &  accidentalement  : 
celle-là  expreffément,  &  principallement.  Et  ne 
traide  à  poinft  nommé  de  rien,  que  du  rien  :  ny 
d'aucune  fcience,  que  de  celle  de  l'infcience.  Fay 
choifi  le  temps,  où  ma  vie,  que  i'ay  à  peindre,  ie 
l'ay  toute  deuant  moy  :  ce  qui  en  refte,  tient  plus 
de  la  mort.  Et  de  ma  mort  feulement,  fi  ie  la  ren- 
controis  babillarde,  comme  font  d'autres,  donrois-ie 
encores  volontiers  aduis  au  peuple,  en  deflogeant. 
Socrates  a  efté  vn  exemplaire  parfaift  en  toutes 
grandes  qualitez.  I'ay  defpit,  qu'il  euft  rencontré  vn 
corps  fi  difgratié,  comme  ils  difent,  &  fi  difconue- 
nable  à  la  beauté  de  fon  ame.  Luy  fi  amoureux  &  fi 
aflfolé  de  la  beauté.  Nature  luy  fit  iniuftice.  Il  n'eft 
rien  plus  vray-femblable,  que  la  conformité  &  rela- 
tion du  corps  à  l'efprit.  ïpfi  animi,  magni  refertj 
quali  in  corpore  îocatijint  :  multa  enim  è  corpore  exi- 
flunty  quœ  acuant  mentem  :  multa^  quœ  obtundant. 
Cettuy-cy  parle  d'vne  laideur  defnaturée,  &  diffor- 
mité de  membres  :  mais  nous  appelions  laideur 
auffi,  vne  mefauenance  au  premier  regard,  qui  loge 

principallement  au  vifage  :  &  nous  defgoute  par  le 
teint,  vne  tache,  vne  rude  contenance,  par  quelque 
caufe  fouuent  inexplicable,  en  des  membres  pour- 
tant bien  ordonnez  &  entiers.  La  laideur,  qui  reue- 
lloit  vne  ame  très-belle  en  la  Boittie,  eftoit  de  ce 
predicament.  Cette  laideur  fuperficielle,  qui  eft  toutes- 
fois  la  plus  imperieufe,  ell  de  moindre  preiudice  à 
l'eilat  de  refprit  :  &  a  peu  de  certitude  en  l'opinion 
des  hommes.  L'autre,  qui  d'vn  plus  propre  nom, 
s'appelle  difformité  plus  fubflantielle,  porte_  plus 
volontiers  coup  iufques  au  dedans.  Non  pas  tout 
ibulier  de  cuir  bien  liffé,  mais  tout  foulier  bien 
formé,  montre  l'intérieure  forme  du  pied.  Comme 
Socrates  difoit  de  la  Tienne,  qu'elle  en  accufoit  iu- 
llement,  autant  en  fon  ame,  s'il  ne  l'euft  corrigée 
par  inftitution.  Mais  en  le  difant,  ie  tiens  qu'il  fe 
mocquoit,  fuiuant  fon  vfage  :  &  iamais  ame  fi  excel- 
lente, ne  fe  fit  elle-mefme.  le  ne  puis  dire  affez  fou- 
uent, combien  i'eftime  la  beauté,  qualité  puifTante 
&  aduantageufe.  Il  l'appclloit,  vne  courte  tyranfiie  : 
&  Platon,  le  priuilege  de  nature.  Nous  n'en  auons 
point  qui  la  furpaffe  en  crédit.  Elle  tient  le  premier 
rang  au  commerce  des  hommes.  Elle  fe  prefente  au 
deuant  :  feduift  &  préoccupe  noftre  iugcment,  auec 
grande  authorité  &  merueilleufc  imprellion.  Phryne 
perdoit  fii  caufe,  entre  les  mains  d'vn  excellent  ad- 
uocat,  fi,  ouurant  fa  robbe,  elle  n'euft  corrompu  fes 
iuges,  par  l'efclat  de  fa  beauté.  Et  ie  crouue,  que 
Cyrus,  Alexandre,  Caefar,  ces  trois  maiftres  du 
monde,  ne  l'ont  pas  oubliée  à  faire  leurs  grands 
affaires.  Non  a  pas  le  premier  Scipion.  Vn  mefme 
mot  embrafîe  en  Grec  le  bel  &  le  bon.  Et  le  S.  Ef- 
prit  appelle  fouuent  bons,  ceux  qu'il  veut  dire  beaux. 
le  maintiendroy  volontiers  le  rang  des  biens,  félon 

que  portoit  la  chanfon,  que  Platon  dit  auoir  elle  tri- 
uiale,  prinfe  de  quelque  ancien  poëte  :  La  lanté,  la 
beauté,  la  richeire.  Arillote  dit,  appartenir  aux 
beaux,  le  droid  de  commander  :  &  quand  il  en 
eft,  de  qui  la  beauté  approche  celle  des  images  des 
Dieux,  que  la  vénération  leur  etl  pareillement  deuë. 
A  celuy  qui  luy  demandoit,  pourquoy  plus  long 
temps,  &  plus  fouuent,  on  hantoit  les  beaux  :  Cette 
demande,  feit-il,  n'appartient  à  eftre  faide,  que  par 
vn  aueugle.  La  plus-part  &  les  plus  grands  philo- 
fophes,  payèrent  leur  efcholage,  &  acquirent  la  fa- 
gefle,  par  Tentremile  &  faueur  de  leur  beauté.  Non 
feulement  aux  hommes  qui  me  feruent,  mais  aux 
belles  aulfi,  ie  la  confidere  à  deux  doigts  près  de  la 
bonté.  Si  me  femble-il,  que  ce  traid  &  façon  de 
vifagc,  &  ces  linéaments,  par  lefquels  on  argumente 
aucunes  complexions  internes,  &  nos  fortunes  à 
venir,  eft  chofe  qui  ne  loge  pas  bien  diredement 
&  fimplement,  foubs  le  chapitre  de  beauté  &  de 
laideur.  Non  plus  que  toute  bonne  odeur,  &  ferenité 
d'air,  n'en  promet  pas  la  fanté  :  ny  toute  efpefleur 
&  puanteur,  l'infedion,  en  temps  peftilent.  Ceux  qui 
accufent  les  dames,  de  contre-dire  leur  beauté  par 
leurs  mœurs,  ne  rencontrent  pas  toufiours.  Car  en 
vne  face  qui  ne  fera  pas  trop  bien  compofée,  il  peut 
loger  quelque  air  de  probité  &  de  fiance.  Comme 
au  rebours,  i'ay  leu  par  fois  entre  deux  beaux  yeux, 
des  menafles  d'vne  nature  maligne  &  dangereufe.  Il 
y  a  des  phyfionomies  fauorables  :  &  en  vne  prefle 
d'ennemis  viftorieux,  vous  choifirez  incontinent 
parmy  des  hommes  incogneus,  l'vn  pluftoft  que 
l'autre,  à  qui  vous  rendre  &  fier  voftre  vie  :  &  non 
proprement  par  la  confideration  de  la  beauté.  C'eft 
vne  foible  garantie  que  la  mine,  toutesfois  elle  a 

quelque  confideration.  Et  fi  i'auois  aies  foyter,  ce 
ieroit  plus  rudement,  les  mefchans  qui  démentent 
&  trahiffent  les  promeffes  que  Nature  leur  auoit 
plantées  au  front.  le  punirois  plus  aigrement  la 
malice,  en  vne  apparence  débonnaire.  Il  femble 
qu'il  y  ait  aucuns  vifages  heureux,  d'autres  mal- 
encontreux. Et  crois,  qu'il  y  a  quelque  art,  à  diftin- 
guer  les  vifages  débonnaires  des  niais,  les  feueres 
des  rudes,  les  malicieux  des  chagrins,  les  defdai- 
gneux  des  melancholiques,  &  telles  autres  qualitez 
voifmes.  Il  y  a  des  beautez,  non  fieres  feulement , 
mais  aigres  :  il  y  en  a  d'autres  douces,  &  encores 
au  delà,  fades.  D'en  prognofliquer  les  auantures 
futures,  ce  font  matières  que  ie  laifTe  indecifes.  l'ay 
pris,  comme  i'ay  dift  ailleurs,  bien  Amplement 
&  cruëment,  pour  mon  regard,  ce  précepte  ancien  : 
Que  nous  ne  fçaurions  faillir  à  fuiure  Nature  :  que 
le  fouuerain  précepte,  c'ell  de  fe  conformer  à  elle. 
le  n'ay  pas  corrigé  comme  Socrates,  par  la  force 
de  la  raifon,  mes  complexions  naturelles  :  &  n'ay 
aucunement  troublé  par  art,  mon  inclination.  le  me 
laifTe  aller,  comme  ie  fuis  venu.  le  ne  combats  rien. 
Mes  deux  maiflreiïes  pièces  viuent  de  leur  grâce  en 
paix  &  bon  accord  :  mais  le  laift  de  ma  nourrice  a 
efté.  Dieu  mercy,  médiocrement  fain  &  tempéré. 
Diray-ie  cecy  en  paffant  :  que  ie  voy  tenir  en  plus 
de  prix  qu'elle  ne  vaut,  qui  eft  feule  quafi  en  vfage 
entre  nous,  certaine  image  de  preud'hommie  fchola- 
ftique,  férue  des  préceptes,  contrainte  foubs  l'efpe- 
rance  &  la  crainte?  le  l'aime  telle  que  loix  &  reli- 
gions, non  facent,  mais  parfacent,  &  authorifent  : 
qui  fe  fente  dequoy  fe  fouflenir  fans  aide  :  née  en 
nous  de  fes  propres  racines,  par  la  femence  de  la 
raifon  vniuerfelle,  empreinte  en  tout  homme  non 

defnaturé.  Cette  raifon,  qui  redrefle  Socrates  de  l'on 
vicieux  ply,  le  rend  obeifTant  aux  hommes  &  aux 
Dieux,  qui  commandent  en  fa  ville  :  courageux  en  la 
mort,  non  parce  que  fon  ame  eft  immortelle,  mais 
parce  qu'il  eft  mortel.  Ruineufe  inftruftion  à  toute 
police,  &  bien  plus  dommageable  qu'ingenieufe 
&  fubtile,  qui  perfuade  aux  peuples,  la  religieufe 
créance  fuffire  feule,  &  fans  les  mœurs,  à  contenter 
la  diuine  iuftice.  L'vfage  nous  faid  veoir,  vne  di- 
ftinftion  énorme,  entre  la  deuotion  &  la  confcience. 
Fay  vne  apparence  fauorable,  &  en  forme  &  en 
interprétation. 

Quid  dixi  habere  me  ?  Imô  fiabui  Chrême  : 
Heu  tjjicùm  attriti  corporis  offa  vides. 

Et  qui  faiél  vne  contraire  montre  à  celle  de  Socrates. 
Il  m'eft  fouuent  aduenu,  que  fur  le  fimple  crédit  de 
ma  prefence,  &  de  mon  air,  des  perfonnes  qui 
n'auoient  aucune  cognoifTance  de  moy,  s'y  font 
grandement  fiées,  foit  pour  leurs  propres  afifaires, 
foit  pour  les  miennes.  Et  en  ay  tiré  es  pais  eftran- 
gers  des  faueurs  fmgulieres  &  rares.  Mais  ces  deux 
expériences,  valent  à  l'auanture,  que  ie  les  recite 
particulièrement.  Vn  quidam  délibéra  de  furprendre 
ma  maifon  &  moy.  Son  art  fut,  d'arriuer  feul  à  ma 
porte,  &  d'en  prelTer  vn  peu  inftamment  l'entrée.  le 
le  cognoiflfois  de  nom,  &  auois  occafion  de  me  fier 
de  luy,  comme  de  mon  voifin  &  aucunement  mon 
allié.  le  luy  fis  ouurir  comme  ie  fais  à  chacun.  Le 
voicy  tout  efifroyé,  fon  cheual  hors  d'haleine,  fort 
haraffe.  Il  m'entretint  de  cette  fable  :  Qu'il  venoit 
d'eftre  rencontré  à  vne  demie  lieuë  de  là,  par  vn  lien 
ennemy,  lequel  ie  cognoilTois  aulfi,  &   auois  ouy 

parler  de  leur  querelle  :  que  cet  ennemy  luy  auoit 
merueilleufemenc  chauffé  les  efperons  :  &  qu'ayant 
elle  furpris  en  defarroy  &  plus  foible  en  nombre,  il 
s'eftoit  ietcé  à  ma  porte  à  fauueté.  Qu'il  eftoit  en 
grand  peine  de  Tes  gens,  lefquels  il  difoit  tenir  pour 
morts  ou  prins,  l'eflayay  tout  naïfuement  de  le  con- 
forter, affeurer,  &  refrefchir.  Tantoft  après,  voila 
quatre  ou  cinq  de  fes  foldats,  qui  fe  prefentent  en 
mefme  contenance,  &  effroy,  pour  entrer  :  &  puis 
d'autres,  &  d'autres  encores  après,  bien  equippez, 
&  bien  armez  :  iufques  à  vingt  cinq  ou  trante,  fei- 
gnants auoir  leur  ennemy  aux  talons.  Ce  myftere 
commençoit  à  tafter  mon  foupçon.  le  n'ignorois  pas 
en  quel  fiecle  ie  viuois,  combien  ma  maifon  pouuoit 
eftre  enuiée,  &  auois  plufieurs  exemples  d'autres  de 
ma  cognoiffance,  à  qui  il  eftoit  mef-aduenude  mefme. 
Tant  y  a,  que  trouuant  qu'il  n'y  auoit  point  d'ac- 
queft  d'auoir  commencé  à  faire  plaifir,  fi  ie  n'ache- 
uois,  &  ne  pouuant  me  deffaire  fans  tout  rompre;  ie 
me  laiffay  aller  au  party  le  plus  naturel  &  le  plus 
iimple,  comme  ie  fais  toufiours  :  commendant  qu'ils 
entraffent.  Aulîi  à  la  vérité,  ie  fuis  peu  deffiant 
&  foupçonneux  de  ma  nature.  le  panche  volontiers 
vers  l'excufe,  &  l'interprétation  plus  douce.  le 
prens  les  hommes  félon  le  commun  ordre,  &  ne 
croy  pas  ces  inclinations  peruerfes  &  defnaturées, 
il  ie  n'y  fuis  forcé  par  grand  tefmoignage  ;  non  plus 
que  les  monftres  &  miracles.  Et  fuis  homme  en 
outre,  qui  me  commets  volontiers  à  la  Fortune, 
&  me  laiffe  aller  à  corps  perdu,  entre  fes  bras.  Dequoy 
iufques  à  cette  heure  i'ay  eu  plus  d'occafion  de  me 
louer,  que  de  me  plaindre.  Et  I'ay  trouuée  &  plus 
auifée,  &  plus  amie  de  mes  affaires,  que  ie  ne  fuis. 
Il  y  a  quelques  aftions  en  ma  vie ,   defquelles  on 


LIVRE    III,    CHAP.    XII.  203 


peut  iuftement  nommer  la  conduite  difficile;  ou,  qui 
voudra,  prudente.  De  celles-là  mefmes,  pofez,  que 
la  tierce  partie  loit  du  mien,  certes  les  deux  tierces 
font  richement  à  elle.  Nous  faillons,  ce  me  femble, 
en  ce  que  nous  ne  nous  fions  pas  affez  au  ciel  de 
nous.  Et  prétendons  plus  de  noftre  conduite,  qu'il 
ne  nous  appartient.  Pourtant  fouruoyent  fi  fouuent 
nos  deffeins.  Il  eft  enuieux  de  l'eftenduë,  que  nous 
attribuons  aux  droids  de  l'humaine  prudence,  au 
preiudice  des  Tiens.  Et  nous  les  racourcit  d'autant 
plus,  que  nous  les  amplifions.  Ceux-cy  le  tindrent  à 
cheual,  en  ma  cour  :  le  chef  auec  moy  dans  ma  fale, 
qui  n'auoit  voulu  qu'on  eftablaft  fon  cheual,  difant 
auoir  à  fe  retirer  incontinent  qu'il  auroit  eu  nou- 
uelles  de  fes  hommes.  Il  fe  veid  maiftre  de  fon 
entreprinfe  :  &  n'y  reftoit  fur  ce  poinô,  que  l'exé- 
cution. Souuent  depuis  il  a  dift,  car  il  ne  craignoit 
pas  de  faire  ce  conte,  que  mon  vifage,  &  ma  fran- 
chife,  luy  auoient  arraché  la  trahifon  des  poings.  Il 
remonte  à  cheual,  fes  gens  ayants  continuellement 
les  yeux  fur  luy,  pour  voir  quel  figne  il  leur  donne- 
roit  :  bien  eftonnez  de  le  voir  fortir  &  abandonner 
fon  aduantage.  Vne  autre  fois,  me  fiant  à  ie  ne  fçay 
quelle  treue ,  qui  venoit  d'eftre  publiée  en  nos 
armées,  ie  m'acheminay  àvn  voyage,  par  païs  eftran- 
gement  chatoUilleux.  le  ne  fus  pas  îi  tofl  efuenté, 
que  voila  trois  ou  quatre  caualcades  de  diuers  lieux 
pour  m'attraper.  L'vne  me  ioignit  à  la  troifiefme 
iournée  :  où  ie  fus  chargé  par  quinze  ou  vingt  Gen- 
tils-hommes raafquez,  fuiuis  d'vne  ondée  d'argou- 
lets.  Me  voila  pris  &  rendu,  retiré  dans  Tefpais 
d'vne  forell  voifme,  defmonté,  deualizé,  mes  cofres 
fouillez,  ma  boite  prife,  cheuaux  &  efquipage  dif- 
perfé  à  nouueaux  maiftres.  Nous  fufmes  long  temps 

à  contefler  dans  ce  halier,  fur  le  faift  de  ma  rançon  : 
qu'ils  me  tailloient  fi  haute,  qu'il  paroifToit  bien  que 
ie  ne  leur  eftois  guère  cogneu.  Ils  entrèrent  en 
grande  conteftation  de  ma  vie.  De  vray,  il  y  auoit 
plufieurs  circonftances,  qui  me  menaiïbyent  du  dan- 
ger où  l'en  eftois. 

Tune  animis  opusj  ^neu,  tune  peElon  firmo. 

le  me  maintins  toufiours  fur  le  tiltre  de  ma  trefue, 
à  leur  quitter  feulement  le  gain  qu'ils  auoient  faift 
de  ma  defpouille,  qui  n'ertoit  pas  à  mefprifer,  fans 
promeffe  d'autre  rançon.  Apres  deux  ou  trois 
heures,  que  nous  eufmes  efté  là,  &  qu'ils  m'eurent 
faift  monter  fur  vn  cheual,  qui  n' auoit  garde  de 
leur  efchapper,  &  commis  ma  conduifte  particu- 
lière à  quinze  ou  vingt  harquebufiers,  &  difperié 
mes  gens  à  d'autres,  ayant  ordonné  qu'on  nous 
menaft  prifonniers,  diuerfes  routes,  &  moy  defia 
acheminé  à  deux  ou  trois  harquebufades  de  là, 

lam  prece  Pollueis  iam  Caftoris  implorata  : 

voicy  vne  foudaine  &  tres-inopinée  mutation  qui 
leur  print,  le  vis  reucnir  à  moy  le  chef,  auec  paroles 
plus  douces  :  fe  mettant  en  peine  de  rechercher  en 
la  trouppe  mes  hardes  efcartées,  &  me  les  faifant 
rendre,  félon  qu'il  s'en  pouuoit  recouurer,  iufques 
à  ma  boite.  Le  meilleur  prefent  qu'ils  me  firent,  ce 
fut  en  fin  ma  liberté  :  le  refte  ne  me  touchoit  gueres 
en  ce  temps-là.  La  vraye  caufe  d'vn  changement  fi 
nouueau,  &  de  ce  rauifement,  fans  aucune  impul- 
fion  apparente,  &  d'vn  repentir  fi  miraculeux,  en 
tel  temps,  en  vne  entreprinfe  pourpenfée  &  delibe- 

rée,  &  dcuenue  iufte  par  l'vfage,  (car  d'arriuée  ie 
leur  confeffay  ouuertement  le  party  duquel  i'eftois, 
&  le  chemin  que  ie  tenois)  certes  ie  ne  fçay  pas 
bien  encores  quelle  elle  eft.  Le  plus  apparent  qui  fe 
demafqua,  &  me  fit  cognoiftre  fon  nom,  me  redift 
lors  plufieurs  fois,  que  ie  deuoy  cette  deliurance  à 
mon  vifage,  liberté,  &  fermeté  de  mes  paroUes,  qui 
me  rendoient  indigne  d'vne  telle  mef-aduenture, 
me  demanda  afleurance  d'vne  pareille.  Il  eft  pof- 
fible,  que  la  bonté  diuine  fe  voulut  feruir  de  ce  vain 
inftrument  pour  ma  conferuation.  Elle  me  deffendit 
encore  lendemain  d'autres  pires  embufches,  def- 
quelles  ceux-cy  mefme  m'auoient  aduerty.  Le  der- 
nier eft  encore  en  pieds,  pour  en  faire  le  conte  :  le 
premier  fut  tué  il  n'y  a  pas  long  temps.  Si  mon 
vifage  ne  refpondoit  pour  moy,  fi  on  ne  lifoit  en 
mes  yeux,  &  en  ma  voix,  la  fimplicité  de  mon  inten- 
tion, ie  n'eufle  pas  duré  fans  querelle,  &  fans 
offence,  fi  long  temps  :  aucc  cette  indifcrette  liberté, 
de  dire  à  tort  &  à  droift,  ce  qui  me  vient  en  fan- 
tafie,  &  iuger  témérairement  des  chofes.  Cette  façon 
peut  paroiftre  auec  raifon  inciuile,  &  mal  accom- 
modée à  noftre  vfage  :  mais  outrageufe  &  malitieufe, 
ie  n'ay  veu  perfonne  qui  l'en  ait  iugée  :  ny  qui  fe 
foit  piqué  de  ma  liberté,  s'il  Ta  receuë  de  ma 
bouche.  Les  paroles  redites,  ont  comme  autre  fon, 
autre  fens.  Aufli  ne  hay-ie  perfonne.  Et  fuis  fi 
lafche  à  offencer,  que  pour  le  feruice  de  la  raifon 
mefme,  ie  ne  le  puis  faire.  Et  lors  que  l'occafion 
m'a  conuié  aux  condemnatibns  criminelles,  i'ay  plu- 
ftoft  manqué  à  la  iuftice.  Ft  magis  peccari  nolim^ 
quàmfatis  animi.  ad  vijidicanda  peccata  habeam.  On 
reprochoit,  dit-on,  à  Ariftote,  d'auoir  efté  trop  mife- 
ricordieux  enuers  vn  mefchant  homme  :  I'ay  efté  de 

vray,  dit-il,  mifericordieux  enuers  l'homme,  non 
enuers  la  mefchancecé.  Les  iugemencs  ordinaires, 
s'exafperent  à  la  punition  par  l'horreur  du  meffaift. 
Cela  mefme  refroidit  le  mien.  L'horreur  du  pre- 
mier meurtre,  m'en  faiâ:  craindre  vn  fécond.  Et  la 
laideur  de  la  première  cruauté  m'en  faift  abhorrer 
toute  imitation,  A  moy,  qui  ne  fuis  qu'efcuyer  de 
trèfles,  peut  toucher,  ce  qu'on  difoit  de  Charillus 
Roy  de  Sparte  :  Il  ne  fçauroit  eftre  bon,  puis  qu'il 
n'eft  pas  mauuais  aux  mefchans.  Ou  bien  ainfi  :  car 
Plutarque  le  prefente  en  ces  deux  fortes,  comme 
mille  autres  chofes  diuerfement  &  contrairement  : 
Il  faut  bien  qu'il  foit  bon,  puis  qu'il  l'ell  aux  mef- 
chants  mefme.  De  mefme  qu'aux  adions  légitimes, 
ie  me  fafche  de  m'y  employer,  quand  c'eft  enuers 
ceux  qui  s'en  defplaifcnt  :  aufli  à  dire  vérité,  aux 
illégitimes,  ie  ne  fay  pas  afTez  de  confcience,  de 
m'y  employer,  quand  c'eft  enuers  ceux  qui  y  con- 
fentent. 


7isM^^^> 

De  l'Expérience. 


CHAPITRE     XIII. 


L  n'eft  deflr  plus  naturel  que  le 
defir  de  cognoiffance.  Nous  ef- 
fayons  tous  les  moyens  qui  nous 
y  peuuent  mener.  Quand  la  rai- 
fon  nous  faut,  nous  y  employons 
l'expérience. 


Per  varias  vfus  artem  experientia  fecit  : 
Exemplo  monfirante  vi^m. 

Qui  eft  vn  moyen  de  beaucoup  plus  foible  &  plus 
vil.  Mais  la  vérité  eft  chofe  fi  grande,  que  nous  ne 
deuons  defdaigner  aucune  entremife  qui  nous  y 
conduife.  La  raifon  a  tant  de  formes,  que  nous  ne 
fçauons  à  laquelle  nous  prendre.  L'expérience  n'en 
a  pas  moins.  La  confequence  que  nous  voulons 
tirer  de  la  conférence  des  euenemens,  eft  mal 
feure,  d'autant  qu'ils  font  toufiours  diffemblables.  Il 
n'eft  aucune  qualité  fi  vniuerfelle,  en  cette  image 
des  chofes,  que  la  diuerfité  &  variété.  Et  les  Grecs, 
&  les  Latins,  &  nous,  pour  le  plus  exprès  exemple 
de  fimilitude,  nous  feruons  de  celuy  des  œufs,  Tou- 

tesfois  il  s'elt  trouué  des  hommes,  &  notamment  vn 
en  Delphes,  qui  recognoiflbit  des  marques  de  dif- 
férence entre  les  œufs,  fi  qu'il  n'en  prenoit  iamais 
l'vn  pour  l'autre.  Et  y  ayant  plufîeurs  poules, 
fçauoit  iuger  de  laquelle  eftoit  l'œuf.  La  diflimili- 
tude  s'ingère  d'elle-mefme  en  nos  ouurages,  nul  art 
peut  arriuer  à  la  fimilitude.  Ny  Perrozet  ny  autre, 
ne  peut  fi  foigneufement  polir  &  blanchir  l'enuers 
de  les  cartes,  qu'aucuns  loueurs  ne  les  diftinguent, 
à  les  voir  feulement  couler  par  les  mains  d'vn 
autre.  La  refTemblance  ne  faict  pas  tant,  vn,  comme 
la  différence  fai£l,  autre.  Nature  s'eft  obligée  à  ne 
rien  faire  autre,  qui  ne  fuft  difTemblable.  Pour- 
tant, l'opinion  de  celuy-là  ne  me  plaift  guère,  qui 
penfoit  par  la  multitude  des  loix,  brider  l'authorité 
des  iuges,  en  leur  taillant  leurs  morceaux.  Il  ne 
fentoit  point,  qu'il  y  a  autant  de  liberté  &  d'e- 
ftenduë  à  l'interprétation  des  loix,  qu'à  leur  façon. 
Et  ceux-là  fe  moquent,  qui  penfent  appetifler  nos 
débats,  &  les  arrefler,  en  nous  r'appellant  à  l'ex- 
prefTe  parolle  de  la  Bible.  D'autant  que  noftre  efprit 
ne  trouue  pas  le  champ  moins  fpatieux,  à  contre- 
roller  le  fens  d'autruy,  qu'à  reprefenter  le  fien  : 
&  comme  s'il  y  auoit  moins  d'animofité  &  d'af- 
preté  à  glofer  qu'à  inuenter.  Nous  voyons,  com- 
bien il  fe  trompoit.  Car  nous  auons  en  France, 
plus  de  loix  que  tout  le  refte  du  monde  enfemble  ; 
&  plus  qu'il  n'en  faudroit  à  régler  tous  les  mondes 
d'Epicurus  :  Vt  olim  Jlagitijs,  ftc  nuiic  legibus 
laboramus  :  &  fi  auons  tant  laiiTé  à  opiner  &  décider 
a  nos  iuges,  qu'il  ne  fut  iamais  liberté  fi  puiiïante 
&  fi  licencieufe.  Qu'ont  gaigné  nos  legillateurs  à 
choifir  cent  mille  efpeces  &  faifts  particuliers,  &  y 
attacher  cent   mille  loix  ?  Ce  nombre  n'a   aucune 

proportion,  auec  l'infinie  diuedicé  des  adions  hu- 
maines. La  multiplication  de  nos  inuentions,  n'ar- 
riuera  pas  à  la  variation  des  exemples.  Adiouftez  y 
en  cent  fois  autant  :  il  n'aduiendra  pas  pourtant,  que 
des  euenemens  à  venir,  il  s'en  trouue  aucun,  qui  en 
tout  ce  grand  nombre  de  milliers  d'euenemens 
choifis  &  enregiftrez,  en  rencontre  vn,  auquel  il  fe 
puifTe  ioindre  &  apparier,  fi  exaftement,  qu'il  n'y 
relie  quelque  circonftance  &  diuerfité,  qui  requière 
diuerfe  conûderation  de  iugement.  Il  y  a  peu  de 
relation  de  nos  aftions,  qui  font  en  perpétuelle 
mutation,  auec  les  loix  fixes  &  immobiles.  Les  plus 
defirables,  ce  font  les  plus  rares,  plus  fimples, 
&  générales.  Et  encore  crois-ie,  qu'il  vaudroit 
mieux  n'en  auoir  point  du  tout,  que  de  les  auoir  en 
tel  nombre  que  nous  auons.  Nature  les  donne  tou- 
jours plus  heureufes,  que  ne  font  celles  que  nous 
nous  donnons.  Tefmoing  la  peinture  de  l'aage  doré 
des  poètes  :  &  Teftac  où  nous  voyons  viure  les 
nations,  qui  nen  ont  point  d'autres.  En  voila,  qui 
pour  tous  iuges,  employent  en  leurs  caufes,  le  pre- 
mier paflant,  qui  voyage  le  long  de  leurs  montai- 
gnes.  Et  ces  autres,  eflifent  le  iour  du  marché, 
quelqu'vn  d'entr'eux,  qui  fur  le  champ  décide  tous 
leurs  procès.  Quel  danger  y  auroit-il,  que  les  plus 
fages  vuidalTent  ainfi  les  noftres,  félon  les  occur- 
rences, &  à  l'œU;  fans  obligation  d'exemple,  &  de 
confequence }  A  chaque  pied  fon  foulier.  Le  Roy 
Ferdinand,  enuoyant  des  colonies  aux  Indes,  prou- 
ueut  fagement  qu'on  n'y  menaft  aucuns  efcholiers 
de  la  iurifprudence  :  de  crainte,  que  les  procès  ne 
peuplaflent  en  ce  nouueau  monde.  Comme  eftant 
fcience  de  fa  nature,  génératrice  d'altercation 
&  diuiûon,  iugeant  auec  Platon,  que  c'ell  vne  mau- 

uaife  prouifion  de  pais,  que  iurifconfultes,  &  méde- 
cins. Pourquoy  eft-ce,  que  noftre  langage  commun, 
fi  aifé  à  tout  autre  vfage,  deuient  obfcur  &  non 
intelligible,  en  contrad  &  teftament  :  &  que  celuy 
qui  s'exprime  fi  clairement,  quoy  qu'il  die  &efcriue, 
ne  trouue  en  cela,  aucune  manière  de  fe  déclarer, 
qui  ne  tombe  en  doute  &  contradiftion  }  Si  ce  n'eft, 
que  les  Princes  de  cet  art  s'appliquans  d'vne  pecu- 
liere  attention,  à  trier  des  mots  folemnes,  &  former 
des  claufes  artiftes,  ont  tant  poifé  chafque  fyllabe, 
efpluché  fi  primement  chafque  efpece  de  coufture, 
que  les  voila  enfrafquez  &  embrouillez  en  l'infinité 
des  figures,  &  fi  menues  partitions  :  qu'elles  ne 
peuuent  plus  tomber  foubs  aucun  règlement 
&  prefcription,  ny  aucune  certaine  intelligence. 
Confufum  eji  quidquid  vfque  in  puluerem  Jeélum  eji. 
Qui  a  veu  des  enfans,  efîayans  de  renger  à  certain 
nombre,  vne  maffe  d'argent  vif  :  plus  ils  le  preflent 
&  peftrifl"ent,  &  s'eftudient  à  le  contraindre  à  leur 
loy,  plus  ils  irritent  la  liberté  de  ce  généreux  métal  : 
il  fuit  à  leur  art,  &  fe  va  menuifant  &  efparpillant, 
au  delà  de  tout  conte.  C'efl:  de  mefme;  car  en  fub- 
diuifant  ces  fubtilitez,  on  apprend  aux  hommes 
d'accroiftre  les  doubtes  :  on  nous  met  en  train,  d'e- 
ftendre  &  diuerfifier  les  difficultez  :  on  les  allonge, 
on  les  difperfe.  En  femantles  queflions  &  les  retail- 
lant, on  faift  fruftifier  &  foifonner  le  monde,  en 
incertitude  &  en  querelle.  Comme  la  terre  fe  rend 
fertile,  plus  elle  ell:  efmiée  &  profondement  remuée. 
Difficultatem  facit  doéirina.  Nous  doutions  fur 
Vlpian,  &  redoutons  encore  fur  Bartolus  &  Baldus. 
Il  falloit  efiFacer  la  trace  de  cette  diuerfité  innume- 
rable  d'opinions  :  non  point  s'en  parer,  &  en  entefter 
la  pofterité.  le  ne  fçay  qu'en  dire  :  mais  il  fe  fent 

par  expérience,  que  tant  d'interprétations  diflîpent 
la  vérité,  &  la  rompent.  Ariftote  a  efcrit  pour  eftre 
entendu  ;  s'il  ne  la  peu,  moins  le  fera  vn  moins 
habille  :  &  vn  tiers,  que  celuy  qui  traifte  fa  propre 
imagination.  Nous  ouurons  la  matière,  &  l'efpan- 
dons  en  la  deftrempant.  D'vn  fubieâ:  nous  en  fai- 
fons  mille  :  &  retombons  en  multipliant  &  fub- 
diuifant,  à  l'infinité  des  atomes  d'Epicurus.  lamais 
deux  hommes  ne  iugerent  pareillement  de  mefme 
chofe.  Et  ell  impollible  de  voir  deux  opinions 
femblables  exaftement  :  non  feulement  en  diuers 
hommes,  mais  en  mefme  homme,  à  diuerfes  heures. 
Ordinairement  ie  trouue  à  doubter,  en  ce  que  le 
commentaire  n'a  daigné  toucher.  le  bronche  plus 
volontiers  en  pais  plat  :  comme  certains  cheuaux. 
que  ie  cognois,  qui  choppent  plus  fouuent  en  che- 
min vny.  Qui  ne  diroit  que  les  glofes  augmentent 
les  doubtes  &  l'ignorance,  puis  qu'il  ne  fe  voit 
aucun  liure,  foit  humain,  foit  diuin,  fur  qui  le 
monde  s'embefongne,  duquel  l'interprétation  face 
tarir  la  difficulté?  Le  centiefme  commentaire,  le 
renuoye  à  fon  fuiuant,  plus  efpineux,  &  plus  fca- 
breux,  que  le  premier  ne  Tauoit  trouué.  Quand  eft- 
il  conuenu  entre  nous,  ce  liure  en  a  affez,  il  n'y  a 
meshuy  plus  que  dire.^  Cecy  fe  voit  mieux  en  la 
chicane.  On  donne  authorité  de  loy  à  infinis  do- 
deurs,  infinis  arrefts,  &  à  autant  d'interprétations. 
Trouuons  nous  pourtant  quelque  fin  au  befoin 
d'interpréter  ?  s'y  voit-il  quelque  progrez  &  aduan- 
cement  vers  la  tranquillité  }  nous  faut-il  moins 
d'aduocats  &  de  iuges,  que  lors  que  cette  mafTe  de 
droiét,  eftoit  encore  en  fa  première  enfance  ?  Au 
contraire,  nous  obfcurciffbns  &  enfeuelifTons  l'in- 
telligence.  Nous  ne  la  defcouurons  plus,   qu'à    la 

mercy  de  tant  de  cloftures  &  barrières.  Les  hom- 
mes mefcognoilTent  la  maladie  naturelle  de  leur 
efprit.  Il  ne  faift  que  fureter  &  quefler  ;  &  va  fans 
ceffe,  tournoyant,  baftifTant,  &  sempeftrant,  en  fa 
befongne  :  comme  nos  vers  à  loye,  &  s'y  eftouffe. 
AIus  in  pi'ce.  Il  penfe  remarquer  de  loing,  ie  ne  fçay 
quelle  apparence  de  clarté  &  vérité  imaginaire  : 
mais  pendant  qu'il  y  court,  tant  de  difiicultez  luy 
trauerfent  la  voye,  d'empefchemens  &  de  nouuelles 
quelles,  qu'elles  l'efgarent  &  Fenyurent.  Non  guère 
autrement,  qu'il  aduint  aux  chiens  d'Efope,  lefquels 
defcoaurans  quelque  apparence  de  corps  mort 
flotter  en  mer,  &  ne  le  pouuans  approcher,  entre- 
prindrent  de  boire  cette  eau,  d'affeicher  le  paiïage, 
&  s'y  eftoufferent.  A  quoy  fe  rencontre,  ce  qu'vn 
Crates  difoit  des  efcrits  de  Heraclitas,  qu'ils  auoient 
befoin  d'vn  lefteur  bon  nageur,  afin  que  la  pro- 
fondeur &  pois  de  fa  doftrine,  ne  l'engloutift 
&  fuffoquafl:.  Ce  n'eft  rien  que  foiblelfe  particulière, 
qui  nous  faift  contenter  de  ce  que  d'autres,  ou  que 
nous-mefmes  auons  rrouué  en  cette  chaffe  de 
cognoiflance  :  vn  plus  habile  ne  s'en  contentera  pas. 
Il  y  a  toufiours  place  pour  vn  fuiuant,  ouy  &  pour 
nous  mefmes,  &  route  par  ailleurs.  Il  n'y  a  point 
de  fin  en  nos  inquificions.  Noftre  fin  efl  en  l'autre 
monde.  C'ell;  figne  de  racourciffement  d'efprit, 
quand  il  fe  contente  :  ou  figne  de  lafi"eté.  Nul  efprit 
généreux,  ne  s'arrefte  en  foy.  Il  prétend  toufiours, 
&  va  outre  fes  forces.  Il  a  des  eflans  au  delà  de  fes 
efFefts.  S'il  ne  s'auance,  &  ne  fe  prefl"e,  &  ne 
s'accule,  &  ne  fe  choque  &  tourneuire,  il  n'eft  vif 
qu'à  demy.  Ses  pourfuites  font  fans  terme,  &  fans 
forme.  Son  aliment,  c'ell:  admiration,  chafle,  ambi- 
guïté. Ce  que  declaroit  affez  Apollo,  parlant  tou- 

fiours  à  nous  doublement,  obfcurement  &  oblique- 
ment :  ne  nous  repaiffant  pas,  mais  nous  amufant 
&  embefongnant.  C'ell  vn  mouuement  irregulier, 
perpétuel,  fans  patron  &  fans  but.  Ses  inuentions 
s'efchauffent,  fe  fuiuent,  &  s'entreproduifent  l'vne 
l'autre. 

j4inji  voit-on  en  vn  ruijfeau  coulant^ 
Sans  fin  Vvne  eau,  après  l'autre  roulant, 
Et  tout  de  rang,  d'vn  éternel  conduicl; 
Vvne  fuit  l'autre,  &  l'vne  l'autre  fuit. 
Par  cette-cy,  celle-là  efi  poujfe'e, 
Et  cette-cy,  par  l'autre  efi  deuancée  : 
Toufiours  l'eau  va  dans  l'eau,  &  toufiours  efi  ce 
Mefme  ruijfeau,  &  toufiours  eau  diuerfe. 

Il  y  a  plus  aftaire  à  interpréter  les  interprétations, 
qu'à  interpréter  les  chofes  :  &  plus  de  liures  fur  les 
liures,  que  fur  autre  fubied.  Nous  ne  faifons  que 
nous  entreglofer.  Tout  fourmille  de  commentaires  : 
d'autheurs,  il  en  eft  grand  cherté.  Le  principal 
&  plus  fameux  fçauoir  de  nos  fiecles,  eft-ce  pas  fça- 
uoir  entendre  les  fçauants?  Etl-ce  pas  la  fin  commune 
&  dernière  de  touts  eftudes?  Nos  opinions  s'entent 
les  vnes  fur  les  autres.  La  première  fert  de  tige  à 
la  féconde  :  la  féconde  à  la  tierce.  Nous  efchellons 
ainfi  de  degré  en  degré.  Et  aduient  de  là,  que  le 
plus  haut  monté,  a  fouuent  plus  d'honneur,  que  de 
mérite.  Car  il  n'elt  monté  que  d'vn  grain,  fur  les 
efpaules  du  penultime.  Combien  fouuent,  &  fotce- 
ment  à  l'auanture,  ay-ie  eflendu  mon  liure  à  parler 
de  foy  }  Sottement,  quand  ce  ne  feroic  que  pour  cette 
raifon  :  Qu'il  me  deuoit  fouuenir,  de  ce  que  ie  dy 
des  autres,  qui  en  font  de  mefmes.  Que  ces  œillades 
fi  fréquentes  à  leurs  ouurages,  tefmoignent  que  le 

cœur  leur  friiïbnne  de  fon  amour ,  &  les  rudoye- 
ments  mefmes,  defdaigneux,  dequoy  ils  le  battent, 
que  ce  ne  font  que  mignardifes,  &  aflfetceries,  d'vne 
faueur  maternelle,  Suiuant  Ariltote,  à  qui,  &  fe 
prifer  &  fe  mefprifer,  naifTent  fouuent  de  pareil  air 
d'arrogance.  Car  mon  excufe  :  Que  ie  doy  auoir  en 
cela  plus  de  liberté  que  les  autres,  d'autant  qu'à 
poinft  nommé,  i'efcry  de  moy,  &  de  mes  efcrits, 
comme  de  mes  autres  aftions  :  que  mon  thème  fe 
renuerfe  en  foy  :  ie  ne  fçay,  fi  chacun  la  prendra, 
l'ay  veu  en  Allemagne,  que  Luther  a  laiiïe  autant 
de  diuifions  &  d'altercations,  fur  le  doubte  de  fes 
opinions,  &  plus,  qu'il  n'en  efmeut  fur  les  efcritures 
fainftes.  Noftre  conteftation  eft  verbale.  le  de- 
mande que  c'ell  que  nature,  volupté,  cercle,  &  fub- 
ftitution.  La  quelHon  eft  de  paroUes,  &  fe  paye  de 
mefme.  Vne  pierre  c'eft  vn  corps  :  mais  qui  preffe- 
roit,  Et  corps  qu'eft-ce?  fubftance  :  &  fubftance 
quoy?  ainfi  de  fuitte  :  acculeroit  en  fin  le  refpon- 
dant  au  bout  de  fon  Calepin.  On  efchange  vn  mot 
pour  vn  autre  mot,  &  fouuent  plus  incogneu,  le  fçay 
mieux  que  c'eft  qu'homme,  que  ie  ne  fçay  que  c'eft 
animal,  ou  mortel,  ou  raifonnable.  Pour  fatisfaire  à 
vn  doute,  ils  m'en  donnent  trois.  C'eft  la  tefte 
d'Hydra.  Socratesdemandoit  àMcmnon,  que  c'eftoit 
que  vertu  :  Il  y  a,  dift  Memnon,  vertu  d'homme 
&  de  femme,  de  magiftrat  &  d'homme  priué,  d'en- 
fant &  de  vieillart.  Voicy  qui  va  bien,  s'efcria 
Socrates  :  nous  eftions  en  cherche  d'vne  vertu,  tu 
nous  en  apporte  vn  exaim.  Nous  communiquons 
vne  queftion,  on  nous  en  redonne  vne  ruchée. 
Comme  nul  euenement  &  nulle  forme,  reffemble 
entièrement  à  vne  autre,  aufti  ne  difiere  l'vne  de 
l'autre  entièrement.  Ingénieux  meflange  de  Nature. 

Si  nos  faces  n'eftoient  femblables,  on  ne  fçauroic 
difcemer  l'homme  de  la  befte  :  fi  elles  n'eftoient 
diffemblables,  on  ne  fçauroic  difcerner  l'homme  de 
l'homme.  Toutes  chofes  fe  tiennent  par  quelque 
fimilitude.  Tout  exemple  cloche.  Et  la  relation  qui 
fe  tire  de  l'expérience,  eft  toufiours  défaillante 
&  imparfaiôe.  On  ioinél  toutesfois  les  comparaifons 
par  quelque  bout.  Ainfi  feruent  les  loix  ;  &  s'afTor- 
tilTent  ainfm,  à  chacun  de  nos  affaires,  par  quelque 
interprétation  deftournée,  contrainte  &  biaife.  Puif- 
que  les  loix  éthiques,  qui  regardent  le  deuoir  parti- 
culier de  chacun  en  foy,  font  fi  difficiles  à  drefTer  ; 
comme  nous  voyons  qu'elles  font  :  ce  n'eft  pas  mer- 
ueille,  fi  celles  qui  gouuernent  tant  de  particuliers, 
le  font  d'auantage.  Confiderez  la  forme  de  cette  iu- 
ftice  qui  nous  régit  ;  c'eft  vn  vray  tefmoignage  de 
l'humaine  imbécillité  :  tant  il  y  a  de  contradidion 
&  d'erreur.  Ce  que  nous  trouuons  faueur  &  rigueur 
en  la  iuftice  :  &  y  en  trouuons  tant,  que  ie  ne  fçay 
fi  l'entre-deux  s'y  trouue  fi  fouuent  :  ce  font  par- 
ties maladiues,  &  membres  iniuftes,  du  corps 
mefmes  &  effence  de  la  iuftice.  Des  païfans, 
viennent  de  m'aduertir  en  hafte,  qu'ils  ont  laifle 
prefentement  en  vne  foreft  qui  eft  à  moy,  vn  homme 
meurtry  de  cent  coups,  qui  refpire  encores,  &  qui 
leur  a  demandé  de  l'eau  par  pitié,  &  du  fecours 
pour  le  foufleuer.  Difent  qu'ils  n'ont  ofé  l'appro- 
cher, &  s'en  font  fuis,  de  peur  que  les  gens  de  la 
iuftice  ne  les  y  attrapaflent  :  &  comme  il  fe  faift  de 
ceux  qu'on  rencontre  près  d'vn  homme  tué,  ils 
n'euffent  à  rendre  conte  de  cet  accident,  à  leur  totale 
ruyne  :  n'ayans  ny  fuffifance,  ny  argent,  pour  def- 
fendre  leur  innocence.  Que  leur  eulTé-ie  àï&.}  Il 
eft  certain,  que  cet  office  d'humanité,  les  euft  mis 

en  peine.  Combien  auons  nous  defcouuert  dinno- 
cens  auoir  efté  punis  :  ie  dis  fans  la  coulpe  des 
iuges;  &  combien  en  y  a-il  eu,  que  nous  n' auons  pas 
defcouuert?  Cecy  eft  aduenu  de  mon  temps.  Cer- 
tains font  condamnez  à  la  mort  pour  vn  homicide  ; 
l'arrefl  fmon  prononcé,  au  moins  conclud  &  arrefté. 
Sur  ce  poinft,  les  iuges  font  aduertis  par  les  officiers 
d'vne  cour  fubalterne,  voifine,  qu'ils  tiennent  quel- 
ques prifonniers,  lefquels  aduoiient  difertement  cet 
homicide,  &  apportent  à  tout  ce  faift,  vne  lumière 
indubitable.  On  délibère,  fi  pourtant  on  doit  inter- 
rompre &  différer  l'exécution  de  l'arrefl  donné 
contre  les  premiers.  On  confidere  la  nouuelleté  de 
l'exemple,  &  fa  confequence,  pour  accrocher  les 
iugemens  :  Que  la  condemnation  eft  iuridiquement 
paffée  5  les  iuges  priuez  de  repentance.  Somme,  ces 
panures  diables  font  confacrez  aux  formules  de  la 
iuflice.  Philippus,  ou  quelque  autre,  prouueut  à  vn 
pareil  inconuenient,  en  cette  manière.  Il  auoit  con- 
damné en  grofîes  amendes,  vn  homme  enuers  vn 
autre,  par  vn  iugement  refolu.  La  vérité  fe  defcou- 
urant  quelque  temps  après,  il  fe  trouua  qu'il  auoit 
iniquement  iugé.  D'vn  coflé  efloit  la  raifon  de  la 
caufe  :  de  l'autre  coflé  la  raifon  des  formes  iudi- 
ciaires.  Il  fatisfit  aucunement  à  toutes  les  deux,  laif- 
fant  en  fon  eflat  la  fentence,  &  recompenfant  de  fa 
bourfe,  l'interefl  du  condamné.  Mais  il  auoit  affaire 
à  vn  accident  réparable  ;  les  miens  furent  pendus 
irréparablement.  Combien  ay-ie  veu  de  condemna- 
tions,  plus  crimineufes  que  le  crime  }  Tout  cecy  me 
faiâ:  fouuenir  de  ces  anciennes  opinions  :  Qu'il  eft 
force  de  faire  tort  en  détail,  qui  veut  faire  droiâ:  en 
gros  ;  &  iniuflice  en  petites  chofes,  qui  veut  venir  à 
chef  de  faire  iuflice  es  grandes  :  Que  l'humaine  iu- 

ftice  eft  formée  au  modelle  de  la  médecine,  félon 
laquelle,  tout  ce  qui  eft  vtile  eft  auffi  iufte  &  hon- 
nerte.  Et  de  ce  que  tiennent  les  Stoïciens,  que 
Nature  mefme  procède  contre  iuftice,  en  la  plus-part 
de  fes  ouurages.  Et  de  ce  que  tiennent  les  Cyre- 
naïques,  qu'il  n'y  a  rien  iufte  de  foy  :  que  les  cou- 
ftumes  &loix  forment  la  iuftice.  Et  les  Theodoriens, 
qui  trouuent  iufte  au  fage  le  larrecin,  le  facrilege, 
toute  forte  de  paillardife,  s'il  cognoift  qu'elle  luy 
foit  profitable.  Il  n'y  a  remède.  l'en  fuis  là,  comme 
Alcibiades,  que  ie  ne  me  reprefenteray  iamais,  que 
ie  puiffe,  à  homme  qui  décide  de  ma  tefte  :  où  mon 
honneur,  &  ma  vie,  dépende  de  l'induftrie  &  foing 
de  mon  procureur,  plus  que  de  mon  innocence.  le 
me  hazarderois  à  vne  telle  iuftice,  qui  me  recogneuft 
du  bien  faiô,  comme  du  mal  faid  :  où  i'eufle  autant 
à  efperer,  qu'à  craindre.  L'indemnité  n'eft  pas  mon- 
noye  fuffifante,  à  vn  homme  qui  faid  mieux,  que  de 
ne  faillir  point.  Noftre  iuftice  ne  nous  prefente  que 
l'vne  de  fes  mains;  &  encore  la  gauche.  Quiconque 
il  foit,  il  en  fort  auecques  perte.  En  la  Chine, 
duquel  royaume  la  police  &  les  arcs,  fans  commerce 
&  cognoiftance  des  noftres,  furpaffent  nos  exemples, 
en  plufieurs  parties  d'excellence  :  &  duquel  l'hiftoire 
m'apprend,  combien  le  monde  eft  plus  ample  &  plus 
diuers.  que  ny  les  anciens,  ny  nous,  ne  pénétrons  : 
les  officiers  députez  par  le  Prince,  pour  vifiter  Teftat 
de  fes  prouinces,  comme  ils  puniftent  ceux,  qui 
maluerfent  en  leur  charge,  ils  rémunèrent  aulfi  de 
pure  libéralité,  ceux  qui  s'y  font  bien  portez  outre 
la  commune  forte,  &  outre  la  neceffité  de  leur 
deuoir  :  on  s'y  prefente,  non  pour  fe  garantir  feule- 
ment, mais  pour  y  acquérir  :  ny  fimplement  pour  eftre 
payé,  mais  pour  y  eftre  eftrené.  Nul  iuge  n'a  encore, 

Dieu  mercy,  parlé  à  moy  comme  iuge,  pour  quelque 
caufe  que  ce  foit,  ou  mienne,  ou  tierce,  ou  crimi- 
nelle, ou  ciuile.  Nulle  prifon  m'a  receu,  non  pas 
feulement  pour  m'y  promener.  L'imagination  m'en 
rend  la  veuë  mefme  du  dehors,  defplaifante.  le  fuis 
fi  affady  après  la  liberté,  que  qui  me  deffendroitl'ac- 
cez  de  quelque  coin  des  Indes,  l'en  viurois  aucune- 
ment plus  mal  à  mon  aife.  Et  tant  que  ie  trouueray 
terre,  ou  air  ouuert  ailleurs,  ie  ne  croupiray  en 
lieu,  où  il  me  faille  cacher.  Mon  Dieu,  que  mal 
pourroy-ie  foufFrir  la  condition,  où  ie  vois  tant  de 
gens,  clouez  à  vn  quartier  de  ce  royaume,  priuez 
de  l'entrée  des  villes  principalles,  &des  courts,  &  de 
l'vfage  des  chemins  publics,  pour  auoir  querellé  nos 
loix.  Si  celles  que  ie  fers,  me  menaflbient  feulement 
le  bout  du  doigt,  ie  m'en  irois  incontinent  en  trou- 
uer  d'autres,  où  que  ce  fuft.  Toute  ma  petite  pru- 
dence, en  ces  guerres  ciuiles  où  nous  fommes,  s' em- 
ployé à  ce,  qu'elles  n'interrompent  ma  liberté  d'aller 
&  venir.  Or  les  loix  fe  maintiennent  en  crédit,  non 
par  ce  qu'elles  font  iuftes,  mais  par  ce  qu'elles  font 
loix.  C'eft  le  fondement  myftique  de  leur  authorité  : 
elles  n'en  ont  point  d'autre.  Qui  bien  leur  fert. 
Elles  font  fouuent  faiftes  par  des  fots.  Plus  fouuent 
par  des  gens,  qui  en  haine  d'equalité  ont  faute 
d'équité.  Mais  toufiours  par  des  hommes ,  autheurs 
vains  &  irrefolus.  Il  n'eft  rien  fi  lourdement,  &  lar- 
gement fautier,  que  les  loix  :  ny  fi  ordinairement. 
Quiconque  leur  obéit  par  ce  qu'elles  font  iuftes,  ne 
leur  obeyt  pas  iuftement  par  où  il  doit.  Les  noftres 
Françoifes,  preftent  aucunement  la  main,  par  leur 
defreigleraent  &  deformité,  au  defordre  &  corrup- 
tion, qui  fe  voit  en  leur  difpenfation,  &  exécution. 
Le  commandement  eft  fi  trouble,  &  inconftant,  qu'il 

cxcufe  aucunement,  &  la  defobeiflance ,  &  le  vice 
de  l'interprétation,  de  Tadminiflration,  &  de  l'ob- 
feruation.  Quel  que  foit  donq  le  fruift  que  nous 
pouuons  auoir  de  l'expérience,  à  peine  feruira  beau- 
coup à  nortre  inllitution,  celle  que  nous  tirons  des 
exemples  eftrangers,  fi  nous  faifons  fi  mal  noftre 
profit,  de  celle,  que  nous  auons  de  nous  mefine,  qui 
nous  eft  plus  familière  :  &  certes  fuffifante  à  nous 
infl;ruire  de  ce  qu'il  nous  faut.  le  m'eftudie  plus 
qu'autre  fubieft.  C'efl:  ma  metaphyfique,  c'eft  ma 
phyfique. 

Qua  Deus  hanc  mundi  temperet  arte  domurrij 
Qua  venu  exoriensj  qua  déficit ,  vnde  coaBLs 

Cornibus  in  plénum  menfirua  luna.  redit  : 
Vnde  falo  fuperant  venti^  quid  Jlamine  captet 

Eurusj  &  in  nubes  vnde  perennis  aqua  : 
Sit  Ventura,  d'us  mundi  qua  fubruat  arcesy 
Quarite  quos  agitât  mundi  labor. 

En  cette  vniuerfité,  ie  me  laifTe  ignoramment 
&  négligemment  manier  à  la  loy  générale  du  monde. 
le  la  içauray  aflez,  quand  ie  la  fentiray.  Ma  fcience 
ne  luy  peut  faire  changer  de  routte.  Elle  ne  fe 
diuerfjfiera  pas  pour  moy  :  c'eft  folie  de  l'efperer. 
Et  plus  grande  folie,  de  s'en  mettre  en  peine  :  puis 
qu'elle  eft  neceffairement  femblable,  publique, 
&  commune.  La  bonté  &  capacité  du  gouuerneur 
nous  doit  à  pur  &  à  plein  defcharger  du  foing  de 
gouuernement.  Les  inquifitions  &  contemplations 
philofophiques,  ne  feruent  que  d'aliment  à  noftre 
curiofité.  Les  philofophes,  auec  grande  raifon,  nous 
renuoyent  aux  règles  de  Nature.  Mais  elles  n'ont 
que  faire  de  fi  fublime  cognoiflance.  Ils  les  falfi- 

fient,  &  nous  prefentent  fon  vifage  peint,  trop 
haut  en  couleur,  &  trop  fophifliqué  :  d'où  naiflent 
tant  de  diuers  pourtraics  d'vn  fubieft  fi  vniforme. 
Comme  elle  nous  a  fourny  de  pieds  à  marcher, 
auiïi  a  elle  de  prudence  à  nous  guider  en  la  vie. 
Prudence  non  tant  ingenieufe,  robufte  &  pompeufe, 
comme  celle  de  leur  inuention  :  mais  à  l'aduenant, 
facile,  quiete/Sc  falutaire.  Et  qui  faift  trefbien  ce 
que  l'autre  dit  :  en  celuy,  qui  a  l'heur,  de  fçauoir 
l'employer  naïuement  &  ordonnément  :  c'eft  à  dire 
naturellement.  Le  plus  fimplement  fe  commettre  à 
Nature,  c'eft  s'y  commettre  le  plus  fagement.  O  que 
c'efl  vn  doux  &  mol  cheuet,  &  fain,  que  l'igno- 
rance &  l'incuriofité,  à  repofer  vne  tefte  bien  faide. 
l'aymerois  mieux  m'entendre  bien  en  moy,  qu'en 
Ciceron.  De  l'expérience  que  i'ay  de  moy,  ie  trouue 
afTez  dequoy  me  faire  fage,  fi  i'eftoy  bon  efcho- 
lier.  Qui  remet  en  fa  mémoire  l'excez  de  fa  cho- 
lere  pafTee,  &  iufques  où  cette  fieure  l'emporta,  voit 
la  laideur  de  cette  pafïïon,  mieux  que  dans  Ari- 
flote,  &  en  conçoit  vne  haine  plus  iufte.  Qui  fe 
fouuient  des  maux  qu'il  a  couru,  de  ceux  qui  l'ont 
menafTé,  des  légères  occafions  qui  l'ont  remué  d'vn 
eftat  à  autre,  fe  prépare  par  là,  aux  mutations 
futures,  &à  la  recognoifTance  de  fa  condition.  La  vie 
de  Caefar  n'a  point  plus  d'exemple,  que  la  noflre  pour 
nous.  Et  emperiere,  &  populaire  :  c'efl  toufiours 
vne  vie,  que  tous  accidents  humains  regardent.  Ef- 
coutons  y  feulement  :  nous  nous  difons,  tout  ce, 
dequoy  nous  auons  principalement  befoing.  Qui  fe 
fouuient  de  s'eftre  tant  &  tant  de  fois  melconté  de 
fon  propre  iugement  :  efl-il  pas  vn  fot,  de  n'en 
entrer  pour  iamais  en  deffiance  1^  Quand  ie  me 
trouue    conuaincu   par  la  raifon   d'autruy,    d'vne 

opinion  fauce  ;  ie  n'apprens  pas  tant,  ce  qu'il  m'a 
dit  de  nouueau,  &  cette  ignorance  particulière  :  ce 
feroit  peu  d'acqueft  :  comme  en  gênerai  i'apprens 
ma  débilité,  &  la  trahifon  de  mon  entendement  : 
d'où  ie  tire  la  reformation  de  toute  la  mafTe.  En 
toutes  mes  autres  erreurs,  ie  fais  de  mefme  :  &  fens 
de  cette  règle  grande  vtilité  à  la  vie.  le  ne  regarde 
pas  refpece  &  l'indiuidu,  comme  vne  pierre  où 
l'aye  bronché.  Tapprens  à  craindre  mon  alleure 
par  tout,  &  m'attens  à  la  régler.  D'apprendre  qu'on 
a  dit  ou  fait  vne  fottife,  ce  n'eft  rien  que  cela.  Il 
faut  apprendre,  qu'on  n'ell  qu'vn  fot.  Inftruftion 
bien  plus  ample,  &  importante.  Les  faux  pas,  que 
ma  mémoire  m'a  fait  fi  fouuent,  lors  mefme  qu'elle 
s'affeure  le  plus  de  foy,  ne  fe  font  pas  inutilement 
perduz.  Elle  a  beau  me  iurer  à  cetce  heure  &  m'af- 
feurer  :  ie  fecoùe  les  oreilles  :  la  première  oppoii- 
tion  qu'on  faid  à  fon  tefmoignage,  me  met  en  fuf- 
pens.  Et  n'oferois  me  fier  d'elle,  en  chofe  de  poix  ; 
ny  la  garentir  fur  le  faict  d'autruy.  Et  n'eftoit, 
que  ce  que  ie  fay  par  faute  de  mémoire,  les  autres 
le  font  encore  plus  fouuent,  par  faute  de  foy,  ie 
prendrois  toufiours  en  chofe  de  faiô,  la  vérité  de  la 
bouche  d'vn  autre,  pluftoft  que  de  la  mienne.  Si 
chacun  efpioit  de  près  les  effefts  &  circonllances 
des  pallions  qui  le  régentent,  comme  i'ay  faid  de 
celle  à  qui  i'eftois  tombé  en  partage  :  il  les  verroit 
venir  :  &  rallentiroit  vn  peu  leur  impetuofité  &  leur 
courfe.  Elles  ne  nous  fautent  pas  toufiours  au  collet 
d'vn  prinfault,  il  y  a  de  la  menaiïe  &  des  degrez. 

Flucliis  vti  primo  coepit  chm  albefcere  pontOj 
Paulatim  fefe  tollit  marCj  &  altius  vndas 
Erigit,  inie  imo  conjurait  ad  athera  funào. 

Le  iugement  tient  chez  moy  vn  fiege  magiftral,  au 
moins  il  s'en  efforce  foigneufement.  Il  laiffe  mes 
appetis  aller  leur   train  :    &  la  haine  &  l'amitié, 
voire  &  celle  que  ie  me  porte  à  moy  mefme,  fans 
s'en  altérer  &  corrompre.  S'il  ne  peut  reformer  les 
autres  parties  félon  foy,  au  moins  ne  fe  laiffe  il  pas 
difformer  à  elles  :  il  faift  fon  ieu  à  part.  L'aduer- 
tiffement  à  chacun  de  fe  cognoiftre,  doit  eftre  d'vn 
important  effeft ,  puifque  ce  Dieu  de  fcience  &  de 
lumière  le  fit  planter  au  front  de  fon  temple  :  comme 
comprenant  tout  ce  qu'il  auoit  à  nous  confeiller. 
Platon  dift  aulTi,  que  prudence  n'eft  autre  chofe, 
que  l'exécution  de  cette  ordonnance  :  &  Socrates,  le 
vérifie  par  le  menu  en  Xenophon.   Les  difficultez 
&  l'obfcurité,ne  s'apperçoyuent  en  chacune  fcience, 
que  par  ceux  qui  y  ont  entrée.  Car  encore  faut  il 
quelque  degré  d'intelligence,   à  pouuoir  remarquer 
qu'on  ignore  :   &  faut  pouffer  à  vne  porte,   pour 
fçauoir  qu'elle  nous  eft  clofe.  D'où  naift  cette  Pla- 
tonique fubtilité,  que  ny  ceux  qui  fçauent,  n'ont  à 
s'enquérir,  d'autant  qu'ils  fçauent  :  ny  ceux  qui  ne 
fçauent,  d'autant  que  pour  s'enquérir,  il  faut  fçauoir, 
dequoy  on  s'enquiert.  Ainfm,  en   cette   cy   de   fe 
cognoiftre   foy-mefme  :   ce  que   chacun  fe  voit  fi 
refolu  &  fatisfaiâ:,  ce  que  chacun  y  penfe  eftre  fuf- 
fifamment  entendu,  fignifie  que  chacun  n'y  entend 
rien  du  tout,  comme  Socrates  apprend  à  Euthy- 
deme.  Moy,  qui  ne  fais  autre  profefïïon,  y  trouue  vne 
profondeur  &  variété  fi  infinie,  que  mon  appren- 
tiffage  n'a  autre  fruid,  que  de  me  faire  fentir,  com- 
bien il  me  refte  à  apprendre.  A  ma  foibleffe    fi 
fouuent  recognuë,  ie  dois  l'inclination  que  i'ay  à  la 
modeftie  :  à  l'obeïffance  des  créances  qui  me  font 
prefcrites  :  à  vne  conftante  froideur  &  modération 

d'opinions  :  &  la  haine  de  cette  arrogance  importune 
&  quereleufe,  fe  croyant  &  fiant  toute  à  foy, 
ennemie  capitale  de  difcipline  &  de  vérité.  Oyez 
les  régenter.  Les  premières  fottifes  qu'ils  mettent 
en  auant,  c'eft  au  ftyle  qu'on  eftablit  les  religions 
&  les  loix.  Nihil  eji  turpius  quàm  cognitioni  &  per- 
ceptioni,  ajfertionem  approbationémque  pracurrere. 
Ariftarchus  difoit,  qu'anciennement,  à  peine  le 
trouua-il  fept  fages  au  monde  :  &  que  de  fon 
temps  à  peine  fe  trouuoic-il  fept  ignorans.  Aurions 
nous  pas  plus  de  raifon  que  luy,  de  le  dire  en  noftre 
temps?  L'affirmation  &  l'opiniaftreté,  font  fignes 
exprez  de  belUfe.  Ceftuy-ci  aura  donné  du  nez  à 
terre,  cent  fois  pour  vn  iour  :  le  voyla  fur  fes  er- 
gots, auffi  refolu  &  entier  que  deuant.  Vous  diriez 
qu'on  luy  a  infus  depuis,  quelque  nouuelle  ame, 
&  vigueur  d'entendement.  Et  qu'il  luy  aduient, 
comme  à  cet  ancien  fils  de  la  terre,  qui  reprenoit 
nouuelle  fermeté,  &  fe  renforçoit  par  fa  cheute. 

cui  cum  tetigert  parentenij 
lam  defeêla  vigent  renouato  rohore  memhra. 

Ce  teftu  indocile,  penfe-il  pas  reprendre  vn  nouuel 
efprit,  pour  reprendre  vne  nouuelle  difpute  ?  C'efl 
par  mon  expérience,  que  i'accufe  l'humaine  igno- 
rance. Qui  eft,  à  mon  aduis,  le  plus  feur  party  de 
l'efcole  du  monde.  Ceux  qui  ne  la  veulent  conclure 
en  eux,  par  vn  fi  vain  exemple  que  le  mien,  ou  que 
le  leur,  qu'ils  la  recognoiflfent  par  Socrates,  le 
maiftre  des  maiflres.  Car  le  philofophe  Antifthenes, 
à  fes  difciples,  Allons,  difoit-il,  vous  &  moy  ouyr 
Socrates.  Là  ie  feray  difciple  auec  vous.  Et  foufte- 
nant  ce  dogme,  de  fa  feàe  Stoïque,  que  la  vertu 
fuffifoit  à   rendre   vne    vie    plainement  heureufe. 

&  n'ayant  befoin  de  chofe  quelconque,  finon  de  la 
force  de  Socrates  ;  adiouftoit-il.  Cette  longue  atten- 
tion que  i'employe  à  me  confiderer,  me  dreffe  à 
iuger  aulli  paffablement  des  autres.  Et  eft  peu  de 
chofes,  dequoy  ie  parle  plus  heureufement  &  excu- 
fablement.  Il  m'aduient  fouuent,  de  voir  &  diftin- 
guer  plus  exactement  les  conditions  de  mes  amis, 
qu'ils  ne  font  eux  mefmes.  l'en  ay  eftonné  quel- 
qu'vn,  par  la  pertinence  de  ma  defcription  :  &  l'ay 
aduerty  de  foy.  Pour  m'eftre  dés  mon  enfance, 
drefTé  à  mirer  ma  vie  dans  celle  d'aucruy,  i'ay 
acquis  vne  complexion  ftudieufe  en  cela.  Et  quand 
l'y  penfe,  ie  lailTe  efchaper  autour  de  moy  peu  de 
chofes  qui  y  feruent  :  contenances,  humeurs,  dif- 
cours.  l'eftudie  tout:  ce  qu'il  me  faut  fuir,  ce  qu'il 
me  fautfuyure.  Ainfm  à  mes  amis,  ie  defcouurepar 
leurs  productions,  leurs  inclinations  internes.  Non 
pour  renger  cette  infinie  variété  d'adions  fi  diuerfes 
&  fi  defcouppees,  à  certains  genres  &  chapitres, 
&  diftribuer  dilHnftement  mes  partages  &diuifions, 
en  clafles  &  régions  cognuës, 

Sed  neque  quàm  multce  fpecies,  &  nomina  qux  fint^ 
Eft  numen/s. 

Les  fçauans  parlent,  &  dénotent  leurs  fantafies, 
plus  fpecifiquement,  &  par  le  menu.  Moy,  qui  n'y 
voy  qu'autant  que  l'vfage  m'en  informe,  fans  règle, 
prefente  généralement  les  miennes,  &  à  taftons. 
Comme  en  cecy  :  le  prononce  ma  fentence  par  arti- 
cles defcoufus  :  c'ell  chofe  qui  ne  fe  peut  dire  à  la 
fois,  &  en  bloc.  La  relation,  &  la  conformité,  ne  fe 
trouuent  point  en  telles  âmes  que  les  noftres,  baffes 
&  communes.  La  fageffe   eft  vn    baftiment   folide 

&  entier,  dont  chaque  pièce  tient  fon  rang  &  porte 
fa  marque.  Sola  fapientia  in  fe  tota  conuerfa  ejf.  le 
laifTe  aux  artifles,  &  ne  fçay  s'ils  en  viennent  à 
bout,  en  choie  iï  meflee,  11  menue  &  fortuite,  de 
renger  en  bandes,  cette  infinie  diuerfité  de  vifages  ; 
&  arrefter  noftre  inconftance,  &  la  mettre  par 
ordre.  Non  feulement  ie  trouue  malayfé,  d'attacher 
nos  aftions  les  vnes  aux  autres  :  mais  chacune  à 
part  foy,  ie  trouue  malayfé,  de  la  defigner  propre- 
ment, par  quelque  qualité  principale:  tant  elles 
font  doubles  &  bigarrées  à  diuers  luftres.  Ce  qu'on 
remarque  pour  rare,  au  Roy  de  Macédoine,  Perfeus, 
que  fon  efprit,  ne  s'attachant  à  aucune  condition, 
alloit  errant  par  tout  genre  de  vie  :  &  reprefentant 
des  mœurs,  fi  eflorees  &  vagabondes  qu'il  neftoit 
cogneu  ny  de  luy  ny  d'autre,  quel  homme  ce  fufl, 
me  femble  à  peu  près  conuenir  à  tout  le  monde. 
Et  par  deffiis  tous,  i'ay  veu  quelque  autre  de  fa 
taille,  à  qui  cette  conclufion  s'appliqueroit  plus  pro- 
prement encore,  ce  croy-ie.  NuÛe  affiette  moyenne  : 
s'emportant  toufiours  de  l'vn  à  l'autre  extrême,  par 
occafions  indiuinables  :  nulle  efpece  de  train,  fans 
trauerfe,  &  contrariété  merueilleufe  :  nulle  faculté 
fimple  :  fi  que  le  plus  vrayfemblablement  qu'on  en 
pourra  feindre  vn  iour,  ce  fera,  qu'il  affeftoit, 
&  eftudioit  de  fe  rendre  cogneu,  par  eftre  mefco- 
gnoiflable.  Il  faid  befoin  d'oreilles  bien  fortes,  pour 
s'ouyr  franchement  iuger.  Et  parce  qu'il  en  eft  peu, 
qui  le  puiflent  fouffrir  fans  morfure  :  ceux  qui  fe 
bazardent  de  l'entreprendre  enuers  nous,  nous 
montrent  vn  fmgulier  effed  d'amitié.  Car  c'eft 
aimer  fainement,  d'entreprendre  à  bleffer  &  offencer, 
pour  profiter.  le  trouue  rude  de  iuger  celuy  là,  en 
qui  les    mauuaifes  qualitez  furpaffent  les  bonnes. 

IV.  IJ 

Platon  ordonne  trois  parties,  à  qui  veut  examiner 
l'ame  dVn  autre,  fcience,  bienueillance ,  hardieiïe. 
Quelquefois  on  me  demandoit,  à  quoy  i'euffe  penfé 
eflre  bon,  qui  fe  fuft  aduifé  de  fe  feruir  de  moy, 
pendant  que  l'en  auois  l'aage  : 

Dum  melior  vires  funguis  dahat^  cemula  necdum 
Temporibus  geminis  canehat  fparfa  feneElus. 

A  rien,  fis-ie.  Et  m'excufe  volontiers  de  ne  fçauoir 
faire  chofe,  qui  m'efclaue  à  autruy.  Mais  i'euiïe  dit 
fes  veritez  à  mon  maiftre,  &  euiïe  controollé  fes 
mœurs,  s'il  euft  voulu.  Non  en  gros,  par  leçons 
fcholaftiques,  que  ie  ne  fçay  point,  &  n'en  vois 
naiftre  aucune  vraye  reformation,  en  ceux  qui  les 
fçauent.  Mais  les  obferuant  pas  à  pas,  à  toute 
opportunité  :  &  en  iugeant  à  l'oeil,  pièce  à  pièce, 
fimplement  &  naturellement,  Luy  faifant  voir  quel 
il  eft  en  l'opinion  commune  :  m'oppofant  à  fes  flat- 
teurs. Il  n'y  a  nul  de  nous,  qui  ne  valuft  moins  que 
les  Roys,  s'il  eftoit  ainfi  continuellement  corrompu, 
comme  ils  font,  de  cette  canaille  de  gens.  Comment, 
fi  Alexandre,  ce  grand  &  Roy  &  philofophe,  ne 
s'en  peut  defFendre }  FeufTe  eu  afTez  de  fidélité,  de 
iugement,  &  de  liberté,  pour  cela.  Ce  feroit  vn 
office  fans  nom  ;  autrement  il  perdroit  fon  efFeft 
&  fa  grâce.  Et  eft  vn  roolle  qui  ne  peut  indiffé- 
remment appartenir  à  tous.  Car  la  vérité  mefme, 
n'a  pas  ce  priuilege,  d'élire  employée  à  toute  heure, 
&  en  toute  forte  :  fon  vfage  tout  noble  qu'il  eft,  a 
fes  circonfcriptions,  &  limites.  Il  aduient  fouuent, 
comme  le  monde  eft,  qu'on  la  lafche  à  l'oreille  du 
Prince,  non  feulement  fans  fruift,  mais  dommagea- 
blement,  &  encore  iniuftement.  Et  ne  me  fera    Ion 

pas  accroire,  qu'vne  fainte  rcmonftrance,  ne  puiffe 
eftre  appliquée  vitieufement  :  &  que  l'intereft  de  la 
fubftance,  ne  doyue  fouuent  céder  à  l'intereft  de  la 
forme.  le  voudrois  à  ce  meftier,  vn  homme  contant 
de  fa  fortune, 

Quod  fit  y  ejfe  velit^  nihilque  malit  : 

&  nay  de  moyenne  fortune.  D'autant,  que  d'vne  part, 
il  n'auroit  point  de  crainte  de  toucher  viuement 
&  profondement  le  cœur  du  maiftre,  pour  ne  perdre 
par  là,  le  cours  de  fon  auancement.  Et  d'autre  part, 
pour  eftre  d'vne  condition  moyenne,  il  auroit  plus 
ayfee  communication  à  toute  forte  de  gens.  le  le 
voudroy  à  vn  homme  feul  :  car  refpandre  le  priui- 
lege  de  cette  liberté  &  priuauté  à  plufieurs,  engen- 
dreroit  vne  nuifible  irreuerence.  Ouy,  &  de  celuy 
là,  ie  requerroy  fur  tout  la  fidélité  du  filence.  Vn 
Roy  n'eft  pas  à  croire,  quand  il  fe  vante  de  fa  con- 
ftance,  à  attendre  le  rencontre  de  l'ennemy,  pour  fa 
gloire  :  fi  pour  fon  profit  &  amendement,  il  ne  peut 
fouffrir  la  liberté  des  parolles  d'vn  amy,  qui  n'ont 
autre  effort,  que  de  luy  pincer  l'ouye:  le  refte  de 
leur  effect  eftant  en  fa  main.  Or  il  n'eft  aucune 
condition  d'hommes,  qui  ait  fi  grand  befoing,  que 
ceux-là,  de  vrais  &  libres  aduertiflemens.  Ils  fou- 
ftiennent  vne  vie  publique,  &  ont  à  agréer  à  l'opi- 
nion de  tant  de  fpectateurs,  que  comme  on  a  accou- 
ftumé  de  leur  taire  tout  ce  qui  les  diuertit  de  leur 
route,  ils  fe  trouuent  fans  le  fentir,  engagez  en  la 
haine  &  deteftation  de  leurs  peuples,  pour  àes 
occafions  fouuent,  qu'ils  euflent  peu  euiter,  à  nul 
intereft  de  leurs  plaifirs  mefme,  qui  les  en  euft 
aduifez  &  redreffez  à  temps.  Communément  leurs 

fauorits  regardent  à  foy,  plus  qu'au  maiftre.  Et  il 
leur  va  de  bon  :  d'autant  qu'à  la  vérité,  la  plus  part 
des  offices  de  la  vrayc  amitié,  font  enuers  le  fouue- 
rain,  en  vn  rude  &  périlleux  effay.  De  manière, 
qu'il  y  fait  befoin,  non  feulement  de  beaucoup 
d'afFeftion  &  de  franchife,  mais  encore  de  courage. 
En  fin,  toute  cette  fricaffee  que  ie  barbouille  ici, 
n'eft  qu'vn  regiftre  des  eiïais  de  ma  vie  :  qui  eft 
pour  l'interne  fanté  exemplaire  affez,  à  prendre 
î'inftruftion  à  contrepoil.  Mais  quant  à  la  fanté 
corporelle,  perfonne  ne  peut  fournir  d'expérience 
plus  vtile  que  moy  :  qui  la  prefente  pure,  nullement 
corrompue  &  altérée  par  art,  &  par  opination.  L'ex- 
périence eft  proprement  fur  fon  fumier  au  fubieft  de 
la  médecine,  où  la  raifon  luy  quitte  toute  la  place. 
Tybere  difoit,  que  quiconque  auoit  vefcu  vingt  ans, 
fe  deuoit  refpondre  des  chofes  qui  luy  eftoient 
nuifibles  ou  falutaires,  &  fe  fçauoir  conduire  fans 
médecine.  Et  le  pouuoit  auoir  apprins  de  Socrates  : 
lequel  confeillant  à  fes  difciples  foigneufement, 
&  comme  vn  très  principal  eftude,  l'eftude  de  leur 
fanté,  adiouftoit,  qu'il  eftoit  malaifé,  qu'un  homme 
d'entendement,  prenant  garde  à  fes  exercices  à  fon 
boire  &  à  fon  manger,  ne  difcernaft  mieux  que 
tout  médecin,  ce  qui  luy  eftoit  bon  ou  mauuais.  Si 
fait  la  médecine  profeffion  d'auoir  toufiours  l'expé- 
rience, pour  touche  de  fon  opération.  Ainfi  Platon 
auoit  raifon  de  dire,  que  pour  eftre  vray  médecin,  il 
feroit  neceffaire  que  celuy  qui  l'entreprendroit,  euft 
pafte  par  toutes  les  maladies,  qu'il  veut  guérir, 
&  par  tous  les  accidens  &  circonftances  dequoy  il 
doit  iuger.  C'eft  raifon  qu'ils  prennent  la  vérole, 
s'ils  la  veulent  fçauoir  penfer.  Vrayement  ie  m'en 
fierois  à   celuy  là.   Car    les    autres  nous    guident, 

comme  celuy  qui  peint  les  mers,  les  efcueils  &  les 
ports,  eftant  afns,furfa  table,  &  y  faift  promener  le 
modèle  d'vn  nauire  en  toute  feurté.  lettez-le  à  Tef- 
feft,  il  ne  fçait  par  où  s'y  prendre.  Ils  font  telle  def- 
cription  de  nos  maux,  que  faift  vn  trompette  de  ville, 
qui  crie  vn  cheual  ou  vn  chien  perdu,  tel  poil,  telle 
hauteur,  telle  oreille  :  mais  prefentez  le  luy,  il  ne 
le  cognoit  pas  pourtant.  Pour  Dieu,  que  la  méde- 
cine me  face  vn  iour  quelque  bon  &  perceptible 
fecours,  voir  comme  ie  crieray  de  bonne  foy, 

Tandem  eficaci  do  manus  Jc'unt'ue. 

Les  arts  qui  promettent  de  nous  tenir  le  corps  en 
fanté,  &  l'ame  en  fanté,  nous  promettent  beaucoup  : 
mais  auffi  n'en  eft-il  point,  qui  tiennent  moins  ce 
qu'elles  promettent.  Et  en  noftre  temps,  ceux  qui 
font  profeflion  de  ces  arts  entre  nous,  en  montrent 
moins  les  effeds  que  tous  autres  hommes.  On  peut 
dire  d'eux,  pour  le  plus,  qu'ils  vendent  les  drogues 
medecinales  :  mais  qu'ils  foient  médecins,  cela  ne 
peut  on  dire.  Tay  alTez  vefcu,  pour  mettre  en  comte 
l'vfage,  qui  m'a  conduift  fi  loing.  Pour  qui  en  vou- 
dra gonfler  :  l'en  ay  faid  l'eflay,  fon  efchançon.  En 
voyci  quelques  articles,  comme  la  fouuenance  me 
les  fournira.  le  n'ay  point  de  façon,  qui  ne  foit  allée 
variant  félon  les  accidents.  Mais  i'enregiftre  celles, 
que  i'ay  plus  fouuent  veu  en  train  :  qui  ont  eu  plus 
de  polTelIion  en  moy  iufqu'à  cette  heure.  Ma  forme 
de  vie,  eft  pareille  en  maladie  comme  en  fanté  : 
melme  liô,  mefmes  heures,  mefmes  viandes  me 
feruent,  &  mefme  breuuage.  le  n'y  adioufle  du  tout 
rien,  que  la  modération  du  plus  &  du  moins,  félon 
ma  force  &  appétit.  Ma  fanté,  c'eft  maintenir  fans 

deftourbier  mon  eftat  accouftumé.  le  voy  que  la 
maladie  m'en  defloge  d'vn  cofté  :  fi  ie  crois  les 
médecins,  ils  m'en  deftourneront  de  l'autre  :  &  par 
fortune,  &  par  art,  me  voyla  hors  de  ma  routte.  le 
ne  crois  rien  plus  certainement  que  cecy  :  que  ie  ne 
fçauroy  eftre  offencé  par  l'vfage  des  chofes  que  i'ay 
fi  long  temps  accouftumees.  C'eft  à  la  couftume  de 
donner  forme  à  noftre  vie,  telle  qu'il  luy  plaift,  elle 
peult  tout  en  cela.  C'eft  le  breuuage  de  Circé,  qui 
diuerfifie  noftre  nature,  comme  bon  luy  femble. 
Combien  de  nations,  &  à  trois  pas  de  nous,  eftiment 
ridicule  la  crainde  du  ferein,  qui  nous  blefle  fi  appa- 
remment :  &  nos  bateliers  &  nos  payfans  s'en 
moquent.  Vous  faites  malade  vn  Alleman,  de  le 
coucher  fur  vn  matelas  :  comme  vn  Italien  fur  la 
plume,  &  vn  François  fans  rideau  &  fans  feu.  L'e- 
ftomach  d'vn  Efpagnol,  ne  dure  pas  à  noftre  forme 
de  manger,  ny  le  noftre  à  boire  à  la  Souyfle.  Vn 
Allemand  me  feit  plaifir  àAugufte,  de  combattre  l'in- 
commodité de  nos  fouyers,  par  ce  mefme  argument, 
dequoy  nous  nous  feruons  ordinairement  à  condam- 
ner leurs  poyles.  Car  à  la  vérité,  cette  chaleur  crou- 
pie, &  puis  la  fenteur  de  cette  matière  refchauffee, 
dequoy  ils  font  compofez,  entefte  la  plus  part  de 
ceux  qui  n'y  font  expérimentez  :  moy  non.  Mais  au 
demeurant,  eftant  cette  chaleur  égale,  conftante 
&  vniuerfelle,  fans  lueur,  fans  fumée,  fans  le  vent 
que  l'ouuerture  de  nos  cheminées  nous  apporte,  elle 
a  bien  par  ailleurs,  dequoy  fe  comparer  à  la  noftre. 
Que  n'imitons  nous  l'architeâure  Romaine?  Car  on 
dit,  qu'anciennement,  le  feu  ne  fe  faifoit  en  leurs 
maifons  que  par  le  dehors,  &  au  pied  d'icelles  : 
d'où  s'infpiroit  la  chaleur  à  tout  le  logis,  par  les 
tuyaux  pratiquez  dans  l'efpais  du  mur,  lefquels 


LIVRE    III,     CHAP.     XIII.  231 

alloient  embraffant  les  lieux  qui  en  deuoieat  eftre 
efchauffez.  Ce  que  i'ay  veu  clairement  lignifié,  ie 
ne  fçay  où,  en  Seneque.  Ceftuy-cy,  m'  oyant  louer 
les  commoditez,  &  beautez  de  fa  ville  :  qui  le  mérite 
certes  :  commença  à  me  plaindre,  dequoy  i'auois  à 
m'en  eflongner.  Et  des  premiers  inconueniens  qu'il 
m'allega,  ce  fut  la  poifanteur  de  tefte,  que  m'ap- 
porterolent  les  cheminées  ailleurs.  Il  auoit  ouï  faire 
cène  plainte  à  quelqu'vn,  &  nous  l'attachoit,  eftant 
priué  par  l'vfage  de  Tappercenoir  chez  luy.  Toute 
chaleur  qui  vient  du  feu,  m'affoiblit  &  m'appefantit. 
Si  difoit  Euenus,  que  le  meilleur  condiment  de  la 
vie,  eftoit  le  feu.  le  prens  pluftoft  toute  autre  façon 
d'efchaper  au  froid.  Nous  craignons  les  vins  au 
bas  :  en  Portugal,  cette  fumée  eft  en  délices,  &  ell 
le  breuuage  des  Princes.  En  fomme,  chafque  nation 
a  plufieurs  couftumes  &  vfances,  qui  font  non  feu- 
lement incognues,  mais  farouches  &  miraculeufes 
à  quelque  autre  nation.  Que  ferons  nous  à  ce 
peuple,  qui  ne  fait  recepte  que  de  tefmoignages 
imprimez,  qui  ne  croit  les  hommes  s'ils  ne  font  en 
liure,  ny  la  vérité,  fi  elle  n'eft  d'aage  competant? 
Nous  mettons  en  dignité  nos  fottifes,  quand  nous 
les  mettons  en  moule.  Il  y  a  bien  pour  luy,  autre 
poix,  de  dire  ;  ie  Tay  leu  :  que  fi  vous  dides  :  ie 
I'ay  ouy  dire.  Mais  moy,  qui  ne  mefcrois  non  plus 
la  bouche ,  que  la  main  des  hommes  :  &  qui  fçay 
qu'on  efcript  autant  indifcretement  qu'on  parle  :  & 
qui  eftime  ce  fiecle,  comme  vn  autre  paffé,  i'allegue 
aufli  volontiers  vn  mien  amy,  que  Aulugelle,  &  que 
Macrobe  :  &  ce  que  i'ay  veu,  que  ce  qu'ils  ont  ef- 
crit.  Et  comme  ils  tiennent  de  la  vertu,  qu'elle  n'eft 
pas  plus  grande,  pour  élire  plus  longue  :  i'eftime  de 
mefme  de  la  vérité,  que  pour  eftre  plus  vieille,  elle 

n'eft  pas  plus  fage.  le  dis  fouuent  que  c'ell  pure 
fottife^  qui  nous  fait  courir  après  les  exemples 
eftrangers  &  fcholafliques.  Leur  fertilité  eft  pareille 
à  cette  heure  à  celle  du  temps  d'Homère  &  de  Pla- 
ton. Mais  n'eft-ce  pas,  que  nous  cherchons  plus 
l'honneur  de  l'allégation,  que  la  vérité  du  difcours? 
Comme  fi  c'elloit  plus  d'emprunter,  de  la  boutique 
de  Vafcofan,  ou  de  Plantin,  nos  prennes,  que  de 
ce  qui  fe  voit  en  noftre  village.  Ou  bien  certes,  que 
nous  n'auons  pas  l'efprit,  d'efplucher,  &  faire  va- 
loir, ce  qui  fe  paffe  deuant  nous,  &  le  iuger  affez 
vifuement,  pour  le  tirer  en  exemple.  Car  fi  nous 
difons,que  l'authorité  nous  manque, pour  donner  foy 
à  noftre  tefmoignage,  nous  le  difons  hors  de  propos. 
D'autant  qu'à  mon  aduis,  des  plus  ordinaires  chofes, 
&  plus  communes,  &  cognuës,  fi  nous  fçauions  trou- 
uer  leur  iour,  fe  peuuent  former  les  plus  grands 
miracles  de  nature,  &  les  plus  merueilleux  exemples, 
notamment  fur  le  fubieft  des  aftions  humaines.  Or 
fur  mon  fubieft,  laiffant  les  exemples  que  ie  fçay 
par  les  liures  :  &  ce  que  dit  Ariftote  d'Andron  Ar- 
gien,  qu'il  trauerfoit  fans  boire  les  arides  fablons 
de  la  Lybie  :  vn  Gentil-homme  qui  s'eft  acquité  di- 
gnement de  plufieurs  charges,  difoit  où  i'eftois,  qu'il 
efloit  allé  de  Madril  à  Lifbonne,  en  plain  elle,  fans 
boire.  Il  fe  porte  vigoureufement  pour  fon  aage, 
&  n'a  rien  d'extraordinaire  en  l'vfagede  fa  vie,  que 
cecy,  d'eflre  deux  ou  trois  mois,  voire  vn  an,  ce 
m'a-il  dit,  fans  boire.  Il  fent  de  l'altération,  mais 
il  la  lailTe  paffer:  &  tient,  que  c'eft  vn  appétit  qui 
s'alanguit  aiféement  de  foy-mefme  :  &  boit  plus  par 
caprice,  que  pour  le  befoing,  ou  pour  le  plaifir.  En 
voicy  d'vn  autre.  Il  n'y  a  pas  long  temps,  que  ie 
rencontray  l'vn  des  plus  fçauans  hommes  de  France, 

entre  ceux  de  non  médiocre  fortune,  eftudiant  au 
coin  d'vne  fale,  qu'on  luy  auoit  rembarré  de  tapif- 
ferie  :  &  autour  de  luy,  vn  tabut  de  fes  valets,  plain 
de  licence.  Il  me  dit,  &  Seneque  quafi  autant  de 
foy,  qu'il  failoit  fon  profit  de  ce  tintamarre  :  comme 
fi  battu  de  ce  bruiét,  il  fe  ramenait  &  referraft  plus 
en  foy,  pour  la  contemplation,  &  que  cette  tempelle 
de  voix  répercutait  fes  penfées  au  dedans.  Eltant 
efcholier  à  Padolie,  il  eut  fon  eftude  fi  long  temps 
logé  à  la  batterie  des  coches,  &  du  tumulte  de  la 
place,  qu'il  fe  forma  non  feulement  au  mefpris,  mais 
à  Tvfage  du  bruit,  pour  le  feruice  de  fes  eftudes. 
Socrates  refpondit  à  Alcibiades,  s'eftonnant  comme 
il  pouuoit  porter  le  continuel  tintamarre  de  la  telle 
de  fa  femme  :  Comme  ceux,  qui  font  accouitumez  à 
l'ordinaire  bruit  des  roues  à  puifer  de  l'eau.  le 
fuis  bien  au  contraire  :  i'ay  l'efprit  tendre  &  facile  à 
prendre  l'effor.  Quand  il  eft  empefché  à  part  foy,  le 
moindre  bourdonnement  de  moufche  l'alTafline.  Se- 
neque en  fa  ieunefle,  ayant  mordu  chaudement,  à 
l'exemple  de  Sextius,  de  ne  manger  chofe,  qui  euft 
prins  mort ,  s'en  palToit  dans  vn  an,  auec  plaifir, 
comme  il  dit.  Et  s'en  déporta  feulement, pour  n'eflre 
foupçonné,  d'emprunter  cette  règle  d'aucunes  reli- 
gions nouuelles,  qui  la  femoyent.  Il  print  quand 
&quand  des  préceptes  d'Atcalus,denefe  coucher  plus 
fur  des  loudiers,  qui  enfondrent  :  &  employa  iufqu'à 
la  vieilleiïe  ceux  qui  ne  cèdent  point  au  corps.  Ce 
que  l'vfage  de  fon  temps,  luy  faict  compter  à  rudeffe, 
le  noflre,  nous  le  faid  tenir  à  molleffe.  Regardez  la 
différence  du  viure  de  mes  valets  à  bras,  à  la  mienne  :  les 
Scythes  &  les  Indes  n'ont  rien  plus  ellongné  de  ma  force, 
&demaforme.  Iefçay,auoir  retiré  del'aumofne,  des 
enfans  pour  m'en  feruir,  qui  bien  cofl  après  m'ont 

quifté  &  ma  cuifine,  &  leur  liurée:  feulement,  pour 
fe  rendre  à  leur  première  vie.  Et  en  trouuay  vn, 
amafTant  dcpuivS,  des  moules,  emmy  la  voirie,  pour 
fon  difner,  que  par  prière,  ny  par  menafle,  ie  ne 
fçeu  diftraire  de  la  faueur  &  douceur,  qu'il  trouuoit 
en  l'indigence.  Les  gueux  ont  leurs  magnificences, 
&  leurs  voluptez,  comme  les  riches  :  &,  dit-on,  leurs 
dignitez  &  ordres  politiques.  Ce  font  effets  de  l'ac- 
couftumance.  Elle  nous  peut  duire,  non  feulement  à 
telle  forme  qu'il  luy  plaift  (pourtant,  difent  les  fages, 
nous  faut-il  planter  à  la  meilleure,  qu'elle  nous  facili- 
tera incontinent)  mais  aulli  au  changement  &  à  la 
variation  :  qui  eft  le  plus  noble,  &  le  plus  vtile  de 
fes  apprentiflages.  La  meilleure  de  mes  complexions 
corporelles,  c'eft  d'eftre  flexible  &  peu  opiniaftre. 
l'ay  des  inclinations  plus  propres  &  ordinaires, 
&  plus  aggreables,  que  d'autres.  Mais  auec  bien  peu 
d'effort,  ie  m'en  dellourne,  &  me  coule  aiféement  à 
la  façon  contraire.  Vn  ieune  homme,  doit  troubler 
fes  règles,  pour  efueiller  fa  vigueur  :  la  garder  de 
moifu"  &  s'apoltronir.  Et  n'eft  train  de  vie,  li  fot 
&  fi  débile,  que  celuy  qui  fe  conduift  par  ordon- 
nance &  difcipline. 

Ad  primum  lapidem  véâiari  cùm  placez ^  hora 
Sumitur  ex  libroj  fi  prurit  friâus  ocelli 
AnguluSj  infpeâa  genefi  collyria  quarit. 

Il  fe  reiettera  fouuent  aux  excez  mefme,  s'il  m'en 
croit  :  autrement,  la  moindre  defbauche  le  ruyne.  Il 
fe  rend  incommode  &  def-aggreable  en  conuerfation. 
La  plus  contraire  qualité  à  vn  honnefte  homme,  c'eft 
la  delicateflTe  &  obligation  à  certaine  façon  particu- 
lière. Et  elle  eft  particulière,  fi  elle  n'eft  ployable. 

&  foupple.  Il  y  a  de  la  honte,  de  laifTer  à  faire  par 
impuifiance,  ou  de  n'ofer,  ce  qu'on  voit  faire  à  fes 
compaignons.  Que  telles  gens  gardent  leur  cuifme. 
Par  tout  ailleurs,  il  eft  indécent  :  mais  à  vn  homme 
de  guerre,  il  eft  vitieux  &  infupportable.  Lequel, 
comme  difoit  Philopœmen,  fe  doit  accouilumer  à 
toute  diuerfité,  &  inégalité  de  vie.  Quoy  que  i'aye 
efté  drefle  autant  qu'on  a  peu,  à  la  liberté  &  à  l'in- 
différence, fi  eft-ce  que  par  nonchalance,  m'eftant 
en  vieilliffant,  plus  arreflé  fur  certaines  formes  (mon 
aage  eft  hors  d'inftitution,  &  n'a  déformais  dequoy 
regarder  ailleurs  qu'à  fe  maintenir)  la  coullume  a 
défia  fans  y  penfer,  imprimé  fi  bien  en  moy  fon  cha- 
raftere,  en  certaines  chofes,  que  l'appelle  excez  de 
m'en  defpartir.  Et  fans  m'effayer,  ne  puis,  ny  dor- 
mir fur  iour,  ny  faire  collation  entre  les  repas,  ny 
defieuner,  ny  m' aller  coucher  fans  grand  interualle, 
comme  de  trois  heures,  après  le  foupper,  ny  faire 
des  enfans,  qu'auant  le  fommeil  :  ny  les  faire  debout: 
ny  porter  ma  fueur  :  ny  m'abreuuer  d'eau  pure  ou 
de  vin  pur  :  ny  me  tenir  nud  tefte  long  temps  :  ny 
me  faire  tondre  après  difner.  Et  me  paflerois  autant 
mal-aifément  de  mes  gans,  que  de  ma  chemife  :  &  de 
me  lauer  à  riflluë  de  table,  &  à  mon  leuer:  &  de  ciel 
&  rideaux  à  mon  lict,  comme  de  chofes  bien  necef- 
laires.  le  difnerois  fans  nape  :  mais  à  l'Alemande 
fans  feruiette  blanche,  tref-incommodéement.  le  les 
fouille  plus  qu'eux  &  les  Italiens  ne  font  :  &  m'ayde 
peu  de  cuUier,  &  de  fourchete.  le  plains  qu'on  n'aye 
fuyuy  vn  train,  que  i'ay  veu  commencer  à  l'exemple 
des  Roys  :  Qu'on  nous  changeaft  de  feruiette,  félon 
les  feruices,  comme  d'aflîette.  Nous  tenons  de  ce  la- 
borieux foldat  Rlarius,  que  vieilinfant,  il  deuint  dé- 
licat en  fon  boire  :  &  ne  le  prenoit  qu'en  vne  fienne 

couppe  particulière.  Moy  ie  me  laifTe  aller  de  mefme 
à  certaine  forme  de  verres,  &  ne  boy  pas  volontiers 
en  verre  commun.  Non  plus  que  d'vne  main  com- 
mune. Tout  metail  m'y  defplaift  au  prix  d'vne  ma- 
tière claire  &  tranfparante.  Que  mes  yeux  y  taftent 
aufli  félon  leur  capacité.  le  dois  plufieurs  telles  mol- 
leiïes  à  l'vfage.  Nature  m'a  aufli  d'autre  part  apporté 
les  fiennes  :  comme  de  ne  fouilenir  plus  deux  plains 
repas  en  vn  iour,  fans  furcharger  mon  eftomach  : 
ny  rabftinence  pure  de  l'vn  des  repas  :  fans  me  rem- 
plir de  vents,  affecher  ma  bouche,  eftonner  mon  ap- 
pétit. De  m'ofifenfer  d'vn  long  ferein.  Car  depuis 
quelques  années,  aux  couruées  de  la  guerre,  quand 
toute  la  nuift  y  court,  comme  il  aduient  communé- 
ment, après  cinq  ou  fix  heures,  l'ellomach  me  com- 
mence à  troubler,  auec  véhémente  douleur  de  telle  : 
&  n'arriue  point  au  iour,  fans  vomir.  Comme  les 
autres  s'en  vont  defieuner,  ie  m'en  vay  dormir  :  &  au 
partir  de  là,  aufli  gay  qu'au  parauant.  l'auois  tou- 
jours appris,  que  le  ferein  ne  s'efpandoit  qu'à  la 
naifl"ance  de  la  nuift  :  mais  hantant  ces  années  paf- 
fées  familièrement,  &  long  temps,  vn  feigneur  imbu 
de  cette  créance,  que  le  ferein  eil  plus  afpre  &  dan- 
gereux fur  l'inclination  du  foleil,  vue  heure  ou  deux 
auant  fon  coucher:  lequel  il  euite  fongneufement, 
&  mefprife  celuy  de  la  nuid:  ilacuidém'imprimer, 
non  tant  fon  difcours,  que  fon  fentiment.  Quoy,  que 
le  doubte  mefme,  &  l'inquifition  frappe  noltre  ima- 
gination, &  nous  change  ?  Ceux  qui  cèdent  tout  à 
coup  à  ces  pences,  attirent  l'entière  ruine  fur  eux. 
Et  plains  plufieurs  Gentils-hommes,  qui  par  la  fot- 
tife  de  leurs  médecins,  fe  font  mis  en  chartre  tous 
ieunes  &  entiers.  Encores  vaudroit-il  mieux  fouffrir 
vn  reume,  que  de  perdre  pour  iamais,  par  defac- 

couftumance,  le  commerce  de  la  vie  commune,  en 
aftion  de  fi  grand  vfage.  Fafcheufe  fcience  :  qui  nous 
defcrie  les  plus  douces  heures  du  iour.  Elîendons 
noftre  poflefllon  iufques  aux  derniers  moyens.  Le 
plus  fouucnt  on  s'y  durcit,  en  s'opiniaftrant,  &  cor- 
rige Ion  fa  complexion  :  comme  fit  Caefar  le  haut 
mal,  à  force  de  le  mefprifer  &  corrompre.  On  fe 
doit  adonner  aux  meilleures  règles,  mais  non  pas 
s'y  afferuir  :  fi  ce  n'eft  à  celles,  s'il  y  en  a  quelqu'vne, 
aufquelles  l'obligation  &  feruitude  foit  vtile.  Et  les 
Roys  &  les  philofophes  fientent,  &  les  dames  auffi. 
Les  vies  publiques  fe  doiuent  à  la  cérémonie  :  la 
mienne  obfcure  &  priuée,  iouït  de  toute  difpence 
naturelle.  Soldat  &  Gafcon,  font  qualitez  aulfi,  vn 
peu  fubiettes  à  l'indifcretion.  Parquoy,  ie  diray  cecy 
de  cette  aftion  :  qu'il  eft  befoing  de  la  renuoyer  à 
certaines  heures,  prefcriptes&nofturnes,  &s'y  forcer 
par  couftume,  &  aflubiedir,  comme  i'ay  faift .  Mais  non 
s'afTuiedir,  comme  i'ay  faift  en  vieilliffant,  au  foing 
de  particulière  commodité  de  lieu,  &  de  fiege,pour 
ce  feruice:  &  le  rendre  empefchant  par  longueur 
&  mollefle.  Toutesfois  aux  plus  fales  offices,  eft-il  pas 
aucunement  excufable,  de  requérir  plus  de  foing 
&de  netteté  }Naturâ  homo  mundum  &elegans animal 
efl.  De  toutes  les  aétions  naturelles,  c'elï  celle,  que 
ie  fouffre  plus  mal  volontiers  m'eftre  interrompue. 
I'ay  veu  beaucoup  de  gens  de  guerre,  incommodez 
du  defreiglement  de  leur  ventre.  Tandis  que  le  mien 
&  moy,  ne  nous  faillions  iamais  au  poind  de  noftre 
affignation  :  qui  eft  au  fault  du  lid,  fi  quelque  vio- 
lente occupation,  ou  maladie  ne  nous  trouble.  le  ne 
iuge  donc  point,  comme  ie  difois,  où  les  malades  fe 
puiflTent  mettre  mieux  en  feurté,  qu'en  fe  tenant  coy, 
dans  le  train  de  vie,  où  ils  fe  font  efleuez  &  nourris. 

Le  changement,  quel  qu'il  foit,  eftonne  &  blefTe. 
Allez  croire  que  les  chaftaignes  nuifent  à  vn  Peri- 
gourdin,  ou  à  vn  Lucquois  :  &le  laift  &  le  fromage 
aux  gens  de  la  montaigne.  On  leur  va  ordonnant, 
vne  non  feulement  nouuelle,  mais  contraire  forme 
de  vie.  Mutation  qu'vn  fain  ne  pourroit  fouffrir. 
Ordonnez  de  l'eau  à  vn  Breton  de  foixante  dix  ans: 
enfermez  dans  vne  elluue  vn  homme  de  marine:  def- 
fendez  le  promener  à  vn  laquay  Bafque  :  ils  les  pri- 
uent  de  mouuement,  &  en  fin  d'air  &  de  lumière. 

an  viuere  tanti  ejl? 
Cogimur  à  ftietis  animiim  fufpendere  relus, 

Atque  vt  viuamus,  viuere  definimus  : 
Hos  fuperejfe  reor  quibus  &  fpirabilis  aër, 

Et  lux  qua  regimurj  reiditur  ipfa  grauis. 

S'ils  ne  font  autre  bien,  ils  font  aumoins  cecy,  qu'ils 
préparent  de  bonne  heure  les  patiens  à  la  mort,  leur 
fapant  peu  à  peu  &  retranchant  l'vfage  de  la  vie. 
Et  fain  &  malade,  ie  me  fuis  volontiers  laifTé  aller 
aux  appétits  qui  me  preiïbient.  le  donne  grande  au- 
thorité  à  mes  defirs  &  propenfions.  le  n'ayme  point 
à  guarir  le  mal  par  le  mal.  le  hay  les  remèdes  qui 
importunent  plus  que  la  maladie.  D'eftre  fubieâ:  à  la 
colique,  &  fubieft  à  m'abftenir  du  plaifir  de  manger 
des  huitres,  ce  font  deux  maux  pour  vn.  Le  mal 
nous  pinfe  d'vn  codé,  la  règle  de  l'autre.  Puif-qu'on 
eft  au  hazard  de  fe  mefconter,  bazardons  nous  plu- 
iloft  à  lafuitte  du  plaifir.  Le  monde  faift  au  rebours, 
&  ne  penfe  rien  vtile,  qui  ne  foit  pénible.  La  faci- 
lité luy  eft  fufpefte.  Mon  appétit  en  plufieurs 
chofes,  s'efl  affez  heureufement  accommodé  par  foy- 
mefme,  &  rangé  a  la  fanté  de  mon  eftomach.  L'acri- 

monie  &la  pointe  des  fauces  m'agréèrent  eftant  ieune  : 
mon  eftomach  s'en  ennuyant  depuis,  le  gouft  l'a  in- 
continent fuyuy.  Le  vin  nuit  aux  malades  :  c'eft  la 
première  chofe,  dequoy  ma  bouche  fe  defgoufte, 
&  d'vn  degouft  inuincible.  Quoy  que  ie  reçoiue  def- 
agreablement.  me  nuyt;  &riennemenuyt,  queieface 
auec  faim,  &  allegrelte.  le  n'ay  iamaisreceu  nuyfance 
d'aftion,  qui  m'eull  efté  bien  plaifante.  Et  fi  ay  fait 
céder  à  mon  plaifir,  bien  largement,  toute  conclufion 
medicinalle.  Et  me  fuis  ieune, 

Quem  circumcurfans  hue  atque  hue  ftrpe  Cupido 
Fulgebat  erocina  fplendidus  in  tuniea, 

preflé  autant  licentieufement  &  inconfiderément, 
qu'autre,  au  defir  qui  me  tenoit  faifi  : 

Et  militaid  non  fine  ghria. 

Plus  toutesfois  en  continuation  &  en  durée,  qu'en 
faillie. 

Sex  me  vix  memini  fufiinuiffe  vices. 

Il  y  a  du  malheur  certes,  &  du  miracle,  à  confefler, 
en  quelle  foiblelTe  d'ans,  ie  me  rencontray  premiè- 
rement en  fa  fubieftion.  Ce  fut  bien  rencontre:  car 
ce  fut  long  temps  auant  l'aage  de  choix  &  de  co- 
gnoifTance.  Il  ne  me  fouuient  point  de  moy  de  fi 
loing.  Et  peut  on  marier  ma  fortune  à  celle  de 
Quartilla,  qui  n'auoit  point  mémoire  de  fon  fil- 
lage. 

Inde  tragus  celéréfque  pili,  mirandâque  matri 
Barba  mea. 

Les  médecins  ployent  ordinairement  auec  vtilité, 
leurs  règles,  à  la  violence  des  enuies  afpres,  qui 
furuiennent  aux  malades.  Ce  grand  defir  ne  fe  peut 
imaginer,  fi  eftranger  &  vicieux,  que  Nature  ne  s'y 
applique.  Et  puis,  combien  eft-ce  de  contenter  la 
fantaûe  ?  A  mon  opinion  cette  pièce  là  importe  de 
tout  :  aumoins,  au  delà  de  toute  autre.  Les  plus 
griefs  &  ordinaires  maux,  font  ceux  que  la  fantafie 
nous  charge.  Ce  mot  Efpagnol  me  plaid  à  plufieurs 
vifages  :  Defienda  me  Dios  de  my.  le  plains  eftant 
malade,  dequoy  ie  n'ay  quelque  defir  qui  me  donne 
ce  contentement  de  l'alTouuir  :  à  peine  m'en  deflour- 
neroit  la  médecine.  Autant  en  fay-ie  fain.  le  ne  voy 
guère  plus  qu'efperer  &  vouloir.  C'ell:  pitié  d'eftre 
alanguy  &  afFoibly,  iufques  au  fouhaiter.  L'art  de 
médecine,  n'eft  pas  fi  reiolue,  que  nous  foyons  fans 
authorité,  quoy  que  nous  facions.  Elle  change  félon 
les  climats,  &  félon  les  Lunes  :  félon  Fernel  &  félon 
l'Efcale.  Si  voftre  médecin  ne  trouue  bon,  que  vous 
dormez,  que  vous  vfez  de  vin,  ou  de  telle  viande  : 
ne  vous  chaille:  ie  vous  en  trouueray  vn  autre  qui 
ne  fera  pas  defon  aduis.  La  diuerfité  des  arguments 
&  opinions  médicinales,  embrafle  toute  forte  de 
formes.  le  vis  vn  miferable  malade,  creuer  &  fe 
pafmer  d'altération,  pour  fe  guarir  :  &  eftre  moqué 
depuis  par  vn  autre  médecin  :  condamnant  ce  confeil 
comme  nuifible.  Auoit-il  pas  bien  employé  fa  peine  j^ 
Il  eft  mort  frefchement  de  la  pierre,  vn  homme  de 
ce  meftier,  qui  s'eftoit  feruy  d'extrême  abftinence  à 
combattre  fon  mal  :  fes  compagnons  difent,  qu'au 
rebours,  ce  ieufne  l'auoit  alTeché,  &  luy  auoit  cuit 
le  fable  dans  les  rongnons.  l'ay  apperceu  qu'aux 
blelfeures,  &  aux  maladies,  le  parler  m'efmeut  &  me 
nuit,  autant  que  defordre  que  ie  face.  La  voix  me 

coufte,  &  me  lafle  :  car  ie  l'ay  haute  &  efforcée. 
Si  que,  quand  ie  fuis  venu  à  entretenir  Toreille  des 
grands,  d'affaires  de  poix,  ie  les  ay  mis  fouuent 
en  foing  de  modérer  ma  voix.  Ce  compte  mérite  de 
mediuertir.  Quelqu'vn,  en  certaine  efchole  Grecque, 
parloit  haut  comme  moy  :  le  maiftre  des  cérémonies 
luy  manda  qu'il  parlaft  plus  bas  :  Qu'il  m'enuoye, 
fit-il,  le  ton  auquel  il  veut  que  ie  parle.  L'autre  luy 
répliqua,  qu'il  prinft  fon  ton  des  oreilles  de  celuy  à 
qui  il  parloit.  C'eftoit  bien  dit,  pourueu  qu'il  s'en- 
tende :  Parlez  félon  ce  que  vous  auez  affaire  à  voftre 
auditeur.  Car  fi  c'eft  à  dire,  fuffife  vous  qu'il  vous 
oye  :  ou,  réglez  vous  par  luy  :  ie  ne  trouue  pas  que 
ce  fuft  raifon.  Le  ton  &  mouuement  de  la  voix,  a 
quelque  expreflion,  &  fignification  de  mon  fens  : 
c'eft  à  moy  à  le  conduire,  pour  me  reprefenter.  Il  y  a 
voix  pour  inftruire,  voix  pour  flater,  ou  pour  tan- 
cer, le  veux  que  ma  voix  non  feulement  arriue  à 
luy,  mais  à  Tauanture  qu'elle  le  frappe,  &  qu'elle  le 
perfe.  Quand  ie  maftine  mon  laquay,  d'vn  ton  aigre 
&  poignant  :  il  feroit  bon  qu'il  vinft  à  me  dire  :  Mon 
maiftre  parlez  plus  doux,  ie  vous  oy  bien.  Ejl  qui- 
dam vox  ad  auditum  accommodata^  non  magnitudine, 
fedproprietate.  La  parole  cil  moitié  à  celuy  qui  parle, 
moitié  à  celuy  qui  l'efcoute.  Ceftuy-cy  fe  doibt  pré- 
parer à  la  receuoir,  félon  le  branle  qu'elle  prend. 
Comme  entre  ceux  qui  ioiient  à  la  paume,  celuy  qui 
fouftient,  fe  defmarche  &  s'apprefte,  félon  qu'il  voit 
remuer  celuy  qui  luy  iette  le  coup,  &  félon  la  forme 
du  coup.  L'expérience  m'a  encores  appris  cecy,  que 
nous  nous  perdons  d'impatience.  Les  maux  ont  leur 
vie,  &  leurs  bornes,  leurs  maladies  &  leur  fanté. 
La  conftitution  des  maladies,  eft  formée  au  patron 
de  la  conftitution  des  animaux.  Elles  ont  leur  fortune 

limitée  dés  leur  naiflance:  &  leurs  iours.  Quieffaye 
de  les  abbreger  imperieufement,  par  force,  au  trauers 
de  leur  courfe,  il  les  allonge  &  multiplie  :  &  les 
harfelle,  au  lieu  de  les  appaifer.  le  fuis  de  l'aduis 
de  Crantor,  qu'il  ne  faut  ny  obftinéement  s'oppofer 
aux  maux,  &  à  l'eftourdi  :  ny  leur  fuccomber  de 
molleiïe  :  mais  qu'il  leur  faut  céder  naturellement, 
félon  leur  condition  &  la  noftre.  On  doit  donner 
paflage  aux  maladies  :  &  ie  trouue  qu'elles  arreftent 
moins  chez  moy,  qui  les  laiiïe  faire.  Et  en  ay  perdu 
de  celles  qu'on  eftime  plus  opiniaftres  &  tenaces, 
de  leur  propre  décadence:  fans  ayde  &  fans  art, 
&  contre  fes  règles.  LaifTons  faire  vn  peu  à  Nature: 
elle  entend  mieux  fes  affaires  que  nous.  Mais  vn  tel 
en  mourut.  Si  ferez  vous  :  fmon  de  ce  mal  là,  d'vn 
autre.  Et  combien  n'ont  pas  laifTé  d'en  mourir,  ayants 
trois  médecins  à  leur  cul?  L'exemple  eft  vn  miroUer 
vague,  vniuerfel  &  à  tout  fens.  Si  c'eft  vne  méde- 
cine voluptueufe,  acceptez  la  ;  c'eft  toufiours  autant 
de  bien  prefent.  le  ne  m'arrefteray  ny  au  nom  ny  à 
la  couleur,  fi  elle  eft  delicieufe  &  appetiffante.  Le 
plaifir  eft  des  principales  efpeces  du  profit.  Tay  laifTé 
enuieillir  &  mourir  en  moy,  de  mort  naturelle,  des 
rheumes;  defiuxions  goutteufes;  relaxation;  battement 
de  cœur  ;  micraines  ;  &  autres  accidens,  que  i'ay 
perdu,  quand  ie  m'eftois  à  demy  formé  à  les  nourrir. 
On  les  coniure  mieux  par  courtoifie,  que  par  bra- 
uerie.  Il  faut  fouffrir  doucement  les  loix  de  noftre 
condition.  Nous  fommes  pour  vieillir,  pour  afifoiblir, 
pour  eftre  malades,  en  defpit  de  toute  médecine. 
C'eft  la  première  leçon,  que  les  Mexicains  font  à  leurs 
enfans;  quand  au  partir  du  ventre  des  mères,  ils 
les  vont  faluant,  ainfm  :  Enfant,  tu  es  venu  au  monde 
pour  endurer:  endure,  fouffrc,  &  tais  toy.  C'eft  in- 

iuftice  de  fe  douloir  qu'il  foit  aduenu  à  quelqu'vn, 
ce  qui  peut  aduenir  à  chacun.  Indignare  Ji  quid  in  te 
inique  proprie  conftitutum  eji.  Voyez  vn  vieillart,  qui 
demande  à  Dieu  qu'il  luy  maintienne  fa  fanté  entière 
&  vigoureufe  ;  c'eft  à  dire  qu'il  le  remette  en  ieu- 
nefle. 

Stulte  quid  hac  fruftra  votis  puerUiias  optas? 

N'eft-ce  pas  folie?  Sa  condition  ne  le  porte  pas. 
La  goutte,  la  grauelle,  l'indigeftion,  font  fymptomes 
des  longues  années;  comme  des  longs  voyages,  la 
chaleur,  les  pluyes,  &  les  vents.  Platon  ne  croit  pas, 
qu'^fculape  fe  mift  en  peine,  de  prouuoir  par  ré- 
gimes, à  faire  durer  la  vie,  en  vn  corps  gafté  &  im- 
becille  :  inutile  à  fon  pays,  inutile  à  fa  vacation  :  &  à 
produire  des  enfants  fains  &  robuftes  :  &  ne  trouue 
pas  ce  foing  conuenable  à  la  iuftice  &  prudence  di- 
uine,  qui  doit  conduire  toutes  chofes  à  Tvtilité.  Mon 
bon  homme,  c'eft  faift  :  on  ne  vous  fçauroit  redref- 
fer  :  on  vous  plaftrera  pour  le  plus,  &  eflançonnera 
vn  peu,  &  aÛongera-lon  de  quelque  heure  voftre 
mifere. 

Non  fecus  inftantem  cupiens  fulcire  rainanij 

Diaerfis  contra  nititur  ohicihusj 
Donec  certa  dies  omrd  compare  foluta^ 

Ipfum  cum  rébus  fuhruat  aiixiliian. 

Il  faut  apprendre  à  fouffrir,  ce  qu'on  ne  peut  euiter. 
Noftre  vie  eft  compofée,  comme  l'harmonie  du 
monde,  de  chofes  contraires,  auffi  de  diuers  tons, 
doux  &  afpres,  aigus  &  plats,  mois  &  graues.  Le 
muficien  qui  n'en  aymeroit  que  les  vns,  que  vou- 
droit  il  dire  }  Il  faut  qu'il  s'en  fçache  feruir  en  com- 

mun,  &  les  mefler.  Et  nous  auffi,  les  biens  &  les 
maux,  qui  font  confubftantiels  à  noflre  vie.  Noftre 
eftre  ne  peut  fans  ce  meflange;  &  y  eft  Pvne  bande 
non  moins  neceffaire  que  l'autre.  D'effayer  à  regim- 
ber contre  la  necefïïté  naturelle,  c'ell  reprefenter  la 
folie  de  Ctefiphon,  qui  entreprenoit  de  faire  à  coups 
de  pied  auec  fa  mule.  le  confulte  peu,  des  altéra- 
tions, que  ie  fens.  Car  ces  gens  icy  font  auantageux, 
quand  ils  vous  tiennent  à  leur  mifericorde.  Ils  vous 
gourmandent  les  oreilles,  de  leurs  prognoftiques;  &me 
furprenant  autre  fois  affoibly  du  mal,  m'ont  iniu- 
rieufement  traifté  de  leurs  dogmes,  &  troigne  ma- 
giftrale  :  me  menaiïant  tantoft  de  grandes  douleurs, 
tantoft  de  mort  prochaine.  le  n'en  eftois  abbatu,  ny 
deflogé  de  ma  place,  mais  l'en  eftois  heurté  &  pouffé. 
Si  mon  iugement  n'en  eft  ny  changé,  ny  troublé  :  au 
moins  il  en  eftoit  empefché.  C'eft  toufiours  agitation 
&  combat.  Or  ie  traide  mon  imagination  le  plus 
doucement  que  ie  puis  ;  &  la  defchargerois  fi  ie  pou- 
uois,  de  toute  peine  &  conteftation.  Il  la  faut  fecou- 
rir,  &  flatter,  &  pipper  qui  peut.  Mon  efprit  eft 
propre  à  cet  office.  Il  n'a  point  faute  d'apparences 
par  tout.  S'il  perfuadoit,  comme  il  prefche,  il  me 
fecourroit  heureufement.  Vous  en  plaift-il  vn  exem- 
ple? Il  dift,  que  c'eft  pour  mon  mieux,  que  i'ay  la 
grauele.  Que  les  baftimens  de  mon  aage,  ont  natu- 
rellement à  foufirir  quelque  gouttière.  Il  eft  temps 
qu'ils  commencent  à  fe  lafcher  &  defmentir.  C'eft 
vne  commune  necelfité.  Et  n'euft  on  pas  faift  pour 
moy,  vn  nouueau  miracle.  le  paye  par  là,  le  loyer 
deu  à  la  vieilleffe  ;  &  ne  fçaurois  en  auoir  meilleur 
comte.  Que  la  compagnie  me  doit  confoler  ;  eftant 
tombé  en  l'accident  le  plus  ordinaire  des  hommes  de 
mon  temps.  l'en  vois  par  tout  d'affligez  de  mefme 

nature  de  mal.  Et  m'en  eft  la  focieté  honorable, 
d'autant  qu'il  fe  prend  plus  volontiers  aux  grands  : 
fon  elTence  a  de  la  nobleiïe  &  de  la  dignité.  Que  des 
hommes  qui  en  font  frappez,  il  en  eft  peu  de  quittes 
à  meilleure  raifon:  &  fi,  il  leur  coufte  la  peine  d'vn 
fâcheux  régime,  &  la  prifeennuieufe,&  quotidienne, 
des  drogues  medecinales.  Là  où,  ie  le  doy  purement 
à  ma  bonne  fortune.  Car  quelques  bouillons  com- 
muns de  l'eringium,  &  herbe  du  Turc,  que  deux  ou 
trois  fois  i'ay  aualé,  en  faneur  des  dames,  qui  plus 
gracieufement  que  mon  mal  n'efl  aigre,  m'enoffroyent 
la  moitié  du  leur,  m'ont  femblé  également  faciles  à 
prendre,  à  inutiles  en  opération.  Ils  ont  à  payer 
mille  vœux  à  iEfculape,  &  autant  d'efcus  à  leur  mé- 
decin, de  la  profluuion  de  fable  aifée  &  abondante, 
que  ie  reçoy  fouuent  par  le  bénéfice  de  Nature.  La 
décence  mefme  de  ma  contenance  en  compagnie,  n'en 
eft  pas  troublée  :  &  porte  mon  eau  dix  heures, 
&  auflî  long  temps  qu'vn  fain.  La  crainte  de  ce  mal, 
dit-il,  t'effrayoit  autresfois,  quand  il  t'eftoit  inco- 
gneu.  Les  cris  &  le  defefpoir,  de  ceux  qui  l'aigrifTent 
par  leur  impatience,  t'en  engendroient  l'horreur. 
C'eft  vn  mal,  qui  te  bat  les  membres,  par  lefquels 
tu  as  le  plus  failly.  Tu  es  homme  de  confcience: 

Qu/t  venit  indigne  pctnaj  dolenia  venit. 

Regarde  ce  chafliement;  il  eft  bien  doux  au  prix 
d'autres,  &  d'vne  faueur  paternelle.  Regarde  fa  tar- 
difueté  :  il  n'incommode  &  occupe,  que  la  faifon 
de  ta  vie,  qui  ainfi  comme  ainfm  eft  mes-huy  perdue 
&  fterile  ;  ayant  faift  place  à  la  licence  &  plaifirs  de 
ta  ieunefte,  comme  par  compofition.  La  crainte 
&  pitié,  que  le  peuple  a  de  ce  mal,  te  fert  de  matière 

de  gloire.  Qualité,  de  laquelle  fi  tu  as  le  iugement 
purgé,  &  en  as  guery  ton  difcours,  tes  amis  pour- 
tant en  recognoiiïent  encore  quelque  teinture  en  ta 
complexion.  Il  y  a  plaifir  à  ouyr  dire  de  foy:  Voyla 
bien  de  la  force  :  voila  bien  de  la  patience.  On  te 
voit  fuer  d'ahan,  pallir,  rougir,  trembler,  vomir 
iufques  au  fang,  foufFrir  des  contrarions  &  con- 
uuUîons  eftranges,  dégoutter  par  fois  de  groffes  lar- 
mes des  yeux,  rendre  les  vrines  efpefles,  noires, 
&  effroyables,  ou  les  auoirarrcftées  par  quelque  pierre 
efpineufe  &  heriflee  quitepoinft,  &  efcorche  cruel- 
lement le  col  de  la  verge,  entretenant  cependant  les 
afliftans,  d'vne  contenance  commune  ;  bouffonant  à 
paufes  auec  tes  gens  :  tenant  ta  partie  en  vn  difcours 
tendu  :  excufant  de  parolle  ta  douleur,  &  rabbatant 
de  ta  fouffrance.  Te  fouuient-il  de  ces  gens  du  temps 
pafle,quirecherchoyent  les  maux  auec  fi  grand  faim, 
pour  tenir  leur  vertu  en  haleine,  &  en  exercice:^ 
mets  le  cas  que  Nature  te  porte,  &  te  pouffe  à  cette 
glorieufe  efcole,  en  laquelle  tu  ne  fuffes  iamais 
entré  de  ton  gré.  Si  tu  me  dis,  que  c'eft  vn  mal  dan- 
gereux &  mortel  :  quels  autres  ne  le  font?  Car  c'eft 
vne  pipperie  medecinale,  d'en  excepter  aucuns;  qu'ils 
difent  n'aller  point  de  droift  fil  à  la  mort.  Qu'im- 
porte, s'ils  y  vont  par  accident  ;  &  s'ils  gliffent,  &  gau- 
chiffent  aifément,  vers  la  voye  qui  nous  y  meine  ? 
Mais  tu  ne  meurs  pas  de  ce  que  tu  es  malade  :  tu 
meurs  de  ce  que  tu  es  viuant.  La  mort  te  tue  bien, 
fans  le  fecours  de  la  maladie.  Et  à  d'aucuns,  les 
maladies  ont  efloigné  la  mort  :  qui  ont  plus  vefcu, 
de  ce  qu'il  leur  fembloit  s'en  aller  mourants.  loint 
qu'il  eft,  comme  des  playes,  auffi  des  maladies  mede- 
cinales  &  falutaires.  La  colique  eft  fouuent  non 
moins  viuace  que  vous.  Il  fe  voit  des  hommes,   auf- 

quels  elle  a  continué  depuis  leur  enfance  iufques  à 
leur  extrême  vieillefle  ;  &  s'ils  ne  luy  euflent  failly 
de  compagnie,  elle  eftoit  pour  les  affilier  plus  outre. 
Vous  la  tuez  plus  fouuent  qu'eUe  ne  vous  tue.  Et 
quand  elle  te  prefenteroit  l'image  de  la  mort  voifme, 
feroit-ce  pas  vn  bon  office,  à  vn  homme  de  tel  aage, 
de  le  ramener  aux  cogitations  de  fa  fin  }  Et  qui  pis 
eft,  tu  n'as  plus  pour  quoy  guérir.  Ainfi  comme  ainfin, 
au  premier  iour  la  commune  neceffité  t'appelle.  Con- 
fidere  combien  artificielement  &  doucement,  elle  te 
defgoufte  de  la  vie,  &  defprend  du  monde  :  non  te 
forçant,  d'vne  fubiedion  tyrannique,  comme  tant 
d'autres  maux,  que  tu  vois  aux  vieillards,  qui  les 
tiennent  continuellement  entrauez,  &  fans  relafche  de 
folbleffesà douleurs  :  mais  par  aduertiiïemens,  &  in- 
ftruétions  reprifes  à  interualles  ;  entremeflant  des 
longues  paufes  de  repos,  comme  pour  te  donner 
moyen  de  méditer  &  repeter  fa  leçon  à  ton  aife. 
Pour  te  donner  moyen  de  iuger  fainement,  &  prendre 
party  en  homme  de  cœur,  elle  te  prefente  l'eftat  de 
ta  condition  entière,  &  en  bien  &  en  mal  ;  &  en 
mefme  iour,  vne  vie  tres-alegre  tantoft,  tantoft  in- 
fupportable.  Si  tu  n'accoles  la  mort,  au  moins  tu  luy 
touches  en  paume,  vne  fois  le  mois.  Par  où  tu  as  de 
plus  à  efperer,  qu'elle  t'attrappera  vn  iour  fans  me- 
nace. Et  qu'eftant fi  fouuent  conduit  iufques  au  port: 
te  fiant  d'eftre  encore  aux  termes  accoullumez,  on 
t'aura  &  ta  fiance,  paffé  feau  vn  matin,  inopinément. 
On  n'a  point  à  fe  plaindre  des  maladies,  qui  partagent 
loyallement  le  temps  auec  la  fanté.  le  fuis  obligea  la 
Fortune,  dequoi  elle  m'affaut  fi  fouuent  de  mefme 
forte  d'armes.  Elle  m'y  façonne,  &  m'y  dreffe  par 
vfage,  m'y  durcit  &  habitue  :  ie  fçay  à  peu  près  mes- 
huy,  en  quoy  l'en  dois  eftre  quitte.  A  faute  de  me- 

moire  naturelle,  i'en  forge  de  papier.  Et  comme 
quelque  nouueau  fympcome  furuient  à  mon  mal,  ie 
l'efcris  :  d'où  il  aduient,  qu'à  cette  heure,  eftant 
quafi  pafle  par  toute  forte  d'exemples  :  fi  quelque 
eftonnement  me  menace  :  feuilletant  ces  petits  breuets 
defcoufus,  comme  des  feuilles  Sybillines,  ie  ne  faux 
plus  de  trouuer  où  me  confoler,  de  quelque  progno- 
ftique  fauorable,  en  mon  expérience  paiïee.  Me  fert 
aufli  Taccoullumance,  à  mieux  efperer  pour  l'adue- 
nir.  Car  la  conduire  de  ce  vuidange,  ayant  continué 
fi  long  temps  ;  ileft  à  croire,  que  Nature  ne  changera 
point  ce  train,  &  n'en  aduiendra  autre  pire  accident, 
que  celuy  que  ie  fens.  En  outre  ;  la  condition  de  cette 
maladie  n'cil  point  mal  aduenante  à  ma  complexion 
prompte  &  foudaine.  Quand  elle  m'affault  molle- 
ment, elle  me  faift  peur,  car  c'eft  pour  long  temps. 
Mais  naturellement,  elle  a  des  excez  vigoureux  &  gail- 
larts.  Elle  me  fecouë  à  outrance,  pour  vn  iour 
ou  deux.  Mes  reins  ont  duré  vn  aage,  fans  altération; 
il  y  en  a  tantofl  vn  autre,  qu'ils  ont  changé  d'eftat. 
Les  maux  ont  leur  période  comme  les  biens  :  à  l'ad- 
uanture  eft  cet  accident  à  fa  fin.  L'aage  affoiblit  la 
chaleur  de  mon  eftomach;  fa  digeftion  en  eftant  moins 
parfaide,  il  renuoye  cette  matière  crue  à  mes  reins. 
Pourquoy  ne  pourra  eftre  à  certaine  reuolution, 
affoiblie  pareillement  la  chaleur  de  mes  reins;  fi 
qu'ils  ne  puifl"ent  plus  pétrifier  mon  flegme;  &  Nature 
s'acheminer  à  prendre  quelque  autre  voye  de  purga- 
tion  ?  Les  ans  m'ont  euidemment  faift  tarir  aucuns 
rheumes.  Pourquoy  non  ces  excrcmens,  qui  four- 
niffent  de  matière  à  la  graue  }  Mais  eft-il  rien  doux, 
au  prix  de  cette  foudaine  mutation  ;  quand  d'vne 
douleur  extrême,  ie  viens  par  le  vuidange  de  ma 
pierre,  à.recouurer,  comme  d'vn  efclair,  la  belle  lu- 

miere  de  la  fanté  :  fi  libre,  &  fi  pleine  :  comme  il  ad- 
uient  en  noz  foudaines  &  plus  afpres  coliques?  Y  a  il 
rien  en  cette  douleur  foufferte,  qu'on  puiffe  contre- 
poifer  au  plaifir  d'vn  fi  prompt  amendement }  De 
combien  la  fanté  me  femble  plus  belle  après  la  ma- 
ladie, fi  voifine  &  fi  contigue,  que  ie  les  puis  reco- 
gnoiftre  en  prefence  l'vne  de  l'autre,  en  leur  plus 
hault  appareil  :  où  elles  fe  mettent  à  l'enuy,  comme 
pour  fe  faire  telle  &  contrecarre!  Tout  ainfique  les 
Stoïciens  difent,  que  les  vices  font  vtilement  intro- 
duits, pour  donner  prix  &  faire  efpaule  à  la  vertu  : 
nous  pouuons  dire,  auec  meilleure  raifon,  &  conie- 
dure  moins  hardie,  que  Nature  nous  a  pretlé  la 
douleur,  pour  l'honneur  &  feruice  de  la  volupté 
&  indolence.  Lors  que  Socrates  après  qu'on  l'euft  def- 
chargé  de  fes  fers,  fentit  la  friandife  de  cette  deman- 
geaifon,  que  leur  pefanteur  auoit  caufé  en  fes  Ïam- 
bes :  il  fe  refiouit,  à  confiderer  l'ellroitte  alliance  de 
la  douleur  à  la  volupté  :  comme  elles  font  affociées 
d'vne  liaifon  neceffaire  :  fi  qu'à  tours,  elles  fe  fuy- 
uent,  &  entr'engendrent  :  &  s'efcrioit  au  bon  Efope, 
qu'il  deuft  auoir  pris,  de  cette  confideration,  vn  corps 
propre  à  vne  belle  fable.  Le  pis  que  ie  voye  aux 
autres  maladies,  c'eft  qu'elles  ne  font  pas  fi  griefues 
en  leur  effeâ:,  comme  elles  font  en  leur  yffue.  On 
eft  vn  an  à  fe  rauoir,  toufiours  plein  de  foibleffe, 
&  de  crainte.  Il  y  a  tant  de  hazard,  &  tant  de  de- 
grez,  à  fe  reconduire  à  fauueté,  que  ce  n  eft  iamais 
faid,  Auant  qu'on  vous  aye  deffubléd'vncouurechef, 
&  puis  d'vne  calote,  auant  qu'on  vous  aye  rendu 
l'vfage  de  l'air,  &  du  vin,  &  de  voftre  femme,  &  des 
melons,  c'eft  grand  cas  fi  vous  n'eftes  recheu  en 
quelque  nouuelle  mifere.  Cette-cy  a  ce  priuilege, 
qu'elle  s'emporte  tout  net.  Là  oiî  les  autres  laiffent 

toufiours  quelque  imprefTion,  &  altération,  qui  rend 
le  corps  fufceptible  de  nouueau  mal,  &  fe  prefteut 
la  main  les  vns  aux  autres.  Ceux  là  font  excufables, 
qui  fe  contentent  de  leur  polTeflion  fur  nous,  fans 
l'eftendre,  &  fans  introduire  leur  fequele.  Mais 
courtois  &  gratieux  font  ceux,  de  qui  le  paffage  nous 
apporte  quelque  vtile  confequence.  Depuis  ma  co- 
lique, ie  me  trouue  defchargé  d'autres  accidens: 
plus  ce  me  femble  que  ie  n'eflois  auparauant,  &  n'ay 
point  eu  de  fiebure  depuis.  l'argumenté,  que  les  vo- 
miffemens  extrêmes  &  fréquents  que  ie  fouffre,  me 
purgent  :  &  d'autre  collé,  mes  degouftemens,  &  les 
ieufnes  eftranges,que  ie  palfe,  digèrent  mes  humeurs 
peccantes:  &  Nature  vuide  en  ces  pierres,  ce  qu'elle 
a  de  fuperflu  &  nuyfible.  Qu'on  ne  me  die  point,  que 
c'eft  vne  médecine  trop  cher  vendue.  Car  quoy  tant 
de  puans  breuuages,  cautères,  incifions,  fuées,  fe- 
dons,  diètes,  &  tant  de  formes  de  guarir,  qui  nous 
apportent  fouuent  la  mort,  pour  ne  pouuoir  fouftenir 
leur  violence,  &  importunitér^  Par  ainfi,  quand  ie  fuis 
attaint,  ie  le  prens  à  médecine  :  quand  ie  fuis  exempt, 
ie  le  prens  à  conllante  &  entière  deliurance.  Voicy 
encore  vne  faueur  de  mon  mal,  particulière.  C'eft 
qu'à  peu  près,  il  faift  fon  ieu  à  part,  &  me  lailTe  faire 
le  mien  ;  où  il  ne  tient  qu'à  faute  de  courage.  En  fa 
plus  grande  efmotion,  ie  l'ay  tenu  dix  heures  à  che- 
nal. Souffrez  feulement,  vous  n'auezque  faire  d'autre 
régime.  louez,  difnez,  courez,  faiftes  cecy,  &  faiftes 
encore  cela,  fi  vous  pouuez  ;  voflre  defbauche  y  fer- 
uira  plus,  qu'elle  n'y  nuira.  Diftes  en  autant  à  vn 
verolé,  à  vn  goutteux,  à  vn  hernieux.  Les  autres 
maladies,  ont  des  obligations  plus  vniuerfelles  ;  ge- 
hennent  bien  autrement  noz  aftions;  troublent  tout 
noilre  ordre,  &  engagent  à  leur  confideration,  tout 

l'eftat  de  la  vie.  Cette-cy  ne  faiftque  pinferlapeau; 
elle  vous  laiflfe  rentendemenc,  &  la  volonté  en  voftre 
difpofition,  &  la  langue,  &  les  pieds,  &  les  mains. 
Elle  vous  efueille  pluftoll  qu'elle  ne  vous  affbupit. 
L'ame  eft  frapée  de  l'ardeur  d'vne  fiebure,  &  atter- 
rée d'vne  epilepfie,  &  difloquée  par  vne  afpre  mi- 
craine,  &  en  fin  eftonnée  par  toutes  les  maladies  qui 
bleflent  la  mafle,  &  les  plus  nobles  parties.  Icy,  on 
ne  l'attaque  point.  S'il  luy  va  mal,  à  fa  coulpe.  Elle 
fe  trahit  elle  mefme,  s'abandonne,  &  fe  defmonte.  Il 
n'y  a  que  les  fols  qui  fe  laiiïent  perfuader,  que  ce 
corps  dur  &  mallif,  qui  fe  cuyt  en  noz  rognons,  fe 
puifTe  diffbudre  par  breuuages.  Parquoy  depuis  qu'il 
eft  elbranlé,  il  n'eft  que  de  luy  donner  paffage,  aufli 
bien  le  prendra-il.  le  remarque  encore  cette  parti- 
culière commodité,  que  c'eft  vn  mal,  auquel  nous 
auons  peu  à  deuiner.  Nous  fommes  difpenfez  du 
trouble,  auquel  les  autres  maux  nous  iettent,  par  Tin- 
certitude  de  leurs  caufes,  &  conditions,  &  progrez. 
Trouble  infiniement  pénible.  Nous  n'auons  que  faire 
de  confultations  &  interprétations  doctorales:  les 
fens  nous  montrent  que  c'ell,  &  où  c'eft.  Par  tels 
argumens,  &  forts  &  foibles,  comme  Cicero  le  mal 
de  fa  vieillelTe,  i'effaye  d'endormir  &  amufer  mon 
imagination,  &  graiffer  fes  playes.  Si  elles  s'empirent 
demain,  demain  nous  y  pouruoyrons  d'autres  efchap- 
patoires.  Qu'il  foit  vray.  Voicy  depuis  de  nouueau, 
que  les  plus  légers  mouuements  empreignent  le  pur 
fang  de  mes  reins.  Quoy  pour  cela?  ie  ne  laifle  de 
me  mouuoir  comme  deuant,  &  picquer  après  mes 
chiens,  d'vne  iuuenile  ardeur,  &  infolente.  Et  trouue 
que  i'ay  grand  raifon,  d'vn  fi  important  accident  : 
qui  ne  me  coufte  qu'vne  fourde  poifanteur,  &  alté- 
ration en  cette  partie.   C'eft  quelque  grolTe  pierre, 

qui  foulle  &  confomme  la  fubftance  de  mes  roi- 
gnons  :  &  ma  vie,  que  ie  vuide  peu  à  peu  :  non  fans 
quelque  naturelle  douceur,  comme  vn  excrément  hor- 
mais  fuperflu  &  empefchant.  Or  fens-ie  quelque 
chofe  qui  croufle;  ne  vous  attendez  pas  que  i' aille 
m'amufant  à  recognoillre  mon  poux,  &  mes  vrines, 
pour  y  prendre  quelque  preuoyance  ennuyeufe.  le 
feray  affez  à  temps  à  fentir  le  mal,  fans  l'allonger 
par  le  mal  de  la  peur.  Qui  craint  de  fouflfrir,  il  fouffre 
défia  de  ce  qu'il  craint.  loint  que  la  dubitation 
&  ignorance  de  ceux,  qui  fe  méfient  d'expliquer  les 
reflbrts  de  Nature,  &  fes  internes  progrez  :  &  tant 
de  faux  prognofliques  de  leur  art  :  nous  doit  faire 
cognoiftre,  qu'ell'a  fes  moyens  infiniment  inco- 
gnuz.  Il  y  a  grande  incertitude,  variété  &  obfcurité, 
de  ce  qu'elle  nous  promet  ou  menace.  Sauf  la  vieil- 
lefi"e,  qui  eft  vn  figne  indubitable  de  l'approche  de 
la  mort  :  de  tous  les  autres  accidents,  ie  voy  peu  de 
fignes  de  l'aduenir,  furquoy  nous  ayons  à  fonder 
noftre  diuination.  le  ne  me  iuge  que  par  vray  fenti- 
ment,  non  par  difcours.  A  quoy  faire  }  puifque  ie 
n'y  veux  apporter  que  l'attente  &  la  patience.  Vou- 
lez vous  fçauoir  combien  ie  gaigne  à  cela?  Regardez 
ceux  qui  font  autrement,  &  qui  dépendent  de  tant 
de  diuerfes  perfuafions  &  confeils  :  combien  fouuent 
l'imagination  les  préfixe  fans  le  corps.  l'ay  maintes- 
fois  prins  plaifir  eftant  en  feurté,  &  deliure  de  ces 
accidens  dangereux,  de  les  communiquer  aux  méde- 
cins, comme  naifl'ans  lorsenmoy.  le  fouffrois  l'arreft 
de  leurs  horribles  conclufions,  bien  à  monaife;  &en 
demeurois  de  tant  plus  obligé  à  Dieu  de  fa  grâce, 
&  mieux  infiruift  de  la  vanité  de  cet  art.  Il  n'eft  rien 
qu'on  doiue  tant  recommander  à  la  ieuneffe,  que 
l'aftiueté  &  la  vigilance.  Noftre  vie,  n'eft  que  mou- 

uement.  le  m'elbranfle  difficilement,  &  fuis  tardif  par 
tout  :  à  me  Icuer,  à  me  coucher,  &  à  mes  repas. 
C'eft  matin  pour  moy  que  fept  heures  :  &  où  ie 
gouuerne,  ie  ne  difne,  ny  auant  onze,  ny  ne  fouppe, 
qu'après  fix  heures.  l'ay  autrefois  attribué  la  caufe 
des  fiebures,  &  maladies  où  ie  fuis  tombé,  à  la  pe- 
fanteur  &  aflToupiffement,  que  le  long  fommeil  m'a- 
uoit  apporté.  Et  me  fuis  toufiours  repenty  de  me 
rendormir  le  matin.  Platon  veut  plus  de  mal  à  l'ex- 
cès du  dormir,  qu'à  l'excès  du  boire.  l'ayme  à  cou- 
cher dur,  &  feul  ;  voire  fans  femme,  à  la  royalle  :  vn 
peu  bien  couuert.  On  ne  bafline  iamais  mon  lift  ; 
mais  depuis  la  vieilleffe,  on  me  donne  quand  i'en  ay 
befoing,  des  draps,  à  efchauffer  les  pieds  &  l'efto- 
mach.  On  trouuoit  à  redire  au  grand  Scipion,  d'eftre 
dormart,  non  à  mon  aduis  pour  autre  raifon,  fmon 
qu'il  fafchoit  aux  hommes,  qu'en  luy  feul,  il  n'y  eull 
aucune  chofe  à  redire.  Si  i'ay  quelque  curiofité  en 
mon  traitement,  c'eft  pluftoft  au  coucher  qu'à  autre 
chofe  ;  mais  ie  cède  &  m'accommode  en  gênerai,  autant 
que  tout  autre,  à  la  neceflité.  Le  dormir  a  occupé 
vne  grande  partie  de  ma  vie  :  &  le  continue  encores 
en  cet  aage,  huift  ou  neuf  heures,  d'vne  haleine.  le 
me  retire  auec  vtilité,  de  cette  propenfion  pareffeufe  : 
&  en  vaulx  euidemment  mieux.  le  fens  vn  peu  le 
coup  de  la  mutation  :  mais  c'eft  faift  en  trois  iours. 
Et  n'en  voy  gueres,  qui  viue  à  moins,  quand  il  eft 
befoin  :  &  qui  s'exerce  plus  conftamment,  ny  à  qui 
les  coruées  poifent  moins.  Mon  corps  eft  capable 
d'vne  agitation  ferme  ;  mais  non  pas  véhémente 
&foudaine.  le  fuis  meshuy,les  exercices  violents, &  qui 
me  meinent  à  la  fueur  :  mes  membres  fe  laffent  auant 
qu'ils  s'cfchauifent.  le  me  tiens  debout,  tout  le  long 
d'vn  iour,  &  ne  m'ennuye  point  à  me  promener. 

Mais  fur  le  paué,  depuis  mon  premier  aage,  ie  n'ay 
aymé  d'aller  qu'à  cheual.  A  pied,  ie  me  crotte  iuf- 
ques  aux  feffes  :  &  les  petites  gens,  font  fubiefts  par 
ces  rues,  à  eftre  chocquez  &  coudoyez  à  faute  d'ap- 
parence. Et  ay  aymé  à  me  repofer,  foit  couché,  foit 
aflis,  les  iambes  autant  ou  plus  haultes  que  le  fiege. 
Il  n'eft  occupation  plaifante  comme  la  militaire  :  oc- 
cupation &  noble  en  exécution  (car  la  plus  forte, 
genereufe,  &  fuperbe  de  toutes  les  vertus,  eft  la 
vaillance)  &  noble  en  fa  caufe.  Il  n'eft  point  d'vti- 
lité,  ny  plus  iufte,  ny  plus  vniuerfelle,  que  la  pro- 
teftion  du  repos,  &  grandeur  de  fon  pays.  La  com- 
pagnie de  tant  d'hommes  vous  plaift,  nobles,  ieunes, 
aftifs  :  la  veuë  ordinaire  de  tant  de  fpeftacles  tragi- 
ques :1a  liberté  de  cette  conuerfation,  fans  art,  &vne 
façon  de  vie,  mafle  &  fans  cérémonie  :  la  variété 
de  mille  aftions  diuerfes  :  cette  courageufe  harmonie 
de  la  mufique  guerrière,  qui  vous  entretient  &  ef- 
chaufFe,  &  les  oreilles,  &  l'ame  :  l'honneur  de  cet 
exercice  :  fon  afpreté  mefme  &  fa  difficulté,  que 
Platon  eftime  fi  peu,  qu'en  fa  republique  il  en  faift 
part  aux  femmes  &  aux  enfants.  Vous  vous  conuiez 
aux  rolles,  &  hazards  particuliers,  félon  que  vous 
iugez  de  leur  efclat,  &  de  leur  importance  :  foldat 
volontaire  :  &  voyez  quand  la  vie  mefme  y  eft  cxcu- 
fablement  employée, 

fulchrûmque  mori  fuccurrit  in  armis. 

De  craindre  les  hazards  communs,  qui  regardent  vne 
fi  grande  preffe  ;  de  n'ofer  ce  que  tant  de  fortes 
d'ames  ofent,  &  tout  vn  peuple,  c'eft  à  faire  à  vn 
cœur  mol,  &  bas  outre  mefure.  La  compagnie  affeure 
iufques  aux  enfans.  Si  d'autres  vous  furpalTent  en 


LIVRE    III,    CHAP.    XIII.  255 

fcience,  en  grâce,  en  force,  en  fortune  ;  vous  auez 
des  caufes  tierces,  à  qui  vous  en  prendre  ;  mais  de 
leur  céder  en  fermeté  d'ame,  vous  n'auez  à  vous  en 
prendre  qu'à  vous.  La  mort  eft  plus  abiefte,  plus 
languiflante,  &  pénible  dans  vn  lid,  qu'en  vn  com- 
bat: les  fiebures  &  les  caterrhes,  autant  douloureux 
&  mortels,  quvne  harquebuzade.  Qui  feroit  faift,  à 
porter  valeureufement,  les  accidents  de  la  vie  com- 
mune, n'auroit  point  à  groflir  fon  courage,  pour  fe 
rendre  gendarme.  Viuere,  mi  Lucilli^  militare  efl. 
Il  ne  me  fouuient  point  de  m'eftre  iamais  veu  gal- 
leux.  Si  eft  la  gratterie,  des  gratifications  de  Nature 
les  plus  douces,  &  autant  à  main.  Mais  ell'a  la 
pénitence  trop  importunément  voifme.  le  l'exerce 
plus  aux  oreilles,  que  i'ay  au  dedans  pruantes,  par 
fecouffes.  le  fuis  nay  de  tous  les  fens,  entiers  quafi  à 
la  perfeftion.  Mon  eftomach  eft  commodément  bon, 
comme  eft  ma  tefte  :  &  le  plus  fouuent,  fe  maintien- 
nent au  trauers  de  mes  fiebures,  &  aulfi  mon  ha- 
leine. I'ay  outrepafîe  l'aage  auquel  des  nations,  non 
fans  occafion,  auoient  prefcript  vne  fi  iufte  fin  à  la 
vie,  qu'elles  ne  permettoyent  point  qu'on  l'excedaft. 
Si  ay-ie  encore  des  remifes:  quoy  qu'inconftantes 
&  courtes,  fi  nettes,  qu'il  y  a  peu  à  dire  de  la  fanté 
&  indolence  de  ma  ieunelTe.  le  ne  parle  pas  de  la 
vigueur  &  allegrefte  :  ce  n'eft  pas  raifon  qu'  elle  me 
fuyue  hors  fes  limites  : 

A'o/z  hoc  amplius  eft  liminis,  aut  aquœ 
Cœleftisj  patiens  Litus. 

Mon  vifage  &  mes  yeux  me  defcouurent  inconti- 
nent. Tous  mes  changemens  commencent  par  là  : 
&  vnpeu  plus  aigres,  qu'ils  ne  font  eneffeft.  le  fais 

fouuent  pitié  à  mes  amis,  auant  que  i'en  fente  la 
caufe.  Mon  mirolier  ne  m'eftonne  pas  :  car  en  la 
ieunefTe  mefme,  il  m'eft  aduenu  plus  d'vne  fois,  de 
chauffer  ainfm  vn  teinft,  &  vn  port  trouble,  &  de 
mauuais  prognoftique,  fans  grand  accident  :  en  ma- 
nière que  les  médecins,  qui  ne  trouuoyent  au  dedans 
caufe  qui  refpondift  à  cette  altération  externe,  Tat- 
tribuoient  à  l'efprit,  &  à  quelque  paffion  fecrette, 
qui  me  rongeaft  au  dedans.  Ils  fe  trompoyent.  Si  le 
corps  fe  gouuernoit  autant  félon  moy,  que  faift  l'ame, 
nous  marcherions  vn  peu  plus  à  noftre  aife.  le 
l'auois  lors,  non  feulement  exempte  de  trouble, 
mais  encore  pleine  de  fatisfaftion,  &  de  fefte  :  comme 
elle  eft  le  plus  ordinairement  :  moytié  de  fa  com- 
plexion,  moytié  de  fon  deiïein: 

Nec  vitiant  anus  trgrœ  contagia  mentis. 

le  tiens,  que  cette  fienne  température,  a  releué 
maintesfois  le  corps  de  fes  cheutes.  Il  eft  fouuent 
abbatu  ;  que  fi  elle  n'eft  eniouée,  elle  eft  au  moins  en 
eftat  tranquille  &repofé.  l'euz  la  fiebure  quarte,  quatre 
ou  cinq  mois,  qui  m'auoit  tout  defuifagé  :  l'efprit 
alla  toufiours  non  paifiblement,  mais  plaifamment. 
Si  la  douleur  eft  hors  de  moy,  raffoiblilTement 
&  langueur  ne  m'attriftent  guère.  le  voisplufieurs  def- 
faillances  corporelles,  qui  font  horreur  feulement  à 
nommer,  que  ie  craindrois  moins  que  mille  partions, 
&  agitations  d'efprit  que  ie  vois  en  vfage.  le  prens 
party  de  ne  plus  courre,  c'eft  affezque  ie  me  traine; 
ny  ne  me  plains  de  la  decadance  naturelle  qui  me 
tient, 

Quis  tamidum  guttur  miratur  in  Alpihus? 

Non  plus,  que  ie  ne  regrette,  que  ma  durée  ne  foit 
aufli  longue  &  entière  que  celle  d'vn  chefne.  le  n'ay 
point  à  me  plaindre  de  mon  imagination  :  i'ay  eu  peu 
de  penfées  en  ma  vie  qui  m'ayent  feulement  inter- 
rompu le  cours  de  mon  fommeil,  fi  elles  n'ont  efté 
du  defir,  qui  m'efueillaft  fans  m' affliger.  le  fonge 
peu  fouuent  ;  &  lors  c'eft  des  chofes  fantaftiques 
&  des  chimères,  produises  communément  de  penfées 
plaifantes  :  plutoll  ridicules  que  triftes.  Et  tiens  qu'il 
eft  vray,  que  les  fonges  font  loyaux  interprètes  de 
noz  inclinations  ;  mais  il  y  a  de  l'art  à  les  affbrtir 
&  entendre. 

Res  qiue  in  v'aa  vfurpant  homines.  cogitant jcar ont j vident ^ 
Quaque  agunt  vigilantes,  agitàntquCj  eaficut  infomno  accidunt. 
Minus  mirandum  efi. 

Platon  dit  dauantage,  que  c'eft  l'office  de  la  prudence 
d'en  tirer  des  inftruftions  diuinatrices  pour  l'adue- 
nir.  le  ne  voy  rien  à  cela,  fmon  les  merueilleufes 
expériences,  que  Socrates,  Xenophon,  Ariftote  en 
recitent,  perfonnages  d'authorité  irréprochable.  Les 
hiftoires  difent,  que  les  Atlantes  ne  fongent  iamais  : 
qui  ne  mangent  aufli  rien,  qui  aye  prins  mort.  Ce 
que  i'adioufte,  d'autant  que  c'eft  à  l'aduenture  l'oc- 
cafion,  pourquoy  ils  ne  fongent  point.  Car  Pytha- 
goras  ordonnoit  certaine  préparation  de  nourriture, 
pour  faire  les  fonges  à  propos.  Les  miens  font  ten- 
dres :  &  ne  m'apportent  aucune  agitation  de  corps, 
ny  expreflion  de  voix.  I'ay  veu  plufieurs  de  mon 
temps,  en  eftre  merueilleufement  agitez.  Theon  le 
philofophe,  fe  promenoit  en  fongeant  :  &  le  valet  de 
Pericles  fur  les  tuilles  mefmes  &  faifte  de  la  maifon. 
le  ne  choifis  guère  à  table;  &  me  prens  à  la  pre- 

miere  chofe  &  plus  voifme  :  &  me  remue  mal  vo- 
lontiers d'vn  gouft  à  vn  autre.  La  prefle  des  plats, 
&  des  feruices  me  defplaift,  autant  qu'autre  preiïe. 
le  me  contente  aifément  de  peu  de  mets;  &  hay 
l'opinion  de  Fauorinus,  qu'en  vn  feftin,  il  faut  qu'on 
vous  defrobe  la  viande  où  vous  prenez  appétit, 
&  qu'on  vous  en  fubflitue  toufiours  vne  nouuelle  : 
&  que  c'eft  vn  miferable  foupper,  fi  on  n'a  faoullé  les 
afliftans  de  crouppions  de  diuers  oyfeaux  ;  &  que  le 
feul  bequefigue  mérite  qu'on  le  mange  entier.  Fvfe 
familièrement  de  viandes  fallées  ;  fi  ayme-ie  mieux  le 
pain  fans  fel.  Et  mon  boulanger  chez  moy,  n'en  fert 
pas  d'autre  pour  ma  table,  contre  l'vfage  du  pays. 
On  a  eu  en  mon  enfance  principalement  à  corriger, 
le  refus,  que  ie  faifois  des  chofes  que  communément 
on  ayme  le  mieux,  en  cet  aage;  fuccres,  confitures, 
pièces  de  four.  Mon  gouuerneurcombatit  cette  hayne 
de  viandes  délicates,  comme  vne  efpece  de  delica- 
teiTe.  Aufli  n'eft  elle  autre  chofe,  que  difficulté  de 
gouft,  où  qu'il  s'applique.  Qui  ofte  à  vn  enfant,  cer- 
taine particulière  &  obftinée  affeftion  au  pain  bis, 
&  au  lard,  ou  à  l'ail,  il  luy  ofte  la  friandife.  Il  en 
cft,  qui  font  les  laborieux,  &  les  patiens  pour  re- 
gretter le  bœuf,  &  le  iambon,  parmy  les  perdris.  Ils 
ont  bon  temps  :  c'eft  la  delicatefle  des  délicats;  c'eft 
le  gouft  d'vne  molle  fortune,  qui  s'aifadit  aux  chofes 
ordinaires  &  accouftumées,  Per  quœ  luxuria  dimtia- 
rum  tcedio  ludit.  Laifter  à  faire  bonne  chère  de  ce 
qu'vn  autre  la  faift  ;  auoir  vn  foing  curieux  de  fon 
traitement;  c'eft  refl"ence  de  ce  vice; 

Si  modica  cœnare  cimes  olus  omne  patella. 

Il  y  a  bien  vrayement  cette  différence,  qu'il  vaut 

mieux  obliger  fon  defir,  aux  chofes  plus  aifées  à  re- 
couurer  ;  mais  c'eft  toufiours  vice  de  s'obliger.  Fap- 
pellois  autresfois,  délicat  vn  mien  parent,  qui  auoit 
defapris  en  noz  galères,  à  fe  feniir  de  noz  lifts, 
&  fe  defpouiller  pour  fe  coucher.  Si  i'auois  des  enfans 
mafles,  ie  leur  defiraffe  volontiers  ma  fortune.  Le 
bon  père  que  Dieu  me  donna  (qui  n'a  de  moy  que 
la  recognoi (Tance  de  fa  bonté,  mais  certes  bien  gail- 
larde) m'enuoya  dés  le  berceau,  nourrir  à  vn  pauure 
village  des  fiens,  &  m'y  tint  autant  que  ie  fus  en 
nourrifTe,  &  encores  au  delà  :  me  drelTant  à  la  plus 
baffe  &  commune  façon  de  viure  :  Magna  pars  liber- 
tatis  efl  benè  moratus  venter.  Ne  prenez  iamais, 
&  donnez  encore  moins  à  vos  femmes,  la  charge  de 
leur  nourriture  :  laiffez  les  former  à  la  fortime,  fouz 
des  loix  populaires  &  naturelles  :  laiffez  à  la  couftume, 
de  les  dreffer  à  la  frugalité  &  à  l'aufterité;  qu'ils 
ayent  pluftot  à  defcendre  de  l'afpreté,  qu'à  monter 
vers  elle.  Son  humeur  vifoit  encore  à  vne  autre  fin. 
De  me  rallier  auec  le  peuple,  &  cette  condition 
d'hommes,  qui  a  befoin  de  noftre  ayde  :  &  eftimoit 
que  ie  fuff"e  tenu  de  regarder  pluftoft,  vers  celuy 
qui  me  tend  les  bras,  que  vers  celuy,  qui  me  tourne 
le  dos.  Et  fut  cette  raifon,  pourquoy  aulïi  il  me 
donna  à  tenir  fur  les  fons,  à  des  perfonnes  de  la  plus 
abiefte  fortune,  pour  m'y  obliger  &  attacher.  Son 
deffêin  n'a  pas  du  tout  mal  fuccedé.  le  m'adonne 
volontiers  aux  petits  ;  foit  pour  ce  qu'il  y  a  plus  de 
gloire:  foit  par  naturelle  compaffion,  qui  peut  infi- 
niement  en  moy.  Le  party  que  ie  condemneray  en 
noz  guerres,  ie  le  condemneray  plus  afprement,  fleu- 
riff"ant  &  profpere.  Il  fera  pour  me  concilier  aucu- 
nement à  foy  quand  ie  le  verray  miferable  &  acca- 
blé. Combien  volontiers  ie  confidere  la  belle  humeur 

de  Chelonis,  fille  &  femme  de  Roys  de  Sparte  !  Pen- 
dant que  Cleombrotus  fon  mary,  aux  defordres  de 
fa  ville,  eut  auantage  fur  Leonidas  fon  père,  elle  fit 
la  bonne  fille  :  fe  r'allie  auec  fon  pcre,  en  fon  exil, 
en  fa  mifere,  s'oppofant  au  vidorieux.  La  chance 
vint  elle  à  tournera  la  voila  changée  de  vouloir  avec 
la  fortune,  fe  rangeant  couragcufement  à  fon  mary  : 
lequel  elle  fuiuit  par  tout,  où  fa  ruine  le  porta  : 
n'ayant  ce  me  femble  autre  choix,  que  de  fe  ietter 
au  party,  où  elle  faifoit  le  plus  de  befoin,  &  où  elle 
fe  montroit  plus  pitoyable.  le  me  laiffe  plus  natu- 
rellement aller  après  l'exemple  de  Flaminius,  qui 
fe  preftoit  à  ceux  qui  auoyent  befoin  de  luy,  plus 
qu'à  ceux  qui  luy  pouuoient  bien-faire:  que  ie  ne 
fais  à  celuy  de  Pyrrhus,  propre  à  s'abaiiïer  foubs 
les  grands,  &  à  s'enorgueillir  fur  les  petits.  Les 
longues  tables  m'ennuyent,  &  me  nuifent  :  car  ioit 
pour  m'y  eftre  accouftumé  enfant,  à  faute  de  meil- 
leure contenance,  ie  mange  autant  que  i'y  fuis.  Pour- 
tant chez  moy,  quoy  qu'elle  foit  des  courtes,  ie  m'y 
mets  volontiers  vn  peu  après  les  autres  ;  fur  la  forme 
d'Augufte  :  mais  ie  ne  l'imite  pas,  en  ce  qu'il  en  for- 
toit  aufli  auant  les  autres.  Au  rebours,  i'ayme  à  me 
repofer  long  temps  après,  &  en  ouyr  comter  :  pour- 
ueu  que  ie  ne  m'y  melle  point;  car  ie  me  laffe 
&  me  blefle  de  parler,  l'eftomach  plain  :  autant  comme 
ie  trouue  l'exercice  de  crier,  &  contefter,  auant  le 
repas, .  treflalubre  &  pkifant.  Les  anciens  Grecs 
&  Romains  auoyent  meilleure  raifon  que  nous,  afii- 
gnans  à  lanourriture,  qui  eft  vne  a£tion  principale  de 
la  vie,  fi  autre  extraordinaire  occupation  ne  les  en  di- 
uertiiïbit,  plufieurs  heures,  &  la  meilleure  partie  de 
la  nuift  :  mangeans  &  beuuans  moins  haftiuement 
que  nous,  qui  partons  en  porte  toutes  noz  aftions  : 

&  eftendans  ce  plaifir  naturel,  à  plus  de  loifir  & 
d'vfage,  y  entrefemans  diuers  ofBces  de  conuerfation, 
vtiles  &  aggreables.  Ceux  qui  doiuent  auoir  foing 
de  moy,  pourroyent  à  bon  marché  me  defrober  ce 
qu'ils  penfent  m'eftre  nuifible  :  car  en  telles  chofes, 
ie  ne  defire  iamais,  ny  ne  trouue  à  dire,  ce  que  ie 
ne  vois  pas  :  mais  auili  de  celles  qui  fe  prefentent, 
ils  perdent  leur  temps  de  m'en  prefcher  l'abftinence. 
Si  que  quand  ie  veux  ieufner,  il  me  faut  mettre  à 
part  des  fouppeurs  ;  &  qu'on  me  prefente  iullement, 
autant  qu'il  eft  befoin  pour  vne  réglée  collation  :  car 
fi  ie  me  mets  à  table,  i'oublie  ma  refolution.  Quand 
i'ordonne  qu'on  change  d'appreft  à  quelque  viande  ; 
mes  gens  fçauent,  que  c'eft  à  dire,  que  mon  appétit 
eft  allanguy,  &  que  ie  n'y  toucheray  point.  En  toutes 
celles  qui  le  peuuent  fouffrir,  ie  les  ayme  peu  cuittes. 
Et  les  ayme  fort  mortifiées  :  &  iufques  à  l'altération 
de  la  fenteur,  en  plufieurs.  Il  n'y  a  que  la  dureté 
qui  généralement  me  fafche  (de  toute  autre  qualité, 
ie  fuis  aulIi  nonchalant  &  fouffrant  qu'homme  que 
i'aye  cogneu)  fi  que  contre  l'humeur  commune,  entre 
les  poiflbns  mefme,  il  m'aduient  d'en  trouuer,  &  de 
trop  frais,  &  de  trop  fermes.  Ce  n'eft  pas  la  faute 
de  mes  dents,  que  i'ay  eu  toufiours  bonnes  iufques 
à  l'excellence;  &  que  Taage  ne  commence  de  me- 
nafler  qu'à  cette  heure.  I'ay  apprins  dés  l'enfance,  à 
les  frotter  de  ma  feruiette,  &  le  matin,  &  à  l'entrée 
&  ifTuë  de  la  table.  Dieu  faift  grâce  à  ceux  à  qui  il 
fouftrait  la  vie  par  le  menu.  C'eft  le  feul bénéfice  de  la 
vieillefle.  La  dernière  mort  en  fera  d'autant  moins 
plaine  &  nuifible  :  elle  ne  tuera  plus  qu'vn  demy,  ou 
vn  quart  d'homme.  Voila  vne  dent  qui  me  vient  de 
choir,  fans  douleur,  fans  efi'ort:  c'eftoit  le  terme 
naturel  de  fa  durée.  Et  cette  partie  de  mon  eftre, 

&  plufieurs  autres,  font  defia  mortes,  autres  demy 
mortes,  des  plus  aftiues,  &  qui  tenoyent  le  premier 
rang  pendant  la  vigueur  de  mon  aage.  C'eft  ainfi 
que  ie  fons,  &  efchappe  à  moy.  Quelle  bellife 
fera-ce  à  mon  entendement,  de  fentir  le  fault  de  cette 
cheute,  defia  fi  auancée,  comme  fi  elle  eftoit  entière? 
le  ne  l'efpere  pas.  A  la  vérité,  ie  reçoy  vne  princi- 
pale confolation  aux  penfées  de  ma  mort,  qu'elle  foit 
des  iufles  &  naturelles  :  &  que  mes-huy  ie  ne  puifle 
en  cela,  requérir  ni  efperer  de  la  deftinée,  faueur 
qu'illégitime.  Les  hommes  fe  font  accroire,  qu'ils  ont 
eu  autres-fois,  comme  la  ftature,  la  vie  aufli  plus 
grande.  Mais  ils  fe  trompent  :  &  Solon,  qui  eft  de 
ces  vieux  temps-là,  en  taille  pourtant  l'extrême  durée 
à  foixante  &  dix  ans.  Moy  qui  ay  tant  adoré  &  fi 
uniuerfellement  cet  âptaTov  fASTpov,  du  temps  palTé  : 
&qui  ay  tant  pris  pour  la  plus  parfaifte,  la  moyenne 
mefure  :  pretendray-ie  vne  defmefurée  &  prodigieufe 
vieillelTe  }  Tout  ce  qui  vient  au  reuers  du  cours  de 
nature,  peut  eftre  fafcheux  :  mais  ce,  qui  vient  félon 
elle,  doibt  eftre  toufiours  plaifant.  Omnia,  quœfecun- 
dum  naturamfiunt,  junt  habenda  in  bonis.  Par  ainfl, 
dit  Platon,  la  mort,  que  les  playes  ou  maladies  ap- 
portent, foit  violente  :  mais  celle,  qui  nous  furprend, 
la  vieillelTe  nous  y  conduifant,  eft  de  toutes  la  plus 
légère,  &  aucunement  delicieufe.  Vitam  adolejcenti- 
buSy  vis  auferty  fenibus  maturitas.  La  mort  fe  mefle 
&  confond  par  tout  à  noftre  vie  :  le  déclin  préoc- 
cupe fon  heure,  &  s'ingère  au  cours  de  noftre  auan- 
cement  mefme.  Tay  des  portraits  de  ma  forme  de 
vingt  &  cinq,  &  de  trente  cinq  ans  :  ie  les  compare 
auec  celuy  d'afteure.  Combien  de  fois,  ce  n'eft  plus 
moy  :  combien  eft  mon  image  prefente  plus  eflon- 
gnée  de  celles  là,  que  de  celle  de  mon  trefpas.  C'eft 

trop  abufé  de  nature,  de  la  tracaiïer  fi  loing,  qu'elle 
foit  contrainte  de  nous  quitter  :  &  abandonner  noftre 
conduite,  nos  yeux,  nos  dens ,  nos  iambes ,  &  le 
relie,  à  la  mercy  d'vn  fecours  eftranger  &  mandié  : 
&  nous  refigner  entre  les  mains  de  l'art,  las  de  nous 
fuyure.  le  ne  fuis  excefliuement  defireux,  ny  de 
falades,  ny  de  fruits  :  fauf  les  melons.  Mon  père 
haïflbit  toute  forte  de  fauces,  ie  les  ayme  toutes.  Le 
trop  manger  m'empefche  :  mais  par  fa  qualité,  ie 
n'ay  encore  cognoifTance  bien  certaine,  qu'aucune 
viande  me  nuife  :  comme  auffi  ie  ne  remarque,  ny 
lune  plaine,  ny  baffe,  ny  l'automne  du  printemps. 
Il  y  a  des  mouuemens  en  nous,  inconllans  &  iucognuz. 
Car  des  refors,  pour  exemple,  ie  les  ay  trouuez 
premièrement  commodes,  depuis  fafcheux,  à  prefent 
de  rechef  commodes.  En  plufieurs  chofes,  ie  fens 
mon  eftomach  &  mon  appétit  aller  ainfi  diuerfifîant. 
Fay  rechangé  du  blanc  au  clairet,  &  puis  du  clairet 
au  blanc.  le  fuis  friand  de  poiffon,  &  fais  mes  iours 
gras  des  maigres  :  &  mes  feltes  des  iours  de  ieufne. 
le  croy  ce  qu'aucuns  difent,  qu'il  eft  de  plus  aifée 
digeflion  que  la  chair.  Comme  ie  fais  confcience  de 
manger  de  la  viande,  le  iour  de  poiffon  :  aulli  fait 
mon  goufl,  de  méfier  le  poiffon  à  la  chair.  Cette 
diuerfité  me  femble  trop  ellongnée.  Dés  ma  ieuneffe, 
ie  defrobois  par  fois  quelque  repas  :  ou  à  fin  d'ef- 
guifer  mon  appétit  au  lendemain  (car  comme  £pi- 
curus  ieufnoit  &  faifoit  des  repas  maigres,  pour 
accouftumer  fa  volupté  à  fe  paffer  de  l'abondance  : 
moy  au  rebours,  pour  dreffer  ma  volupté,  à  faire 
mieux  fon  profit,  &  fe  feruir  plus  alaigrement,  de 
l'abondance)  ou  ie  ieufnois,  pour  conferuer  ma 
vigueur  au  feruice  de  quelque  aftion  de  corps  ou 
d'efprit  :  car  &  l'vn  &  l'autre,  s'appareffe  cruelle- 

ment  en  moy,  par  la  repletion  :  (&  fur  tout,  ie  hay 
ce  fot  accouplage,  d'vne  Deefle  fi  faine  &  fi  alegre, 
auec  ce  petit  Dieu  indigeft  &  roteur,  tout  bouffy  de 
la  fumée  de  fa  liqueur)  ou  pour  guarir  mon  efto- 
mach  malade  :  ou  pour  eflre  fans  compaignie  propre. 
Car  ie  dy  comme  ce  mefme  Epicurus,  qu'il  ne  faut 
pas  tant  regarder  ce  qu'on  mange,  qu'auec  qui  on 
mange.  Et  loue  Chilon,  de  n'auoir  voulu  promettre 
de  le  trouuer  au  feftin  de  Periander,  auant  que 
d'eftre  informé,  qui  efloyent  les  autres  conuiez.  Il 
n'eft  point  de  fi  doux  apprell  pour  moy,  ny  de 
fauce  fi  appedlTante,  que  celle  qui  fe  tire  de  la 
locieté.  le  croys  qu'il  eft  plus  fain,  de  manger  plus 
bellement  &  moins  :  &  de  manger  plus  fouuent. 
Mais  ie  veux  faire  valoir  l'appétit  &  la  faim  :  ie 
n'aurois  nul  plaifir  à  trainer  à  la  medecinale,  trois 
ou  quatre  chetifs  repas  par  iour,  ainfi  contrains. 
Qui  m'affeureroit  que  le  gouft  ouuert,  que  i'ay  ce 
matin,  ie  le  retrouuafTe  encore  à  fouper?  Pre- 
nons, fur  tout  les  vieillards  :  le  premier  temps 
opportun  qui  nous  vient.  Laiiïbns  aux  faifeurs  d'al- 
manachs  les  efperances  &  les  prognolHques.  L'ex- 
trême fruid:  de  ma  fanté,  c'eft  la  volupté  :  tenons 
nous  à  la  première  prefente  &  cognuë.  Feuite  la  con- 
fiance en  ces  loix  de  ieufne.  Qui  veut  qu'vne  forme 
luy  férue,  fuye  à  la  continuer  :  nous  nous  y  durcif- 
fons,  nos  forces  s'y  endorment  :  fix  mois  après, 
vous  y  aurez  fi  bien  acoquiné  voftre  eftomach,  que 
voftre  proffit,  ce  ne  fera  que  d'auoir  perdu  la  liberté 
d'en  vfer  autrement  fans  dommage.  le  ne  porte  les 
iambes,  &  les  cuilfes,  non  plus  couuertes  en  hyuer 
qu'en  elle,  vn  bas  de  foye  tout  fimple.  le  me  fuis 
laifle  aller  pour  le  fecours  de  mes  reumes,  à  tenir  la 
tefle  plus  chaude,  &  le  ventre,  pour  ma  colique.  Mes 

maux  s'y  habituèrent  en  peu  de  iours,  &  defdai- 
gnerent  mes  ordinaires  prouifions.  l'eftois  monté 
d'vne  coiffe  à  vn  couurechef,  &  d'vn  bonnet  à  vn 
chapeau  double.  Les  embourreures  de  mon  pour- 
point, ne  me  feruent  plus  que  de  galbe  :  ce  n'eft 
rien  :  fi  ie  n'y  adiourte  vne  peau  de  lieure  ou  de 
vautour  :  vne  calote  à  ma  tefte.  Suyuez  cette  grada- 
tion, vous  irez  beau  train.  le  n'en  feray  rien.  Et  me 
dedirois  volontiers  du  commencement  que  i'y  ay 
donné,  fi  i'ofois.  Tombez  vous  en  quelque  incon- 
uenient  nouueau?  cette  reformation  ne  vous  fert 
plus  :  vous  y  eftes  accouflumé,  cherchez  en  vne 
autre.  Ainfi  fe  ruinent  ceux  qui  fe  laifTent  empeftrer 
à  des  régimes  contraints,  &  s'y  aflreignent  fuperfti- 
tieufement  :  il  leur  en  faut  encore,  &  encore  après, 
d'autres  au  delà  :  ce  n'eft  iamais  fait.  Pour  nos 
occupations,  &  le  plaifir  :  il  eft  beaucoup  plus  com- 
mode, comme  faifoyenc  les  anciens,  de  perdre  le 
difner,  &  remettre  à  faire  bonne  chère  à  l'heure  de 
la  retraite  &  du  repos,  fans  rompre  le  iour  :  ainfi 
le  faifois-ie  autresfois.  Pour  la  fanté,  ie  trouue 
depuis  par  expérience  au  contraire,  qu'il  vaut  mieux 
difner,  &  que  la  digeftion  fe  faiâ  mieux  en  veillant. 
le  ne  fuis  guère  fubieâ:  à  eftre  altéré  ny  fain  ny 
malade  :  i'ay  bien  volontiers  lors  la  bouche  feche, 
mais  fans  foif.  Et  communément,  ie  ne  bois  que  du 
defir  qui  m'en  vient  en  mangeant,  &  bien  auant  dans  le 
repas.  le  bois  aflez  bien,  pour  vn  homme  de  com- 
mune façon.  En  efté,  &  en  vn  repas  appetiflant,  ie 
n'outrepaffe  point  feulement  les  limites  d'Augufte, 
qui  ne  beuuoit  que  trois  fois  precifement  :  mais 
pour  n'offenfer  la  règle  de  Democritus,  qui  deffendoit 
de  s'arrefter  à  quattre,  comme  à  vn  nombre  mal 
fortuné,  ie  coule  à  vn  befoing,  iufques  à  cinq  :  trois 

demyfetiers,  enuiron.  Car  les  petis  verres  font  les 
miens  fauoris  :  &  me  plaift  de  les  vuider,  ce  que 
d'autres  euitent  comme  chofe  mal  feante.  le  trempe 
mon  vin  plus  fouuent  à  moitié,  par  fois  au  tiers 
d'eau.  Et  quand  le  fuis  en  ma  maifon,  d'vn  ancien 
vfage  que  fon  médecin  ordonnoit  à  mon  père,  &  à 
foy,  on  mefle  celuy  qu'il  me  faut,  des  la  fommelerie, 
deux  ou  trois  heures  auant  qu'on  férue.  Ils  difent, 
que  Cranaus  Roy  des  Athéniens  fut  inuenteur  de 
cet  vfage ,  de  tremper  le  vin  :  vtilement  ou  non, 
l'en  ay  veu  débattre.  l'eftime  plus  décent  &  plus 
fain,  que  les  enfans  n'en  vfent  qu'après  feize  ou 
dix-huift  ans.  La  forme  de  viure  plus  vfitée  &  com- 
mune, eft  la  plus  belle.  Toute  particularité,  m'y 
femble  à  euiter  :  &  haïrois  autant  vn  Aleman  qui 
mift  de  l'eau  au  vin,  qu'vn  François  qui  le  buroit 
pur.  L'vfage  publiq  donne  loy  à  telles  chofes.  le 
crains  vn  air  empefché,  &  fuys  mortellement  la 
fumée  :  (la  première  réparation  où  ie  courus  chez 
moy,  ce  fut  aux  cheminées,  &  aux  retraifts,  vice 
commun  des  vieux  baftimens,  &  infupportable  ) 
&  entre  les  difficultez  de  la  guerre ,  comte  ces 
efpaiffes  pouflieres,  dans  lefquelles  on  nous  tient 
enterrez  au  chault,  tout  le  long  d'vne  iournée.  l'ay 
la  refpiration  libre  &  ayfée  :  &  fe  paffent  mes  mor- 
fondements  le  plus  fouuent  fans  offence  du  poulmon, 
&  fans  toux.  L'afpreté  de  l'eilé  m'efl  plus  ennemie 
que  celle  de  l'hyuer  :  car  outre  l'incommodité  de  la 
chaleur,  moins  remediable  que  celle  du  froid, 
&  outre  le  coup  que  les  rayons  du  foleil  donnent  à. 
la  tefte  :  mes  yeux  s'offencent  de  toute  lueur  efcla- 
tante  :  ie  ne  fçaurois  à  cette  heure  difner  afîiz,  vis 
à  vis  d'vn  feu  ardent,  &  lumineux.  Pour  amortir  la 
blancheur   du  papier,   au   temps   que   i'auois  plus 

accouftumé  de  lire,  ie  couchois  fur  mon  liure,  vne 
pièce  de  verre,  &  m'en  trouuois  fort  foulage,  l'ignore 
iufques  à  prefent,  l'vfage  des  lunettes  :  &  vois  auffi 
loing,  que  ie  fis  onques,  &  que  tout  autre.  Il  eft 
vray,  que  fur  le  déclin  du  iour,  ie  commence  à 
fentir  du  trouble,  &  de  la  foiblelTe  à  lire  :  dequoy 
l'exercice  a  toufiours  trauaillé  mes  yeux  :  mais  fur 
tout  nofturne.  Voyla  vn  pas  en  arrière  :  à  toute 
peine  fenfible.  le  reculeray  d'vn  autre;  du  fécond 
au  tiers,  du  tiers  au  quart,  fi  coïement  qu'il  me 
faudra  eftre  aueugle  formé,  auant  que  ie  fente  la 
décadence  &  vieillefTe  de  ma  veuë.  Tant  les  Parques 
deftordent  artificiellement  noflre  vie.  Si  fuis-ie  en 
doubte ,  que  mon  ouïe  marchande  à  s'efpaiffir  : 
&  verrez  que  ie  l'auray  dcmy  perdue,  que  ie  m'en 
prendray  encore  à  la  voix  de  ceux  qui  parlent  à 
moy.  Il  faut  bien  bander  l'ame,  pour  luy  faire 
fentir,  comme  elle  s'efcoule.  Mon  marcher  eft 
prompt  &  terme  :  &  ne  fçay  lequel  des  deux,  ou 
l'efprit  ou  le  corps,  i'ay  arrefté  plus  mal-aifément, 
en  mefme  poinét.  Le  prefcheur  eft  bien  de  mes 
amys,  qui  oblige  mon  attention,  tout  vn  fermon. 
Aux  lieux  de  cérémonie,  où  chacun  eft  fi  bandé  en 
contenance,  où  i'ay  veu  les  dames  tenir  leurs  yeux 
mefmes  fi  certains,  ie  ne  fuis  iamais  venu  à  bout, 
que  quelque  pièce  des  miennes  n'extrauague  tou- 
fiours :  encore  que  i'y  fois  aflis,  i'y  fuis  peu  ralfis. 
Comme  la  chambrière  du  Philofophe  Chryfippus, 
difoit  de  fon  maiftre,  qu'il  n'eftoit  yure  que  par  les 
iambes  :  car  il  auoit  cette  couftume  de  les  remuer, 
en  quelque  affiette  qu'il  fuft  :  &  elle  le  difoit,  lors 
que  le  vin  efmouuant  fes  compaignons,  luy  n'en 
fentoit  aucune  altération.  On  a  peu  dire  auffi  dés 
mon  enfance,  que  i'auoy  de  la  follie  aux  pieds,  ou 

de  l'argent  vif  :  tant  i'y  ay  de  remuement  &  d'in- 
conflance  naturelle,  en  quelque  lieu,  que  ie  les 
place,  C'eft  indécence,  outre  ce  qu'il  nuit  à  la  ianté, 
voire  &  au  plaifir,  de  manger  gouluement,  comme  ie 
fais.  le  mors  fouuent  ma  langue,  par  fois  mes 
doigts,  de  haftiueté.  Diogenes,  rencontrant  vn  enfant 
qui  mangeoit  ainfm,  en  donna  vn  foufïlet  à  fon  pré- 
cepteur. Il  y  auoit  des  hommes  à  Rome,  qui  enfei- 
gnoyent  à  mafcher,  comme  à  marcher,  de  bonne 
grâce.  l'en  pers  le  loifir  de  parler,  qui  eft  vn  fi 
doux  affaifonnement  des  tables,  pourueu  que  ce 
foyent  des  propos  de  mefme,  plaifans  &  courts.  Il  y 
a  de  la  ialoufie  &  enuie  entre  nos  plaifirs,  ils  fe 
choquent  &  empefchent  l'vn  l'autre.  Alcibiades, 
homme  bien  entendu  à  faire  bonne  chère,  chafToit 
la  mufique  mefme  des  tables,  pour  qu'elle  ne  trou- 
blaft  la  douceur  des  deuis,  par  la  raifon,  que  Platon 
luy  prefte,  Que  c'eft  vn  vfage  d'hommes  populaires, 
d'appeller  des  ioiieurs  d'inllruments  &  des  chantres 
aux  fertins,  à  faute  de  bons  difcours  &  aggreables 
entretiens,  dequoy  les  gens  d'entendement  fçauent 
s'entrefeftoyer.  Varro  demande  cecy  au  conuiue  : 
l'afTemblée  de  perlbnnes  belles  de  prefence,  &  aggrea- 
bles de  conuerfation,  qui  ne  foyent  ny  muets  ny 
bauarts  :  netteté  &  delicateffe  aux  viures,  &  au 
lieu  :  &  le  temps  ferein.  Ce  n'eft  pas  vne  fefte  peu 
artificielle,  &  peu  voluptueufe,  qu'vn  bon  traittement 
de  table,  Ny  les  grands  chefs  de  guerre,  ny  les 
grands  philofophes,  n'en  ont  defdaigné  l'vfage  &  la 
fcience.  Mon  imagination  en  a  donné  trois  en  garde 
à  ma  mémoire,  que  la  fortune  me  rendit  de  fouue- 
raine  douceur,  en  diuers  temps  de  mon  aage  plus 
fleuriiïant.  Mon  eftat  prefent  m'en  forcloft.  Car 
chacun  pour  foy  y  fournit  de  grâce  principale,  &  de 

faueur,  félon  la  bonne  trampe  de  corps  &  d'ame,  en 
quoy  lors  il  fe  trouue.  Moy  qui  ne  manie  que  terre 
à  terre,  hay  cette  inhumaine  lapience,  qui  nous  veut 
rendre  deldaigneux  &  ennemis  de  la  culture  du 
corps.  l'ertime  pareille  iniullice,  de  prendre  à 
contre  cœur  les  voluptez  naturelles,  que  de  les 
prendre  trop  à  cœur.  Xerxes  eftoit  vn  fat,  qui  enue- 
loppé  en  toutes  les  voluptez  humaines,  alloit  pro- 
pofer  prix  à  qui  luy  en  trouueroit  d'autres.  Mais 
non  guère  moins  fat  eft  celuy,  qui  retranche  celles, 
que  nature  luy  a  trouuées.  Il  ne  les  faut  ny  fuyure 
ny  fuyr  :  il  les  faut  receuoir,  le  les  reçois  vn  peu 
plus  graiïement  &  gratieufement,  &  me  laifTe  plus 
volontiers  aller  vers  la  pente  naturelle.  Nous  n'auons 
que  faire  d'exaggerer  leur  inanité  :  elle  fe  faift  affez 
fentir,  &  fe  produit  affez.  Mercy  à  noftre  efprit 
maladif,  rabat-ioye,  qui  nous  defgoufte  d'elles, 
comme  de  foy-mefme.  Il  traitte  &  foy,  &  tout  ce 
qu'il  reçoit,  tantoft  auant,  tantoft  arrière,  félon  fon 
eltre  infatiable,  vagabond  &  verfatile  : 

Sincerum  efi  nifi  vasj  qaodcunque  infundisj  acefcit, 

Moy,  qui  me  vente  d'embrafTer  fi  curieufement  les 
commoditez  de  la  vie,  &  fi  particulièrement  :  n'y 
trouue,  quand  i'y  regarde  ainfi  finement,  à  peu  près 
que  du  vent.  Mais  quoy?  nous  fommes  par  tout 
vent.  Et  le  vent  encore,  plus  fagement  que  nous 
s'ayme  à  bruire,  à  s'agiter  :  &  fe  contente  en  fes 
propres  offices  :  fans  defirer  la  fiabilité,  la  folidité, 
qualitez  non  fiennes.  Les  plaifirs  purs  de  l'imagina- 
tion, ainfi  que  les  defplaifirs,  difent  aucuns,  font  les 
plus  grands  :  comme  l'exprimoit  la  balance  de  Cri- 
tolaiis.  Ce  n'eft  pas  merueille.  Elle  les  compofe  à  fa 

pofte,  &  fe  les  taille  en  plein  drap.  Ten  voy  tous  les 
iours,  des  exemples  infignes,  &  à  l'aduenture  defi- 
rables.  Mais  moy,  d'vne  condition  mixte,  grolîier, 
ne  puis  mordre  fi  à  faift,  à  ce  feul  obied,  fi  fimple  : 
que  ie  ne  me  laiffe  tout  lourdement  aller  aux  plaifirs 
prefents,  de  la  loy  humaine  &  générale.  Intelleftuel- 
lement  fenfibles,  fenfiblement  intelleâuels.  Les  phi- 
lofophes  Cyrenaïques  veulent,  que  comme  les  dou- 
leurs, aufïï  les  plaifirs  corporels  foyent  plus  puiflants  : 
&  comme  doubles,  &  comme  plus  iuftes.  Il  en  eft, 
comme  dit  Ariftote,  qui  d'vne  farouche  ftupidité,  en 
font  les  defgouflez.  l'en  cognoy  d'autres  qui  par 
ambition  le  font.  Que  ne  renoncent  ils  encore  au 
refpirer?  que  ne  viuent-ils  du  leur,  &  ne  refufent 
la  lumière,  de  ce  qu'elle  efl  gratuite  :  ne  leur  coûtant 
ny  inuention  ny  vigueur?  Que  Mars,  ou  Pallas,  ou 
Mercure,  les  fubflantent  pour  voir,  au  lieu  de 
Venus,  de  Cere2,  &  de  Bacchus.  Chercheront  ils 
pas  la  quadrature  du  cercle,  iuchez  fur  leurs  femmes  ? 
le  hay,  qu'on  nous  ordonne  d'auoir  l'efprit  aux 
nues,  pendant  que  nous  auons  le  corps  à  table.  le 
ne  veux  pas  que  l'efprit  s'y  cloue,  ny  qu'il  s'y 
veautre  :  mais  ie  veux  qu'il  s'y  applique  :  qu'il  s'y 
fee,  non  qu'il  s'y  couche.  Ariftippus  ne  defcndoit 
que  le  corps,  comme  fi  nous  n'auions  pas  dame  : 
Zenon  n'embrafToit  que  l'ame,  comme  û  nous 
n'auions  pas  de  corps.  Touts  deux  vicieuf'ement. 
Pythagoras,  difent-ils,  a  fuiuy  vne  philofophie  toute 
en  contemplation  :  Socrates,  toute  en  mœurs  &  en 
aftion  :  Platon  en  a  trouué  le  tempérament  entre 
les  deux.  Mais  ils  le  difent,  pour  en  conter.  Et  le 
vray  tempérament  fe  trouue  en  Socrates  ;  &  Platon 
eft  plus  Socratique,  que  Pythagorique  :  &  luy  fied 
mieux.  Quand  ie  dance,  ie  dance  :  quand  ie  dors. 

ie  dors.  Voire,  &  quand  ie  me  promeine  folitaire- 
ment  en  vn  beau  verger,  fi  mes  penfees  fe  font 
entretenues  des  occurrences  eftrangeres  quelque 
partie  du  temps  :  quelque  autre  partie,  ie  les 
rameine  à  la  promenade,  au  verger,  à  la  douceur 
de  cette  folitude,  &  à  moy.  Nature  a  maternelle- 
ment obferué  cela,  que  les  adions  qu'elle  nous  a 
enioinftes  pour  noftre  befoing,  nous  fuiïent  aufll 
voluptueufes.  Et  nous  y  conuie,  non  feulement  par 
la  raifon  :  mais  aufli  par  l'appétit  :  c'eft  iniuftice  de 
corrompre  fes  règles.  Quand  ie  vois,  &  Caefar, 
&  Alexandre,  au  plus  efpaiz  de  fa  grande  befongne, 
iouïr  fi  plainement  des  plaifirs  humains  &  corporels, 
ie  ne  dis  pas  que  ce  foit  relafcher  fon  ame,  ie  dis 
que  c'eft  la  roidir  :  foufmettant  par  vigueur  de 
courage,  à  l'vfage  de  la  vie  ordinaire,  ces  violentes 
occupations  &  laborieufes  penfées.  Sages,  s'ils 
enflent  creu,  que  c'eftoit  là  leur  ordinaire  vocation, 
cette-cy,  l'extraordinaire.  Nous  fommes  de  grands 
fols.  Il  a  pafle  fa  vie  en  oifmeté,  difons-nous  :  ie 
n'ay  rien  faift  d'auiourd'huy.  Quoy  ?  auez-vous  pas 
vefcu>  C'eft  non  feulement  la  fondamentale,  mais  la 
plus  illuftre  de  vos  occupations.  Si  on  m'euft  mis  au 
propre  des  grands  maniements,  i'eufle  montré  ce  que 
ie  fçauoy  faire.  Auez  vous  fceu  méditer  &  manier 
voftre  vie  }  vous  auez  faitt  la  plus  grande  befoigne 
de  toutes.  Pour  fe  montrera  exploiter,  nature  n'a 
que  faire  de  fortune.  Elle  fe  montre  egallement  en 
tous  eftages  :  &  derrière,  comme  fans  rideau.  Auez- 
vous  fceu  compofer  vos  mœurs  :  vous  auez  bien 
plus  faift  que  celuy  qui  a  compofé  des  liures.  Auez- 
vous  fceu  prendre  du  repos  :  vous  auez  plus  faiét, 
que  celuy  qui  a  pris  des  Empires  &  des  villes.  Le 
glorieux   chef-d'œuure  de  l'homme,  c'eft   viure  à 

propos.  Toutes  aucres  chofes  :  régner,  thefaurifer, 
baftir,  n'en  font  qu'appendicules  &  adminicules, 
pour  le  plus.  le  prens  plaifir  de  voir  vn  gênerai 
d'armée  au  pied  d'vne  brèche  qu'il  veut  tantoll  atta- 
quer, fe  preftant  tout  entier  &  deliure,  à  fon  difner, 
au  deuis,  entre  fes  amis.  Et  Brutus,  ayant  le  ciel 
&  la  terre  confpirez  à  l'encontre  de  luy,  &  de  la 
liberté  Romaine,  defrober  à  fes  rondes,  quelque 
heure  de  nuift,  pour  lire  &  breueter  Polybe  en 
toute  fecurité.  C'eft  aux  petites  âmes  enfeuelies  du 
poix  des  affaires ,  de  ne  s'en  fçauoir  purement 
defmefler  :  de  ne  les  fçauoir  &  laiffer  &  reprendre. 

0  fortes  peiordqiie  pajl, 
Mecum  fape  viri,  nunc  vino  pellite  curas ^ 
Cras  ingens  iterahlmus  aquor. 

Soit  par  gofferie,  foit  à  certes,  que  le  vin  théologal 
&  Sorbonique  eft  paffé  en  prouerbe,  &  leurs  feftins  : 
ie  trouue  que  c'eft  raifon,  qu'ils  en  difnent  d'autant 
plus  commodément  &  plaifamment,  qu'ils  ont  vtile- 
ment  &  ferieufement  employé  la  matinée  à  l'exercice 
de  leur  efchole.  La  confcience  d'auoir  bien  difpenfé 
les  autres  heures,  eft  vn  iufte  &  fauoureux  condi- 
ment des  tables.  Ainfm  ont  vefcu  les  fages.  Et  cette 
inimitable  contention  à  la  vertu,  qui  nous  eftonne 
en  l'vn  &  l'autre  Caton,  cette  humeur  feuere 
iufques  à  l'importunité ,  s'eft  ainfi  mollement 
fubmife,  &  pleuë  aux  loix  de  l'humaine  condition, 
&  de  Venus  &  de  Bacchus.  Suiuant  les  préceptes  de 
leur  fefte,  qui  demandent  le  fage  parfaift,  autant 
expert  &  entendu  à  l'vfage  des  voluptez  qu'en  tout 
autre  deuoir  de  la  vie.  Cui  cor  fapiaty  ei  &  fapiat 
palatus.   Le   relafchement    &    facilité,    honore    ce 

lemble  à  merueilles,  &  fied  mieux  à  vne  ame  forte 
&  genereufe.  Epaminondas  n'eiHmoit  pas  que  de  fe 
mefler  à  la  dance  des  garçons  de  fa  ville,  de  chanter, 
de  fonner,  &  s'y  embefongner  auec  attention,  fuft 
chofe  qui  defrogeafl  à  l'honneur  de  fes  glorieufes 
viétoires,  &  à  la  parfaire  reformation  des  mœurs 
qui  eftoit  en  luy.  Et  parmy  tant  d'admirables  aftions 
de  Scipion  l'ayeul,  perfonnage  digne  de  l'opinion 
d'vne  geniture  celefle,  il  n'eft  rien  qui  luy  donne 
plus  de  grâce,  que  de  le  voir  nonchalamment 
&  puérilement  baguenaudant  à  amafler  &  choifir  des 
coquilles,  &  ioiier  à  cornichon  va  deuant,  le  long 
de  la  marine  auec  Laelius.  Et  s'il  faifoit  mauuais 
teoips,  s'amufant  &  fe  chatouillant,  à  reprefenter 
par  efcript  en  comédies,  les  plus  populaires  &  baffes 
aftions  des  hommes.  Et  la  telle  pleine  de  cette  mer- 
ueilleufe  entreprinfe  d'Annibal  &  d'Afrique  ;  vifitant 
les  efcholes  en  Sicile,  &  fe  trouuant  aux  leçons  de 
la  philofophie,  iufques  à  en  auoir  armé  les  dents  de 
l'aueugle  enuie  de  fes  ennemis  à  Rome.  Ny  chofe 
plus  remarquable  en  Socrates,  que  ce  que  tout  vieil, 
U  trouue  le  temps  de  fe  faire  inftruire  à  baller, 
&  iouër  des  inllrumens  :  &  le  tient  pour  bien 
employé,  Cettuy-cy,  s'eft  veu  en  ecftafe  debout,  vn 
iour  entier  &  vne  nuift,  en  prefence  de  toute  l'armée 
Grecque,  furpris  &  rauy  par  quelque  profonde 
penfée.  Il  s'eft  veu  le  premier  parmy  tant  de  vaillants 
hommes  de  l'armée,  courir  au  fecours  d'Alcibiades, 
accablé  des  ennemis  :  le  couurir  de  fon  corps,  &  le 
delcharger  de  la  preiïe,  à  viue  force  d'armes.  En  la 
bataille  Delienne,  releuer  &  fauuer  Xenophon, 
renuerfé  de  fon  cheual.  Et  emmy  tout  le  peuple 
d'Athènes,  outré,  comme  luy,  d'vn  fi  indigne 
fpeftacle,  fe  prefenter  le  premier  à  recourir  Thera- 

menés,  que  les  trente  tyrans  faifoient  mener  à  la 
mort  par  leurs  fatellites  :  &  ne  defifta  cette  hardie 
entreprinfe,  qu'à  la  remontrance  de  Theramenes 
mefme  :  quoy  qu'il  ne  fuft  fuiuy  que  de  deux,  en 
tout.  Il  s'eft  veu,  recherché  par  vne  beauté,  de 
laquelle  il  eftoit  efprins,  maintenir  au  befoing  vne 
feuere  abftinence.  Il  s'eft  veu  continuellement  mar- 
cher à  la  guerre,  &  fouler  la  glace  les  pieds  nuds; 
porter  mefme  robbe  en  hyuer  &  en  efté  :  furmonter 
tous  fes  compaignons  en  patience  de  trauail,  ne 
manger  point  autrement  en  feftin  qu'en  fon  ordinaire. 
Il  s'eft  veu  vingt  &  fept  ans,  de  pareil  vifage,  porter 
la  faim,  la  pauureté,  l'indocilité  de  fes  enfants,  les 
griffes  de  fa  femme.  Et  en  fin  la  calomnie,  la 
tyrannie,  la  prifon,  les  fers,  &  le  venin.  Mais  cet 
homme  là  eftoit-il  conuié  de  boire  à  lut  par  deuoir 
de  ciuilité?  c'eftoit  aulli  celuy  de  l'armée,  à  qui  en 
demeuroit  l'aduantage.  Et  ne  refufoit  ny  à  iouër 
aux  noifettes  auec  les  enfans,  ny  à  courir  auec  eux 
fur  vn  cheual  de  bois,  &  y  auoit  bonne  grâce  :  car 
toutes  aftions,  dit  la  philofophie,  fieent  egallement 
bien  &  honnorent  egallement  le  fage.  On  a  dequoy, 
&  ne  doit-on  iamais  fe  lalTer  de  prefenter  l'image 
de  ce  perfonnage  à  tous  patrons  &  formes  de  per- 
feftion.  Il  eft  fort  peu  d'exemples  de  vie,  pleins 
&  purs.  Et  faid-on  tort  à  noftre  inftrudion,  de  nous 
en  propofer  tous  les  iours,  d'imbecilles  &  manques  : 
à  peine  bons  à  vn  feul  ply  :  qui  nous  tirent  arrière 
pluftoft  :  corrupteurs  pluftoft  que  correfteurs.  Le 
peuple  fe  trompe  :  on  va  bien  plus  facilement  par 
les  bouts,  où  l'extrémité  fert  de  borne,  d'arreft  &  de 
guide,  que  par  la  voye  du  milieu  large  &  ouuerte, 
&  félon  l'art,  que  félon  nature;  mais  bien  moins 
noblement  aufli,  &  moins  recommendablement.   La 

grandeur  de  l'ame  n'eft  pas  tant,  tirer  à  mont,  &  tirer 
auant,  comme  fçauoir  (e  ranger  &  circonfcrire.  Elle 
tient  pour  grand,  tout  ce  qui  eft  alTez.  Et  montre  fa 
hauteur,  à  aimer  mieux  les  chofes  moyennes,  que 
les  eminentes.  Il  n'eft  rien  fi  beau  &  légitime,  que 
de  faire  bien  l'homme  &  deuëment.  Ny  fcience  fi 
ardue  que  de  bien  fçauoir  viure  cette  vie.  Et  de  nos 
maladies  la  plus  fauuage,  c'eft  mefprifer  noftre  eftre. 
Qui  veut  efcarter  fon  ame,  le  face  hardiment  s'il 
peut,  lors  que  le  corps  fe  portera  mal,  pour  la 
defcharger  de  cette  contagion.  Ailleurs  au  contraire  : 
qu'elle  l'aflifte  &  fauorife,  &  ne  refufe  point  de  par- 
ticiper à  fes  naturels  plaifirs,  &  de  s'y  complaire 
coniugalement  ;  y  apportant,  fi  elle  eft  plus  fage, 
la  modération,  de  peur  que  par  indifcretion,  ils  ne 
fe  confondent  auec  le  defplaifir.  L'intempérance,  eft 
pefte  de  la  volupté  :  &  la  tempérance  n'eft  pas  fon 
fléau  :  c'eft  fon  aflaifonnement.  Eudoxus,  qui  en 
eftabliffoit  le  fouuerain  bien,  &  fes  compaignons,  qui 
la  montèrent  à  fi  haut  prix,  la  fauourerent  en  fa  plus 
gracieufe  douceur,  par  le  moyen  de  la  tempérance, 
qui  fut  en  eux  finguliere  &  exemplaire.  l'ordonne  à 
mon  ame,  de  regarder  &  la  douleur,  &  la  volupté, 
de  veuë  pareillement  réglée  :  eodem  enim  vitio  efi 
effufio  animi  in  latitia,  quo  in  dolore  contraéiio  : 
&  pareillement  ferme  :  mais  gayement  l'vne,  l'autre 
feuerement.  Et  félon  ce  qu'elle  y  peut  apporter, 
autant  foigneufe  d'en  efteindre  l'vne ,  que  d'eftendre 
l'autre.  Le  voir  fainement  les  biens,  tire  après  foy 
le  voir  fainement  les  maux.  Et  la  douleur  a  quelque 
chofe  de  non  euitable,  en  fon  tendre  commencement  : 
&  la  volupté  -  quelque  chofe  d'euitable  en  fa  fin 
excefllue.  Platon  les  accouple  :  &  veut,  que  ce  foit 
pareillement  l'office  de  la  fortitude  combattre  à  l'en- 

contre  de  la  douleur,  &  à  l'encontre  des  immodérées 
&  charmerefles  blandices  de  la  volupté.  Ce  font 
deux  fontaines,  aufquelles,  qui  puife,  d'où,  quand 
&  combien  il  faut,  foit  cité,  foit  homme,  foit  befte, 
il  eft  bien  heureux.  La  première,  il  la  faut  prendre 
par  médecine  &  par  necefïïté,  plus  efcharfement  : 
l'autre  par  foif,  mais  non  iufques  à  l'yurefle,  La 
douleur,  la  volupté,  l'amour,  la  haine,  font  les  pre- 
mières chofes,  que  fent  vn  enfant  :  fi  la  raifon 
furuenant  elles  s'appliquent  à  elle  :  cela  c'ell  vertu, 
l'ay  vn  diftionaire  tout  à  part  moy  :  ie  paffe  le 
temps,  quand  il  eft  mauuais  &  incommode;  quand 
il  etl  bon,  ie  ne  le  veux  pas  paiïer,  ie  le  retafte,  ie 
m'y  tiens.  Il  faut  courir  le  mauuais,  &  fe  raffbir  au 
bon.  Cette  fraze  ordinaire  de  palTe-temps,  &  de 
pafîer  le  temps,  reprefente  l'vfage  de  ces  prudentes 
gens,  qui  ne  penfent  point  auoir  meilleur  conte  de 
leur  vie,  que  de  la  couler  &  efchaper  :  de  la  pafTer, 
gauchir,  &  autant  qu'il  eft  en  eux,  ignorer  &  fuir; 
comme  chofe  de  qualité  ennuyeufe  &  defdaignable. 
Mais  ie  la  cognois  autre  :  &  la  trouue,  &  prifable 
&  commode,  voire  en  fon  dernier  decours,  où  ie  la 
tiens.  Et  nous  l'a  nature  mife  en  main,  garnie  de 
telles  circonftances  &  fi  fauorables,  que  nous  n'auons 
à  nous  plaindre  qu'à  nous,  fi  elle  nous  prelTe;  &  fi 
elle  nous  efchappe  inutilement.  Stulti  vita  ingrata 
ejij  trépida  eji ,  rota  in  futurum  fertur.  le  me 
compofe  pourtant  à  la  perdre  fans  regret  :  mais 
comme  perdable  de  fa  condition,  non  comme  molefte 
&  importune.  Aulli  ne  fied-il  proprement  bien,  de 
ne  fe  defplaire  à  mourir  qu'à  ceux,  qui  fe  plaifent 
à  viure.  Il  y  a  du  mefnage  à  la  iouyr  :  ie  la  iouis 
au  double  des  autres  :  car  la  mefure  en  la  iouiflance, 
dépend  du  plus  ou  moins  d'application,  que  nous  y 

preftons.  Principalement  à  cette  heure,  que  i'apperçoy 
la  mienne  fi  briefue  en  temps,  ie  la  veux  eftendre 
en  poix.  le  veux  arrefter  la  promptitude  de  fa  fuite 
par  la  promptitude  de  ma  faifie  :  &  par  la  vigueur 
de  l'vfage,  compenfer  la  haftiueté  de  fon  efcoulement. 
A  mefure  que  la  poireflion  du  viure  eft  plus  courte, 
il  me  la  faut  rendre  plus  profonde,  &  plus  pleine. 
Les  autres  fentent  la  douceur  d'vn  contentement, 
&  de  la  profperité  :  ie  la  fens  ainfî  qu'eux  :  mais  ce 
n'eft  pas  en  pafTant  &  gliflant.  Si  la  faut-il  eftudier, 
fauourer  &  ruminer,  pour  en  rendre  grâces  condi- 
gnes  à  celuy  qui  nous  l'ottroye.  Ils  iouyfTent  les 
autres  plaifirs,  comme  ils  font  celuy  du  fommeil, 
fans  les  cognoiftre.  A  celle-fin  que  le  dormir  mefme 
ne  m'efchappaft  ainfi  ftupidement,  i'ay  autresfois 
trouué  bon  qu'on  me  le  troublaft,  afin  que  ie  l'en- 
treuiiïe.  le  confulte  d'vn  contentement  auec  moy  ; 
ie  ne  l'efcume  pas,  ie  le  fonde,  &  plie  ma  raifon  à 
le  recueillir,  deuenuë  chagrigne  &  defgouftée.  Me 
trouué-ie  en  quelque  afliette  tranquille ,  y  a  il 
quelque  volupté  qui  me  chatouille,  ie  ne  la  laifTe 
pas  friponner  aux  fens;  i'y  aifocie  mon  ame.  Non 
pas  pour  s'y  engager,  mais  pour  s'y  agréer;  non  pas 
pour  s'y  perdre,  mais  pour  s'y  trouuer.  Et  l'employé 
de  fa  part,  à  fe  mirer  dans  ce  profpere  eftat,  à  en 
poifer  &  eftimer  le  bon-heur,  &  l'amplifier.  Elle 
mefure  combien  c'eft  qu'elle  doit  à  Dieu,  d'eftre  en 
repos  de  fa  confcience  &  d'autres  paflions  inteftines; 
d'auoir  le  corps  en  fa  difpofition  naturelle  :  iouiflant 
ordonnément  &  competemmenc,  des  fundions  molles 
&  flateufes,  par  lefquelles  il  luy  plaifl  compenfer  de 
fa  grâce,  les  douleurs,  dequoy  fa  iuftice  nous  bat 
à  fon  tour.  Combien  luy  vaut  d'eftre  logée  en  tel 
poinft,  que  où  qu'elle  iette  fa  veuë,  le  ciel  eft  calme 

autour  d'elle  :  nul  defir,  nulle  crainte  ou  doubte, 
qui  luy  trouble  l'air  :  aucune  difficulté  paiïee,  pre- 
fente,  future,  par  defTus  laquelle  fon  imagination 
ne  palTe  fans  offence.  Cette  confideration  prend 
grand  luftre  de  la  comparaifon  des  conditions  diffé- 
rentes. Ainfi,  ie  me  propofe  en  mille  vifages,  ceux 
que  la  fortune,  ou  que  leur  propre  erreur  emporte 
&  tempefte.  Et  encores  ceux  cy  plus  près  de  moy, 
qui  reçoiuent  fi  lafchement,  &  incurieufement  leur 
bonne  fortune.  Ce  font  gens  qui  pafTent  voirement 
leur  temps;  ils  outrepaiïent  le  prefent,  &  ce  qu'ils 
pofTedent,  pour  feruir  à  l'efperance,  &  pour  des 
ombrages  &  vaines  images,  que  la  fantafie  leur  met 
au  deuant, 

Morte  oblta  quales  fama.  ejl  voUtare  figuras j 
Aut  qaa  fopitos  deludunt  fomnia  fenfus  ; 

lefquelles  haftent  &  allongent  leur  fuitte,  à  mefme 
qu'on  les  fuit.  Le  fruift  &  but  de  leur  pourluitte, 
c'eft  pourfuiure  :  comme  Alexandre  difoic  que_la 
fin  de  fon  trauail,  c'eftoit  trauailler. 

Nihil  aElum  creâens  cùm  quid  fuperejfet  agendum. 

Pour  moy  donc,  i'ayme  la  vie,  &  la  cultiue,  telle 
qu'il  a  pieu  à  Dieu  nous  l'oftroyer.  le  ne  vay  pas 
defirant,  qu'elle  euft  à  dire  la  neceffité  de  boire 
&  de  manger.  Et  me  fembleroit  faillir  non  moins 
excufablement,  de  defirer  qu'elle  l'euft  double. 
Sapiens  diuitiarutn  naturalium  qucefitor  acerrimus. 
Ny  que  nous  nous  fubftantaflions,  mettans  feulement 
en  la  bouche  vn  peu  de  cette  drogue  par  laquelle 
Epimenides  fe  priuoit  d'appétit,  &  fe  maintenoit. 
Ny  qu'on  produifift  ftupidement  des  enfans,  par  les 

doigts,  ou  par  les  talons,  ains  parlant  en  reuerence, 
que  pluftoft  encores,  on  les  produifill  voluptueufe- 
ment,  par  les  doigts,  &  par  les  talons.  Ny  que  le 
corps  full  fans  defir  &  fans  chatouillement.  Ce  font 
plaintes  ingrates  &  iniques.  l'accepte  de  bon  cœur 
&  recognoiffant,  ce  que  nature  a  faid  pour  moy  : 
&  m'en  aggree  &  m'en  loue.  On  faift  tort  à  ce  grand 
&  tout  puilTani  donneur,  de  refufer  fon  don,  l'an- 
nuller  &  desfigurer,  tout  bon,  il  a  faid  tout  bon. 
Omnia  quœ  jecundum  naturamfunt;  ajiimatione  digna 
funt.  Des  opinions  de  la  philofophie,  i'embraffe 
plus  volontiers  celles  qui  font  les  plus  folides  :  c'eft 
à  dire  les  plus  humaines,  &  noftres.  Mes  difcours 
font  conformément  à  mes  mœurs,  bas  &  humbles. 
Elle  faid:  bien  Tenfant  à  mon  gré,  quand  elle  fe  met 
fur  fes  ergots,  pour  nous  prefcher.  Que  c'eft  vne 
farrouche  alliance,  de  marier  le  diuin  auec  le  ter- 
reftre,  le  raifonnable  auec  le  defraifonnable,  le 
feuere  à  l'indulgent,  l'honnefte  au  def-honnefte.  Que 
la  volupté,  eft  qualité  brutale,  indigne  que  le  fage 
la  goufte.  Le  feul  plaifir,  qu'il  tire  de  la  iouyfTance 
d'vne  belle  ieune  efpoufe,  que  c'eft  le  plaifir  de  fa 
confcience,  de  faire  vne  aftion  félon  l'ordre.  Comme 
de  chauffer  fes  bottes  pour  vne  vtile  cheuauchee. 
N'eulFent  fes  fuyuans,  non  plus  de  droit,  &  de 
nerfs,  &  de  fuc,  au  defpucelage  de  leurs  femmes, 
qu'en  a  fa  leçon.  Ce  n'eft  pas  ce  que  dicl  Socrates, 
fon  précepteur  &  le  noftre.  Il  prife,  comme  il  doit, 
la  volupté  corporelle  :  mais  il  préfère  celle  de  l'efprit, 
comme  ayant  plus  de  force,  de  conftance,  de  facilité, 
de  variété,  de  dignité.  Cette  cy  ne  va  nullement 
feule,  félon  luy;  il  n'eft  pas  fi  fantaftique  :  mais 
feulement,  première.  Pour  luy,  la  tempérance  eft 
modératrice,  non  aduerfaire  des  voluptez.  Nature 

eft  vn  doux  guide  :  mais  non  pas  plus  doux,  que 
prudent  &  iufte.  Intrandum  efl  in  rerum  naturam, 
&  penitus  quid  ea  poftulet,  peruidendum.  le  quelle 
par  tout  (a  pifte  :  nous  l'aucns  confondue  de  traces 
artificielles.  Et  ce  fouuerain  bien  Académique, 
&  Peripatetique,  qui  eft  viure  félon  icelle  :  deuient 
à  cette  caufe  difficile  à  borner  &  expliquer.  Et  celuy 
des  Stoïciens,  voifin  à  celuy-là,  qui  eft,  confentir  à 
nature.  Eft-ce  pas  erreur,  d'eftimer  aucunes  aftions 
moins  dignes  de  ce  qu'elles  font  neceflaires?  Si  ne 
m'ofteront-ils  pas  de  la  tefte,  que  ce  ne  foit  vn  tres- 
conuenable  mariage,  du  plaifir  auec  la  neceflité,  auec 
laquelle,  dit  vn  ancien,  les  Dieux  complottent  tou- 
jours. A  quoy  faire  defmembrons  nous  en  diuorce, 
vn  baftiment  tiffu  d'vne  fi  ioinfte  &  fraternelle 
correfpondance  }  Au  rebours,  renouons  le  par  mutuels 
offices  :  que  l'efprit  efueille  &  viuifie  la  pefanteur  du 
corps,  le  corps  arrefte  la  légèreté  de  l'efprit,  &  la 
fixe.  Qui  velut  fummwn  bonum^  laudat  animcenaturam, 
(t  tanquam  malum^  naturam  carnis  accujat,  profeéîô 
&  animam  carnaliter  appétit^  &  carnem  carnaliter 
fugiti  quoniam  id  vanitate  fentit  humana,  non  veritate 
diuina.  Il  n'y  a  pièce  indigne  de  noftre  foing,  en  ce 
prefent  que  Dieu  nous  a  faift  :  nous  en  deuons 
comte  iufques  à  vn  poil.  Et  n'eft  pas  vne  commif- 
fion  par  acquit  à  l'homme,  de  conduire  l'homme 
félon  fa  condition.  Elle  eft  expreffe,  naïfue  &  tres- 
principale  :  &  nous  l'a  le  Créateur  donnée  ferieufe- 
ment  &  feuerement.  L'authorité  peut  feule  enuers 
les  communs  entendemens  :  &  poife  plus  en  langage 
peregrin.  Refchargeons  en  ce  lieu.  Stultitiœ proprium 
quis  non  dixerit,  ignaue  &  contuinaciter  facere  qua 
facienda  funt  :  &  alio  corpus  impellere,  alio  animum  : 
diftrahique  inter  diuerfijfimos  motus?  Or  fus   pour 

voir ,  faides  vous  dire  vn  iour,  les  amufemens 
&  imaginations,  que  celuy-là  met  en  fa  tefte,  &  pour 
lefquelles  il  deftourne  fa  penfee  d'vn  bon  repas, 
&  plaind  l'heure  qu'il  employé  à  fe  nourrir  :  vous 
trouuerez  qu'il  n'y  a  rien  fi  fade,  en  tous  les  mets 
de  voftre  table,  que  ce  bel  entretien  de  fon  ame  (le 
plus  fouuent  il  nous  vaudroit  mieux  dormir  tout  à 
faid;,  que  de  veiller  à  ce,  à  quoy  nous  veillons) 
&  trouuerez  que  fon  difcours  &  intentions,  ne  valent 
pas  voftre  capirotade.  Quand  ce  feroient  les  rauiffe- 
mens  d'Archimedes  mefme,  que  feroit-ce?  le  ne 
touche  pas  icy,  &  ne  melle  point  à  cette  marmaille 
d'hommes  que  nous  fommes,  &  à  cette  vanité  de 
defirs  &  cogitations,  qui  nous  diuertifTent,  ces  âmes 
vénérables,  elleuees  par  ardeur  de  deuotion  &  reli- 
gion, à  vne  confiante  &  confcientieufe  méditation 
des  chofes  diuines,  lefquelles  preoccupans  par  l'effort 
d'vne  viue  &  véhémente  efperance,  l'vfage  de  la 
nourriture  éternelle,  but  final,  &  dernier  arrefl  des 
Chreftiens  defirs  :  feul  plaifir  confiant,  incorruptible  : 
deldaignent  de  s'attendre  à  nos  necefliteufes  com- 
moditez,  fluides  &  ambiguës  :  &  refignent  facilement 
au  corps,  le  foin  &  l'vfage,  de  la  pallure  fenfuelle 
&  temporelle.  C'ell  vn  eftude  priuilegé.  Entre  nous, 
ce  font  chofes,  que  i'ay  toufiours  veuës  de  fmgulier 
accord  :  les  opmions  fuperceleftes,  &  les  mœurs 
foufterr aines.  Efope  ce  grand  homme  vid  fon 
maidre  qui  piflbit  en  fe  promenant,  Quoy  donq, 
fit-il,  nous  faudra-il  chier  en  courant?  Mefnageons 
le  temps,  encore  nous  en  refte-il  beaucoup  d'oifif, 
&  mal  employé.  Noftre  efprit  n'a  volontiers  pas 
aiTez  d'autres  heures,  à  faire  fes  befongnes,  fans  fe 
defaffbcier  du  corps  en  ce  peu  d'efpace  qu'il  luy 
faut  pour  fa  neceflité.  Ils  veulent  fe  mettre  hors 

d'eux,  &  efchapper  à  l'homme.  C'eft  folie  :  au  lieu 
de  fe  transformer  en  Anges,  ils  fe  transforment  en 
belles  :  au  lieu  de  fe  haufler,  ils  s'abbattent.  Ces 
humeurs  tranfcendentes  m'effrayent,  comme  les  lieux 
hautains  &  inaccefîibles.  Et  rien  ne  m'eft  fafcheux 
à  digérer  en  la  vie  de  Socrates,  que  fes  ecftafes 
&  fes  demoneries.  Rien  fi  humain  en  Platon,  que  ce 
pourquoy  ils  difent,  qu'on  l'appelle  diuin.  Et  de  nos 
fciences,  celles-là  me  femblent  plus  terreftres 
&  baffes,  qui  font  les  plus  haut  montées.  Et  ie  ne 
trouuc  rien  fi  humble  &  fi  mortel  en  la  vie  d'Alexan- 
dre, que  fes  fantafies  autour  de  fon  immortalifation. 
Philotas  le  mordit  plaifamment  par  fa  refponce.  Il 
s'eftoit  coniouy  auec  luy  par  lettre,  de  l'oracle  de 
lupiter  Hammon,  qui  l'auoit  logé  entre  les  Dieux. 
Pour  ta  confideration,  i'en  fuis  bien  ayfe  :  mais  il  y 
a  dequoy  plaindre  les  hommes,  qui  auront  à  viure 
auec  vn  homme,  &  luy  obeyr,  lequel  outrepaiïe, 
&  ne  fe  contente  de  la  mefure  d'vn  homme.  Dii's  te 
minorem  qubd  geris,  imperas.  La  gentille  infcription, 
dequoy  les  Athéniens  honnorerent  la  venue  de 
Pompeius  en  leur  ville,  fe  conforme  à  mon  fens  : 

D'autant  es  tu  DUu,  comme 
Tu  te  recognois  homme. 

C'eft  vne  abfoluë  perfeftion ,  &  comme  diuine,  de 
fçauoir  iouyr  loyallement  de  fon  eftre.  Nous  cher- 
chons d'autres  conditions,  pour  n'entendre  l'vfage 
des  noftres  :  &  fortons  hors  de  nous,  pour  ne  fçauoir 
quel  il  y  faift.  Si  auons  nous  beau  monter  fur  des 
efchafTes,  car  fur  des  efchafTes  encores  faut-il 
marcher  de  nos  iambes.  Et  au  plus  elleué  throne  du 
monde,  fi  ne  fommes  nous  aflîs,  que  lus  noftre  cul 

Les  plus  belles  vies,  font  à  mon  gré  celles,  qui  fe 
rangea:  au  modelle  commun  &  humain  auec  ordre  : 
mais  fans  miracle,  fans  extrauagance.  Or  la  vieUleffe 
a  vn  peu  befoin  d'eftre  traiftee  plus  tendrement. 
Recommandons  la  à  ce  Dieu,  protefteur  de  fanté 
&  de  fagefTe  :  mais  gaye  &  fociale  : 

Frui  paratis  &  valida  mihi 
Latoe  doneSy  &  precor  intégra 
Cum  mente j  ntc  turpem  feneclam 
Défère  y  nec  Cythara  carentem. 


LETTRES 


DE     MONTAIGNE 

QâVERTISSEmED^T 


ES  Lettres  de  Montaigne  forment 
le  complément  naturel  des  Essais. 
Elles  apportent  au  livre  du  philo- 
sophe périgourdin  un  appoint  de 
ffrande  valeur,  car  elles  nous 
montrent  non  plus  le  moraliste 
dans  la  liberté  de  ses  observations ^  mais  l  homme  dans 
ses  actes  au  milieu  de  circonstances  déterminées 
&  pressantes.  Enfin^  quelque  peu  considérable  que  soit 
cette  correspondance,  elle  embrasse  une  période  assej 
étendue  pour  nous  donner  à  Juger  de  Montaigne  aux 
moments  notables  de  son  existence. 

En  vue  d'une  reconstitution  plus  fidèle  du  texte^ 
nous  en  avons  fait  une  révision  nouvelle  sur  les  imprimés 
(y  sur  les  manuscrits  originaux.  De  là  le  contraste 

marqué  dont  tous  les  lecteurs  reconnaîtront  les  indices 
entre  la  première  &  la  seconde  partie  de  la  Corres- 
pondance de  Montaigne.  Les  lettres  antérieures 
à  1^8'f  ont  été  tirées  des  éditions  princeps  de  la  tra- 
duction de  la  Religion  naturelle  de  Raymond  de  5e- 
bonde  (tijSf))  et  des  OEuvres  de  La  Boétie  (it/jz). 
Elles  offrent  la  correction  orthographique  dont  les 
maîtres  imprimeurs  du  xvi*  siècle^  presque  seuls 
parmi  leurs  contemporains  ^  s'étudiaient  à  donner 
l'exemple^  tandis  que  les  gens  du  monde  &  même  les 
savants  &  les  écrivains  paraissaient  y  attacher  peu 
d'importance.  Sous  ce  dernier  rapport ^  les  lettres  de 
Montaigne  reproduites  d'après  les  manuscrits  qui 
nous  restent  présentent  des  négligences  instructives. 
Ces  incorrections  ne  sont  pas  d'ailleurs  asse^  impor- 
tantes pour  obscurcir  la  pensée  de  l'auteur ^  qui  au 
milieu  de  singularités  d'aspect  &  de  vices  de  forme 
demeure  toujours  claire  Ù"  saisis  sable. 

La  vérification  des  textes  manuscrits  nous  a  amenés 
à  rejeter  des  lettres  de  Alontaigne^  celles  qui  faisaient 
partie  de  la  collection  du  marquis  du  Prat. 

En  compensation,  nous  sommes  asseï  heureux  pour 
substituer  à  des  documents  faux  ^  des  pièces  authen- 
tiques. Ce  sont  deux  lettres^  des  21  janvier  & 
tp  avril  i^Si-j  adressées  au  maréchal  de  Matignon. 
L'honneur  de  cette  découverte  ne  nous  revient  pas. 
Il  appartient  à  M.  le  baron  de  Bayer  de  Sainte- 
Suianne ,  qui,  sur  notre  demande,  a  bien  voulu 
collationner  sur  les  originaux  du  cartulaire  de  Monaco 
la  correspondance  déjà  connue  de  Montaigne  avec 
le    maréchal,   de   Matignon    &  faire    de    nouvelles 

recherches  en  vue  d'ajouter  des  lettres  inédites  aux 
autographes  antérieurement  publiés.  Nous  ne  devons 
pas  moins  de  reconnaissance  à  S.  A.  S.  le  prince  de 
Monaco  dont  la  bienveillance  nous  permet  aujour- 
d'hui de  grossir  V œuvre  de  Montaigne  ;  &  tous  les 
bibliophiles  uniront  leur  gratitude  à  la  nôtre. 

Mais  là  ne  s'arrêtent  point  nos  obligations.  A  la 
suite  d'une  première  lecture  dont  M.  F.  Worms 
s'était  gracieusement  chargé j  sur  les  manuscrits 
conservés  à  Bordeaux^  nous  avons  cru  devoir  en 
appeler  pour  quelques  points  douteux  au  contrôle  de 
AI.  Remhold  Deieimeris.  Cette  révision^  que  l'autorité 
scientifique  de  M.  Deieimeris  rendait  doublement 
précieuses j  nous  a  été  d'une  haute  utilité.  Elle  nous  a 
confirmés  dans  la  nécessité  de  modifier j  pour  le  rendre 
plus  exact,  le  texte  donné  par  nos  devanciers. 


»9 


LETTRES 


DE     MONTAIGNE 


A    MONSEIGN'EVR, 
MONSEIGNEVR      DE     MONTAIGNE. 


ONSEiGNEVR,  fuyuant  la  charge 
que  vous  me  donnaftes  l'année 
pafTee  chez  vous  à  Montaigne, 
i'ay  taillé  &  dreffe  de  ma  main 
à  Raimond  Sebon,  ce  grand 
Théologien  &  Philofophe  Efpai- 
gnol,  vn  accouflrement  à  la  Fran- 
çoife,  &  I'ay  deueftu,  autant  qu'il  a  efté  en  moy,  de 
ce  port  farrouche,  &  maintien  Barbarefque,  que 

VOUS  luy  vîtes  premièrement  :  de  manière  qu'à  mon 
opinion,  il  a  meshuy  aflez  de  façon  &  d'entre-gent, 
pour  fe  prefenter  en  toute  bonne  compaignie.  Il 
pourra  bien  eftre,  que  les  perfonnes  délicates 
&  curieufes  y  remarqueront  quelque  trai£l,  &  ply 
de  Gafcongne  :  mais  ce  leur  fera  d'autant  plus  de 
honte,  d'auoir  par  leur  nonchallance  laifTé  prendre 
fur  eulx  cell  aduantaige,  à  vn  homme  de  tout  point 
nouueau  &  aprenty  en  telle  tjfongne.  Or  monfei- 
gneur,  c'eft  raifon  que  fous  voftre  nom  il  fe  poufTe 
en  crédit,  &  mette  en  lumière,  puis  que  il  vous 
doit  tout  ce  que  il  a  d'amendement  &  reformation. 
Toutesfois  ie  voy  bien  que  s'il  vous  plaill  de  conter 
auec  luy,  ce  fera  vous  qui  luy  deurez  beaucoup  de 
refte  :  car  en  change  de  fes  excellens  &  tref-reli- 
gieux  difcours,  de  fes  hautaines  conceptions 
&  comme  diuines,  il  fe  trouuera  que  vous  n'y  aurez 
apporté  de  voftre  part,  que  des  mots  &  du  langage  : 
marchandife  fi  vulgaire  &  fi  vile,  que  qui  plus  en 
a,  n'en  vaut,  à  l'auanture,  que  moins. 

Monfeigneur,  ie  fupplie  Dieu,  qu'il  vous  doint 
treflongue  &  tresheureufe  vie.  De  Paris  ce  18. 
de  luin.  1568. 

Voftre  treshumble  &  trefobeiffant  fils, 

Michel  de  Montaigne. 


.^■^^ 


Q: 


A  MONSIEVR    MONSIEVR    DE    MESMBS, 

Seigneur  de  RoiJJy  &  de  Mal-aJJi\e, 
Confeiller  du  Roy  en  fon  priué  Confeil. 


\ 


ONSIEVR,  c'eft  vne  des  plus 
notables  folies  que  les  hommes 
facent,  d'employer  la  force  de  leur 
entendement  à  ruiner  &  choc- 
quer  les  opinions  communes 
&  receues,  qui  nous  portent  de 
la  fatisfadion  &  du  contentement. 
Car  là  où  tout  ce  qui  eft  foubs  le  ciel,  employé  les 
moyens  &  les  outils  que  nature  luy  a  mis  en  main 
(comme  de  vray  c'en  eft  l'vfage)  pour  l'agencement 
&  commodité  de  fon  eftre  :  ceulx  icy  pour  fembler 
d'vn  efprit  plus  gaillard,  &  plus  efueillé,  qui  ne 
reçoit  &  qui  ne  loge  rien  que  mille  fois  touché 
&  balancé  au  plus  fubtil  de  la  raifon,  vont  elbran- 
lant  leurs  âmes  d'vne  alïïete  paifible  &  repofee,  pour 
après  vne  longue  quefte  la  remplir  en  fomme  de 
doute,  d'inquiétude,  &  de  fieure.  Ce  n'eft  pas  fans 
raifon  que  l'enfance  &  la  funplicité  ont  efté  tant 
recommandées  par  la  vérité  mefmes.  De  ma  part 
i'ayme  mieulx  eftre  plus  à  mon  aife,  &  moins 
habile  :  plus  content,  &  moins  entendu.  Voila 
pourquoy  Monfieur,  quoy  que  des  fines  gens  fe 
mocquent  du  foing  que   nous  auons  de  ce  qui  fe 

paffera  icy  après  nous,  comme  noftre  ame  logée 
ailleurs,  n'ayant  plus  à  fe  refentir  des  chofes  de  ça 
bas  :  i'eftime  toutefois  que  ce  foit  vne  grande  con- 
folation  à  la  foiblelTe  &  brieueté  de  cefte  vie,  de 
croire  qu'elle  fe  puiffe  fermir  &  allonger  par  la 
réputation  &  par  la  renommée  :  &  embraffe  tres- 
volontiers  vne  li  plaifante  &  fauorable  opinion 
engendrée  originellement  en  nous,  fans  m'enquerir 
curieufement  ny  comment  ny  pourquoy.  De  manière 
que  ayant  aymé  plus  que  toute  autre  chofe  feu  Mon- 
lieur  de  la  Boetie,  le  plus  grand  homme  à  mon 
aduis,  de  noftre  fiecle,  ie  penferois  lourdement 
faillir  à  mon  deuoir,  fi  à  mon  efcient  ie  laiffbis 
efuanouir  &  perdre  vn  fi  riche  nom  que  le  fien, 
&  vne  mémoire  fi  digne  de  recommandation,  &  fi  ie 
ne  m'effayois  par  ces  parties  la,  de  le  refufciter 
&  remettre  en  vie.  le  croy  qu'il  le  fent  aucunement, 
&  que  ces  miens  offices  le  touchent  &  refiouiflent. 
De  vray  il  fe  loge  encore  chez  moy  fi  entier  &  fi 
vif,  que  ie  ne  le  puis  croire  ny  fi  lourdement  enterré, 
ny  fi  entièrement  efloigné  de  noftre  commerce.  Or 
Monfieur,  par  ce  que  chaque  nouuelle  cognoiflance 
que  ie  donne  de  luy  &  de  fon  nom,  c'eft  autant  de 
multiplication  de  ce  fien  fécond  viure,  &  d'auantage 
que  fon  nom  s'enoblit  &  s'honore  du  lieu  qui  le 
reçoit,  c'eft  à  moy  à  faire  non  feulement  de  l'ef- 
pandre  le  plus  qu'il  me  fera  poffible,  mais  encore  de 
le  donner  en  garde  à  perfonnes  d'honneur  &  de 
vertu  :  parmy  lefquelles  vous  tenez  tel  ranc  que 
pour  vous  donner  occafion  de  recueillir  ce  nouuel 
hofte,  &  de  luy  faire  bonne  chère,  i'ay  efté  d' aduis 
de  vous  prefenter  ce  petit  ouurage,  non  pour  le 
feruice  que  vous  en  puilïiez  rirer,  fçachant  bien  que 
à  pratiquer  Plutarque   &   fes  compaignons,  vous 

n'auez  que  faire  de  truchement  :  mais  il  eft  poflible 
que  Madame  de  RoifTy  y  voyant  l'ordre  de  fon 
mefnage  &  de  voftre  bon  accord  reprefenté  au  vif, 
fera  tres-aile  de  fentir  la  bonté  de  fon  inclination 
naturelle  auoir  non  feulement  attaint,  mais  furmontés, 
ce  que  les  plus  fages  Philofophes  ont  peu  imaginer 
du  deuoir  &  des  loix  du  Mariage.  Et  en  toute  façon, 
ce  me  fera  toufiours  honneur  de  pouuoir  faire  chofe 
qui  reuienne  à  plaifir  à  vous  ou  aux  voftres,  pour 
l'obligation  que  i'ay  de  vous  faire  feruice. 

Monfieur  ie  fupplie  Dieu,  qu'il  vous  doint  tres- 
heureufe  &  longue  vie.  De  Montaigne  ce  30. 
Auril,  1570. 

Voftre  humble  Seruiteur 

Michel  de  Montaigne. 


■^ 


A    MONSEIGNEVR     MONSIBVR    DE     L  HOSPITAL 

Chancellier  de  France. 


/^^S^*  g^-^^l  ONSEIGNEVR  1  ay  opinion  que 
•1  \jÊiîk}j^  s  ^^^^  autres  à  qui  la  fortune  &  la 
^  VWIP»/  VW  j-aifon  ont  mis  en  main  le  gou- 
uernement  des  affaires  du  monde, 
ne  cherchez  rien  plus  curieufe- 
ment  que  par  où  vous  puilliez 
arriuer  à  la  cognoifTance  des 
hommes  de  vos  charges  :  car  à  peine  eft-il  nulle 
communauté  fi  chétiue,  qui  n'aye  en  foy  des  hommes 
afTez  pour  fournir  commodément  à  chafcun  de  fes 
offices,  pourueu  que  le  département  &  le  triage  s'en 
peuft  iuftement  faire.  Et  ce  point  la  gaigné,  il  ne 
refteroit  rien  pour  arriuer  à  la  parfaifte  compofi- 
tion  d'vn  eftat.  Or  à  mefure  que  cela  eft  le  plus 
fouhaitable,  il  eft  aufli  plus  difficile,  veu  que  ny 
voz  yeulx  ne  fe  peuuent  eftendre  fi  loing,  que  de 
trier  &  choifir  parmy  vne  fi  grande  multitude  &  fi 
efpandue,  ny  ne  peuuent  entrer  iufques  au  fond 
des  cœurs  pour  y  veoir  les  intentions  &  la  con- 
fcience,  pièces  principales  à  confiderer  :  de  manière 
qu'il  n'a  efté  nulle  chofe  publique  fi  bien  eftablie, 
en  laquelle  nous  ne  remerquions  fouuent  la  faute  de 
ce  département  &  de  ce  choix.  Et  en  celles  où 

l'ignorance  &  la  malice,  le  fard,  les  faueurs,  les 
brigues  &  la  violence  commandent,  fi  quelque 
eleftion  fe  voit  faiéte  meritoirement  &  par  ordre, 
nous  le  deuons  fans  doute  à  la  fortune,  qui  par 
l'inconftance  de  fon  branfle  diuers  s'eft  pour  ce 
coup  rencontrée  au  train  de  la  raifon.  Monfieur 
celle  confideration  m'a  fouuent  confolé  fçachant 
M.  Eftienne  de  la  Boëtie  l'vn  des  plus  propres 
&  neceiïaires  hommes  aux  premières  charges  de  la 
France,  auoir  tout  du  long  de  fa  vie  crouppy,  mef- 
prifé  es  cendres  de  fon  fouyer  domeftique,  au  grand 
intereft  de  noftre  bien  commun  :  car  quant  au  fien 
particulier,  ie  vous  aduife  Monfieur,  qu'il  eftoit  fi 
abondamment  garny  des  biens  &  des  threfors  qui 
deffient  la  fortune,  que  iamais  homme  n'a  vefcu  plus 
fatisfaift  ny  plus  content.  le  fçay  bien  qu'il  eftoit 
efleué  aux  dignitez  de  fon  quartier  qu'on  eftime  des 
grandes  :  &  fçay  d'auantage,  que  iamais  homme  n'y 
apporta  plus  de  fuffisance,  &  que  en  l'aage  de  trente 
deux  ans  qu'il  mourut,  il  auoit  acquis  plus  de  vraye 
réputation  en  ce  rang  la,  que  nul  autre  auant  luy. 
Mais  tant  y  a  que  ce  n'eft  pas  raifon  de  laiffer  en 
l'eftat  de  foldat  vn  digne  capitaine,  ny  d'employer, 
aux  charges  moyennes  ceux  qui  feroient  bien  encores 
les  premières.  A  la  vérité,  fes  forces  furent  mal 
mefnagees,  &  trop  efpargnees.  De  façon  que  au  de 
la  de  fa  charge  il  luy  reftoit  beaucoup  de  grandes 
parties  oifiues  &  inutiles  :  defqueÙes  la  chofe 
publique  euft  peu  tirer  du  feruice,  &  luy  de  la 
gloire.  Or  Monfieur,  puis  qu'il  a  efté  fi  non-chalant 
de  fe  poulTer  foy-mefme  en  lumière,  comme  de 
malheur  la  vertu  &  l'ambition  ne  logent  gueres 
enfemble  :  &  qu'il  a  efté  d'vn  ûecle  fi  groffier  ou 
fi  plein  d'enuie,  qu'il  n'y  a  peu  nullement  eftre  aidé 

par  le  tefmoignage  d'autruy,  ie  fouhaitte  merueil- 
leufement  que  au  moins  après  luy  fa  mémoire  à  qui 
feule  meshuy  ie  dois  les  offices  de  noftre  amitié, 
reçoiue  le  loyer  de  fa  valeur,  &  qu'elle  fe  loge  en 
la  recommandation  des  perfonnes  d'honneur  &  de 
vertu.  A  cefte  caufe  m'a  il  pris  enuie  de  le  mettre  au 
iour,  &  de  vous  le  prefenter,  Monfieur,  par  ce  peu 
de  Vers  Latins  qui  nous  relient  de  luy.  Tout  au 
rebours  du  Maçon  qui  met  le  plus  beau  de  fon  balli- 
ment  vers  la  rue,  &  du  Marchand  qui  fait  monftre 
&  parement  du  plus  riche  efchantillon  de  fa  mar- 
chandife,  ce  qui  eftoit  en  luy  le  plus  recommandable, 
le  vray  fuc  &  moelle  de  fa  valeur  l'ont  fuiuy,  &  ne 
nous  en  efl:  demeuré  que  l'efcorce  &  les  fueilles. 
Qui  pourroit  faire  voir  les  reiglez  branfles  de  fon 
ame,  fa  pieté,  fa  vertu,  fa  luftice,  la  viuacité  de  fon 
efprit,  le  poix  &  la  fanté  de  Ion  iugement,  la  haul- 
teur  de  fes  conceptions  fi  loing  efleuees  au  deiïus  du 
vulgaire,  fon  fçauoir,  les  grâces  compaignes  ordi- 
naires de  les  aftions,  la  tendre  amour  qu'il  portoit 
à  fa  miferable  patrie,  &  fa  haine  capitale  &  luree 
contre  tout  vice,  mais  principalement  contre  cefte 
vilaine  traficque  qui  fe  couue  fous  l'honorable  tiltre 
de  luftice,  engendreroit  certainement  à  toutes  gents 
de  bien  vne  fmguliere  affeftion  enuers  luy  meflee 
d'vn  merueilleux  regret  de  fa  part.  Mais  Monfieur 
il  s'en  faut  tant  que  ie  puiffe  cela,  que  du  fruift 
mefmes  de  fes  eftudes  il  n'auoit  encores  iamais  penfé 
d'en  laifTer  nul  tefmoignage  à  la  pofterité  :  &  ne 
nous  en  eft  demeuré,  que  ce  que  par  manière  de 
paffetemps  il  efcriuoit  quelquefois.  Quoy  que  ce 
foit,  ie  vous  fupplie  Monfieur,  le  receuoir  de  bon 
vifage  :  &,  comme  noftre  iugement  argumente 
maintefois  d'vne  chofe  légère  vne  bien   grande, 

&  que  les  ieux  mefmes  des  grands  perfonnages  rap- 
portent aux  cler-voyans  quelque  merque  honnorable 
du  lieu  d'où  ils  partent,  monter  par  ce  fien  ouurage 
à  la  cognoifîance  de  luy  mefme,  &  en  aymer 
&  embrafTer  par  confequent  le  nom  &  la  mémoire. 
En  quoy  Monfieur  vous  ne  ferez  que  rendre  la 
pareille  à  l'opinion  trefrefoluë  qu'il  auoit  de  voftre 
vertu  :  &  fi  accomplirez  ce  qu'il  a  infiniement  fou- 
haité  pendant  fa  vie.  Car  il  n'eftoit  homme  du 
monde  en  la  cognoiffance  &  amitié  duquel  il  fe  fiift 
plus  volontiers  veu  logé  que  en  la  voftre.  Mais  fi 
quelqu'vn  fe  fcandalife  dequoy  fi  hardiment  i'vfe 
des  chofes  d'autruy,  ie  l'aduife  qu'il  ne  fut  iamais 
rien  plus  exaftement  dift  ne  efcript  aux  efcholes  des 
Philofophes  du  droit  &  des  deuoirs  de  la  fainfte 
amitié,  que  ce  que  ce  perfonnage  &  moy  en  auons 
prattiqué  enfemble.  Au  refte,  Monfieur,  ce  léger 
prefent,  pour  mefnager  d'vne  pierre  deux  coups, 
feruira  aufli,  s'il  vous  plaift,  à  vous  tefmoigner 
l'honneur  &  reuerence  que  ie  porte  à  voftre  fulE- 
fance,  &  qualitez  fmgulieres  qui  font  en  vous.  Car 
quant  aux  eftrangeres  &  fortuites,  ce  n'eft  pas  de 
mon  gouft  de  les  mettre  en  ligne  de  compte. 

Monfieur,  ie  fupplie  Dieu  qu'il  vous  doint  tres- 
heureufe  &  longue  vie.  De  Montaigne  ce  30. 
Auril,  1570. 

Voftre  humble  &  obeiflant  feruiteur 


Michel  de  Montaigne. 


A    MONSIEVR    MONSIEVR    DE    FOIX, 

Confeiller  du  Roy  en  fon  Conjcil  priuê,  &  Ambajfadeur 
de  fa  Mai^Jîê  près  la  Seigneurie  de  Venife. 


ONSiEVR,  ertant  à  mefme  de 
vous  recommander  &  à  la  pofte- 
rité  la  mémoire  de  feu  EiVienne 
de  la  Boëtie,  tant  pour  fon  extrême 
valeur,  que  pour  la  fmguliere 
affeftion  qu'il  me  portoit,  il  m'eft 
tombé  en  fantaifie ,  combien 
c'ertoit  vne  indifcretion  de  grande  confequence 
&  digne  de  la  coërtion  de  nos  loix,  d'aller,  comme  il 
fe  faid  ordinairement,  defrobant  à  la  vertu  la 
gloire,  fa  fidelle  compaigne,  pour  en  eftrener,  fans 
chois  &  fans  iugement,  le  premier  venu,  félon  nos 
interefts  particuliers  :  Veu  que  les  deux  refnes 
principales  qui  nous  guident  &  tiennent  en  office, 
font  la  Peine  &  la  Recompenfe,  qui  ne  nous 
touchent  proprement,  &  comme  hommes  que  par 
l'honneur  &  la  honte,  d'autant  que  celles  icy 
donnent  droittement  à  l'ame,  &  ne  fe  goullent  que 
par  les  fentimens  intérieurs  &  plus  nollres  :  là  où 
les  beftes  mefmes  fe  voyent  aucunement  capables  de 
toute  autre  recompenfe,  &  peine  corporelle.  En 
oultre,  il  eft  bon  à  veoir  que  la  couftume  de  louer 
la  vertu  mefme  de  ceulx  qui  ne  font  plus,  ne  vife 

^  pas  à  eulx,  ains  qu'elle  fait  eftat  d'aiguillonner  par 

,ï  ce  moien  les  viuans  à  les  imiter  :  comme  les  derniers 

I  chaftiements  font  employez  par  la  luftice  plus  pour 

p  l'exemple,  que  pour  l'intereft  de  ceulx  qui  les  fouf- 

I  firent.  Or  le  louer  &  le  meflouer  s'entrerefpondents 

I  de  fi  pareille  confequence,  il  eft  mal-aifé  à  fauuer, 

I  que  nos  loix  défendent  offenfer  la  réputation  d'autruy, 

I  &   ce  neantmoins    permettent    de   l'annoblir    fans 

ï  mérite.  Cefte  pernicieufe  licence  de  ietter  ainfi  à 

V  noftre  pofte  au  vent  les   louanges    d'vn  chaicun  a 

I  efté  autrefois  diuerfement  retreinte  ailleurs.   Voire 

g  à  l'aduenture  aida  elle  iadis  à  mettre  la  poëfie  en  la 

male-grace  des  Sages.  Quoy  qu'il  en  foit,  au  moins 
ne  fe  fçauroit  on  couurir,  que  le  vice  du  mentir  n'y 
apparoifTe  toufiours  trefmelTeant  à  vn  homme  bien 
né,  quelque  vifage  qu'on  luy  donne.  Quant  à  ce 
perfonnage  de  qui  ie  vous  parle,  Monfieur,  il 
m'enuoye  bien  loing  de  ces  termes,  car  le  danger 
n'eft  pas  que  ie  luy  en  prefte  quelqu'vne,  mais  que 
ie  luy  en  ofte  :  &  fon  malheur  porte,  que  comme  il 
m'a  fourny,  autant  qu'homme  puifTe,  de  trefiuftes 
&  trefapparentes  occafions  de  louange,  i'ay  bien 
aufli  peu  de  moien  &  de  fuffifance  pour  la  luy 
rendre  :  ie  dy  moy  à  qui  feul  il  s'eft  communiqué 
iufques  au  vif,  &  qui  feul  puis  refpondre  d'vn 
million  de  grâces,  de  perfeclions  &  de  vertus  qui 
moifirent  oiiifues  au  giron  d'vne  fi  belle  ame,  mercy 
à  l'ingratitude  de  fa  fortune.  Car  la  nature  des 
chofes  aiant  ie  ne  fçay  comment  permis,  que  la 
vérité  pour  belle  &  acceptable  qu'elle  foit  d'elle 
mefine,  fi  ne  l'ambralfons  nous  qu'infufe  &  infinuee 
en  noftre  créance  par  les  outils  de  la  perfuafion,  ie 
me  treuue  fi  fort  defgarny  &  de  crédit  pour  autho- 
rifer  mon  fmiple  tefmoignage,  &  d'éloquence  pour 

l'enrichir  &  le  faire  valoir,  qu'à  peu  a  il  tenu  que 
ie  n'aye  quitté  là  tout  ce  foing,  ne  me  refiant  pas 
feulement  du  fien  par  où  dignement  ie  puiiïe  pre- 
fenter  au  monde  au  moins  fon  efprit  &  fon  fçauoir. 
De  vray,  Monfieur,  aiant  efté  furpris  de  fa  deflinee 
en  la  fleur  de  fon  aage,  &  dans  le  train  d'vne  tres- 
heureufe  &  très  vigoureufe  fanté,  il  n'auoit  penfé  à 
rien  moins  qu'à  mettre  au  iour  des  ouurages  qui 
deuffent  tefmoigner  à  la  poflierité  quel  il  eftoit  en 
cela.  Et  à  l'aduenture  eftoit  il  aflez  braue,  quand  il 
y  euft  penfé,  pour  n'en  eftre  pas  fort  curieux.  Mais 
en  fin  i'ay  prins  party  qu'il  îeroit  bien  plus  excu- 
fable  à  luy,  d'auoir  enfeuely  auec  foy  tant  de  rares 
faueurs  du  ciel,  qu'il  ne  feroit  à  moy  d'enfeuelir 
encore  la  cognoifTance  qu'il  m'en  auoit  donnée.  Et 
pourtant  aiant  curieufement  recueilly  tout  ce  que 
i'ay  trouué  d'entier  parmy  fes  brouillars  &  papiers 
efpars  çà  &  là,  le  iouët  du  vent  &  de  fes  eftudes, 
il  m'a  femblé  bon,  quoy  que  ce  fuft,  de  le  diftribuer 
&  de  le  départir  en  autant  de  pièces  que  i'ay  peu, 
pour  de  là  prendre  occafion  de  recommander  fa 
mémoire  à  d'autant  plus  de  gents,  choififlTant  les  plus 
apparentes  &  dignes  perfonnes  de  ma  cognoiflTance, 
&  defquelles  le  tefmoignage  luy  puiiïe  eftre  le  plus 
honorable.  Comme  vous,  Monfieur,  qui  de  vous 
mefmes  pouuez  auoir  eu  quelque  cognoiiïance  de 
luy  pendant  fa  vie,  mais  certes  bien  légère  pour  en 
diicourir  la  grandeur  de  fon  entière  valeur.  La 
pofterité  le  croira  fi  bon  luy  femble,  mais  ie  luy 
iure  fur  tout  ce  que  i'ay  de  confcience,  l'auoir  fçeu 
&  veu  tel,  tout  confideré,  qu'à  peine  par  fouhait 
&  imagination  pouuois-ie  monter  au  de  là,  tant  s'en 
fault  que  ie  luy  donne  beaucoup  de  compagnons. 
le  vous   fupplie  treshumblement,    Monfieur,   non 

feulement  prendre  la  générale  protedion  de  fon  nom, 
mais  encore  de  ces  dix  ou  douze  Vers  François,  qui 
fe  iettent  comme  par  neceffité  à  l'abry  de  voftre 
faueur.  Car  ie  ne  vousceleray  pas,  que  la  publication 
n'en  ayt  efté  différée  après  le  refte  de  fes  œuures, 
foubs  couleur  de  ce,  que  par  de  là  on  ne  les  trou- 
uoit  pas  aiïez  limez  pour  élire  mis  en  lumière.  Vous 
verrez,  Monlieur,  ce  qui  en  eft  :  &  par  ce  qu'il 
femble  que  ce  iugement  regarde  l'interefl  de  tout  ce 
quartier  icy,  d'où  ils  penfent  qu'il  ne  puifTe  rien 
partir  en  vulgaire  qui  ne  fente  le  fauuage  &  la 
barbarie  :  C'eft  proprement  voftre  charge,  qui  au 
reng  de  la  première  maifon  de  Guyenne  receu  de 
vos  anceftres  auez  adioufté  du  voftre  le  premier 
reng  encore  en  toute  façon  de  fuffilance,  maintenir 
non  feulement  par  voftre  exemple,  mais  aulli  par 
l'authorité  de  voftre  tefmoignage,  qu'il  n'en  va  pas 
toufiours  ainfi.  Et  ores  que  le  faire  foit  plus  naturel 
aux  Gafcons,  que  le  dire,  fi  eft-ce  qu'ils  s'arment 
quelquefois  autant  de  la  langue  que  du  bras,  &  de 
l'efprit  que  du  cœur.  De  ma  part,  Monfieur,  ce  n'eft 
pas  mon  gibbier  de  iuger  de  telles  chofes,  mais  i'ay 
ouy  dire  à  perfonnes  qui  s'entendent  en  fçauoir,  que 
ces  vers  font  non  feulement  dignes  de  fe  prefenter 
en  place  marchande  :  mais  d'auantage,  qui  s'arreftera 
à  la  beauté  &  richefle  des  inuentions,  qu'ils  font 
pour  le  fubieft,  autant  charnus,  pleins  &  moelleux, 
qu'il  s'en  foit  encore  veu  en  noftre  langue.  Natu- 
rellement chafque  ouurier  fe  fent  plus  roide  en 
certaine  partie  de  fon  art,  &  les  plus  heureux  font 
ceulx  qui  fe  font  empoignez  à  la  plus  noble  :  car 
toutes  pièces  egaUement  neceflaires  au  baftiment 
d'vn  corps  ne  font  pas  pourtant  egallement  prifables. 
La  mignardife  du  langage,  la  douceur  &  la  pollif- 

fure  reluifent  à  l'aduenture  plus  en  quelques  autres, 
mais  en.  gentilleiïe  d'imaginations,  en  nombre  de 
faillies,  pointes  &  traifts,  ie  ne  penfe  point  que  nuls 
autres  leur  paiïent  deuant.  Et  11  fauldroit  il  encore 
venir  en  compofition  de  ce,  que  ce  n'eftoit  ny  fon 
occupation,  ny  fon  eltude,  &  qu'à  peine  au  bout  de 
chafque  an  mettoit  il  vne  fois  la  main  à  la  plume, 
tefmoing  ce  peu  qu'il  nous  en  reile  de  toute  fa  vie. 
Car  vous  voyez,  Monfieur,  vert  &  fec,  tout  ce  qui 
m'en  eft  venu  entre  mains,  fans  chois  &  fans  triage  : 
en  manière  qu'il  y  en  a  de  ceulx  mefmes  de  fon 
enfance.  Somme,  il  femble  qu'il  ne  s'en  meflaft  que 
pour  dire  qu'il  eftoit  capable  de  tout  faire.  Car  au 
refte,  mille  &  mille  fois,  voire  en  fes  propos  ordi- 
naires, auons  nous  veu  partir  de  luy  chofes  plus 
dignes  d'eftre  fçeuës,  plus  dignes  d'eftre  admirées. 
Voila,  Monfieur,  ce  que  la  raifon  &  l'afTeftion 
iointes  enfemble  par  vn  rare  rencontre  me  com- 
mandent vous  dire  de  ce  grand  homme  de  bien  : 
&  fi  la  priuaulté  que  i'ay  prife  de  m'en  addreiïer  à 
vous,  &  de  vous  en  entretenir  fi  longuement,  vous 
offenfe,  il  vous  fouuiendra,  s'il  vous  plaift,  que  le 
principal  effeft  de  la  grandeur  &  de  l'eminence, 
c'eft  de  vous  ietter  en  butte  à  l'importunité 
&  embefongnement  des  affaires  d'autruy.  Sur  ce, 
après  vous  auoir  prefenté  ma  treshumble  affeftion 
à  voftre  feruice,  ie  fupplie  Dieu  vous  donner, 
Monfieur,  tresheureufe  &  longue  vie.  De  Montaigne 
ce  premier  de  Septembre,  mil  cinq  cents  foixante 
&  dix. 

Voftre  obeiffant  feruiteur 

Michel  de  Montaigne. 


A    MADAMOISELLL    DE    MONTAIGNE 
ma  Femme. 


A  Femme  vous  entende2  bien  que 
ce  n'eft  pas  le  tour  d'vn  galand 
homme,  aux  reigles  de  ce  temps 
icy,  de  vous  courtifer  &  careiïer 
encore.  Car  ils  difent  qu'vn  hab'd 
homme  peut  bien  prendre  femme  : 
mais  que  de  l'efpoufer  c'ell:  à  faire 
a  vn  ioc.  Laillons  les  dire  :  ie  me  tiens  de  ma  part 
à  la  funple  façon  du  vieil  aage,  aufli  en  porte-ie 
tantofl  le  poil.  Et  de  vray  la  nouuelleté  coufte  li 
cher  iufqu'à  celle  heure  à  ce  pauure  eftat  (&  fi  ie  ne 
fçay  fi  nous  en  fommes"à  la  dernière  enchère)  qu'en 
tout  &  par  tout  l'en  quine  le  party.  Viuons  ma 
femme,  vous  &  moy,  à  la  vieille  Françoife.  Or  il 
vous  peult  fouuenir  comme  feu  Monfieur  de  la 
Boetie  ce  mien  cher  frère,  &  compaignon  inuiolable, 
me  donna  mourant  fes  papiers  &  fes  liures,  qui 
m'ont  efté  depuis  le  plus  fauory  meuble  des  miens. 
le  ne  veulx  pas  chichement  en  vfer  moy  feul,  ny  ne 
mérite  qu'ils  ne  feruent  qu'à  moy.  A  cefte  caufe  il 
m'a  pris  enuie  d'en  faire  part  à  mes  amis.  Et  par 
ce  que  ie  n'en  ay,  ce  croy-ie,  nul  plus  priué  que 
vous,  ie  vous  enuoye  la  Lettre  confolatoire  de  Plu- 

tarque  à  fa  femme,  traduite  par  luy  en  François  : 
bien  marry  dequoy  la  fortune  vous  a  rendu  ce  prefent 
fi  propre,  &  que  n'ayant  enfant  qu'vne  fille  longue- 
ment attendue,  au  bout  de  quatre  ans  de  noftre 
mariage,  il  a  falu  que  vous  l'ayez  perdue  dans  le 
deuxiefme  an  de  fa  vie.  Mais  ie  laiffe  à  Plutarque  la 
charge  de  vous  confoler,  &  de  vous  aduertir  de 
voftre  deuoir  en  cela,  vous  priant  le  croire  pour 
l'amour  de  moy  :  Car  il  vous  defcouurira  mes  inten- 
tions, &  ce  qui  fe  peut  alléguer  en  cela  beaucoup 
mieux  que  ie  ne  ferois  moy-mefmes.  Sur  ce,  ma 
femme,  ie  me  recommande  bien  fort  à  voftre  bonne 
grâce,  &  prie  Dieu  qu'il  vous  maintienne  en  fa 
garde.  De  Paris  ce  lo.  Septembre,  1570. 

Voftre  bon  mary 

Michel  De  Montaigne. 


-^r 


tâ^se^ 


EXTRMT     D    VxVE     LETTRE 

Que  Monjteur  le  Confeiller  de  Montaigne  efcrit  à  Mon/eifrneur 
de  Montaigne  fon  père,  concernant  quelques  particularite\ 
qu'il  remarqua  en  la  maladie  &  mort  de  feu  Mon/eigneur 
de  la  Boetie. 


VA  NT  à  fes  dernières   paroles, 
fans  doubte  il    homme  en   doit 
rendre  bon  conte,  c'eft  moy,  tant 
par  ce  que  du  long  de  fa  maladie 
il  parloit  aufli  volontiers  à  moy 
qu'à  nul  autre  :  que  aufli  pource 
que   pour    la  finguliere  &  fra- 
ternelle amitié    que  nous  nous  eftions  entreportez, 
i'auois  trefcertaine  cognoifTance  des  intentions,  iuge- 
ments  &  volontez  qu'il  auoit  eu  durant  fa  vie,  autant 
fans  doute  qu'homme  peut  auoir  dVn  autre  :  &  par 
ce  que  ie  les  fçauois  élire  hautes,  vertueufes,  pleines 
de  trefcertaine  refolution,    &  quand  tout  efl  dit, 
admirables  :   ie  preuoyois  bien,  que  fi  la  maladie 
luy  laiflbit  le  moyen  de  fe  pouuoir  exprimer,  qu'il 
ne  luy  efchapperoit  rien  en  vne  telle  neceflité,  qui  ne 
fuft  grand,  &  plein  de  bon  exemple  :  Ainfi  ie  m'en 
prenois  le  plus  garde  que  ie  pouuois.  Il  eft  vray, 
Monfeigneur,  comme  i'ay  la  mémoire  fort  courte, 
&^  débauchée  encore  par  le  trouble  que  mon  efprit 
auoit  à  fouffrir  d'vne   fi  lourde  perte,  &  fi  impor- 
tante, qu'il  eft  impoflîble  que  ie  n'aye  oublié  beaucoup 
de  chofes  que  ie  voudrois  eftre  fceuës.  Mais  celles 

defquelles  il  m'eil  fouuenu,  ie  les  vous  manderay 
le  plus  au  vray  qu'il  me  fera  poflible.  Car  pour  le 
reprefenter  ainii  fièrement  arreflé  en  fa  braue 
démarche,  pour  vous  faire  voir  ce  courage  inuincible 
dans  vn  corps  atterré  &  aiïbmmé  par  les  furieux 
efforts  de  la  mort,  &  de  la  douleur,  ie  confeiïe  qu'il 
y  faudroit  vn  beaucoup  meilleur  flile  que  le  mien. 
Par-ce  qu'encores  que  durant  fa  vie  quand  il  parloit 
de  chofes  graues  &  importantes,  il  en  parloit  de 
telle  forte,  qu'il  eiloit  mal-aifé  de  les  fi  bien 
efcrire  :  fi  eft-ce  qu'à  ce  coup  il  fembloit  que  fon 
efprit  &  fa  langue  s'efforçalfent  à  l'enuy,  comme 
pour  luy  faire  leur  dernier  feruice.  Car  fans  doute 
ie  ne  le  vis  iamais  plein  ny  de  tant  &  de  fi  belles 
imaginations,  ny  de  tant  d'éloquence,  comme  il  a 
efté  le  long  de  cefte  maladie.  Au  refte,  Monfei- 
gneur,  fi  vous  trouuez  que  i'aye  voulu  mettre  en 
compte  fes  propos  plus  légers  &  ordinaires,  ie  l'ay 
fait  à  efcient.  Car  efliants  dits  en  ce  temps  là, 
&  au  plus  fort  d'vne  fi  grande  befongne,  c'ell  vn 
fmgulier  tefmoignage  d'vne  ame  pleine  de  repos, 
de  tranquilité,  &  d'affeurance. 

Comme  ie  reuenois  du  Palais,  le  lundy  neufiéme 
d'Aouft.  1563,  le  l'enuoyay  conuier  à  difner  chez 
moy  :  il  me  manda  qu'il  me  mercioit,  qu'il  fe  trou- 
uoit  vn  peu  mal,  &  que  ie  luy  ferois  plaifir  fi  ie 
voulois  eftre  vne  heure  auec  luy,  auant  qu'il  partift 
pour  aller  en  Medor,  le  l'allay  trouuer  bien  toft 
après  difner  :  il  efloit  couché  veftu ,  &  monftroit 
defia  ie  ne  fçay  quel  changement  en  fon  vifage.  Il 
me  dift  que  c'eftoit  vn  flux  de  ventre  auec  des  tran- 
chées, qu'il  auoit  pris  le  iour  auant  iouant  en  pour- 
point foubs  vne  robbe  de  foye  auec  monfieur 
d'Efcars,  &  que  le  froit  luy  auoit  fouuent  fait  fendr 

femblables  accidents.  le  crouuay  bon  qu'il  concinuafl 
rentreprife  qu'il  auoit  pieça  faiéte  de  s'en  aller  : 
mais  qu'il  n'allaft  pour  ce  foir  que  iufques  à  Ger- 
mignan,  qui  n'eft  qu'à  deux  lieues  de  la  ville.  Cela 
faifois-ie  pour  le  lieu  où  il  eftoit  logé  tout  auoiliné 
de  maifons  infeftes  de  pelle,  de  laquelle  il  auoit 
quelque  apprehenfion,  comme  reuenant  de  Perigort 
&  d'Agenois,  où  il  auoit  laifle  tout  empellé  : 
&  puis  pour  femblable  maladie  que  la  fienne  ie 
m'eftois  autre-fois  trefbien  trouué  de  monter  à 
cheual.  Ainfi  il  s'en  partit,  &  Madamoifelle  de  la 
Boetie  fa  femme,  &  monfîeur  de  Bouillhonnas  fon 
oncle,  auec  luy. 

Le  lendemain  de  bien  bon  matin,  voicy  venir  vn 
de  fes  gents  à  moy  de  la  part  de  Madamoifelle  de 
la  Boëtie,  qui  me  mandoit  qu'il  s'eftoit  fort  mal 
trouué  la  nuicl,  d'vne  forte  diflenterie.  Elle 
enuoyoit  quérir  vn  medecm,  &  vn  apotiquaire, 
&  me  prioit  d'y  aller  :  comme  ie  fis  l'apres-difnée. 

A  mon  arriuée,  il  fembla  qu'il  fuil  tout  efiouy  de 
me  voir  :  &  comme  ie  voulois  prendre  congé  de  luy 
pour  m'en  reuenir,  &  luy  promilTe  de  le  reuoir  le 
lendemain  :  il  me  pria  auec  plus  d'affedion  &  d'in- 
llance,  qu'il  n'auoit  iamais  fait  d'autre  chofe,  que  ie 
fuffe  le  plus  que  ie  pourrois  auec  luy.  Cela  me 
toucha  aucunement.  Ce  neantmoins  ie  m'en  allois 
quand  Madamoifelle  de  la  Boëtie,  qui  preflentoit 
defia  ie  ne  fçay  quel  mal-heur,  me  pria  les  larmes 
à  l'œil,  que  ie  ne  bougeafle  pour  ce  foir.  Ainfi  elle 
m'arrefta,  dequoy  il  fe  refiouit  auecques  moy.  Le 
lendemain  ie  m'en  reuins,  &  le  leudy  le  fus  retrou- 
uer.  Son  mal  alloit  en  empirant  :  fon  flux  de  fang 
&  fes  tranchées  qui  l'aflbiblifroient  encores  plus, 
croiflbient  d'heure  à  autre. 

Le  Vendredy  ie  le  laiflay  encores  :  &  le  Samedy 
ie  le  fus  reuoir  defia  fort  abbatu.  Il  me  dit  lors  que 
fa  maladie  eftoit  vn  peu  contagieufe,  &  outre  cela, 
qu'elle  eftoit  mal-plaifante,  &  melancholique  :  qu'il 
cognoifToit  trefbien  mon  naturel,  &  me  prioit  de 
n'eftre  auec  luy  que  par  boutées,  mais  le  plus  fou- 
uent  que  ie  pourrois.  le  ne  l'abandonnay  plus, 
lufques  au  Dimanche  il  ne  m'auoit  tenu  nul  propos 
de  ce  qu'il  iugeoit  de  fon  eftre,  &  ne  parlions  que 
de  particulières  occurrences  de  fa  maladie,  &  de  ce 
que  les  anciens  médecins  en  auoient  dit.  D'affaires 
publiques  bien  peu  :  car  ie  l'en  trouuay  tout  degoufté 
dés  le  premier  iour.  Mais  le  Dimenche  il  eut  vne 
grand' foiblelTe  :  Et  comme  il  fut  reuenu  à  foy,  il 
dit,  qu'il  luy  auoit  femblé  eftre  en  vne  confufion  de 
toutes  chofes,  &  n'auoir  rien  veu  qu'vne  efpefte 
nue,  &  brouillart  obfcur,  dans  lequel  tout  eftoit 
pefle-mefle,  &  fans  ordre.  Toutes  fois  qu'il  n' auoit 
eu  nul  defplaifir  à  tout  ceft  accident.  La  mort  n'a 
rien  de  pire  que  cela,  lui  dis-ie  lors,  mon  frère  : 
Mais  n'a  rien  de  fi  mauuais,  me  refpondit-il. 

Depuis  lors,  par  ce  que  dés  le  commencement  de 
fon  mal,  il  n' auoit  pris  nul  fommeil,  &  que  nonob- 
ftant  tous  les  remèdes,  il  alloit  toufiours  en  empi- 
rant :  de  forte  qu'on  y  auoit  defia  employé  certains 
bruuages,  defquelz  on  ne  fe  fert  qu'aux  dernières 
extremitez.  Il  commença  à  defefperer  entièrement 
de  fa  guerifon  :  ce  qu'il  me  communiqua.  Ce  mefme 
iour,  par  ce  qu'il  fut  trouué  bon,  ie  luy  dis,  qu'il 
me  fieroit  mal  pour  l'extrême  amitié  que  ie  luy  por- 
tois,  fi  ie  ne  me  fouciois  que  comme  en  fa  fanté  on 
auoit  veu  toutes  fes  adions  pleines  de  prudence 
&  de  bon  confeil,  autant  qu'à  homme  du  monde, 
qu'il  les  continuaft  encore  en  fa  maladie  :  &  que  fi 

Dieu  vouloit  qu'il  empiraft,  ie  ferois  trefmarry  qu'à 
faute  d'aduifemenc  il  euft  laiffé  nul  de  fes  affaires 
domeftiques  découfu,  tant  pour  le  dommage  que  fes 
parents  y  pourroient  fouffrir,  que  pour  l'intereft  de 
la  réputation.  Ce  qu'il  print  de  moy  de  aelbon 
vifage.  Et  après  s'eftre  refolu  des  difficultez  qui  le 
tenoient  fufpens  en  cela  :  Il  me  pria  d'appeller  fon 
oncle  &  fa  femme  feuls,  pour  leur  faire  entendre  ce 
qu'il  auoit  délibéré  quant  à  fon  teftament.  le  luy  dis 
qu'il  les  eftonneroit.  Non,  non,  me  dit-il,  le  les 
confoleray,  &  leur  donnera/  beaucoup  meilleure 
efperance  de  ma  fanté,  que  ie  ne  l'ay  moy-mefmes. 
Et  puis  il  me  demanda,  fi  les  foibleffes  qu'il  auoit 
eues,  ne  nous  auoient  pas  vn  peu  eftonnez.  Cela 
n'eft  rien,  luy  fis-ie,  mon  frère  :  ce  font  accidents 
ordinaires  à  telles  maladies.  Vrayement  non,  ce 
n'eft  rien,  mon  frère,  me  refpondit-il,  quand  bien 
il  en  aduiendroit  ce  que  vous  en  craindriez  le  plus. 
A  vous  ne  feroit-ce  que  heur,  luy  replicquay-ie  : 
mais  le  dommage  feroit  à  moy  qui  perdrois  la  com- 
paignie  d'vn  fi  grand,  fi  fage,  &  fi  certain  amy, 
&  tel  que  ie  ferois  affeuré  de  n'en  trouuer  iamais 
de  femblable.  Il  pourroit  bien  eftre,  mon  frère, 
adioufta-il  :  &  vous  affeure  que  ce  qui  me  fait  auoir 
quelque  foing  que  i'ay  de  ma  guerifon,  &  n'aller  fi 
courant  au  paffage  que  i'ay  defia  franchy  à  demy  : 
c'eft  la  confideration  de  voftre  perte,  &  de  ce  pauure 
homme,  &  de  cefte  pauure  femme  (parlant  de  fon 
oncle  &  de  fa  femme)  que  i'ayme  tous  deux  vnic- 
quement  :  &  qui  porteront  bien  impatiemment  (i'en 
fuis  affeuré)  la  perte  qu'ils  feront  en  moy,  qui  de 
vray  eft  bien  grande  pour  vous  &  pour  eux.  I'ay 
aufli  refpeft  au  defplaifir  que  auront  beaucoup  de 
gens  de  bien  qui  m'ont  aymé  &  eftimé  pendant  ma 

vie,  deiquelz  certes,  ie  le  confeiTe,  fi  c'eftoit  à  moy 
à  faire,  ie  ferois  content  de  ne  perdre  encores  la 
conuerfation.  Et  fi  ie  m'en  vais,  mon  frère,  ie  vous 
prie,  vous  qui  les  cognoifTez,  de  leur  rendre  tefmoi- 
gnage  de  la  bonne  volonté  que  ie  leur  ay  portée  iuf- 
ques  à  ce  dernier  terme  de  ma  vie.  Et  puis,  mon 
frère,  par  auenture  n'eflois-ie  point  né  fi  inutil, 
que  ie  n'eufîe  moyen  de  faire  feruice  à  la  chofe 
publicque.  Mais  quoy  qu'il  en  foit,  ie  fuis  prefl  à 
partir  quand  il  plaira  à  Dieu,  eftant  tout  afTeuré, 
que  ie  iouïray  de  l'aife  que  vous  me  prédites.  Et 
quant  à  vous,  mon  amy,  ie  vous  cognois  fi  fagc,  que 
quelque  intereft  que  vous  y  ayez,  fi  vous  confor- 
merez vous  volontiers  &  patiemment  à  tout  ce  qu'il 
plaira  à  fa  fainfte  Maiefté  d'ordonner  de  moy  : 
&  vous  fupplie  vous  prendre  garde  que  le  deuil  de 
ma  perte  ne  poulfe  ce  bon  homme  &  cefte  bonne 
femme  hors  des  gonds  de  la  raifon.  Il  me  demanda 
lors  comme  ils  s'y  comportoient  défia.  le  luy  dis, 
que  affez  bien  pour  l'importance  de  la  chofe.  Ouy 
(fuyuit-il)  à  cefte  heure,  qu'ils  ont  encore  vn  peu 
d'efperance.  Mais  fi  ie  la  leur  ay  vne  fois  toute 
oftee,  mon  frère,  vous  ferez  bien  empefché  à  les 
contenir.  Suiuant  ce  refpeft,  tant  qu'il  vefcut  depuis, 
il  leur  cacha  toufiours  l'opinion  certaine  qu'il  auoit 
de  fa  mort,  &  me  prioit  bien  fort  d'en  vfer  de 
mefmes.  Quand  il  les  voyoit  auprès  de  luy,  il  con- 
trefaifoit  la  chère  plus  gaye,  &  les  paiffbit  de  belles 
efperances. 

Sur  ce  point  ie  le  laiiïay  pour  les  aller  appeller. 
Ils  composèrent  leur  vifage  le  mieux  qu'ils  peurent 
pour  vn  temps.  Et  après  nous  eftre  aflis  autour  de 
fon  lift,  nous  quatre  feuls,  il  dit  ainfi  d'vn  vifage 
pofé,  &  comme  tout  efiouy. 

Mon  Oncle,  ma  Femme,  ie  vous  aiïeure  fur  ma 
foy,  que  nulle  nouuelle  attainte  de  ma  maladie  ou 
opinion  mauuaife  que  i'aye  de  ma  guerifon,  ne  m'a 
mis  en  fantaifie  de  vous  faire  appeller,  pour  vous 
dire  ce  que  i'entreprens  :  car  ie  me  porte,  Dieu- 
mercy,  trefbien,  &  plein  de  bonne  efperance  :  mais 
ayant  de  longue  main  apprins,  tant  par  longue  expé- 
rience, que  par  longue  eftude,  le  peu  d'affeurance 
qu'il  y  a  à  l'inftabilité  &  inconftance  des  chofes 
humaines,  &  mefmes  en  nollre  vie,  que  nous  tenons 
fi  chère,  qui  n'elV  toutesfois  que  fumée  &  chofe  de 
néant  :  &  confiderant  auffi  que  puifque  ie  fuis 
malade,  ie  me  fuis  d'autant  approché  du  danger  de 
la  mort,  i'ay  délibéré  de  mettre  quelque  ordre  à 
mes  affaires  domefticques,  après  en  auoir  eu  voflre 
aduis  premièrement.  Et  puis  addreflant  fon  propos  à 
fon  oncle.  Mon  bon  oncle,  dit-il,  fi  i'auois  à  vous 
rendre  à  cefte  heure  compte  des  grandes  obligations 
que  ie  vous  ay,  ie  n'aurois  en  pièce  fait  :  il  me  fuiiit 
que  iufques  à  prefent,  où  que  i'aye  efté  &  à  qui- 
conques  l'en  aye  parlé,  i'aye  toufiours  dit,  que  tout 
ce  que  vn  trelTage,  trelbon  &  trefliberal  père  pouuoit 
faire  pour  fon  fils,  tout  cela  auez  vous  fait  pour 
moy,  foit  pour  le  foing  qu'il  a  fallu  à  m'inilruire 
aux  bonnes  lettres,  foit  lors  qu'il  vous  a  pieu  me 
poulfer  aux  eftats  :  de  forte  que  tout  le  cours  de  ma 
vie  a  efté  plein  de  grands  &  recommendables  offices 
d'amitiez  vollres  enuers  moy  :  fomme,  quoy  que 
i'aye,  ie  le  tiens  de  vous,  ie  l'aduouë  de  vous,  ie 
vous  en  fuis  redeuable,  vous  eftes  mon  vray  père  : 
ainfi  comme  fils  de  famille  ie  n'ay  nulle  puilfance 
de  difpofer  de  rien,  s'il  ne  vous  plaift  de  m'en 
donner  congé.  Lors  il  fe  teuft,  &  attendit  que  les 
foufpirs  &  les  fanglots  euITent  donné  loifir  à  fon 

oncle  de  luy  refpondre,  qu'il  trouueroit  toufiours 
trefbon  tout  ce  qu'il  luy  plairoit.  Lors  ayant  à  le 
faire  fon  héritier,  il  le  fupplia  de  prendre  de  luy  le 
bien  qui  eiloit  fien. 

Et  puis  deftournant  fa  parole  à  fa  femme  :  Ma 
femblance,  dit-il  (ainfi  l'appelloit-il  fouuent,  pour 
quelque  ancienne  alliance  qui  eftoit  entre  eux)  ayant 
efté  ioint  à  vous  du  fainft  neud  de  mariage,  qui  efl 
l'vn  des  plus  refpeftables  &  inuiolables  que  Dieu 
nous  ait  ordonné  ça  bas,  pour  l'entretien  de  la 
focieté  humaine,  le  vous  ay  aymee,  chérie  &  eflimee 
autant  qu'il  m'a  efté  poflible,  &  fuis  tout  alTeuré 
que  vous  m'auez  rendu  réciproque  affeftion,  que  ie 
ne  fçaurois  aiïez  recognoiftre.  le  vous  prie  de 
prendre  de  la  part  de  mes  biens  ce  que  ie  vous 
donne,  &  vous  en  contenter,  encores  que  ie  fçache 
bien  que  c'eft  bien  peu  au  pris  de  voz  mérites. 

Et  puis  tournant  fon  propos  à  moy  :  Mon  frère, 
dit-il,  que  i'ayme  fi  chèrement,  &que  i'auois  choify 
parmy  tant  d'hommes,  pour  renouueller  auec  vous 
cefte  vertueufe  &  fmcere  amitié,  de  laquelle  l'vfage 
eft  par  les  vices  dés  fi  long  temps  efloigné  d'entre 
nous,  qu'il  n'en  refte  que  quelques  vieilles  traces  en 
la  mémoire  de  l'antiquité  :  le  vous  fupplie  pour 
fignal  de  mon  afFeftion  enuers  vous,  vouloir  eftre 
fucceiïeur  de  ma  Bibliothecque  &  de  mes  liures,  que 
ie  vous  donne  :  prefent  bien  petit,  mais  qui  part 
de  bon  cueur  :  &  qui  vous  eft  conuenable  pour 
l'affeftion  que  vous  auez  aux  lettres.  Ce  vous  fera 
ixvy.fAomivov  tui  fodalis. 

Et  puis  parlant  à  tous  trois  généralement,  loiia 
Dieu,  de  quoy  en  vne  fi  extrême  neceflité,  il  fe 
trouuoit  accompagné  de  toutes  les  plus  chères  per- 
fonnes  qu'il  euft  en  ce  monde.  Et  qu'il  luy  fembloit 

trelbeau  à  voir,  vne  afîemblee  de  quatre  fi  accordants 
&  fi  vnis  d'amitié,  faifant,  difoit-il,  eftat,  que  nous 
nous  entraymions  vnanimement  les  vns  pour  l'amour 
des  autres  :  &  nous  ayant  recommandé  les  vns  aux 
autres,  Il  fuyuit  ainfi. 

Ayant  mis  ordre  à  mes  biens,  encores  me  faut  il 
penfer  à  ma  confcience.  le  fuis  Chreftien,  ie  fuis 
Catholique  :  tel  ay  vefcu,  tel  fuis-ie  délibéré  de  clorre 
ma  vie.  Qu'on  me  face  venir  vn  preftre,  car  ie  ne 
veux  faillir  à  ce  dernier  deuoir  d'vn' Chreftien. 

Sur  ce  poinft  il  finit  fon  propos,  lequel  il  auoit 
continué  auec  telle  affeurance  de  vifage,  telle  force 
de  parolle  &  de  voix,  que  là  où  ie  l'auois  trouué, 
lors  que  i'entray  en  fa  chambre,  foible,  traînant  len- 
tement les  mots,  les  vns  après  les  autres,  &  ayant 
le  pouls  abbatu  comme  de  fiéure  lente,  &  tirant  à  la 
mort,  le  vifage  palle  &  tout  meurtry,  il  fembloit 
lors  qu'il  vint,  comme  par  miracle,  de  reprendre 
quelque  nouuelle  vigueur  :  le  taint  plus  vermeil, 
&  le  pouls  plus  fort,  de  forte  que  ie  luy  fis  tafter 
le  mien,  pour  les  comparer  enfemble.  Sur  l'heure 
i'eus  le  cueur  fi  ferré,  que  ie  ne  freus  rien  luy  ref- 
pondre.  Mais  deux  ou  trois  heures  après,  tant  pour 
luy  continuer  cefte  grandeur  de  courage,  que  aufli 
par  ce  que  ie  fouhaittois  pour  la  ialoufie  que  i'ay 
eue  toute  ma  vie  de  fa  gloire  &  de  fon  honneur, 
qu'il  y  euft  plus  de  refmoings  de  tant  &  fi  belles 
preuues  de  magnanimité,  y  ayant  plus  grande  com- 
pagnie en  fa  chambre  :  ie  luy  dis,  que  i'auois  rougy 
de  honte  de  quoy  le  courage  m' auoit  faUly  à  ouïr 
ce,  que  luy  qui  eftoit  engagé  dans  ce  mal  auoit  eu 
courage  de  me  dire.  Que  iufques  lors  i'auois  penfé 
que  Dieu  ne  nous  donnaft  guieres  fi  grand  auantage 
fur  les  accidents  humains,  &  croyois  mal-ayfeement 

ce  que  quelque-fois  l'en  lifois  parmy  les  hiftoires  : 
mais  qu'en  ayant  fenti  vne  telle  preuue,  ie  louois 
Dieu  de  quoy  ce  auoit  eflé  en  vne  perfonne  de  qui 
ie  fuffe  tant  aymé,  &  que  i'aymafle  fi  chèrement: 
&  que  cela  me  feruiroit  d'exemple,  pour  iouër  ce 
mefme  rolle  à  mon  tour. 

Il  m'interrompit  pour  me  prier  d'en  vfer  ainfi, 
&  de  monllrer  par  effefi:  que  les  difcours  que  nous 
auions  tenus  enfemble  pendant  noftre  fanté,  nous  ne 
les  portions  pas  feulement  en  la  bouche,  mais  engra- 
uez  bien  auant  au  cueur  &  en  l'ame,  pour  les  mettre 
en  exécution  aux  premières  occafions  qui  s'ofFri- 
roient,  adiouftant  que  c'eftoit  la  vraye  prattique  de 
noz  eftudes,  &  de  la  philofophie.  Et  me  prenant  par 
la  main  :  Mon  frère,  mon  amy,  me  dit-il,  ie  t'af- 
feure  que  i'ay  fait  aflez  de  chofes,  ce  me  femble,  en 
ma  vie,  aucc  autant  de  peine  &  difficulté  que  ie  fais 
cefte-cy.  Et  quand  tout  ell  dit,  il  y  a  fort  long  temps 
que  i'y  eftois  préparé,  &  que  l'en  fçauois  ma  leçon 
toute  par  cueur.  Mais  n'eft-ce  pas  afTez  vefcu  iufques 
à  l'aage  auquel  ie  fuis  }  l'eftois  preft  à  entrer  à  mon 
trente-troifiéme  an.  Dieu  m'a  fait  cefte  grâce,  que 
tout  ce  que  i'ay  paiTé  iufques  à  celte  heure  de  ma 
vie,  a  efté  plein  de  fanté  &  de  bon-heur  :  pour  l'in- 
conllance  des  chofes  humaines,  cela  ne  pouuoit 
gueres  plus  durer.  Il  eftoit  meshuy  temps  de  fe  met- 
tre aux  affaires,  &  de  voir  mille  chofes  mal-plaifantes, 
comme  l'incommodité  de  la  vieilleffe,  de  laquelle  ie 
fuis  quitte  par  ce  moyen.  Et  puis  il  eft  vray-fem- 
blable  que  i'ay  vefcu  iufqu'à  celle  heure  auec  plus 
de  fimplicité  &  moins  de  malice,  que  ie  n'eufTe  par- 
auenture  fait,  fi  Dieu  m'eufl:  lailTé  viure  iufqu'à  ce, 
que  le  foing  de  m'enrichir,  &  accommoder  mes  af- 
faires, me  full  entré  dans  la  telle.  Quant  à  moy,  ie 


LETTRES    DE    MONTAIGNE.  317 

fuis  certain  que  ie  m'en  vays  irouuer  Dieu,  &  le 

feiour  des  bien  heureux.  Or  par  ce  que  ie  monftrois 
mefmes  au  vifage  l'impatience  que  i'auois  à  l'ouyr  : 
Comment,  mon  frère,  me  dit-il,  me  voulez  vous 
faire  peur?  fi  ie  I'auois,  à  qui  feroit-cede  mel'ofter 
qu'à  vous?  Sur  le  foir,  par  ce  que  le  notaire  furuint, 
qu'on  auoit  mandé  pour  receuoir  fon  teftament,  ie 
le  luy  fis  mettre  par  efcrit,  &  puis  ie  luy  feus  dire 
s'il  ne  le  vouloit  pas  figner  :  non  pas  figner,  dit-il, 
ie  le  veux  faire  moy-mefme.  Mais  ie  voudrois  mon 
frère  qu'on  me  donnaft  vn  peu  de  loifir,  car  ie  me 
trouue  extrêmement  trauaillé,  &  fi  affoibly  que  ie 
n'en  puis  quafi  plus.  le  me  mis  à  changer  de  propos, 
mais  il  fe  reprit  foudain,  &  me  dit,  qu'il  ne  failloit 
pas  grand  loyfir  à  mourir,  &  me  pria  de  fçauoir  fi 
le  notaire  auoit  la  main  bien  légère,  car  il  n'arrefte- 
roit  gueres  à  diâer.  Fappellay  le  notaire  :  &  fur 
le  champ  il  diôa  fi  vifte  fon  teftament,  qu'on  eftoit 
bien  empefché  à  le  fuyure.  Et  ayant  acheué  il  me 
pria  de  luy  lire  :  &  parlant  à  moy,  voylà,  dit-il, 
le  foing  d'vne  belle  chofe  que  noz  richelTes  :  Sunt 
hcBc  quœ  homimbus  vocantur  bona.  Apres  que  le 
teftament  eut  efté  figné,  comme  fa  chambre  eftoit 
pleine  de  gents,  il  me  demanda  s'il  luy  feroit  mal  de 
parler.  le  luy  dis  que  non,  mais  que  ce  fuft  tout 
doucement. 

Lors  il  fit  appeller  Madamoyfelle  de  Saint-quentin 
fa  niepce,  &  parla  ainfi  à  elle  :  Ma  niepce  m'amie, 
il  m'a  femblé  depuis  que  ie  t'ay  cogneuë  auoir  veu 
reluire  en  toy  des  traits  de  trelbonne  nature  :  mais 
ces  derniers  offices  que  tu  fais  auec  fi  bonne  affec- 
tion, &  telle  diligence,  à  ma  prefente  neceffité,  me 
promettent  beaucoup  de  toy  :  &  vrayement  ie  t'en 
fuis  obligé  &  t'en  mercie  trefaffeétueufement.  Au 

refte  pour  ma  defcharge,  ie  t'aduertis  d'eftre  premiè- 
rement deuote  enuers  Dieu,  Car  c'cft  fans  doute  la 
principale  partie  de  noflre  deuoir,  &  fans  laquelle 
nulle  autre  aftion  ne  peut  eftre  ny  bonne  ny  belle  : 
&  celle  la  y  eftant  bien  à  bon  efcient,  elle  traine 
après  foy  parnecefïïté  toutes  autres  adions  devenu. 
Apres  Dieu,  il  te  faut  aymer  &  honnorer  ton  père 
&  ta  mère,  mefmes  ta  mère  ma  fœur,  que  i'ellime 
des  meilleures  &  plus  fages  femmes  du  monde  :  &  te 
prie  de  prendre  d'elle  l'exemple  de  ta  vie.  Ne  te 
laiiïe  point  emporter  aux  plaifirs  :  fuis  comme  pefte 
ces  folles  priuautez  que  tu  vois  les  femmes  auoir 
quelquefois  auec  les  hommes  :  Car  encores  que  fur 
le  commencement  elles  n'ayent  rien  de  mauuais,  toute- 
fois petit  à  petit  elles  corrompent  Tefprit,  &  le  con- 
duifent  à  l'oyfiueté,  &  delà,  dans  le  vilain  bourbier 
du  vice.  Crois  moy  :  la  plus  feure  garde  de  la  chas- 
teté à  vne  fille,  c'eft  la  feuerité.  le  te  prie,  &  veux 
qu'il  te  fouuienne  de  moy,  pour  auoir  fouuent 
deuant  les  yeux  l'amitié  que  ie  t'ay  portée  :  non  pas 
pour  te  plaindre  &  pour  te  douloir  de  ma  perte, 
&  cela  deflfens-ie  à  tous  mes  amys  tant  que  ie  puis, 
attendu  qu'il  fembleroit  qu'ils  fuffent  enuieux  du 
bien,  duquel,  mercy  à  ma  mort,  ie  me  verray  bien 
toft  iouiffant  :  &  t'afleure  ma  fille,  que  fi  Dieu  me 
donnoit  à  celle  heure  à  choifir,  ou  de  retourner  à 
viure  encores,  ou  d'acheuer  le  voyage  que  i'ay  com- 
mencé, ie  ferois  bien  empefché  au  chois.  Adieu  ma 
niepce  m'amye. 

Il  fit  après  appeller  Madamoifelle  d'Arfat  fa  belle 
fille,  &  luy  dit  :  Ma  fille,  vous  n'auez  pas  grand 
befoing  de  mes  aduertiffements,  ayant  vne  telle  mère, 
que  i'ay  trouuée  fi  fage,  fi  bien  conforme  à  mes 
conditions  &  volontez,  ne  m'ayant  iamais  fait  nulle 

faute.  Vous  ferez  trefbien  inllruite  d'vne  telle  mais- 
trefle  d'efchole.  Et  ne  trouuez  point  eftrange,  fi 
moy,  qui  ne  vous  attouche  d'aucune  parenté,  me 
foucie,  &  me  mefle  de  vous.  Car  eftant  fille  d'vne 
perfonne  qui  m'eft  fi  proche,  il  eft  impoffible,  que 
tout  ce  qui  vous  concerne  ne  me  touche  aufli.  Et 
pQurtant  ay-ie  toufiours  eu  tout  le  foing  des  affaires 
de  monfieur  d'Arfat  voftre  firere,  comme  des  miennes 
propres.  Et  parauanture  ne  vous  nuira-il  pas  à 
voftre  auancement  d'auoir  efté  ma  belle  fille.  Vous 
auez  de  la  richeffe  &  de  la  beauté  aflez  :  vous  eftes 
Damoifelle  de  bon  lieu.  Il  ne  vous  refte  que  d'y 
adioufter  les  biens  de  Tefprit  :  ce  que  ie  vous  prie 
vouloir  faire.  le  ne  vous  deffens  pas  le  vice  qui  eft 
tant  deteftable  aux  femmes  :  car  ie  ne  veux  pas  pen- 
fer  feulement,  qu'il  vous  puifle  tomber  en  l'entende- 
ment :  voire  ie  crois  que  le  nom  mefine  vous  en  eft 
horrible.  Adieu  ma  belle  fille. 

Toute  la  chambre  eftoit  pleine  de  cris  &  de  larmes, 
qui  n'interrompoient  toutesfois  nullement  le  train  de 
fes  difcours,  qui  furent  longuets.  Mais  après  tout 
cela  il  commanda  qu'on  fift  fortir  tout  le  monde, 
fauf  fa  garnifon  :  Ainfi  nomma-il  les  filles  qui  le 
feruoient.  Et  puis  appellant  mon  frère  de  Beau- 
regard  :  Monfieur  de  Beau-regard,  luy  dit-il,  le  vous 
mercie  bien  fort  de  la  peine  que  vous  prenez  pour 
moy  :  vous  voulez  bien  que  ie  vous  defcouure  quel- 
que chofe  que  i'ay  fur  le  cœur  à  vous  dire.  Dequoy, 
quand  mon  frère  luy  eut  donné  affeurance,  il  fuyuit 
ainfi  :  le  vous  iure  que  de  tous  ceux  qui  fe  font  mis 
à  la  reformation  de  l'Eglife,  ie  n'ay  iamais  penfé 
qu'il  y  en  ait  eu  vn  feul  qui  s'y  foit  mis  auec  meil- 
leur zélé,  plus  entière,  fmcere  &  funple  affedion,  que 
vous.  Et  crois  certainement  que  les  feuls  vices  de 

noz  prélats,  qui  onc  fans  doute  befoing  d'vne  grande 
corre£tion,  &  quelques  imperfeftions  que  le  cours  du 
temps  a  apporté  en  noftre  Eglife,  vous  ont  incité  à 
cela  :  ie  ne  vous  en  veux  pour  cefte  heure  demou- 
uoir  :  car  aulïï  ne  prie-ie  pas  volontiers  perlonne  de 
faire,  quoy  que  ce  foit,  contre  faconfcience.  Maisie 
vous  veux  bien  aduertir,  qu'ayant  refpeft  à  la  bonne 
réputation  qu'a  acquis  la  maifon  de  laquelle  vous 
elles,  par  vne  continuelle  concorde  :  maifon  que  i'ay 
autant  chère  que  maifon  du  monde  :  Mon  Dieu  quelle 
café,  de  laquelle  il  n'eft  iamais  forty  afte  que  d'homme 
de  bien!  ayant  refpeftà  la  volonté  de  voftre  père,  ce 
bon  père  à  qui  vous  deuez  tant,  de  voftre  bon  oncle, 
à  voz  frères,  vous  fuyez  ces  extremitez  :  ne  foyez 
point  fi  afpre  &  fi  violent  :  accommodez  vous  à  eux. 
Ne  faides  point  de  bande  &  de  corps  à  part:  ioignez 
vous  enfemble.  Vous  voyez  combien  de  ruines  ces 
diffentions  ont  apporté  en  ce  royaume,  &  vous  ref- 
pons,  qu'elles  en  apporteront  de  bien  plus  grandes. 
Et,  comme  vous  eftes  fage  &  bon,  gardez  de  mettre 
ces  inconueniens  parmy  voftre  famille,  de  peur  de 
luy  faire  perdre  la  gloire  &  le  bon-heur  duquel  elle 
a  iouy  iufques  à  cefte  heure.  Prenez  en  bonne  parc, 
Monfieur  de  Beau-regard,  ce  que  ie  vous  en  dis, 
&  pour  vn  certain  tefmoignage  de  l'amitié  que  ie 
vous  porte.  Car  pour  ceft  effed  me  fuis-ie  referué 
iufques  à  cefte  heure  à  vous  le  dire  :  &  à  l'auenture 
vous  le  difant  en  l'eftat  auquel  vous  me  voyez, 
vous  donnerez  plus  de  poix  &  d'authorité  à  mes 
paroles.  Mon  frère  le  remercia  bien  fort. 

Le  Lundi  matin  il  eftoit  fi  mal,  qu'il  auoit  quitté 
toute  efperance  de  vie.  De  forte  que  deflors  qu'il 
me  vit,  il  m'appella  tout  piteufement,  &  me  dit  :  Mon 
frère,  nauez  vous  pas  decompaflion  de  tant  de  tour- 

méats  que  ie  fouffre?  Ne  voyez  vous  pas  meshuy  que 
tout  le  fecours  que  vous  me  faites  ne  fert  que  d'allon- 
gement à  ma  peine?  Bien  toft  après  il  s'efuanouit  : 
de  forte  qu'on  le  cuida  abandonner  pour  trefpafle  : 
en  fin  on  le  réueilla  à  force  de  vinaigre  &  de  vin. 
Mais  il  ne  veit  de  fort  long  temps  après  :  &  nous 
oyant  crier  autour  de  luy,  il  nous  dit  :  Mon  dieu, 
qui  me  tourmente  tant?  Pourquoy  m'ofte  Ion  de  ce 
grand  &  plaifant  repos  auquel  ie  fuis?  laiflez  moy 
ie  vous  prie.  Et  puis  m'oyant,  il  me  dit,  Et  vous 
aufli,  mon  frère,  vous  ne  voulez  donc  pas  que  ie 
guerifTe.  O  quel  ayfe  vous  me  faites  perdre!  En  fin 
s'eftant  encores  plus  remis,  il  demanda  vn  peu  de 
vin.  Et  puis  s'en  eftant  bien  trouué,  me  dit,   que 
c'eftoit  la  me'dleure  liqueur  du  monde.  Non  eft  dea, 
fis-ie,  pour  le  mettre  en  propos,  c'eft  l'eau  :  C'eft- 
mon,    repliqua-il,  û^e*j  âpiorov.  Il  auoit  defîa  toutes 
les  extremitez,  iufques  au  vifage,  glacées  de  froit, 
auec  vne  fueur  mortelle  qui  luy  couloit  tout  le  long 
du  corps  :  Et  n'y  pouuoit  on  quafi  plus  trouuer 
nulle  recognoiflance  de  pouls.  Ce  matin  il  fe  confeflfa 
à  fon  preftre  :  mais  par  ce  que  le  preftre  n' auoit 
apporté  tout  ce  qu'il  luy  failloit,  il  ne  luy  peut  dire 
la  Mefle.  Mais  le  Mardy  matin  monlieur  de  la  Boëtie 
le  demanda,  pour  l'ayder,  dit-il,  à  faire  fon  dernier 
office  chreftien.  Ainll  il  ouit  la  Mefle,  &  feit  fes 
Pafques.  Et  comme  le  preftre  prenoit  congé  de  luy, 
il  luy  dit,  Mon  père  fpirituel  ie  vous  fupplie  hum- 
blement, &  vous   &   ceux   qui  font  foubs  voftre 
charge,  priez  Dieu  pour  moy,  foit  qu'il  foit  ordonné 
par  les  treffacrez  threfors  des  deffeins  de  Dieu  que 
ie  finifl^e  à  cefte  heure  mes  iours,  qu'il  ayt  pitié  de 
mon  ame,  &  me  pardonne  mes   péchez,    qui   font 
infinis  :  comme  il  n'eft  pas  poflible  que  fi  vile  &  fi 

baiïe  créature  que  moy  aye  peu  exécuter  les  com- 
mandements d'vn  fi  haut  &  û  puifTant  maiftre  :  ou 
s'il  luy  femble  que  ie  face  encores  befoin  pardeça, 
&  qu'il  vueille  me  referuer  à  quelque  autre  heure, 
fuppliez  le  qu'il  finiiïe  bien  toft  en  moy  les  angoilTes 
que  ie  fouflfre,  &  qu'il  me  face  la  grâce  de  guyder 
dorenauant  mes  pas  à  la  fuyte  de  fa  volonté,  &  de 
me  rendre  meilleur  que  ie  n'ay  efté.  Sur  ce  point  il 
s'arrcfta  vn  peu  pour  prendre  aleine  :  &  voyant  que 
le  preftre  s'en  alloit,  il  le  rappella,  &  luy  dit, 
Encores  veux  ie  dire  cecy  en  voflre  prefence  :  le 
protefte,  que  comme  i'ay  efté  baptizé,  ay  vefcu, 
ainfi  veux-ie  mourir  foubs  la  foy  &  religion  que 
Moyfe  planta  premièrement  en  ^Egypte  :  que  les 
Pères  receurent  depuis  en  ludee,  &  qui  de  main  en 
main  par  fucceflion  de  temps  a  efté  apportée  en 
France.  Il  fembla  à  le  voir  qu'il  euft  parlé  encores 
plus  long  temps,  s'il  euft  peu  :  mais  il  finit,  priant 
fon  oncle  &  moy  de  prier  Dieu  pour  luy.  Car  ce 
font,  dit  il,  les  meilleurs  offices  que  les  Chreftiens 
puiftent  faire  les  vns  pour  les  autres.  Il  s'eftoit  en 
parlant  defcouuert  vne  efpaule,  &  pria  fon  oncle  la 
recouurir,  encores  qu'il  euft  vn  vallet  plus  près  de 
luy.  Et  puis  me  regardant  :  Ingenui  ejl,  dit  il,  cui 
multum  debeaSj  ei  plurimum  celle  debere.  Monfieur 
de  Belot  le  vint  voir  après  midy  :  &  il  luy  dit,  luy 
prefentant  fa  main:  Monfieur  mon  bon  amy,  i'eftois 
icy  à  mefme  pour  payer  ma  debte,  mais  i'ay  trouué 
vn  bon  créditeur  qui  me  l'a  remife.  Vn  peu  après 
comme  il  fe  réueilloit  en  furfaut  :  Bien,  bien,  qu'elle 
vienne  quand  elle  voudra,  ie  l'attends,  gaillard  &  de 
pié  coy.  Mots  qu'il  redift  deux  ou  trois  fois  en  fa 
maladie.  Et  puis  comme  on  luy  entreouuroit  la 
bouche  par  force,  pour  le  faire  aualler  :  An  viuere 

tanti  eft?  dit-il,  tournant  fon  propos  à  Monfieur  de 
Belot.  Sur  le  foir  il  commença  bien  à  bon  efcient  à 
tirer  aux  traids  de  la  mort  :  &  comme  ie  fouppois 
il  me  fit  appeller,  n'ayant  plus  que  l'image  &  que 
Tombre  d'vn  homme,  &  comme  il  difoit  de  foy- 
mefme,  Non  homoj  fed  fpecies  hominis  :  Et  me  dit,  à 
toutes  peines.  Mon  frère,  mon  amy,  pleufl  à  Dieu 
que  ie  vifTe  les  effefts  des  imaginations  que  ie  viens 
d'auoir.  Apres  auoir  attendu  quelque  temps  qu'il  ne 
parloit  plus,  &  qu'il  tiroit  des  foufpirs  tranchants 
pour  s'en  efforcer,  car  deflors  la  langue  commençoit 
fort  à  luy  denier  fon  office.  Quelles  font  elles,  mon 
frère?  luy  dis-ie.  Grandes,  grandes,  me  refpondit-il. 
Il  ne  fut  iamais,  fuyuis-ie,  que  ie  n'euffe  cell  honneur 
que  de  communiquer  à  toutes  celles  qui  vous  venoient 
à  Tentendement,  voulez  vous  pas  que  l'en  iouiffe 
encore?  C'eft-mon  dea,  refpondit-il  :  mais  mon 
frère,  ie  ne  puis  :  elles  font  admirables,  infinies, 
&  indicibles.  IS^ous  en  demeurafmes  là  :  car  il  n'en 
pouuoit  plus.  De  forte  qu'vn  peu  au  parauant  il  auoit 
voulu  parler  à  fa  femme,  &  luy  auoit  dit  d'vn  vifage 
le  plus  gay  qu'il  le  pouuoit  contrefaire,  qu'il  auoit  à 
luy  dire  vn  conte.  Et  fembla  qu'il  s'efforçaft  pour 
parler  :  mais  la  force  luy  deffaillant,  il  demanda  vn 
peu  de  vin  pour  la  luy  rendre.  Ce  fut  pour-neant  : 
car  il  euanouit  foudain,  &  fut  long  temps  fans  veoir. 
Eftant  defia  bien  voifm  de  fa  mort,  &  oyant  les 
pleurs  de  Madamoifelle  de  la  Boëtie,  il  l'appella, 
&  luy  dit  ainfi  :  Ma  femblance,  vous  vous  tourmentez 
auant  le  temps  :  voulez-vous  pas  auoir  pitié  de  moy  ? 
Prenez  courage.  Certes  ie  porte  plus  la  moitié  de 
peine,  pour  le  mal  que  ie  vous  voy  fouffrir,  que 
pour  le  mien  :  &  auec  raifon  :  par  ce  que  les  maux 
que  nous  fentons  en  nous,  ce  n'eft  pas  nous  propre- 

ment  qui  les  Tentons,  mais  certains  fens  que  Dieu  a 
mis  en  nous  :  mais  ce  que  nous  Tentons  pour  les  au- 
tres, c'eft  par  certain  iugement  &  par  difcours  de 
raifon,  que  nous  le  fentons.  Mais  ie  m'en  vais.  Cela 
difoit  il,  par  ce  que  le  cueur  luy  failloit.  Or  ayant  eu 
peur  d'auoir  eftonné  fa  femme,  il  fe  reprint  &  dift, 
le  m'en  vais  dormir,  bon  foir  ma  Femme,  allez  vous 
en.  Voila  le  dernier  congé  qu'il  print  d'elle.  Apres 
qu'elle  fut  partie,  Mon  frère,  me  dit-il,  tenez  vous 
au  près  de  moy,  s'il  vous  plaift.  Et  puis,  ou  fentant 
les  poinftes  de  la  mort  plus  preffantes  &  poignantes, 
ou  bien  la  force  de  quelque  médicament  chaud  qu'on 
luy  auoit  fait  aualler,  il  print  vne  voix  plus  efcla- 
tante  &  plus  forte,  &  donnoit  des  tours  dans  fon 
lia:  auec  tout  plein  de  violence  :  de  forte  que  toute 
la  compaignie  commença  à  auoir  quelque  efperance, 
par  ce  que  iufques  lors  la  feule  foibleiïe  nous  l'auoit 
fait  perdre.  Lors  entre  autres  chofes  il  fe  print  à  me 
prier  &  reprier  auecques  vne  extrême  affeftion,  de 
luy  donner  vne  place  :  de  forte  que  i'eus  peur  que 
fon  iugement  full  elbranlé.  Mefmes  que  luy  ayant 
bien  doucement  remonftré,  qu'il  fe  laiiïbit  emporter 
au  mal,  &  que  ces  mots  n'eftoient  pas  d'homme  bien 
rallis,  il  ne  fe  rendit  point  au  premier  coup, 
&  redoubla  encores  plus  fort  :  Mon  frère,  mon  frère, 
me refufez-vous  doncques  vne  place?  Iufques  à  ce 
qu'il  me  contraignit  de  le  conuaincre  par  raifon, 
&  de  luy  dire,  que  puis  qu'il  refpiroit  &  parloit, 
&  qu'il  auoit  corps,  il  auoit  par  confequent  fon  lieu. 
Voire,  voire,  me  refpondit-il  lors,  l'en  ay,  mais  ce 
n'eft  pas  celuy  qu'il  me  faut  :  &  puis  quand  tout  eft 
dit,  ie  n'ay  plus  d'eftre.  Dieu  vous  en  donnera  vn 
meilleur  bien  toft,  luy  fis^ie.  Y  fufle-ie  défia,  mon 
frère,  me  refpondit-il,  il  y  a  trois  iours  que  i'ahanne 

pour  partir.  Eftant  fur  ces  deftrefles  il  m'appella 
fouuent  pour  s'informer  feulement  fi  i'eflois  près  de 
luy.  En  fin  il  fe  mift  vn  peu  à  repofer,  qui  nous 
confirma  encores  plus  en  noftre  bonne  efperance. 
De  manière  que  fortant  de  fa  chambre,  ie  m'en 
refiouïs.auecques'Madamoifelle  de  la  Boëtie.  Mais 
vne  heure  après  ou  enuiron,  me  nommant  vne  fois 
ou  deux,  &  puis  tirant  à  foy  vn  grand  foufpir  il 
rendit  l'ame,  fur  les  trois  heures  du  Mercredy 
matin  dixhuitiefme  d'Aouft,  l'an  mil  cinq  cens 
foixante  trois,  après  auoir  vefcu  32.  ans,  9.  mois, 
&  17.  iours. 


w 


A  MONSIEVR   MONSIEVR   DE   LANSAC 

Cheualier  de  l'ordre  du  Roy,  Confeillier  de  fort  Confeil  priué, 

Surintendant  de  fes  finances, 

&  Capitaine  de  cent  Gentils-hommes  de  fa  Mai/on. 


ONSiEVR  ie  vous  enuoye  la 
Mefnagerie  de  Xenophon  mife  en 
François  par  feu  Monfieur  de  la 
Boëtie  :  prefent  qui  m'a  femblé 
vous  élire  propre,  tant  pour  eftre 
party  premièrement,  comme  vous 
fçauez,  de  la  main  d'vn  Gen- 
tilhomme de  merque,  trefgrand  homme  de  guerre 
&  de  paix,  que  pour  auoir  prins  fa  féconde  façon 
de  ce  perfonnage  que  ie  fçay  auoir  efté  aymé 
&  eftimé  de  vous  pendant  fa  vie.  Cela  vous  feruira 
toufiours  d'efguillon  à  continuer  enuers  fon  nom 
&  fa  mémoire  voflre  bonne  opinion  &  volonté. 
Et  hardiment,  Monfieur,  ne  craignez  pas  de  les 
accroiftre  de  quelque  chofe  :  car  ne  l'ayant  goufté 
que  par  les  tefmoignages  publics  qu'il  auoit  donné 
de  foy,  c'ell  à  moy  à  vous  refpondre,  qu'il  auoit 
tant]  de]  degrez  de  fuffifance  au  delà,  que  vous 
eftes  bien  loing  de  l'auoir  cogneu  tout  entier.  Il 
m'a  faift  ceft  honneur  viuant,  que  ie  mets  au  compte 
de  la  meilleure  fortune  des  miennes,  de  dreffer  auec 
moy  vne  coufture  d'amitié  fi  eftroifte  &  11  ioinde, 
qu'il  n'y  a  eu  biais,  mouuement,  ny  relTort  en  fon 

ame,  que  ie  n'aye  peu  confiderer  &  iuger,  au-moins 
fi  ma  veuë  n'a  quelquefois  tiré  court.  Or  fans 
mentir,  il  eftoit,  à  tout  prendre,  fi  près  du  miracle, 
que  pour,  me  iettant  hors  des  barrières  de  la  vray*- 
femblance,  ne  me  faire  mefcroire  du  tout,  il  eft 
force,  parlant  de  luy,  que  ie  me  referre  &  res- 
traigne  au  defloubs  de  ce  que  i'en  fçay.  Et  pour  ce 
coup,  Monfieur,  ie  me  contenteray  feulement  de  vous 
fupplier  pour  l'honneur  &  reuerence  que  vous  deuez 
à  la  vérité,  de  telmoigner  &  croire,  que  noftre 
Guyenne  n'a  eu  garde  de  veoir  rien  pareil  à  luy 
parmy  les  hommes  de  fa  robbe.  Soubs  l'efperance 
donc  que  vous  luy  rendrez  cela  qui  luy  eft  trefiufte- 
ment  deu,  &  pour  le  refrefchir  en  voftre  mémoire, 
ie  vous  donne  ce  liure  :  qui  tout  d'vn  train  aufli  vous 
refpondra  de  ma  part,  que  fans  l'exprelfe  deffenfe 
que  m'en  fait  mon  infuffifance,  ie  vous  prefenterois 
autant  volontiers  quelque  chofe  du  mien ,  en  reco- 
gnoiiïance  des  obligations  que  ie  vous  doy,  &  de 
l'ancienne  faueur  &  amitié  que  vous  auez  portée  à 
ceux  de  noftre  maifon.  Mais  Monfieur,  à  faute  de 
meilleure  monnoye,  ie  vous  offre  en  payement  vne 
trefafleuree  volonté  de  vous  faire  humble  feruice. 

Monfieur  ie  fupplie  Dieu  qu'il  vous  maintienne 
en  fa  garde. 

Voftre  obeïffant  feruiteur 

Michel  de  Montaigne 


A.    MESSIEVRS    MESSIEVRJS    LES    IVRATS 
DE    LA    VILLE   DE    BOVRDEAVS. 


EssiEVRS  i'efpere  que  le  voïage 
de  Monl'  de  curfol  aportera 
quelque  commodité  a  la  ville 
aïant  en  mein  vne  caufe  fi  iufte 
&  fi  fauorable.  Vous  aues  mis 
tout  lordre  qui  fe  pouuoit  aus 
affaires  qui  fe  prefantoint  les 
chofes  étant  en  fi  bons  termes  ie  vous  fupplie  excu- 
fer  encores  pour  quelque  tamps  mon  abfance  que 
i'acourcirai  fans  doubte  autant  que  la  preiïe  de  mes 
affaires  le  pourra  permettre.  lefpere  que  ce  fera 
peu  cepandant  vous  me  tienderes  s'il  vous  plait  en 
votre  bonne  grâce  &  me  comanderes  fi  l'occafion 
fe  prefante  de  m'emploïer  pour  le  feruice  publiq 
&  votre  Monf'"  de  curfol  m'a  aufli  efcrit  &  auerti 
de  fon  voïage  le  me  recomande  bien  humblemant 
&   fupplie   dieu 

Meflieurs  vous  doner  longue  &  hureufe  vie.  De 
montaigne  ce  21  may  1582 

Voftre  humble  frère  &  feruitur 

Montaigne 


AV     MA&ESCHAL    DE^MATIGNON. 


ONSEIGNVR  ceus  de  ce  carrier 
qui  eftoint  ailes  vers  le  roy  de 
nauarre  font  de  retour  defpuis 
deus  iours  le  ne  les  ai  pouint 
ueus  mais  ils  n'ont  raporte  que 
l'inclination  a  la  paix  fuiuant  ce 
que  ie  uous  ai  efcrit  &  n'onts 
rien  de  nouueau  fauf  un'  affamblee  générale  & 
extraordinere  qui  fe  faift  lundi  a  f.  foi  de  plufieurs 
miniftres  Si  une  grande  compaignie  de  diuerfe  forte 
de  ians  &  de  lexes  fe  rant  dcmein  céans  corne  ie 
l'atans  ie  vous  ferai  part  de  ce  que  i'y  apranderai 
&  vous  baife  très  humblemant  les  meins  fuppliant 
dieu 


Monfeignur  vous  doner  longue  &  hureufe  vie  de 
montaigne,  ce  21  ianu.  1584 

Votre  très  humble  feruitur 


MONTAIGKE 


^^ 


iS-ï- 


AV    MARESCHAL     DE    MATIGNON. 


ONSEiGNVR  ie  ne  vois  icy  rien 
digne  de  vous  toutesfois  fous  le 
titre  des  faueurs  que  vous  me 
faiftes  &  de  la  priuaute  que  vous 
me  dones  près  de  vous  iofe  vous 
faire  celeci  fulemant  pour  vous 
auertir  de  ma  fante  qui  s'eft  vn 
peu  amandee  au  changement  de  lair  le  me  randis 
ici  d'vne  trette  qui  efl  bien  longue  le  trouuai  près 
de  céans  que  des  ians  de  bien  de  la  reformation 
de  f.  foi  auoit  tue  un  poure  tailleur  de  cinquante  ou 
foixante  coups  de  cifeaus  fans  autre  titre  que  de  lui 
prandre  vint  fous  &  vn  manteau  qui  en  vaut  deus 
fois  autant  le  vous  baife  très  humblemant  les  meins 
&  fupplie  dieu  vous  doner 

Monfeignur  très  hurufe  &  longue  vie, 
De  montaigne,  ce  ip  auril  1584 

Votre  très  humble  feruitur 

Montaigne 


A   MONSIEVR   MONSIEVR    DV    PVY 

Confeiller  du  Roy  en  fa  Cour  de  Parlement  de  Paris 
A  Xaintes. 


OKSiEVR  laftion  du  f'  de 
uerres  prifonnier  qui  m'eft  très- 
bien  conue  mérite  qu'a  fon  iuge- 
mant  uous  aportes  uoftre  douceur 
naturelle  fi  en  caufe  du  monde 
uous  la  pouues  iuftemant  aporter 
Il  a  faid  chofe  non  fulemant 
cxcufable  félon  les  loix  militeres  de  ce  fiecle  mais 
necelTere  &  come  nous  uiuons  louable  Et  l'a  faift 
fans  doubte  fort  prefTe  &  enuis  Le  relie  du  cours 
de  fa  uie  n'a  rien  de  reprochable  le  uous  fupplie 
monfieur  y  emploïer  uoftre  attantion  uous  trouuerres 
lair  de  ce  faifk  tel  que  ie  uous  le  reprefante 
qui  eft  pourfuiui  par  vne  uoïe  plus  malitieufe 
que  n'eft  lafte  mefmes  Si  cela  y  peut  aufli  fer- 
uir  ie  vous  ueus  dire  que  c'eft  vn  home  nourri 
en  ma  maifon  apparante  de  plufieurs  honeftes 
familles  &  furtout  qui  a  toufiours  vefcu  honora- 
blemant  et  innoçammant  qui  m'eft  fort  ami  En  le 
fauuant  uous  me  charges  d'une  extrême  obligation 

ie  vous  fupplie  treshumblemant  l'auoir  pour  reco- 
mande  &  après  uous  auoir  baife  les  meins  prie 
dieu   vous  doner 

Monfieur  longue  &  hureufe  vie  Du  caftera  ce 
23  d'auril 

Votre  affeftione  feruicur 

Montaigne 


"W 


A   MESSIEVR.S   MESSIEVRS  LES  IVRATS 
DE   LA    VILLE   DE   BOVRDEAVS 


EssiEVRS,  layreceu  voflre  Lr« 
&  [verray  de  vous]  aller  trouuer 
le  plus  toll  que  le  poorrajr.  Toute 
cette  cour  de  Sainte-Foy  eft  fur 
mes  bras,  &  fe  font  alïignes  a  me 
venir  voir.  Cela  faiô  le  feray  en 
[plus]  de  liberté  le  vous  enuoie 
les  Lr«  de  momieur  de  Vallées  fur  quoy  vous  vous 
pourrez  refoudre  ma  prefence  ny  apporteroit  rien 
que  de  l'ambarras  &  Incertitude  de  mon  choix  & 
oppinion  en  celle  chofe. 

Sur  ce  le  me  recommande  humblement  a  voflre 
bonne  [grâce]  &  fuplie  Dieu  vous  donner  meilieurs 
longue  &  heureufe  vie. 

Voftre  humble  trere  &  feruitur 

MOKTATGKE 


De  Montaigne  ce  x  Décembre  1584. 


fJK'. 


AV     MARESCHAL   DE    MATIGKON 


ONSEIGNVR  fur  plufieurs contes 
que  M'  de  BifTonfe  m'a  faift  de 
la  part  de  Monf'  de  Turenne  du 
iugement  qu'il  faift  de  uous  & 
de  la  fiance  que  ce  prince  prant 
de  mes  auis  encore  que  ie  ne  me 
fonde  guieres  en  paroUes  de  court 
il  m'a  pris  enuie  lur  le  difner  d'efcrire  a  Monf""  de 
Turenne  que  ie  lui  difois  adieu  par  lettre  que  i'auois 
receu  celle  du  roy  de  nauarre  qui  me  fambloit 
prandre  un  bon  confeil  de  fe  fier  en  lafieftion  que 
uous  luy  ofFries  de  lui  faire  feruice  que  i'auois 
efcrit  à  madame  de  quiffen  de  fe  feruir  du  camps 
pour  la  commodité  de  fon  nauire  a  quoi  ie  m'en- 
ploierois  enuers  uous  &  que  ie  lui  auois  done 
confeil  de  n'engager  a  fes  pallions  l'intereft  &  la 
fortune  de  ce  prince  &  puis  qu'elle  pourroit  tant 
fur  lui  de  regarder  plus  a  fon  utilité  qu'a  fes 
humeurs  particulières  Que  vous  parliez  d'aler  a 
Baione  ou  a  lauanture  ofTrirois  ie  de  vous  fuiure 
fi  i'eftimois  que  mon  afliflance  vous  peut  tant  foit 
peu  feruir  Que  fi  vous  y  alliez  le  roy  de  nauarre 
vous  fâchant  fi  près  fairoit  bien  de  vous  conuier 

a  uoir  fes  beaux  iardins  de  Pau  Voila  iuftemant  la 
fubftance  de  ma  lettre  fans  autre  harangue  le  vous 
en  enuoïe  la  refponce  qu'on  m'a  raportee  des  ce 
foir  &  fi  ie  ne  me  trompe  de  ce  comancemant  il 
naitera  bien  toft  du  barbouillage  &  me  famble  que 
cette  lettre  a  défia  quelque  air  de  mefcontantemant 
ou  de  creinte  Quoi  qu'il  die  ie  les  tiens  ou  ils  vont 
pour  plus  de  deus  mois  &  la  fe  trouuerra  vne  autre 
forte  de  ton  le  nous  fupplie  me  renuoier  celé  ci  aueq 
les  autres  deus  Ce  portur  n'a  affaire  qu'a  noftre 
defpefche  fur  quoi  ie  uous  baifetres  humblemant  les 
meins  &  fupplie  dieu  vous  doner 

Monfeignur  longue  &  hureufe  vie 
De  montaigne  ce  i8  ianu.  1585 

Voftre  très  humble  feruitur 

Montaigne 


AV     MARESCHAL    DE    MATIGNON 


ONSEIGNVR  ie  n'ai  rien  apris 
defpuis,  encore  que  i'aie  ueu  afTes 
de  ians  de  ce  trein  céans  l'eftime 
que  tout  a  uuide  fi  non  que  m«" 
du  ferrier  y  foit  demure  pour 
les  gages  S'il  uous  plait  de  uoir 
une  lettre  que  le  s''  du  plefTis 
m'efcriuit  defpuis,  uous  y  trouuerres  que  la  recon- 
ciliation y  fut  bien  entière  &  pleine  de  bone  intel- 
lijance  &  ie  croi  que  le  maiflre  lui  en  ara  communique 
plus  priuemant  qu'aus  autres  fâchant  qu'il  eft  de  ce 
goût  come  eft  aufîi  m""  de  Cleruan,  qui  uous  a  ueu 
defpuis  Si  ie  dois  uous  faire  compaignie  a  Baione, 
ie  defire  que  uous  meintenes  uoftre  délibération 
de  retarder  dans  le  carefme,  affin  que  ie  puiffe 
prandre  les  eaus  tout  d'vn  trein  Au  demurant,  l'ai 
apris  qu'il  n'eft  rien  qui  defgoute  tant  le  mari  que 
de  uoir  qu'on  s'entant  aueq  la  famé  l'ai  eu  nouuelles 
que  les  iurats  fon  arriues  à  bon  port  &  uous  baife 

très  humblemant  les   meins   fuppliant  Dieu   uous 
doner 

De  Montaigne,  ce  26  ianv.  1585 

Monfeignur  longue  &  hureufe  vie 

Votre  très  humble  feruitur 

Montaigne 

MoNSEiGNVR  uous  me  faides  grande  faueur  de 
uous  agréer  de  l'affeâion  que  ie  montre  a  voftre 
feruice  &  uous  pouues  afTurer  de  n'en  auoir  pas 
acquis  en  guiene  de  plus  nettemant  &  fincerement 
voftre  mais  c'eft  peu  d' acquêt  Quand  uous  deuries 
faire  place  ce  ne  doit  pas  eftre  en  tamps  qu'on  fe 
puifle  uanter  de  uous  l'auoir  oftee 


'^^^^ 


AV    MARESCHAL   DE    MATIGNON 


ONSEIGNVR  l'home  par  qui  ie 
vous  efcriui  dernieremant  & 
enuoiai  vne  lettre  de  m'  du  Pleflis 
n'eft  encores  reuenu  Defpuis  on 
me  mande  du  fleix  que  mes'''  du 
ferrier  &  la  marfeliere  font  en- 
cores à  f.  foi,  &  que  le  roy  de 
nauarre  vient  d'enuoier  quérir  quelque  refte  de 
trein  &  dequipage  de  chalTe  qu'il  auoit  icy,  &  que 
fa  demure  fera  plus  longue  en  Bearn  quil  ne  pan- 
foit.  Suiuant  quelques  nouuelles  inftruftions  de 
m"^  Roquelaure,  &  fauorables  il  s'enreua  vers  Baïone 
&  daqs,  pour  leur  monftrer  que  le  roy  a  pris  en 
très  bone  part  l'entrée  qu'il  y  a  faifte  Voila  ce 
qu'on  me  mande  Le  refte  du  païs  demure  en  repos 
&  n'y  a  rien  qui  bouge  Sur  quoi  ie  uous  baife  très 
humblemant  les  meins  &  fupplie  dieu  vous  doner 

Monfeignur  longue  &  hureufe  uie 
De  Montaigne,  ce  2  feur.  1585 


Voftre  très  humble  feruitur 


Montaigne 


A   MESSIBVRS    MESSIEV&S   LES   IVRATZ 

DE    LA    VILLE    ET    CITTÉ    DE    BOVRDEAVX 

A     BOVRDEAVX 


EssiEVRS  lay  prins  ma  bonne 
part  du  contentement  que  vous 
m'efcriues  auoir  des  bonnes  expé- 
dions quy  VOUS  ont  efte  rappor- 
tées par  Mefïieurs  voz  députes,, & 
prens  a  bonne  augure  que  vous 
ayes  heureufement  achemyne  ce 
commencement  d'année  efperant  m'en  conjoyr 
auecques  vous  a  la  première  commodité.  le  me 
recommende  bien  humblement  a  voftre  bonne  grâce 
&  prie  Dieu  vous  donner  Meflieurs  heureuze  & 
longue  vye 


Voftre  humble  frère  &  feruitur, 


Montaigne 


de  Monta  ce  viij*  feburier  1585. 


y 


AV    MARESCHAL   DE    MATIGNON 


ONSEiGNVR  i'efpere  que  la 
pierre  qui  uous  prefToit  derniere- 
mant  que  uous  m'efcriuites  ce 
fera  efcoulee  a  bon  marche  corne 
un'  autre  que  ie  uuidai  en  mefme 
tamps  Si  les  iurats  arrivarent  le 
iour  qu'on  les  atandoit  à  bour- 
qu'ils  foint  uenus  en  porte  ils  pourront 
vous  auoir  apporte  des  nouuelles  frefches  de  la 
court  On  faift  ici  courir  le  bruit  que  ferran  a  efté 
pris,  a  trois  lieues  de  nerac,  alant  a  la  court  & 
ramené  à  Pau  Auffi  que  les  huguenots  ont  failli  a 
furprandre  Taillebourg  &  Tallemont  en  mefme 
tamps  &  quelques  autres  deiïein  pour  daqs  & 
baione  Mardi  une  trope  de  bohèmes  qui  roule  ici 
au  tour  il  y  a  longtamps  aiant  acheté  la  faueur 
&  fecours  d'un  iantilhomme  du  pais  nome  le  borgne 
la  figuinie,  pour  les  eider  d'auoir  raifon  de  quelques 
bohèmes  qui  font  en  un'  autre  trope  delà  leau  en  la 
terre  de  genfac,  qui  eft  au  roy  de  nauarre  ledit  la 
figuinie  aiant  afTamblé  uint  ou  trantede  fes  amis  fous 
coulur  d'aler  a  la  chaife  aueq  des  harquebufes  pour 
les  canars  aueq  deus  ou  trois  des  difts  bohèmes,  du 

cofté  deçà,  alarent  charger  ceus  delà  &  en  tuarent  un 
la  iuftice  degenfac  auertie,  arma  le  peuple  &  uindrent 
faire  une  charge  aus  afTaillans  &  en  ont  prins  quatre 
un  iantilhomme  &  trois  autres  &  en  bleflarent 
trois  ou  quatre  autres  le  refte  fe  retira  deçà  leau 
&  de  ceus  de  genfac  il  y  en  a  deus  ou  trois  blefles 
a  mort  lefcarmouche  dura  longtams  &  bien  chaude 
la  chofe  eft  fubiete  a  compofîtion  car  de  lun  &  de 
lautre  parti  il  y  a  beaucoup  de  faute  Si  le  s'  de 
La  rocque,  qui  eft  fort  de  mes  amis  fe  doit  battre 
par  necellité  a  Cabanac  du  puch  ie  fouhete  &  lui 
confeille  que  ce  foit  louin  de  vous  Sur  quoi  ie  vous 
baife  très  humblemant  les  meins,  &  fupplie  dieu 
uous  doner 

Monfeignur  longue  &  hureufe  uie 

De  Montaigne,  ce  9  feur.  1585 

Voftre  très  humble  feruitur 

Montaigne 


MoNSEiGNTR  ma  lettre  fe  fermoit  quand  iai 
receu  la  voftre  du  6  &  celle  de  m'  de  Villeroy  qu'il 
uous  a  pieu  m'enuoier  (par  un  home  que  le  cors  de 
la  uille  m'a  enuoié)  pour  m'auertir  de  l'heureufe 
expédition  de  leurs  députes  le  s'  de  la  mote  me 
mande  auoir  a  me  dire  chofes  qui  ne  fe  peuvent  efcrire 
&  que  ie  lui  mande  s'il  eft  befouin  qu'il  me  uieigne 
trouuer  ici  Sur  quoi  ie  ne  fois  pouint  de  refponce 
mais  quand  au  comandemant  qu'il  uous  plait  me 
faire  de  uous  aller  trouuer  ie  uous  fupplie  très 
humblemant  croire  qu'il  n'eft  rien  que  ie  face  plus 
uolantiers  &  ne  me  reietterat  iamais  fi  auant  en  la 

folitude  ny  ne  me  defFairai  tant  des  affaires  publiques 
qu'il  ne  me  refte  une  fmguliere  deuotion  a  voftre 
feruice&affeftion  de  me  trouuer  ou  uous  feres  Pour 
cete  heure,  i'ai  les  botes  aus  iambes  pour  aller  au 
fleix  ou  le  bon  home  prefidant  ferrier  &  le  s'  de  la 
marfeliere  fe  doiuent  trouuer  demein  aueq  deiïein  de 
uenir  ici  après  demein  ou  mardi  Fefpere  uous  aler 
baifer  les  meins  un  iour  de  la  femmeine  procheine 
ou  uous  auertir  s'il  y  a  iulte  occurrance  qui  m'en 
empefche  le  n'ai  receu  aucunes  nouuelles  de  Bearn 
mais  poiferre  qui  a  efté  à  bourdeaus  m'a  efcrit  a  ce 
qu'on  me  mande  &  done  la  lettre  a  vn  home  de 
qui  ie  ne  l'ai  pouint  encores  receue  l'en  fuis  marri 


f^'scî^lc'i^ 

le 


ONSEiGNVR  ie  uiens  d'arriuer 
du  fleix  La  marfeliere  s'y  eft 
trouué  &  dautres  de  ce  confeil 
Ils  difent  que  defpuis  l'accidant 
de  ferran  &  pour  cet  effaid: 
frontenac  eft  uenu  a  Nerac  auquel 
la  reine  de  nauarre  dift  que  fi 
roy  fon  mari  fi  curieus  qu'elle 


eir  eut  elHme 

eut  faift  paffer  par  fes  meins  toutes  fes  defpefches 
&  que  ce  qui  s'eft  trouue  dans  la  lettre  qu'elle  efcrit 
a  la  reine  fa  mère  qu'elle  parle  de  s'en  retourner 
en  firance  que  c'eft  come  en  demandant  auis  &  en 
délibérant  mais  non  pas  come  y  eftant  refolue  & 
qu'elle  le  met  en  doubte  pour  le  peu  de  conte  qu'on 
faiét  d'elle  fi  apparammant  que  chacun  le  uoit 
&  conoit  affes  Et  frontenac  dicl  que  ce  que  le  roy 
de  nauarre  en  a  faift  n'a  efte  que  pour  la  deffiance 
qu'on  lui  auoit  done  que  ferran  portoit  des  mé- 
moires qui  touchoient  fon  eftat  &  affaires  publiques 
Ils  difent  que  le  principal  effaift  eft  que  plufieurs 
lettres  des  filles  de  cete  court  a  leurs  amis  de  france 
ie  dis  les  lettres  qui  fe  font  fauuees  car  ils  difent  que 

quand  ferran  fut  pris  il  eut  moien  de  ieter  quelques 
papiers  au  feu  qui  furent  confomes  auant  qu'on  les 
peut  retirer  ces  lettres  qui  refient  apprêtent  fort  a  rire 
l'ai  ueu  en  repartant  m""  ferrier  malade  a  f'  foi  qui  fe 
refout  de  me  uenir  uoir  un  iour  de  cete  femmeine 
dautres  y  feront  des  ce  foir  le  ne  m'atan  pas  qu'il  y 
uieigne  &  me  famble  atandu  fon  eage  l'auoir  laifTe 
en  mauues  eftat  toutesfois  ie  l'atanderai  &  fi  uous  ne 
me  comandez  le  contrere  différerai  a  cete  caufe  mon 
voïage  uers  uous  fur  le  comancemant  de  lautre 
femmeine  vous  baifant  fur  ce  trefhumblemant  les 
meins  &  fuppliant  dieu 

Monfeignur   vous   doner   longue  &  hureufe  uie 
de  montaigne  ce  12  feur. 

Votre  très  humble  feruitur 

Montaigne 

Le  ài&  ferran  auoit  mille  efcus  fur  lui  dift  on  car 
toute  cete  information  n'eft  guiere  certeine 


^' 


AV    MARESCHAL    DE    MATIGN-QV 


ONSEIGNVR  m'  du  ferrier  me 
uient  d'efcrire  que  le  roy  de 
nauarre  fe  doit  randre  à  mon- 
taubanlls  font  ici  autour  en  alarme 
de  quelque  trope  de  ians  de  cheual 
qu'Us  difent  eftre  logée  de  lautre 
cofte  de  la  riuiere,  en  bafadois 
Si  i'en  fçai  nouuelles  auant  que  ceteci  foit  clofe  ie 
uous  en  auertirai  &  y  arenuoie  cete  nuit  Ce  peut 
eftre  la  compaignie  du  roy  de  nauarre  qui  s'afTamble 
pour  faire  montre,  de  quoi  i'ay  céans  des  iandarmes 
qui  s'y  vont  randre  Vous  uerres  les  bruits  qui 
courent  en  ces  cartiers,  parce  que  le  marquis  de 
Trans  m'efcrit  l'ai  ueu  la  lettre  de  poiferre  il  n'y 
a  rien  fmon  qu'il  auoit  a  parler  a  moi  de  la  part 
des  dames  chofe  qu'il  eftoit  befouin  que  je  fceufTe 
mais  qu'il  ne  pouuoit  lefcrire  n'y  retarder  fon  par- 

temant  Surquoi  efperant  bientoft  auoir  cet  heur  de 
uous  baifer  les  meins  je  fupplie  dieu  uous  doner 

Monfeignur,  longue  &  hureufe  uie 
De  Montaigne  ce  13  feur.  1585 
.  Voftre  très  humble  feruitur 

Montaigne 


MoNSiEVR  iobliois  a  uous  dire  que  les  prifoniers 
qui  eftoient  a  genfac  de  quoi  ie  uous  ai  efcrit  font 
en  liberté  fauf  le  procureur  de  la  terre  de  Monrauel 
qui  a  elle  pris  par  compaignie  &  rancontre  n'aiant 
aucune  participation  a  tout  cela  &  s'eftoit  trouue  fur 
les  lieu*  pour  quelqu 'exécution  de  iuftice 


AV    MARESCHAL    DE    MATIGNOV 


ONSEiGKVR  ie  uiens  tout  pre- 
fantemant  ce  dimanche  matin  de 
recetioir  uos  deus  lettres  fuiuant 
les  quelles  ie  monterois  a  mefme 
heure  a  cheual  fans  ce  que  le 
prefidant  eimar  qui  partit  hier 
de  céans  a  les  miens  les  quels 
jatans  a  ce  foir  aueq  efperance  de  partir  demein 
pour  nous  aler  trouuer  &  ne  pouuant  faire  a  cet' 
heure  a  caufe  des  eaus  defbordees  partout  ce  chemin 
d'ici  a  bourdeaus  en  une  journée  ie  m'en  irai 
coucher  a  Faubrenet  près  du  port  de  Tourne  pour 
nous  trancher  chemin  fi  uous  partes  cepandant 
&  me  pourrai  randre  mardi  matin  a  podenfac  pour 
y  entandre  ce  qu'il  uous  plaira  me  comander  Si  par 
ce  porteur  uous  ne  me  changes  d'affignation  ie  uous 
irai  trouuer  mardi  a  bourdeaus  fans  paiïer  leau  qu'a 
la  baftide  Les  nouuelles  que  i'ai  receu  de  Pau  de 
lunfiefme  c'eft  que  le  roy  de  nauarre  s'en  aloit 
quelques  iours  après  au  Boucau  de  Baïone,  delà  a 
Nerac  de  Nerac  à  Bragerac  &  puis  en  Seintonge 

Madame  de  gramont  eftoit  encore  bien  mal  Sur  quoi, 
je  uous  baife  très  humblemant  les  meins  &  fupplie 
Dieu  vous  doner 

Monfeigneur,  très  hureufe  &  longue  uie 

Voftre  très  humble  feruiteur 

Montaigne 


'^^^ 

ONSEiGNVR  1  ai  receu  ce  matm 
voftre  lettre  que  i'ai  commu- 
niquée a  mons*"  de  gourgues  & 
auons  difne  enfamble  ches  mons' 
de  bourdeaus  Quand  a  lincon- 
ueniant  du  tranfport  de  lariant 
contenu  en  uoftre  mémoire  uous 
uoies  combien  c'eft  chofe  malaifee  a  pouruoir  tant 
y  a  que  nous  y  arons  leuil  de  plus  près  que  nous 
pourrons  le  fis  toute  dilijance  pour  trouuer  l'home 
de  quoi  uous  nous  parlâtes.  Il  n'a  pouint  efte  ici 
&  m'a  monfr  de  bourdeaus  montre  une  lettre 
par  la  quelle  il  mande  ne  pouuoir  uenir  trouuer 
le  dift  s'  de  bourdeaus  corne  il  deliberoit  aiant  efte 
auerti  que  uous  uous  deffies  de  lui  Sa  lettre  eft  de 
auanthier  Si  ie  TeufTe  trouue  i'euffe  a  lauanture  fuiui 
la  uoie  plus  douce  eftant  incertem  de  uoftre  refolu- 
tion  mais  ie  uous  fupplie  pourtant  ne  faire  nul  doubte 
que  ie  refufe  rien  a  quoi  uous  feres  refolu  &  que 
ie  n'ay  ny  chois  ny  dift'môion  d'affaire  ny  de  per- 
fone  ou  il  ira  de  uoftre  comademant  le  fouhete  que 
uous  aies  en  guiene  beaucoup  de  uolantes  autant 
uoftres  qu'eftla  miene  On  faift  bruit  que  les  galères 

de  nantes  s'enuienent  uers  brouage.  MonP"  lemaref- 
chal  de  Biron  n'eft  encores  defloge.  Ceus  qui  auoint 
charge  d'auertir  mons""  d'Vfa  difent  ne  Fauoir  peu 
trouuer  &  croi  qu'il  ne  foit  plus  icy  s'il  y  a  efte 
Nous  fomes  après  nos  portes  &  gardes  &  y  regardons 
un  peu  plus  attantifuemant  en  uoitre  abfance  Laquelle 
ic  creins  non  fulemant  pour  la  conferuation  de  cete 
uille  mais  aufli  pour  la  conferuation  de  uous  mefmes 
conoiffant  que  les  enemis  du  feruice  du  roy  fantent 
afles  combien  uous  y  elles  necefTere  &  combien  tout  fe 
porteroit  mal  fans  uous  le  creins  que  les  affaires  uous 
furpranderont  de  tant  de  colles  au  cartier  ou  uous 
elles  que  uous  feres  longtamps  a  prouuoir  par  tput 
&  y  ares  beaucoup  &  longues  difficultés  S^ifuruient 
aucune  nouuelle  occafion  &  importante  ie  uous  def- 
pecherai  foudein  home  exprès  &  deues  eftimer  que 
rien  ne  bouge  fi  uous  n'aues  de  mes  nouuelles  Vous 
fuppliant  aufli  de  confiderer  que  telle  forte  de  mou- 
uemants  ont  acoftume  d'eftre  fi  inpourueus  que  s'ils 
deuoint  auenir  on  me  tiendera  a  la  gorge  fans  me 
dire  gare  le  ferai  ce  que  ie  pourrai  pour  fantir 
nouuelles  de  toutes  pars  &  pour  cet  efFaift  uifiterai 
&  uerrai  le  goût  de  toute  forte  d'homes  lufques  a 
cete  heure  rien  ne  bouge  M'  du  londel  m'a  ueu  ce 
matin  &  auons  regarde  a  quelques  aiancemans  pour 
fa  place  ou  i'irai  demein  matin  Defpuis  ce  coman- 
cemant  de  lettre  i'ai  apris  auschartreus  qu'il  ell  paffe 
près  de  cete  uille  deus  iantilfhomes  qm  fe  difent  a 
monfieur  de  guife  qui  uienent  d'Agen  fans  auoir  peu 
fçauoir  qu'elle  route  ils  ont  tire  On  atant  a  Agen 
que  uous  y  ailles  Le  f""  de  mauuefîn  uint  iufques  a 
canteloup  &  de  la  s'en  retourna  aiant  apris  quelques 
nouuelles  le  cherche  un  capiteine  rous  a  qui  maf- 
parrante  efcrit  pour  le  retirer  a  lui  aueq  tout  plein 

de  promeffes  La  noouelles  des  deus  galères  de  nantes 
preftes  a  defcendre  en  Brouage  eft  certeine  aueq  deus 
compaignies  de  ians  de  pied  Monfieur  de  mercure  eft 
dans  la  uille  de  nantes  Le  f'  de  la  courbe  a  dift  a 
m'  le  prefidant  nefmond  que  monfieur  d'elbeuf  eft 
audeça  d'angiers  &  a  loge  ches  fon  père  tirant  uers 
le  bas  poitou  aueq  quatre  mill'homes  de  pied  &  quatre 
ou  cinq  çans  cheuaus  aiant  receuilli  les  forces  de 
mons'  de  BrifTac  &  d'autres  &  que  monfieur  de  mer- 
cure fe  doit  iouindre  a  lui  Le  bruit  court  aufli  que 
monfieur  du  meine  uient  prandre  ce  qu'on  leur  a 
aiïamble  en  auuergne  &  que  par  le  pais  de  foreft  il 
fe  randera  en  rouergue  &  a  nous  c'eft  a  dire  uers  le 
roy  de  nauarre  contre  le  quel  tout  cela  uieormonfieur 
de  lanfac  eft  a  Bourg  &  a  deus  nauires  arînes  qui  le 
fuiuent  Sa  charge  eft  pour  la  marine.  le  uous  dis  ce 
que  i'aprans  &  mefle  les  nouuelles  des  bruits  de 
uille  que  ie  ne  treuue  uraifamblables  aueq  des'uerites 
affin  que  uous  fâches  tout  uous  fuppliant  tre'  humble- 
mant  uous  en  reuenir  incontinant  que  les  affaires  le 
permetteront  &  uous  aflurer  que  nous  n'efpargnerons 
cepandant  ny  noftre  fouin  ny  s'il  eft  befouin  noftre 
uie  pour  conferuer  toutes  chofes  en  lobeiflance  du 
roy 

Monfeignur  ie  vous  baife  tref  humblemantles  meins 
&  fupplie  dieu  uous  tenir  en  fa  garde  De  bourdeaus 
ce  mecredi  la  nuit  22  de  mai 

Voftre  très  humble  feruitur 

Montaigne 

le  n'ai  ueu  perfone  du  roy  de  nauarre  on  dift  que 
m'  de  Biron  la  ueu 

ONSEiGNVR  ie  uous  ai  efcrit 
bien  amplemant  ces  iours  pafTés 
le  uous  enuoie  deus  lettres  que 
iai  receu  pour  uous  par  vn  home 
de  m.  de  rouillac  Le  uoifinage 
de  m''  de  vaillac  nous  remplit 
d'alarmes,  &  n'eft  iour  qu'on  ne 
m'en  done  cinquante  bien  prefTantes  Nous  uous 
fupplions  très  humblemant  de  uous  en  uenir  incon- 
tinant  que  vos  affaires  le  pourront  permettre  l'ai 
pafTe  toutes  les  nuits  ou  par  la  uille  en  armes  ou 
hors  la  uille  fur  le  port,  &  auant  uoftre  auertiffe- 
mant  y  auois  defia  veille  une  nuit  fur  la  nouuelle 
d'un  bateau  charge  d'homes  armes  qui  deuoit 
pafTer  Nousn'auons  rien  ueu  &  auant  arfoir  y  fuîmes 
iufques  après  minuit  ou  m  de  gourgues  fe  trouua 
mais  rien  ne  uint  le  me  feruis  du  capiteine  Seintes 
aiant  befouin  de  nos  foldats  Lui  &  mafTep  ramplirent 
les  trois  pataches  pour  la  garde  du  dedans  de  la  uille 
l'efpere  que  uous  la  trouuerres  en  l'eftat  que  uous 
nous  la  laiffates  Fenuoie  ce  matin  deus  iurats  auertir 
la  cour  de  parlement  de  tant  de  bruits  qui  courent 
&  des  homes  euidammant  fufpeds  que  nous  fçauons  y 

eftre  Sur  quoi  efperant  que  uous  foies  ici  demein  au 
plus  tard  ie  uous  baife  très  humblemant  les  meins 
et  fupplie  Dieu  uous  doner, 

Monfeignur,  longue  et  hureufe  aie, 
Votre  tref  humble  feruitur 

Montaigne 

De  Bourdeaus,  ce  27  de  mai  1585 


Il  n'a  efté  iour  que  ie  n'aie  efté  au  château  trom- 
peté Vous  trouuerres  la  plate  forme  faifte  le  vois 
larcheuefché  tous  les  iours  aufli 


a» 


A    MESSIEVRS  MESSIEVRS    LKS    IVRATS 
DE    LA  VILLE  DE    BOVRDEAVS 


ESSiEVRS,  jay  trouve  icy  par 

rencontre  de  vos  nouvelles  par 
la  part  que  monfieur  le  marefchal 
X  \^f/Â  h  n^<^ri  a  faifl:.  le  n'efpargneray  ny 
r  *«K^/w  /  ^^^  "^  aultre  chofe  pour  votre 
«n  l"ifcX/2w  ^  feruice  et  vous  laifTeray  à  iueer 
>r-e--!A/»\5^ -i — 4 1  ly  celuy  que  je  vous  puis  taire 
par  ma  prélence  à  la  prochaine  éleftion  vaut  que 
je  me  hazarde  daller  en  la  ville  veu  le  mauvais 
eftat  en  quoy  elle  eft  notamment  pour  des  gens  quy 
viennent  dun  fy  bon  air  comme  je  fais.  le  mapro- 
cherai  mercredy  le  plus  près  de  vous  que  je  pourray, 
eft  à  Feuillas  fe  le  mal  ny  eft  arriue,  auquel  lieu 
comme  jefcris  à  monfieur  de  la  Motte  je  ferai  très 
ayfe  davoir  ceft  honneur  de  voir  quelquun  dentre 
vous  pour  receuoir  vos  commandements  e  me 
décharger  de  la  créance  que  monfieur  le  marefchal 
me  donnera  pour  la  compagnie,  me  recommandant 
fur  ce  bien  humblement  a  vos  bonnes  grâces  e  priant 
Dieu  vous  donner, 

Meilleurs,  longue  et  heureufe  vie.  De  Libourne 
ce  30  juillet  1585. 

Votre  humble  ferviteur  et  frère, 

Montaigne 


:i^ 


A   MESSIEVRS   MESSIEVR      LtS    IVRATZ; 
DE    LA    VILLE    DE   BOVRDEAVX 


ESSiEVRs  le  communiqué  à  m' 
le  mare[fchar  la  Lr*  que  [vous] 
m'aues  enuoyé  et  ce  que  ce  [por- 
teur] ma  dift  auoir  charge  de 
uous  de  me  fe[re]  entandre  et 
ma  donne  charge  uous  prier  de 
luy  enuoy[er]  le  tambour  quy  a 
elle  à  bourg  de  voftre  part  II  ma  diét  aufTy  qu'il 
uous  prie  fr^  incontinanc  pafler  a  luy  les  capp"'* 
S'  Aulaye  et  Mathelin  et  fr*  amas  du  plus  grand 
nombre  de  maliniers  et  matelotz  quil  fe  pourra 
trouuer.  Quand  a  ce  mauuais  exemple  et  inuzité 
de  prandre  des  femmes  et  des  enffans  prifonniers 
le  ne  fuis  aulcunement  dauis  que  nous  limitons  a 
l'exemple  d'aultruy.  Ce  que  le  aufTy  did  a  mon  did 
fieur  le  marefchal  quy  ma  charge  vous  efcripre  fur 
ce  faiA  ne  rien  bouger  que  n'ayes  plus  amples  nou- 
uelles.  Sur  quoy  le  me  recomande  bien  humble- 
ment à  voz  bonnes  grâces  et  fupplie  Dieu  vous 
donner  Mellieurs  longue  et  heureuze  vie 

Votre  humble  frère  &  feruiteur 

Montaigne 
De  Feuilhas  ce  xxxj  lulhet  1585.J 

ONSEiGNVR  mademoifelle  de 
Mauriac  eft  après  a  faire  le  ma- 
riage du  s""  de  Mauriac  fon  fils 
aueq  l'une  des  feurs  de  mons"" 
d'aubecerre  les  chofes  font  fi 
auancees  à  ce  qu'on  me  mande 
qu'il  n'y  refte  que  l'afliftance  de 
mad""=  de  Brigneus  fa  fille  aifnee  qui  eft  a  leftore 
aueq  fon  mari  Elle  uous  fupplie  très  humblemant 
ottroier  vn  pafîeport  a  fa  difte  fille  et  fon  petit 
trein  pour  uenir  a  Mauriac  et  come  eftant  fon 
parant  &  aiant  cet  honur  d'eftre  conu  de  uous 
eir  a  uolu  que  ie  vous  en  fiiïe  la  requefte  et  m'a 
enuoié  vne  lettre  qu'elle  dift  eftre  de  mons""  d'aube- 
terre  ie  croi  a  ces  mefmes  fins  le  uous  la  fois  très 
humble  &  très  afFeftionee  fi  c'eft  chofe  qui  ne  uous 
apporte  defplefir  et  inportunite  Si  non  au  moins 
cete  cy  feruira  a  me  ramanteuoir  en  uoftre  fouuenance 
dou  me  pourroit  auoir  defioge  et  mon  peu  de  mérite 
et  le  long  tamps  qu'il  y  a  que  ie  n'eus  l'honur  de 
uous  uoir  le  fuis 

Monleignur  voftre  très  humble  feruitur 

Montaigne 

De  Montaigne  ce  12  juin 


AV     MARESCHAL      DE     MATIGNON 


ONSEIGNVR    UOUS     aUCS    fcCU 

noftre  bagage  pris  a  la  forefl  de 
villebois  a  noftre  veue  defpuis 
après  beaucoup  de  barbouillage 
et  de  longur  la  prinfe  iugee  iniufte 
par  monfieur  le  prince  Nous 
n'ofions  cepandanc  pafTer  outre 
pour  l'incertitude  de  la  fureté  de  nos  perfones 
de  quoi  nous  deuions  eftre  efclercis  fur  nos  palTepors 
Le  ligueu  a  faiâ:  cete  prinfe  qui  prit  m'  de  Barraut 
et  m''  de  la  rochefocaut  La  tampefte  eft  tumbce  fur 
moi  qui  auois  mon  ariant  en  ma  boite  le  nen  ai  rien 
recouuert  et  la  plus  part  de  mes  papiers  Et  bardes 
leur  font  demurees  Nous  ne  uifmes  pas  monfieu 
le  prince  II  s'eft  perdu  cinquante  tant  defcus  pour 
monfieur  le  comte  de  Thorigny  vn'euiere  dariani 
&  quelques  bardes  de  peu  II  adeftourne  fon  chemin 
en  pofte  pour  aller  uoir  les  dames  efplorees  a  montre- 
for  ou  font  les  cors  des  deus  frères  &  de  la  grand 
mère  &  nous  reprint  hier  en  cette  ville  dou  nous 
partons  prefantemant  Le  uoiage  de  normandie  elt 

remis  Le  roy  a  defpeiche  mellieurs  de  Bellieure 
et  de  la  guiche  vers  monfieur  de  guife  pour  le 
femondre  de  uenir  a  la  court  Nous  y  ferons  judi 

D'Orléans  ce  16  feur.  au  matin 

Voftre  treshumble  feruitur 

Montaigne 


A  MADEMOISELLE    PAVLMIER. 


ADEMoisELLE,  mes  amis fçavent 
que  dez  l'heure  que  ie  vous  eus 
veue,  ie  vous  deftinay  vn  de  mes 
liures  :  car  ie  fentis  que  vous 
leur  auiez  faift  beaucoup  d'hon- 
neur. Mais  la  courtoifie  de  mon- 
fieur  Paulmier  m'ofte  le  moyen 
de  vous  le  donner,  m'ayant  obligé  depuis  à  beaucoup 
plus  que  ne  vault  mon  Hure.  Vous  l'accepterez, 
s'il  vous  plaill,  comme  eftant  uoftre  auant  que  ie  le 
deufle  ;  &  me  ferez  cette  grâce  de  l'aymer,  ou  pour 
l'amour  de  luy,  ou  pour  l'amour  de  moy;  &  ie 
garderay  entière  la  debte  que  i'ay  enuers  monfieur 
Paulmier,  pour  m'en  reuencher,  fi  ie  puis  d'ailleurs, 
par  quelque  feruice. 


'^Mfi 


^ 


AV  Roy 


SIR  F. 


'est  eftre  audeiïus  du  pois  et  de 
la  foule  de  uos  grans  &  impor- 
tans  affaires  que  de  uous  fçauoir 
prefter  &  defmettre  aus  petits  a 
leur  tour  fuiuant  le  deuoir  de 
uoilre  authorité  royalle  qui  uous 
expofe  a  toute  heure  a  toute  forte 
ct|dcgré  d'homes  &  d'occupations  toutesfois  ce  que 
uoftre  maiefté  a  deigné  confiderer  mes  lettres  et 
y  comander  refponce  i'eime  mieus  le  deuoir  a  la 
bénignité  qu'a  la  uigur  de  fon  ame.  l'ay  de  tout 
temps  regardé  en  uous  cette  mefme  fortune  ou  uous 
eftes  et  uous  peut  fouuenir  que  lors  mefme  quil 
m'en  faloit  confefTer  a  mon  cure  ie  ne  laiiïbis  de 
uoir  aucunemant  de  bon  euil  uos  fuccez  a  prefant 
aueq  plus  de  raifon  et  de  liberté  ie  les  embrafle  de 
pleine  affedion  Ils  uous  feruent  la  par  effaift  mais 
ils  ne  uous  feruent  pas  moins  icy  par  réputation  le 
retentiflemant  porte  autant  que  le  coup  Nous  ne 
faurions  tirer  de  la  iuftice  de  uoftre  caufe  des  argu- 
mans  fi  fors  a  meintenir  ou  réduire  uos  fubietz 
come  nous  fefons  des  nouuelles  de  la  profperité  de 
uos  entreprifes  et  puis  aiTurer  uoftre  maiefte  que  les 

changemans  nouueaus  qu'elle  uoit  par  deçà  a  fon 
aduantage  fon  heureufe  ifTue  de  Diepe  y  a  bien  a 
point  fécondé  le  franc  zelle  &  mcrueilleufe  pru- 
dance  de  monfieur  le  marefchal  de  Matignon,  duquel 
ie  me  fois  accroire  que  uous  ne  receues  pas  iour- 
nellemant  tant  de  bons  &  feignalez  feruices  fans  uous 
fouuenir  de  mes  alTurances  &  efperances  l'atans  de 
ce  prochein  efté  non  tant  les  fruits  a  me  nourrir  corne 
ceus  de  noftre  commune  tranquillité  et  qu'il  paffera 
fur  uos  affaires  aueq  mefme  tenur  de  bon  heur  faifant 
euanouir  corne  les  précédantes  tant  de  grandes  pro- 
meffes  de  quoi  uos  aduerferes  nourriffent  la  uolanté 
de  leurs  homes.  Les  inclinations  des  peuples  fe 
manient  a  ondées  fi  la  pente  eft  une  fois  prinfe  a  uoftre 
faueur  elle  s'emportera  de  fon  propre  branle  iufques 
au  bout  l'cufle  bien  defire  que  le  guein  particulier 
des  foldats  de  uoftre  armée  et  le  befouin  de  les  con- 
tanter  ne  uous  eut  defrobe  nomeemant  en  cette  uille 
principale  la  belle  recomandation  d'auoir  treté  uos 
fubietz  mutins  en  pleine  uidoire  aueq  plus  de  fo- 
lagemant  que  ne  font  leurs  protedurs  &  qu'a  la 
differance  d'un  crédit  paffagier  et  ufurpé  uous  euf- 
fies  montré  qu'ils  eftoint  uoftres  par  une  proteftion 
paternelle  et  uraïemant  royalle  A  conduire  tels 
affaires  que  ceus  que  uous  aues  en  main  il  fe  faut 
feruir  de  uoies  non  communes  Si  s'eft  il  toufiours 
ueu  qu'où  les  conqueftes  par  leur  grandur  et  diffi- 
culté ne  fe  pouuoint  bonemant  parfaire  par  armes 
et  par  force  elles  ont  efté  parfaiftes  par  clemance 
&  magnificence  excellans  leurres  a  attirer  les  homes 
fpecialemant  uers  le  iufte  et  légitime  parti  S'il  y 
efchoit  rigur  et  chaftiemant  il  doit  eftre  remis  après 
la  poffeflion  de  la  maiftrife.  Vn  grand  conquerur  du 
temp  paffé  fe  uante  d'auoir  done  autant  d'occafion 

a  fes  enemis  fubiuguez  de  l'eimer  qu'a  fes  amis 
Et  icy  nous  fentons  defia  quelqu'effaift  de  bon  pro- 
gnoftique  de  l'impreffion  que  reçoiuent  nos  uilles 
defuoiees  par  la  comparaifon  de  leur  rude  trete- 
mant  a  celluy  des  uilles  qui  font  fous  uoftre  obeif- 
fance.  Defirant  a  uoftre  maiefté  une  félicité  plus 
prefante  et  moins  hafardeufe  &  qu'elle  foit  plus 
toft  chérie  que  creinte  de  fes  peuples  et  tenant  fon 
bien  necefTeremant  atahé  au  leur  ie  me  reiouis  que 
ce  mefme  auancemant  qu'elle  faift  uers  la  uiftoire 
l'auance  aufli  uers  des  conditions  de  paix  plus  faciles 
Sire  uoftre  lettre  du  dernier  de  nouambre  n'eft 
uenue  a  moi  qu'afture  et  audela  du  terme  qu'il 
uous  plaifoit  me  prefcrire  de  uoftre  feiour  a  Tours. 
le  reçois  a  grâce  finguliere  qu'elF  aie  deigné  me 
faire  fentir  qu'elle  pranderoit  a  gre  de  me  uoir, 
perfone  fi  inutille  mais  fiene  plus  par  affeftion 
encore  que  par  deuoir.  EU'  a  treflouablemant  rangé 
fes  formes  externes  a  la  hautur  de  fa  nouuelle  for- 
tune mais  la  debonairete  &  facilité  de  fes  humeurs 
internes  elle  faift  autant  louablement  de  ne  les 
changer  II  luy  a  pieu  auoir  refpet  non  fulemant 
a  mon  eage  mais  a  mon  defir  aufli  de  m'apeler  en 
lieu  ou  elle  fut  un  peu  en  repos  de  fes  laborieufes 
agitations  Sera  ce  pas  bien  toft  a  Paris  Sire  et  y 
ara  il  moiens  n'y  faute  que  ie  n'eftande  pour  m'y 
randre 

Voftre  treshtunble  &  trefobeiffant 
feruitur  et  fubiet 

Montaigne 
De  montaigne  le  18  de  lanu. 


AV   ROY 


SIRfc 


ELLE  qu'il  a  pieu  a  uoftre  majefle 
raefcrire  du  vintiefme  de  juillet 
ne  ma  elle  rendue  que  ce  matin 
et  ma  trouue  engage  en  vne  fie- 
bure  tierce  très  violente  populaire 
en  ce  pais  defpuis  le  mois  pafle 
Sire  je  prens  a  tresgrand  honneur 
de  receuûir  vos  commandemens  et  nay  poinft  failly 
defcrire  a  monfieur  le  marefchal  de  matignon  trois 
fois  bien  expreffement  la  délibération  et  obligation 
enquoy  jeftois  de  laler  trouuer  et  jufques  a  luy 
merquer  la  route  que  je  prendrois  pour  laler  joindre 
en  feurete  fil  le  trouuoit  bon  a  quoy  nayant  heu 
aucune  refponce  jeftime  quil  a  confidere  pour  moy 
la  longueur  et  hazard  des  chemins  Sire  voftre 
majefte  me  fera  fil  luy  plaift  celle  grâce  de  croyre 
que  je  ne  plaindray  jamais  ma  bource  aux  occafions 
aufquelles  je  ne  voudrois  efpargner  ma  vie  le  nay 
jamais  receu  bien  quelconque  de  la  libéralité  des 
Rois  non  plus  que  demandé  ny  mérité  et  nay  receu 
nul  payement  des  pas  que  j'ay  employés  a  leur 
feruice  defquels  voftre  majefte  a  heu  en  partie 
cognoiflance  ce  que  jay  faift  pour  fes  predelîèfeurs 


-j64  LETTRES    DE    MONTAIGNE. 


je  le  feray  encores  beaucoup  plus  volontiers  pour 
elle  je  fuis  Sire  auffy  riche  que  je  me  fouhaite. 
Quand  jauray  efpuife  ma  bource  auprès  de  voftre 
majefte  a  paris  je  prendray  la  hardieiïe  de  le  luy 
dire  et  lors  fy  elle  meftime  digne  de  me  tenir  plus 
long  temps  a  fa  fuitte  elle  en  aura  meilleur  marche 
que  du  moindre  de  fes  officiers 

Sire 

je  fuplie  dieu  pour  voftre  profperite  et  faute 

Voftre  tres-humble  &  trefobeiffant  feruitur 
et  fubiet 

Montaigne 

De  montaigne  ce  fécond  de  feptembre 


W 


OK'SiEVR,  ie  uous  fai  cet  efcrip 
veu  laage  aultremant  que  befoing 
le  comande,  vous  afleurant  ie 
fcay  recognoiftre  honeftes  de 
vortre  dire  mieulx  que  ie  uous  le 
feft  prefentemanc.  Or,  en  leftat 
incertain  de  noftre  efpargne,  jai 
print  attention  de  ne  faillir  à  lencontre  de  ce 
quaue  montres  de  foing  &  d'attache  que  ie  fcais 
uous  debuoir  de  longues  années  pour  bons  &  loyaux 
feruices  mefme  ie  vous  le  veus  fi  bien  prouuer 
que  voicy  le  tiltre  dont  Monfieur  Eftienne  pour- 
uoiera  à  lacquittement  toutefois  que  fe  prefenteres 
a  luy.  Voila  ce  que  ie  fupplie  m'eftre  accordé 
comme  tefmoignage  de  uoftre  bonne  amitié  &  chofe 
fort  de  mon  gouft  dont  ie  tiens  le  caut  pour  recours. 
Sur  ce  ie  prie  Dieu  uous  donner  longue  et  heu- 
reufe  vie.  X  de  ma  155)0. 

Montaigne 

